
PRATARMĖ 


1933-1945 metų žydų tragedija buvo visuotinis reiškinys. Įvykiui, prasidėję 
Vokietijoje, klostėsi taip, kad į juos buvo įtraukia didžioji Europos žemyno 
dalis. Tai buvo daugelio nusikaltėlių, begalės aukų ir gausybės stebėtojų išgy- 
venta. patirtis. Šios trys grupės egzistavo skyrium viena nuo kitos, ir ribos 
tarp jų neištrynė laikas. Kiekviena mate tai, kas vyko, tik iš savo bersbekty - 
v0s; kiekviena susikūrė tik jai būdingas pažiūras 17 reakcijas. 
Nusikaltėliai vaidino jiems skirtą vaidmenį sumanydami ir vykdydami 
antižydiškas akcijas. Dažniausiai akcijos dalyviui tereikėdavo įsidėmėti sa- 
vo užduotį, kurią jis suvokdavo kaip tarnybinę pareigą. Tai, ką jis darė, 
nebuvo asmeniška. [is tik būdavo įgaliotas arba paskirtas atlikti tam tikrą 
misiją. Nera tokio žmogaus ar organizacijos, kuriai vienai tektų atsakomybe 
už žydų naikinimą. Niekada nebuvo atskiro biudžeto, patvirtinto šiam tiks- 
lu. Visas darbas buvo išskaidytas smulkiomis dalelytėmis milžiniškoje biu- 
rokratinėje mašinoje, 17 bet kuris jame dalyvavęs žmogus galėjo pasakyti, 
kad jo indelis tėra menka didžiulio projekto detale. Tad tarnautojas, valdi- 
ninkas arba uniformuotas sargybinis niekuomet nemanė esąs nusikaltėlis. 
Tačiau jis turėjo suvokti, kad naikinimo procesu yra siekiuma konkretaus 
galutinio rezultato, todel, įsitraukus į šį sūkurį, nebeįmanoma atitaisyti sa- 
vo poelgio padarinių. Žmogus, pasirinkęs tokį kelią, visada liks jame, net 
Jeigu sąmoningai arba nesąmoningai mėgintų nutyleta, ką yra padaręs. 
Pirmas 17 svarbiausias nusikaltėlis buvo bats Adolfas Hitleris. Jis buvo 
vyriausiasis visos operacijos architektas — be j0 ji būtų neįsivaizduojama. Hit- 
leris visados stovėjo rampos šviesoje, bet dirbama daugiausia buvo batam- 
stuose, kur gigantiškai sistemai priklause ir išbandyti pareigūnai, tr jų gretas 
papildantys naujokai. Šioje vientisoje struktūroje buvo tokių, kurie stengėsi 
parodyti kuo daugiau uolumo, tuo tarpu kitiems kildavo abejonių. Daugelį 
vadovaujančių postų užėmė savo sričių profesionalai: tarp jų, kaip ir vi- 
suose valdžios aparatuose, buvo teisininkų 17 būtinai veakalingų gydytojų. 

Kai procesas pasiekė visus keturis Europos kampus, griovimo mašina tapo 
tarptautine, nes prie vokiečių prisidėjo satelitinių šalių vyriausybės ir pa- 
vieniai kolaborantai okupuotose valstybėse. 

Skirtingai nuo nusikaltėlių, aukos ne akimirksnį nenustojo būti viešumo- 
Je. Bet kada buvo galima atpažinti jų asmenybes ir nustatyti jų skaičių. Joms 
užteko turėti žydus tėvus arba senelius, kad pačios būtų priskirtos žydams. 
Labai dažnai diskriminuojantys įstatymai 17 potvarkiai būdavo taikomi tais 
atvejais, kai kildavo neaiškumų dėl sutuoktinių mišriose šeimose, tokiose san- 
tuokose gimusių asmenų ar del įmonių su skirtingų tautybių savininkais. 
Po kiekvieno žingsnio verpetas įsisukdavo vis plačiau. Žydus pažymėdavo 
žvaigžde, ir jų kontaktai su nežydais tapdavo griežtai ribojami, reguliuoja- 
m arba draudžiami. Juos erdviškai izoliuodavo 17 sutelkdavo vienon vieton 
uždarydami namuose, getuose arba priverčiamųjų darbų stovyklose. Pakliu- 
vusius už tų barjerų Europos žemyno žydus karas atkirto nuo išoriniame ba- 
saulyje likusių žydų bendruomenių ir sąjungininkų vyriausybių. 

Žydų aukos turėjo savus lyderius, ir šie asmenys, užimantys žydų tarybo- 
se - kurių buvo šimtai - įvairias pareigas, sulaukė nemaža dėmesio. Tačiau 
bendrai aukos liko beforme mase. Milijonus jų ištiko vienodas likimas prie 
1š anksto išsikastų kapų arba dujų kamerų tamsoje už hermetiškai uždarytų 
durų. Tų žydų mirtis tapo jų svarbiausiu skiriamuoju bruožu. Kiti juos pri- 
simena pirmiausia dėl to, kas atsitiko jiems visiems kartu. Šis faktas virto 
tam tikru kliuviniu suskirstyti juos į atskiras visumą sudarančias klases, nors 
1š tikrųjų griaunamasis poveikis nebuvo tolygus kiekvienam individui. Pir- 
mausia atskilo pabėgėliai — laiku pasitraukę žmonės. Didžiąją daugumą 
tų, kurie pasiliko arba buvo užklupti, sudare suaugę vyrai 17 moterys - dvi 
nevienodos grupės, kurių kiekviena savaip susidūrė su bendra nelaime. Kai 
kurie vedę žydai pakliuvo į ypatingą kategoriją, kadangi turėjo nežydus su- 
tuoktinius. Žydų vaikams teko savi gyvenimai ir savi skausmai. Atskiro ba- 
sakojimo verta kebli padetis, kurioje atsidūrė žydų kilmės krikščionys. Visa 
bendruomenė nuo viršaus iki apačios buvo išsideliojusi s'uoksniais pagal tur- 
tą tr pajamas, ir šie materialiniai neatitikimai turėjo nemenką reikšmę dažno- 
Je situacijoje. Dar svarbesni buvo charakterių skirtumai. Nors daugelis aukų 
pamažu prisitaikė prie vis labiau užsiveržiančios netekčių ir prievartos 
kilpos, mažuma — kad ir labai negausi - nepritarė daugumos basyvumui. 
Nesugebėjimas arba nenoras nuolankiai pasitikti išpuolius išbrovokuodavo 

gvairias reakcijas, pradedant savižudybėmis ir baigiant atviru sukilimu. 
Išvaduotose koncentracijos stovyklose ir miškuose buvo rasti likučiai tų, ku- 
rie nepasidavė ir priešinosi, — jie išgyveno. 

Didžioji dalis žydų tragedijos amžininkų nebuvo nei nusikaltėliai, nei au- 
kos. Bet dažnas tų žmonių matė įvykius arba ką nors apie juos girdėjo. Tie 
iš jų, kurie gyveno Adolfo Hitlerio Europoje, būtų galėję — su retomis išim- 
timis - pavadinti save įvykių stebetojais. [ie stovėjo nuošaly, nenoredami ap- 
sunkinti gyvenimo aukoms ir nepageidaudama, kad jų pačių gyvenimą ap- 
sunkintų nusikalteliai. Tačiau tikrove ne visada buvo tokia baprasia. Daug 
kas priklausė nuo įvairių Eurobos žemyno tautų santykių su vokiečiais 17 
žydais. Tarbusavio saitai ir nesutarimai galejo pagreitinti arba pristabdyti 
procesą, pakreipti jį viena ar kita linkme. Daug ką lėmė 17 asmenybes, ypač 
Jeigu jos buvo išsiskiriančios ir nestandartinės. Kai kuriais atvejais stebeto- 
Jai virsdavo nusikaltėliais. Neretai jie pasinaudodavo žydų nesekmemas, kad 
gautų sau naudos, tačiau buvo ir tokių, kurie padedavo persekiojamiems 
žmonėms. Karts nuo karto vienur ar kitur pasirodydavo pranašų, skelbian- 
čių savo žinias ir apreiškimus. 

Už griovimo arenos ribų buvo viena svarbi grupė, kurias teko išklausyti 
pagalbos šauksmus. Tai grupei priklausė Jungtinių Amerikos Valstijų, Bri- 
tanijos ir Palestinos žydai. Žydų vadovai šiose šalyse nebuvo bejausmiai, ir 
jie jokiu būdu nelaike savęs stebetojais. Tačiau jie taip tvirtai įtikėjo 254 
bejėgiai, kad iš tiesų prarado bet kokią galią. Sąjungininkų vyriausybėms, į 
kurias kreipdavosi Amerikos ir Britanijos žydai, netrūko įtakos, bet jos ne- 
ketino nertis iš kailio aukų labui. Neutralių Europos žemyno šalių pasirinkta 
politika draudė joms veltis į atviras vyriausybines akcijas, kad jų veiksmai 
nebūtų suprasti kaip šališki. Tokia savikontrole pasireiškė 17 susilaikymu nuo 
aktyvaus vaidmens išreiškiant savo požiūrį į žydų problemą. Bažnyčios sa- 
vo ruožtu buvo visos žmonijos užtarėjos, bet jos negalėjo vienodai lengvai 
ištiesti pagalbos rankos skirtingomis kryptimis. Romos popiežiui šis gestas 
sekėsi ypač sunkiai, ir pokario metais jam ne kartą būdavo klijuojama ne- 
veikliausio stebetojo etikete. Vis dėlto dvasininkai - tiek katalikai, tiek pro- 
testantai — priklausė nuo tautybės ir temperamento, kaip ir kiekvienas Eu- 
ropos gyventojas. 

Šioje knygoje nusikalteliai, aukos ii stebėtojai aptariami atskirai. Kiek- 
vienas iš dvidešimt keturių skyrių susijęs su kuria nors iš trijų grupių. 

Skyrius norėta pateikti kaib savarankiškus kūrinius, kuriuos galima būtų 
skaityti bet kokia tvarka, pradedant nuo bet kurio skyriaus. Čia nebuvo steng- 
tasi apimti visko 17 visų. Tai veikiau knyga, susidedanti iš trumpų aprašymų 
17 portretinių charakteristikų, kuriomis apibūdinami žmonės vieni yra žino- 
mi, kiti nežinomi, tačiau visi buvę tos pačios istorijos dalis. 

Aš rinkau medžiagą ir rašiau knygą septynerius metus. Darbas būtų 
užėmęs daugiau laiko, Jeigu ne pagalba, kurią man suteikė draugas 17 ko- 
lega Alanas Wertheimeris, vadovavęs Vermonto universiteto Politologijos ka- 
tedrai tuo metu, kai ėemiausi įgyvendinti šį sumanymą. Jo bastangų dėka iš 
Johno M. Olino fondo gavau mokslinę stipendiją, finansavusią informaci- 
Jos kaupimą, keliones 17, svarbiausia, - mano laisvą laiką. Fondas buvo kan- 
trus visais tais atvejais, kai darbas nutrūkdavo, būdavo didinamos jo apimtys 
ir plečiamas turinys. Esu didžiai dekingas už šią paramą. Humanitarinių 
ir tiksliųjų mokslų koledžo dekanas Johnas G. Įewettas palengvino mano 
tiriamąją veiklą, pačiu laiku basiūlydamas labai man pravertusias akade- 
mines atostogas. Galiausiai Jaučiuosi skolingas trijų žemynų archyvarams 
ir biblotekininkams už jų neįkainojamą pagalbą. Be jų darbo plačiai išsi- 
sklaidę šaltiniai būtų buvę prarasti, o vardai ir įvykiai likę nežinomi. 


PRATARMĖ 
LIETUVIŠKAJAM LEIDIMUI 


Lietuvoje, kurios nedidelė teritorija dar labiau sumažėjo nacistinė: Vokieti- 
jai 1939 metais aneksavus Klaipedos kraštą, gyveno gana gausi žydų ben- 
druomenė, klestejimo laikais turėjusi per 160 000 žmonių. Lietuvos žydai, 
kurių dauguma kalbejo jidiš kalba, buvo įsikūrę didesniuose ir mažesniuose 
šalies miestuose. 

1939 metų sbalį Sovietų Sąjunga perdavė Lietuvai iš Lenkijos brieš 
mėnesį atimtą Vilniaus miestą su jo apylinkėmis. Šioje teritorijoje gyveno 
kelių tautybių žmones, tarb jų — apie 100 000 žydų. Netrukus po to So- 
vietų Sąjunga okupavo Lietuvą nutraukdama jos nepriklausomą egzistavi- 
mą, o ankstyvą 1941 metų birželio 22 dienos rytmetį Vokietija užpuolė So- 
vietų Sąjungą ir ber savaitę užėmė visą Lietuvos teritoriją. 

1941 metų birželio pabaigoje šalies žydų bendruomenė jau buvo su- 
mažėjusi. Keli tūkstančiai emigravo, o tūkstančiai kitų kartu su lietuviais 
buvo deportuoti į SSRS gilumą prieš pat vokiečiams ateinant. Prasidėjus 
mmvazijai, gal dešimčiai procentų žydų pavyko pasitraukti į saugesnės, so- 
vietų tebekontroliuojamas vietoves, tačiau nemažai kitų bėglių, ypač iš Vil- 
niaus krašto, buvo vokiečių pagauti 17 veliau nužudyti. 

Daugelis lietuvių, prisimindami palyginti geranorišką vokiečių okupantų 
elgesį per Pirmąjį pasaulinį karą, tikėjosi, kad dabar nacistinė Vokietija ai- 
kurs jų valstybės suverenitetą. Tačiau nieko panašaus neįvyko. Lietuvai netgi 
nebuvo leista tureti Slovakijos ar Kroatijos tibo satelitinės vyriausybės. Tie 
jauni vyrai, kurie pakluso hietuvių nacionalistų raginimams stoti į formuo- 
jamus karinius dalinius, netrukus susivoke atsidūrę policijos batalionuose, 
velkiančiuose ne tik Lietuvos teritorijoje, bet ir Baltarusijoje, Ukrainoje bei 
Maidaneko (Liublino) koncentracijos stovykloje. Jie tapo vokiečių bagalbi- 
ninkais, kurių pareiga būdavo saugoti įrengimus, kovoti su partizanais 17 
gana dažnai — dalyvauti žydų žudymuose. 

Lietuvos žydų naikinimas buvo nuoseklus. Viename nedidelio Vokietijos 
saugumo policijos dalinio Einsatzkommando 3 raporte, rašytame 1941 metų 
gruodžio 1 dieną, minimi 137 436 mirusieji, 1š kurių daugiau kaip 98 pro- 
centus sudaro žydai. Į šį skaičių įtraukti iš Vokietijos į Kauną deportuoti ir 
sušaudyti žydai, be to, į Daugpilį ir Minsko apylinkes surengtų ekspedicijų 
aukos, tačiau į jį neįeina tie Lietuvos žydai, kuriuos Rytprūsių pasienio s71- 
tyse, Šiauliuose ir Vilniuje žudė kiti daliniai. Šiaip ar taip, ber pirmuosius 
penkis okupacijos mėnesius Lietuvos žydai neteko daugiau kaip 130 000 
žmonių. Likusieji pusketvirtus karo metus praleido uždaryti getuose ir kon- 
centracijos stovyklose, 1 mažiausiai pusė jų taip pal neišgyveno. 

Įvykiai Lietuvoje leidžia susidaryti bendrą žydų naikinimo vaizdą nuo 
pirmųjų operacijos dienų. Remdamiesi Einsaizkommando 3 raporte pateik- 
tais smulkiais duomenimis apie įvairiuose miestuose vykdytas akcijas, Aust- 
ralijos, Jungtinių Valstijų 17 Vokietijos mokslininkai nesunkiai atseke, kaip 
evoliucionavo sprendimas dėl žydų likvidavimo. Šaudymai prasidėjo beveik 
iškart, tačiau iki 1941 metų rugpjūčio vidurio daugiau nei 9090 aukų bu- 
vo vyrai. Tik rugpjūčio 23 dieną Panevežyje, o veliau kitose vietose imta 
beatodairiškai šaudyti moteris 17 vaikus, nors pačios Vokietijos žydų dar ne- 
siryžta pasmerkti sistemingam žudymui. Juos pradėta naikinti 1941 metų 
lapkričio 25 ir 29 dieną, kai Kaune buvo išlaipinti 4934 žydai, penkiais 
traukiniais atgabenti iš Berlyno, Miuncheno, Frankfurto, Vienos ir Vrocla- 
vo. Visi buvo nedelsiant sušaudyti. 

Lietuvos įvykiuose galima aptikti ir kitą precedentą, šįkart susijusį su žydų 
pasipriešinimo kova. 1942 metų sausio pradžioje Abos Kovnerio vadovau- 
jama grupė Vilniaus gete paskelbė atsišaukimą, raginantį žydus nesielgii 
„kaip į skerdyklą vedamos avys“. Niekada anksčiau gete nebuvo ištarti tokie 
žodžiai. 

Du didžiausi ber Antrąjį pasaulinį karą pogromai paskutinę 1941 metų 
birželio savaitę nusinešė tūkstančius žydų gyvybių dviejuose toli vienas nuo 
kito esančiuose miestuose. Vienas buvo Rumunijos miestas Jasai, kitas — 
Kaunas. Abu šie pogromai nebuvo planuoti iš anksto ir abu daugiau nebe- 
pasikartojo tokiu mastu. Šimtai lietuvių, kurie, pasidavę momento nuotai- 
kai, dalyvavo šiuose lemtinguose daugybės žmonių kankinimuose Kaune, ir 
šimtai kitų, kurie vykdė pogromus mažesniuose Lietuvos miestuose, istorijo- 
Je paliko savo žymę. Tačiau po šešių mėnesių pradėjo rastis ir priešbriešinė 

srovė. 1942 metų sausio pradžioje, maždaug tuo pat metu, kai pasirodė Kov- 
nerto atsišaukimas, nekomunistinė lietuvių grupė išplatino agitacinį lapelį, 
prašantį tautiečių nebendrininkauti su vokiečiais. 

Taigi Lietuvos scenoje savo vaidmenį atliko tiek nusikalteliai, tiek aukos, 
tiek stebėtojai — triada, įvairiomis formomis basireiškusi 17 kitose Vokietijos 
valdomose Europos šalyse. Šioje knygoje plačiai aprašomos visos trys kate- 
gorijos ir pateikiami būdingiausi bavyzdžiai, paimti iš vieno ar kito Euro- 
pos regiono. Knyga buvo parašyta angliškai 17 pirmiausia išleista Jungtinėse 
Valstijose originalo kalba. Veliau pasirodė vertimai į vokiečių, prancūzų, 
italų ir olandų kalbas. Man reikšmingas yra tas faktas, kad lietuviškas le1- 
dimas birmąkart pristato knygą šalyje, kuri dar visai neseniai buvo už Ge- 
ležinės uždangos. 


Raul Hilberg 
1998 metų rugpjūtis 


PIRMA DALIS 


Nusikaltėliai 


„Aš niekada nebuvau žiaurus“ 


Hermannas Gėringas kalėjimo psichologui: 
G. M. Gilbertui, 
Niurnbergas, 1948 metai 


ADOLFAS 
HITLERIS 


Adolfas Hitleris gimė 1889 metų balandžio 20 dieną. Jo tėvas Aloi- 
sas, Austrijos-Vengrijos imperijos muitininkas, tarnavo Braunau mies- 
telyje prie Vokietijos sienos. Klara, Hitlerio motina, buvo daug jau- 
nesnė už savo vyrą, kuris prieš vesdamas ją jau du kartus buvo tapęs 
našliu. Iš Klaros vaikų, kurių ji pagimdė šešis, išgyveno tiktai du. Vie- 
nas jų - Adolfas. Apie Adolfo seserį Paulą tikslių duomenų nėra, ir 
jos likimas nežinomas. 

Šeima nejautė nepritekliaus. Aloisas, kukliai pradėjęs karjerą, suge- 
bėjo savo darbu prasimušti į žmones, todėl jam mirus niekam šeimoje 
neteko badauti. Klara, prie kurios Adolfas buvo prisirišęs, mirė vėžiu 
sulaukusi keturiasdešimt septynerių metų. Jos gydytojas buvo žydas. 

Paauglystėje Adolfas Hitleris lankė mokyklas provincijos miestuose 
Lince ir Steire, tačiau geras mokinys nebuvo. Iš matematikos, fizikos 
1 vokiečių kalbos gaudavo prastus pažymius, iš tikybos ir elgesio — 
patenkinamus, ir tik iš piešimo bei kūno kultūros - labai gerus. Vis 
dėlto pagal mokykloje praleistų metų skaičių ir akademinius rodik- 
lius jis nenusileido kitiems, ir jo išprusimo lygis buvo bent jau ne 
žemesnis už vidutinę tų laikų normą.! 

Kadangi Hitlerį traukė menai, 1907 metais jis atvyko į Vieną ir 
praleido joje šešerius metus. Čia jis turėjo artimą draugą, mėgstantį 

muziką, ir čia Hitleris išgirdo Richardo Wagnerio operas su jų iki- 
krikščioniškųjų dievybių personažais, lėtais prislopintais būgnų gar- 
sais ir arijomis, žadinančiomis absoliučios valdžios troškulį, ypač kai 
tramdomas solisto balsas visa jėga iškyla virš galingo orkestro. Hit- 
leriui nepasisekė įstoti į prestižinę Vienos dailės akademiją. Jam ne- 
buvo prikaišiojamas stilius kaip impresionistams, kurie nepatiko Pa- 
ryžiaus salonui, arba secesijos dailininkams, kuriuos smerkė Vienos 
oficialioji mokykla. Hitleris buvo tradicinės pakraipos. Jis piešė ir 
tapė pastatus arba peizažus. Portretams jam aiškiai trūko gabumų, 
nors kartais jis mėgindavo daryti savo paties atvaizdo eskizus, linijo- 
mis šiek tiek primenančius karikatūras. 

Akademijos durys Hitleriui buvo užtrenktos, tačiau visišku atstum- 
tuoju jis netapo. Jis įsikūrė dvidešimtajame rajone, kuriame gyveno 
daugiausia darbininkai ir smulkūs prekiautojai. Hitlerio kambarys 
viengungiams skirtame name buvo toks kaip ir visų. Galbūt jam ret- 
karčiais pritrūkdavo pinigų paltui ar kokiam nors kitam daiktui, bet 
Jis galėjo prasimaitinti iš šeimos paliktų lėšų ir įplaukų už paveiks- 
lus, parduotus meno kūrinių supirkinėtojams. Atrodo, kad du iš to- 
kių supirkinėtojų buvo žydai.ž 

1907-1913 metais Europoje tarpo keletas doktrinų, kurios į dvi- 
dešimto amžiaus pabaigą prarado nemaža savo patrauklumo. "Tai bu- 
vo 1mperializmas, rasizmas ir antisemitizmas. Austrija-Vengrija ne- 
turėjo užjūrio kolonijų, ir visi jos gyventojai priklausė baltajai rasei, 
tačiau žymią dalį čia sudarė žydų mažuma. Vien tik Vienoje buvo apie 
200 000 žydų, skaičiuojant kartu su asmenimis, neseniai atsikėlusiais 
iš rytinių pakraščių, ypač Galicijos. Vienoje galima buvo aptikti ir an- 
tisemitinį judėjimą, savo publikuojamuose leidiniuose kaltinusį žydus 
destrukcija ir tvirtinusį žydus esant tauta, kuri niekada negalės ir ne- 
norės pasikeisti. Hitleris, gyvendamas Vienoje, susipažino su visomis 
šiomis idėjomis. 

Vienoje Hitleris sulaukė ir šaukiamojo amžiaus. Kaip ir kitose Eu- 
ropos žemyno šalyse, Austrijoje-Vengrijoje jaunuoliai turėdavo atlikti 
karinę tarnybą taikos metu. Kitaip tariant, visi fiziškai sveiki vyrai 
būdavo elementariai apmokomi, po to paskiriami į rezervinius dali- 
nius, kad kilus karui juos galėtų greitai mobilizuoti. 1907-1913 metų 

laikotarpiui apskritai buvo būdingas intensyvus pasirengimas toles- 
niems įvykiams ir ginklavimosi varžybos, kuriose rungėsi daugiau- 
sia Vokietija ir Austrija-Vengrija iš vienos pusės su Prancūzija ir Ru- 
sija — iš kitos. 

Hitleris stengėsi išvengti šaukimo į armiją. 1913 metais jis išvyko 
į Miuncheną ir būdamas ten gražiuoju susitarė su Austrijos valdžia. 
Jie ištyrė jį ir pripažino esant per silpnos sveikatos karinei tarnybai. 
Kai 1914 metų rugpjūčio mėnesį Vokietija paskelbė karą, Hitleris 
išėjo savanoriu į vokiečių armiją. Vakarų fronte jis praleido ketverius 
metus ir buvo sužeistas, tačiau paaukštinimų nesulaukė, nes nebuvo 
laikomas potencialiu lyderiu. Be to, keletą kartų buvo atsisakyta su- 
teikti jam didžiai trokštamą apdovanojimą — pirmojo laipsnio Ge- 
ležinį kryžių. Kryžių jis galų gale gavo 1918 metų rugpjūtį po pa- 
kartotinio pristatymo. Tąkart jį sėkmingai rekomendavęs asmuo buvo 
atsargos leitenantas Gutmannas, pasak oficialios versijos — žydas. 

Prieš pat karo veiksmų pabaigą Hitleris nukentėjo per dujų ataką 
ir, kariaujančioms šalims pasirašant Kompjeno paliaubas, tebegulėjo 
ligoninėje. Išgijęs jis nenusivilko uniformos ir, perkeltas į Bavariją, 
turėjo progos stebėti kai kuriuos politinius poslinkius pokario Vokie- 
tijoje, tarp jų ir neilgai trukusį vietinės reikšmės komunistinį režimą, 
nušluotą vokiečių armijos. Stiprėjant demokratinėms tendencijoms, 
senoji armijos vadovybė nebegalėjo ilgiau drausti politinių diskusijų, 
bet jos būdavo organizuojamos ir prižiūrimos iš viršaus. Vienas ka- 
reivis iš dalinio, kuriame tarnavo Hitleris, pareiškė pageidavimą 
sužinoti, kodėl Vokietija pralaimėjo karą. Kuopos vadas paskyrė Hit- 
lerį raštu suformuluoti atsakymą. 

Hitlerio atsakymas, datuotas 1919 metų rugsėjo 16 dieną, yra jo 
pirmasis pareiškimas, kuriame jis aiškiai ir tiksliai išdėstė savo požiūrį 
į žydus. Šiame ilgame rašte Hitleris teigė, kad žydai pelnosi kitų tautų 
sąskaita rausdamiesi po jų galios pamatais ir užkrėsdami jas rasinės 
tuberkuliozės bacila. Toliau jis aptarė antisemitizmą, pabrėždamas 
skirtumą tarp jausminio antisemitizmo, pasireiškiančio tik laikinais 
protrūkiais, tai yra pogromais, kurie negali išspręsti bendros žydų 
problemos, ir racionalaus antisemitizmo, kurio tikslas būtų įstatyminių 
priemonių serijomis siekti galutinio žydų pašalinimo iš visuomenės.? 

Hitlerio pateiktas antisemitizmo suskirstymas kategorijomis ank- 
sčiau nebuvo vartojamas ir galėjo būti jo paties sugalvotas. Jausmą 
(Gefiihl) jis laikė akimirkos nusiteikimu, tuo tarpu protą, vokiškai Ver- 
nunft, - stabiliu dalyku. Stabilumo jam reikėjo savo uždaviniui įvyk- 
dyti. Nors vykdymo procesas straipsnyje nebuvo detalizuojamas, re- 
zultatas turėjo būti visiškas žydų išgyvendinimas, išnykimas arba lik- 
vidavimas, išreikštas vokišku žodžiu Entfernung. 

Kai Hitleris rengė šį dokumentą, jam buvo trisdešimt metų. Nie- 
ko panašaus į čia išdėstytas mintis jis prieš tai nebuvo sakęs ar rašęs. 
Ankstesniame jo bendravime su žydais negalima rasti jokių priešišku- 
mo paaiškinimų. Kadangi Hitlerio motiną gydęs daktaras Eduardas 
Blochas buvo žydas, atsirado prielaida, jog Hitleris žydus gydytojus 
laikęs pavojingais vokiečių tautos sveikatai. Iš tiesų taip žydai gydy- 
tojai buvo apibūdinami vėliau - pirmojoje dar neapdorotos nacių 
propagandos stadijoje, ir Hitleris, tapęs fiureriu, nenorėjo, kad dak- 
tarai žydai priiminėtų vokiečių pacientus, bet savo nenorą jis moty- 
vavo gydytojų statusu visuomenėje: jie turį būti pavyzdys (Vorb:lder) 
visiems, o žydams esą nedera priklausyti šiam elitui.* Žinant apie Hit- 
lerio ryšius su žydais paveikslų supirkinėtojais, taip pat gali kilti klau- 
simas, ar jis neįtarinėjo jų savanaudiškumu arba apgaule, juolab kad 
Hitleris tikrai išleido dekretą dėl žydų prekybos įmonių likvidavimo. 
"Tačiau niekas niekada negirdėjo jo skundžiantis savo paties sando- 
riais su žydais. Tuo tarpu yra žinoma, kad jis griežtai pasmerkė savo 
nežydų kilmės draugą Reinholdą Hanischą, kuris, išnešiotinai pre- 
kiaudamas Hitlerio paveikslais, parduodavo juos už pusę kainos, o 
kartą, kaip spėjama, netgi nuslėpė visą sumą. Ne ką kitą, o šį žmogų 
Hitleris apkaltino pinigų pasisavinimu.* Pagaliau lygiai taip pat 
bergždžia būtų ieškoti rakto Hitlerio antižydiškam nusistatymui pa- 
aiškinti 1914-1918 metų tarpsnyje, kurį jis praleido fronte arba ne- 
toli jo. Nekelia abejonių, kad atėjęs į valdžią Hitleris nepageidavo 
matyti žydų Vokietijos armijoje, bet dar 1938 metų rugpjūčio mėnesį 
jis prasitarė savo aplinkos žmonėms, esą, „kad ir ką sakytų kiti“, Pirma- 
jame pasauliniame kare yra buvę drąsių žydų kareivių ir net karininkų.“ 

Hitlerio idėe fixe gimė Vienoje, kur jis skaitydavo antisemitines 
brošiūras ir, kaip pats vėliau užsiminė, pamažu ėmė neapkęsti žydų. 

Ne visai tikslu būtų sakyti, kad tos publikacijos ir naujų žydų mig- 
rantų, atsikėlusių iš rytų, vaizdai Vienos gatvėse pakeitė jo susidary- 
tą nuomonę apie žydus, asmeniškai sutiktus Lince, Vienoje ir kariuo- 
menėje. Jį apsėdusi manija greičiau buvo susijusi su žydais kaip vi- 
suma, 0 ne su pavieniais individais. Hitleriui žydai nebuvo vokiečių 
tautos dalis, ir juos visus jis kaltino ne bet kuo, o dėl pačios didžiau- 
sios nesėkmės — Vokietijos pralaimėjimo. Matyt, Hitleris buvo ap- 
mąstęs savo išvadas, nes jo pranešimo, rašyto 1919 metais, negali- 
ma būtų pavadinti nei nedrąsiu, nei neryžtingu. Tai argumentuotas 
kūrinys žmogaus, neabejojančio savo nuostatomis. 

Po 1919 metų Hitleris nebegalėjo pasilikti armijoje, kurios didžioji 
dalis pagal taikos sutarties sąlygas turėjo būti demobilizuota. Tačiau 
jis pradėjo naują veiklą. Per likusį karinės tarnybos laiką jis buvo pa- 
siųstas rinkti informacijos apie mažą politinę grupuotę, pasivadinu- 
sią Vokiečių darbininkų partija. Ji buvo įtariama — greičiausiai dėl 
savo pavadinimo - per daug krypstant kairėn. Hitleris įstojo į ją, tap- 
damas penki šimtai penkiasdešimt penktuoju partijos nariu ir sep- 
tintuoju vykdomojo komiteto nariu.? Greitai jam buvo pasiūlytas 
aukščiausias postas, kurį jis gavo dėl savo nepaprastų oratoriaus su- 
gebėjimų. Partija buvo pervadinta į Nacionalsocialistų vokiečių dar- 
bininkų partiją, arba sutrumpintai - Nacistų partiją. Jos 1920 metų 
vasario 20 dieną priimtoje programoje keletą kartų buvo paminėti 
žydai, siūlant panaikinti jų pilietines teises, atleisti juos iš valstybinėse 
įstaigose užimamų pareigų ir deportuoti tuos iš jų, kurie įvažiavo į 
Vokietiją po Pirmojo pasaulinio karo pradžios. Bet ši programa nė iš 
tolo neleido nuspėti vėlesnių įvykių. 

1923 metais Hitleris nusprendė nuversti Vokietijos vyriausybę. 
Mintis nebuvo originali. 1917 metų lapkričio mėnesį komunistai 
užėmė valdžią Rusijoje; Benito Mussolini įsitvirtino surengęs žygį Ro- 
mon 1922 metų spalio mėnesį; pačioje Vokietijoje irgi bandė, nors 
ir nesėkmingai, jėga įsigalėti įvairios grupuotės, ir tai galėjo įkvėpti 
Hitlerį. Hitlerio pučas (Putsch), kaip vokiečiai vadino tokį perversmą, 
buvo įvykdytas ne Berlyne, o Miunchene, kur jį palaikė aukšto rango 
karininkai. Hitleris žygiavo kartu su generolu Erichu Ludendorffu, 
bet policija atidengė ugnį, ir bandymas paimti valdžią sužlugo. Šis 

1923 metų lapkričio 9 dienos incidentas buvo suplanuotas taip, 
kad užtikrintų nacistams pergalę iki lapkričio 11 dienos - penktųjų 
Kompjeno paliaubų metinių. 

Po teismo, apkaltinusio Hitlerį tėvynės išdavimu, jis truputį dau- 
giau nei metus praleido kalėjime, kur pradėjo rašyti Mein Kampf, sa- 
vo poleminę autobiografiją. Pasak šio gyvenimo aprašymo, Hitlerio 
tėvas Aloisas nebuvo nusiteikęs antisemitiškai ir antižydiškus pasisa- 
kymus vertino kaip atsilikimą. Pats jaunasis Adolfas nepastebėdavęs 
žydų Lince, nes, jo akimis žiūrint, jie ne taip jau labai skyrėsi nuo 
vokiečių. Atvykęs į Vieną, jis vis dar nekreipdavęs į žydus dėmesio. 
"Tik po kurio laiko pradėjęs matyti jų nešaunią išvaizdą, užuosti jų 
nemalonius kvapus ir girdėti jų pompastiškas kalbas. Nuo tada jis 
ėmęs suvokti, kas yra žydai. Jie buvo tarpininkai, kurie patys nieko 
negamindavo; jie buvo marksistai, užgrobę profsąjungas; jie buvo 
verteivos, kontroliavę biržas. Jų šlykšti rašliava teršė vokiečių kultūrą. 
Jie išniekino vokiečių moteris savo krauju. Buvo nesunku suprasti, 
kad vien jų pasirodymas įžeisdavo Hitlerį. Jie simbolizavo bjauru- 
mą, nuopuolį, atgrasumą ir sifilį. 

Paleistas iš kalėjimo, Hitleris nebenusižengdavo įstatymams. Su- 
siradęs kuklų butuką, jis toliau rašė Mein Kampf? Jis atsisakė Austri- 
jos pilietybės ir dėjo pastangas tapti vokiečiu de jure, nors pilietybės 
suteikimo procedūra užtruko iki 1932 metų.? 

Nepaisant to, jo politinis gyvenimas toli gražu negarantavo sau- 
gumo. Darbui partijoje jis skyrė visą savo laiką ir negalėjo imtis jo- 
kios kitos tarnybos. Hitleris statė ant kortos viską, nors galimybė 
laimėti buvo labai menka. Jo partija kol kas tebebuvo maža - 1928 
metų pabaigoje jai tepriklausė 108 717 narių.!9 

Hitlerio asmeniniai finansai buvo atskira problema. Jam tekdavo 
skolintis pinigų. Jo vienintelis prabangos dalykas automobilis „Mer- 
cedes“, kuris jam labai patiko, bet kartu buvo reikalingas jo besiple- 
čiančiai politinei veiklai, nuolatos traukė mokesčių rinkėjų dėmesį. 
Jiems kėlė abejonių Hitlerio deklaruojamos pajamos ir prašomos mo- 
kesčių nuolaidų sumos.!! 

Iki 1929 metų Hitlerio honorarai pastebimai išaugo 1r pagaliau 
jis tapo pasiturinčių žmogumi, gyvenančiu kur kas didesniame ir ge- 


Adolfas Hitleris 23 


resniame bute. Jis buvo žinomas visoje Vokietijoje, ir vis daugiau žmo- 
nių burdavosi jo organizuojamose sueigose. Kai ekonominė krizė vi- 
sa jėga užgriuvo Vokietiją, tiek nacistai, tiek komunistai pritraukė itin 
daug gerbėjų, ir 1933 metų sausio 30 dieną, po kelerių rinkimų, 
Adolfas Hitleris buvo paskirtas reicho kancleriu. 

Dabar jo balsas pasiekdavo Vokietijos žmones ne tik per spausdin- 
tus leidinius ar masinius mitingus, bet ir per naują galingą žiniasklai- 
dos priemonę - radiją. Iškalbos menas buvo tapatinamas su juo. Jis 
stovėdavo nebylus ir sustingęs, kol imdavo lėtai kalbėti savo barito- 
niniu bosiniu balsu, pradėdamas žodžiais: „Volksgenossen, Volksge- 
nossinen!“ — nacių kreipiniu, pažodžiui reiškiančiu bendražygius ir 
bendražyges, priklausančius vienai tautai. Palengva jis įsibėgėdavo 
iki cvescendo, lydimas nežabotų publikos šūksnių „Sieg Heil!“ - „Te- 
gyvuoja pergalė!“, nacistinės Vokietijos pergalė. Hitlerio portretai 
kabojo visur. Juose pavaizduotas keturiasdešimtmetis vyras žvelgė šal- 
tomis ir skvarbiomis akimis. Jo bendrininkai sakydavo jį turint hip- 
notizuojančios galios. 

Jis buvo tobulai perpratęs vokiečių kalbą ir vokiečių tautą. Žymus 
Hitlerio biografas pokario Vokietijos istorikas Eberhardas Jackelis 
rašė, kad tauta mylėjo Hitlerį, tikėjo jį esant nesusitepusį ir nekaltą 
dėl „ekscesų“, kuriuos priskirdavo žmonėms, veikusiems jam už nu- 
garos ir jam nežinant.!* 

Hitlerio išvaizda buvo kuklumo ir paprastumo įsikūnijimas. Jis 
dėvėjo neišvaizdžią uniformą, nepapuoštą jokiais neužtarnautais me- 
daliais; būdavo prisisegęs tik savo Geležinį kryžių. Apie savo dalyva- 
vimą kare jis kalbėdavo kaip apie paprasto kareivio atliktą pareigą. 
Mirus prezidentui Hindenburgui, jis atsisakė priimti Hindenburgo 
titulą ir galop pasitraukė iš reicho kanclerio posto likdamas tik vadu 
(Fūhrer). "Taip jam pavyko sukurti absoliutumo ir visuotinumo pojūtį. 

Jo kalbose buvo maža ironijos, subtilaus sąmojo, santūrių nuty- 
lėjimų — viso to, kas apskritai nėra būdinga vokiečių pašnekesiui. Jis 
dažnai vartodavo žodžių poras. Jis žaisdavo kontrastais, ypač mėgda- 
mas supriešinti dvi kraštutines sąvokas. Kad ir ką kalbėdavo viešai, 
jo išdėstytose mintyse visada būdavo aiškus „taip“ arba „ne“. Čia ne- 
likdavo vietos išimtims, išlygoms ir kompromisams. 

Jis norėjo, kad Vokietija turėtų vieną pasirinkimą. Populiarus tų 
laikų šūkis buvo „Ein Volk, ein Reich, ein Fūhrer“, kuris reiškė vieną 
tautą, vieną valstybę ir vieną vadą. Partija buvo „judėjimas“, ir Vo- 
kietija žygiavo pulsuojančiomis bangomis: „priešais mus, su mumis 
ir už mūsų“. 

Perspektyvą, atėjusią jo vaizduotėn iš jaunystės metų Lince ir Vie- 
noje, Hitleris regėjo architekto akimis. Neatsitiktinai jis iškėlė jauną 
architektą Albertą Speerą, patikėdamas jam sukurti Berlyno projektus, 
o vėliau - paskyręs jį ginklavimosi ministru — ir karo pramonės pla- 
nus. Visuomeninių statinių stilius turėjo būti monumentalus. Jiems ne- 
derėjo šiuolaikiški fasadai ir plokšti stogai. Svarbu buvo išplėsti uždarą 
erdvę, kaip Miuncheno Fihrerbau pagrindinėje salėje arba Niurnber- 
go sporto arenoje, kur 1935 metais vyko partijos sueiga. Bet architek- 
tūra buvo daugiau nei tiesiog statybos aikštelės ir kylantys pastatai. Vi- 
sas reichas turėjo būti sujungtas superautostradomis Reichsautobahnen, 
o žmonėms sukurta aerodinaminė vabalo formos mašina - nacistų par- 
tijos automobilis „Volkswagen“. Architektūrinė mintis neapsiribojo 
techniniais projektais: ji tarytum persmelkė valdžios sąmonę. Statybi- 
nius brėžinius architektūroje atitiko organizacinės schemos naujose 
biurokratinėse struktūrose. Atsirado naujos partinės žinybos, nauji SS 
ir policijos padaliniai, naujos ministerijos su naujomis funkcijomis. O 
virš visų senų ir naujų valdžios institucijų stovėjo vienas Žmogus - pats 
Adolfas Hitleris, vyriausiasis Trečiojo reicho architektas.!? 

Adolfas Hitleris ir jo sekėjai nebuvo misionieriai, geidžiantys at- 
versti į nacių tikėjimą nevokiečius. Hitleris nesirėmė politinėmis te- 
orijomis ir jomis nepasikliovė. Jis netgi neformuluodavo ateities 
tikslų. Niekada jokiame žemėlapyje nebuvo pažymėtos vokiškosios 
Europos sienos, kaip jos būtų turėjusios atrodyti po pergalingo ka- 
ro, niekada nebuvo apmesti Europos žydų sunaikinimo metmenys. 
Buvo tik tautos išjudinimas, jos galių mobilizavimas, jai gresiančių 
pavojų vaizdavimas. Vokietija, pakilusi į vidinės logikos diktuojamą 
kelią, tapo nepermaldaujama: jos dvejonės nyko, užleisdamos vietą 
troškimui tinkamai nubausti „kenkėjus“. 

Hitlerio akimis žiūrint, žydai buvo didžiausi Vokietijos priešai. Ko- 
va su jais jam buvo „gynyba“ ir atlygis už viską, kuo nusikalto žydų 

tauta. Tai buvo atsakas į žydų juoką. Hitleris neketino būti išjuoktas, 
sumenkintas ar paverstas patyčių objektu. Jam rodėsi, kad žydai 
šaiposi iš visko, kas yra šventa vokiečiams. Kalbėdamas 1942 metų 
rugsėjo 30 dieną, jis atvirai pasakė, kad greitai žydai nustos juokęsi 
visur. Tai jis atspėjo." 

Per visus dvylika valdymo metų visuomenei rodoma Adolfo Hitle- 
rio figūra siejosi su vienvaldžio tautos vado - neginčijamo ir nepa- 
siekiamo - įvaizdžiu. Jo ištarti žodžiai aidėjo vokiečių ausyse, o pasi- 
rašyti įsakai puikavosi oficialiuose reicho biuleteniuose. Visa kita buvo 
įslaptinta: jo negalavimai, jam draugiją palaikančių moterų vardai, 
jį apimančios atlaidumo ir netikrumo akimirkos. 

Hitleris buvo smulkaus buržua tipo pilietis, investavęs į „Merce- 
des“ vertybinius popierius ir saugojęs senus nuomos kvitus.!? Jis ne- 
leido portretuose savęs vaizduoti su akiniais. Prieš pat ateidamas į 
valdžią, jis pradėjo jausti skrandžio skausmus po valgio, o kartais net 
nebaigus valgyti. Mintis, kad šis jo sveikatos sutrikimas bus paste- 
bėtas, atrodė tokia pat kankinanti kaip ir pats skausmas. Nuo to lai- 
ko jis atsisakydavo mėsos patiekalų ir net konditerijos gaminių, ku- 
riuos labai mėgo.!? fo asmeniniai malonumai skendėjo nežinioje kaip 
ir jo trūkumai. Eva Braun sujungė su Hitleriu savo gyvenimą, ir, prieš 
pat jiems abiem nusižudant kartu, jis ją vedė. Niekas už jo artimiau- 
sių Žmonių rato nenutuokė apie jos egzistavimą, kol nepasibaigė ka- 
ras. Adjutantas majoras Gerhardas Engelis, atidžiai stebėjęs Hitlerį 
nuo 1938 iki 1943 metų, atkreipė dėmesį į daug neįprastų Hitlerio 
gyvenimo detalių. Kai vyriausiasis sausumos kariuomenės vadas ge- 
nerolas pulkininkas Waltheris von Brauchitschas išsiskyrė su žmona, 
liberalusis Hitleris pademonstravo „kilniaširdiškumą“ pasiūlydamas 
finansinę paramą ponios von Brauchitsch pretenzijoms patenkinti 
ir primygtinai reikalaudamas, kad generolo niekuomet nebūtų ban- 
doma „paveikti dvasiškai“ po šio sunkaus išmėginimo. Sykį, kai Hlit- 
leris panoro apsilankyti kavinėje, gestapas jau rengėsi išvaryti iš jos 
patalpų pokštininką, kurį įtarė pamėgdžiojus fiurerį, bet Hitleris 
sustabdė policiją paaiškindamas, kad krėsti juokus yra juokdarių dar- 
bas. Kitą kartą Hitleris, lydimas Engelio, naktį nuvyko į paveikslų 
galeriją nusipirkti keleto darbų.!' Vienas labiausiai jam patikusių 

paveikslų, kurį jis leido nufotografuoti, vadinosi „Paskutinė grana- 
ta“.!8 Tačiau jo paties kūriniai vertė jį raudonuoti. 1942 metais jis 
davė gestapui nurodymą atgauti tris jo paveikslus, kurie buvo priva- 
čiose rankose Vienoje, ir juos sunaikinti.!? 

Hitleris neslėpė Vienoje patirtų vargų, bet, būdamas fiureriu, ven- 
gė iškelti viešumon savo asmeninį gyvenimą Berlyne. Jis drovėjosi 
atskleisti visuomenei savo buities smulkmenas kaip tik todėl, kad jos 
buvo pačios paprasčiausios. Jis norėjo, kad apie jį galvotų kaip apie 
žmogų, kuris visą savo laiką aukoja Vokietijos žmonėms ir kurio i1dė- 
joms reikia atsiduoti besąlygiškai. Nors dažniausiai jis iš tikrųjų dar- 
bui skirdavo visą dieną, retkarčiais vis dėlto pramiegodavo iki vėlyvo 
ryto. Kad neprarastų budrumo, Hitleris pradėjo gerti amfetaminą, 
iš pradžių duodamą jam mažomis dozėmis, o vėliau, organizmui pri- 
pratus prie vaistų, - padidintomis. Pamažu jis ėmė darytis priklau- 
somas nuo reguliarių injekcijų, ir jo elgesys, įpusėjus 1942 metams, 
pasikeitė. Jis pasitraukė į savo būstinę, nebesidomėdamas nei žmo- 
nėmis, nei miestų šurmuliu. Per pasitarimus jis ilgiausiai nagrinėda- 
vo nereikšmingus dalykus ir kalbėdamas be paliovos kartodavosi.?? 
Dabar jo darbingumas buvo sumažėjęs, bet valdingumas liko koks 
buvęs. 

Hitleris ne visus sprendimus priiminėdavo vienas pats, tačiau jis 
turėjo pakankamai galios įsakinėti kada panorėjęs. Jo sprendimų 
užmojai svyravo ganėtinai smarkiai. Dažnai jis užsiiminėdavo įvai- 
riomis smulkmenomis, tarp jų ir susijusiomis su žydų klausimu. Bet 
Hitleris todėl ir yra Hitleris, kad jis išjudino milžinišką įvykių lavi- 
ną. Nusprendęs jisai ne visuomet puldavo veikt, ir, jam paskelbus 
apie naują sumanymą, aplinkiniams idėjos turinys ne visuomet būda- 
vo savaime aiškus. Bet šie punktyriniai pareiškimai atstojo gaires ir 
akstinus, ir jų prasmę galima būdavo užčiuopti netgi neišsakytose iki 
galo mintyse. Kadangi Hitleris buvo iškilęs aukščiau valdininkijos, 
jis pats nekurdavo ir retai kada redaguodavo savo pasirašomus įsta- 
tymus ir direktyvas. Nesenkančio idėjų ir iniciatyvų srauto genera- 
torius faktiškai buvo administracinis aparatas. Daugelio svarbių ope- 
racijų būdavo imamasi nepasiklausus Hitlerio sutikimo ir net jam 
nepranešus. Kartais jam tekdavo tarpininkauti sprendžiant įtakingų 

asmenų ir besivaržančių frakcijų ginčus. Šiuo atžvilgiu jo vaidmuo 
panėšėjo į kitų nevienalytės visuomenės lyderių vaidmenį. Hitleris 
niekada nebūtų atsisakęs savo išskirtinės teisės kištis į kitų Žmonių 
darbą, vetuoti projektus arba arogantiškai juos palaiminti. Galiau- 
siai privalu pasakyti, kad Hitleris nebūtų žudęs žydų savo rankomis 
1r nebūtų nieko padaręs be plačiai išsišakojusių organizacinių struk- 
tūrų, kurių personalas vykdė visas įmanomas specialios paskirties 
funkcijas. Tačiau tiems žmonėms beprecedentis susidorojimas su 
žydais nebūtų buvęs įsivaizduojamas, jei už jų nebūtų stovėjęs Hitle- 
ris. Jis buvo, kaip jie ne kartą sakė, nepamainomas. 

Kaip Hitleris darydavo sprendimus, geriausiai matyti iš jo an- 
tižydiškų akcijų 1933-1945 metais. Dviem mėnesiams praėjus nuo 
paskyrimo kancleriu, jis pirmąsyk tarė savo žodį dėl rengiamo įsta- 
tymo projekto. Gerokai įkaitusioje tų pirmųjų mėnesių atmosferoje 
nacistų partija organizavo žydų parduotuvių boikotą, o žydai teisėjai 
buvo brutaliai išvaromi iš teismų. Ministerijos, teikiančios siūlymus 
dėl valstybės valdymą reguliuojačių įstatymų, svarstė galimybę atleisti 
iš darbo nekrikščionių tikėjimo teisėjus ir prokurorus. Tuo momen- 
tu įsikišęs Hitleris pareikalavo pašalinti visus valstybinių įstaigų tar- 
nautojus žydus.?! Nusenęs feldmaršalas Paulis von Hindenburgas, 
tuomet dar Vokietijos prezidentas, pareiškė Hitleriui savo nepasiten- 
kinimą partijos vykdoma kietos rankos politika prieš žydus teisėjus 
Pirmojo pasaulinio karo invalidus, 17 Hitleris pažadėjo padaryti išim- 
tis kai kurioms žydų pareigūnų kategorijoms, tarp jų ir kovų vetera- 
nams.?Ž Vis dėlto naujasis įstatymas užnėrė ganėtinai ankštą kilpą 
visiems „nearijų rasės žmonėms" , tai yra visiems asmenims, kurie ne- 
priklausomai nuo išpažįstamos religijos turėjo bent vieną žydą pro- 
senelį. Tuo pat metu Hitleris pasirašė nemaža papildomų įstatymų, 
įpareigojančių uždrausti žydams teisininkams verstis juridine prak- 
tika ir įsakančių nutraukti darbo sutartis su žydais patentų agentais 
bei mokesčių konsultantais.2? 

Valstybės tarnautojų įstatymas buvo taikomas ir universitetų bei 
institutų darbuotojams. Taip akademiniai Vokietijos sluoksniai ne- 
teko aukštos kvalifikacijos žydų fizikų ir chemikų. 1933 metais vo- 
kiečių fizikas Max+5 Planckas kalbėjosi su Hitleriu dėl šios proble- 

mos. Planckas paminėjo Fritz4ą Haberį - žydą, sukūrusį amoniako 
gamybos iš oro azoto technologinį procesą. Šis išradimas, padarytas 
prieš pat Pirmąjį pasaulinį karą, išvadavo Vokietiją nuo būtinybės 
importuoti Čilės salietrą sprogstamųjų medžiagų gamybai. Kaip 
paaiškino Planckas, be Haberio išradimo Vokietija būtų pralaimėju- 
si karą vos jam prasidėjus. Hitleris atsakė, kad jis nesąs nusiteikęs 
prieš žydus per se, o tik prieš žydus kaip komunizmo rėmėjus. Tada 
Planckas bandė įrodinėti, esą yra ir valstybei reikalingų, ir visai ne- 
reikšmingų žydų. Hitleris į tai replikavo, kad žydas yra žydas, kad 
patys žydai neskiria vieno žydo nuo kito ir kad jis ketinąs imtis prie- 
monių prieš juos visus. Kai Planckas paprieštaravo sakydamas, kad 
mokslui svarbių žydų nušalinimas bus tolygus savęs luošinimui, Hit- 
leris griežtai tarė „ne“, pavadino save plieniniu žmogumi, sudavė sau 
per kelius ir smarkiai išraudo.?* 

Praėjo daugiau kaip dveji metai, kol Hitleris atnaujino antižydišką 
kampaniją. 1935 metų pradžioje žydų padėtis Vokietijoje buvo nusi- 
stovėjusi ir jų gyvenimas tekėjo beveik ramia vaga. Žydai tarnauto- 
Jai, mokytojai, teisininkai, menininkai, literatai ir kitų sričių specia- 
listai prarasdavo darbą, o į žydų verslo įmones kėsinosi vokiečių 
kompanijos, bandančios perimti jas į savo rankas. Bet ekonomika 
tebebuvo pakankamai laisva, kad dauguma privačia praktika besi- 
verčiančių asmenų ir privačių firmų darbuotojų dar galėtų likti savo 
vietose. Žydų emigracija sulėtėjo, o jie patys vis dar nebuvo praradę 
Vokietijos pilietybės. Tačiau Hitleris, ruošdamasis kalbai partijos su- 
važiavime Niurnberge, jau planavo pokyčius. Jis įsakė skubiai pareng- 
ti projektą įstatymo, atimančio žydams Vokietijos pilietybę, ir kito 
įstatymo, draudžiančio žydų vedybas su nežydais. Pilietybės įstaty- 
mas buvo daugiau simbolinis, kadangi žydai vis dar emigruodavo su 
vokiškais pasais. Mišrių vedybų draudimas nelietė tų porų, kurios iki 
to laiko jau buvo įregistravusios savo santuoką per vestuvių ceremo- 
niją. 

Įstatymuose pradėjus vartoti terminą „žydas“, prireikė ir tikslaus 
to termino apibrėžimo. Pagal Vidaus reikalų ministerijos parengtą 
dokumentą žydais imta laikyti asmenis, turėjusius bent du žydus se- 
nelius. Be to, pusiau žydiškos kilmės žmonės irgi buvo priskiriami 


Adolfas Hitleris 29 


žydams tik tuo atveju, jeigu jie išpažino judaizmą arba turėjo žydą 
sutuoktinį. Tokia formuluotė leido sąvoką „žydas“ pritaikyti mažes- 
niam žmonių skaičiui nei sąvoką „nearijas“, bet dėl to prieš žydus at- 
eityje galėjo būti be vargo ir svyravimų imamasi griežtesnių sankcijų.?? 

Visas darbas per keletą ateinančių metų - pradedant šiuo dekre- 
tu, aiškinančiu „žydo“ terminą, ir baigiant gausybe kitų akcijų, apri- 
bojančių žydų dalyvavimą ekonominėje ir socialinėje sferoje, — iš 
esmės buvo dirbamas smulkių valdininkų, funkcionierių ir admi- 
nistratorių. Hitleris užėmė pasyvią poziciją - jis tik priiminėdavo pa- 
siūlymus ir į juos reaguodavo. Ši situacija ypač gerai išryškėjo per 
1938 metų lapkričio 9 ir 10 dienos įvykius. 

"Tuomet kaip atsakas į incidentą Paryžiuje, kur nuo žaizdų mirė jau- 
no Lenkijos žydo užpultas Vokietijos diplomatas, visos Vokietijos 
miestuose buvo sukurstyti antisemitiniai išpuoliai. Šis pogromas — 
propagandos ministro Josepho Goebbelso kūrybos vaisius - nuo pra- 
džios iki galo buvo partijos sumanytas ir įvykdytas. Jis prasidėjo žydų 
parduotuvių vitrinų daužymu ir sinagogų padegimais. Taip tiksliai 
suderinti veiksmus per tokį trumpą laiką buvo įmanoma tik todėl, 
kad vietinių partijos skyrių vadovai susirinko savo miestuose atšvęsti 
1923 metais numalšinto pučo jubiliejaus. Pagrindinės iškilmės vyko 
Miunchene, bet ne visi aukščiausio rango partijos veikėjai jose daly- 
vavo. Šventinių pietų ir linksmybių nenorėta aptemdyti žinia iš Pa- 
ryžiaus, tačiau Goebbelsas pasinaudojo proga pasikalbėti su Hitleriu 
maždaug pusvalandį, ir Hitleris sutiko, kad partija pradėtų veikti.?9 

Kitą dieną partinės akcijos atgarsiai pasiekė užsienį, jau nekalbant 
apie Vokietiją, ir Hermannas Gėoringas, vienas iš kariuomenės vadų, 
atsakingas ir už ekonomiką, antrasis žmogus partijos hierarchijoje 
po Hitlerio, išplūdo Goebbelsą pastatydamas Hitlerį į nepatogią 
padėtį, kai šiam teko ir pritarti Goringui, ir ginti Goebbelsą.*? Parti- 
jos nariai buvo paraginti naikinti žydų turtą ir sukelti gaisrus, kad 
pademonstruotų visuomenės pasipiktinimą žydais žudikais, tačiau 
pats Hitleris dar tada, kai rašė savo pirmąjį antisemitinį pareiškimą 
1919 metais, buvo įspėjęs, jog tai netinkama kovos forma. 

"Taisydamas padėtį, jis pareikalavo likviduoti žydų prekybos įmo- 
nes ir prievarta perduoti žydų pramonės koncernus vokiečių nuosa- 

vybėn. Be to, jis pritarė planui „nubausti“ žydus apmokestinant jų 
turtą. Turto mokestis turėjo būti renkamas valstybės, o ne partijos 
vardu, kaip norėjo Goebbelsas. Ganėtinai reikšminga yra tai, kad Hit- 
leris, nerimaudamas dėl galinčio atsinaujinti smurto, kol kas atmetė 
siūlymą pažymėti žydus žvaigžde.?* 

Skatinti masinę emigraciją, suintensyvėjusią 1938-1939 metais, 
buvo įmanoma tik iš Vokietijos ir neseniai aneksuotos Austrijos. Pra- 
sidėjus karui, neberealu buvo ko nors panašaus tikėtis okupuotoje 
Vakarų Lenkijoje, kurioje gyveno daug didesnė žydų bendruomenė. 
Kai pralaimėjo Prancūzija, Vokietijos užsienio reikalų ministerija ir 
kiti valdžios organai kurį laiką kūrė pagrindinę žydų perkėlimo sche- 
mą, pagal kurią visi Europos žydai būtų buvę įkurdinti Prancūzijai 
priklausančioje Madagaskaro saloje, tačiau šio projekto nebuvo ga- 
lima įgyvendinti, kol Britanija kariavo su Vokietija. Taigi pirmaisiais 
dvejais Antrojo pasaulinio karo metais tvyrant nežinomybei, Vokie- 
tija savo kontroliuojamoje Europos dalyje buvo priversta taikyti pa- 
pildomas priemones prieš žydus, įskaitant ir žydų suvarymą į getus 
Lenkijoje. Tačiau galutinis šių palengva didėjančių suvaržymų tiks- 
las dar buvo suvokiamas gana miglotai. 

Getai savo ruožtu buvo neišvaizdus ir neefektyvus mechanizmas. 
"Tie nežmoniškai tankiai apgyventi kvartalai varginguose Lenkijos 
miestų ir miestelių rajonuose buvo prikimšti bedarbių, išbadėjusių 
ir ligotų žydų, ir šios sistemos kūrėjai vokiečiai nuo pat pradžių manė 
ją būsiant laikiną. Pagreitį įgaunantį procesą lydėjo nuolatinė įtam- 
pa: reikėjo kuo greičiau išsiaiškinti, koks gi bus galutinis žydų klau- 
simo sprendimas. 

1939-1941 metais Hitleris priėmė nemaža rizikingų sprendimų 
savo užsienio politikoje. Jis pradėjo karą, planavo karines kampani- 
jas, o 1940 metais inicijavo pasirengimus įsiveržti į Sovietų Sąjungą. 
Šalies vidaus reikalais 1939 metų rugsėjo mėnesį jis pasirašė di- 
rektyvą, nurodančią žudyti gydymo įstaigų pacientus, sergančius ne- 
pagydomomis psichikos ligomis.?? Šiame popieriuje, įteisinusiame 
eutanaziją, nefigūravo žodis „psichikos“ . Tačiau po diskusijų, kuriose 
dalyvavo kai kurie gydytojai ir ištikimi partijos parankiniai, buvo 
padaryta išvada, kad psichiatrinėse ligoninėse gydomi žmonės pa- 

smerkti ilgai kankintis be jokių vilčių sulaukti geresnio gyvenimo. Gy- 
dymo įstaigų išlaikymas kainavo daug pinigų, ir buvo nutarta, jog 
neskausmingas kokių nors mirtinų vaistų įšvirkštimas tiems ligo- 
niams, kurie nepajėgdavo atlikti net paprasčiausių reikmių, tik su- 
teiks palengvėjimą patiems ligoniams ir visai vokiečių tautai. 

1941 metų vasario pradžioje per senų partijos draugų susitikimą 
Hitlerio paklausė, ką jis ketina daryti su žydais. Pamąstęs Hitleris 
ištarė: „Madagaskaras“. Tačiau priminus, kad sala yra labai toli, jis 
ir pats pripažino, jog planas neįgyvendinamas. Jo nuomone, žydus 
dar būtų galima ten nuplukdyti - juk pagaliau jų nėra taip jau daug, 
bet jis negalįs leisti, kad vokiečių laivus skandintų britų torpedos. "Ta- 
čiau dabar jis turįs ir kitų minčių, „ne tokių geranoriškų“ .?0 

Kiti keli mėnesiai buvo patys svarbiausi. Christopheris Brownin- 
gas pavadino juos „lemiamais“. Viskas buvo surikiuota, ir riba per- 
žengta.*! Procesas pasiekė kulminaciją. Aukoms suduotas smūgis, 
žvelgiant iš laiko perspektyvos, atrodė padiktuotas pačių nusikaltėlių 
neįsisąmonintos vidinės įvykių logikos. "Tai buvo pirminis instinktas, 
kuriam negaliojo proto ir beprotybės dėsniai. Tai buvo sąskaitų su- 
vedimas, kaip ir invazija į Sovietų Sąjungą. Kadangi invazija jau bu- 
vo suplanuota, galimybė „atsiteisti“ su žydais tapo būtinybe. Jeigu 
vokiečių vyrams lemta kristi mūšio lauke, tegu tuomet toks pat liki- 
mas ištinka ir žydus, tuos senus priešininkus, sėkmingai išgyvenu- 
sius visus praeities karus ir tremtis. 

Vis dėlto tai nebuvo paprastas sprendimas: jis niekada nebuvo 
užrašytas ir pasirašytas taip, kaip potvarkis dėl eutanazijos arba di- 
rektyva užpulti Sovietų Sąjungą. Neaišku, kada tiksliai įvyko persilau- 
žimas iniciatyvių funkcionieriškų pasirengimų ir paties Hitlerio žodi- 
nių rekomendacijų grandinėje. Galima numanyti kurį laiką trukus 
neapibrėžtumo periodą su mįslingomis Hitlerio užuominomis ir pra- 
našystėmis. Galima nuspėti jį pagaliau nedviprasmiškai ištarus žodžius, 
kuriuos netgi SS ir policijos vadas Heinrichas Himmleris pavadino 
bauginančiais.?* Tie žodžiai nebuvo užfiksuoti, bet juos nuolatos ci- 
tuodavo ir jais remdavosi. Jų dažnai prireikdavo atremti vokiečių ir 
nevokiečių įstaigų prašymus dėl įvairiausių išimčių ar atidėjimų. Ga- 
lutinis sprendimas buvo neginčijamas, nes tokia buvo fiurerio valia. 

Hitleris buvo vyriausiasis žydų tragedijos architektas. Jis transfor- 
mavo aptakias 1940 metų idėjas į kietą 1941 metų realybę. Paskutinis 
Hitlerio žingsnis negailestingai susumavo visas antižydiškas akcijas, 
kurios tęsėsi metų metus. Iš daugialypio ir decentralizuoto Vokieti- 
jos administracinio aparato jis nuaudė sutartinai veikiančių organi- 
zacijų tinklą. Naujosios struktūros uždavinys buvo sinchroniškai at- 
likti bendrą darbą - šaudymus, deportacijas ir nuodijimą dujomis. 

Galutinis sprendimas tikriausiai subrendo pirmosiomis 1941 metų 
kovo dienomis. Tada Hitlerio pageidavimu turėjo būti pataisytas 
juodraštinis variantas direktyvos, nurodančios, kaip reikės elgtis su 
civiliais gyventojais okupuotose Sovietų Sąjungos teritorijose. Jis 
norėjo, kad žydų bolševikų inteligentija būtų eliminuota, o bolševikų 
vadovai ir komisarai „nukenksminti“. Tam jis pareikalavo sudaryti 
specialius SS ir policijos organus.33 Šie organai, vadinamosios ope- 
ratyvinės grupės (Einsatzgruppen), saugumo policijos buvo suformuoti 
prieš pat prasidedant invazijai. Su kai kuriais kitais SS ir policijos 
daliniais jie ėmėsi vykdyti įgaliojimus iškart po to, kai birželio 22 die- 
ną prasidėjo mūšiai. Įsakymai būdavo perduodami žodžiu. Po karo 
keli saugumo policijos vadai įrodinėjo, neva jiems buvę liepta žudyti 
visus pakeliui sutiktus žydus. Tačiau žydų buvo milijonai, o žudikų 
tik tūkstančiai. Operatyvinės grupės buvo per didelės vienam kitam 
komisarui nušauti, bet totaliam sovietinių žydų išnaikinimui jų nė iš 
tolo nebūtų užtekę be pašalinės pagalbos. Ką gi tuomet reiškė frazė 
„Žydų bolševikų inteligentija“? Ar šis įsakymas apėmė visus žydus? 
1941 metų birželio, liepos ir rugpjūčio mėnesiais faktiškai būdavo 
šaudomi tik žydai vyrai ir palyginti nedaug komunistų. Tačiau grei- 
tai pradėta suvokti, kad žuvus žydams vyrams lieka gyvos žydės mo- 
terys ir vaikai, negalintys pasirūpinti savimi. Šių visiškai beginklių 
išlaikytinių žudymas buvo naujas posūkis, dar neįprastas dalykas, ir 
jo vykdytojus slėgė sunki psichologinė našta. Bet per rugpjūtį ir 
rugsėjį jie įgudo likviduoti ir šį priešą. Procesui įsibėgėjus, šaudymai 
tapo rutina. 

Nebuvo ketinama pasigailėti ir Europos žydų į vakarus nuo sie- 
nos, pereitos 1941 metų birželio 22 dieną. Dar 1941 metų kovo 25 
dieną Hitleris pažadėjo savo statytiniui centrinėje okupuotos Lenki- 

jos dalyje generaliniam gubernatoriui Hansui Frankui, kad iš jo kon- 
troliuojamos teritorijos žydai bus išgyvendinti pirmiausia.?* Birželio 
7 dieną Hitleris informavo reicho kanceliarijos viršininką Heinrichą 
Lammersą, kad nebebus reikalo leisti dekretų, apibrėžiančių žydų sta- 
tusą Vokietijoje, kadangi po karo Vokietijoje išvis nebebus žydų.3? 
Šios pastabos bylojo apie fizinį poveikį Europos žydams, bet smul- 
kiau neaiškino, koks likimas jų laukia. Biurokratija tebedirbo apgrai- 
bomis. Vyriausiosios reicho saugumo valdybos (RSHA) viršininkas 
Reinhardas Heydrichas, pasiuntęs operatyvinės grupes rytų krypti- 
mi, dabar siekė sutelkti valdžią savo rankose. 1941 metų liepos 31 
dieną jis gavo Gėringo įgaliojimą parengti galutinį Europos žydų 
klausimo sprendimą.*? "Tačiau koks sprendimas tai turėjo būti? Hey- 
dricho patarėjas žydų klausimais Adolfas Eichmannas savo pokario 
memuaruose rašė, kad Heydrichas iš savo viršininko Himmlerio bu- 
vo girdėjęs Hitlerį nutarus fiziškai sunaikinti žydus. Eichmannas, pa- 
kviestas Heydricho išklausyti šių naujienų, pagalvojo, kad vis dėlto 
netgi Heydrichas neįstengė adekvačiai įvertinti jų svarbos.3? 

Ar galima tikėti gandų lygio Eichmanno liudijimu? Savo memua- 
ruose jis mini šią situaciją keletą kartų. Jo atmintyje ji įsirėžė ryškiai 
kaip itin svarbus momentas. Be to, visa ši istorija atrodo iš tiesų tu- 
rinti pagrindo. Per sąstingio mėnesius 1941 metų pavasarį ir anks- 
tyvą vasarą aiškumo dar buvo laukiama labai nekantriai. O rudenį 
reikalai jau buvo pajudėję visur. Traukiniai vežė žydus iš Vokietijos į 
okupuotus Lenkijos rajonus ir okupuotus SSRS miestus; Lenkijos 
žemėje buvo įrenginėjamos mirties stovyklos; žydus buvo siūloma de- 
portuoti iš tokių atokių vietų kaip Tesalonikai Graikijoje ir Paryžius 
Prancūzijoje. Niekas - nei Himmleris, nei Heydrichas - nebūtų galėję 
taip žaibiškai užsukti viso mechanizmo.?ė Negana to, kai Heydrichas 
aukšto rango pareigūnų konferencijoje padarė istorinę antižydiškų 
akcijų apžvalgą, „žydų evakuacijos į rytus" sankcionavimą jis pava- 
dino prioritetine fiurerio teise.?? 

Nors Hitleris nebuvo linkęs svarstyti savo didžiosios idėjos pada- 
rinių, atrodo, jis vetavo sumanymą 1941 metų lapkričio 30 dieną 
išžudyti tūkstantį žydų, gabenamų iš Berlyno į Rygą.*? Įdomu, kad 
jo įsikišimas tos dienos popietę buvo pavėluotas: žydus nužudė vos 


34 Nusikaltėliai 


jiems atvykus. Tačiau nėra užfiksuota jokios Hitlerio reakcijos į šį 
nesusipratimą. Akivaizdu, kad šiuo atveju nuomonės galėjo skirtis dėl 
laiko, vietos ar būdo, bet ne dėl dalyko esmės.*! 

Hitleris dar turėjo keletą progų patvirtinti savo apsisprendimą. 
1943 metais jis be jokių užuolankų liepė Vengrijos vadovui Miklėsui 
Horthy išvežti Vengrijos žydus.** 1944 metais jis taip pat paragino 
Slovakijos prezidentą Jozefą Tiso imtis priemonių prieš žydus, dar 
likusius Slovakijoje.** 

Jam nedavė ramybės bet kokios žydų buvimo Vokietijoje apraiškos. 
Pavyzdžiui, 1940 metų balandį jis atleido iš karinės tarnybos pusiau 
žydus, išskyrus tuos, kurie, remdamiesi savo kariniais nuopelnais, 
išvengė diskriminuojančių įstatymų.** Jis uždraudė vokiečiams ka- 
reiviams vesti žydų našles.*?* 1944 metų pabaigoje jis pageidavo, kad 
būtų atleisti likę valstybės tarnautojai, turintys žydų protėvių arba 
žydes žmonas. Ši akcija turėjo būti įvykdyta iki 1945 metų gegužės 1 
dienos.** Tą dieną Hitleris nusižudė, palikęs testamentą, išsklaidžiusį 
visas abejones, - jis buvo tas žmogus, kuris numatė žydų pražūtį, ir, 
pasak jo, žydai turėjo išpirkti savo nuodėmes.*? 


2 


SISTEMA 


Žydų naikinimas nebuvo vykdomas centralizuotai. Nebuvo įsteigta 
jokia speciali organizacija, atsakinga už žydų reikalus. Nebuvo skir- 
ta tikslinių lėšų likvidavimo procesui. Antižydiška veikla užsiėmė ir 
valstybės valdymo aparatas, ir armija, ir verslo struktūros, ir partija. 
Visos vokiečių kolektyvinio gyvenimo jėgos buvo įtrauktos į šį ben- 
drą projektą. Kiekviena tarnyba įnešė savo indėlį; kiekviena šaka bu- 
vo panaudota pagal paskirtį; kiekvienas visuomenės sluoksnis daly- 
vavo užspeičiant aukas. 

Naikinimo procesas rėmėsi trimis išankstinėmis sąlygomis. Pirma, 
nė vienai žydų grupei neturėjo būti taikomos išimtys, nė vienam 
žydui neturėjo būti sudaromos galimybės pasprukti iš užmesto tin- 
klo. Todėl nebuvo gailima visokeriopų pastangų atskirti žydus nuo 
nežydų ir suvaryti juos į getus, derėtis su satelitinėmis valstybėmis 
dėl žydų bendruomenių išdavimo didžiajam sąjungininkui, vesti nuo- 
latinę uždarytų koncentracijos stovyklose žydų apskaitą, eiti sargybą 
ir nenuilstamai ieškoti žydų pabėgėlių. Antra, susipynę per daugelį 
metų žydų ir nežydų tarpusavio santykiai turėjo būti nutraukiami pa- 
darant kuo mažiau žalos pavieniams vokiečiams ir visam Vokietijos 
ūkiui. Ši nuostata reiškė, kad reikia atsargiai spręsti tokias proble- 
mas kaip mišrios santuokos ir mišraus kraujo vaikai; verslo įmonės 
su tiek žydais, tiek nežydais indėlininkais ir valdytojais; skoliniai įsi- 
pareigojimai ir paskolos sutartys tarp skirtingų tautybių žmonių. "Tre- 
čia, žudynės turėjo būti vykdomos taip, kad nesukeltų psichologinio 
žudikų pasipriešinimo, aukų sąmyšio ir nežydiškosios gyventojų da- 
lies susirūpinimo bei protesto. Todėl žydų šaudymo operacijoms Rytų 
Europoje būdavo samdoma palyginti daug tenykščių kolaborantų ir 
tobulinama deportacijų sistema pervežant žydus aklinai užkaltais 
traukiniais iš Vakarų ir Vidurio Europos sričių į okupuotoje Lenkijos 
teritorijoje esančias nuošalias stovyklas su įrengtomis dujų kamero- 
mis. 

Norint atlikti visus šiuos darbus, reikėjo įtraukti į juos daugybę ins- 
tancijų ir pareigūnų. Žemiau pateikiamas svarbiausių organizacijų 5ą- 
rašas ir nurodomos jų funkcijos naikinimo procese. Jų pavadinimai 
sudėlioti ta tvarka, kuria jos prisijungė prie įvykių raidos. Kartu ma- 
tyti, kaip plėtėsi visos operacijos apimtys. 


Reicho kanceliarija Įstatymų ir įsakų koordinavimas 

Vidaus reikalų ministerija Termino „žydas“ apibrėžimas 
Mišrių vedybų uždraudimas 
Įsakai dėl priverstinio vardų keitimo 
"Tarnautojų atleidimas iš valstybės įstaigų 
"Turto nusavinimas 

Bažnyčios Nežydiškos kilmės patvirtinimas 

Teisingumo ministerija 


Partijos boikoto komitetas 


Partijos kanceliarija 
Reicho kultūros rūmai 
Švietimo ministerija 


Propagandos ministerija 
Ekonomikos ministerija 


Dresdeno bankas ir kiti 
bankų koncernai 


Daugelis mažmeninės 
prekybos, didmeninės 
prekybos, gamybos ir 
statybos įmonių 


Finansų ministerija 


Užsienio reikalų 
ministerija 


Susisiekimo ministerija 


Ginkluotosios pajėgos 


Nusikaltėliai 


Žydų teisininkų nušalinimas 
Paveldėjimo klausimai 

Skyrybų klausimai 

Nuostatai dėl įmonių pavadinimų 


Žydų įmonių boikotas 


Bendradarbiavimas priimant sprendimus dėl 
žydų statuso 


Muzikantų, menininkų, žurnalistų pašalinimas 
ir rašytojų literatūrinės veiklos sustabdymas 


Žydų studentų, dėstytojų ir mokslo darbuo- 
tojų eliminavimas 


Formuluočių pateikimas spaudai 
Žydų firmų nusavinimo nuostatai 


"Tarpininkavimas perimant žydų firmas 


Žydų firmų nusavinimas 

Žydų darbuotojų atleidimas 

Priverstinio žydų darbo miestuose, getuose ir 
koncentracijos stovyklose panaudojimas 
Įsipareigojimas tiekti žudymo priemones, 
pavyzdžiui, nuodingas dujas 


Diskriminuojantys mokesčiai 

Įšaldytos lėšos 

Asmeninio turto konfiskavimas 

Biudžeto lėšų skyrimas specialioms išlaidoms, 
pavyzdžiui, Varšuvos geto griuvėsių išvalymui 


Derybos dėl užsienio šalyse gyvenančių žydų 

ir reiche gyvenančių užsienio žydų deporta- 

cijos 

Žydų pervežimas į getus ir koncentracijos sto- 
vyklas 

Priverstinio žydų darbo panaudojimas 

Žydų asmeninio turto rekvizicija 


Žudymo operacijoms reikalingos technikos tie- 
kimas okupuotoje SSRS teritorijoje 
"Tiesioginis dalyvavimas žudynėse Serbijoje ir 
okupuotoje SSRS teritorijoje 


Didžiojo Vokietijos reicho 


savivaldos organai 
Čekijos ir Moravijos 
protektorato 
administracija 


Generalinė gubernija 
okupuotoje vidurio 
Lenkijos dalyje 


Okupuotų rytų kraštų 
ministerija 

Olandijos 

reicho komisariatas 


Fiurerio kanceliarija 


SS IR POLICIJA 


Vyriausioji reicho 
saugumo valdyba 


"Tvarkos policijos 
vyriausioji valdyba 


Vyriausioji ekonominė 
administracinė valdyba 

Priverstinis žydų apgyvendinimas getuose 
okupuotoje SSRS teritorijoje 
Diskriminaciniai veiksmai ir deportacijos iš 
Prancūzijos, Belgijos ir Graikijos 
Priverstinio žydų darbo organizavimas karo 
pramonės gamyklose 

Priverstinio žydų darbo panaudojimas armi- 
jos vadovybės reikmėms 

Pervežimo klausimai 


Judėjimo laisvės ir gyvenamojo ploto 
apribojimas 


Antižydiškos priemonės reicho pavyzdžiu 


Nuosavybės konfiskacija 

Priverstinis žydų apgyvendinimas getuose 
Priverstinių darbų organizavimas 
Gyventojų marinimas badu 

Parengiamieji darbai žydų deportacijoms 


Antižydiškos priemonės reicho pavyzdžiu 
Antižydiškos priemonės reicho pavyzdžiu 


Kadrų komplektavimas Belžeco, Sobiboro ir 
"Treblinkos mirties stovykloms 


Reicho žydų identifikavimas 

Žydų bendruomenių stebėjimas reiche ir pro- 
tektorate 

Operatyvinių grupių vykdytos žudynės oku- 
puotoje SSRS teritorijoje 

Europinio masto deportacijų planavimas 
Getų, traukinių ir koncentracijos stovyklų 
apsauga 

Dalyvavimas žmonių apsupimuose ir 
šaudymuose 


Osvencimo ir Maidaneko (Liublinas) 
kontrolė 

Aukštesnieji SS ir Deportacijos į mirties stovyklas 
policijos vadai Chelmno (Kulmhof), Belžeco, Sobiboro, 
okupuotoje Lenkijoje "Treblinkos mirties stovyklų kontrolė 
Aukštesnieji SS ir Masiniai šaudymai 

policijos vadai 

okupuotoje SSRS 

teritorijoje 


Galima pastebėti, kad kiekviena organizacija buvo atsakinga už tam 
tikrą naikinimo proceso lygmenį. Jų visų vaidmuo buvo labai svar- 
bus, ir atlikdamos jį jos privalėjo garantuoti nuoseklumą, taupumą 
ir psichologinį saugumą. Kita vertus, antižydiška veikla buvo tik vie- 
na šių įstaigų darbo plotmių. Valdininkas, kurio žinioje buvo žydų 
klausimai, turėdavo omenyje ir visas kitas sritis, esančias jo kompe- 
tencijoje ir jurisdikcijoje. Kadangi pareigūnui, atsakančiam už ginklų 
tiekimą, galėdavo kelti susirūpinimą ir sabotažas, ir medžiagų sto- 
ka, ir žydų darbo jėgos atitraukimas, jo kas mėnesį pateikiamose ata- 
skaitose būdavo paminima kiekviena iš šių problemų. Pavyzdžiui, ge- 
ležinkelininkai per vieną pasitarimą galėdavo aptarti tokius reikalus 
kaip hitlerjugendo jaunimo organizacijos specializuoti traukiniai, et- 
ninių vokiečių pargabenimas į tėvynę, Rusijos darbininkų pervežimai 
ir žydų išsiuntimas į mirties stovyklas. Tad žydų naikinimas visada 
reiškė didesnę atsakomybę, papildomą krūvį, tačiau kartais jis būda- 
vo suvokiamas ir kaip ypatingas pavedimas ar savo valdžios sustipri- 
nimas. 

Kai kuriose institucijose antižydiška veikla pasiekdavo tokį mas- 
tą, kad tai duodavo pagrindo skirti vieną ar net kelis valdininkus išim- 
tinai žydų reikalams. Šitokios pareigybės buvo įsteigtos Vidaus rei- 
kalų ministerijoje, Ekonomikos ministerijoje, Finansų ministerijoje, 
Užsienio reikalų ministerijoje, Susisiekimo ministerijoje, Okupuotų 
rytų kraštų ministerijoje ir Vyriausiojoje reicho saugumo valdyboje. 
Tik vienas tokias pareigas užėmęs žmogus — Vyriausiojoje reicho sau- 
gumo valdyboje dirbęs Adolfas Eichmannas, po karo teistas Jeru- 
zalėje, — tapo žinomas kaip tikras visų nusikaltėlių simbolis. Keliose 
satelitinėse šalyse Eichmannas turėjo savo atstovų, kuriems buvo pa- 
vesta „patarinėti“ tų valstybių vyriausybėms leidžiant antižydiškus 

įstatymus. Eichmanno vadovaujamas poskyris stebėjo žydų bendruo- 
menes Vokietijos reiche, Austrijoje, Čekijos ir Moravijos protektorate. 
Jo žmonės derėdavosi su Susisiekimo ministerija dėl traukinių depor- 
tuojamiems žydams. Izraelio agentams pagavus Eichmanną Argen- 
tinoje, jis Izraelyje buvo nuteistas ir pakartas. Ne visus jo kolegas išti- 
ko tokia dramatiška lemtis. Vidaus reikalų ministerijos tarnautojas 
Hansas Globke rengė daugybės įsakų projektus. Pagal vieną tokių 
įsakų visiems žydams turėjo būti priverstinai įrašomas antras var- 
das: vyrams — Izraelis, moterims — Sara. Kai kurie jo parengti do- 
kumentai buvo techninio pobūdžio, susiję su antižydiškų priemonių 
taikymu neseniai aneksuotuose regionuose. Po karo Globke buvo pa- 
aukštintas ir iki 1963 metų vadovavo Federacinės Vokietijos kancle- 
rio raštinei, kur jo darbas buvo labai palankiai įvertintas ir iš kur jis 
atsistatydino, kad galėtų daugiau laiko skirti savo pamėgtajai numiz- 
matikai, ypač Aksumo karalystės ir Armėnijos monetų kolekcionavi- 
mui.! 

Nors naikinimo darbai buvo tvirtai įstatyti į administracinės kas- 
dienybės vėžes, valdininkui toli gražu nepakako vien automatiškai 
vykdyti antižydiškus nutarimus. Be jo laiku pateiktų pasiūlymų ir 
neblėstančių pastangų būtų sušlubavęs visas procesas, sudarytas iš 
daugybės sudėtingų etapų. Įvykus kokiam nors sutrikimui, neišven- 
giamai būtų tekę atidėti, pratęsti neribotam laikui arba iš viso nu- 
traukti įvairius antižydiškus projektus. Be to, novatoriškų idėjų ge- 
neravimas nebuvo tiktai aukščiausių aparato sluoksnių privilegija. 
Kol Teisingumo ministerijos pareigūnai svarstė paveldėjimo teisės 
problemas, iškilusias mirus testamento nepalikusiems žydams, koks 
nors SS puskarininkis Osvencime stengėsi rasti būdą, kaip greičiau 
1 efektyviau sudeginti žmonių kūnus. Bendras tikslas sujungė skir- 
tingos kilmės, įvairių užsiėmimų ir nevienodų temperamentų žmo- 
nes. Iš susiskaidžiusios pradinės masės jie pamažu virto darniu ga- 
lingu mechanizmu. 

Tai, kad naikinimo procesui milžinišką svarbą turėjo kiekvienas 
sektorius ir visų sektorių sąveika, nebuvo joks protu nesuvokiamas 
reiškinys jo dalyviams. Ko siekiama šiuo procesu, galėjo išsiaiškinti 
ir suprasti bet kuris net ir žemiausio rango vykdytojas. Werneris 


4() Nusikaltėliai 


Dubois kaip tik ir buvo toks vykdytojas. Jis tarnavo sargybiniu Sobi- 
boro mirties stovykloje, kurios dujų kamerose buvo nužudyta apie 
du šimtus tūkstančių žydų. Šis paprastas žmogelis, skaitęs tulžingą 
nacistų partijos antižydišką veikalą Der Stiirmer, bet vis dėlto nepasi- 
davęs jo įtakai, buvo stovykloje tuo metu, kai 1943 metų spalio mė- 
nesį kilo žydų maištas. Jam kliuvo kirvio smūgiai ir kulkos šūvis į 
plaučius. Septintojo dešimtmečio pradžioje stojęs prieš Vokietijos 
teismą, jis taip apibūdino eilinio valdininko vaidmenį vykdant ad- 
ministracines pareigas: 
Man visiškai aišku, kad likvidavimo stovyklos buvo skirtos žudymams. Sa- 
vo veikla aš padėjau vykdyti žmogžudystes. Jei mane nuteis, aš manysiu 
tai esant teisinga. Žmogžudystė yra žmogžudystė. Mano nuomone, nie- 
kas, pasverdamas savąją kaltę, neturėtų atsižvelgti į savo padėties stovyk- 
loje specifiką. Nesvarbu, į kokį postą buvome paskirti, — mes visi buvo- 
me vienodai kalti. Stovykla funkcionavo todėl, kad kiekvienas veiksmas 
grandine buvo sujungtas su kitu veiksmu. Jei šioje grandinėje būtų trūkę 
bent vienos grandies, visas įtaisas būtų subyrėjęs.? 

SENIEJI 
FUNKCIONIERIAI 


Naikinimo aparatą sudarė tiek seniai veikiančios, tiek naujai įkurtos 
organizacijos. Vis dėlto dauguma jų buvo senos. Daugiausia nusi- 
kaltėlių — vadovaujančių asmenų ir eilinių darbuotojų — priklausė 
tradiciniam sektoriui. Čia buvo iš ankstesnių laikų likusių ministerijų, 
aprūpintų visais reikiamais kadrais ir turinčių savo žinioje tokias 
įspūdingų dydžių struktūras kaip tvarkos policija, kurios patrulių 
būdavo pilna miestų gatvėse ir kaimų vietovėse, arba kaip Vokietijos 
geležinkeliai su jų tankiu stočių tinklu visose Vokietijos dalyse. Mini- 
sterijose buvo apsieita be ypatingų valymų, ir kvalifikuoti specialistai, 

likę savo postuose, tęsė kasdienį darbą. Senoji armija buvo karštli- 
giškai stiprinama būsimajam karui. Karininkai sparčiai kilo karjeros 
laiptais, skiriami vadovauti vis didesniems daliniams. Verslo įmonės, 
nors dažniausiai funkcionavo savarankiškai, irgi buvo senojo organiz- 
mo ląstelės. Jų skaičius nuolatos augo, ir maksimaliai būdavo apkrau- 
nami anksčiau neišnaudoti pajėgumai. Daugybę ūkio sričių apėmusį 
nedarbą pakeitė visuotinis darbo jėgos trūkumas. 

Šių daugiapakopių struktūrų funkcionieriai vis intensyviau ir ener- 
gingiau veikė prieš žydus. Kartais jie rodė savo sugebėjimus Berly- 
ne, tobulindami antižydiškus įsakus, pasirašydami diskriminuojan- 
čias sutartis arba duodami sutikimą vieną po kitos deportuoti įvairias 
žydų aukų grupes. Neretai jie suvaidindavo savo vaidmenį mirties 
scenose, kaip tvarkos policija, dalyvavusi žmonių šaudymuose, arba 
geležinkelio tarnautojai, pristatydavę žydų prigrūstus traukinius į 
koncentracijos stovyklas. Neturėjo reikšmės, kur jie dirbo — vado- 
vybėje ar žemiausiose grandyse, kontoroje ar po atviru dangumi, — 
visi jie, laikui atėjus, atliko savo pareigą taip stropiai, kaip tiktai 
įstengė. 

Būtent toks žmogus buvo grafas Ludwigas Johannas Schwerinas 
von Krosigk. Jis gimė 1887 metais, studijavo teisę keliuose universi- 
tetuose, tarp jų ir Oksforde, gavęs finansavimą iš Rhodes stipendijų 
fondo. Per Pirmąjį pasaulinį karą, kuriame neteko dviejų brolių, jis 
kovojo fronte ir buvo apdovanotas pirmojo laipsnio Geležiniu kryžiu- 
mi. Po karo Schwerinas von Krosigk sėkmingai darė karjerą Finansų 
ministerijoje ir 1932 metais tapo finansų ministru kanclerio Franzo 
von Papeno kabinete. Šiose pareigose jis liko ir atėjus į valdžią von 
Papeno įpėdiniams — Kurtui von Schleicheriui ir Adolfui Hitleriui. 
Asmeniniame gyvenime Schwerinas von Krosigk nesiskyrė iš kitų. Jo 
santuoka buvo tvirta, šeimoje augo devyni vaikai. Jis, kaip minist- 
ras, turėjo 150 000 pavaldinių, dirbančių finansų srityje. Nesant įsta- 
tymų leidžiamosios valdžios, į jo ministerijos funkcijas įėjo mokesčių 
nustatymas ir jų surinkimas, pinigų skolinimasis Vokietijos reicho 
reikmėms, valstybės lėšų skirstymas karinėms ir nekarinėms orga- 
nizacijoms. Be to, ministerija papildomai apmokestindavo žydus, 
įskaitant ir 1938 metais uždėtą baudą. Ji taip pat konfiskuodavo 

emigravusių ir deportuotų žydų paliktą turtą, remdamasi įsakais, ku- 
riuos, be kitų aukštų pareigūnų, pasirašydavo ir Schwerinas von Kro- 
sigk. Po karo teisiamas Jungtinių Valstijų tribunolo Niurnberge, jis 
pasiaiškino visuomet laikęs save ne politiku, o paprastu tarnautoju 
ir kaip valstybės pareigūnas manęs, jog turi paaukoti visą savo gyve- 
nimą Vokietijos labui. Teismas jam skyrė dešimt metų kalėti, tačiau 
JAV įgaliotasis atstovas 1951 metų sausio 31 dieną pasirašė įsakymą 
išleisti jį laisvėn. Iškart po to Schwerinas von Krosigk išėjo į pensiją, 
kad galėtų skirti savo laiką knygų rašymui, ir mirė 1977 metais, 
praėjus dvidešimt šešeriems metams nuo įkalinimo pabaigos.! 

Franzas Schlegelbergeris buvo vienas seniausių valstybės tarnau- 
tojų. Jis gimė 1875 metais, teisininko diplomą gavo 1899 metais, o 
1901 metais išlaikė aukštesnės kvalifikacijos egzaminus. Jis teisėja- 
vo savo gimtojoje Rytų Prūsijoje provincijos teismuose, vėliau dirbo 
teisėjo padėjėju apeliaciniame teisme Berlyne. Perėjęs į Teisingumo 
ministeriją, Schlegelbergeris iš pradžių buvo paskirtas raštu komen- 
tuoti priimtų įstatymų turinį. Paskui ėmė kilti karjeros laiptais, ko! 
tapo valstybės sekretoriumi, tiesiogiai pavaldžiu teisingumo minist- 
rui Franzui Gūrtneriui. 1938 metais jam pranešė, kad Hitleris tikisi 
jį įstosiant į nacistų partiją. Taip jis ir padarė be didesnių svyravimų. 
Kai 1941 metais Gūrtneris mirė, Schlegelbergeris pradėjo eiti teisin- 
gumo ministro pareigas. 

Teisingumo ministerija uždraudė žydams teisininkams verstis ju- 
ridine praktika ir ėmėsi apkarpyti besibylinėjančių žydų teises. Kai 
Schlegelbergeris pasiekė aukščiausią ministerijos postą, „galutinis 
žydų klausimo sprendimas“ buvo nebe už kalnų. Jis dalyvavo disku- 
sijose dėl tokių jautrių problemų kaip mišrios santuokos ir priešta- 
ravo siūlymui priverstinai jas anuliuoti. Čia jo sąjungininkė buvo Pro- 
pagandos ministerija, kurios atstovams pagal jų darbo specifiką pa- 
prastai tekdavo kuo subtiliau užglaistyti aštrius kampus. Panašaus 
pobūdžio diskusijoje dėl pusiau žydiškos kilmės asmenų, neišpažįstan- 
čių judaizmo ir neturinčių žydo sutuoktinio, jis pasiūlė kompromisą 
siekdamas sutaikyti tokių asmenų deportacijos šalininkus ir status guo 
gynėjus. Status guo reiškė, kad minėtiems asmenims būtų taikomi 
mažesni negu kitiems žydams suvaržymai. Schlegelbergerio idėja 

buvo sterilizuoti judaizmo neišpažįstančius pusiau žydus, dar nesu- 
kūrusius šeimų. Tačiau galiausiai nebuvo priimta jokių nutarimų nei 
dėl priverstinių skyrybų, nei dėl sterilizacijos, ir apskritai nieko dau- 
giau nebebuvo padaryta. 

Tebeinant ministro pareigas, Schlegelbergeriui teko užbaigti ir kitą 
bylą. Lenkijos Aukštutinės Silezijos srityje, inkorporuotoje į Vokieti- 
ją, vienas septyniasdešimt ketverių metų žydas buvo nuteistas kalėti 
dvejus su puse metų už tai, kad slapčia laikė šešiasdešimt penkių 
tūkstančių kiaušinių atsargas kalkių duobėje. Maždaug penkiolika 
tūkstančių iš jų jau buvo supuvę. Kai Hitleris perskaitė informaciją 
apie tai žurnale Berliner Illustrierte, jis per Reicho kanceliariją perdavė 
Schlegelbergeriui pageidavimą, kad kaltininkas Markusas Luftglasas 
būtų nubaustas mirtimi. Tai nebuvo pirmasis toks fiurerio įsikišimas. 
Praėjus vos trims dienoms po to, kai buvo gauta žinia iš Reicho kan- 
celiarijos, Schlegelbergeris pranešė, kad gestapui pavesta įvykdyti 
Luftglaso egzekuciją. 

Po pusantrų metų darbo Schlegelbergeris atsistatydino iš užimamų 
pareigų, ir Hitleris ta proga jam padovanojo 100 000 reichsmarkių. 
1944 metais jis gavo leidimą nusipirkti ūkį. Tai buvo ypatinga ma- 
lonė, nes Schlegelbergeris nebuvo profesionalus ūkininkas. 

Kaip ir Schwerinas von Krosigk, Schlegelbergeris buvo patrauk- 
tas teisminėn atsakomybėn ir stojo prieš Jungtinių Valstijų tribunolą 
Niurnberge. Savo baigiamajame žodyje jis pareiškė jaučiąs kartėlį, 
kad jo ilga kova vardan teisingumo atlyginama šia pažeminimo ir 
kančios akimirka. Jis buvo nuteistas kalėti iki gyvos galvos. "Iaip Ame- 
rikos teisėjai pademonstravo savo požiūrį į kaltinamuosius, kurie pa- 
tys buvo teisėjai, tačiau suteršė savo vardą išniekindami įstatymą. 
1951 metais Schlegelbergeris buvo lygtinai paleistas iš kalėjimo dėl 
sveikatos sutrikimų. Jis mirė 1970 metaisž. 

Herbertas Kūhnemannas, gimęs 1899 metais, taip pat buvo teisi- 
ninkas ir jaunystėje teisėjavo. 1932 metais jį priėmė į Teisingumo mi- 
nisteriją patarėjo (Ministenalrat) pareigoms. "Tai buvo gana aukštas 
postas tokio amžiaus žmogui. 1941 metais gegužės 29 dieną jis pir- 
mininkavo verslo ir pramonės atstovų pasitarimui, kuriame buvo 
svarstomas klausimas dėl žydų įmonių, parduotų vokiečiams, perva- 

dinimo. Kūhnemannas buvo vienas tų, kurie pageidavo, kad pava- 
dinimai būtų pakeisti ir visi žydų pėdsakai Vokietijos ekonomikoje 
ištrinti. Tuo tarpu komersantai nenorėjo atsisakyti senųjų pavadi- 
nimų, nes firmos ženklai ir raidės savaime buvo vertybė, kad ir ne- 
išreikšta pinigais. Pervadinimo idėją palaikė tiktai partijos kancelia- 
rija, todėl šįkart Kūhnemannas pralaimėjo. Tačiau po karo jis padarė 
karjerą ir šeštajame bei septintajame dešimtmetyje vadovavo Vokie- 
tijos patentų žinybai.? 

Generolas leitenantas Adolfas Herrgottas vadovavo karo belaisvių 
stovykloms, esančioms generalinio gubernatoriaus jurisdikcijoje. Pa- 
prastai šį postą užimdavo vyresnio amžiaus karininkai. Ne pirmos 
jaunystės buvo ir Herrgottas, gimęs 1872 metais. Jis per Pirmąjį pa- 
saulinį karą tapo papulkininkiu ir buvo apdovanotas aukščiausiu Vo- 
kietijos medaliu Pour le mėrite. 1923 metais jį demobilizavo, o 1939 
metais vėl pašaukė į armiją. 1941 metais prasidėjus kampanijai prieš 
SSRS, milijonai sovietų piliečių buvo paimti į nelaisvę ir nusiųsti į 
Herrgotto stovyklas, kur mirusiųjų sąrašas siekė šešiaženklius skai- 
čius. Tarp šių belaisvių neturėjo likti gyvo nė vieno žydo. Jei stovyk- 
loje nustatydavo kurio nors asmens žydišką kilmę, jis būdavo atiduo- 
damas SS ir policijai sušaudyti. Herrgottas mirė 1957 metais, įpusėjęs 
devintą dešimtį ir visų užmirštas. 

Pėstijos generolo Otto von Stūlpnagelio antižydiška veikla buvo 
kur kas aiškiau regima. Kaip ir Herrgottas, jis buvo vyresniosios kar- 
tos karininkas, gimęs 1878 metais. Prieš Antrąjį pasaulinį karą jau 
du kartus buvo išėjęs į atsargą, tačiau 1939 metais grįžo į armiją. Iš 
pradžių von Stūlpnagelis buvo paskirtas korpuso vado pavaduotoju, 
o 1940 metų spalio mėnesį - kariuomenės vadu Prancūzijoje, kuriuo 
prabuvo iki 1942 metų vasario. Paryžiuje jis leisdavo antižydiškus po- 
tvarkius, skirdamas nežydus valdybos narius žydų įmonėse, konfis- 
kuodamas žydų radijo aparatus, išreikalaudamas mokesčius. Anksty- 
vojoje Galutinio sprendimo stadijoje, 1941 metų spalio 13 dieną, 
okupuotų rytų kraštų (SSRS) ministras Alfredas Rosenbergas, kal- 
bėdamasis su generaliniu gubernatoriumi Lenkijoje Hansu Franku, 
paminėjo, kad karinė vadovybė Prancūzijoje kreipėsi į jį pareikšda- 
ma pageidavimą perkelti gyventojus žydus iš okupuotos Prancūzijos 

į neseniai užimtus SSRS regionus. Praėjus vos dviem mėnesiams po 
šio pokalbio, kaip tik tada, kai Prancūzijos žydai buvo apdėti mokes- 
čiais, von Stūlpnagelis parašė raštą armijos intendantui generolui 
Eduardui Wagneriui prašydamas leidimo deportuoti į rytus tūkstantį 
žydų. Hitleris sutiko taip pradėdamas deportacijų programą Pran- 
cūzijoje. Po karo Stūlpnagelis, uždarytas prancūzų kalėjime Paryžiu- 
je, nusižudė.? 

Viena didžiausių Vokietijos įmonių buvo chemijos koncernas „IG 
Farben“, gaminęs vaistus, fotoįrangą ir daugelį kitų produktų, įskai- 
tant ir sintetinį pluoštą. Koncernui priklausė dešimtys gamyklų, vie- 
najų Loinoje. Nuo 1932 metų vyriausiasis šios gamyklos inžinierius 
buvo dr. Walteris Dūrrfeldas. Dūrrfeldas buvo ambicingas žmogus, 
atkakliai siekęs karjeros. 1937 metais jis tapo partijos nariu. 1941 
metais „IG Farben“ ieškojo sklypo naujai gamyklai statyti kur nors 
netoli žaliavų ir darbo jėgos resursų. Dūrrfeldas buvo paskirtas atsa- 
kingu už statybas. Vieta buvo parinkta Osvencime, pramoniniame 
koncentracijos stovyklos sektoriuje. Keletą metų Dūrrfeldas vadova- 
vo gamyklai. Kaliniai, dirbę „IG Auschwitz“ statybos aikštelėje ir ka- 
syklose, mirdavo tūkstančiais. Kai po karo Dūrrfeldas buvo teisiamas 
Niurnberge, jis papasakojo tribunolui turėjęs prižiūrėti trisdešimt 
tūkstančių Žmonių - ir samdomų tarnautojų, ir stovyklos kalinių; jo 
gamykla užėmė dešimties kvadratinių mylių plotą, todėl jis negalėjęs 
būti vienu metu visur. Tačiau teismas nuteisė jį aštuonerius metus 
kalėti motyvuodamas tuo, kad nesvarbu, kurioje gamyklos vietoje bu- 
vo Dūrrfeldas, jis vis tiek buvo Osvencime.“ 

Šeimyninė firma „J. A. Topf und Sėhne“, mūrydavusi krosnis, bu- 
vo daug mažesnė už „IG Farben“. Ji teturėjo viso labo tūkstantį dar- 
buotojų, vienas kurių buvo Kurtas Prūferis, firmos krematoriumų sky- 
riaus viršininkas. Prūferio tarnybinę biografiją atskleidė prancūzų 
mokslininkas Jeanas Paulis Pressacas, tirdamas krematoriumų ir dujų 
kamerų statybų Osvencime istoriją. 1891 metais gimęs Prūferis bu- 
vo baigęs amatų mokyklą ir įgijęs inžinieriaus statybininko profesi- 
jos pagrindus. Į „Topf“ firmą jis buvo priimtas 1911 metais. Kariavo 
Pirmajame pasauliniame kare turėdamas feldfebelio laipsnį. Vėliau 
metus pasitobulinęs kaip statybos inžinierius, 1920 metais sugrįžo 

dirbti į „Topf“. Per 1930 metų ekonomikos krizę sumažėjus „Topf“ 
firmos verslo apimčiai, Prūferiui kilo grėsmė netekti darbo, tačiau 
jis sugebėjo išsilaikyti savo poste ir net pelnyti vardą inžinieriaus, 
daug nusimanančio apie krematoriumus. Hitleriui atėjus į valdžią, 
„Topf“ krematoriumai buvo pastatyti Buchenvaldo, Mauthauzeno ir 
Osvencimo koncentracijos stovyklose. Prūferis reguliariai lankyda- 
vosi Osvencime. "Ten jis bendradarbiavo su SS statybos tarnyba ir 
užmezgė glaudžius dalykinius ryšius su šia savo kliente. Krematoriu- 
mai, kuriuos statyti buvo pavesta Prūferiui per pirmąjį jo vizitą sto- 
vykloje 1941 metų spalio mėnesį, iš pradžių turėjo būti naudojami 
tik kalinių, mirusių nuo ligų, nelaimingų atsitikimų ar bado, kūnams 
deginti. Tačiau 1942 metų rugpjūčio mėnesį Prūferis Osvencime 
pradėjo tartis su SS dėl keturių naujų krematoriumų statybos įren- 
giant juose dujų kameras. Per šiuos posėdžius jis pateikė įvairių pa- 
siūlymų, kaip padidinti nuodijimo dujomis efektyvumą. 1943 metų 
sausio, vasario ir kovo mėnesiais Prūferis vėl lankėsi Osvencime — 
šįkart spręsti baigiamųjų statybos darbų problemų. „Topf“ firmos pa- 
grindines patalpas Erfurte 1945 metų gegužės 8 dieną užėmė ame- 
rikiečių karinės pajėgos. Areštavus Prūferį, vienas firmos savininkų 
Ludwigas Topfas jaunesnysis 1945 metų gegužės 31 dieną nusižudė. 
Bet Prūferis buvo paleistas laisvėn ir dirbo netgi po to, kai Erfurtas, 
atsidūręs sovietų zonoje, perėjo į jų rankas. Galiausiai 1946 metų ko- 
vo mėnesį jį areštavo sovietų valdžia, ir jo pėdsakai dingo.? 

Maxas Montua buvo profesionalus policininkas. Jis gimė 1886 me- 
tais ūkininko šeimoje, kariavo fronte per Pirmąjį pasaulinį karą ir 
padarė karjerą tvarkos policijoje. 1943 metais jam pasisekė tapti tvar- 
kos policijos generolų majoru, ir tais pačiais metais kurį laiką net bu- 
vo svarstoma galimybė paskirti jį vadovauti vokiečių kovos su parti- 
zanais daliniams Rytų fronto centrinės dalies užnugaryje. Šio posto 
jis negavo tik dėl savo amžiaus. Nuo pat invazijos į Sovietų Sąjungą 
pradžios Montua vadovavo tvarkos policijos pulkui, priklausančiam 
Centro armijų grupei. Jo pulkas turėdavo ateiti į pagalbą bet kuriam 
armijos daliniui atmušant Raudonosios armijos kareivių arba parti- 
zanų rinktines ir bet kuriai saugumo policijos suformuotų operaty- 
vinių grupių komandai žudant žydus. 1941 metų liepos 11 dieną, 

praėjus vos trims savaitėms nuo karinės kampanijos pradžios, kai 
operatyvinių grupių misija dar nebuvo tiksliai suformuluota, Mon- 
tua informavo jam pavaldžių batalionų vadus, jog aukštesnysis SS ir 
policijos vadas, atsakingas už padėtį Centro armijų grupės užnuga- 
ryje, įsakė nedelsiant šaudyti visus žydus vyrus nuo septyniolikos iki 
keturiasdešimt penkerių metų amžiaus, nes jie visi esą „piktadariai“. 
Montua pridūrė, kad šaudoma turi būti kuo toliau nuo žmonių akių, 
o kapai užmaskuojami taip, kad netaptų žuvusiųjų pagerbimo vieta. 
Jis uždraudė fotografuoti egzekucijas ir davė nurodymus batalionų 
bei kuopų vadams specialiai prižiūrėti operacijų vykdytojus, kad 
jiems nekiltų psichologinių problemų. Buvo sumanyta organizuoti 
bičiuliškus pobūvius dienos įspūdžiams išblaškyti ir patariama nuo- 
latos aiškinti akcijų dalyviams politinę tokių akcijų būtinybę. 

"Tvarkos policijos leitenantui Aloisui Hafele nereikėjo jokių pa- 
aiškinimų. Gimė jis 1893 metais ir baigė tik pradžios mokyklą. Jo 
tevas dirbo prastai apmokamus darbus žemės ūkyje, motina buvo mi- 
rusi, todėl šeima vertėsi labai sunkiai. 1913 metais Hafele įstojo į lai- 
vyną. Per Pirmąjį pasaulinį karą jo kreiseris dalyvavo jūrų mūšyje 
Skagerako sąsiauryje. Hafele buvo apdovanotas antrojo laipsnio Ge- 
ležiniu kryžiumi ir po karo demobilizuotas. Irumpai pasimokęs ke- 
pėjo amato, perėjo dirbti į ekonominę policiją. Nuo tada jo gyveni- 
me atsirado tvirtas pagrindas. 1922 metais Hafele vedė, jam gimė 
dvi dukros. Daugelį metų jis dirbo policijos nuovadoje Karlsrūhėje, 
pamažu kildamas tarnybos laiptais, kol 1937 metais buvo perkeltas į 
Freiburgą. Kitais metais dalyvavo žygyje į Austriją, o 1939 metais bu- 
vo išsiųstas į Lenkijos miestą Lodzę Vokietijos aneksuotame regio- 
ne. Lodzėje įkūrus pagrindinį getą, daug kitų getų buvo įsteigta 
mažesniuose aplinkiniuose miesteliuose. 

1941 metų pabaigoje to regiono, vadinamo Vartos kraštu (Wa7- 
theland), aukštesnysis SS ir policijos vadas pastatė mirties stovyklą 
Chelmne (Kulmhof), nusinešusią daugiau negu 150 000 žydų ir kelių 
tūkstančių čigonų gyvybes. Stovykla veikė nuo 1941 metų gruodžio 
mėnesio iki 1942 metų vasaros pabaigos ir buvo dar kartą trumpam 
atidaryta 1944 metais. 1941-1942 metais žydus suvarydavo į „pilį“ 
ir nuodydavo specialiuose sunkvežimiuose. 

Hafele atvyko į Chelmną iš Lodzės kartu su tvarkos policijos būriu 
1942 metų sausio 22 dieną, netrukus po to, kai stovykla pradėjo 
funkcionuoti. Chelmno veiklą reguliavo nuo dešimties iki penkioli- 
kos saugumo policijos ir apie aštuoniasdešimt tvarkos policijos na- 
rių. Tvarkos policijos pareigūnai aptarnaudavo atvežamų žydų su- 
rinkimo punktą, pilį ir eidavo sargybą traukiniuose. Pilį prižiūrėjo 
vidutiniškai devyni dvylika tvarkos policininkų. Pasidaliję per pusę, 
jie pakaitomis budėdavo ir ilsėdavosi po dvidešimt keturias valan- 
das. Mirusiųjų kūnus iš sunkvežimių iškraudavo septyni lenkai kali- 
niai ir šešiasdešimt ar daugiau žydų. Dar dvidešimt žmonių grandi- 
ne surakintomis kojomis dirbo pilyje. Lenkams už darbą būdavo su- 
teikiama galimybė praleisti naktį su žydėmis moterimis; vokiečiai 
gaudavo gerą atlyginimą ir turėjo neoficialų leidimą pasiimti kai ku- 
riuos žydams priklausiusius daiktus. Pats Hafele pilyje nepasidrovėjo 
pasisavinti du laikrodžius. 

Hafele darbas buvo pasitikti žydus pilyje ir palydėti juos į vieną iš 
sunkvežimių. Jis draugiškai šypsodavosi ir kartais prilaikydavo sun- 
kiai paeinančius senukus ir mažus vaikus. Jei procedūra užtrukdavo, 
šūkteldavo iš pirmo aukšto į rūsį, ragindamas pagreitinti aukų suva- 
rymą. Kai kurių liudytojų teigimu, jis pats nužudė keletą žmonių. 
Nors savo pareigas H3fele atlikdavo uoliai ir noriai, 1942 metų ru- 
denį jis vis dėlto pasiprašė perkeliamas į kitą tarnybos vietą. Kadangi 
prašymas buvo atmestas, jis pasiliko Chelmne tol, kol buvo likviduo- 
ta pirmąjį darbų etapą baigusi stovykla ir sunaikinti visi operacijos 
pėdsakai. 1943 metais atvažiavęs į Karlsrūhę ir susitikęs su savo senų 
laikų viršininku, Hafele papasakojo jam, kad žmonės pripranta prie 
Chelmno. Jo žodžiais tariant, nėra jokio skirtumo, ar turi reikalų su 
vyrais ar sų moterimis — visus tuos žmogelius sutraiškai kaip vaba- 
lus. Kalbėdamas H3fele patrynė padu į grindis.? 

Ko gero, daugeliui tokių kaip Hafele, žemesnio išsilavinimo žmo- 
nių, buvo būdinga sakyti tiesą kur kas stačiokiškiau, nei tai darydavo 
intelektualai. Jis apsiprato su savo darbu, lygiai kaip apsiprato kiti 
aštuoniasdešimt policininkų, sutraukti į Chelmną iš įvairių Vokieti- 
jos miestų nuovadų, lygiai kaip apsiprato Montua, Prūferis, Dūrrtel- 
das, Otto von Stūlpnagelis, Herrgottas, Kūhnemannas, Schlegelber- 

geris ir Schwerinas von Krosigk. Kiekvienas turėjo tarnybą, daugu- 
ma turėjo šeimas, bet nė vienas nesikratė pavestos užduoties, nesvar- 
bu ar jiems skirta antižydiška misija buvo trumpalaikė ar ilgalaikė, 
šalutinė ar pagrindinė. 

1945 metų gegužės 8 dieną atėjus nacių režimo galui, šiuos parei- 
gos vykdytojus apėmė nerimas, bet dažniausiai jų panika truko neil- 
gai. Funkcionieriai nežinojo, ar sąjungininkai paliks jų pareigybes, 
ar jiems pavyks išsaugoti ligšiolinius postus, ar nebus išaiškinti jų nu- 
sikalstami veiksmai. Dauguma jų pergyveno šią savo gyvenimo stadiją 
nepatyrę didelių nesėkmių. Juk pagaliau jie nebuvo žudymo mania- 
kai. Tai, ką jie - ar bent jau dauguma jų - darė, tebuvo jų kasdienės 
tarnybos dalis. Tiems, kurie sugebėjo atnaujinti ir tęsti savo profe- 
sinę ar komercinę veiklą, karo metai liko visai, sakytum, nežymi gy- 
venimo spraga, nepaminėta Wer 154 Wer (vokiškojo Kas yra kas) skilty- 
se. Apie tuos metus nederėjo kalbėti viešai, nevertėjo netgi pasakoti 
apie juos savo vaikams. Vis tiek jaunoji karta nebūtų supratusi tų 
senųjų laikų. 


4 


NAUJOKAI 


Veiksmo vietose pasirodę naujokai buvo dviejų kategorijų —- partijos 
nariai ir naujieji vokiečiai. Abi grupės troško valdžios. Pirmi pre- 
tenzijas pareiškė nacistų partijos nariai, ypač tie, kurie įstojo į parti- 
ją iki 1933 metų. Naujuosius vokiečius sudarė austrai, Sudetų vokie- 
čiai ir etniniai vokiečiai, tapę Vokietijos gyventojais po visų aneksijų, 
nukariavimų ir savanoriškos imigracijos Hitleriui atėjus valdžion. 
Iš pradžių nacistų partija buvo labai maža, bet įvairialypė nuo pat 
susikūrimo dienos. Kai riaušėse per nepavykusį 1923 metų lapkri- 
čio 9 dienos pučą Miunchene žuvo šešiolika Hitlerio bendražygių, 
paaiškėjo, kad keturi iš jų buvo verslininkai, trys banko tarnautojai, 

trys inžinieriai, taip pat teisėjas, atsargos kapitonas, kalvis, skrybėlių 
siuvėjas, vyresnysis oficiantas ir kamerdineris.! 

Partijos finansai priklausė nuo nario mokesčio, kurį mokėdavę 
nariai daugiausia gyveno kukliai, ir nuo aukų, aukojamų pasiturin- 
čių partijos narių ir jai prijaučiančių asmenų. Partija turėjo ir kele- 
tą verslo įmonių, bet jų pajamų nepakako išlaikyti pagrindinį par- 
tijos aparatą. Ketvirtojo dešimtmečio pradžioje partija išsiplėtė 
įkurdama daug padalinių, tačiau ir tada ji nebuvo tokia galinga, kad 
sukurtų pakaitalą esamai valdžios struktūrai. Net po 1933 metų par- 
tijos nariai į valstybines įstaigas skverbėsi lėtai. Valymai administ- 
racijoje buvo per menki, kad atsirastų daug laisvų tarnybos vietų. 
Žinoma, partijos nariai užgrobė keletą aukščiausių valstybės postų. 
Vidaus reikalų ministerija buvo atiduota Wilhelmui Frickui, Ekono- 
mikos ministerija šiek tiek vėliau - Walteriui Funkui, Užsienio rei- 
kalų ministerija po keleto keitimų - Joachimui von Ribbentropui, 
tačiau labai nedaug pareigybių, kurias paprastai gaudavo didelį dar- 
bo stažą turintys valdininkai, galėjo užimti partijos žmonės, net jei- 
gu susiklostydavo palankios aplinkybės savanoriškai atsistatydinus 
buvusiems darbuotojams. Juk žemesnio ar vidutinio rango biuro- 
kratui reikėjo palikti vilties sulaukti paaukštinimo. Todėl tvarkos 
policijai vadovavo partijos narys Kurtas Daluege, bet visi kiti tvarkos 
policijos generolai buvo profesionalai. Nepatyrusiems ir neišban- 
dytiems partijos protežė ypač nesvetinga buvo kariuomenė ir verslo 
sluoksniai. Dėl to partijai teko steigti naujas organizacijas, finan- 
suojamas reicho. 

Buvo sukurtos kelios ministerijos, tarp jų Propagandos, vadovauja- 
ma Josepho Goebbelso; Ginklavimosi, vadovaujama Alberto Speero; 
už užimtus Sovietų Sąjungos rajonus atsakinga Reicho okupuotų rytų 
kraštų ministerija, vadovaujama Alfredo Rosenbergo. Konkuruoda- 
mas su armija, Heinrichas Himmleris suformavo savo SS būrius, ku- 
riuos sujungė su policija. Hermannas Gėoringas turėjo Ketverių metų 
planavimo tarnybą ir Hermanno Gėringo bendrovę - pramonės kon- 
cerną, priklausantį reichui. Didžioji visų užkariautų plotų dalis buvo 
atiduota senųjų partiečių žinion. Pavyzdžiui, Hansas Frankas tapo Vi- 
durio Lenkijos generaliniu gubernatoriumi; Josefas Terbovenas buvo 


Naujokai 51 


paskirtas atsakingu už Norvegiją; Reinhardas Heydrichas - antruo- 
ju reicho rezidentu Čekijos ir Moravijos protektorate. 

Austrai išsaugojo savo biurokratinės sistemos tęstinumą. Kadangi 
maža Austrijos kariuomenė buvo prijungta prie Vokietijos ginkluo- 
tųjų pajėgų, austrai gavo aukštesnius laipsnius, keli jų netgi tapo svar- 
bių dalinių vadais. Sustiprėjo austrų komercinė įtaka Balkanuose. Kai 
kurios teritorijos Vokietijos okupuotoje Europoje irgi buvo atiduo- 
tos valdyti austrams. Austrai buvo Olandijos reicho komisaras Ar- 
thuras Sey8-Inguartas ir daug kas iš jo aplinkos žmonių. Nemaža 
austrų įėjo į karinę vadovybę Serbijoje ir ten dislokuotą garnizoną. Į 
Generalinę guberniją Galicijos srities gubernatoriumi buvo pasiųstas 
austras nacistas Otto Wachteris. Vėliau jis tapo karinės vyriausybės 
vadovu Italijoje. Kitas Austrijos nacistas Odilo Globocnikas paskir- 
tas SS ir policijos vadu Liublino srityje. Jis organizavo deportacijas 
savo srityje ir Varšuvos bei Bialystoko getuose. Be to, jis vadovavo 
mirties stovykloms. Dauguma jo aukščiausių karininkų taip pat bu- 
vo austrai. Dar vienas austras Ernstas Kaltenbrunneris buvo pasku- 
tinis Vyriausiosios reicho saugumo valdybos viršininkas. Jo valdybai 
priklausė saugumo policija (susidedanti iš gestapo ir kriminalinės po- 
licijos) ir saugumo tarnyba. 

Etniniams vokiečiams, kurie 1939-1940 metais atvažiavo gyventi 
į Vokietiją iš Sovietų Sąjungos okupuotų rajonų ar pateko Vokietijos 
valdžion vokiečių armijai įžengus į Rytų Europą ir Balkanus, rečiau 
tekdavo lyderių vaidmuo. "Tačiau jie aktyviai veikė okupuotose teri- 
torijose. Vokiečių kilmės komersantai perėmė gana daug nedidelių 
žydiškų firmų Jugoslavijoje. Lenkijoje ir Sovietų Sąjungoje buvo keli 
etniniai vokiečiai verslininkai, pasipelnę iš priverstinio žydų darbo. 
Ne vienas etninis vokietis priklausė SS. Rumunų kontroliuojamame 
regione tarp Dnestro ir Bugo SS dalinys, sudarytas iš vokiečių kilmės 
gyventojų, išžudė dešimtis tūkstančių šio regiono sovietų žydų.? Os- 
vencime žymią sargybinių dalį sudarė etniniai vokiečiai.3 

"Tvyrojo neišvengiama įtampa tarp senbuvių, išsikovojusių postus 
dar iki nacių laikų, ir aibės naujokų - austrų, etninių vokiečių ir kitų, 
kurie buvo pamaloninti paskyrimais 17 paaukštinimais tik po to, kai 
įsigalėjo nacių režimas. Valdininkui, turinčiam didelę darbo patirtį, 

partiniai veikėjai atrodė nepatyrę, korumpuoti prisitaikėliai. Tuo tar- 
pu Hitleriui ir jo bendrininkams senosios valdymo struktūros atrodė 
prikimštos sustabarėjusių teisininkų, tuščiagarbių diplomatų ir nepa- 
slankių generolų. Senoji gvardija didžiavosi tradicijomis ir pripažini- 
mu. Naujoji karta laikė save avangardu, skelbiančiu Vokietijos misiją. 

Vienas skirtumas tarp šių dviejų grupių krito į akis visiems pa- 
šaliečiams. Paprastai naujokai būdavo jaunesni už savo pripažintus 
visuomenėje varžovus. Bendrą masę naujuose valdžios organuose 
įsitvirtinančių asmenų sudarė žmonės, gimę dvidešimtame amžiuje. 
Ant aukščiausio hierarchijos laiptelio stovėję generalinis gubernato- 
rius Frankas, SS ir policijos vadas Himmleris, partijos kanceliarijos 
viršininkas Martinas Bormannas - visi trys buvo gimę 1900 metais. 
Karo pramonės ir ginklavimosi ministras Albertas Speeras gimė 1905 
metais, pirmasis Vyriausiosios reicho saugumo valdybos viršininkas 
Reinhardas Heydrichas - 1904 metais. Generalinio gubernatoriaus 
Franko suformuotame aparate jaunystė buvo išskirtinis bruožas. Fran- 
ko pagrindinis valstybės sekretorius (Siaatssekretūr) Josefas Būhleris bu- 
vo gimęs 1904 metais, o Vyriausiojo vidaus reikalų departamento 
direktoriais iš eilės buvo paskirti 1903 metų gimimo Eberhardas 
Westerkampas, 1903 metų - Friedrichas Siebertas ir 1906 metų — 
Ludwigas Losackeris. Vyriausiojo vidaus reikalų departamento Gy- 
ventojų ir gerovės skyriaus, tvarkiusio deportacijų reikalus, vedėjas 
Lotharas Weirauchas buvo gimęs 1908 metais. Pirmasis Franko pa- 
skirtas Vyriausiojo žemės ūkio departamento direktorius Hellmutas 
Korneris gimė 1904 metais, o jo įpėdinis Karlas Naumannas - 1905 
metais. Vyriausiajam darbo reikalų departamentui vadovavo Maxas 
Frauendorferis, gimęs 1909 metais. Iš Generalinės gubernijos regio- 
ninių gubernatorių Otto Wachteris (kuravęs pirma Krokuvą, vėliau — 
Galiciją) buvo 1901 metų gimimo, Karlas Laschas (Radomą) - 1904 
metų gimimo ir Ludwigas Fischeris (Varšuvą) - 1905 metų gimimo. 
Fischerio personalo viršininkas (Amtschef) Herbertas Hummelis gimė 
1907 metais, o Varšuvos geto komisaras Heinzas Auerswaldas - 1908 
metais. Tokios bendraamžių kohortos nebuvo neįprastas reiškinys 
naujose Vokietijos ir užkariautų žemių organizacijose.* Okupuotose 
teritorijose ypač aiškiai matėsi skirtumas tarp jaunimo ir jo nusenu- 

sių kolegų, tarnaujančių armijoje ir policijoje. Beje, jaunystė tiems 
žmonėms teikė ne menkesnį solidarumo jausmą nei senosios siste- 
mos pareigūnams brandus amžius. 

Galima sakyti, kad nauji darbuotojai į valdžios struktūras ateidavo 
skatinami trijų skirtingų veiksnių. Kai kuriems asmenims, nestoko- 
jantiems lankstumo ir ambicijų, postas naujajame sektoriuje žadėjo, 
palankiai progai susidarius, greitesnę karjerą. Kiti nesėkmingai sten- 
gėsi surasti savąjį pašaukimą ir tik partijoje arba partijos dominuo- 
jamose įstaigose pagaliau sugebėjo konkrečiu darbu atskleisti nepa- 
stebėtus savo talentus. Trečiąją grupę sudarė tvirtų pažiūrų Žmonės, 
paaukoję profesinius pasiekimus naujajam judėjimui, nes nacizmo 
idėja užvaldė visą jų gyvenimą. 

Pirmajai kategorijai priskirtini valdininkai buvo karjeristai, ir jie 
mažiausiai skyrėsi nuo tradicines pareigas užimančių vyresnio am- 
žiaus darbuotojų. Toks pavyzdys galėtų būti Friedrichas Vialonas, 
gimęs 1905 metais ir įgijęs teisininko išsilavinimą. Prieš Hitleriui 
iškopiant į viršūnes, jis buvo jaunas prokuroras, vėliau dirbo įvairio- 
se juridinėse institucijose ir Finansų ministerijoje. Kai dalis užimtos 
Sovietų Sąjungos teritorijos buvo perduota Reicho okupuotų rytų 
kraštų ministerijos žinion, Vialonas gavo postą vadinamajame Ost- 
lande, kuris apėmė Baltijos šalių regioną ir Vakarų Baltarusiją. Čia 
jis turėjo tvarkyti korespondenciją, taip pat pasirašinėti direktyvas 
dėl žydų turto konfiskavimo. Po karo Vialonas tęsė karjerą Bonoje 
ir iškilo iki Ekonominio bendradarbiavimo ministerijos sekretoriaus 
(Staatssekretūr) posto, taip tapdamas antruoju žmogumi ministerijos 
vadovybėje.? 

Generalinės gubernijos Vyriausiojo vidaus reikalų departamento 
darbuotojas Westerkampas anksčiau, 1932 metais, buvo dirbęs vy- 
riausybės patarėju Prūsijos vidaus reikalų ministerijoje ir nuo to lai- 
ko užimdavo įvairias vietinės reikšmės pareigybes. Į partiją jis įstojo 
tik 1937 metais. Generalinės gubernijos Vyriausiojo ekonomikos de- 
partamento direktorius Walteris Emmerichas atėjo iš verslo sluoks- 
nių ir buvo dirbęs Ekonomikos ministerijoje. Jis irgi įstojo į partiją 
1937 metais. Įdomiausiu naujųjų laikų pareigūno atveju galima lai- 
kyti Heinricho Mūllerio karjerą. Jis gimė 1900 metais ir per Pirmąjį 

pasaulinį karą tarnavo lakūnu. Vėliau įsitvirtino Miuncheno polici- 
jos Politiniame skyriuje. Ši žinyba tyrė tiek komunistų, tiek nacių 
veiklą, bet Mūllerio sritis buvo kairieji. Jo patirtį aukštai vertino 
Himmleris ir Heydrichas. Pastarasis patikėjo jam sukurti gestapą -— 
organizaciją, tapusią nacių režimo sinonimu. Į partiją jis įstojo 1939 
metais. Gestapo viršininku išliko iki galo. Paskui dingo be žinios.? 

Antrajai kategorijai priklausė ištikimi partijos veikėjai, kurie ne- 
vykusiai pradėjo savarankišką gyvenimą ir nesugebėjo susirasti tin- 
kamo užsiėmimo. Daugumai tų žmonių tikraisiais namais tapo SS. 
Čia jiems buvo užtikrinta ne tik saugi ateitis: tie, kurie suskubo laiku 
įstoti į šią organizaciją, galėjo žaibiškai iškilti į karininkus ir įgyti di- 
delę valdžią. Pats Himmleris yra puikiausia tokio karjeros šuolio 
iliustracija. Nors jis mokėsi gimnazijoje, lankė paskaitas aukštesnio- 
joje technikos mokykloje ir Miuncheno universitete, abejonės jį ap- 
niko, vos sulaukus dvidešimties. Jis blaškėsi tarp įvairiausių specia- 
lybių, galvojo apie žemės ūkį ir svarstė, ar nevertėtų emigruoti. Ga- 
liausiai karjerą susiejęs su nacizmu, Himmleris savo darbui atsidavė 
visa siela. Nekariška išvaizda, nekalbant jau apie kovinės patirties sto- 
ką, nesukliudė jam tapti visų SS dalinių, saugumo policijos, tvarkos 
policijos ir koncentracijos stovyklų valdovu. Jis tarėsi vykdąs pačią 
sunkiausią misiją — likviduoti žydus. Savybės, leidusios pasiekti jam 
tokias aukštumas, buvo geležinė valia, užsispyrimas ir kietaširdišku- 
mas, sumišę su jo akla ištikimybe Adolfui Hitleriui ir globėjišku rū- 
pinimusi SS vadais ir SS nariais. Kad yra tinkamas užimamam pos- 
tui, jis įrodė su kaupu." 

Prieglobstį partijos aparate rado ir Adolfas Eichmannas, išsitarna- 
vęs tik iki SS oberšturmbanfiurerio (papulkininkio), o Heydricho ir 
Kaltenbrunnerio laikais dirbęs Vyriausiojoje reicho saugumo valdy- 
boje, Mūllerio skyriuje, gestapo patarėju žydų klausimais. Jis gimė 
1906 metais Zolingene (Solingen), vėliau su šeima persikraustė į Aus- 
triją. Ten dirbo naftos kompanijoje, prarado tarnybą ir įsitraukė į 
Austrijos nacistų judėjimą. Po nepavykusio mėginimo per 1934 metų 
pučą nuversti Austrijos vyriausybę kartu su kitais nacistais pabėgo į 
Vokietiją ir pradėjo savo karjerą besiplečiančiame Heydricho sau- 
gumo aparate. Pirmiausia jis aktyviai vykdė 1938 ir 1939 metų vals- 

tybės politiką skatindamas žydų emigraciją, paskui bręstant Galuti- 
niam sprendimui koordinavo europinio masto deportacijas. Nors jis 
stengėsi pažinti žydus, lankėsi prieškario Palestinoje ir ėmė hebrajų 
kalbos pamokas, judaizmo žinovu netapo. Jo talentai pasireiškė anti- 
žydiškų priemonių vykdymu. Jis buvo organizatorius, manipuliato- 
rius, aktyvistas, planuotojas. Jis turėjo nepaaiškinamą sugebėjimą 
paversti žydų lyderius savo pagalbininkais, net 1944 metų pavasarį 
įtikinęs žydų vadovus Budapešte, esą Vengrijos žydams nenutiks nie- 
ko baisaus, jeigu tik jie laikysis jo nurodymų. Kol truko naikinimo 
procesas, Eichmanno pozicijos stiprėjo ir jis pasiekdavo pergalę po 
pergalės derėdamasis su kitomis žinybomis, siųsdamas savo atstovus 
į vokiečių pasiuntinybes, siurbdamas žydų kapitalą deportacijų išlai- 
doms padengti, rūpindamasis geležinkelio pervežimais. Jis buvo iš 
tų žmonių, kurie moka griežti smuiku, šiek tiek žaidžia šachmatais 
ir kartais geria. Asmeniniame gyvenime jis niekuo ypatingu nepa- 
sižymėjo, tačiau biurokratinės sistemos labirintuose Eichmannas buvo 
vedlys ir geriausias naikinimo specialistas.š 

Savaime aišku, ne visi SS nariai buvo genijai. Kalnakasio sūnus 
Fritzas Katzmannas, gimęs 1906 metais, mokėsi dailidės amato. Jis 
tapo nacistu 1927 metais, tais pačiais metais įstojo į rudmarškinių 
SA narių gretas, o 1930 metais prisijungė prie SS. Jis garsėjo kaip 
triukšmadarys, bet sėkmingai kilo tarnybos laiptais ir vadovavo SS 
būriui, kurį sudarė daugiausia kalnakasiai. Ketvirtajame dešimtme- 
tyje jo darbas buvo charakterizuojamas būdvardžiais „geras“ ir „pa- 
tenkinamas“, o jis pats vertinamas kaip stiprios valios, energingas ir 
pagal savo išsilavinimo lygį ganėtinai raštingas žmogus. Jis buvo 
vedęs, jo finansai tvarkingi, asmeninis gyvenimas nekėlė įtarimų. 
1941 metų vasario mėnesį Katzmannas jau buvo Radomo srities SS 
ir policijos vadas ir turėjo oberfiurerio laipsnį, kitaip tariant buvo 
viena pakopa vyresnis už pulkininką. Tuo metu jis buvo laikomas per 
jaunu užimti brigados vado (Brigadefihrer) postą, kuris jį būtų iškėlęs 
į aukštuosius karininkus, tačiau tepraėjus keliems mėnesiams gavo 
šią vietą. Paskirtas 1941 metų birželį okupuotos Vakarų Ukrainos — 
Galicijos — SS ir policijos vadu, jis buvo atsakingas už šimtų tūks- 
tančių žydų deportavimą ir šaudymą. Pačiame operacijos įkarštyje 

Katzmannas, tuomet buvęs grupenfiureriu, ėmėsi visomis išgalėmis 
siekti tolesnės karjeros - jis troško būti paaukštintas iki obergrupen- 
fiurerio ir paskirtas Gdansko aukštesniuoju SS ir policijos vadu. SS 
kadrų viršininkas Maximilianas von Herffas abejojo dėl šio žingsnio. 
Jis laikė Katzmanną neblogu organizatoriumi, bet dažnai susipainio- 
Jančiu smulkmenose. Katzmannas gana sėkmingai veikė vadovauda- 
masis savo paties susikurtomis taisyklėmis, tačiau nebuvo geras diplo- 
matas ir taktikas. Nors von Herffas manė, kad Katzmannas nesugebės 
vykusiai pasirodyti Gdanske, jį vis dėlto paaukštino. Po karo pasi- 
slėpusio Katzmanno susekti nepavyko.? 

Katzmanno stulbinantis kilimas į aukštumas paaiškinamas tuo, kad 
visomis savybėmis jis beveik idealiai atitiko nacių standartus. Nepai- 
sant klaidų ir trūkumų, jis visada atlikdavo darbą, tegu ir savais me- 
todais. Carlas Obergas buvo kiek kitoks. Jis gimė 1897 metais ir, 
būdamas gydytojo sūnus, gavo geresnį išsilavinimą už Katzmanną. 
Be to, Obergas buvo Pirmojo pasaulinio karo veteranas. Dar anks- 
tyvo pokario metais jis įstojo į Savanorių korpusą ir palaikė dešinio- 
jo sparno idėjas. Obergas dirbo bananais prekiaujančioje firmoje, 
buvo perkeltas į vaisių importo koncerną ir galiausiai atidarė cigarų 
parduotuvę. SS būriuose jo karjera buvo kur kas labiau užtikrinta. 
1938 metais rašytoje charakteristikoje jis apibūdinamas kaip žmo- 
gus, aiškiai suvokiantis savo tikslus, žinantis, kaip dera elgtis, ir suge- 
bantis „korektiškų“ tonu kalbėti su pavaldiniais. Jis mokėjo „lengvai“ 
bendrauti, nors kartais pernelyg aiškiai stengdavosi atsidurti dėme- 
sio centre. Obergas pakeitė Katzmanną poste, tapdamas Radomo SS 
ir policijos vadu. Vėliau jis buvo paskirtas Prancūzijos aukštesniuoju 
SS ir policijos vadu ir vadovavo septyniasdešimt penkių tūkstančių 
žydų išvežimui. Kol Katzmannas masiškai naikino Galicijos žydus, 
Obergui Prancūzijoje pavyko sučiupti tik apie ketvirtadalį visų šalies 
žydų. Žinoma, Prancūzijoje sąlygos gerokai skyrėsi - čia tekdavo pai- 
syti prancūzų biurokratijos, o SS ir policijos pajėgos nebuvo gausios. 
Himmleris nekaltino Obergo dėl Prancūzijoje lėtai vykdomo Galuti- 
nio sprendimo, bet 1943 metų sausį parašė jam kandų laišką dėl 
dviejų mažiau svarbių dalykų: keturių tankų ir nesugebėjimo surasti 
policijos pulkininkui tinkamos vietos armijos žinioje esančiose struk- 

tūrose Marselyje. Himmleris pareiškė, kad Obergas pernelyg pato- 
giai įsitaisė Paryžiuje ir pernelyg daug laiko praleisdavo draugijose 
ir pobūviuose, todėl nenorėjo jam pratęsti Kalėdų atostogų. Tačiau 
vis dėlto Himmleris Obergo nenušalino, - šis pasiliko Prancūzijoje 
iki pat galo ir po karo ten buvo įkalintas keleriems metams.!0 
Vokiečių žurnalistas ir buvęs Buchenvaldo politinis kalinys Euge- 
nas Kogonas kartą abipūdino koncentracijos stovyklų darbuotojus 
kaip elitą su minuso ženklu. Jie buvo padugnės, netikę niekam dau- 
giau kaip tik saugoti bejėgius kalinius. Hermannas Dolpas, gimęs 
1909 metais, 1939-aisiais tapo vadinamuoju koncentracijos stovyk- 
los viršininku (Schutzhaftlagerfihrer), tai yra SS karininku, atsakančiu 
už visus stovyklos belaisvius. Jo stovykla buvo Zachsenhauzenas (Sach- 
senhausen). Koncentracijos stovyklų inspektorius Theodoras Eicke bu- 
vo giliai pasipiktinęs Dolpo paskyrimu į jam priklausantį sektorių ir 
kaltino SS vyriausiąją kadrų valdybą, regis, siekiančią galutinai visus 
įtikinti, kad vadovauti koncentracijos stovykloms, turinčioms ypač 
sudėtingą valdymo mechanizmą, būtinai parenkami didžiausi SS 
bukapročiai. Po mėnesio Eicke vėl parašė laišką, kuriame teigė gerai 
pažįstąs Dolpą ir todėl pareiškęs savo abejones iš pat pradžių. Jis esąs 
uolus, stropus, ir ne Dolpo esanti kaltė, kad jam buvo suteiktas aukš- 
tas štandartenfiurerio (pulkininko) laipsnis neturint jokių tokiam ran- 
gui būtinų protinių galių. Zachsenhauzeno „nusikaltėliai“ jo nebiją. 
Jie esą rymo ant kastuvų ir gėrisi aplinka, o tuo tarpu Dolpas kuo 
geriausių ketinimų kupino kvailelio veidu pamažu netenka viso savo 
autoriteto. Galiausiai Eicke laimėjo kovą ir atsikratė Dolpo. Pastara- 
sis buvo išsiųstas okupuoton Lenkijon, bet čia įkliuvo į tikrą bėdą. 
Ėmė kilti skandalai dėl jo girtavimo, lenkės moters ir neva daromų 
užuominų, turėjusių reikšti, kad jis, Dolpas, esąs gyvenimo ir mir- 
ties viešpats. Jį pažemino laipsniu iki šturmbanfiurerio (majoro) ir 
uždraudė dvejus metus prisiartinti prie alkoholio, tačiau visiškai at- 
sisakyti jo paslaugų nebuvo įmanoma. Kai Eicke įpėdiniui Richardui 
Glūcksui teko užduotis pastatyti naujas koncentracijos stovyklas, jam 
reikėjo visų patyrusių SS vadų pagalbos, net ir tų, kurie buvo ne- 
palankiausiai vertinami. Dolpui pavedė prižiūrėti Liublino srities 
priverčiamųjų darbų stovyklų kompleksą, kur žydai kaliniai statė 

gynybinius įtvirtinimus ties demarkacijos linija, skiriančia vokiečius 
nuo rusų. Pagaliau Dolpui, šįkart patekusiam SS ir policijos vado Glo- 
bocniko žinion, nusišypsojo laimė. Globocnikas teigiamai įvertino tai, 
kad jis primityviomis sąlygomis, be reikiamo sargybinių skaičiaus ir 
su netikusia darbo jėga, susidedančia iš žydų 1r čigonų, sugebėjo baig- 
ti statybas pirmaisiais 1941 metų mėnesiais. Darsyk Dolpo nuopel- 
nai buvo pažymėti daug vėliau, 1944 metais, už jo vadovavimą staty- 
bos batalionui SS devynioliktojoje grenadierių divizijoje, kuriam jis 
atidavė visą savo energiją, kartais pereinančią į „brutalumą . !! 
Palyginti su Dolpu ir kitais SS pareigūnais koncentracijos sto- 
vyklose, vadovaujantį personalą Vyriausiojoje reicho saugumo val- 
dyboje, jos regioniniuose poskyriuose ir mobiliuose daliniuose E:n- 
satzgruppen sudarė tikri intelektualai. Ne vienas jų turėjo užtikrintą 
padėtį ir geras perspektyvas visuomenėje, tačiau pasirinko saugumo 
policijos darbą grynai iš įsitikinimų. Kai kurie tam reikalui paaukojo 
savo profesijas, kiti bandė siekti dvigubos karjeros. Tarp operaty- 
vinių grupių karininkų, pasiųstų į Sovietų Sąjungos teritoriją, buvo 
labai daug teisininkų ir kitų intelektualų. Otto Ohlendortfas, Vyriau- 
siosios reicho saugumo valdybos sausumos žvalgybos viršininkas, 
vadovavo Einsatzgruppe D Pietų Ukrainoje ir Kaukaze. Jis mokėsi 
keliuose universitetuose, buvo ekonomistas ir iš esmės juo liko, nes 
atlikęs tarnybą SSRS įsidarbino Ekonomikos ministerijoje.!'? Broliai 
Ernstas ir Erwinas Weinmannai buvo visiškai atsidavę saugumo po- 
licijai. Nors jų tėvas žuvo Pirmajame pasauliniame kare, jiedu neta- 
po likimo nuskriaustais našlaičiais. Ernstas, gimęs 1907 metais, pa- 
gal profesiją buvo dantistas, tačiau, trisdešimt dvejų metų išrinktas 
"Tiubingeno (Tūbingen) meru, atsisakė savo praktikos. „Nepalenkia- 
mu nacionalsocialistu“ vadintas Ernstas Weinmannas, keletą metų 
praleidęs Belgrade, išsitarnavo iki saugumo policijos vado Serbijoje 
posto.!* Jo jaunesnysis brolis Erwinas, gimęs 1909 metais, buvo 
gydytojas, bet savo likimą susiejo su saugumo tarnyba. Jis iškilo 
greičiau už Ernstą. Iš pradžių buvo paskirtas į Einsaizgruppe C, šau- 
džiusios žydus, vadovybę, paskui grįžo į Vyriausiąją reicho saugumo 
valdybą. 1943 metų pabaigoje jam buvo patikėta vadovauti sau- 
gumo policijai Prahoje. Tuomet Ernstas Weinmannas tapo štandar- 

tenfiureriu, o karo pabaigoje buvo rekomenduotas oberfiurerio 
laipsniui gauti.!“ 

Maxas Thomasas, gimęs 1891 metais, irgi buvo gydytojas ir Pir- 
mojo pasaulinio karo veteranas, apdovanotas pirmojo laipsnio Ge- 
ležiniu kryžiumi. Jis paaukojo klestinčią gydytojo praktiką, kad galėtų 
visas savo jėgas skirti SS ir policijai. Jis gavo puikų išsilavinimą, stu- 
dijavo graikų, lotynų, prancūzų, anglų kalbas ir prieš pasirinkdamas 
mediciną galvojo apie teisės mokslus. Tačiau jo tikroji meilė, spren- 
džiant iš visko, buvo kontržvalgyba. Thomaso asmens byla rodo jį bu- 
vus saugumo tarnybos entuziastą. Iš tos pačios bylos matyti ir gau- 
sios jo sveikatai pakenkusios nelaimės: 1943 metų liepą jį sužeidė 
sprogusi mina; 1943 metų gruodį sudužo jo lėktuvas; 1945 metų ko- 
vą jis pateko į autoavariją. Sunerimęs Himmleris 1944 metų sausio 
mėnesį parašė daktarui Thomasui ragindamas ilgiau pasigydyti. Anot 
Himmlerio, ligoniui visada esą žalinga anksčiau laiko keltis iš lovos. 
Savo ruožtu Thomasas 1944 metų lapkričio mėnesį nusiuntė Himm- 
leriui padrąsinančius žodžius pridėdamas du savo sūnaus Dietricho, 
SS karininko Rytų fronte, laiškus ir patikindamas Himmlerį, kad kol 
gyvuoją tokie žmonės kaip Dietrichas, karas negalįs būti pralaimė- 
tas.!? Vokietijai karą pralaimėjus, Thomasas nusižudė. 

"Thomasas nuo 1941 metų spalio iki 1943 metų rugpjūčio vado- 
vavo Einsaizgrubpe C ir saugumo policijai bei saugumo tarnybai Uk- 
rainoje. Masines žydų žudynes pradėjo jo pirmtakas, tačiau jam irgi 
užteko progų šaudyti žmones. Kai kada šaudymus organizuodavo vie- 
nas jo vadovybės narių Ernstas Weinmannas. 

Daugelis naujųjų funkcionierių savo idealizmą pirmiausia demons- 
travo prie darbo stalo. Tokį apibrėžimą atitiko jaunas vyras, vardu 
Edingeris Anckeris. Jis gimė 1909 metais viduriniosios klasės atstovų 
šeimoje. Jo tėvas buvo fabrikantas; motinos, kilusios iš Saksonijos, 
giminės dirbo valstybinėse įstaigose. Anckeris studijavo teisę, kad 
pasirengtų būsimajai karjerai vietinėje savivaldoje. 1930 metais jis 
įstojo į nacistų partiją. Tapo teisininku, valdininku ir saugumo tarny- 
bos garbės nariu. Tarnavo ir kareiviu, tačiau 1940 metais buvo paleis- 
tas iš armijos, kad galėtų pradėti dirbti Olandijos reicho komisaro 
SeyB-Inguarto aparate. Anckerio paskyrimą reicho komisariato per- 

sonalo viršininko pavaduotoju nulėmė palankūs atsiliepimai jo par- 
tinėje byloje: „protingas“, „nuoširdus“, „tvirtas“, „besąlygiškai vyk- 
dantis nutarimus“, „neinantis į jokius kompromisus“. Olandijoje jis 
vedė olandę Eleanorą Walraven. Santuoka nekėlė rimto pavojaus 
Anckerio karjerai netgi 1942 metais Hitleriui priėmus nutarimą, kad 
vyrai, vedę priešų tautybės moterį, neturi teisės užimti atsakingų pa- 
reigų. Eleanora Walraven gavo puikų išsilavinimą, mokėjo vokiškai 
ir buvo kilusi iš provokiškos šeimos. Jos tėvas Cornelis Christianas 
Walravenas 1941 metais buvo Hagos olandų policijos viršininko pa- 
vaduotojas. Anckerio vyresnybė nesipriešino šiai sąjungai. Pora turėjo 
vaikų, vienas kurių mirė 1942 metais. 

1942 metais Anckeris faktiškai buvo perkeltas į partijos kancelia- 
riją, kur jam teko spręsti žydų klausimus. 1942 metų kovo 6 dieną 
jis kartu su kitu partijos kanceliarijos pareigūnu dalyvavo konferen- 
cijoje, pirmininkaujamoje Adolfo Eichmanno. Susirinkimas turėjo 
apsvarstyti painų reikalą, ką daryti su tais pusiau žydų kilmės žmo- 
nėmis, kurie neišpažįsta žydų tikėjimo ir nėra susituokę su žydu ar 
žyde. Ar palikti juos ramybėje? Ar sterilizuoti? Ar prilyginti juos 
žydams, jeigu jie neturi vokiečio sutuoktinio arba vaiko, kurio ant- 
rasis gimdytojas yra vokiečių tautybės? Partijos kanceliarijos atsto- 
vai palaikė radikalias priemones, kurių įgyvendinimas būtų reiškęs 
deportavimą visų pusiau žydų, nesukūrusių šeimos ir nesusilaukusių 
tris ketvirtadalius vokiško kraujo turinčių vaikų. Vis dėlto šios nuo- 
monės dauguma neparėmė. 

Dar jaunas Anckeris 1944 metais buvo paskirtas į SS kariuomenę 
ir tapo karininku. Prieš pat Vokietijos sutriuškinimą Anckerio žmo- 
na parašė jam nevilties kupiną laišką iš miestelio netoli Miuncheno: 
„Edingeri, Edingeri, kodėl manęs išsižadėjai?“ Priešas artinosi prie 
Niurnbergo, ir bombonešiai temdė dangų. Kartu buvęs jos tėvas 
norėjo nusižudyti.'? Anckeris per karą liko gyvas. Niurnberge juo 
domėjosi amerikiečių prokuratūra, tačiau byla pasirodė per menka 
kaltinimui suformuluoti. 

Austras Otto Gustavas Freiherris von Wachter buvo labiau įsidė- 
mėtina figūra už Anckerį. Jis gimė 1901 metais, buvo Austrijos gin- 
kluotųjų pajėgų ministro generolo Josefo Freiherrio von Wichter 

sūnus. Jaunasis Otto aktyviai užsiiminėjo sportu, slidinėjo, kopė į kal- 
nus ir per varžybas išgarsėjo kaip puikus irkluotojas. Išmoko italų 
kalbą, tapo teisininku ir vertėsi praktika Vienoje. Jis prisidėjo prie 
Austrijos nacistų ir buvo vienas lyderių organizuojant nepasisekusį 
nacistų mėginimą 1934 metų liepą paimti Austrijos valdžią. Slapsty- 
damasis nuo Austrijos vyriausybės pabėgo į Vokietiją. Čia jis atsisakė 
savo aukštą kilmę liudijančio žodelio von prie pavardės ir tapo Vokie- 
tijos piliečiu. Aneksavus Austriją, Wachteris kurį laiką dirbo Vienoje, 
paskui buvo paskirtas Krokuvos srities gubernatoriumi Lenkijoje. 
Prie Generalinės gubernijos kaip atskirą sritį prijungus Galiciją, jis 
su visa savo austriškąja palyda persikėlė į Lvovą ir liko Galicijos gu- 
bernatoriumi iki pat 1944 metų, kai Raudonoji armija išstūmė vokie- 
čius iš šio regiono. Tačiau net ir tuomet Wachteriui darbo nepritrūko: 
jis buvo pasiųstas karinės administracijos viršininku į Vokietijos tada 
okupuotą Italiją. Wachteris organizavo žydų uždarymą į getus Kro- 
kuvos ir Galicijos srityse, žydų deportacijas Galicijoje ir Italijoje. Jis 
aiškiai suvokė savo vaidmenį nacių režime ir, Vokietijai patyrus pralai- 
mėjimą, antrąkart gyvenime pabėgo. Slapstėsi Italijoje, negalėdamas 
pasimatyti su žmona ir penkiais vaikais. Ten ir mirė 1949 metais.!" 

Naujosios žinybos stengėsi apžioti kuo didesnį valdžios gabalą ir 
kartais, plėsdamos savo veiklos apimtis, neišvengdavo susidūrimų. 
Vienas tokių nesutarimų dėl įtakos sferų kilo tarp dviejų nacistų ly- 
derių - Himmlerio ir Franko. Abu šie vardai buvo siejami su nacistų 
judėjimu nuo pat pirmųjų jo gyvavimo dienų, tačiau kovoje su Himm- 
leriu Frankui atiteko prastesnės pozicijos. Himmleriui pavyko savo 
valdybai Berlyne iškovoti daugiau teisių, o savo SS ir policijos būrius 
įtvirtinti pačiuose atokiausiuose Vokietijos okupuotos Europos kam- 
peliuose. Tuo tarpu Franko valdos tesiekė Generalinės gubernijos sie- 
nas, kurios buvo išplėstos tik kartą, inkorporavus Galiciją. Himmleris 
į Franko teritoriją nusiuntė savo esesininkus ir policininkus, pastatė 
daugybę darbo ir mirties stovyklų. Savo ruožtu Frankas gynė vien- 
valdystės idėją, nenorėdamas įsileisti jokių pašalinių įsibrovėlių. Jis 
teigė esąs vienintelis savo namų šeimininkas ir reikalavo, kad aukšte- 
snysis SS ir policijos vadas Friedrichas Krūgeris būtų pavaldus tik 
jam. Tačiau iš tiesų Krūgeris ir kiti jo rango pareigūnai manė patys 

turį lemiamo balso teisę daugeliu klausimų, taip pat pačiu svarbiau- 
siuoju iš jų —- dėl Galutinio sprendimo vykdymo. Ir jie, o ne kas ki- 
tas, šventė pergalę. Po ilgų svarstymų buvo priimta kažkas panašaus 
į atbulinės viršenybės schemą paliekant Frankui veto teisę tik viena- 
me iš jo padalinių — Gyventojų ir gerovės skyriuje, vadovaujamame 
Lotharo Weiraucho. Jis galėjo vetuoti sprendimus, susijusius su getų 
likvidavimu ir jų gyventojų išvežimų, bet nėra duomenų, kad kada 
nors būtų bandęs taip pasielgti.!š SS ir policija perėmė iniciatyvą ir 
suaktyvino savo veiksmus, pasinaudodamos visa parama, kokią tik 
galėjo joms suteikti Franko valdininkai. 

Vis dėlto abipusis konfliktas paliko daug karčių nuosėdų. Per 1940 
metų gegužės 30 dienos susitikimą policija skubotai pareiškė preten- 
zijas į žydų bendruomenių kontrolę. Frankas, grįsdamas savo argu- 
mentus administracinės vienybės principu, nedviprasmiškai teigė, 
kad policija tėra vyriausybės įrankis spaudimui vykdyti, - pati savai- 
me policija negalinti funkcionuoti.!? Po kelių dienų Krūgeris parašė 
Himmleriui laišką, nepatenkintas Būhlerio paaukštinimu valstybės 
sekretoriumi. Krūgeris teigė, kad Būhleris, anksčiau buvęs Vokieti- 
jos teisės akademijos personalo viršininku ir Franko pavaldiniu, da- 
bar, sulaukęs vos trisdešimt penkerių ar trisdešimt šešerių metų, pa- 
keliamas Franko pavaduotoju ir įgyja teisę įsakinėti aukštesniajam SS 
ir policijos vadui — tai esąs akivaizdus Krūgerio pažeminimas ir ne- 
pakenčiama situacija. (Krūgeriui tuo metu buvo keturiasdešimt ket- 
veri.)?? Ši problema buvo išspręsta ir SS nuoskauda atlyginta: Krūge- 
ris irgi tapo valstybės sekretoriumi. 

1942 metais Himmleris perėjo į puolimą iškeldamas klausimą apie 
korupciją Generalinėje gubernijoje ir be jokių užuolankų apkaltin- 
damas generalinio gubernatoriaus seserį panelę Frank ir Radomo gu- 
bernatorių Laschą.?! Netrukus Laschas buvo už bausmę sušaudytas.?? 

Retsykiais ir Frankas iškovodavo pergalę. 1940 metais jam pavyko 
pristabdyti išvarytų iš inkorporuotų teritorijų lenkų ir žydų plūdimą 
į Generalinę guberniją, ir ilgainiui įkyrusis Krūgeris buvo atšauktas 
iš pareigų. Vis dėlto Frankas pelnė veikiau vykdytojo, o ne lyderio 
reputaciją. Kartais jis paklusdavo nesipriešindamas, kartais nenoro- 
mis, tačiau visąlaik stengdavosi įtikinti kitus, kad lemiamas balsas pri- 

klauso jam. Galicijos gyventojai vokiečiai neabejotinai regėjo jo įsi- 
vaizduojamąją didybę šešėlių temdomą, nes, kaip pažymima sau- 
gumo tarnybos pranešime, juokais vadino „karaliumi Franku“ arba 
„Stanislovu Naujuoju '.23 

"Tačiau šios pravardės, kad ir pašaipios, nebuvo visai be pagrindo. 
Frankas elgėsi kaip monarchas savojoje pilyje. Turėjo dvarą, kom- 
pozitorius pramogai ir šachmatininkus, nors tiesioginio darbo ne- 
pamiršo. Per daugiau kaip dvejus metus jis ne kartą vadovavo kam- 
panijoms prieš žydus - pjudė juos, nematydamas skirtumo tarp „žydų 
ir utėlių“, vydamas žydus gyventojus iš savo „vokiškojo“ Krokuvos 
miesto. Jis užmūrijo juos getuose, marino badu ir pražudė šimtus 
tūkstančių žmonių be jokių pastangų palengvinti jų kančias. Tuo pat 
metu ėmė teirautis apie galimybes kuo skubiau deportuoti juos į „ry- 
tus“. 1941 metų gruodžio 16 dieną darydamas pranešimą savo pa- 
reigūnams, jis teigė Berlyne sužinojęs, kad neseniai užimtose Sovietų 
Sąjungos teritorijose nėra vietos žydams. Berlynas jam pasakęs: „lik- 
viduokite juos patys.“ Taigi Frankas kalbėjo, kad žydus reikią naikinti, 
„kai tik mes juos surandame ir kai tik tai apskritai būna įmanoma“. 
"Tačiau kaip juos sunaikinti, jis neturėjo supratimo: šitų žydų „mes 
negalime iššaudyti“, „mes negalime jų išnuodyti“, bet kažką reikia 
daryti, kad jų neliktų.?* 

Frankui trūko fantazijos kulkoms ir dujoms įsivaizduoti, tačiau jam 
užteko proto suprasti, kad tiltai jau sudeginti. 1943 metų sausio 
mėnesį vykusiame susirinkime jis pranešė, kad visi čia susirinkusieji 
yra pono Roosevelto karo nusikaltėlių sąraše ir kad jis pats tame s4- 
raše turi garbės užimti pirmąją vietą.?? 

"Tuo tarpu jo varžovai esesininkai privertė jį pereiti į gynybą ir pa- 
sistengė atkirsti visus išėjimus. 1942 metų rugsėjo 1 dieną jis die- 
noraštyje išdėstė savo niūrias mintis, kad klika stengiasi jį nušalinti 
ir „eliminuoti“. Jis atvirai rašė apie naująjį Hitlerio kursą, atvedusį į 
visišką įstatymų garantuojamo saugumo nepaisymą, koncentracijos 
stovyklas ir policijos savivalę. Jis įteikė Hitleriui atsistatydinimo pra- 
šymą, bet Hitleris atsisakė jį patenkinti.26 

1944 metais, kai neatlaikę staigaus sovietų armijos puolimo vo- 
kiečiai pasitraukė iš Liublino, Frankas išgirdo apie Liublino mirties 

stovyklą ir sužinojo jos lenkiškąjį pavadinimą — Majdanek. Būhleris 
tuomet pareiškė, kad Generalinės gubernijos civilinė administracija 
neturėjo jokios informacijos apie koncentracijos stovyklas.?? Teisia- 
mas Niurnberge, Frankas tvirtino Krūgerio įpėdiniui Wilhelmui Kop- 
pe sviedęs žodžius: „Dabar ir mes sužinojome“. Per tą patį teismą 
jis pripažino Vokietijos kaltę dėl to, kas atsitiko, ir pasakė, kad toji 
kaltė nebus atpirkta ir per tūkstantį metų.2? 

Kitaip nei senoji karta, naujieji funkcionieriai negalėjo lengvai at- 
siriboti nuo savo praeities. Kol sąjungininkų okupacinė valdžia žiū- 
rėjo į juos kaip į galimus nusikaltėlius, senieji tradicinių struktūrų 
valdininkai lengviau atsikvėpė išvydę, kad visas kaltintojų dėmesys 
beveik liguistai nukreiptas vien į buvusią nacistų partiją ir SS. Jau- 
nesnieji savo ruožtu įrodinėjo - ir ne visai be pagrindo, - kad jie ne- 
są vieninteliai nusidėjėliai, kad jų veikla nepagrįstai sureikšminama, 
kad skirtingas armijos ir SS vaidmens traktavimas esąs neobjektyvus, 
kad, Franko žodžiais tariant, visa tai esanti Vokietijos kaltė. Kai ku- 
rie jų - Himmleris, Globocnikas, Krūgeris - numatė galą ir nusižudė, 
kad išvengtų teismo. Kai kurie - Mūlleris, Katzmannas - dingo; Katz- 
mannas pasislėpė prisidengęs išgalvotu vardu. Kiti pasekė aukštes- 
niuoju SS ir policijos vadu Koppe, kuris gyveno užsimaskavęs, ver- 
tėsi gamindamas šokoladą ir įkliuvo pernelyg vėlai, kad galėtų būti 
patrauktas teisminėn atsakomybėn. Tik keletas jų paliko pomirtinius 
laiškus savo šeimoms. Etninis Latvijos vokietis, Rygos miesto komi- 
saras (Gebietskommisar) Hugo Wittrockas, įsteigęs Rygoje getą, neužsi- 
mena apie šį savo žingsnį rašte, paskelbtame jam mirus. Užtat lyg 
didžiuodamasis, lyg teisindamasis, jis kalba apie Vokietiją, kuri to- 
mis dienomis buvo pasiekusi savo didžiausią galybę, nors ir ne be 
tam tikrų ekscesų. Toks ekscesas buvęs dešimties tūkstančių geto žydų 
skerdynės, įvykdytos aukštesniojo SS ir policijos vado Friedricho 
Jeckelno įsakymu Wittrockui nedalyvaujant.*? 

ENTUZIASTAI, IŠSIGIMĖLIAI 

Nusikaltėliai nebuvo vienodo kirpimo asmenybės. Naikinimo misiją 
vykdantys žmonės skyrėsi ne tik kilme, bet ir būdo bruožais. Kai vo- 
kiečiai pradėjo atvirai demonstruoti savo išaugusią galią žydams, nu- 
sikaltėliai kiekvienas skirtingai įsijautė į savo vaidmenį. Vieni griebėsi 
darbo su įkarščiu, kiti nusirisdavo į kraštutinumus, dar kiti savo pa- 
reigas atlikdavo kamuojami dvejonių ir nuogąstavimų. 

Šioje veikloje net kelių kategorijų žmones palaikė grynas entu- 
ziazmas. Visų pirma tai buvo akcijų sumanytojai ir iniciatoriai, ne- 
abejojantys, kad sėkmė priklauso tik nuo jų. Paskui ėjo savanoriai, 
ieškantys būdų ir priemonių dalyvauti antižydiškose operacijose. Ir 
pagaliau — pedantiški stropuoliai, turėję tapti pavyzdžiu ir vertini- 
mo kriterijumi visiems aplinkiniams. 

Tikras nenuilstančio kovotojo įsikūnijimas buvo Adolfas Eichman- 
nas, be perstojo kurdavęs raštus, keliaudavęs ir neduodavęs ramybės 
kitiems. Dar vienas darbo pirmūnas — austras Hannsas Rauteris — 
tarnavo aukštesniuoju SS ir policijos vadu Olandijoje ir siuntinėda- 
vo viršenybei skaičių prigrūstas ataskaitas. Įveikęs deportuoti per 
100 000 iš 140 000 Olandijos žydų — didžiausią procentą vakarinia- 
me Europos pakraštyje, jis didžiavosi savo miklumu.! Užsienio rei- 
kalų ministerijoje dirbęs partijos narys Martinas Lutheris, valdžios 
kvaitulio pagautas, puolė kurti trėmimų strategiją ir taktiką.? Parti- 
jos ekspertas rasių klausimais Walteris GroBas buvo sužavėtas suma- 
nymo suporuoti ketvirtadalį žydiško kraujo turinčius nevedusius vy- 
rus ir netekėjusias moteris. Jis vylėsi, kad kai kurių vaikų, gimusių iš 
tokių sąjungų, žydiški bruožai bus pakankamai ryškūs ir tai leis juos 
pripažinti tinkamais likviduoti.3 Vokietijos geležinkeliuose taip pat 
dirbo idealistų. Šešiasdešimtmetis patarėjas (Amtsrai) Otto Stange, 
kuriam Eichmanno poskyris siųsdavo prašymus rezervuoti transpor- 

tą, vienas sėdėdamas savo kontoroje be perstojo šaukdavo į telefono 
ragelį.* Buvo kalbama, kad Rytų generalinės vadovybės (General- 
betriebsleitung Ost), sudarinėjančios transportavimo į rytus planus, val- 
dininkas Bruno Klemmas niekada nepavargdavo reikalauti, kad būtų 
surasti riedmenys ir traukinių judėjimo tvarkaraščiuose ištaikytas lai- 
kas žydams pergabenti į mirties stovyklas.? 

Kai kurie uoliausieji entuziastai patys ieškojo progų įsilieti į pro- 
cesą. Generolas leitenantas Otto Kohlis, kuris kontroliavo visus ge- 
ležinkelio pervežimus okupuotoje Belgijoje ir Prancūzijoje, kartą 
priėmė neaukšto rango Eichmanno atstovą ir, prisistatęs kaip nepa- 
lenkiamas visų žydų priešininkas ir radikalaus sprendimo šalininkas, 
paragino esesininką prašyti traukinių bet kokiam žydų skaičiui — ne- 
svarbu ar jų būtų dešimt ar dvidešimt tūkstančių. Kohlis patikino esąs 
pasirengęs parūpinti visą reikiamą transportą nepaisydamas net grės- 
mės užsitraukti „nešlovę“ kai kurių žmonių akyse.“ 

Operatyvinių grupių Einsatzgruppben šturmbanfiureris (SS majoras) 
Bruno Mūlleris vadovavo ypatingajam būriui Sonderkommando 11 b, 
kuris 1941 metais veikė pačiuose pietuose ir buvo priskirtas prie Ru- 
munijos armijos. Rumunai, užgrobę Juodosios jūros uostą Odesą, 
pradėjo didžiausias dešimčių tūkstančių žydų žudynes šiame mieste. 
Visų šių baisybių kaltininkai buvo gausūs rumunų kariuomenės ir 
žandarmerijos daliniai, — Mūlleris ir jo komanda čia nevaidino svar- 
baus vaidmens. Tačiau Mūlleris negalėjo praleisti tokių įvykių asme- 
niškai prie jų neprisidėjęs. 1941 metų spalio 22 dienos vakare iš- 
girdęs, jog rumunai pradėjo šaudymus, jis susitarė, kad šie perleistų 
jam apie tris šimtus jau pagautų žydų, ir nuvedęs aukas prie išdžiū- 
vusio šulinio liepė jas sušaudyti. Tuomet pusiau arba visiškai išrengtų 
vyrų, moterų ir vaikų kūnai buvo sumesti į šulinį, o sunkiai sužeis- 
tiems pribaigti sviedžiamos rankinės granatos.! 

Vokietijos mieste Darmštate (Darmstadt) palyginti žemo rango pa- 
reigūnas — kriminalinis sekretorius (Kriminalsekretūr) Georgas Den- 
gleris — 1943 metų sausio 15 dieną vietinėje gestapo valdyboje (Lert- 
stelle) buvo paskirtas vadovauti skyriui, atsakingam už žydų reikalus. 
"Tuo metu dauguma žydų gyventojų jau seniai buvo deportuota — li- 
ko, galima sakyti, tik susituokusieji su nežydais. Dengleris gavo di- 

rektyvą, kurioje jam buvo leidžiama reikalauti ir šių žmonių depor- 
tacijos, tačiau jis turįs nurodyti kokią nors kitą dingstį, o ne vien rem- 
tis faktu, kad auka esanti žydų tautybės. Jis pasinaudojo šiais savo 
įgaliojimais, kad išvežtų kelias senutes. Kai kurios jų buvo našlės ir 
dėl to ypač pažeidžiamos. Viena šešiasdešimt devynerių metų mote- 
ris, kurios vyras vokietis dar tebebuvo gyvas, neužsiregistravo, kaip 
buvo reikalaujama, su visoms žydėms privalomu antruoju vardu — 
Sara. Ji naudojosi muilo talonu, kuris priklausė jos dukrai, turėju- 
siai tą patį vardą. Moteris mirė Osvencime, tačiau pelenus buvo pa- 
siūlyta grąžinti jos nežydiškai šeimai. Kita senutė, septyniasdešimt 
šešerių metų našlė, irgi turėjusi dukterį, pasielgė panašiai — pralei- 
do Saros vardą ant maisto kortelės. Dengleris pasisuko į savo padėjėją 
ir tarstelėjo: „To pakanka.'š 

Šturmbanfiurerio Mūllerio ir kriminalinio sekretoriaus Denglerio 
indėlis į masines operacijas buvo gana menkas. Jų vykdomų akcijų 
rezultatai negalėjo prilygti jų užsidegimo mastui — jie mielai būtų 
padarę daugiau. Kita vertus, pedantai, savo veikloje siekę tobulybės, 
turėjo pakankamai darbo. Kiekvieną mielą dieną šie fanatikai iš 
naujo įrodydavo laiką ant savo pečių visą administracinį aparatą. Jų 
užduotis buvo suformuluoti bet kokį nesuformuluotą klausimą ir 
išspręsti bet kokią neišspręstą problemą. Jų šūkis buvo tikslumas ir 
nuodugnumas. Šiuos biurokratus galėjai rasti visur, kiekvienoje žiny- 
boje. Maisto ir žemės ūkio ministerijoje jie rūpinosi tokiais dalykais 
kaip nugriebto pieno paskirstymas žydams, dirbantiems su nuodin- 
gomis medžiagomis. Finansų ministerijoje jie mėgino perimti priva- 
čius pensijų fondus, priklausančius deportuotiems žydams. Geležinke- 
lio tarnybose jie skaičiuodavo deportuojamus asmenis ir kilometrus, 
kad vėliau pateiktų sąskaitas saugumo policijai už žydų transporta- 
vimą į žudymo centrus. Osvencime jie bylinėdavosi su aplinkiniais 
gyventojais, kad konfiskavę jų žemes galėtų padidinti stovyklos pe- 
rimetrą. 

Nuo entuziastų, kurių darbas visada būdavo tikslingas, skyrėsi 
žmonės, sąmoningai tyčiodavęsi iš aukų, kankindavę jas, mėgau- 
davęsi jų nelaime. Toks elgesys nebuvo ypatingai skatinamas, bet ne- 
buvo ir griežtai smerkiamas. 

Žvėriškumu dažniausiai būdavo išreiškiamas nekantrumas. Žiau- 
rumų pasitaikydavo tarp žudymo operacijų veteranų, kuriems nuo- 
latiniai žmonių suvarymai, šaudymai ir nuodijimai dujomis buvo virtę 
rutina. Vienas vokietis karininkas, dirbęs Generalinėje gubernijoje, 
1942 metų rugpjūtį pranešė, kad SS ir policijos vyrai buvo pastebėti 
mušantys nėščias moteris šautuvų buožėmis.? Sargybiniai, pasitinkan- 
tys aukas prie dujų kameros durų, suvarydavo jas vidun rimbais ir 
durtuvais. Ne vieną ir ne du kartus liudytojai pasakojo, kaip maži 
vaikai būdavo mėtomi pro langą, sviedžiami kaip maišai į sunkveži- 
mius, trankomi į sienas arba gyvi grūdami į degančių lavonų laužus. 

Kartais sadizmas būdavo laukinis. Jis rasdavosi akis į akį susidūrus 
vyrams, norintiems įtikinti vienas kitą savo neribota valdžia žydams. 
Iš esmės tie asmenys žaisdavo su aukomis. Vienas pirmųjų jų suma- 
nymų buvo duoti žydams dantų šepetukus ir liepti valyti jais šaligat- 
vius. Naujai okupuotuose Lenkijos miesteliuose jie nukirpdavo barzdas 
pamaldiems žydams arba jodinėdavo jiems ant nugarų. Nevaržomo- 
je koncentracijos stovyklų aplinkoje jie galėdavo surengti šaudymo 
pratybas vietoj taikinių pasistatę žydus arba paversti moteris savo 
seksualinių įgeidžių vergėmis. Osvencime archisadistas Otto Mollis 
pažadėjo dovanoti gyvybę kaliniui, jei jis basas dukart perbėgs per 
degančių lavonų priverstas tranšėjas nė sykio nesuklupęs.!? Gyveni- 
mo ir mirties valdovo sindromas pasireikšdavo ir antrąja puse: vie- 
nas Osvencimo belaisvis buvo nuplaktas už pasikėsinimą į savo pa- 
ties gyvybę.!! 

Sadistai nebuvo labai išradingi. Jiems trūko tokios vaizduotės, ko- 
kią turėjo jų kolegos ankstesniais laikais arba jų amžininkai rumunų 
ir kroatų gretose. Pagrindinės vokiečių sadizmo formos apskritai bu- 
vo nuspėjamos ir nusistovėjusios. Jos netgi turėjo pavadinimą: „pra- 
mogavimas“. Gana dažnai būdavo rengiamos „gladiatorių“ kautynės 
ar liepiama kaliniams pernešti sunkius akmenis iš vienos vietos, kur 
Jų nereikėjo, į kitą vietą, kur jų irgi nereikėjo. Negalima teigti šiuos 
žaidimus buvus nekaltus. Gladiatoriai 17 akmenų nešikai mirdavo nuo 
žaizdų arba išsekimo. 

Kai kurie budeliai mėgdavo pasijuokti iš žydų. Patyčioms, kartais 
su sadistiniu prieskoniu, jie galėdavo perrengti kokį nors belaisvį 

juokdario kostiumu ir pastatyti priešais Osvencimo išvietę, prisakę 
jam, kad duotų tik vieną minutę reikalo prispaustiems kaliniams nu- 
silengvinti. Jie galėdavo prikalti Dovydo žvaigždę prie dujų kamerų 
pastato Treblinkoje. Rafinuotesni Vokietijos geležinkelių tarnautojai 
galėdavo pasiųsti transportą į mirties stovyklą pokštaudami, kad ne- 
trukus muilo atsargos pasipildys dar viena siunta. 

Degradavimas buvo įgaunančių vis didesnį mastą naikinimo ope- 
racijų padarinys. Kitas padarinys buvo sąžinės problemos. Savaime 
aišku, griovimo arenoje nelikdavo vietos klausimams ir abejonėms. 
"Tačiau ne visi žmonės galėdavo lengvai susidoroti su nelauktomis si- 
tuacijomis, kai ore tvyrodavo artėjančios aukų mirties nuojauta. Šiems 
žmonėms trūko pasitikėjimo, būdingo nepalenkiamiems fanatikams, 
įsitaisiusiems darbo kabinetuose, ar kvalifikuotiems barbarams, žu- 
dantiems po atviru dangum. Valdininkų sluoksniuose iškart būdavo 
nustatomas dvasios tvirtumo laipsnis. Ryžtinguosius funkcionierius 
jų bendradarbiai vadindavo „kietais“, kitus — „minkštais“. Tie, ku- 
rie žinojo apie šią klasifikaciją, bet negalėdavo pakelti vykstančių bai- 
sybių, visaip stengdavosi nusišalinti nuo kraupių reginių arba pa- 
reikšdavo nepritarimą dėl kokios nors smulkmenos: ne tas dalinys, 
ne ta vieta, ne tas laikas ar ne ta priemonė. Tačiau jie retai kada 
ryždavosi prašyti ar reikalauti. Net silpniausieji iš jų nepalūždavo 
tiek, kad nebegalėtų veikti. 

Vyresnįjį vyriausybės patarėją (Oberregierungsrat) Hermanną Keuterį 
graužė dvejonės. Pasak saugumo policijos 1942 metų ataskaitos, 
Keuteris gimė 1899 metais, buvo Pirmojo pasaulinio karo veteranas, 
armijoje išsitarnavęs leitenanto laipsnį. 1922 metais gavo valstybės 
tarnautojo vietą Diuseldorfo finansinėje administracijoje. Iki Hitleriui 
1933 metų sausį ateinant į valdžią Keuteris rūpinosi personalo rei- 
kalais, tačiau dėl senos narystės Katalikų centro partijoje ir nesle- 
piamų religinių įsitikinimų buvo perkeltas į ne tokį atsakingą postą. 
"Tačiau 1933 metų gegužę jis įstojo į Nacistų partiją ir 1937 metais 
perėjo į regiono aukštesniojo finansų pareigūno — Oberfinanzprūsi- 
dent — žinybą. Čia 1940 metais Keuteriui buvo patikėta vadovauti ne- 
kilnojamojo turto skyriui. Po tarnybinio paaukštinimo 1941 metų rug- 
pjūčio mėnesį jam teko tvarkyti „evakuotų“ žydų nuosavybės reikalus. 

Jis kreipėsi į žinybos vadovą ir paminėjęs „rimtus kliuvinius“ pasiprašė 
atleidžiamas nuo šio darbo. „Tik“ tuomet, kai vadovas priminė Keute- 
riui jo priesaiką ir įsipareigojimus, šis įvykdė jam pavestą užduotį.!ž 

Niekas nebūtų galėjęs tikėtis Ludwigą Fischerį pasijusiant nesma- 
giai dėl kokios nors antižydiškos akcijos. Jis buvo teisininkas ir 1931 
metais, sulaukęs dvidešimt šešerių metų, iškilo iki partijos Teisės de- 
partamento direktoriaus pavaduotojo posto. Buvo neeilinis rudmar- 
škinių (SA) narys ir Hanso Franko protežė, o nuo 1939 metų spalio 
iki 1945 metų sausio — Varšuvos srities gubernatorius. !š 

Sričiai priklausė Varšuvos getas — didžiausias visoje nacių okupuo- 
toje Europoje. Per 400 000 žydų, daugelis kurių buvo netekę viso savo 
turto ir dauguma kurių neturėjo darbo, palaikė gyvybę varganais 
maisto daviniais, tik retkarčiais prisidurdami iš juodosios rinkos pre- 
kių ir giminaičių arba užsienio žydų organizacijų siunčiamų pro- 
duktų. Praėjus šešiems mėnesiems nuo geto suformavimo Fischeris, 
apsivilkęs civilio drabužiais, bet apsiavęs auliniais batais, priėmė žydų 
„seniūną“ Adamą Czerniakową ir pranešė, kad žydų marinimas ba- 
du nesąs jo tikslas ir kad yra galimybių padidinti oficialiai nustatytą 
maisto normą. Podraug Fischeris pareikalavo išvežti lavonus, gulin- 
čius geto gatvėse. Jis sakė, kad tie kūnai palieka labai blogą įspūdį."4 

Nepaisant Fischerio miglotų pažadų, maisto davinys toliau buvo 
ribojamas ir vasarą geto belaisvių mirtingumas pasiekė 1,5 procento 
per menesį. Fischeriui, kuris negalėjo tiekti getui maisto produktų 
be Generalinės gubernijos Vyriausiojo maisto ir žemės ūkio depar- 
tamento sutikimo, tokia mirtingumo statistika nebuvo maloni. Pa- 
čiam generaliniam gubernatoriui Frankui atvykus į trijų dienų pasi- 
tarimą dėl Varšuvos srities problemų, Fischeris perskaitė ilgą pra- 
nešimą, kuriame, be kita ko, aptarė žydų reikalus. Fischeris pasiūlė 
kiekvienam geto gyventojui garantuoti tokią maisto normą: 1050 g 
duonos per savaitę, 300 g cukraus per mėnesį, 1 kiaušinį per mėnesį, 
100 g marmelado per mėnesį, 50 gramų riebalų per mėnesį, tuziną 
bulvių per metus, žuvį ir daržoves įtraukti į nedraudžiamo maisto 
sąrašą. Net ir toks padidintas kiekis, jo žodžiais tariant, esąs per men- 
kas gyvybei palaikyti ir žiemą mirčių neabejotinai padaugėsią. Toliau 
jis kalbėjo, kad šiuo karu stojama prieš visą žydų tautą ir, ko galima 

tikėtis žydų pergalės atveju, nedviprasmiškai esą išdėstyta „Ameri- 
kos žydo Kaufmanno“ publikacijoje. Fischerio paminėtoji knyga bu- 
vo parašyta negirdėto autoriaus Theodore'o Kaufmanno ir tais me- 
tais išleista „Argyle Press“ leidyklos Niū Džersio valstijos Niūarko 
mieste. Kaufmannas tikrai siūlė suskaldyti Vokietijos teritoriją ir ste- 
rilizuoti vokiečius. Fischeris teigė manąs, kad, turint tokį žydų keti- 
nimų įrodymą, galima „pateisinti“ „naikinamus“ vokiečių smūgius 
„visliai žydų padermei“ Varšuvos gete, tačiau pareiškė nepritariąs da- 
bartiniam produktų paskirstymui ir smulkiai išvardijo skaičius, įro- 
dančius, kad Lodzės geto dirbantiems ir nedirbantiems žydams yra 
skiriami didesni maisto daviniai.!? 

Savo siūlymą apmalšinti geto gyventojų alkį Fischeris palydėjo pri- 
valomu nacistinių įsitikinimų demonstravimu. Niekur neminimas dar 
koks nors šio gubernatoriaus įsikišimas; atrodo, jis nesipriešino ir ma- 
sinėms Varšuvos geto žydų deportacijoms 1942 metų vasarą. Juk de- 
portuoti žydai bent jau nebegulėjo gatvėse. Jie dingo iš akių. Vis dėlto 
Fischerio žodžiai, ištarti 1941 metų spalio mėnesį, nėra bereikšmiai. 
Jis neliko visiškai abejingas griovimui, įsigalinčiam jo valdose, ir 
ryžosi apie tai kalbėti, nors galėjo nesunkiai nutylėti. Aišku, jo pra- 
šymas buvo atmestas. 

Priežastys, kodėl getai būdavo uždari, prekiniai vagonai užkalti, o 
mirties stovyklos įslaptintos, aiškintinos ir noru apsaugoti jautrias 
stebėtojų akis nuo aukų vaizdo. "Tačiau tokios atsargumo priemonės 
negalėdavo būti taikomos priešakinėse linijose, kur budelio ir aukos 
fizinė konfrontacija buvo neišvengiama. Egzekucijos vykdytojas turė- 
davo laikyti akis įsmeigtas į taikinį, ir reginys, kurį išvysdavo, kai ku- 
riuos varė iš proto. 

Vienas Varšuvos geto gyventojas savo dienoraštyje užrašė tokią is- 
toriją. Penkiasdešimties ar šešiasdešimties metų policininkas geto 
gatvėje nušovė jauną merginą, tikriausiai už kokį nors pastebėtą pra- 
sižengimą. Gatvė akimirksniu ištuštėjo, išskyrus vieną moterį, nespė- 
jusią laiku pabėgti. Mirtinai išblyškęs policininkas pačiupo ją už ran- 
kos, parodė į negyvėlę ir liepė nuplauti kraujo klaną visąlaik teisin- 
damasis, kad jis nekaltas, ir rodydamas moteriai popieriaus skiautę, 
kurioje, pasak jo, surašyti jam duoti įsakymai.!9 

Psichologinių sunkumų dažniausiai kildavo nepatyrusiems žudi- 
kams: kai kurie jų stovėdavo priešais savo aukas virpėdami ir ne- 
sugebėdavo paleisti mirtino šūvio. Ideologiniai vadų aiškinimai ir 
kariniai egzekucijų metodai šiuo atveju ne ką tepadėdavo.!? Jiems 
paprasčiausiai trūko praktikos. 

Iš pradžių, 1941 metų birželį ir liepą, kol įsakymai dar nebuvo 
aiškiai suformuluoti, Einsaizkommandos, policijos baltalionai ir SS bri- 
gados susidorodavo tik su žydais vyrais nuo penkiolikos iki šešias- 
dešimties metų. Tačiau rugpjūčio 1 dieną šis savo nuožiūra išsiaiškin- 
tas ar savo nuožiūra nustatytas amžiaus barjeras buvo panaikintas 
paties Heinricho Himmlerio. Tą dieną SS kavalerijos brigados Ant- 
rojo kavalerijos pulko Raitasis batalionas gavo tokius nurodymus: 


RF-SS [Himmlerio] tikslus įsakymas 
Visi žydai turi būti šaudomi 
Žydės moterys turi būti suvaromos į pelkes! 


Bataliono vadas šturmbanfiureris Franzas Magillas turėjo sunkumų 
vykdydamas šį įsakymą. „Moterų ir vaikų suvarymas į pelkes nebuvo 
toks sėkmingas, kokio tikėtasi, kadangi pelkės nėra pakankamai gi- 
lios, kad galėtų juos visiškai apsemti“ — rašė jis ataskaitoje.!? 

1941 metų rugpjūčio mėnesį žudikai vis dar nebuvo išsprendę sa- 
vo problemų. Ypač akivaizdžiai jiems nesisekė Belaja Cerkovės mies- 
te, esančiame septyniasdešimt kilometrų į pietus nuo Kijevo. Belaja 
Cerkovė buvo paimta Šeštajai armijai surengus žaibišką ataką. Tuo 
metu armijai vadovavo feldmaršalas Walteris von Reichenau. 295-oji 
pėstininkų divizija, kaip rezervas tiesiogiai pavaldi Pietų armijų gru- 
pei, rugpjūčio vidurį praleido mieste. Buvo sukurta karinė admi- 
nistracija, kurią sudarė regioninė Karo lauko komendantūra (Feld- 
kommandantu7) ir Vietos komendantūra (Ortskommandantur). Mieste 
buvo ir nedideli Sonderkommando 4a padaliniai, vadovaujami štandar- 
tenfiurerio (pulkininko) Pauliaus Blobelio, pagal profesiją architek- 
to. Blobelio pavaduotojas vietos reikalams buvo oberšturmfiureris 
(vyresnysis leitenantas) Augustas Hafneris. Kaip pažymėjo vienas 
puskarininkis, Kommando sušaudė aštuonis ar devynis šimtus suau- 
gusių žydų, suskirsčiusi juos grupelėmis po devynis. Du vyriškiai tai- 

kydavosi į kiekvieną auką iš maždaug šešių metrų atstumo. Kartais 
kulka nuskeldavo viršugalvį, ir žmonės apsipildavo kraujais. 

Rugpjūčio 2 dienos rytą keletas kareivių skubiai iškvietė du karo 
lauko ligoninėje buvusius kapelionus į pastatą, kur dviejuose ar tri- 
juose kambariuose, saugomuose ukrainiečio, su pora suaugusių žydų 
kalėjo apie devyniasdešimt žydų kūdikių ir vaikų iki penkerių, šeše- 
rių, septynerių metų. Vaikai, nevalgę ir negėrę mažiausiai parą, naktį 
verkė gulėdami savo pačių išmatose. Kai kurie laižė sienas. Mažiau- 
sieji atrodė ištikti komos. "Tiedu dvasininkai, įtarę, kad ukrainiečiai 
veikė negavę vokiečių įsakymo, pranešė apie savo atradimą divizijos 
katalikų ir protestantų kapelionams, o šie savo ruožtu negaišdami lai- 
ko kreipėsi į divizijos generalinio štabo viršininką papulkininkį Hel- 
muthą Groscurthą. 

Groscurthas, aukštaūgis keturiasdešimt dvejų metų profesionalus 
kariškis, buvo liuteronų kunigo sūnus. Prieš paskiriamas į 295-ąją di- 
viziją jis tarnavo Ginkluotųjų pajėgų vyriausiojoje vadovybėje ir buvo 
pavaldus karinės žvalgybos viršininkui admirolui Wilhelmui Cana- 
ris. Groscurthas kariavo Pirmajame pasauliniame kare, buvo sužeis- 
tas, paimtas į nelaisvę ir į pasaulį žvelgė giliai pesimistiškai. Aukščiau- 
sius generolus jis vertino kritiškai, nacių režimą — įtariai, o SS — 
paniekinimai. Rašė be galo daug dienoraščių, laiškų 17 memoran- 
dumų. Nepraėjus nė pusvalandžiui nuo dviejų divizijos kapelionų 
apsilankymo Belaja Cerkovėje, Groscurthas nuėjo į namą, kuriame 
kalėjo vaikai, ir pats apžiūrėjo kambarius. Kitą dieną jis nedelsda- 
mas apibendrino viską, ką matęs ir daręs, labai raiškiame ir ilgame 
raporte. 

"Tvaikas buvęs nepakeliamas. Sonderkommando narys pasakęs jam, 
kad vaikų šeimos jau iššaudytos, o vaikai irgi būsią likviduoti. Gros- 
curthas pareikalavęs vietos komendanto paaiškinimo. Pastarasis pa- 
reiškęs esąs nekompetentingas ir pasiūlęs Groscurthui pasikalbėti su 
karo lauko komendantu papulkininkiu Riedliu. Šis informavęs, kad 
akcijos vykdymas patikėtas vienam SS leitenantui, gaunančiam įsa- 
kymus iš aukščiausių valdžios organų. Anot Riedlio, įsakymų teisin- 
gumas ir būtinybė nekelią abejonių. Groscurthas pareikalavo, kad 
akcijos vykdymas būtų sustabdytas, kol Pietų armijų grupė priims 

sprendimą. Armijų grupės generalinio štabo karininkas patarė Gros- 
curthui kreiptis į Šeštąją armiją. Iki 20.00 valandos Groscurthui pa- 
vyko gauti feldmaršalo Reichenau leidimą atidėti akcijos vykdymą, 
ir Karo lauko komendantūra atgabeno vaikams vandens ir duonos. 

Kitą rytą, vienuoliktą valandą, Groscurthas, lydimas pavaldinio, 
susitiko su Riedliu, armijos kontržvalgybos karininku kapitonu Lu- 
ley, oberšturmfiureriu Hafneriu ir Blobeliu. Kaip pažymima Gros- 
curtho raporte, Luley pareiškė pats esąs krikščionis ir priklausąs 
Evangelikų liuteronų bažnyčiai, tačiau jam labiau patiktų, jei dvasi- 
ninkai apsiribotų kareivių sielų išganymu. Pasak filosofiškai nusitei- 
kusio Riedlio, žydų moterų ir vaikų „išnaikinimas“ esąs būtinas ir ne- 
atidėliotinas, nesvarbu, kokia forma jis bus įgyvendintas, ir divizija 
visai be reikalo nukėlusi vaikų likvidavimą dvidešimt keturioms va- 
landoms. Blobelis pritarė tokiai nuomonei ir paaiškino, kad Reiche- 
nau taip pat suprantąs tokios akcijos neišvengiamumą. Teisybės ieš- 
kantiems kareiviams jis pasiūlė verčiau patiems įvykdyti egzekuciją. 

Groscurthas pralaimėjo didele balsų persvara. Tuo metu jis jau bu- 
vo gavęs žinią iš divizijos žvalgybos karininko, kad Blobelio infor- 
macija apie Reichenau požiūrį yra teisinga. Pasiduodamas Groscur- 
thas pasakė, kad dvasininkai norėję patikrinti savo įtarimus dėl ne- 
tinkamos ukrainiečių milicijos iniciatyvos. Tuo tarpu divizijai abejonę 
sukėlė tik akcijos vykdymo metodai. Vis dėlto, baigdamas savo ra- 
portą, Groscurthas negalėjo susilaikyti neišdėstęs savo paties nuo- 
monės, kad „priemonės, naudojamos prieš moteris ir vaikus, niekuo 
nesiskiria nuo priešo žiaurumų“. Jis pridūrė, kad akcija, iš visko 
sprendžiant, buvusi sumanyta karo lauko komendanto papulkinin- 
kio Riedlio. Komendantas ne kartą yra sakęs, kad žydų padermė tu- 
rinti būti išnaikinta ir kad, sušaudžius suaugusius žmones, vaikų, ypač 
kūdikių, likvidavimas turėtų būti savaime suprantamas dalykas. 

Paskutinį žodį tarė feldmaršalas von Reichenau. 1941 metų rug- 
pjūčio 28 dieną jis apkaltino diviziją „trukdymu“ akcijai ir katego- 
riškai atmetė kaltinimus, esą jų taikomos priemonės prilygstančios 
priešo žiaurumams. Jis pabrėžė, kad tokiems klaidinantiems pareiški- 
mams ne vieta dokumente, keliaujančiame iš rankų į rankas. Ir ap- 
skritai toks raportas niekada neturėjęs pasirodyti. 

Vaikai per tą laiką buvo sušaudyti, bet ne vokiečių iš Sonderkom- 
mando, o armijai priklausiusios ukrainiečių milicijos. Po karo ober- 
šturmfiureris Hafneris sakė, kad ukrainiečiai stovėję ratu aplink au- 
kas drebėdami. Pats Hafneris negalėjęs suvaldyti kažkokio virpulio. 
Maža mergaitė, prieš nužudoma, paėmusi jį už rankos.20 

Psichologinės kliūtys Blobelio Sonderkommando kelyje pamažu bu- 
vo įveiktos. Kitą mėnesį atvykęs į Kijevą, Blobelis nužudė daugiau 
kaip trisdešimt tris tūkstančius to miesto žydų. Tačiau kiekvienas nu- 
sikaltėlis vis tiek turėjo pergyventi pirmą kartą, ir šis įvykis ne visuo- 
met sutapo su Galutinio sprendimo pradine stadija. Pavyzdžiui, pen- 
kiasdešimt vienerių metų profesionaliam policininkui majorui Fran- 
zui Lechthaleriui toks momentas atėjo tik 1941 metų spalio mėnesį.2! 

Lechthalerio tarnybinė charakteristika nebuvo pati puikiausia, ir 
jo vadovaujamas 11-asis policijos rezervo batalionas vargu ar galėjo 
būti laikomas elitiniu policijos padaliniu. Jo kuklūs pasiekimai aiškin- 
tini keliomis priežastimis. Prieš Pirmąjį pasaulinį karą, kuriame tar- 
navo seržantu, Lechthaleris rengėsi tapti dažytoju. 1918 metais Vo- 
kietijai pralaimint karą jo dalinys buvo dislokuotas Kijeve, o jis pats 
išrinktas pirmininkauti neseniai įkurtai pulko kareivių tarybai. Ka- 
reivių tarybos buvo revoliucingos institucijos, sekančios Rusijos so- 
vietų pavyzdžiu. Čia Lechthaleris pasipriešino karininko raginimams 
„ištverti iki galo“. Kai Vokietijos armija pagal Versalio taikos sutar- 
ties sąlygas buvo smarkiai sumažinta, Lechthaleriui joje nebeliko vie- 
tos. Taigi 1920 metais jis įstojo į Vokietijos policiją ir išsitarnavo iki 
kapitono laipsnio 1932 metais. Neslėpdamas nepasitikėjimo Hitle- 
riu, kurį vadino austru, jis pasakė savo vyrams, kad tų metų preziden- 
to rinkimuose tikisi juos balsuosiant už Hindenburgą, o ne Hitlerį. 
Įsigalėjus nacių režimui, Lechthaleris dėl savo praeities sunkiai stū- 
mėsi karjeros laiptais. Jis paskutinis iš savo vienmečių gavo majoro 
laipsnį, ir jo pareiškimas stoti į Nacistų partiją įstrigo keleriems 
metams. 

1941 metų vasarą vokiečių kariuomenei išstūmus Raudonąją armi- 
ją iš Baltijos regiono, Lechthalerio batalionas buvo dislokuotas Lietu- 
vos sostinėje Kaune. Jo žinioje tebuvo trys kuopos, viena kurių budėjo 
gete. Spalio pradžioje jis gavo įsakymą nedelsiant su savo batalionu 

vykti į Baltarusijos sostinę Minską. Jis pasiėmė abi savąsias į getą nepa- 
skirtas kuopas kartu su trimis lietuvių pagalbinės policijos kuopomis. 

Minske naujai suformuota 707-oji pėstininkų divizija buvo atsa- 
kinga už karinį saugumą regiono, apimančio vakarinę okupuotos Bal- 
tarusijos SSR dalį (taip pat ir tas žemes, kurios prieš karą priklausė 
Lenkijai). Divizijai vadovavo profesionalus penkiasdešimt dvejų metų 
kariškis generolas majoras Gustavas Freiherris von Mauchenheimas, 
vadintas von Bechtolsheimu, generolo majoro sūnus, neseniai pats 
gavęs tėvo turėtą laipsnį. Bechtolsheimo divizijoje, nedalyvavusioje 
pagrindiniuose karo žygiuose, tebuvo du pulkai, susidedantys iš dvi- 
dešimt keturių pėstininkų kuopų ir kelių pagalbinių būrių.?ž Kareiviai 
buvo nebe pirmos jaunystės, o jų ginkluotė - toli gražu ne aukščiau- 
sios klasės. Bechtolsheimas turėjo ir keletą baltarusių padėjėjų, susi- 
būrusių į du padalinius: viešosios tvarkos tarnybą, atliekančią poli- 
cijos funkcijas, ir pagalbinę sargybą įvairiems objektams. 

Rugsėjo mėnesį partizanai jau aktyviai veikė regione, kuriame bu- 
vo dislokuota divizija, o spalio 2 dieną Bechtolsheimas informavo, 
kad ginkluoti žydai padegė deguto fabriką. Tą pačią dieną jis pra- 
nešė turįs perduoti savo viešosios tvarkos tarnybą Vakarų Baltarusi- 
Jos SS ir policijos vado žinion.2š Po dviejų dienų šešiolika žydų, nu- 
vertusių nuo bėgių degalus gabenusias cisternas, buvo pagauti ir 
sušaudyti jo žvalgybos kuopos (slaptosios karo lauko policijos).** 

Bechtolsheimo pajėgoms negausiomis grupelėmis pasklidus po vi- 
są Baltarusiją, jis, matyt, paprašė pastiprinimo. Vokietijos teismas, 
po karo teisęs Lechthalerį, spėjo, kad tiesioginis Bechtolsheimo re- 
giono viršininkas, Rygoje rezidavęs generolas leitenantas Walteris 
Braemeris turėjo ryšių SS, todėl paprašė aukštesniojo SS ir policijos 
vado pagalbos. Teismo manymu, dėl šios priežasties Lechthalerio ba- 
talionas ir buvo pasiųstas į Baltarusiją. 

Po karo Lechthaleris Vokietijos teisingumo organams pasakojo pa- 
keliui į divizijos štabą Minske išvydęs viešą egzekuciją: buvę pakarti 
du labai jauni vyrai ir moteris, kurie, kaip įkaitai, turėję sumokėti 
savo gyvybe už pasikėsinimą į patį Bechtolsheimą. Operatyvinis ka- 
rininkas (papulkininkis Fritzas Wedigas von der Osten) laikęs savo 
kabinete žemėlapį, prismaigstytą raudonų vėliavėlių, kiekviena kurių 

žymėjo partizanų ataką. Lechthaleriui buvę pavesta atlikti prieš juos 
du reidus. Jis prisiminė, kaip įvykdęs abi misijas vėl prisistatė ope- 
ratyviniam karininkui. Tąkart jam buvo įsakyta išžudyti žydus Smo- 
levičių kaime, truputį piečiau Minsko- Borisovo kelio. Karininkas 
jam tuomet paaiškinęs, kad žydai ir partizanai miegą viename guo- 
lyje ir taikos nebūsią tol, kol liksiąs gyvas nors vienas žydas. Kari- 
ninkas nenusileido net Lechthaleriui paprieštaravus, esą negalima 
vykdyti tokios operacijos remiantis vien įtarinėjimais. Lechthaleris 
tvirtino tuomet susiradęs Bechtolsheimą, tačiau šis jam pasakęs, kad 
policijos batalionas esąs pavaldus divizijai ir kad Lechthaleris priva- 
ląs paklusti divizijos įsakymams.2? 

Iki šių dienų išlikę įsakymai, parengti 707-osios divizijos operaty- 
vinio karininko ir pasirašyti Bechtolsheimo ranka, labai aiškiai pa- 
rodo, kokios politikos buvo laikomasi. Spalio 10 dienos įsakyme duoti 
nurodymai patrulių sutiktus čigonus šaudyti vietoje. Spalio 16 die- 
nos įsakymas patvirtina ankstesnes instrukcijas, pagal kurias liepta 
šaudyti visus sučiuptus sovietų kareivius, net jeigu jie beginkliai, o 
kartu ir pabėgusius karo belaisvius. Spalio 16 dienos įsakyme Bech- 
tolsheimas pažymi, kad visi be išimties žydai turi būti pašalinti iš 
kaimų, nes tik pas juos, Bechtolsheimo nuomone, partizanai galį rasti 
prieglobstį ir išgyventi žiemą. Taigi, jo teigimu, žydus reikią naikinti 
negailestingai. Pagal jo planą 727-ojo pulko veikimo zonoje, užiman- 
čioje vakarinę divizijos teritorijos dalį, antižydišką misiją pirmiausia 
turinčios vykdyti lietuvių kuopos.29 

Įsakymuose kartais būdavo paminimos vokiečių policijos batalio- 
no ir jo lietuvių talkininkų akcijos. Spalio 8 dieną Uzlanų-— Rudens- 
ko rajone slaptoji karo lauko policija ir Lechthalerio dalinys sušaudė 
641 žmogų. Tarp jų buvo vienas raudonarmietis, vienas politrukas, 
devyni partizanai ir 630 įtartinų asmenų, komunistų bei žydų.*? Per 
kitas tris dienas tos pačios pajėgos, sustiprintos divizijos inžinerijos 
daliniais, Rudenske sušaudė 800 partizanų, komunistų, „kenkėjų“ ir 
žydų. Spalio 13 ir 14 dieną policijos batalionas praleido Klinikuose, 
kur sušaudė 1341 komunistą, partizaną ir žydą.?š 

"Teisme Lechthaleris nekalbėjo apie Uzlanus, Rudenską ir Klini- 
kus, tačiau jis papasakojo apie akciją Smolevičiuose. Anot jo, tame 

mieste jis pasirūpinęs, kad egzekucijas vykdytų tiktai lietuviai. Te- 
nykščiam kaimo seniūnui buvo liepta sukviesti visus žydus, bet pasi- 
rodę tik „žiopliausi“. Tarp jų nebuvę nei senų Žmonių, nei vaikų. 

"Tačiau Smolevičiai nebuvo paskutinis žingsnis. Spalio 26 dieną, 
pasak Lechthalerio, jis vėl atvyko į divizijos štabą. Tąsyk operatyvi- 
nis karininkas pakartojo, kad ramybės nebūsią tol, kol visi žydai ne- 
būsią nušluoti nuo žemės paviršiaus, ir įsakė Lechthaleriui žygiuoti 
į Slucką. Dar kartą atkreipęs Lechthalerio dėmesį į žemėlapį, kari- 
ninkas pabrėžė, kad divizijai nesiseka nukenksminti partizanų, ir 
parodė visas vietas, kuriose vokiečiai kareiviai buvę nužudyti arba su- 
žaloti. Lechthaleriui atsakius, kad jis negalįs leisti vokiečių policinin- 
kams dalyvauti egzekucijose, karininkas pasiūlęs palikti šį darbą lie- 
tuviams. Lechthaleris teigia dar sykį nuėjęs pas Bechtolsheimą, tačiau 
šįkart generolas jo net nesiklausęs. Po dienos Lechthaleris išžygiavo 
į Slucką, tačiau šaudymų pabaigos nelaukė. Iki galo liko vienas iš kuo- 
pos vadų Willy Papenkortas. 

Slucko žudynės nusinešė daugybės žydų vyrų ir jų šeimų narių gy- 
vybes. Jos buvo tokios žvėriškos ir taip beatodairiškai niokojo žydų 
darbo jėgą, kad civilinis vietos valdytojas srities komisaras (Gebiets- 
kommisar) Heinrichas Carlas, senas partijos narys, parašė atvirą pro- 
testo laišką Minsko generaliniam komisarui. Vienas policininkas pri- 
siminė Papenkortą sakius, kad lietuviai esą kiaulės. 

Lechthaleris buvo taip sukrėstas, kad jį apėmė noras pasitraukti 
iš operacijos. Tačiau sąžinės priekaištai jo nekamavo taip stipriai, kad 
priverstų maištauti. Jis įvykdė užduotį palikdamas paskui save lieps- 
nas ir lavonus, tarp jų — ir mažų vaikų. Vėliau jis buvo paaukštintas 
ir paskirtas vadovauti policijos pulkui.? 

GYDYTOJAI IR 
TEISININKAI 


Naikinimo mašina įtraukė visų specialybių ir profesijų atstovus. Dau- 
geliui šių žmonių, anksčiau ar vėliau savo patyrimu prisidėjusių prie 
įgyjančių pagreitį akcijų, tokia veikla buvo jų kasdienybės dalis. Pa- 
vyzdžiui, buhalteriai ir sąskaitininkai galėdavo rengti sutartis nesu- 
simąstydami, kad jos sudaromos tik dėl žydams taikomo spaudimo 
parduoti savo nuosavybę, ir nesidomėdami tokių operacijų teisingu- 
mu. Inžinieriai, architektai ir statybininkai galėdavo statyti koncentra- 
cijos stovyklas ir dujų kameras netrikdomi minčių apie šių projektų 
paskirtį. Sąskaitininkai visada galėdavo pasiteisinti, kad sandoris yra 
sandoris, o statybininkai — kad statinys yra statinys. Tačiau kai kurių 
profesijų žmonėms dalyvavimas naikinimo procese nebuvo toks pa- 
prastas. Gydytojams neįmanoma išvengti klausimo, kaip tiesioginis ar 
netiesioginis ligos ir mirties sukėlimas gali būti suderinamas su svar- 
biausia mediko misija malšinti skausmą ir ilginti gyvenimą. Šią priešta- 
rą jiems tekdavo įveikti įtikinėjant save, kad vis tiek atlieka gydytojo 
darbą, tik kitokiu būdu. Robertas Liftonas tai vadino „sumedicinintu 
žudymu“.! Teisininkai kiekvienąkart irgi susidurdavo su nelengvai 
išsprendžiama problema, kaip žiaurias antižydiškas priemones pritai- 
kyti prie įstatymo. Tiesą sakant, šis laviravimas ir būdavo pagrindinis 
jų antižydiškos veiklos uždavinys. Teisininkai, kaip ir gydytojai, galop 
išmoko nutildyti sveiko proto balsą. 

Nuo pat pirmųjų nacių režimo dienų medicinos ir teisės specia- 
listams rūpėjo išstumti savo kolegas žydus. 1933 metais buvo nemažai 
Žydų tarp šių profesijų atstovų, ir nestinga įrodymų, kad kone iš kar- 
to prasidėjusį jų išvarymą aktyviai palaikė Vokietijos gydytojų ir tei- 
sininkų sluoksniai. 

Palyginti su kitomis profesijomis, gydytojų procentas nacistų par- 
tijoje buvo labai didelis, o paplitusi nuomonė apie medikų perteklių 

sudarė sąlygas atiminėti iš žydų daktarų teisę gydyti žmones. "Tai su 
pertrūkiais vyko nuo 1933 iki 1938 metų.* Ne mažiau pažeidžiami 
buvo ir žydai teisininkai. Kai kuriems jų buvo uždrausta dirbti teisi- 
ninko darbą jau 1933 metais.š Saugiai jautėsi tik tie, kurie turėjo 
praktiką 1914 metų rugpjūčio 1 dieną ir kurie per karą buvo fronte. 
"Tačiau kitiems juristams nepatiko nuolat matyti juos savo akivaizdo- 
je, ir jie nenustojo reikalavę žydų nušalinimo.* 1938 metais jie pa- 
siekė, kad žydams gydytojams ir juristams būtų leista aptarnauti tik 
žydus pacientus ir klientus. Be to, žydai specialistai turėjo tenkintis 
iškraipytais titulais: nuo šiol žydai daktarai buvo vadinami „ligonių 
slaugytojais“, o žydai teisininkai — „konsultantais“. Dabar jau viskas 
buvo parengta tolesniems veiksmams. 

„Sumedicinintas“ naikinimas iš esmės naikino mediciną, nors tik 
nedaugelis gydytojų uždarė, kaip Maxas Thomas, savo kabinetus, kad 
pasipuoštų SS uniforma ir taptų žudikais par excellence. Kur kas dau- 
giau daktarų įsivėlė į tokią veiklą kaip „rasių“ klasifikacija, sterili- 
zacija, eutanazija, medicininiai eksperimentai, aukų atranka dujų 
kameroms, šaudymams ir getams. Priklausomai nuo programos, au- 
komis galėjo tapti ir žydai, ir nežydai, įskaitant vokiečius. Pokario 
Vokietijos genetikas Bruno Mūller-Hillas pažymi, kad iš pradžių vyko 
darbo pasidalijimas: antropologai dirbo su žydais, čigonais, slavais 
ir juodaodžiais, o psichiatrai — su vokiečiais, kuriems buvo diagno- 
zuota šizofrenija, epilepsija, silpnaprotystė arba psichopatija. Tačiau 
greitai gydytojai specialistai ėmėsi visų šių kampanijų. Psichiatras ir 
psichologas Robertas Ritteris surinko informaciją apie dvidešimt 
tūkstančių čigonų ir priėjo prie išvados, kad 90 procentų jų yra či- 
gonų ir „asocialių“ vokiečių sąjungos vaisius. Taigi visi tie čigonai 
(išskyrus nebent grynų vokiečių sutuoktinius) buvo susodinti į depor- 
tuojamųjų traukinius ir pasiųsti į mirties stovyklas. Gydytojas Otma- 
ras Freiherris von Verschueris perėmė Antropologijos institutą iš 
senstančio nacių antropologų metro Eugeno Fischerio ir atsidėjo ra- 
sių tyrimams, kartu aiškindamasis, koks statusas — arijų ar nearijų — 
turi būti suteiktas asmenims, iš kurių dokumentų sunku spręsti apie 
jų kilmę.? Tokie sprendimai turėjo būti priimami tik kruopščiai iš- 
nagrinėjus medžiagą pagal nacių rasines nuostatas, kadangi nuo to 
priklausė žmogaus karjera ir net gyvybė.“ 

Priverstinė sterilizacija buvo atliekama ir anksčiau tiek didelėje Eu- 
ropos dalyje, tiek Amerikoje. Vokiečių programa, vykdyta daugiau- 
sia prieš karą, apėmė beveik 400 000 žmonių, pirmiausia tokių, ku- 
rie buvo pripažinti silpnapročiais, šizofrenikais, epileptikais arba 
alkoholikais. Nuosprendžiai būdavo skelbiami teismuose, nustačius 
paveldimą ligą. Sterilizacijoms atlikti reikėjo gydytojų ginekologų ir 
kitų medicinos sričių specialistų. Jiems talkino psichologai ir medi- 
cininės įrangos tiekėjai.7 Įvykdžius minėtą programą, pradėti svars- 
tyti tolesni planai. Iš pradžių tikėtasi, kad masinės sterilizacijos gali 
tapti priemone, pasmerksiančia išmirimui slavus Vokietijos okupuo- 
toje Europos dalyje. Ta proga tūkstančiai žydžių ir žydų buvo ekspe- 
rimentiškai sterilizuoti Osvencime siekiant surasti veiksmingą me- 
todą, kaip atlikti procedūrą greitai ir be aukų žinios.š 

Eutanaziją imta taikyti karo pradžioje. Ši naujovė pasiglemžė gyvy- 
bes maždaug šimto tūkstančių žmonių, dauguma kurių buvo vokiečiai, 
bet pasitaikydavo ir žydų, lenkų bei toliau į rytus gyvenančių slavų. Pa- 
grindinis tokio žudymo kriterijus buvo nepagydomos ligos konstata- 
vimas. Nors pasirašydamas įsakymą Hitleris konkrečiai neužsiminė 
apie psichikos sutrikimus, jis turėjo omenyje būtent psichiatrinių li- 
goninių nepagydomus pacientus. Pagal bendrą lovų skaičių sutriku- 
sios psichikos žmonėms tekdavo neproporcingai didelis jų kiekis: jie 
užimdavo galbūt net pusę visos erdvės ligoninėse, klinikose, prieglau- 
dose. Ši sveikatos apsaugos našta turėjo būti palengvinta. Kaip gali- 
ma spręsti susisteminus psichiatrų įrašus, nuo programos pradžios iki 
jos pabaigos 1941 metų rugsėjo 1 dieną buvo „dezinfekuoti“ 70 273 
nepilnamečiai ir suaugę pacientai. Dar 258 108 liko Vokietijos ligoni- 
nių priežiūroje. Per dešimt metų turėjo būti sutaupyta 885 439 800 
reichsmarkių.? Tačiau ekonominiai motyvai buvo ne vieninteliai. Nuo 
pat pirmos dienos sklandė idėja, kad jei tik neįgalūs žmonės suprastų 
savo egzistavimo kančią ir beprasmybę, jie patys nebenorėtų gyventi. 
Vis dėlto eutanazija buvo laikoma malone ir taikoma tik vokiečiams. 
Žydams, lenkams ar rusams ji buvo neprieinama. Tokie ligoniai būdavo 
paprasčiausiai nužudomi, neatsižvelgiant į jų sveikatos būklę. 

Eutanazijos programa padėjo administracinius pagrindus ir 
Belžeco—Sobiboro — Treblinkos dujų kamerų tinklui. Šiose mirties 

stovyklose anglies monoksido dujomis buvo nužudyta pusantro mi- 
lijono žydų. Dujas paleisdavę vokiečiai atėjo iš eutanazijos punktų, 
kuriuose žudydavo nepagydomomis nervų ligomis sergančius savo 
tautiečius. Pirmasis Treblinkos viršininkas Irmfriedas Eberlis prieš 
tai buvo eutanaziją praktikavęs gydytojas. 

Daugybė medicinos eksperimentų buvo atlikta koncentracijos sto- 
vyklose — idealioje aplinkoje tokiai veiklai. Pagal visas taisykles ka- 
liniai neturėjo teisės į sveikatą ir netgi gyvybę. Koncentracijos sto- 
vyklų žydams gyvenimas būdavo pratęsiamas tik kaip darbo jėgai. 
Tačiau gydytojai, savo eksperimentams naudoję žmones, kartais nu- 
rodydavo pageidaują žydų „nusikaltėlių“ arba nuteistų mirti asmenų, 
taip tarsi apsidrausdami nuo galimų sąžinės priekaištų. Patys ekspe- 
rimentai galėdavo būti farmakologiniai — vaistams išbandyti — arba 
chirurginiai — technikai tobulinti, bet kai kuriomis procedūromis 
būdavo specialiai ruošiamasi ateities sterilizacijų konvejeriui. 

Robertas Jay Liftonas, tyręs kai kurių Osvencimo gydytojų bio- 
grafijas, aptiko kelis asmenybių tipus. Profesorius Carlas Claubergas, 
150 centimetrų ūgio tironas, prievartaudavęs moteris, ieškojo veiks- 
mingiausių sterilizavimo būdų injekcijomis. Ginekologas Claubergas 
prieš karą nemažai prisidėjo gydant nevaisingumą, o dabar įgijo ne- 
ribotas galimybes tęsti savo mokslinę veiklą priešinga kryptimi. "Ta- 
čiau jo Osvencime atliktų eksperimentų nevainikavo sėkmė. Po karo 
Claubergas pateko į sovietų armijos rankas ir buvo grąžintas Vokie- 
tijon, bet neatrodė atgailaująs. Mirė 1957 metais Vokietijos kalėji- 
me. Horstas Schumannas buvo eutanazijos veteranas, bet užsiiminėjo 
1r sterilizacijos technika. Jo metodas rėmėsi rentgeno spinduliais. 
Vėliau vyrų ir moterų lyties organus pašalindavo chirurginiu būdu, 
kad galėtų nustatyti žalą. Schumannui, matyt, nelengvai sekėsi išdil- 
dyti iš atminties savo praeities žygius, kadangi po karo jis praleido 
daug metų pasiaukojamai gydydamas žmones Sudano sostinėje Char- 
tume ir Ganos sostinėje Akroje. Liftonas Schumanną tuo gyvenimo 
periodu apibūdina kaip kažką panašaus į gailestingąjį samarietį. Jau- 
nas ginekologas Eduardas Wirthsas buvo vyriausiasis Osvencimo kon- 
centracijos stovyklos gydytojas. Jis tyrė ikinavikinius procesus gim- 
dos kaklelyje eksperimentams naudodamas sveikas kalines. Wirthsas 

pagarsėjo maloniu elgesiu su įkalintais daktarais ir kitais belaisviais, 
pelniusiais jo pasitikėjimą. Bet kartu jis organizuodavo atrankas ge- 
ležinkelio stotyse, kur traukiniais pristatyti žydai būdavo paviršuti- 
niškai apžiūrimi ir pasmerkiami arba priverčiamiesiems darbams, 
arba dujų kameroms. Pasak Liftono, Wirthsas „sąžinę iškeitė į stro- 
pumą“. Pagautas po karo, jis iškart nusižudė.!? 

Atrankose dalyvaudavo keli Osvencimo gydytojai. Akivaizdu, kad 
prie savo naujojo darbo prisitaikyti jiems pavyko nevienodai. Išgy- 
venęs kalinys pasakojo Liftonui, kad vienas daktarų Josefas Mengele 
stovėdavo šalia platformos ir skirstydavo atvykusių aukų kolonas 
„grakščiai ir greitai“, tuo tarpu kitas gydytojas (Franzas Lucasas) tai 
atlikdavo aiškiai nenorom, atsargiai ir lėtai.!! "Tačiau visi jie galų ga- 
le darė tą patį. 

Nors po karo daugiausia dėmesio sulaukė Osvencimas, tai nebuvo 
vienintelė koncentracijos stovykla nacistinėje Europoje, kur gydyto- 
jai rūšiuodavo žmones ir siųsdavo juos mirti. 1941 metų lapkričio 
mėnesį saugumo policija užimtoje SSRS dalyje pranešė, kad Boris- 
polio karo belaisvių stovyklos gydytojas atidavė Sonderkommando 4a 
sušaudyti daugiau kaip septyniasdešimt šešis sužeistus žydų kali- 
nius.!? Raporte incidentas paminėtas probėgšmais, kaip neįvardyto 
gydytojo nereikšmingas poelgis. 

Nors uždarant Lenkijos žydus į getus vokiečių medikų vaidmuo 
nebuvo tiesioginis, kaip vykdant sterilizaciją, taikant eutanaziją, at- 
liekant eksperimentus ar skirstant aukas mirties stovyklose, Lenki- 
jos miestams jų veikla turėjo labai svarbių padarinių. Christopheris 
Browningas yra atskleidęs, kad getų, ypač Varšuvos geto, sukūrimo 
idėja nemaža dalimi buvo grindžiama siekiu apsaugoti sveikatą — ne 
tiek lenkų gyventojų, kiek Lenkijon pasiųstų vokiečių valdininkų ir 
kariškių.'? Buvo sakoma, kad pavojų kelianti dėmėtoji šiltinė, plati- 
nama utėlių ir pernešama žydų. 

Bandymas šiltinę sieti su žydais nebuvo naujiena. Per Pirmąjį pa- 
saulinį karą okupuotoje Varšuvoje vokiečiai pastebėjo ūmų šiltinės 
protrūkį tarp miesto žydų. 1918 metų pradžioje Vokietijos vyriausybė 
uždraudė žydų darbininkams iš rytinių okupuotų sričių įvažiuoti į Vo- 
kietijos reichą.!* Daug vėliau, 1973 metais, vokiečių epidemiologas 
Wilhelmas Hagenas, per Antrąjį pasaulinį karą buvęs vokiškosios 

Varšuvos miesto administracijos gydytojas, surado 1917-1918 metų 
statistiką ir parodė aiškius skirtumus tarp lenkų ir žydų susirgimų tu- 
berkulioze ir šiltine. Anot jo, žydai įgijo kur kas didesnį atsparumą 
tuberkuliozei „atšiauriomis“ viduramžių geto sąlygomis, bet akivaiz- 
du, kad šiltinei jie tokio imuniteto neturėjo. 

Žinoma, getai tebuvo dalis platesnio SS užsimojimo prieš Lenki- 
jos žydus. Jie buvo pradėti steigti 1939 metais kaip pereinamoji žydų 
sutelkimo priemonė laukiant Galutinio sprendimo, kuris tuomet dar 
nebuvo suformuluotas. Tačiau vokiečių daktarams getas iš esmės 
prilygo karantinui. Varšuvos mieste jau 1939 metų rudenį buvo nusta- 
tyta „uždara antkryčio zona“. Zona tebuvo žydų kvartalas, kuriame 
gyveno ir lenkų. Kvartalo gyventojai vis dar galėjo laisvai įeiti ir išeiti, 
bet vokiečių personalui, ypač kariškiams, buvo patariama šiose gat- 
vėse nesirodyti.!'? Po metų įsteigtas ir sienomis aptvertas getas tam 
tikra prasme buvo galutinis karantino idėjos materializavimas. 

Šiltinė išplito ne visuose getuose. Lodzėje ir Radome jos židinys 
buvo palyginti nedidelis, bet Varšuvoje kilusi susirgimų banga 1941 
metais pasiekė epidemijos mastą. Dr. Hagenas, nuo seno palaikęs so- 
cialdemokratų idėjas, stengėsi padėti kuo galėdamas. Jis parėmė 
žydų prašymą padidinti maisto davinį. Paskui tas prašymas buvo 
pakartotas — tiesa, nesėkmingai — paties gubernatoriaus Fischerio. 
Be to, kai miestą planavę vokiečiai architektai norėjo nurėžti pietinę 
"T formos geto dalį, Hagenas pavadino šį pasiūlymą „beprotybe“!?. 
Vėliau jis įnirtingai kovojo su Generalinės gubernijos Gyventojų ir 
gerovės departamento viršininku Weirauchu, kurį įtarė ketinimais 
išžudyti daugybę Liublino srities žydų.'ė Tačiau Hagenas irgi buvo 
savo epochos vokietis. Jis niekada nenustojo siejęs lenkų su tuberku- 
lioze, o žydų — su šiltine. 1941 metų liepos 7 dieną Hagenas reko- 
mendavo Fischeriui įvairių dezinfekcijos priemonių, o kartu pridėjo 
tokius pasiūlymus: 


Kiekvienas žmogus, išeinantis iš žydų kvartalo, turi būti fiziškai baudžia- 
mas ir, jei įmanoma, įpareigojamas sumokėti didelę baudą. Valkataujan- 
tys žydai turi būti šaudomi.!* 


1941 metų spalio 15 dieną generalinis gubernatorius iš tikrųjų 
išleido dekretą, įteisinantį mirties bausmę žydams, sulaikytiems už 

geto sienų.?? 1973 metais Hagenas gynėsi, esą pasiūlymas šaudyti 
žydus buvęs neišvengiamas kompromisas ir faktiškai neturėjęs jokios 
reikšmės, kadangi pabėgėliai būdavę šaudomi ir prieš pasirodant 
dekretui. Pasibaigus karui Hagenas vėl sėkmingai padarė karjerą — 
šįkart kaip Federalinės sveikatos valdybos pirmininkas. Jo priešinin- 
kas Lotharas Weirauchas po karo irgi sulaukė savo žvaigždžių valan- 
dos, kai buvo paskirtas Federalinės bendravokiškų klausimų minis- 
terijos skyriaus vedėju (Ministerialdirektor). 

Gydytojai dirbo daugelyje žinybų, ir programos, kuriose jie daly- 
vavo, turėjo didelės svarbos naikinimo procesui. Teisininkų savo 
ruožtu buvo visur, ir jų įtaka pasireiškė kiekvienoje srityje. Poreikis 
įteisinti kokį nors naują nusikaltimą kildavo nuolat. Kai antrasis žmo- 
gus nacistų organizacijoje Hermannas Gėringas 1938 metų pabai- 
goje per diskusiją pasakė nematąs kliūčių vokiečiams turistams išmes- 
ti žydus keleivius lauk iš prigrūstos kupė, propagandos ministras 
Josephas Goebbelsas atsakė: „Aš taip nepasakyčiau. Netikiu, kad tai 
įmanoma. Reikia įstatymo.“?! 

Nuo pat pradžių pagrindinis įrankis, naikinimo procesą įsprau- 
džiantis į legalius rėmus, būdavo įstatymas arba dekretas, kitaip ta- 
riant, dokumentas, kurio juodraštinį variantą sukurdavo viena iš ins- 
titucijų, vėliau suderindavusi jį su kitomis institucijomis tiek, kiek to 
reikalaudavo siūlomas turinys, ir galiausiai parengtą tekstą paskelb- 
davusi teisininkų biuletenyje. Pagrindinė įstatymą kurianti instituci- 
ja galėjo nevaržyti savo polėkio, jei tik ji tai darydavo neperžengda- 
ma tradiciškai jai skirtos kompetencijos. Trumpai tariant, vyriausybės 
veiklai apribojimų nebuvo. Tačiau dažnai tie, kurie rašydavo dekre- 
tus, neturėdavo aiškaus supratimo, kokią daugeriopą paskirtį šie 
turės. Tuomet ir atsirasdavo apsukrių įstatymų aiškintojų. 

"Tokios nenumatytos dilemos pavyzdys buvo žydų deportavimas iš 
Vokietijos miestų į Lodzės getą, esantį inkorporuotoje į Vokietiją 
Lenkijos teritorijoje. Pagal Reicho pilietybės įstatymo 11-ąjį straipsnį 
žydai, „paliekantys“ šalį, turėdavo perleisti savo nuosavybę reichui, 
bet kadangi Lodzė buvo pačiame reiche, išeitų, kad šie žydai iš šalies 
neišvažiuodavo. Vidaus reikalų ministerijos valstybės sekretorius Wil- 
helmas Stuckartas suprato, kad šiuo atveju 11-asis straipsnis netin- 

ka, bet išeitį rado. Juk žydai paprastai būdavo traktuojami kaip „rei- 
cho priešai“ (net jei šie deportuojami žmonės nebuvo priešiškos vals- 
tybės piliečiai), todėl jų turtas galėjo būti konfiskuotas pagal kitą įsta- 
tymą dėl priešo nuosavybės.22 

Kaip laisvai būdavo elgiamasi su įstatymo raide, iškalbingai iliust- 
ruoja virtinė nuosprendžių, kuriuos teismai priimdavo remdamiesi 
vadinamuoju Vokiečių kraujo ir garbės gynimo įstatymu, pagal kurį 
buvo draudžiamos žydų ir vokiečių santuokos bei nesantuokiniai 
ryšiai. Taigi, anot teisėjų, lytiniai santykiai nebūtinai turį reikšti ly- 
tinį aktą, kad būtų vertinami kaip įstatymo numatytas kriminalinis 
nusikaltimas — tam esą pakanka vieno amens seksualinio pasitenki- 
nimo kito asmens akivaizdoje, tai yra prisilietimo arba net žvilgsnio. 
Argumentuojama buvo tuo, kad įstatyme kalbama ne tik apie krau- 
ją, bet ir apie garbę, o vokiečio ir ypač vokietės garbė būtų nuplėšta, 
Jei žydas jai meilintųsi arba seksualiai išnaudotų bet kokiu būdu. Kai 
teisminėn atsakomybėn patrauktas Čekijos ir Moravijos protektorato 
gyventojas čekas gindamasis pareiškė vis dėlto nesąs vokietis, jo ar- 
gumentas buvo atmestas tuo pagrindu, kad Čekoslovakija nustojo eg- 
zistavusi, o Čekijos ir Moravijos kaip protektorato statusas jį padaręs 
reicho „proteguojamu“ asmeniu, taigi lygiu Vokietijos piliečiui. Kai 
kitu atveju žydas atsakovas teigė nežinojęs apie savo partnerės vo- 
kišką kilmę ir neketinęs pažeidinėti įstatymo, teismas pareiškė, kad 
žydas, siekiantis santykių su vokiete, neturįs pasitenkinti jos žodiniu 
patvirtinimu neva ji esanti iš žydiškos šeimos. Jis privaląs būti sąžinin- 
gas ir nepagailėti pastangų, kad įgytų dokumentais pagrįstus įrody- 
mus apie jos statusą.?? 

Interpretacijų platumas, be kita ko, leisdavo vienašališkai atsisakyti 
vykdyti įvairiose sutartyse numatytus įsipareigojimus. Tarkime, žydas 
tarnautojas galėdavo būti atleistas iš darbo dėl to, kad būdavo laiko- 
mas savo tautybės suluošintu individu. Žydas nuomininkas galėdavo 
būti iškeldintas iš savo būsto dėl to, kad joks žydas negalėjo priklau- 
syti nuomos sutartis pasirašiusių gyventojų kolektyvui. Ir taip toliau, 
byla po bylos.2* 

Jei konkrečiai problemai išspręsti esami teisiniai aktai papras- 
čiausiai netikdavo, tekdavo griebtis analogijos principo. Pavyzdžiui, 

valstybinę stipendiją iš žydo studento galima būdavo atimti motyvuo- 
jant tuo, kad iš valstybinės įstaigos leidžiama išvaryti žydą pareigū- 
ną.2 Lygiai taip pat, paskelbus dekretą apie mirties bausmę iš geto 
pabėgusiems žydams, kilo klausimas, ar galima tokią bausmę taikyti 
ir žydams, savavališkai pasitraukusiems iš darbo būrių už geto ribų. 
"Tomašovo apskrities vadas (Kreishaupimann) Karlas Wilhelmas Gleh- 
nas pasiūlė, kad tokiais atvejais kelias į darbo vietą ir pati darbo vie- 
ta būtų apibūdinama kaip geto dalis.?6 

Kartais įstatymas būdavo reikalingas tik kaip tuščias kevalas, kurį 
galima užpildyti bet kokiu įdaru. Vis dažniau dekreto pavadinimas 
turėdavo mažai ką bendro su jo tikruoju turiniu. Kaip pastebi vokie- 
čių istorikas Uwe Adamas, atsirado tendencija leisti potvarkius, re- 
guliuojančius antižydiškų įstatymų vykdymą, nors patys potvarkiai 
kirsdavosi su tais įstatymais.?? Taigi potvarkiai, papildantys Reicho 
pilietybės įstatymą, ne tik apibrėžė sąvokas „žydas“ ir „žydų įmonė“, 
bet ir nagrinėjo tokius klausimus kaip žydų teisininkų nušalinimas, 
žydų organizacijos, kuriai turėtų priklausyti visi žydai, aptarimas ir 
emigravusių arba deportuotų žydų nuosavybės konfiskavimas. 

Kalbant apie priverstinį nusavinimą, buvo įprasta vartoti „globos“ 
terminą. Globėjos statusą turinti institucija gindavo ne žydo savi- 
ninko arba jo paveldėtojų interesus. Jos darbas būdavo prižiūrėti, kad 
konfiskuotos materialinės vertybės tvarkingai įsilietų į reicho biu- 
džetą. Inkorporuotoje Lenkijos teritorijoje funkcionavo Vyriausioji 
rytinė turto globos valdyba, viena turto globos valdyba veikė Gene- 
ralinėje gubernijoje ir kelios — Reicho okupuotų rytų kraštų minis- 
terijos kontroliuojamose srityse, tačiau nė viena neatliko tikrų pa- 
tikėtinių vaidmens. Kitas trafaretinis posakis buvo „žydų palikimas“, 
siejamas su Baltarusijoje nužudytų žydų turto perdavimu valstybei.28 

Net žudynių vietose antižydiškos operacijos būdavo įvelkamos į 
įstatymo rūbą. Pirmosiomis šaudymų dienomis Dobromilio mieste 
Einsatzkommando 6 vadas, Pabaltijo vokietis iš Rygos, Erhardas Krėge- 
ris, kuris buvo išklausęs tarptautinės teisės kursą, kreipėsi į grupę 
sušaudyti išrikiuotų žydų. Per vertėją Krogeris paaiškino, kad mir- 
ties bausmė jiems būsianti „atpildas“ už daugybę besitraukiančios 
Raudonosios armijos nužudytų civilių Ukrainos gyventojų.2? 


7 


NEVOKIEČIŲ 
VYRIAUSYBĖS 


Žydai buvo naikinami visoje Europoje. Kai kurios nevokiečių vyriau- 
sybės ėmėsi savarankiškų žygių prieš maždaug du milijonus didžiulio 
regiono žydų. Keturios į šią akciją labiausiai įsitraukusios šalys — Ita- 
lija, Bulgarija, Rumunija ir Vengrija — pačios prisidėjo prie Vokieti- 
jos ir pasirinko jos užkariavimų politiką. Dvi — Slovakija ir Kroatija — 
buvo Vokietijos sukurti satelitai. Dar trijose valstybėse — Norvegijoje, 
Prancūzijoje ir Olandijoje, kurios iš pradžių kovojo prieš Vokietiją, 
tačiau buvo okupuotos, — kolaboracionistinės vyriausybės ir bendra- 
darbiaujantys organai nedvejodami leido antižydiškus potvarkius ar 
bent jau teikė reikšmingą administracinę paramą. 

Iš savo sąjungininkių Vokietija norėjo tik tiek, kad jos tiksliai at- 
kartotų antižydiškus įstatymus, jau ištobulintus pačioje Vokietijoje. 
Tikėtasi, kad draugiškos šalys nuosekliai darys žingsnį po žingsnio, 
kol jų žydai bus parengti deportacijoms. Pirmiausia, remiantis kilmės 
principu, reikėjo apibrėžti terminą „žydas“; paskui — pašalinti žydus 
iš svarbių ekonomikos sričių; galų gale — atskirti juos nuo kitų pilie- 
čių ir sutelkti vienoje vietoje, o tai ypač palengvino žymėjimas Dovy- 
do žvaigžde. Kita pageidautina pagalbos forma buvo žydų medžioklė, 
riedmenų parūpinimas transportavimui ir mokesčiai deportacijų 
išlaidoms padengti. Vokietijos užsienio reikalų ministerijos ir Adol- 
fo Eichmanno profesionalai visada būdavo netoliese, kad savo „pa- 
tarimais“ garantuotų sėkmingą užduočių vykdymą. 

"Tačiau ne viskas vykdavo pagal planą. Kai kurios šalys, rašydamos 
apibrėžimus „žydo“ sąvokai, leisdavo sau vos pastebimai nukrypti 
nuo vokiškosios formuluotės. Pavyzdžiui, Italija padarė išimtį pasi- 
krikštijusių žydų vaikams, o Bulgarija pagailėjo visų atsivertusiųjų, 
jeigu jie buvo susituokę su bulgarais. Vengrija ir Slovakija kaitaliojo 

apibrėžimų turinį priklausomai nuo Vokietijos stiprėjančio ar silp- 
nėjančio spaudimo. Rumunija apsiėjo vienu vieninteliu kontrolinių 
apibrėžimu nutarusi kiekvienąkart atskiru dekretu patikslinti, kas 
patenka į aukų skaičių. 

Beveik visos Vokietijos sąjungininkės buvo godžios ekspropria- 
torės. Tokios valstybės kaip Rumunija ar Vengrija, kurių žmonės tra- 
diciškai vertino žemę ir miškus, iškart ėmė gvieštis žydų žemės ūkio 
nuosavybės, kad ir kokia menka ji buvo. Slovakijai buvo svarbu įsi- 
gyti žydų pramonės ir prekybos įmones, kadangi ji norėjo didesnio 
etninių slovakų aktyvumo šiuose sektoriuose. Rumunus, kurių šalyje 
dauguma pramonininkų ir daugelis prekybininkų buvo užsieniečiai, 
panašūs motyvai pastūmėjo kurti grynai rumunišką ekonominę bazę. 
Bet tiek Slovakijai, tiek Rumunijai trūko kapitalo ir patirties. Slova- 
kijoje kai kurie buvę savininkai žydai, vadovaujami slovakų statyti- 
nių, likdavo savo senųjų firmų administratoriais, o Rumunijoje ke- 
lios žydų kompanijos tiesiog tęsė savo veiklą. 

Žydai profesionalai ir kvalifikuoti darbininkai būdavo išstumiami, 
taip sudarant galimybę į jų vietą patekti pretendentams nežydams. 
Bet ir čia būta ribų. Vengrija negalėjo apsieiti be žydų gydytojų, o 
Rumunijoje nežydų tautybės žmonės stovėdavo šalia žydų meistrų 
kaip „porininkai“, kad išmoktų jų amato. Suprantama, nekvalifikuotų 
ir nedirbančių žydų atžvilgiu politika buvo kitokia. Prancūzija, Bul- 
garija, Rumunija, Slovakija ir Vengrija suvarydavo tokius žmones į 
darbo būrius, telkiamus koncentracijos stovyklose ir siunčiamus įvai- 
riems darbams už stovyklos ribų. Itin gausiems Vengrijos žydų bū- 
riams tekdavo tokios užduotys kaip vario kasyba Jugoslavijoje arba 
išminavimo darbai Rytų fronte. 

Žydai kartais būdavo koncentruojami grynai pragmatiniais sume- 
timais. Dėl gyvenamojo ploto trūkumo tūkstančiai žydų šeimų buvo 
išvaryti iš slovakų sostinės Bratislavos ir bulgarų sostinės Sofijos. Ru- 
munija priėmė įstatymą, leidžiantį etniniams rumunams pareikalauti 
žydų buto bet kurioje šalies dalyje. Rumunijos miestas Černovicai 
(Cernauti) turėjo ilgai išsilaikiusį getą. Neokupuotoje Prancūzijos da- 
lyje nuskurdę užsienio žydai prancūzų valdžios buvo pasmerkiami 
„prievartiniam įkurdinimui“ mažuose miesteliuose. 

Nors vokiečiai teikė ypatingą svarbą geltonai atpažinimo žvaig- 
ždei, kurią žydai turėdavo prisisiūti prie drabužių, kolaboruojančių 
vyriausybių požiūris į tai toli gražu nebuvo vienodas. 1941 metais 
sukurta Kroatijos valstybė iškart įvedė minėtąjį simbolį. Slovakija pri- 
pažino žvaigždę su išlyga (kurios vėliau atsisakyta), kad daugeliui dir- 
bančių žydų ir jų šeimų žvaigždės segėti nereikės.Vengrijoje žydai — 
išskyrus tuos, kurie priklausė darbo būriams, — neturėjo išorinių ski- 
riamųjų ženklų, kol vokiečiai okupavo šalį 1944 metais. Bulgarija įtei- 
sino geltoną plastmasinę sagutę, tačiau sustabdė jos gamybą. Rumu- 
nijos valdžia kai kuriose provincijose patvirtino žvaigždę, bet vėliau 
savo nurodymą atšaukė. Prancūzijoje buvo išleistas įsakas dėl priva- 
lomo geltono lopo žydams, bet šis sumanymas kųvo ne prancūzų 
kolaboracionistų, o vokiečių karinės vyriausybės. Italijoje žvaigždės 
niekada nebuvo. 

Esminis skirtumas tarp vokiškųjų ir nevokiškųjų institucijų atsi- 
skleidė prasidėjus deportacijoms. Iš Vokietijos ir jos okupuotų terito- 
rijų žydai turėjo būti visiškai išgyvendinti. Išimtį sudarė tik tie, kurie 
gyveno mišriose santuokose. Be to, vokiečiai deportacijas atidėdavo 
kai kuriems darbininkams, ypač jei jų nebūdavo kuo pakeisti. Nevo- 
kiečių vyriausybės buvo kur kas mažiau kategoriškos ir linkusios eiti 
į kompromisus atskirais atvejais. 

Slovakijoje ir Kroatijoje kai kurie žydai turėjo privilegijų. Nors 
Kroatijos naikinimo stovyklose buvo išžudyta beveik pusė visų gyven- 
tojų žydų, ten, panašiai kaip Slovakijoje, nuo bausmės būdavo at- 
leidžiamos senos pripažintos šeimos, ekonomikai reikalingi asmenys 
ir įvairių ryšių turintys žmonės. 1941 metų vasarą Vengrija žydus iš 
naujai aneksuotų regionų iškeldino į Vokietijos užimtą SSRS terito- 
riją, kur jie buvo nužudyti, tačiau Vengrijos žydai nebuvo tremiami 
iki pat 1944 metų pavasario. Prancūzijos kolaboracionistai dažniau- 
siai neatsisakydavo internuoti ar išduoti vokiečiams žydus be doku- 
mentų arba su užsienio pasais, tačiau Prancūzijos pilietybę turinčius 
žydus perduodavo nenoriai. Bulgarija ir Rumunija skirtinguose re- 
gionuose elgėsi nevienodai. Bulgarų vyriausybė paliko likimo valiai 
žydus iš neseniai prijungtų teritorijų Makedonijoje, Trakijoje ir Pi- 
rote, tačiau priešinosi trėmimams iš senosios Bulgarijos. Rumunija, 

kuri 1940 metais prarado Sovietų Sąjungos užimtą Šiaurės Bukovi- 
ną ir Besarabiją, o 1941 metais jas atgavo, nedelsiant išvarė žydus iš 
šių provincijų. Tačiau po metų Rumunijos vyriausybė nepakluso vo- 
kiečių raginimui deportuoti senosios Rumunijos žydus į Lenkiją. 

Neatsitiktinai įvykiai Vokietijos periferijoje klostėsi taip netolygiai. 
Niekur kitur pasiryžimas įvykdyti Galutinį sprendimą nebuvo toks 
įsišaknijęs kaip Vokietijoje; niekur kitur šis klausimas neatrodė toks 
svarbus. Dauguma Vokietijos kaimynių — nesvarbu, ar tapusių sąjun- 
gininkėmis savo noru, ar per prievartą — nuolat svarstydavo gausybę 
variantų, kad surastų geriausią. Šių svarstymų rezultatas ir buvo re- 
akcijų įvairovė — nuo nesikišimo iki tam tikrų veiklos formų ir net 
aktyvaus bendradarbiavimo, kuris vis dėlto neprilygdavo vokiškajam 
uolumo standartui. 

Dvi šalys liko išvis nepaveikiamos. Tai buvo Suomija, Vokietijos są- 
jungininkė prieš Sovietų Sąjungą, ir Danija, visiškai okupuota Vokie- 
tijos, tačiau tebeturinti prieškario vyriausybę. Negausios jų žydų ben- 
druomenės išgyveno, Suomijoje vokiečiams neparodžius jokios ini- 
ciatyvos, o Danijoje jiems surengus labai nesėkmingą vienašališką 
žydų sulaikymo operaciją. 

Norvegija ir Olandija pasipriešino vokiečių invazijai, tačiau pralai- 
mėjo ir buvo valdomos Vokietijos pasiųstų reicho komisarų. Tremty- 
je Londone norvegų vyriausybė laukė sąjungininkų pergalės, o tuo 
pat metu Norvegijoje marionetinė Vidkuno Ouislingo vyriausybė pa- 
sižadėjo visomis išgalėmis palaikyti Vokietiją. Nors žydų Norvegijo- 
Je gyveno labai nedaug, beveik pusė jų buvo suvaryta deportacijoms 
padedant tiek senajai, tiek naujai suformuotai norvegų policijai.! 

Olandijos vietiniai valdžios organai atspindėjo kur kas sudėtinges- 
nę situaciją. Olandų ministrų kabineto nariai pabėgo į Londoną, bet 
paliko tėvynėje aukšto rango valstybės tarnautojus, kad šie užtikrintų 
stabilią šalies kasdienybę valdant vokiečiams. Pagrindiniai Olandi- 
jos funkcionieriai buvo keturi generaliniai sekretoriai, vienas kurių, 
Karlas Johannesas Frederiksas, tvarkė vidaus reikalus ir faktiškai va- 
dovavo administracijai. Olandų valdininkai stengėsi susilaikyti nuo 
bet kokių žingsnių prieš stiprią Olandijos žydų bendruomenę. Taigi 
visus antižydiškus potvarkius leido išimtinai vokiečiai, nors reicho 

komisaras sulaukė ir olandų pagalbos vykdant vokiečių politiką, ypač 
išduodant asmens liudijimus ir registruojant piliečius. Kai 1941 metų 
rugsėjo 15 dienos įsaku vokiečiai uždraudė žydams keisti gyvenamąją 
vietą be leidimo, SS ir policija pageidavo, kad olandų institucijos, 
prižiūrinčios įstatymų vykdymą, sulaikytų visus įsako pažeidėjus. 
Ziutfeno miesto meras, kurį vokiečiai laikė prožydiškai nusiteikusių, 
paprašė atskiros Gelderlando provincijos olandų komisaro direkty- 
vos šiuo klausimu. Komisaras atsakė, kad olandų policija neturėtų 
skubėti areštuoti nė vieno žydo, jeigu šis nėra atlikęs jokio baustino 
veiksmo. Generalinis sekretorius Frederiksas pritarė tokiai nuomo- 
nei. Vokiečiai negalėjo nepastebėti, kad olandų administracijos aki- 
mis vokiškųjų antižydiškų potvarkių ignoravimas nėra kriminalinis 
nusikaltimas.? 

Nors Olandijos valdininkai pademonstravo savo dorybingumą ne- 
pasiduodami vokiečių spaudimui, olandų policija mažiau nei po 
metų dalyvavo didelio masto žydų gaudynėse.3 Amsterdamo tvarkos 
saugotojai buvo įtraukti į operaciją 1942 metų rupjūčio pabaigoje. 
Šio miesto olandiškosios policijos vadas buvo Sybrenas Tulpas, anks- 
čiau negarsėjęs antižydiškais išpuoliais. Prieš tapdamas policininku 
"Tulpas tarnavo karininku olandų kolonijinės armijos Pietryčių Azi- 
joje pėstininkų daliniuose. Vyrai mėgo "Iulpą, o jis troško matyti juos 
pasitikinčius savimi ir siekė išugdyti elitines pajėgas. Jis taip pat 
stengėsi įgyti aukštesniojo SS ir policijos vado Hannso Rauterio pa- 
lankumą palaikydamas su juo nuolatinį ryšį telefonu ir laiškais. Tulpo 
policijoje radosi vis daugiau vokiškų bruožų. Amsterdamas suforma- 
vo naują policijos batalioną, kurio dauguma narių buvo užverbuoti 
iš demobilizuotų olandų armijos kareivių ir apgyvendinti kareivinėse. 
1942 metų vasarą Tulpas išplėtė savo štabą įkurdamas skyrių žydų 
reikalams. Pagaliau jis išvedė savo vyrus į žydų medžioklę. Tik vie- 
nas karininkas atsisakė vykdyti savo pareigą. Kaip ataskaitoje rašė 
"Tulpas, mobilusis batalionas veikė pasiaukojamai, namuose nerastų 
žydų ieškodamas aplinkiniuose rajonuose.* 

Ne visi olandai policininkai buvo tokie energingi. Vienas išgyvenęs 
žydas prisimena, kaip 1942 metų spalio 2 dieną Apeldorne buvo su- 
imta jo šeima. Bute pasirodė vokiečių armijos karo lauko policijos 

narys, lydimas dviejų olandų policininkų. Jis liepė šeimai susikrauti 
daiktus ir pasišalino su vienu iš dviejų olandų. Kitas olandas, pasi- 
likęs su žydais, maldavo jų nepabėgti. Paaiškinęs, kad jis tik vykdo 
įsakymą, policininkas sakė būsiąs patrauktas atsakomybėn, jeigu au- 
kos dings. Žydai nusileido jo prašymams.3 

Olandų policija nuvesdavo žydus į surinkimo punktą, iš kurio vi- 
sus išgabendavo į geležinkelio stotį ir įsodindavo į traukinį, vykstantį 
tranzitinėn stovyklon. Pervežantys belaisvius olandų geležinkelinin- 
kai, regis, laikė bendradarbiavimą su vokiečiais savaime supranta- 
mu dalyku, nors jų veikla ir nebuvo tokia pastebima kaip gatvėse pat- 
ruliuodavusių policininkų.? 

Kai 1940 metais Prancūzijai ėmė grėsti pralaimėjimas, buvo pa- 
skirta nauja vyriausybė, kuri paprašė paliaubų. Pagal sutarties sąlygas 
šiaurinė šalies dalis su Paryžiumi ir visa Atlanto vandenyno pakrantė 
buvo paskelbta Vokietijos okupuotu kraštu. Šalies vidinė teritorija 
link Viduržemio jūros nebuvo užimta iki 1942 metų lapkričio mėne- 
sio. Prancūzijos vyriausybės sostine tapo mažas Viši (Vichy) miestelis 
laisvojoje zonoje. Prancūzų kabineto įstatymai, potvarkiai ir direkty- 
vos galiojo ir okupuotame regione, tačiau čia vokiečių karinė admi- 
nistracija galėjo leisti savo įsakus, užbėgančius prancūzų norminiams 
aktams už akių arba paverčiančius juos niekiniais. Viši liko nepriklau- 
soma zona neokupuotoje Prancūzijos dalyje. Jai buvo leista turėti 
nedidelę kariuomenę ir iš pradžių vis dar kontroliuoti Prancūzijos 
kolonijas. Tačiau prancūzų gyventojai abipus demarkacijos linijos 
jautėsi pažeminti ir sutrikę dėl tokio staigaus sutriuškinimo. Jie skaus- 
mingai išgyveno užgriuvusius pralaimėto karo vargus. Taigi Viši re- 
žimas stengėsi priminti senąją prancūzų šlovę, visų pirma įkūnytą 
pagyvenusio maršalo Philippe'o Pėtaino asmenyje, demonstruoti 
kompetenciją kaip pagrindinį naujosios kartos vadovų bruožą ir pa- 
brėžti realistišką mąstyseną nedviprasmiškai deklaruojant kolabora- 
vimo su Vokietija būtinybę. 

Savaime peršasi Pėtaino palyginimas su jo vokiškuoju amžininkų 
von Hindenburgu. Abu vyrai šlovingai kovėsi gynybiniuose mūšiuo- 
se per Pirmąjį pasaulinį karą: Pėtainas — 1916 metais Verdene, Hin- 
denburgas — 1914 metais prieš rusus. Abu ragino savo vyriausybes 

pasiduoti: Hindenburgas — kaip Vokietijos kariuomenės vadas 1918 
metais, Pėtainas — kaip vicepremjeras 1940 metais. Abiem likimas 
lėmė būti valstybės galva peržengus aštuoniasdešimt, bet išsaugojus 
visiškai aiškų protą. Vis dėlto Pėtainas buvo daugiau nei simbolinis 
valdovas. Jis tylom, nors ir nenoriai, pritardavo antižydiškoms akci- 
joms ir priešindavosi, tegu ir netiesiogiai, Prancūzijos piliečių žydų 
deportacijoms. Tokiu elgesiu jis tarytum įkūnijo savo režimo kom- 
promisus. 

Pėtaino vyriausybė akcentavo naujo tipo profesionalumą armijoje 
ir civilinėje tarnyboje. Po paliaubų reorganizuota Viši armija atsikratė 
senų karininkų ir pasistengė numesti nereikalingą svorį, panašiai 
kaip trečiojo dešimtmečio vokiečių reichsveras, turėjęs tik 100 000 
žmonių. Taip pat su kai kuriomis išimtimis buvo paleisti žydai kari- 
ninkai ir puskarininkiai, kad kariuomenė taptų grynai „prancūziš- 
ka“.' Daugelis prancūzų tebebuvo karo belaisviai, tačiau iš esančių 
laisvėje tik keli prisijungė prie generolo Charles'i0 de Gaulle'io Lon- 
done. Kaip rašė Robertas Paxtonas, Viši armija užsitikrino karininkų 
lojalumą tiek namuose, tiek užjūryje. Retsykiais jos daliniai susirem- 
davo su britais, puldinėjusiais Prancūzijos imperiją. 1940 metais bu- 
vo atmušta britų karo laivyno ataka Dakare, o pasipriešinimas britų 
invazijai į Siriją 1941 metais truko apie mėnesį. Sirijos mūšis iš abiejų 
pusių pareikalavo daugybės aukų, todėl kai prancūzų gynėjai pasi- 
baigus kovoms galėjo rinktis, ar grįžti namo, ar stoti į de Gaulle'io 
„Laisvosios Prancūzijos“ judėjimą, visi 37 736 karininkai ir kareiviai, 
išskyrus tik 5668 Žmones, patraukė namo į Prancūziją. Vienas majo- 
ras, likęs ištikimas Viši, pasakė de Gaulle'į pasirinkusiam pulkinin- 
kui: „Gerai, eik pas žydus. Jie tau daug sumokės. 

Viši režimo valdymo aparatas pritraukė nemažai technokratų ir 
karjeristų, kurie, kaip ir Tulpas Olandijoje, tarėsi esą permainų 
reiškėjai. Kai kurie šių novatorių buvo gavę išsilavinimą elitiniuose 
institutuose. Pavyzdžiui, Francois Lehideux baigė prestižinę politinių 
mokslų mokyklą Ecole Libre des Sciences Politigues ir ilgą laiką dir- 
bo „Renault“ koncerne. Kaip valstybės sekretorius (Secrėtaire d'Etat) 
pramonės reikalams, jis pasirašė daugybę antižydiškų potvarkių eko- 
nomikos srityje. Jeanas Bichelonne'as, mokęsis Paryžiaus aukštojoje 


Nevokiečių vyriausybės 95 


technikos mokykloje ir paveldėjęs Lehideux postą, irgi nemažai nu- 
veikė perimant ir likviduojant žydų įmones. Pierre'as Pucheu, turėjęs 
Aukštosios pedagoginės mokyklos diplomą ir darbo sunkiojoje pra- 
monėje patirtį, tapo vidaus reikalų ministru ir išleido gausybę įsakų 
dėl žydų sulaikymo ir izoliavimo. Dar prieš karą Pucheu buvo eks- 
tremistinės dešiniosios pakraipos Prancūzijos liaudies partijos narys. 
"Tuo tarpu jo kolega teisingumo ministras Joseph Barthėlemy, kitas 
aktyvus dekretų pasirašinėtojas, į naująsias pareigas atėjo tiesiai iš 
Paryžiaus universiteto, kur pelnė pagarbą kaip teisės profesorius. Viši 
vyriausybės policijos viršininkas buvo Renė Bousguet, anksčiau dirbęs 
prefektu. 1942 metais prasidėjus deportacijoms jis teturėjo trisdešimt 
trejus metus. 

Viši kabinetas ne tik surinko naujus žmones, bet ir įsteigė naują 
žinybą — Žydų reikalų komisariatą. Komisariatui vadovavo karingas 
nacionalistinių pažiūrų katalikas Xavieras Vallat, kurio pagrindinis 
pasiekimas buvo jam paklusnios žydų tarybos sukūrimas. Vis dėlto 
ganėtinai pastebimas Vallat priešiškumas vokiečiams kainavo jam 
postą. Jį pakeitęs Louis Darguier de Pellepoix buvo nusiteikęs tik an- 
tižydiškai be jokių antivokiškų priemaišų. Per Pirmąjį pasaulinį karą 
gydytojo sūnus Darguier išėjo į armiją eiliniu sulaukęs vos septy- 
niolikos metų. Per Antrąjį pasaulinį karą jis jau turėjo karininko 
laipsnį. Darguier studijavo chemiją, tačiau mokslus metė. Ketvirta- 
jame dešimtmetyje jis paklojo pamatus savo būsimajai karjerai va- 
dovaudamas Prancūzijos antižydiškajam sambūriui (Rassemblement 
anti-Juif de France). Kaip Vallat įpėdiniui, Darguier teko rūpintis 
žydų turto nusavinimu ir begale kitų dalykų, bet jis ne visados būda- 
vo įvykių sūkuryje. 

Viši režimo ašis ir pagrindinis prisitaikėliškos politikos rėmėjas 
buvo Pierre'as Lavalis. Lavalis neteikė reikšmės reformoms ir ideolo- 
gijai. Jis tik pasižymėjo pragmatišku mąstymu. Šis valstiečio šeimoje 
gimęs ir teisės mokslus išėjęs politikas buvo puikiai pažįstamas pran- 
cūzams dar gerokai prieš Vokietijos invaziją. Ketvirtajame dešimtme- 
tyje Lavalis dukart buvo paskirtas premjeru ir trumpam užsienio rei- 
kalų ministru. Kartu su Britanijos užsienio reikalų sekretoriumi seru 
Samueliu Hoare jis sugalvojo planą, kaip patenkinti Italijos preten- 

zijas į Etiopiją atiduodant Benito Mussolini keletą Etiopijos provin- 
cijų. Karą jis laikė kvailu sumanymu ir su nepasitikėjimu žvelgė į 
Didžiąją Britaniją ir Sovietų Sąjungą — potencialias Prancūzijos 5ą- 
jungininkes ginkluotame konflikte su Vokietija ir Italija. Prancūzijai 
patyrus pralaimėjimą, Lavalis įėjo į Pėtaino kabinetą, bet prarado 
pareigas per rūmų perversmą. Jis grįžo į premjero postą 1942 metų 
kovo mėnesį, kai virš okupuotos zonos žydų buvo pakibęs neišven- 
giamas deportacijų pavojus. Lošdamas iš savo ir Prancūzijos likimo, 
Lavalis statė už Vokietiją. Šis žmogus, kurio visa politika rėmėsi tikėji- 
mu Vokietijos pergale, buvo pasiryžęs eiti į sandėrius su vokiečiais. 
Taigi jis siekė išlaisvinti prancūzų karo belaisvius, mainais už tai 
daugiau prancūzų darbininkų išsiųsdamas į reichą. 1942 metų vasa- 
rą, nusileisdamas vokiečių reikalavimams, jis sutiko deportuoti dvi- 
dešimt tūkstančių pilietybės neturinčių žydų iš neokupuotos zonos. 
"Tarp aukų, netikėtai patiems esesininkams ir policininkams, buvo keli 
tūkstančiai vaikų. Lavalis dosniu mostu atidavė juos vokiečiams pa- 
reikšdamas, kad vaikai jo nedominą.!0 

Vokietijos pietryčių sąjungininkėms Bulgarijai, Rumunijai ir Veng- 
rijai pirmiausia rūpėjo teritorijos. Visos trys buvo netekusios žemių, 
ir kiekviena iš jų, Vokietijos palaikoma, kompensavo praradimus. Su- 
artėjusios su Vokietija, jos ėmėsi ir antižydiškos veiklos. 

Bulgarija prarado dalį valdų per Antrąjį Balkanų karą ir Pirmąjį 
pasaulinį karą. Tačiau jau 1941 metų pavasarį ji kontroliavo didžiau- 
sią teritoriją per visą savo dvidešimtojo amžiaus istoriją. Vis dėlto 
bulgarų vyriausybė nesiryžo atsiduoti visiškon Vokietijos globon. 
Bulgarų ginkluotosios pajėgos nebuvo išsiųstos į Rytų frontą, ir se- 
nosios Bulgarijos žydai nebuvo deportuojami. Tačiau antižydiškų 
akcijų neišvengta, ir žydai pajuto tam tikrus pokyčius. Varomoji pra- 
sidėjusios kampanijos jėga buvo žydų reikalų komisaras Aleksande- 
ris Belevas. Žinomą prieškario metais ultranacionalistą Belevą į nau- 
jąjį komisariatą 1942 metų rugpjūtį paskyrė vidaus reikalų ministras 
Peteris Gabrovskis. Prieš žydus jau buvo imtasi tam. tikrų žygių, ir 
Belevui teko pareiga rengti deportacijas. Tačiau jo kelyje pasitai- 
kydavo kliūčių. Užsienio reikalų ministras Ivanas Popovas ir pats 
Gabrovskis jautriai reagavo į atsakomąjį spaudimą šalies viduje ir per- 

mainingą Vokietijos sėkmę. Taigi Belevui pavyko deportuoti tik dalį 
numatyto skaičiaus žydų — šiek tiek daugiau nei vienuolika tūkstan- 
čių Žmonių iš neseniai aneksuotų Makedonijos ir Trakijos rajonų.!! 

Rumunija prarado teritorijų per kelis 1940 metų mėnesius. Savo 
žemes ji turėjo perleisti Vengrijai, Bulgarijai ir Sovietų Sąjungai. 1941 
metais rumunai atsiėmė savo rytines provincijas iš Sovietų Sąjungos 
ir užgrobė dalį Ukrainos. Tačiau, skirtingai nuo Bulgarijos, Rumu- 
nijai reikėjo sumokėti už šias pergales žiauriuose mūšiuose kritusių 
kareivių gyvybėmis. 

1940 metų rugsėjo pradžioje, iškart po šalį traumavusios trigubos 
amputacijos, Rumunijoje atsirado diktatorius — generolas Ionas An- 
tonescu. Antonescu buvo Pirmojo pasaulinio karo, per kurį Rumunija 
kovėsi su Austrija-Vengrija ir Vokietija, veteranas. Ketvirtajame de- 
šimtmetyje jis vadovavo rumunų armijos štabui. Antonescu, kuris vi- 
sada atvirai deklaravo savo dešiniąsias pažiūras, buvo susijęs su mis- 
tiniu religinio pobūdžio nacionalistinių judėjimu „Geležinė gvardija“, 
kėlusiu grėsmę ne tik Rumunijos kaimynams, bet ir trims ketvirta- 
daliams milijono žydų, gyvenusių didžiojoje Rumunijos teritorijoje 
su buvusiomis iki 1940 metų sienomis. Vienas „Geležinės gvardijos“ 
ideologų Mircea Eliade 1936 metais rašė: „Mes laukiame tautinės Ru- 
munijos atėjimo — siautulingos ir šovinistinės, ginkluotos ir gaiva- 
liškos, negailestingos ir kerštingos.'!* 

„Geležinės gvardijos“ nariai gavo kelis ministrų portfelius pirmo- 
joje Antonescu vyriausybėje, tačiau 1941 metų sausio mėnesį sukėlė 
riaušes, per kurias, be kita ko, žudė žydus Bukarešte ir jo apylinkėse. 
Vokietijai nutarus pasikliauti Antonescu, maištas buvo numalšintas. 

Per kelis mėnesius įsišėlo Antonescu armija ir žandarmerija. Pra- 
ėjus porai dienų nuo Rumunijos įstojimo į karą, buvo nusiaubta Jasų 
miesto žydų bendruomenė. Skerdynės nusinešė kelių tūkstančių žmo- 
nių gyvybes. Rumunams atgavus Bukoviną ir Besarabiją, Antonescu 
įsakė išstumti žydus iš šių regionų už Dnestro upės. Tąkart žuvusiųjų 
skaičius siekė dešimtis tūkstančių. Kai užimtame Odesos mieste su- 
sprogdinus štabą žuvo rumunų generolas su savo artimiausiais ben- 
dražygiais, Antonescu įsakė vieno rumuno gyvybę nuplauti šimto ki- 
tataučių krauju. Po to vykusios žydų žudynės buvo didžiausios Euro- 

poje. Pagausėjusios masinės išvarytųjų žydų mirtys ir masiniai sovie- 
tinių žydų šaudymai irgi buvo tiesiogiai susiję su tais įvykiais. 

"Tuo tarpu rumunų valdininkai rengė dekretą po dekreto, taikiniu 
pasirinkę senosios Rumunijos gyventojus žydus. Buvo įkurtas komi- 
sariatas, kuriam vadovavo Radu Lecca, anksčiau dirbęs koresponden- 
tu nacių partijos laikraštyje Vėlkischer Beobachter. Leccos uždavinys ir 
buvo perduoti likusius Rumunijos žydus vokiečiams, kad šie depor- 
tuotų juos į Lenkiją. Tačiau kaip tik tada naikinimo procesas Ru- 
munijoje buvo įšaldytas. 

Antonescu nuolatos palaikė ryšius su žydais, niekada nenustoda- 
mas su jais bendrauti ir ginčytis. Atvirame laiške žydų atstovui jis 
mėgino pateisinti Bukovinos ir Besarabijos žydų iškeldinimą teigda- 
mas, kad per vienerius sovietų valdymo metus ir per sovietų armijos 
atsitraukimą šie buvę lojalūs Sovietų Sąjungai. Nepaisant tokio nu- 
sistatymo, vėliau Antonescu priėmė dviejų žmonių delegaciją ir leido- 
si įtikinamas, kad žydiškos žvaigždės įvesti nevertėtų. Po 1942 metų 
vasaros jis tapo kurčias vokiečių reikalavimams deportuoti žydus, o 
1943 metais viešai uždraudė vokiečiams bet kokia forma žudyti žydus 
Rumunijos okupuotose sovietinėse teritorijose. Karas artinosi prie 
skaudžios pabaigos, ir rumunų įkarštis atvėso.!š 

Palyginti su Rumunija, Vengrija buvo stabilesnė ir geriau kontro- 
liuojama. Jai ilgą laiką vadovavo regentas admirolas Miklėsas Hor- 
thy. Admirolo laipsnį jis gavo kaip vyriausiasis Austrijos-Vengrijos lai- 
vyno vadas. Sausumos supama Vengrija atskiro laivyno neturėjo. 
Horthy iškilo per 1919 ir 1920 metų neramumus, kai Vengrijos ko- 
munistų vyriausybė, vadovaujama žydo Bėlos Kuno, iširo dėl rumunų 
invazijos ir komunistus ėmė persekioti kontrrevoliucinės pajėgos. 
Horthy, kaip seno kirpimo antisemitas, iš aukšto žvelgė į visus pra- 
dedančius išsišokėlius, siūlančius jam ekstremistines idėjas. Jis žino- 
jo, kokį vaidmenį žydai vaidina Vengrijos ekonomikoje, ir nesirengė 
atiduoti materialinės šalies gerovės į savanaudžių neišmanėlių ran- 
kas. Jis troško iškelti Vengrijos vėliavą kaimyninėse vengrų apgyven- 
tose teritorijose. Vengrija negaišo laiko siekdama šio tikslo ir nuo 
1938 iki 1941 metų gerokai išplėtė savo žemes Čekoslovakijos, Ru- 
munijos ir Jugoslavijos sąskaita. Už visus šiuos laimėjimus dėkoti 

reikėjo Vokietijai, ir skolos grąžinimo valanda buvo nebetoli. Veng- 
rija įstojo į karą prieš Sovietų Sąjungą ir numatė priemones, varžan- 
čias žydų laisvę. Tačiau pagal vokiečių standartus vengrų pastangos 
abiejose srityse atrodė gana menkos. Vengrija nėjo iki galo. Nors ir 
užsimojusi gerokai susilpninti žydų ekonominę galią, ji atsisakė juos 
ištremti. 1944 metų kovo mėnesį vokiečiai okupavo Vengriją ir nuo 
gegužės iki liepos deportavo 450 000 žydų veikdami su neprilygsta- 
mu metodiškumu. Kęsdamas Vokietijos įsiveržimą, Horthy turėjo 
išklausyti ir sąjungininkių bei neutralių vyriausybių protestus. Jis su- 
stabdė deportacijas, joms dar nepasiekus Budapešto. Po kelių mėne- 
sių vokiečiai pakeitė Horthy ekstremistu. Tačiau tuo metu pervežti 
žydus į Osvencimą nebebuvo įmanoma.!* 

Nei Lavalis, nei Antonescu, nei Horthy patys nebuvo kraštutinių 
pažiūrų žmonės, todėl ir jų vyriausybėse atsirado palyginti mažai vie- 
tos tokios pakraipos politikams. Pernelyg dažnai ideologinio dešinio- 
jo sparno revoliucionieriams trūko patikimumo, būdingo tradici- 
niams lyderiams. Ekstremistų judėjimai buvo arba nacizmo imitacija, 
arba įrankiai Vokietijos rankose. Tik Slovakijos ir Kroatijos vyriau- 
sybėse ekstremistai nuo pat pradžių užgrobė valdžią, bet šios šalys 
buvo vokiečių sukurtos. Vokietijai reikėjo Hlinkos Slovakijos liaudies 
partijos nacionalistų ir Kroatijos ustašių judėjimo. Savo ruožtu Vo- 
kietija tapo šių jėgų išgyvenimo garante. "Taigi jos visada lygiavosi į 
vokiečius, siuntė kareivius Vokietijos kampanijai prieš Sovietų Sąjun- 
gą ir stojo prieš savo žydus. Kroatija žydus gyventojus šaudė beato- 
dairiškai, o Slovakija nuolankiai pildė visas vokiečių užgaidas. Vie- 
nintelis jų savarankiškas žingsnis žydų reikaluose buvo privilegijuotų 
žydų gynimas. 

Po trejų karo metų padėtis pamažu pasikeitė visose Vokietijos įtakos 
sferoje esančiose šalyse. Kad atstatytų šlyjantį autoritetą, Vokietija 
1942 metų lapkritį turėjo mesti savo pajėgas į Prancūziją, 1943 metų 
rugsėjį — į Italiją, 1944 metų rugpjūtį — į Slovakiją, o tų pačių metų 
lapkritį — į Vengriją. Vietos valdininkai vis dar ėjo savo pareigas, vis 
dar kolaboravo, bet jais nebegalima buvo pasitikėti taip, kaip anks- 
čiau. Operacijose prieš likusius žydus vokiečiai dažnai būdavo priversti 
remtis kraštutinių pažiūrų partijomis ir marga pagalbininkų minia. 

NEVOKIEČIŲ 
SAVANORIAI 


Kai Vokietija patraukdavo į šiaurę, vakarus, pietus ir rytus okupuoti 
žemių, vokiečių civiliai tarnautojai, kariuomenės įgulos ir policija pa- 
sklisdavo po visus šiuos naujus regionus. Okupacinis režimas galėjo 
atlikti prižiūrėtojo vaidmenį ir išjudinti prievartos mechanizmą, ta- 
čiau retai kada sugebėdavo be pašalinės pagalbos užtikrinti sklandžią 
būtiniausių tarnybų veiklą ir palaikyti viešąją tvarką. Dar sunkiau 
valdžiai būdavo vien savo ištekliais vykdyti tokias užduotis kaip der- 
liaus konfiskavimas, žmonių varymas į sunkiuosius darbus, kovos su 
partizanais, žydų belaisvių saugojimas ir žudymas. Visoms šioms mi- 
sijoms vokiečių žinybos kviesdavosi vietos merus, samdydavo polici- 
ją ir rinkdavo milicijos būrius. Nevokiečiai talkininkai būdavo arba 
išbandyti ankstesnių laikų kovotojai, arba užverbuoti naujokai, arba 
susibūrę savanoriai. Nenuostabu, kad jų paskatos irgi būdavo skir- 
tingos. Vieni norėdavo išvengti sunkaus fizinio darbo; kiti troško pri- 
neverčiami. 

Prancūzijoje nemaža ideologinių organizacijų nacių karo mašiną 
aprūpindavo savo žmonėmis. Pavyzdžiui, netrukus po to, kai vo- 
kiečiai įsiveržė į Sovietų Sąjungą, Eugėne'o Deloncle'io vadovaujama 
dešiniųjų grupuotė okupuotame Paryžiuje įkūrė Prancūzų savanorių 
antibolševikinį legioną (Lėgion des Volontaires Francais Contre le 
Bolchevisme). Legionas vėliau tapo vienu iš vokiečių kariuomenės 
pulkų ir turėjo dalyvauti Rytų fronto kampanijoje! . 1942 metų gruo- 
dį per pratybas okupuotos Lenkijos Radomo srityje šalia Krušynos 
prancūzų legionieriams pasitaikė proga prisidėti prie Lenkijos žydų 
žudymo. Iki to laiko dauguma regiono žydų jau buvo ištremta. Išre- 
tėjo ir saujelė likusių žydų gyventojų, laikomų darbo stovyklose. Pasak 

vokiečių žandarmerijos leitenanto, žydų policija sukėlė paniką tarp 
552 Krušynos žydų darbininkų pranešusi, kad dabar būsianti „jų 
eilė“. Kai leitenantą užpuolę žydai suplėšė jo milinę ir apdraskė jį 
patį, savo žinioje jis teturėjo du vokiečius žandarus ir aštuonis vyrus 
iš prancūzų legiono, kuriuos jam pastiprinimui paskolino Vokietijos 
armija. Žydai bandė pabėgti, bet prancūzai savo iniciatyva atidengė 
ugnį. Į įvykio vietą prisistačius dvidešimt penkiems ukrainiečiams ir 
dar keliems prancūzų legionieriams, kelias iš apsupties žydams bu- 
vo užkirstas. 113 žydų lavonų liko gulėti plačiu ratu palei stovyklos 
sienas. Ataskaitoje leitenantas rašė, kad „prancūzai, kurių pareiga bu- 
vo tik saugoti belaisvius, pasimėgaudami kartu su kitais pribaiginėjo 
sužeistus žydus“? 

Tėvynėje likę sukarinti prancūzų daliniai siūlydavo savo paslau- 
gas deportuojamiems žydams suvaryti veikdami kartu su reguliarią- 
ja vokiečių ir prancūzų policija. Viena tokių sukarintų organizacijų 
buvo Prancūzijos liaudies partija (Parti Populaire Francais — PPF), 
1936 metais įkurta Jacgues'o Doriot. Iki 1934 metų Doriot buvo ak- 
tyvus komunistas. Kai trečiojo dešimtmečio pradžioje per marokie- 
čių sukilimus maršalas Pėtainas su prancūzų pajėgomis išžygiavo į 
pagalbą Ispanijos kariuomenei, Doriot dalijo antikarinius lapelius. 
Vėliau jis surengė komunistų demonstraciją Paryžiuje, Respublikos 
aikštėje. Tačiau per vokiečių okupaciją perėjęs dešiniųjų pusėn Do- 
riot susirado daug rėmėjų Pėtaino administracijoje, nors dėl savo 
praeities paties maršalo pasitikėjimo neįgijo. Okupuotame Paryžiu- 
je jo partija patraukė ne vieną paauglį. 1942 metų liepą per pirmus 
didžiuosius Paryžiaus žydų areštus trys ar keturi šimtai mėlynmarški- 
nių Doriot jaunuolių su PPF raiščiais ant rankovių pasiprašė priima- 
mi į operaciją savanoriais.? 1942 metų lapkritį Vokietijos armijai oku- 
pavus laisvąją zoną, pietinis partijos sparnas, sudarytas iš neviena- 
lytės masės ideologų, nusikaltėlių pasaulio atstovų ir privalomųjų 
darbų Vokietijoje vengiančių individų, padėjo žmonių stingančiai vo- 
kiečių ir prancūzų policijai sekti ir demaskuoti žydus.* 

Kita sukarinta formuotė Prancūzijoje buvo vadinamoji milicija (m2- 
lice). Ši organizacija, vadovaujama dar vieno Pirmojo pasaulinio karo 

didvyrio avantiūristo Josepho Darnand'o, buvo oficialiai įsteigta 
1943 metų sausio 30 dieną po priverstinio paliaubų armijos demo- 
bilizavimo Viši Prancūzijoje. Dabar „vyriausybės pretorionai“, kaip 
apibūdino organizacijos narius prancūzų istorikas Jeanas Pierre'as 
Azėma, tapo pagrindine jėga, kovojančia su vis gausėjančiais pasi- 
priešinimo judėjimo būriais. Jie taip pat gaudė žydus, mėginančius 
pasprukti iš vokiečių užmesto tinklo buvusioje laisvojoje zonoje.? 

Prancūzų ekstremistai turėjo bendraminčių Italijoje. Po to, kai 
1943 metais buvo nuverstas Mussolini ir Pietro Badoglio vyriausybė 
pasidavė sąjungininkams, vokiečiai okupavo šiaurės ir vidurio Italiją, 
kad atkurtų merdėjantį fašistinį režimą, palaikomą nelabai patikimų 
italų policijos būrių. Tačiau praretėjusioms vokiečių SS ir policijos 
gretoms talkino maži organizuoti fašistų legionai, veikę daugiausia 
Romoje, Milane, Florencijoje ir iš dalies remiami Vidaus reikalų 
ministerijos; be to, savanorių kariuomenė (Milizia volontaria), sufor- 
muota Fašistų partijos ir patikėta senam fašistui Renato Ricci; ir 
galiausiai uniformuoti Fašistų partijos nariai, susibūrę į Juodąsias bri- 
gadas ir vadovaujami Fašistų partijos sekretoriaus Alessandro Pavo- 
lini.ė Okupacijos laikais Italijoje buvo išgaudyta tik apie penktadalį 
iš daugiau kaip keturiasdešimties tūkstančių žydų, bet keletą tūkstan- 
čių iš jų sulaikė patys italai." 

Ekstremistai buvo aktyvūs ir Vengrijoje. Kai Berlynas ėmė nebe- 
pasitikėti admirolu Horthy ir jo ketinimais tęsti Vengrijos kampani- 
ją kare, Vokietijos armija, SS ir diplomatinė atstovybė 1944 metų 
spalį nuvertė nusenusį vengrų vadovą. Tuo metu vienintelis kandi- 
datas, visiškai atitinkantis Vokietijos reikalavimus, buvo ultradeši- 
niųjų organizacijos Sukryžiuotųjų strėlių partijos (nilašių) lyderis Fe- 
rencas Szalasi. Dauguma žydų jau buvo išvežti. Nepaliestos liko tik 
Vengrijos armijos žydų darbo kuopos ir žydų bendruomenė Buda- 
pešte. Buvo jau per vėlu atnaujinti deportacijas į Osvencimą, bet pa- 
kako laiko žydus darbininkus čia pat pasiųsti į paskutinį mirties žygį. 
Nilašiai bastėsi po Budapeštą, šaudė tūkstančius žydų ant Dunojaus 
krantų ir mėtė juos į ledinį upės vandenį.š 

Slovakijoje 1944 metų vasarą kilo maištas. Baimindamiesi dezer- 
tyravimo, vokiečių kareiviai nuginklavo slovakų armiją ir pradėjo su- 

sidorojimą su sukilėliais. Tūkstančiai įtakingų ir privilegijuotų žydų, 
kuriuos aplenkė 1942 metų deportacijos, dabar buvo išvaromi iš sa- 
vo namų padedant slovakų policijai ir sukarintiems Hlinkos partijos 
padaliniams. Hlinkos kovotojams tai nebuvo debiutas. Jie savano- 
riškai dalyvavo 1942 metų areštuose, ir nėra jokio pagrindo manyti, 
kad po dvejų metų savo užduotį atliko prasčiau. Tačiau tvyrant karo 
pabaigos nuojautai vokiečių saugumo tarnyba pastebėjo visuotinę ko- 
roziją paveikus net ištikimiausius slovakus. Jai atsigirdo vieno tokių 
kolaborantų Josefo Nemsillos žodžiai, ištarti slėptuvėje prasidėjus 
lektuvų antskrydžiui, esą sąjungininkai, užuot mėtę bombas ant ne- 
kaltų slovakų galvos, verčiau nutaikytų jas į Hitlerį ir visus tuos vo- 
kiečius, kurie primetė slovakams šią situaciją.? 

Pagalbininkų būriai iš vietos gyventojų okupuotoje Prancūzijoje, 
Italijoje, Vengrijoje ar Slovakijoje atsirasdavo silpstant arba yrant tų 
šalių vyriausybėms. Uniformuoti parankiniai eidavo kovoti su par- 
tizanais arba prisidėdavo prie žydų medžioklės. Lenkų ir sovietų 
žemėse padėtis buvo visiškai kitokia. Čia nebuvo leista gyvuoti jo- 
kioms satelitinėms valstybėms, ir, išskyrus tris prieškario Baltijos res- 
publikas, kur buvo palikti centriniai vietos valdžios organai su ribo- 
tomis galiomis, aukščiausias nevokietis pareigūnas galėjo būti tik me- 
ras arba kaimo seniūnas. Vietos žinybų darbą atidžiai sekė vokiečių 
karinės ir civilinės institucijos. 

Atidarant ir išlaikant getus Generalinei gubernijai priklausiusio- 
se Varšuvos, Liublino, Radomo ir Krokuvos srityse, lenkų savivaldybės 
atliko tik šalutinį vaidmenį. Per visą getų steigimo laikotarpį lenkai 
merai ir žydų tarybų pirmininkai buvo tiesiogiai kontroliuojami vo- 
kiečių, administracijoje užimančių gretutinės arba visai nepanašias 
pareigas. Lenkai merai daugiausia tvarkė getų finansinius reikalus 
ir rūpinosi dalykais, kurie vokiečių nedomino, pavyzdžiui, komuna- 
linėmis paslaugomis. Iš Varšuvos geto žydų tarybos pirmininko Ada- 
mo Czerniakowo dienoraščio matyti, kaip buvo palaikomas oficialus 
ryšys tarp miesto ir geto. Meras Julianas Kulskis leido Czerniakowui 
daryti nuolaidas renkant mokesčius iš žydų, o kilus klausimui dėl geto 
ploto sumažinimo pasakė Czerniakowui palaikysiąs jo argumentus 
prieš tokią permainą.!“ 

Okupuotoje Ukrainos dalyje merus skirdavo karinės valdžios tar- 
nautojai, kartais pasitardami su saugumo policija. Ne visada paskyri- 
mai būdavo sėkmingi. Mariupolio merą teko nušalinti po to, kai pa- 
aiškėjo, jog jis vedęs žydę.!! Kremenčiugo meras saugumo policijos 
buvo sušaudytas už žydų gynimą.!2 "Tačiau kai kuriuose miestuose me- 
rams teko atlikti įvairių užduočių, susijusių su žydais. Sušaudžius Ni- 
kolajevo gyventojus žydus, meras gavo įsakymą saugoti žydų baldus 
armijos reikmėms, o žydų butus perduoti etniniams vokiečiams, ne- 
tekusiems stogo virš galvos." 1941 metų gruodžio mėnesį Charko- 
vo savivaldybei buvo pavesta surašyti visus gyventojus, nepraleidžiant 
nė vienos gatvės. Žydų vardai ir adresai būdavo užrašomi atskiruose 
geltonuose lapuose.'* Netrukus po to, kai procedūra buvo baigta, 
žydai buvo išmesti iš savo butų ir perkelti į traktorių gamyklą, iš kur 
juos grupelėmis vesdavo sušaudyti.!5 

Baltarusijos mieste Borisove, valdomame karinės administracijos, 
vietos gyventojams atstovavo meras Stanislavas Stankevičius. Pasak 
Pavolgio vokiečio, kurį Stankevičius pasiūlė vadovauti miesto balta- 
rusių policijai, 1941 metų lapkričio 8 dieną buvo suruoštas banketas 
maždaug dviem šimtams vokiečių ir vietos policininkų, surinktų iš 
Borisovo ir aplinkinių miestelių. Buvo pažymima suplanuota akcija 
prieš getą. Vaišindamiesi valgiais ir gėrimais, vyrai klausėsi vokiečių 
armijos karininkų, policijos atstovų ir Stankevičiaus sakomų kalbų. 
Kitą dieną buvo sušaudyti aštuoni tūkstančiai žydų. Stankevičius par- 
vežė žuvusiųjų rūbus iš kapinyno į miestą ir atidavė juos labdaros or- 
ganizacijai Baltarusijos savišalpa.!? 

Vokiečių invazija į SSRS įžiebė Lietuvių aktyvistų fronto sukilimą. 
Sostinėje Kaune, kovodami su atsitraukiančia Raudonąja armija, lie- 
tuviai užėmė radijo stotį ir iškėlė Lietuvos vėliavą keliomis valan- 
domis anksčiau, nei 1941 metų birželio 24 dieną vokiečių armijos 
priešakiniai daliniai įžengė į miestą. Po dviejų dienų vokiečių saugu- 
mo policijos sukurstytas ir lietuvių įvykdytas pogromas baigėsi kele- 
to tūkstančių žydų mirtimi. Liepos pradžioje sukvietusi žydų komi- 
tetą, saugumo policija pranešė, kad žydai gyventojai turės persikelti 
į getą. Žydams buvo paaiškinta, jog šis žingsnis padės užkirsti kelią 

jiems gresiančiai tolesnei prievartai. Tuo metu Aktyvistų frontas jau 
buvo atkūręs valdžios struktūrą, į kurią įėjo 17 Kauno merija. Liepos 
10 dieną burmistras Kazys Palčiauskas išleido įsaką suformuoti ge- 
tą. Liepos 31 dieną jo sprendimą patvirtino naujai paskirtas vokie- 
čių civilis miesto komisaras (Stadtkommisar) Hansas Crameris. Rug- 
pjūčio 15 diena buvo galutinis terminas žydams prisistatyti į getą. 
Apie trisdešimt tūkstančių žydų turėjo susispausti Vilijampolėje, kur 
nebuvo tekančio vandens ir jau gyveno dvylika tūkstančių žmonių. 
Žydų persikėlimo į Vilijampolę komitetas bergždžiai prašė vokiečių 
ir lietuvių duoti daugiau erdvės ir laiko. Buvo suorganizuoti keli 
susitikimai su savivaldybės tarnautojais lietuviais. Po vieno iš tokių 
susitikimų žydas derybininkas Anatolijus Rozenbliumas pavadino 
pokalbį atvirai draugišku, bet pridūrė jautęs tam tikrą spaudimą. Lie- 
tuviai tvirtino dar labiau sugriežtinsią žydų persikraustymo sąlygas, 
jeigu šie nesutiksią su visais iškeltais reikalavimais.!" 

Vilniaus žydams teko išsikelti į du vienas šalia kito esančius getus. 
Savivaldybei nedavė ramybės klausimas, kur surasti tinkamą vietą jų 
paliktiems baldams laikyti. Miesto administracijos sandėliai nebuvo 
pakankamai erdvūs visiems daiktams sutalpinti, todėl burmistras Da- 
bulevičius paprašė leidimo likusius baldus sukrauti į sinagogas už ge- 
to ribų.!š 

Rytuose vietiniai policijos organai ir padaliniai tebuvo įrankis vo- 
kiečių okupacinės valdžios rankose. Uniformuotų ir ginkluotų poli- 
cininkų drastiškos akcijos turėjo kur kas didesnį poveikį nei merijų 
veiksmai, tačiau policija, kaip ir savivaldybės, gyvavo tik todėl, kad 
to reikėjo valdantiems vokiečiams. 

Iš visų okupuotos Rytų Europos vietinių policijos pajėgų mažiau- 
siai į antižydiškas operacijas buvo įsitraukusi Lenkijos policija. Teri- 
toriniu požiūriu lenkai policininkai buvo pasiskirstę iš esmės ketu- 
riose Generalinės gubernijos srityse, kur jų skaičius siekė apie ketu- 
riolika tūkstančių.!* Vokiečiai jų nelaikė kolaborantais, nes vokiečių 
akimis žiūrint jie tokio vardo net nenusipelnė. Savo ruožtu jie ne- 
galėjo su vokiečiais dalyvauti svarbiose operacijose prieš žydus, ko- 
vojančius kartu su lenkų rezistentais, nes faktiškai kiekvienas tikras 


106 Nusikaltėliai 


lenkas būtų palaikęs juos savo tautos išdavikais. Taigi naikinant žydus 
jiems teko nežymus vaidmuo. Varšuvos geto vartus iš lauko pusės sau- 
godavo du policininkai — vokietis ir lenkas — ir vienas policininkas 
žydas iš vidaus. Kaimo vietovėse, kur negrėsdavo pavojus būti nufo- 
tografuotam, lenkų policija gaudydavo žydų pabėgėlius.20 

Užimtose Sovietų Sąjungos teritorijose vokiečiai pagalbinę policiją 
panaudodavo plačiau. Vokiečių panieka vietos gyventojams čia ne- 
buvo tokia pastebima kaip Lenkijoje ir vietinių žmonių nenoras ben- 
dradarbiauti su Vokietija nebuvo toks visuotinis kaip lenkų. Didžiu- 
liame regione nuo Leningrado priemiesčių iki Kaukazo kalnų žai- 
biškai buvo suformuotos naujos policijos pajėgos. Iš pradžių rytinėse 
žemėse padėjėjai burdavosi patys arba būdavo verbuojami armijos 
ir saugumo policijos. Heinrichas Himmleris, kuris kaip SS ir polici- 
jos vadas buvo pagrindinis imperijos kūrėjas, nepraleido progos 
didžiąją šių Žmonių dalį paimti savo jurisdikcijon.?! 

Saugumo policija įdarbindavo labai mažą šių pagalbininkų pro- 
centą. Dauguma padėjėjų, kurių galiausiai prisirinko šimtai tūkstančių, 
pateko tvarkos policijos žinion. Vietos gyventojai, prisidėdavę prie 
tvarkos policijos, būdavo skiriami į vadinamuosius policijos dalinius 
Schutzmannschaft. Kopijuojant tvarkos policijos struktūrą Vokietijoje, 
nevokiškoji policija Schutzmannschaft buvo išdėstoma miestuose, kai- 
mo vietovėse ir jungiama į batalionus. Schutzmannschaft pagrindą su- 
darė ukrainiečiai, baltarusiai, rusai, estai, lietuviai ir latviai. Batalio- 
nuose, sutormuotuose tautybės principu, nebūdavo „rusų“, bet būdavo 
„kazokų“. Kiekvienas batalionas pagal bendrus nuostatus turėdavo 
apie penkis šimtus žmonių ir galėdavo būti kilnojamas kartais net į 
tolimas vietoves, jei reikdavo kovoti su partizanais arba žudyti žydus. 

Schuizmannschaft batalionų gausėjimas suglumino net patį Hitlerį. 
Jis nenorėjo, kad ukrainiečių ar baltų koviniai daliniai vėliau parei- 
kalautų savo šalių nepriklausomybės.?2 Tačiau pagreičio sumažinti 
nebebuvo įmanoma. Paskutinėje raidos stadijoje, jau žuvus daugu- 
mai regiono žydų, Galicijoje buvo suformuota ukrainiečių SS divizi- 
Ja, dvi latvių divizijos kovojo fronte SS gretose, išliko estų SS divizi- 
ja, lietuvių policijos batalionai tęsė savo veiklą, o rusai buvo priimti 
į Vokietijos armiją. 


Nevokiečių savanoriai 107 


Vokiečių kontroliuojamose žemėse iš visų tautybių daugiausia bu- 
vo ukrainiečių. 1939 metais Ukrainoje gyveno 36 milijonai žmonių, 
o vokiečiai 1942 metais jau buvo užėmę visą Ukrainos SSR. 

Galicijos sritis, prieš karą priklausiusi Lenkijai, 1941 metais buvo 
inkorporuota į Generalinę guberniją. Kadangi dauguma Galicijos gy- 
ventojų buvo ukrainiečiai?* , srities SS ir policijos vadas Katzmannas 
tikėjosi šiame regione suformuoti policiją iš šešiasdešimt trijų kari- 
ninkų ir dviejų tūkstančių devynių šimtų eilinių ukrainiečių. Tačiau 
Galicijoje, dvidešimt metų valdytoje lenkų ir dvejus metus — sovietų, 
nebuvo tiek apmokytų vyrų iš tinkamų tarnybai ukrainiečių. Tuomet 
Katzmannas įsteigė Lvove policijos mokyklą ukrainiečiams.?*> Mažiau 
nei po metų Galicijos ukrainiečių policija jau buvo plačiai naudoja- 
ma žydams, siunčiamiems į Belžeco mirties stovyklą, areštuoti, o kai 
kada ir šaudyti.?* 

Rytų Galicijoje pirmoji ukrainiečių policija buvo sukurta kaip vo- 
kiečių armijos globojama milicija. Paprastai suburti šiuos žmones tek- 
davo ukrainiečiams miestų merams. Jie taip pat turėdavo garantuoti, 
kad milicininkai būtų politiškai patikimi, ir mokėti už jų išlaikymą 
iš vietos biudžeto.?' Vokiečių karinė vyriausybė toli gražu nesijautė 
Jaukiai su ukrainiečių milicija pašonėje, todėl buvo nustatytos taisyk- 
lės jos dydžiui ir ginklų kiekiui apriboti.2š Gana greitai įsikišusi tvar- 
kos policija perėmė vadovavimą ukrainiečiams. Nuo to laiko jie buvo 
griežčiau kontroliuojami ir atlyginimą gaudavo iš Vokietijos reicho.?? 
1942 metų liepos 1 dieną nuolatinę tarnybą atliekančių ukrainiečių 
policininkų ir ugniagesių miestuose buvo 5631, kaimuose — 
31 027.*9 Galicijos vakaruose labai mažai šių vyrų tapo karininkais 
ar net puskarininkiais.?! "Tačiau visur ukrainiečių personalas buvo kur 
kas gausesnis negu vokiečių. Pavyzdžiui, Bresto rajone vokiečių žan- 
darmerijoje buvo 26 žmonės, o ukrainiečių žandarmerijoje — 308.32 

Beveik visi žydai, pasilikę Ukrainos teritorijoje atsitraukiant Rau- 
donajai armijai, buvo nužudyti. Einsatzgrubpen, sudarytos iš vokie- 
čių saugumo policininkų, tvarkos policininkų ir esesininkų, keldavo- 
si iš miesto į miestą šaudydamos aukas arba dusindamos jas dujomis 
sunkvežimiuose. Beveik nuo pat pradžių ukrainiečių policininkai 

apsupo žydų kvartalą, kur turėjo suregistruoti ir nužudyti 3145 žy- 
dus.3? Rengdamiesi akcijai Korostenyje, jie suvarė į vieną pastatą 238 
žydus.?* Chersone ukrainiečių „savisaugos“ (Selbsischutz) grupė, kurią 
sukūrė Sonderkommando 11a, padėdavo paslėpti nuo pašalinių akių 
egzekucijų vietas.*? Radomyšlyje vokiečių saugumo policija sušaudė 
1107 suaugusius žydus, ukrainiečių milicija sušaudė 561 žydą „jau- 
nuolį“.? Kachovkoje „valymą“ vykdė ukrainiečių milicijos padalinys 
iš dvylikos vyrų, vadovaujamas etninio vokiečio Oskaro Rufo.*? Uma- 
nėje ukrainiečių milicija ir vokiečių kareiviai surengė neplanuotą 
pogromą, per kurį nusiaubė žydų butus. Ši operacija supykdė sau- 
gumo policiją, nes po jos žydai ėmė slapstytis.?ė "Tačiau apskritai sau- 
gumo policija visuomet pritardavo milicijos dalyvavimui žudynėse, 
nes tai reiškė ne tik paramą vokiečiams, bet ir galimybę įtraukti bent 
dalį Ukrainos gyventojų į antižydiškas akcijas.3? 

1941 metais per Ukrainos rajonus persiritus šaudymų bangai, ki- 
ta banga atėjo 1942 metais.Ypač baisiai tai atsiliepė Volynei, kur šim- 
tai tūkstančių žydų gyveno mažuose getuose. Naujiems žudymams 
buvo mestos visos įmanomos SS ir policijos pajėgos kartu su regu- 
liariąja ukrainiečių policija, jau pertvarkyta į Schutzmannschaft.*9 

Buvo formuojami Schutzmannschaft batalionai, kurių 1942 liepos 
1 dieną Ukraina turėjo aštuoniolika su puse.*! Be to, trys pirmieji 
Baltarusijoje atsiradę batalionai, vienų priskiriami Ukrainai, kitų — 
Vakarų Baltarusijai, iš tikrųjų daugiausia buvo sudaryti iš karo be- 
laisvių stovyklose užverbuotų ukrainiečių. 1941 metų spalio mėnesį, 
kai puolanti Einsaizkommando 8 Baltarusijos sostinėje Minske paliko 
tik kelis savo narius, šio užnugaryje esančio padalinio vadas šturm- 
banfiureris (majoras) Hansas Hermannas Remmersas gavo nurody- 
mus pradėti vietinių žydų žudymus Minsko gete, kadangi reikėjo pa- 
daryti erdvės čia atkeliamiems Vokietijos žydams. Remmersas SS ir 
policijos vadui brigadefiureriui (generolui majorui) Carlui Zenneriui 
priminė teturįs saujelę vyrų ir negalįs pavesti jiems vykdyti tokios mo- 
rališkai slegiančios užduoties. Zenneris pažadėjo atsiųsti jam į pa- 
galbą vietinių gyventojų. Grįžęs pas savo pavaldinius, Reęmmersas su 
palengvėjimu ištarė: „Ačiū Dievui, mums nereikės šaudyti, — tai pa- 
darys ukrainiečiai!“ 42 

Dar daugiau ukrainiečių karo belaisvių, savanoriškai pasirinkusių 
tarnybą SS ir policijoje, buvo nusiųsti į Travnikų (Trawnik:) moko- 
mąją stovyklą Liublino srityje. Čia parengti policininkai tapdavo Ge- 
neralinės gubernijos getų ir koncentracijos stovyklų sargybiniais. Jie 
sudarė pagrindines apsaugos pajėgas Belžeco, Sobiboro ir Treblin- 
kos mirties stovyklose, kur buvo nužudyta pusantro milijono žydų.“ 
1943 metų pavasarį Travnikų mokomasis batalionas buvo mestas į 
Varšuvos geto mūšį, kur bataliono policininkai, kovodami su žydais, 
patyrė ir nuostolių.“ 

Baltarusijoje gyventojų buvo kur kas mažiau nei Ukrainoje, todėl 
ir baltarusių Schutzmannschaft 1942 metais teturėjo kelis tūkstančius 
narių.*? Vienintelis grynai baltarusiškas batalionas buvo suformuo- 
tas vėliau. Vis dėlto vietinė baltarusių policija buvo taip pat dažnai 
naudojama kaip ir ukrainiečių policija. Baranovičių apylinkėse, kur 
veikė keli getai, žandarmerijos postuose budėjo 73 vokiečiai ir 816 
vietinių parankinių.** Šio rajono žandarmerijos vadas leitenantas 
Maxas Eibneris gavo nurodymus iš srities komisaro (Gebietskommis- 
sar) Rudolfo Wernerio „išvaduoti“ kaimo vietoves nuo žydų gyven- 
tojų kuo didesnėje teritorijoje. Kad įvykdytų šią užduotį, Eibneriui 
teko verstis turimomis pajėgomis.*" Paklusdamas įsakymui, jis su- 
rengė kelerias žudynes panaudodamas ir vokiečių žandarmeriją, ir 
baltarusių Schuizmannschaft.*š 

Svarbiausias vaidmuo rytuose teko Baltijos šalių policijai. Šis fak- 
tas vertas dėmesio, nes gyventojų Baltijos šalyse nebuvo daug. 1939 
metais estų, latvių ir lietuvių kartu paėmus buvo mažiau nei penki 
milijonai.** "Tačiau trijų Baltijos tautų istorija skyrėsi nuo jų kaimy- 
nių. Dvidešimt metų jos buvo nepriklausomos valstybės, paskui metus 
jas valdė sovietai. Kai prasidėjo Vokietijos invazija, karininkai ir ka- 
reiviai, anksčiau tarnavę trijų valstybių ginkluotosiose pajėgose, stu- 
dentai ir tautinių universitetų absolventai, taip pat tautinių judėjimų 
ir organizacijų nariai ėmėsi aktyvios veiklos. Jie neslėpė savo antiso- 
vietinių nuotaikų ir tikėjosi iš Vokietijos išvadavimo ir nepriklauso- 
mybės atkūrimo. Vokiečių akimis žiūrint, tie žmonės jau savaime buvo 
sąjungininkai.*? Reichas neleido kurtis Baltijos šalių vyriausybėms ar 
nepriklausomoms armijoms, tačiau skatino vietinės policijos didini- 

mą. Baltijos šalių policija dydžiu prilygo ukrainietiškajai ir turėjo tris- 
kart daugiau karininkų nei ukrainiečių Schutzmannschaft.*! Negana 
to, Baltijos šalių gyventojai tarnavo ne tik tvarkos, bet ir saugumo 
policijoje. Pirmosiomis vokiečių okupacijos savaitėmis šių šalių sa- 
vanoriai ėmėsi iniciatyvos rengti išpuolius prieš žydus ir taip perdėtai 
įtarinėdavo komunistus, kad Šiaurės armijų grupės užnugario vadas 
įsakė nutraukti visus savavališkus areštus ir šaudymus. Savo dekrete 
jis skelbė, kad nuo šiol reikės apsiriboti vokiečių žinybų sankcionuo- 
tomis akcijomis ir vietos teismų išduotais areštų orderiais.?2 

Mažiausiai gyventojų iš visų trijų Baltijos šalių turėjo Estija — šiek 
tiek daugiau nei milijoną. Prieškario Estijoje gyveno tik apie keturis 
tūkstančius žydų, ir užtrukus Vokietijos armijos žygiui į Estijos šiaurę 
dauguma jų spėjo pabėgti. Pirmieji estų policijos kolaborantai vadi- 
nosi Okamaitse — išvertus pažodžiui „savigyna“, vokiškai Selbsischutz. 
Nors formaliai jie buvo pavaldūs Vokietijos armijai, tačiau jų paslau- 
gomis galėjo naudotis ir Einsatzkommando 1 šturmbanfiureris Marti- 
nas Sandbergeris, kurio paties negausias pajėgas sudarė apytikriai 
šimtas žmonių. Selbsischutz suėmė tūkstantį žydų Taline, "Tartu ir ki- 
tuose miesteliuose. Nuo 1941 metų rugsėjo 26 iki 29 dienos Einsaltz- 
kommando smogikai ir jų bendrininkai estai sušaudė 440 žydų vyrų, 
aplenkdami tik žydus miesto tarybos narius ir gydytojus (moterys ir 
vaikai vėliau buvo perkelti iš Harku stovyklos netoli Talino į Rusijos 
miestą Pskovą už Estijos ribų, kur jie buvo sušaudyti).?? 

Nors žydų Estijoje nebeliko, estų policija tebedalyvavo žudynėse. 
1942 metais Sandbergeris jau turėjo estų majoro Aino Ervino Mere 
suformuotą Estijos saugumo policiją, atlikdavusią ir kriminalinės bei 
politinės policijos funkcijas. Kai 1942 metų rugsėjo 5 dieną iš Tere- 
zino geto Čekijos ir Moravijos protektorate į Raasiku vietovę Estijo- 
je buvo pristatytas tūkstantis žydų, beveik visi deportuotieji buvo 
sušaudyti — daugiausia Estijos saugumo policininkų, dislokuotų Jiga- 
la stovykloje. "Ia pati lemtis ištiko ir žydus, po savaitės atgabentus iš 
Berlyno.** 

1943 ir 1944 metais Estijoje veikė koncentracijos stovykla — Vaiva- 
ros kompleksas. Vaivara, vadovaujama hauptšturmfiurerio Hanso Au- 
meierio ir saugoma vokiečių bei estų sargybinių, iš ištuštėjusių Kauno 

ir Vilniaus getų gavo kelis tūkstančius žydų darbininkų degiųjų ska- 
lūnų perdirbimui. Raudonajai armijai 1944 metų rugsėjo mėnesį ne- 
tikėtai priartėjus prie Kloogos stovyklos, buvo skubiai sušaudyti du 
tūkstančiai belaisvių. Priešakiniai sovietų daliniai rado dar tebe- 
smilkstančius kūnus.5 

Du milijonai lietuvių buvo gausiausia Baltijos šalių tauta. Lietu- 
voje taip pat gyveno daugiausia viso regiono žydų. Prieš Vokietijos 
invaziją tuometinė Lietuvos SSR, į kurios teritoriją įėjo beveik visa 
nepriklausoma prieškario Lietuva ir neseniai prijungtas Vilniaus 
kraštas, turėjo daugiau kaip 250 000 žydų.*? Apie 90 procentų iš jų 
nespėjo pabėgti ir 1941 metų birželio mėnesį tebebuvo Lietuvoje. 

Senosiose Lietuvos žemėse į kolaborantinę policiją buvo įtraukta 
daug partizanų, kurie pirmosiomis vokiečių okupacijos valandomis 
sukilo prieš sovietų valdžią Lietuvių aktyvistų fronto sutelkti. Vieną 
grupę, apie kurios veiklą atskirai užsiminė vokiečių saugumo polici- 
Ja, sudarė maždaug šeši šimtai darbininkų, vadovaujamų žurnalisto 
Jono Klimaičio.57 Saugumo policijos paraginta, ši grupė nužudė apie 
tris tūkstančius aštuonis šimtus žydų Kaune ir tūkstantį du šimtus ki- 
tuose miestuose.?š Kauno apylinkėse partizanus greitai išformavo vo- 
kiečių kariuomenė. Iš jų buvo atrinkti „patikimi“ vyrai ir suformuo- 
tos penkios policijos kuopos. Dvi kuopos buvo paskirtos į Sonderkommando 
1b, kuri nedelsiant jas panaudojo didiesiems šaudymams Kaune.?? 
Lietuviai padėjo vokiečiams ir mažesniuose miestuose. Jau 1941 
metų liepos mėnesį Marijampolės lietuvių policija sudarė „žydų“ ir 
„lietuvių“ sąrašus.*? Kaune ir už jo ribų žudynes tęsė Einsaizkomman- 
do 3. 1941 metų rugsėjo 19 dieną ji pranešė, kad 46 692 žmonės, ku- 
rių didžioji dauguma — žydai, buvo sušaudyti padedant lietuvių par- 
tizanams.*! Per likusius metų mėnesius žudynės apėmė dešimtis šalies 
vietovių. Daugelyje miestelių vietinė lietuvių policija ir tučtuojau at- 
sirandantys savanoriai patys imdavosi iniciatyvos sučiupti žydus, ku- 
riuos laikydavo uždarytus iki atvykstant Einsatzkommando, o paskui 
prisidėdavo prie jų šaudymo.*? 

Vilniaus krašte, kur lietuviai tesudarė apie šešis procentus viso gy- 
ventojų skaičiaus, Vokietijos armija aptiko 3600 dezertyrų iš Raudo- 
nosios armijos dvidešimt devintojo (lietuviškojo) teritorinio korpuso. 

Jie jau buvo susibūrę draugėn ir laukė paskyrimo.03 Iki liepos pra- 
džios Einsatzkommando 9 Vilniuje nusamdė 150 lietuvių, kad šie su- 
varytų į egzekucijų vietą ir sušaudytų po 500 žydų per dieną.6* Kai 
po dviejų mėnesių Vilniaus žydus buvo nutarta uždaryti getuose, 
miesto lietuvių policija ir savarankiškai veikusi „savisauga“ (Selbsi- 
schutz) atėjo vokiečiams į pagalbą. 1941 metų rugsėjo 6 dieną šeštą 
valandą ryto policija atvedė žydus į getui paskirtą miesto dalį, o Selbsi- 
schutz aplink getą sudarė užkardą, kad negalėtų prasmukti bėgliai.65 

Suformavus lietuvių Schutzmannschaft batalionus, dauguma šių da- 
linių buvo išsiųsti iš savo šalies į kitus regionus. Pirmosios sieną kirto 
majoro Lechthalerio vadovaujamo 11-ojo policijos rezervo batalio- 
no lietuviškosios kuopos, išžudžiusios tūkstančius Baltarusijos žydų. 
1942 metų rugpjūčio ir rugsėjo mėnesį du lietuvių batalionai daly- 
vavo Baltarusijos ir Ukrainos pelkėse vykusioje „Drugio operacijo- 
je“. Per šią išvyką buvo nužudyti daugiau kaip aštuoni tūkstančiai trys 
šimtai žydų.*? Kiti du batalionai buvo paskirti į Maidaneko (Liubli- 
nas) mirties stovyklą.*? Su lietuvių batalionais galima buvo susidurti 
net už tūkstančio trijų šimtų kilometrų nuo Lietuvos sienos, Pietų Uk- 
rainoje, kur jie saugojo žydus darbininkus. 

Pagal žudikų skaičių, tenkantį vienam gyventojui, 1 600 000 lat- 
vių niekam nenusileido žydų naikinimo procese. Kai tik vokiečių ka- 
riuomenė 1941 metų liepos 1 dieną įžengė į Latvijos sostinę Rygą, 
savanoriai, vokiečiams pritariant, išsyk susitelkė į vieną būrį. Tarp 
pagalbinės policijos naujokų buvo karininkų ir kareivių, tarnavusių 
nepriklausomos Latvijos kariuomenėje; kareivių, demobilizuotų ar- 
ba dezertyravusių iš Raudonosios armijos dvidešimt ketvirtojo (lat- 
viškojo) teritorinio šaulių korpuso; buvusių sukarintos organizacijos 
Aizsargi narių, veikusių prieškario Latvijos valstybėje; narių ir prijau- 
čiančiųjų dešiniosios pakraipos Perkonkrusto judėjimui, kuris dėl savo 
ekstremistinių idėjų dar nepriklausomoje Latvijoje buvo paskelbtas 
už įstatymo ribų; studentų korporacijoms priklausiusių universiteto 
absolventų; sportininkų ir kūno kultūros mokytojų; sovietų valdžios 
deportuotų Latvijos gyventojų giminaičių ir atsitiktinių jaunuolių.*š 
Šioje samplaikoje profesionalūs policininkai nevyravo, — daugelis jų 

jau buvo pašalinti arba suimti sovietų režimo. Vokiečių laikais Latvi- 
Jos policijoje tarnavo tik dešimtadalis senųjų policininkų.““ 

1941 metų liepą ir rugpjūtį pagrindinį vaidmenį Latvijos scenoje 
vaidino vokiečių saugumo policija ir ginkluotosios pajėgos. Saugu- 
mo policijos Einsatzgrubpe A vadas Walteris Stahleckeris norėjo vie- 
tos gyventojų smurtą nukreipti prieš žydus, kurių Latvijoje, į šalį įžen- 
gus vokiečiams, buvo septyniasdešimt tūkstančių. Jau liepos 1 dieną 
Einsatzgrubpbe užmezgė ryšį su kai kuriais žinomais Latvijoje asmeni- 
mis, pirmiausia Viktoru Araju — jaunu vyriškiu, gimusiu 1910 metais 
kuklioje mažo miestelio šeimoje ir studijavusiu Rygos universitete, 
kur sugebėjo įstoti į „aristokratišką“ „Lettonia“ broliją. Teisininko di- 
plomą jis gavo 1941 metų kovą jau valdant sovietams, tačiau gynė 
latvių valstiečius, kurių ūkius grasino nusavinti sovietų valdžia, ir 
turėjo slapstytis iki vokiečiams ateinant. Per 1941 metų vasarą ir ru- 
denį Arajas surinko kelis šimtus vyrų. Jie padėjo Stahleckerio opera- 
tyvinei grupei atlikti jai skirtą darbą.?0 

Vokietijos ginkluotosios pajėgos, kurioms priklausė ir karinis jūrų 
laivynas Liepojos uoste, ir karinės komendantūros sausumoje, savo 
žinioje turėjo dar ir daug didesnes, nors gana pasklidas, vietos poli- 
cininkų pajėgas, kurios buvo vadinamos H:lfspolizei (pagalbinė poli- 
cija) arba Selbstschutz (savigyna). Šiuos dalinius sukūrė du senosios 
Latvijos kariuomenės karininkai — papulkininkis Voldemaras Veisas 
1r jo pavaduotojas papulkininkis Robertas Osis. Vienas iš teritorinių 
Selbstschutz vadų buvo papulkininkis Karlis Lobė Ventspilio regione. 
Kai rugsėjo pradžioje Latvijai pradėjo vadovauti civilinė administ- 
racija, Selbstschutz buvo apmažinta ir pertvarkyta į Schutzmannschaft 
su nuolatiniais padaliniais ir batalionais. 

Pogrominis smurtas, kurio iš latvių tikėjosi Stahleckeris, įsisiūba- 
vo iš lėto. Rygoje jis nusinešė 400 gyvybių.?! Liepojoje latvių „civi- 
liai“, užsirišę raiščius ant rankovių ir apsiginklavę šautuvais, nuga- 
beno žydus sunkvežimiais į vietą netoli paplūdimio, kur jie buvo 
sušaudyti. 72 Šalies pietryčiuose Daugpilyje latvių tebuvo trečdalis 
tarp rusų, lenkų ir žydų gyventojų, todėl jie nedrįso burtis draugėn 
ir stoti „akis į akį“ su žydais."3 Tačiau netrukus jie nuo savo baimės 
išsigydė, ir Latvijos Selbsischutz ten taip pat įsitraukė į masinius žydų 

šaudymus.?4 Į pietus nuo sostinės, Jelgavoje, saugumo policija pa- 
stebėjo panašios apatijos apraiškas, tačiau pagaliau su pasitenkini- 
mu konstatavo, kad „gyventojai“ nužudė visus 1550 žydų mieste ir 
jo apylinkėse." 

Nors pirmosiomis dienomis latviai rodė mažiau iniciatyvos nei jų 
kaimynai estai ir lietuviai, pamažu jie tapo veiklesni. Rygos miesto 
policijos valdyboje ir centriniame kalėjime būdavo laikomi žydai vy- 
rai, kuriuos Arajo žmonės paskui grupelėmis veždavo į šaudymų vie- 
tas miškuose. Į kai kuriuos miestelius Arajo Kommando atvykdavo 
mėlynais autobusais sušaudyti žydų, kuriuos būdavo suvariusi vietos 
latvių policija. Iki spalio vidurio vokiečių ir latvių policijos pajėgos 
nužudė per trisdešimt tūkstančių Latvijos žydų."* Dauguma likusių 
gyvųjų buvo sugrūsti į Rygos getą. 

"Tačiau jie ten ilgai neužsibuvo. Į miestą turėjo atvykti transportas 
su deportuotais Vokietijos žydais, kuriems reikėjo padaryti vietos, 
todėl aukštesniojo SS ir policijos vado Friedricho Jeckelno įsakymu 
lapkričio pabaigoje ir gruodžio pradžioje gete buvo išžudyta dar 
27 800 žydų." Šiai akcijai buvo pajungtos visos įmanomos pajėgos: 
vokiečių policija, Schutzmannschaft batalionas, Arajo vyrai, Rygos 
miesto policininkai ir Rygos uosto policininkai.'* Operacijos kulmi- 
nacija buvo Šopeno laidotuvių maršas, kurį mandolina skambino lei- 
tenantas Albertas Danskopas iš Arajo Kommando eidamas priešakyje 
450 žydų, surastų slėptuvėje ir vedamų į senas kapines sušaudyti.?* 

Per metus latvių policijos batalionai spėjo pasirodyti Ukrainoje, 
Baltarusijoje ir Generalinėje gubernijoje. Baltarusijoje jie padėjo šau- 
dyti žydus.š? Varšuvoje du batalionai dalyvavo suimant 300 000 žydų, 
kurie iš geto buvo pasiųsti į Treblinkos mirties stovyklą.*! Palaips- 
niui daugiau kaip 100 000 latvių užsivilko vokiečių uniformą. Iki 
1944 metų liepos 1 dienos kare žuvo trylika tūkstančių šių kareivių, 
tarp jų — pulkininkas Veisas, tuomet 19-osios (latvių) SS grenadierių 
divizijos pulko vadas. *? Viktoras Arajas kovojo kaip 15-osios, vėliau 
19-osios latvių SS divizijos bataliono vadas. Po daugelio metų jis stojo 
prieš Vokietijos teismą ir buvo nuteistas kalėti iki gyvos galvos. 

1942 metų vasario 24 dieną 19-ajame (latvių) Schuizmannschaft ba- 
talione nutiko nedidelis incidentas. Bataliono naujokas kreipėsi į savo 

karininką papulkininkį Robertą Osį prašydamas perkelti jį į saugu- 
mo policiją. Osis, girdint kolegai papulkininkiui Karliui Lobei, pa- 
klausė jaunuolio, ar šis, užuot tarnavęs reguliariame dalinyje tarp 
tikrų karių, verčiau norįs šaudyti žydus. Kai jaunuolis pareiškė ma- 
nąs, jog taip pateksiąs į frontą, Osis atsakė, kad niekas iš saugumo 
policijos ten nekovoja. Be to, vaikinas esąs per jaunas šaudyti žydus. 
Jei Osis dabar leistų jo troškimui išsipildyti, ką šis darytų po dešim- 
ties metų, kai jam imtų sapnuotis nužudytų žydų kūnai? Tuomet jau- 
nuolis parašė oficialų skundą, kuriame pacitavo įžeidžiamas Osio ir 
Lobės pastabas apie saugumo policiją. Šie kaltinimai pateko į dviejų 
Baltijos— Baltarusijos regiono aukšto rango vokiečių saugumo poli- 
cijos ir tvarkos policijos vadų rankas. Lobė gindamasis kalbėjo, kad 
skundėjas esąs septyniolikos ar aštuoniolikos metų jaunuolis, kad jis 
norėjęs šaudyti žydus, o Lobė pasakęs, jog tam darbui jis netinkąs. 
Kad įrodytų savo žodžių svarumą, Lobei užteko priminti savąją pra- 
ėjusių metų patirtį, kai jis pats asmeniškai vadovavo „valymo opera- 
cijai“ Ventspilio ir Kuldygos regione.š3 

„Bet aš visada jus skusdavau gerai“ 


Čiortkovo darbo stovyklos belaisvis žydas barzdaskutys 
Monia Hirschas Schechteris stovyklos viršininkui 
Paului Thomanekui 
stovyklos likvidavimo dieną, 1943 birželio 23 

ŽYDŲ 
VADOVAI 


Vienas bendras bruožas siejo visas nacių valdžion patekusias žydų 
bendruomenes: jos buvo kontroliuojamos per žydų tarybų (Judenrūte) 
sistemą. Šie vadovaujantys organai buvo kuriami įstatymais, įsakais 
arba tiesiog žodiniais nurodymais. Tarybos buvo steigiamos dėl dvie- 
jų priežasčių. Pirmiausia joms tekdavo įdiegti žydams primetamas 
taisykles, tačiau kartu buvo tikimasi, kad jos taps pagrindiniu ar net 
vieninteliu kanalu, per kurį nelaisvėje esančios aukos perduos savo 
prašymus ir peticijas genocido organizatoriams. Vokiečiai nenorėjo 
susitikinėti su kiekvienu žydu atskirai. 

"Taigi šios tarybos skyrėsi nuo savo pirmtakių taikos metais. Prieš 
karą įvairios žydų bendruomenių organizacijos paprastai rūpinda- 
vosi sinagogomis, kapinėmis, tikybos mokyklomis ir ligoninėmis. Kita 
vertus, taryboms tekdavo spręsti tokius klausimus kaip masinis žydų 
nedarbas, gyvenamojo ploto stoka, badas ir epidemijos. Dar gerokai 
prieš Hitleriui ateinant į valdžią žydų lyderiai stengėsi pagerinti žydų 
padėtį, ir dabar jie maldaudavo sušvelninti arba atidėti griežtus su- 
varžymus ir nepakeliamus mokesčius. Anksčiau žydų bendruomenės 
samdė administratorius, sąskaitininkus i1r sekretorius bendruomenės 
įstaigų reikalams tvarkyti. Naujosios tarybos irgi turėjo savo valdi- 
ninkus darbams prižiūrėti, o rytuose, kur tarybos atlikdavo geto vy- 
riausybės funkcijas, joms priklausė ir žydų policijos pajėgos. Kadai- 

se žydų vadovai vykdydavo tik žydų jiems patikėtą misiją, tačiau da- 
bar kaip tarybų nariai ir funkcionieriai jie turėjo pateisinti kitų lūkes- 
čius ir priversti žydus paklusti besąlygiškiems „valdžios“ reikalavi- 
mams, nesvarbu ar tai buvo statistinės informacijos teikimas, ar žydų 
nuosavybės perdavimas, ar žmonių ėmimas priverčiamiesiems dar- 
bams, ar deportuojamųjų areštai. Vienas vokietis pareigūnas naują- 
ją sistemą apibūdino tokiais žodžiais: „žydai, atsisakantys paklusti 
žydų tarybos įsakymams, turi būti laikomi sabotuotojais“.! 

Suskaičiavus visų tarybų narius, išeitų daug tūkstančių. Pagrindinė 
tokio didelio skaičiaus priežastis — geografinė. Vidurio ir Vakarų Eu- 
ropoje vienai šaliai tekdavo viena taryba, tačiau rytuose jos vadova- 
vo vietos bendruomenėms kiekviename mieste ir kiekviename mies- 
telyje. Teisybė, kad Varšuvos gete buvo daugiau žydų nei Prancūzijoje, 
Lodzės gete — daugiau nei Belgijoje, tačiau didžioji dalis getų, ku- 
rių rytuose buvo šimtai, turėjo palyginti nedaug gyventojų. Vis dėlto 
net ir mažiausias iš šių bendruomenių tvarkė atskiros tarybos, nors 
jas slegianti rūpesčių našta dėl to nebuvo lengvesnė. Tarybų dydis 
galėjo skirtis. Valstybių ir miestų tarybų norma buvo dvidešimt ke- 
turi nariai, tuo tarpu miestelių tarybas sudarydavo dvylika ar net 
mažiau žmonių. Kai kuriuose rajonuose ir vietovėse tarybų nebuvo. 
Jų neprireikdavo ten, kur iškart prasidėdavo žudymai, pavyzdžiui, 
Kroatijoje ir Serbijoje arba okupuotos Ukrainos SSR miestuose — 
Dnepropetrovske ir Kijeve. Tarybų nebuvo Danijoje ir Italijoje — šaly- 
se, kurios pasipriešino Vokietijos spaudimui. Nė viena taryba ne- 
susikūrė ir Atėnuose, kadangi tenykščiai žydų vadovai nusprendė 
graikų padedami pasislėpti kalnuose. "Iačiau apskritai tarybų tinklas 
išsiraizgė po visą Vokietijos valdomą žemyno dalį. 

Paprastai vokiečių žinybos nemėgindavo aiškintis, kas kokias pa- 
reigas užėmė žydų bendruomenėje. Visa tarybos skyrimo procedūra 
dažnai apsiribodavo tuo, kad į naują miestą įžengę okupantai po 
trumpų paieškų surasdavo pripažintą žydų bendruomenės lyderį ir 
liepdavo jam užpildyti tarybą reikiamu Žmonių skaičiumi. Nebuvo 
nustatyta jokių ypatingų taisyklių, kas turi teisę tapti tarybos nariu. 
Kaip buvo formuojamos tarybos, galėtų puikiai pailiustruoti saugu- 
mo policijos vado Reinhardo Heydricho įsakymas jam pavaldžioms 

operatyvinėms grupėms, per 1939 metų invaziją į Lenkiją veikusioms 
už fronto linijų. Heydrichas nurodė „pagal galimybes“ sukurti tarybas 
iš „likusių tam darbui tinkamų asmenų“ ir rabinų.ž Nors ir neįrašytas, 
savaime suprantamas buvo reikalavimas, kad tarybų pirmininkai ir 
įtakingiausi nariai laisvai kalbėtų vokiškai. 

"Taigi kas dirbo tarybose? Beveik visais atvejais nariai būdavo ski- 
riami tuo pačiu principu. Jie turėjo būti parenkami greitai, ir kandi- 
datais tapdavo žmonės, kuriuos galima būdavo išsikviesti tuojau pat. 
Dažniausiai tai būdavo verslininkai, įvairių sričių profesionalai, reli- 
giniai veikėjai ir prieškario žydų bendruomenės pareigūnai. Jaunesni 
vyrai paprastai būdavo iškeliami mažesniuose miesteliuose.? Moterų 
vadovaujančiose pareigose retai pasitaikydavo. Be to, niekam nebūtų 
atėję į galvą pasiūlyti į tarybą komunistą arba ortodoksinio judaizmo 
išpažinėją, kurio vien apdarai ir peisai būtų žeidę vokiečių jausmus.* 

Pirmasis žydų tarybos pirmininkas buvo rabinas Leo Baeckas. Ir 
kilme, ir išvaizda jis idealiai tiko šiam postui. Baeckas buvo knygas 
rašiusio rabino sūnus ir pats tapo knygas rašančiu rabinu. Jis pri- 
klausė liberaliajai judaizmo šakai, tačiau religinėje praktikoje laikėsi 
tradicijų. Nors sionistas nebuvo, sionistų judėjimo nesmerkė. Prasi- 
dėjus Pirmajam pasauliniam karui, Baeckas savanoriškai pasisiūlė 
būti „karo lauko rabinu“. Šios pareigos neprilygo kapeliono rangui, 
kadangi Vokietijos kariuomenėje kapeliono statusą galėjo turėti tik 
protestantų ir katalikų dvasininkai, tačiau Baeckui buvo leidžiama 
vilkėti Vokietijos uniformą ir viešai melstis už imperatorių ir Vokietiją. 

Baeckas, aukštas, barzdotas vyriškis, vedė rabino dukterį, iki pat 
savo mirties 1937 metais buvusią jam tobula žmona. Jis turėjo savo 
sakyklą ir mokytojo vietą liberalios pakraipos žydų seminarijoje. As- 
meninę biblioteką Baeckas laikė kambaryje, kur prie knygų lentynų 
buvo įrengtos kopėčios su ratukais.5 Trečiajame dešimtmetyje Baec- 
kas aktyviai reiškėsi žydų bendruomenės politikoje, todėl 1933 me- 
tais savo rėmėjų buvo iškeltas į aukščiausią postą naujai įsteigtoje Rei- 
cho žemių žydų sąjungų atstovybėje.* 

Nacių režimas, nuo 1933 iki 1939 metų nuskurdinęs žydus, ėmė 
reikalauti jų emigracijos. Tuomet žydų bendruomeninės organizaci- 
jos išplėtė labdaringą veiklą ir stengėsi pagelbėti išvykstančioms šei- 

moms, vaikams ir paaugliams. 1938 metais šiam procesui ėmėsi va- 
dovauti gestapas. Baeckui, vis dar laikančiam valdžios vairą savo ran- 
kose, tuomet buvo šešiasdešimt penkeri. Jis atsisakė pasinaudoti vi- 
somis pasitaikiusiomis progomis išvažiuoti iš šalies, pasiryžęs eiti savo 
pareigas tol, kol Vokietijoje bus likę bent dešimt žydų. Nespėjusiems 
emigruoti žydams Baeckas atrodė patikimumo ir orumo įsikūnijimas, 
vien savo ir savo bendražygių pažįstamais veidais teikęs paguodą ben- 
druomenės žmonėms. 

"Tačiau įsiliepsnojus karui Reichsvereinigungas — Vokietijos žydų 
taryba — buvo priverstas užsiimti ir kitokia veikla. Tarybai, pavyz- 
džiui, tekdavo jėga įkeldinti žydų šeimas į daugiabučius žydams skir- 
tus namus ir ruošti aukas gabenimui į rytus. Gestapo liepiami Baecko 
pavaldiniai parūpindavo patalpų, išteklių ir žmonių spartesniam de- 
portacijų vykdymui. Baeckas pats pirmininkaudavo Reichsvereini- 
gungo posėdžiams tomis juodomis Vokietijos žydams dienomis, ta- 
čiau iš protokolų matyti tik niūrių šešėlių gaubiama nebyli figūra. 
1943 metų sausį jis buvo išsiųstas į Terezino „senelių getą“. Nors tuo 
metu Vokietijoje buvo likę kur kas daugiau nei Baecko minėtieji 
„dešimt žydų“, bendras žydų gyventojų skaičius tesudarė mažą pro- 
centą palyginti su laikotarpiu iki 1933 metų." 

1938 metų kovo mėnesį aneksuotos Austrijos žydai beveik visi gy- 
veno Vienoje. Miesto žydų bendruomenės vadovai buvo nedelsiant 
suimti, o jų likimas atiduotas į rankas „specialistui“, kurį pasikvietė 
SS. Tas „specialistas“ buvo Adolfas Eichmannas. Iš pradžių Eichman- 
nas nušalino žydų bendruomenės pirmininką dr. Desiderį Friedman- 
ną — galbūt dėl to, kad Friedmannas buvo masonų ložės narys, o gal 
dėl to, kad lydėjo paskutinį Austrijos kanclerį su ekonomine misija. 
Vietoj jo Eichmannas parinko dr. Josetą Lowenherzą — prieškario lai- 
kais bendruomenės pirmininko pavaduotoją ir sionizmo veteraną, ta- 
čiau gerą administratorių, turintį reputaciją žmogaus, nesiveliančio į 
grupuočių veiklą žydų vidaus politikoje. Eichmannui ir Lėwenherzui 
susitikus pirmąkart, trisdešimt dvejų metų SS leitenantas sudavė per 
veidą dvidešimčia metų už save vyresniam garbiajam žydų vadovui ix 
iškėlė jam savo sąlygas.* Savo draugui esesininkui Eichmannas rašė, 
esą žydų lyderiai bėgioja aplink jį ristele ir pluša išsijuosę.? Faktiškai 

Lėwenherzas dirbo Vienoje visus septynerius metus iki pat Raudona- 
jai armijai okupuojant miestą. Nors dauguma Austrijos žydų emigra- 
vo 1938 ir 1939 metais, didelė pasilikusiųjų dalis 1941 ir 1942 metais 
buvo deportuota pajungus puikiai veikiantį bendruomenės aparatą. 

Okupuotos Lenkijos žydų bendruomenei irgi buvo būdingas val- 
džios tęstinumas. Liublino judenrate iš esmės liko visa prieškario 
žydų vadovybė. Iš Varšuvos pabėgus taikos metų žydų bendruomenės 
pirmininkui, jo vietą užėmė penkiasdešimt devynerių metų pirmi- 
ninko pavaduotojas Adamas Czerniakowas. Czerniakowas buvo inži- 
nierius, prieš Pirmąjį pasaulinį karą tobulinęsis Vokietijoje, o tarpu- 
kario laikotarpiu dirbęs įvairiuose vykdomosios valdžios postuose 
Lenkijoje. Tapęs Varšuvos žydų tarybos pirmininku, jis negailėjo kri- 
tiškų žodžių žydų vadams, iškart po vokiečių invazijos pabėgusiems 
arba emigravusiems į užsienį. Czerniakowas laikė juos dezertyrais.!9 

Lodzės žydų „vyresnysis“ Chaimas Rumkowskis buvo kitokio tipo 
žmogus. Šio miesto prieškario laikų pirmininkas irgi išvyko iš šalies, 
O jo pavaduotojui užėmus aukščiausią postą, Rumkowskis tapo nau- 
ju pavaduotoju. Jau pirmaisiais okupacijos mėnesiais dauguma nau- 
josios tarybos narių buvo sušaudyta, o valdžioje esantys vokiečiai žydų 
vadovu išrinko Rumkowskį. Rumkowskis buvo šešiasdešimt dvejų 
metų aukštas, mėlynakis, žilaplaukis, švariai nusiskutęs vyriškis. Jis 
nebuvo labai mokytas ir, versdamasis prekyba prieš ir po Pirmojo pa- 
saulinio karo, patyrė vieną ar dvi nesėkmes, tačiau pasistengė atly- 
ginti skolas. Kaip sionistas, jis dalyvavo bendruomenės veikloje ir 
nuoširdžiai rūpinosi keliomis našlaičių prieglaudomis. Nesusilaukęs 
vaikų ir likęs našliu, Rumkowskis tapo savo darbui atsidavusiu geto 
autokratu. Jis išmoko veikti pats vienas — baimės kamuojami tarybos 
nariai, pakeitę nužudytuosius pirmtakus, turėjo tik patariamąjį balsą. 

Rumkowskis ėmė vis labiau pasitikėti savimi ir palengva priprato 
prie valdžios. Dabar jo galioje buvo apdovanoti draugus ir įbauginti 
varžovus. Kiekvienu žingsniu jis pabrėždavo savo išskirtinę padėtį. 
Vesdamas antrąkart, pasirinko daugiau nei dvigubai jaunesnę už save 
moterį. Kai buvo pradėti spausdinti geto „pinigai“, atvaizdas juose 
panėšėjo į Rumkowskio portretą. Savo kalbose jis dažnai įterpdavo 
tokias frazes kaip: „aš nemėgstu tuščiai švaistytis žodžiais“, „mano 

planas pagrįstas sveiku protu“, „aš nutariau“, „aš liepiau“, „aš už- 
draudžiau“ ir „mano žydai“. Rumkowskis vadovavo bendruomenei 
beveik penkerius metus bado ir tremčių laikais.!! 

Bialystoke tarybos sprendimu valdžia buvo patikėta inžinieriui Ef- 
raimui Baraszui, nes tarybos pirmininkas rabinas Gedalia Rosenma- 
nas buvo silpnas žmogus ir savo pareigas ėjo tik nominaliai. Kaip ir 
daugelis kitų Lenkijos žydų vadovų, Baraszas buvo sionistas. Jis gimė 
netoliese esančiame miestelyje, tačiau 1934 metais persikėlė į Bia- 
lystoką ir tapo tikruoju bendruomenės reikalų administratoriumi. 
Nuo 1939 iki 1941 metų miestą valdė sovietai. Bialystoką okupavus 
vokiečiams, Baraszas tapo tarybos pirmininko pavaduotoju. Tuomet 
jam buvo keturiasdešimt devyneri. Nors taryba rinkdavosi į posėdžius 
Rosenmano kvietimu, visa atsakomybė aiškiai gulė ant Baraszo pe- 
čių. 1942 metų birželio 29 dienos posėdyje vienas tarybos narys 
išliaupsino Baraszą. Jo žodžiais tariant, taryba virto vyriausybe, o Ba- 
raszas — ne tik jos ministru pirmininku, „bet ir vidaus reikalų mi- 
nistru, o kartu ir pramonės ministru, nes gete viskas turi būti sutelk- 
ta vienose rankose! 

Vilniuje padėtį irgi tvirtai kontroliavo vienas asmuo, bet čia vado- 
vybės formavimas užtruko ilgiau, o jo rezultatą lėmė masiniai sukrėti- 
mai ir visiškas žydų bendruomenės nesaugumo jausmas. Vilnius, kaip 
ir Bialystokas, 1939— 1941 metais buvo inkorporuotas į SSRS* , bet 
Vilniaus bendruomenė, skirtingai nuo Bialystoko žydų, prarado dau- 
giau kaip pusę gyventojų per keletą šaudymo bangų pirmaisiais vo- 
kiečių okupacijos mėnesiais. Judenratas karo vado įsakymais buvo 
sudarytas nedelsiant, tačiau dauguma jo narių, įskaitant ir pirminin- 
ką, buvo per trumpą laiką išžudyti. Po šių skerdynių atsirado du ge- 
tai, kiekvienas su savo judenratu. Netrukus jų gyventojai buvo per- 
skirstyti. Senukai, ligoniai, našlaičiai ir bedarbiai buvo išsiųsti į getą 
nr. 2. Amatininkai ir asmenys, turintys leidimą dirbti, persikėlė į ge- 
tą nr. 1. Getas nr. 2 buvo pasmerktas pražūčiai, tuo tarpu getas nr. 1 
per metus tapo disciplinuotu, griežtai tvarkomu kolektyvu. Dau- 
giausia prie šio sukarinto režimo įvedimo prisidėjo geto policijos 


* Vilnius nuo 1939 metų spalio 10 dienos iki 1940 metų birželio 15 dienos 
priklausė Lietuvos Respublikai. (Red.) 

viršininkas Jokūbas Gensas. 1942 metų viduryje vokiečių prižiūrėto- 
jams ėmus jį vadinti „geto atstovu“, hierarchijos laiptai apsivertė 
aukštyn kojom ir judenrato pirmininkas Anatolis Fridas turėjo pasi- 
tenkinti Genso pavaduotojo vieta.!š 

Gensui buvo trisdešimt devyneri, kai jis paėmė Vilniaus geto va- 
džias į savo rankas. Jaunystėje jis studijavo, tačiau šešiolikos metų 
nutraukė mokslus ir įstojo į neseniai sukurtą Lietuvos kariuomenę. 
Čia jis išsitarnavo leitenanto laipsnį ir vedė lietuvę, gavusią gerą 
išsilavinimą. Jis pageidavo pervedamas iš sausumos kariuomenės į 
pradėtą formuoti Lietuvos karo aviaciją, bet karinės oro pajėgos pri- 
imdavo tiktai viengungius. Tuomet Gensas grįžo prie akademinių 
studijų universitete, likdamas atsargos karininku. Lėšų pragyvenimui 
ir studijoms Kauno universitete Gensas užsidirbdavo dėstydamas lie- 
tuvių kalbą ir kūno kultūrą Ukmergės ir Jurbarko žydų mokyklose. 
Vėliau su žmona ir ką tik gimusia dukra persikėlė į Kauną ir dirbo 
„Shell“ naftos kompanijoje. Gensas buvo Lietuvos patriotas ir sakyda- 
vo antisovietines kalbas, tačiau kartu jis nepamiršo esąs žydas. Jis pri- 
sidėjo prie karingų dešiniųjų sionistų — vadinamųjų revizionistų — 
judėjimo, kuriam vadovavo Vladimiras Žabotinskis. Žabotinskis, mi- 
ręs 1940 metais, skelbė, kad jei žydai nepadarys galo diasporai, di- 
aspora padarys galą patiems žydams. Tačiau Gensas buvo įsitraukęs 
į darbą ir liko gyventi Lietuvoje. Ketvirtojo dešimtmečio pabaigoje 
dangų pradėjus niaukti karo debesims, jis vėl buvo pašauktas į ka- 
riuomenę, lankė štabo karininkų mokyklą ir gavo kapitono laipsnį. 
Kai atėjo sovietai, Gensas prarado darbą, ir jo gyvybei ėmė grėsti pa- 
vojus. Jis išsigelbėjo pabėgdamas į Vilnių. 

"Tapęs geto nr. 1 policijos viršininku, Gensas paskyrė kelis revizio- 
nistus į svarbiausius savo vadovaujamos žinybos postus. Kai keletas 
geto nr. 2 gyventojų pamėgino prasmukti į jo getą, Gensas nenorėjo 
Jų įsileisti, nes, jo manymu, seni, ligoti ir nekvalifikuoti žmonės su- 
kelsią papildomą grėsmę tiems, kurie esą ir sveikesni, ir jaunesni, ir 
gabesni. Vėliau, tapęs atstovu, jis mobilizavo visus geto išteklius, kad 
paverstų jį dirbtuve, turėjusia garantuoti getui vienintelę galimybę 
išgyventi iki pat išlaisvinimo akimirkos. Gensui, kaip ir visiems žy- 
dams, galiojo įsakymas persikelti į getą, tačiau iš tiesų jam nebuvo 
jokio reikalo tam įsakymui paklusti. Jis tikriausiai būtų galėjęs pasi- 

slėpti padedamas buvusių bendražygių iš Lietuvos kariuomenės ir sa- 
vo žmonos, kuri jo primygtiniu prašymu gyveno už geto ribų. Jis 
galėjo pabėgti ir kovoti su žydų partizanais, kuriems būtų labai pra- 
vertęs apmokytas veikiančios armijos karininkas. Bet Gensas pasirin- 
ko gyvenimą gete ir istorijos teismą. 

Propaguodamas prisitaikymo ir našaus darbo politiką, Gensas ne- 
siskyrė nuo kitų geto galingųjų. Tačiau Vilniaus gete veikė ir žydų 
pasipriešinimo judėjimas, kurį Gensas toleravo, bet su kuriuo kon- 
kuravo. Jis buvo pasiryžęs įstoti į jo dalyvių gretas, jei visos kitos prie- 
monės pasirodytų bevaisės, o kol kas jis neišleido jų iš akių. Įsitikinęs 
savo teisumu, Gensas atkakliai laikėsi ankstesnės linijos netgi tada, 
kai pasipriešinimo šalininkai ėmė dvejoti, ar nepradėjus ginkluotos 
kovos nepaisant žiauraus vokiečių susidorojimo grėsmės. Šią dviko- 
vą laimėjo Gensas. Jis įvarė pleištą tarp pasipriešinimo organizato- 
rių ir geto bendruomenės. Ir žmonės pasirinko jį.!* 


**xk 


Užtenka Baecko, Lėwenherzo, Czerniakowo, Rumkowskio, Baraszo 
ir Genso pavyzdžių, kad galima būtų išvysti vadovų ir jų vadovavimo 
stilių spektrą — nuo senų savo darbo veteranų iki krizės akimirką at- 
sirandančių gelbėtojų ir nuo tradicinio reikalų administravimo iki ag- 
resyvaus, diktatoriams be vidinių stabdžių būdingo sprendimų būdo. 
Vokietijoje, Austrijoje ir didžiausiuose Lenkijos miestuose niekada 
nekilo esminis klausimas, ar išvis reikalinga žydų taryba. Tačiau to- 
kios diskusijos vyko Olandijoje, Prancūzijoje ir Rumunijoje. 

Olandijoje ginčai truko gana trumpai. Nušalintas Aukščiausiojo 
teismo teisėjas Lodewijkas Ernstas Visseris prieštaravo tarybos idėjai, 
o klasikinės literatūros profesorius Davidas Cohenas įrodinėjo, kad 
tokie idealistai kaip Visseris visada galį sau leisti niekinti tuos, kurie 
pasirenka realistinį kelią, tačiau tas realizmas esąs neišvengiamas. Vis- 
seris mirė netrukus po to, kai pareiškė savo nuomonę, o Cohenas 
kartu su deimantų pirklių Abrahamu Asscheriu tapo vienos tarybos 
dviem pirmininkais.!5 

Prancūzijoje ir Rumunijoje nesutarimai baigėsi ne aiškia vienos 
frakcijos persvara kitos atžvilgiu, o jėgos padalijimu, lydimu nuo- 
latinės priešpriešos ir įtampos. Prancūzijos žydų sąjunga (Union 

gėnėrale des Israelites de France, sutrumpintai UGIF) buvo įkurta 
1941 metų pabaigoje po užsitęsusių svarstymų. Ją suformuoti reika- 
lavo prancūzų Viši režimas, todėl UGIF buvo atskaitinga vyriausy- 
bei, kuri savo ruožtu pakluso vokiečių kontrolei, visiškai įsigalėjusiai 
okupuotoje šiaurėje, o po 1942 metų lapkričio mėnesio — ir pie- 
tuose. Tie, kuriems Viši vyriausybė dėl jų veiklos ar įtakos visuo- 
menėje siūlė tapti naujosios organizacijos nariais, turėjo teisę rink- 
tis — sutikti ar atsisakyti, nors antruoju atveju vietoj atsisakiusiojo 
galėjo būti iškelta kita kandidatūra. 

Vienas iš tų, kurie nesutiko bendradarbiauti, buvo 1895 metais 
gimęs Renė Mayer, Pirmojo pasaulinio karo veteranas, teisininkas, 
1935 metais buvęs ministro Pierre'o Lavalio kanceliarijos viršininku 
(chef-de-cabinet). Jis aktyviai dirbo vadovaujančiuose postuose susisie- 
kimo ir komunalinių paslaugų srityse. 1940 metais Mayer buvo Lon- 
done, bet Prancūzijai patyrus pralaimėjimą sugrįžo į Paryžių. 1941 
metų pradžioje jis įkalbinėjo Viši vyriausybę, kad ši paragintų išvyk- 
ti iš Prancūzijos užsienio pasus turinčius žydus. UGIF jam kėlė abe- 
jonių ne tik dėl to, kad iš esmės ji turėjo tapti judenrato pakaitalu. 
Jis nuogąstavo, kad šia sąjunga bus pasinaudota susiaurinant Prancū- 
zijos žydų teises ir prilyginant juos žydų imigrantams. Atsisakęs dirbti 
UGIF, Mayer pabėgo į Šiaurės Afriką ir įstojo „Laisvosios Prancūzi- 
jos“ ginkluotąsias pajėgas, kovojusias Britanijos pusėje.!? 

Vienas kandidatų, priėmusių paskyrimą į UGIF, buvo 1894 me- 
tais gimęs Raymond'as Raoulis Lambert'as, Pirmojo pasaulinio karo 
veteranas, Garbės legiono ordino kavalierius (chevalier de la lėgion 
d'honneur), Prancūzijos žydų savaitraščio redaktorius ir pagalbą Vo- 
kietijos žydų pabėgėliams organizavusio komiteto administratorius. 
Prasidėjus Antrajam pasauliniam karui, jis grįžo į armiją turėdamas 
kapitono laipsnį. Po demobilizacijos Lambert'as probėgšmais svarstė 
galimybę kartu su šeima išvažiuoti iš Prancūzijos, tikėdamasis taip 
nebent apsaugoti vaikus nuo skausmingos žydų diskriminavimo pa- 
tirties, tačiau pagaliau nusprendė pasilikti ir imtis vadovauti UGIF 
tarybai Pietų zonoje.!? 

Skirtingai nuo Vokietijos ir kitų šalių, kuriose senosioms žydų ben- 
druomenės organizacijoms nebuvo leidžiama gyvuoti kartu su nau- 

jaisiais judenratais, Prancūzijoje tebeveikė taikos metų žydų Centrinis 
susirinkimas (Consistoire Central). 1940 metais jam pirmininkavo šešias- 
dešimt septynerių metų gerbiamas visuomenės veikėjas Jacgues'as 
Edouard'as Helbronner, dviejų Rothschildų pusbrolis, apdovanotas 
kryžiumi croix de guerre. Jis mokėsi teisės institute kartu su būsimuo- 
ju kardinolu Pauliu Gerlier, per Pirmąjį pasaulinį karą dirbo karo rei- 
kalų ministro Paulio Painlevė štabe ir pažinojo maršalą Philippe'ą 
Pėtainą. Kai buvo įkurta UGIF, Helbronner atsisakė jai vadovauti ar 
jai priklausyti. Teigiama, kad jis pasipriešino kardinolo Gerlier siū- 
lymui protestuoti prieš užsienio žydų persekiojimą, nenorėdamas sta- 
tyti į pavojų Prancūzijos žydų saugumo. Vokiečių kariuomenei įžen- 
gus į Pietų zoną, Lambert'as paprašė Helbronner kreiptis į premjerą 
Lavalį. Helbronner atsisakė tai padaryti.!š 

Rumunijoje priešinguose poliuose atsidūrė dvi asmenybės — Wil- 
helmas Fildermanas ir Nandoras Gingoldas. 1882 metais gimęs Fil- 
dermanas advokatavo. Per Pirmąjį pasaulinį karą buvęs Rumunijos 
armijos karininku, 1923 metais tapo Rumunijos žydų bendruome- 
ninės organizacijos pirmininku. Ketvirtajame dešimtmetyje ši orga- 
nizacija pasivadino Rumunijos žydų federacija. Grėsmei pakibus virš 
Rumunijos žydų, Fildermanui neliko nieko kito kaip siųsti atkaklius 
prašymus ir protestus Rumunijos valdžios organams. Po to, kai Be- 
sarabijos ir Bukovinos žydai buvo išstumti už Dnestro, jis parašė 
laišką maršalui Antonescu. Be to, buvo nuėjęs pas maršalą tartis, kad 
Rumunijoje būtų atšauktas įsakas dėl žydams privalomos žvaigždės. 
Vėliau jis prašė sušvelninti specialiai uždėtų mokesčių ir prievarti- 
nių paskolų išreikalavimo tvarką. Deportuotuosius, kurie kankinosi 
rumunų kontroliuojamuose getuose tarp Dnestro ir Bugo upių, jis 
rėmė savo asmeninėmis lėšomis, tačiau su sąlyga, kad Amerikos ar 
kitų užsienio šalių žydų organizacijos po karo įdėtų į Šveicarijos ban- 
kus atitinkamą pinigų sumą jo asmeninėms reikmėms.!* Rumunijos 
vyriausybę erzino Fildermano veikla, ir sykį jis buvo suimtas, tačiau 
rumunams trūko ryžto susidoroti su juo: jie suteikė jam teisę gintis 
ir netgi taikė nuolaidas jo atžvilgiu. 

Fildermanas ir Gingoldas buvo tikros priešingybės beveik visomis 
prasmėmis, tačiau jie nebuvo priešininkai. Gingoldas — Rumunijos 

judenrato, vadinamo Centrala, faktiškasis vadovas — jautėsi taip ne- 
saugiai, kad retkarčiais būdavo linkęs susitikti su Fildermanu ir tarp 
įvairiausių savo padėjėjų įdarbinti kai kuriuos Fildermano rėmėjus. 
Gingoldas ėmėsi atsakomybės skelbti antižydiškus potvarkius ir per- 
duoti Rumunijos vyriausybei žydų nuosavybę. Prie Centralos vairo 
jis stojo įpusėjęs ketvirtą dešimtį. Buvo diplomuotas gydytojas, ne- 
seniai atsivertęs į katalikybę, ir liko Rumunijos patriotas netgi tada, 
kai rumunų armija ir žandarmerija masiškai žudė Besarabijos, Bu- 
kovinos ir Ukrainos žydus. Senosios Rumunijos žydams, jo manymu, 
nebuvo būtina kautis fronte už Rumuniją. Susidariusiomis aplin- 
kybėmis jų indėlis turtu ir darbu esąs pakaitalas aukoms, kurių iš 
šalies pareikalavęs karas. Vyriausybė savo ruožtu nerodė ypatingo su- 
sižavėjimo Gingoldu, nors darbą šis atlikdavo gerai. Nemėgstamas 
žydų ir nevertinamas rumunų, jis triūsė Bukarešte savo dramblio kau- 
lo bokšte, atkirstas nuo likusio pasaulio.*? 

Dauguma žydų lyderių buvo įsitikinę, kad patys vieni jie negali 
naikinimo proceso pakreipti kita linkme. Pagrindinis jų tikslas buvo 
išlaikyti stabilumą. Pokyčiai, kurie kažkada buvo laikomi žingsniu į 
pagerėjimą, dabar kėlė baimę, nes galėjo reikšti tik pablogėjimą ir 
nuostolius. Štai kodėl šie lyderiai stengėsi pristabdyti smukimą į pra- 
gaištį, išgelbėti nors kelis žmones arba bent palengvinti jų dalią. Ko- 
voje už atidėliojimus, išimtis ir sušvelninimus kiekviena pertraukėlė 
būdavo atokvėpis, ir netgi naujos nesėkmės virsdavo pamatu nau- 
jam tikėjimui. Žmonių prigrūsti, ligų siaubiami getai patys savaime 
tapo viltingu prieglobsčiu, o siuntimas prievartiniams darbams — 
gelbėjimosi virve, žadančia gyvenimą. 

Žydų vadovams kreipiantis pagalbos į vyriausybes, skirdavosi tik 
jų prašymo stilius. Siųsdamas Antonescu protesto laišką dėl Besarabi- 
jos 1r Bukovinos žydų trėmimų, Fildermanas rašė: „Tai reiškia mirtį, 
mirtį, mirtį.“ Tačiau retai kada žydų vyresnybė pasisakydavo taip ties- 
mukai. Nebūdavo minimi neminėtini dalykai ir dažniausiai petici- 
jomis būdavo siekiama ribotų tikslų. Varšuvoje Czerniakowas kreipėsi 
į valdžios atstovus tikėdamasis, kad jam bus suteikta teisė pirkti geto 
gyventojams nenormuotus maisto produktus. Berlyne žydų vadovai 
prašė leidimo įduoti pieno tremiamiems vaikams. Bialystoke Baraszas 

stengėsi sumažinti deportuojamųjų skaičių, o Vengrijos žydų taryba 
laikė deportacijas neišvengiamybe ir tik norėjo, kad jas vykdantieji 
elgtųsi žmoniškai. Visi čia paminėti prašymai, kaip ir dauguma kitų, 
baigėsi nesėkme, tačiau žydų vadovai negalėjo atsisakyti peticijų, nes 
jos buvo vienintelė įmanoma bendravimo su nusikaltėliais forma. 

Aptarinėdami reikalus tarpusavyje, žydų lyderiai vadovaudavosi 
dviem šūkiais: išsaugoti pagrindą ir ieškoti išsigelbėjimo darbe. Helb- 
ronner supratimu, tas pagrindas esąs senieji, visuomenėje pripažinti 
Prancūzijos žydai. Tuo tarpu Gensas manė, kad žydų bendruomenė 
remiasi jaunais ir sveikais nariais. Jam atrodė, kad krizės laikotarpiu 
nera ko tikėtis pagalbos iš senų, nepajėgių žmonių arba „nusikal- 
tėlių“. Kartą nusiuntęs policiją iš Vilniaus į gretimai esantį nedidelį 
Ašmenos getą, Gensas paaukojo nebegalinčius dirbti žmones, kad 
išsaugotų likusius. Gensas principingai stengdavosi gelbėti jaunas 
moteris ir vaikus. Pastarųjų, tiesa, jo Žinioj buvo ne per daugiausia.*! 

Raginimas dirbti buvo susijęs su išgyvenimo klausimu. Kadangi 
getai funkcionavo kaip ekonominiai vienetai, jie turėjo kuo nors pre- 
kiauti, kad užsidirbtų ir tą menką maisto bei kuro davinį. Nuo išnai- 
kinimo geto gyventojus galėjo apsaugoti jų gaminama produkcija, 
Jeigu vokiečiams ji būtų tapusi gyvybiškai svarbi. Taigi nenuostabu, 
kad Rumkowskis ir Gensas siekė paversti savo getus fabrikais, o Ba- 
raszas pareiškė susirūpinimą per mažu Bialystoko gete dirbančių 
žydų skaičiumi. Štai ką Baraszas kalbėjo 1942 metų spalio 11 dieną 
neeilinėje žydų tarybos sesijoje: 


Šiandien mes sušaukėme posėdį visų tų, kurie dalijasi sa mumis sunkia 
geto našta, kad atvirai įvertintume savo dabartinę padėtį. Bialystoko sri- 
čiai ir miestui gresiantis pavojus atslinko taip arti kaip niekada anksčiau. 
"Todėl mes privalome pasistengti jo išvengti, nustumti jį kuo toliau į at- 
eitį arba bent sumažinti jo galimą poveikį. Deja, neseniai Bialystokas ta- 
po antru pagal dydį getu po Lodzės, ir čia slypi didelė grėsmė. Mūsų 
priešų akys veria kiaurai, ir tik ypatingos aplinkybės gali išgelbėti mus 
nuo nelaimės. Gaisras, siaučiantis nuo rytų iki vakarų, jau beveik pasiekė 
mūsų kraštą. Todėl norėdami sustabdyti plintančią ugnį, turime imtis 
išskirtinių priemonių pačiame Bialystoke. [...] 

Didžiausią nerimą kelia dirbančiųjų procentas — 14 000 žmonių iš 35 000 
geto gyventojų. Net jeigu valdantieji organai nelieptų mums dirbti, mes 

turime kiek išgalėdami skverbtis į ekonomiką, tuomet, panorus mus su- 
naikinti, ekonomikoje rastųsi plyšys, ir dėl šios priežasties mūsų būtų pa- 
sigailėta. Tik taip galime puoselėti viltį, nes malonės niekuomet nesu- 
lauksime [...].22 


Žydų vadai virė tame pačiame katile. Jie irgi buvo aukos. Kaip jie 
vertino savo pačių padėtį šiomis sąlygomis? Retas kuris užsiminda- 
vo apie valdžios teikiamas galimybes, nors jie visi puikiai suprato žiną 
daugiau už kitus žydus ir savo sprendimais atstovaują visai bendruo- 
menei. Jie nemanė, kad naudojasi nepelnytomis privilegijomis, nors 
suvokė valgą geresnį maistą ir gyveną erdvesnėse patalpose už kitus 
žydus. Jie tarėsi atlieką pareigą ir buvo šventai įsitikinę, kad tempia 
ant savo pečių visą rūpinimosi žydų gyventojais naštą. Šia prasme 
net Rumkowskis neišsiskyrė iš kitų. Kartą jis pasakė: „Aš nesu politi- 
kas, tik įkinkytas darbinis arklys, traukiantis paskui save vežimą su 
170 000 žmonių gyvybėmis.“ 23 

"Trumpai tariant, žydų lyderiai, spręsdami apie savo asmenį, ste- 
bėtinai panėšėjo į kitus pasaulio valdovus, tačiau jų vaidmuo neatitiko 
bendrų taisyklių, lygiai kaip ir daugumos jų likimas. Gyvi liko dau- 
giausia tie, kurie gyveno vakaruose. Berlynietis Leo Baeckas 1945 
metais buvo rastas Terezine, kur užėmė ypatingą vietą tarp kalinių. 
Jį prisiminė daugelis dar prieš karą iš Vokietijos pasitraukusių pabėgė- 
lių. Jie įvairiomis progomis reiškė Baeckui pagarbą ir įsteigė jo vardo 
institutą. Baecko vienietis kolega Josefas Lowenherzas be triukšmo 
apsigyveno Niujorke. Niekas nebandė jo liaupsinti. Vienoje 
Loėwenherzas turėjo labai veiklų pagalbininką — rabiną Benjaminą 
Murmelsteiną, aktyviai dalyvavusį deportacijose, vėliau pakliuvusį 
į; Terezino getą ir tapusį jo vyresniuoju. Po karo Murmelsteinas ap- 
dairiai stengėsi nekristi žmonėms į akis: niekam nežinomas apsigy- 
veno Romoje ir užsiėmė verslu. Kai 1989 metais Murmelsteinas mirė, 
Romos žydų bendruomenė neleido jo palaidoti šalia žmonos, skir- 
dama jam vietą kapinių pakraštyje. Abu Olandijos bendruomenės val- 
dytojai Cohenas ir Asscheris buvo teisiami žydų garbės teismo, į kurį 
Asscheris atvykti atsisakė. Netrukus jis mirė. Cohenui kaltinimus pa- 
reiškė olandų vyriausybė, bet byla prieš jį buvo nutraukta. Rumuni- 
joje Fildermanas vėl ėmėsi senųjų žydų bendruomenės vadovo pa- 

reigų, tačiau paskui pasitraukė, persekiojamas komunistų vyriau- 
sybės. Centralos pirmininkas Nandoras Gingoldas atsistatydino dar 
prieš Rumunijai pralaimint karą, nes 1944 metais buvo pripažintas 
lygiateisiu Rumunijos piliečiu. 1945 metais jis buvo patrauktas teis- 
minėn atsakomybėn už svetimo turto grobstymą, nuteistas kalėti iki 
gyvos galvos, tačiau vėliau paleistas laisvėn. Gingoldas daug metų 
gydytojavo Bukarešto klinikoje. Renė Mayer, karo metais nepanoręs 
stoti į UGIF, tapo pokario Prancūzijos ministrų kabineto nariu ir 
premjeru. UGIF Pietų zonos vadovas Raymond'as Raoulis Lambert'as 
1942 metais buvo sučiuptas, išvežtas į Osvencimą ir kartu su visa šei- 
ma nunuodytas dujų kameroje. Lambert'o priešininkas, garbus ir se- 
nas vyras Jacgues'as Helbronner buvo suimtas po kelių mėnesių. Jį 
irgi nužudė Osvencime. Lenkijoje didžioji dauguma žydų vadų mirė 
kartu su savo bendruomenėmis. Varšuvietis Adamas Czerniakowas 
nusižudė, kai prasidėjus deportacijoms suprato negalįs išgelbėti žydų 
našlaičių. Jokūbas Gensas pralaimėjo kovą dėl Vilniaus geto išlikimo. 
Vieną dieną iškviestas vokiečių, jis galbūt nujautė savo galą, tačiau 
įsakymui vis tiek pakluso ir nuvykęs buvo sutiktas kulka. Baraszas bu- 
vo nužudytas 1943 metais, likvidavus Bialystoko getą, o Rumkowskis 
iškeliavo vienu paskutinių traukinių iš Lodzės į Osvencimą. 


10 


PABĖGĖLIAI 


Prieš prasidedant Galutinio sprendimo etapui, pusė milijono žydų 
buvo spėję palikti Vokietiją ir šalis, vykdžiusias diskriminacinę po- 
litiką Vokietijos pavyzdžiu. Nors tai buvo žmonės, kurie nuo an- 
tižydiškų akcijų nukentėjo vieni pirmųjų, viso katastrofos siaubo jie 
nepatyrė. Jie prarado namus, tačiau jiems nereikėjo keltis į getus. Kai 
kurie iš vidaus regėjo koncentracijos stovyklas, tačiau Osvencimo jų 
gyvenime nebuvo. Nedaugelis rašė memuarus, ir ilgą laiką nė vie- 

nas nevadino savęs pabėgėliu. Šis žodis nebuvo titulas, teikiamas už 
nuopelnus ar laimėjimus; jo skambesys priversdavo atvykėlį visu 
kūnu pajusti savosios padėties menkumą vos kirtus kitos valstybės sie- 
ną ar išlipus iš laivo. 

Daugiausia tarp pabėgėlių buvo žydų, prieš karą gyvenusių Vo- 
kietijoje, Austrijoje ir Gdanske; palyginti nedidelė žydų dalis pasi- 
traukė iš Čekijos ir Moravijos; dar mažesnį procentą sudarė Italijos 
ir Vengrijos žydai. Emigracija nevyko kolektyviai. Kiekviena būsimoji 
pabėgėlių šeima turėjo pati susirasti prieglobstį ir pati priimti spren- 
dimą palikti namus. 

Tarp tų, kurie išvyko anksčiau už kitus, buvo pinigingų Žmonių, 
užsienio žydų, į Palestiną susirengusių sionistų, menininkų, moky- 
tojų, profesorių ir kitų intelektualų, praradusių savo padėtį pačioje 
nacių režimo gyvavimo pradžioje, kai žydų teisės būdavo ribojamos 
įsakais. Išvyko ir studentai, kuriems mokslas ir pragyvenimo šaltinis 
nebebuvo garantuojami ar išvis įmanomi. Tačiau pirmaisiais penke- 
riais metais daugelis žydų laikė Adolfo Hitlerio viešpatavimą laiki- 
nu reiškiniu, kurį reikia pergyventi; arba žingsniu atgal, su kuriuo 
reikia apsiprasti; arba blogiausiu atveju suvaržytomis gyvenimo per- 
spektyvomis, kurios vis dėlto atrodė pakenčiamesnės už savanoriškos 
tremties nežinomybę. Verslininkus ypač stabdydavo nenoras prarasti 
kapitalą parduodant ar likviduojant savo įmones, taip pat reikalavi- 
mas mokėti įvestus išvykimo mokesčius ir santaupų įšaldymas emig- 
ruojant iš šalies. Tie, kurių gyvenimas priklausė nuo gaunamo užmo- 
kesčio ar atlyginimo, turėjo įveikti ir išorines kliūtis. Jas sudarydavo 
imigrantų nepageidaujančios šalys, kenčiančios nuo didelio bedarbių 
skaičiaus. Ypač nepalankioje situacijoje atsidūrė pensininkai, neįga- 
lieji ir beviltiškai skurstantys žydai. Tai netruko pastebėti ir nacių va- 
dovybė, keletą kartų aptarinėjusi realią galimybę, kad ilgainiui išvyks 
visi darbingi ir pasiturintys žmonės, palikdami vien „prastuomenę“. 

Iš tikrųjų nuo 1933 iki 1937 metų pabėgėlių srautas kasmet ėjo 
mažyn ir staiga plūstelėjo tik 1938 ir 1939 metais.! Šį emigracijos 
šuolį lėmė keletas aplinkybių. Viena jų buvo Austrijos aneksija 1938 
metų kovo mėnesį. Kita — nevaldomas smurto proveržis 1938 metų 
lapkričio 10 dieną. Tądien per dvidešimt keturias valandas nuo vi- 

durnakčio iki vidurnakčio buvo sudegintos sinagogos, išdaužytos 
žydų parduotuvių vitrinos, o žydų šeimos jėga išvarytos iš savo butų. 
Daugiau nei dvidešimt penki tūkstančiai žydų vyrų buvo išvežti į Da- 
chau, Buchenvaldo ir Zachsenhauzeno koncentracijos stovyklas, kur 
daugelis jų praleido ne vieną savaitę ir mėnesį. Netrukus po šių nera- 
mumų dekretais buvo likviduotos visos žydų įmonės ir kartu atimtas 
darbas iš tose firmose dirbusių žydų. Tada žydai ir pradėjo ieškotis 
bet kokios užuovėjos, — nesvarbu ar Kuboje, ar japonų okupuotame 
Šanchajuje, ar kaimyninėse šalyse Belgijoje, Prancūzijoje ir Italijoje, 
pro kurių skylėtas sienas buvo įmanoma patekti gavus laikinas vizas 
arba nelegaliai. Gana daug pabėgėlių neturėjo nė skatiko ir pasiekę 
artimiausią kelionės tikslą naudodavosi labdaros valgyklomis, finan- 
suojamomis Amerikos ir kitų laisvų valstybių žydų bendruomenių. 
"Tačiau apskritai pabėgėliai buvo jaunesni ir ne tokie bejėgiai kaip 
namuose pasilikę žydai. Daugelis net ir skurstančių emigrantų turėjo 
gabumų ir ambicijų. Mažą, bet svarbią išvykstančiųjų dalį sudarė pro- 
fesionalai ir jauni žmonės, siekiantys profesijos. Buvo ir asmenybių, 
kurių intelektualiniai sugebėjimai pelnė ar potencialiai galėjo pel- 
nyti joms pripažinimą. Gamtos mokslų srityje kaip niekur kitur mig- 
racija perkėlė talentus iš Centrinės Europos į anglosaksų šalis.2 
Hitleriui atėjus į valdžią, Vokietiją paliko šeši žydai Nobelio pre- 
mijos laureatai. "Tai buvo fizikas Jamesas Franckas, chemikai Fritzas 
Haberis ir Richardas Willstatteris, medikai Otto Warburgas, Otto 
Meyerhotffas ir Otto Loewi.3 Be to, jau po emigracijos Nobelio premi- 
jas už nuopelnus gamtos mokslų srityje gavo šešiolika žydų pabėgėlių 
iš Vokietijos, Austrijos, Italijos ir Vengrijos — fizikai Otto Sternas, Ma- 
xas Bornas, Felixas Blochas, Dennisas Gaboras, Emilio Segrė, Arno 
Penzias ir Jackas Steinbergeris; chemikai Georgas de Hevesy, Maxas 
Perutzas ir Gerhardas Herzbergas; medikai Fritzas Lipmannas, E. Bo- 
risas Chainas, Hansas Krebsas, Salvadoras Luria, Konradas Blochas 
ir Bernardas Katzas. Dauguma būsimųjų laureatų išvyko iš Vokieti- 
jos, kai jų darbas atsidūrė pavojuje arba buvo sustabdytas. Vienas jų, 
Maxas Perutzas, aneksavus Austriją, įstrigo Britanijoje ir nebegrįžo. 
Panašiai atsitiko ir Fritzui Lipmannui, kuris nebegalėjo parvažiuoti 
namo iš Danijos. Kai vokiečių fizikas Werneris Heisenbergas laišku 

pasiteiravo Šveicarijoje apsistojusio Felixo Blocho apie jo tolesnius 
planus, šis 1933 metų rugpjūčio 13 dieną atsakė neturįs noro grįžti į 
savo postą Leipcigo universitete ar imtis panašių pareigų bet kuria- 
me kitame Vokietijos universitete.* Italijos medikas Salvadoras Lu- 
ria 1940 metais emigravo iš Prancūzijos, o Vengrijos žydas Georgas 
de Hevesy, kuris iš Freiburgo buvo persikėlęs į Kopenhagą, 1943 me- 
tais pabėgo iš ten Žvejų valtele. 

Humanitarinių ir visuomenės mokslų srityse ištisos mokyklos rado 
savo idėjoms dirvą kituose kraštuose. Garbaus amžiaus sulaukęs Sig- 
mundas Freudas persikėlė iš Vienos į Britaniją. Bruno Bettelheimas 
į Jungtines Valstijas atvyko perėjęs Dachau ir Buchenvaldą. Geštalt- 
psichologijos atstovas Kurtas Lewinas 1932 metais lankėsi Jungtinėse 
Valstijose, kur ir pasiliko Hitlerį paskyrus kancleriu. Antropologas 
Claude'as Lėvi-Straussas 1940 metais pasitraukė į Jungtines Valsti- 
jas iš Prancūzijos. Teisininkas Hansas Kelsenas į JAV išvyko iš Vie- 
nos. Ekonomistas Ludwigas von Mises tuoj po aneksijos iš savo gim- 
tosios Vienos emigravo į Šveicariją, o jo kolega Franco Modigliani 
iškeliavo iš Italijos į Jungtines Valstijas. Vėliau abu jie gavo Nobelio 
ekonomikos premiją. Vienas vaikinas, pabėgęs iš Vokietijos ir Jung- 
tinėse Valstijose įgijęs politologo išsilavinimą, ilgainiui tapo galingu 
politiku ir valstybės sekretoriumi. "Tai buvo Henry Kissingeris. 

"Tarp pabėgėlių architektų buvo Erichas Mendelsohnas, kuris iš- 
garsėjo savo sukurtais plačiais langais, ir Marcelis Breuer, sukonstra- 
vęs cilindrines kėdes. Emigravo ir skulptoriai Jacgues'as Lipschitzas 
bei Ossipas Zadkine'as. Prancūzijos tapytojas Marcas Chagallas per 
karą turėjo pasitraukti iš savo šalies, o Amerikoje gimusiam tapytojui 
Lyoneliui Feiningeriui teko išvykti iš Vokietijos, kurioje buvo apsigy- 
venęs. Tremties skonį pajuto daugybė rašytojų ir muzikų. Iš garses- 
nių literatų buvo Stefanas Zweigas, Arthuras Koestleris ir Franzas 
Wertfelis. Kompozitoriams atstovavo Arnoldas Schonbergas ir Darius 
Milhaudas. Pabėgėlio dalia teko pianistui Arturui Schnabeliui, kla- 
vesinistei Wandai Landowskai, violončelininkui Emanueliui Feuer- 
mannui, dirigentams Bruno Walteriui, Otto Klempereriui, George'ui 
Solti, George'ui Szelliui, Erichui Leinsdorfui, Maurice'ui Abravane- 
liui ir Paului Kletzki. 

Reikia pripažinti, kad ne kiekvienoje veiklos srityje imigrantai tapo 
sėkmės pavyzdžiu. Verslo pasaulio atstovams nepavyko pakartoti inte- 
lektualų laimėjimų. "Tik retam jų pasitaikė proga vadovauti didelei įmo- 
nei. W. Michaelį Blumenthalį, jaunystėje per Šanchajų atvykusį į Jung- 
tines Valstijas ir iškilusį iki iždo sekretoriaus posto, galima pavadinti 
greičiau išimtimi iš taisyklės. Britanijos leidybos magnatas Robertas 
Maxwellas sukūrė konglomeratą, kuris po jo mirties iširo. Kai gyventi 
jam buvo likusios devynios dienos, per oficialius pietus jis kalbėjo apie 
Žydų tragediją ir klausė, kiek dar žuvusio jaunimo būtų galėję išgarsėti, 
bet ne kaip stambūs verslininkai, o kaip Nobelio premijos laureatai. 

Kalbant apie svarbesnius pasiekimus, reikėtų atsižvelgti ir į jų geo- 
grafiją. Palestinoje ir vėliau Izraelyje karjeros galimybės buvo kur kas 
labiau ribotos negu Vakaruose. Šie skirtumai pirmiausia susiję su vals- 
tybių dydžiu ir jų raidos tempais. Palestina potencialiai pajėgė suda- 
ryti sąlygas ne daugiau kaip saujelei tų emigrantų, kurių lūkesčius 
ar poreikius galėjo patenkinti tik didelės ir sudėtingos ekonominės 
struktūros, tinkamos jų veiklai plėtoti. 

Intelektualai ir menininkai turėjo savų sunkumų netgi pažengusio- 
se šalyse. Mokslininkams Otto Frischui ir Edwardui Telleriui atsisaky- 
ta suteikti Rockefellerio stipendiją motyvuojant tuo, kad jie nebegalės 
sugrįžti dirbti į Vokietiją. Politologui Hansui Morgenthau, vėliau 
tapusiam Čikagos universiteto įžymybe, iš pradžių nepavyko gauti 
asistento vietos Bruklino koledže. Rašoma, kad ekonomistas Ale- 
xanderis Gerschenkronas, prieš pradėdamas profesoriauti Harvarde, 
dirbo uosto kroviku. Franco Modigliani vadovavo importuojamų 
itališkų knygų centrui, kol ėmėsi darbo, už kurį buvo apdovanotas 
Nobelio ekonomikos premija. Austrijos patriotas kompozitorius Ar- 
noldas Schėnbergas, kuris tėvynėje buvo priėmęs krikščionybę, o 
emigracijoje atsivertė atgal į judaizmą, iki gyvenimo pabaigos Jungti- 
nėse Valstijose stengėsi užsidirbti lėšų pragyvenimui. Už kuklų atlygi- 
nimą jis dėstytojavo Kalifornijos universitete Los Andžele, iš kurio 
pasitraukęs gaudavo menkutę pensiją ir vertėsi muzikos pamokomis. 
"Tenoras Josefas Schmidtas, per vokiečių invaziją buvęs Belgijoje, iš 
ten pabėgo į Šveicariją ir trisdešimt aštuonerių metų mirė Šveicarijos 
internuotųjų stovykloje, nes jam nebuvo leista atsigulti į ligoninę. 

Pati pravarčiausia profesija žydams buvo medicina. Tačiau Jung- 
tinėse Valstijose, kur vyko žiauri ekonominė kova dėl kiekvieno 
paciento, gydytojai paprastai nebūdavo sutinkami išskėstomis ran- 
komis. Vienos universiteto Neurologijos instituto direktorius, dviejų 
šimtų mokslinių darbų autorius, apsigyvenęs Niujorko valstijoje, 
pamėgino pasinaudoti Niujorke veikiančiu įstatymu, kuriuo „pripa- 
žintiems ir autoritetingiems“ gydytojams būdavo leidžiama prak- 
tikuoti mediciną be specialaus egzamino. Nors Amerikos gydytojai 
savo rekomendacijomis apibūdino jį kaip „žymiausią“ ir „svar- 
biausią“ Europos neuropatologą, aukščiausiasis Niujorko teismas 
nutarė, kad valstijos atsisakymas atleisti jį nuo egzamino nebuvo 
nei savavališkas, nei neteisingas, nei įnoringas.? Kai į Niujorką iš 
Frankfurto atvyko vyras ir žmona — abu eiliniai gydytojai, ji pa- 
sisamdė tarnaite, kol jos vyras mokėsi anglų kalbos. Ji niekada 
nebedirbo medikės darbo. Mirus vyrui, našlė apsigyveno kukliame 
butuke, niekuo neišsiskirdama iš kitų vyresnio amžiaus moterų.“ 
Britanijoje keli šimtai gydytojų negalėjo praktikuoti, iki gavo pilie- 
tybę. Vienas istorikas šią situaciją aprašė taip: „Chirurgas paslapčia 
mazgodavo lavonus morge, rentgenologas taisydavo radijo apara- 
tus, o bakteriologas prekiaudavo kepimo milteliais.“? Matemati- 
kams nereikėjo laikyti egzamino licencijai gauti, tačiau emigravu- 
s1€eji Į Jungtines Valstijas atsidūrė tokioje rinkoje, kuri net neįstengė 
aprūpinti darbu visų Amerikoje gimusių specialistų, turinčių dak- 
taro laipsnį.š 

Skirtingai nei medikai ar matematikai, juristai apskritai negalėjo 
verstis savo amatu be ilgų studijų, kuriose iš naujo turėdavo išeiti 
teisės kursą, nebent jie po karo Vokietijoje ėmėsi bylų dėl nuosavybės 
teisių atstatymo arba nuostolių atlyginimo. Poetai ir romanistai įkliu- 
vo į kalbos spąstus. Nedaugelis jų galėjo sudominti nevokiečių skai- 
tytojus. Tai pavyko Franzui Werfeliui su saldžiuoju romanu Bernade- 
tos daina, kuriame ryškios katalikybės idėjos, ir Arthurui Koestleriui 
su rūsčiąja knyga Vidudienio tamsa apie komunizmą Sovietų Sąjungo- 
je, tačiau rašytojas Stefanas Zweigas ir jo žmona patys pasitraukė iš 
gyvenimo Brazilijoje, o satyrikas Kurtas Tucholsky nusižudė Švedi- 
joje, kai jam buvo keturiasdešimt penkeri? 

Didžioji dauguma pabėgėlių nebuvo nei mokslininkai, nei gydyto- 
jai, nei teisininkai, nei menininkai. Vieni neturėjo profesijos, kiti — 
ypatingų gabumų. Tiems iš jų, kurie jau buvo išaugę iš mokyklinio 
amžiaus, teko sugalvoti kokį nors didelių investicijų nereikalau- 
jantį menkutį verslą ar pasiieškoti prasčiausiai apmokamo darbo. 
Dažnam tai buvo skausminga ir žeminanti patirtis. Moteris, kuri vie- 
niša atsidūrė Britanijoje, turėjo kovoti iš paskutiniųjų, kad gautų lei- 
dimą dirbti. Negalėdama susimokėti už butą, ji susirado namų dar- 
bininkės vietą nežydų pabėgėlių šeimoje, kur jai buvo leista gyventi 
viename kambaryje su dviem šunimis. Iš alkio ji suvalgydavo šunų 
maistą.!? Ne geriau sekėsi ir žydų šeimai, kurios tėvas ir sūnus Pana- 
moje mėgino prekiauti kvepalais belsdamiesi į namų duris ir „ma- 
tydami jas užsitrenkiančias tiesiai prieš nosį“. Šeimai persikėlus į 
Niujorką, tėvas nusižudė, o motina visą likusį gyvenimą vertėsi kai- 
liadirbyste.!! 

Beveik visi pabėgėliai, atkeliavę į angliškai kalbančią šalį, išgyven- 
davo ekonominį ir psichologinį sukrėtimą. Jiems kartais tekdavo 
prašyti vietinių giminaičių, kad šie paskolintų pinigų pradinei nuo- 
mai sumokėti ir smulkiems apyvokoms daiktams įsigyti. Arba tekdavo 
parduoti atsivežtus asmeninius daiktus — fotoaparatus, porcelianą, 
pašto ženklų kolekcijas, kailinius. Pirmosiomis dienomis jie kiek- 
viename žingsnyje girdėdavo, kaip jiems pasisekę, kaip sunkiai jie 
turėsią dirbti ir kaip jiems reiksią nedelsiant išmokti angliškai. Visi 
be išimties suaugusieji kalbėdavo naująja kalba su svetimšališku ak- 
centu, kurio neįstengė atsikratyti. Jiems būdavo pranešama, kad nie- 
ko panašaus į savo dabartinį gyvenimą jie praeityje nesą patyrę, ir 
neabejojama, jog jie ir patys taip mano. Amerikoje jiems, kaip Johan- 
no Sebastiano Bacho klausytojams ir Johanno Wolfgango von Goe- 
the's skaitytojams, paaiškindavo, kad Victoras Herbertas esąs didis 
kompozitorius, o Washingtonas Irvingas — didis rašytojas. Pripratę 
prie draugystės, kurią jie suprasdavo kaip ryšį, visą gyvenimą siejusį 
panašaus mąstymo ir pasaulėžiūros žmones, jie bergždžiai ieškojo 
tokio paties dalyko Amerikoje: čia draugais dažnai būdavo vadina- 
mi atsitiktiniai menkai pažįstami žmonės. Jungtinės Valstijos rodėsi 
esančios ir norinčios būti nuošaly nuo kitų — milžiniška valstybė, 

susidedanti iš pavienių individų, kuriems nerūpi gyvenimo prasmė 
ir kuriems nesuprantamas juos supantis pasaulis. 

Po 1941 metų Jungtinių Valstijų ekonomika ir žmonių nuotaikos 
staiga pasikeitė. Šalį užpuolė. Nedarbas užleido vietą darbo jėgos sty- 
glui, o pabėgėliai stojo arba būdavo imami į ginkluotąsias pajėgas. 
Nenormaliomis karo sąlygomis pabėgėlių gyvenimas tapo normales- 
nis. Tačiau priešingai susiklostė tūkstančių emigrantų likimas Pran- 
cūzijoje ir Britanijoje, kur jie buvo internuoti kaip keliantys grėsmę 
saugumui. Didelė pabėgėlių grupė, ieškojusi prieglobsčio Britanijo- 
je, buvo pasmerkta gyventi barakuose, suręstuose britų valdomoje In- 
dijos vandenyno Maurikijaus saloje. Šanchajaus žydus japonai nuo 
1943 metų iki karo pabaigos laikė sugrūdę ankštame miesto kvarta- 
le. Apie šimtas tūkstančių Vokietijos pabėgėlių, įsikūrusių aplinkinėse 
šalyse, vėliau pakliuvo į Vokietijos armijų spąstus. Jie buvo lengvai 
pastebimi ir lengvai pažeidžiami, todėl tapo idealiomis aukomis per 
pirmuosius gabenimus į mirties stovyklas. 

Ne visi Vakarų Europos pabėgėliai iš savo šalių pasitraukė ketvir- 
tajame dešimtmetyje. Kai 1940 metų gegužės mėnesį Vokietija puolė 
vakarų kryptimi, tūkstančiai žydų pasitraukė į pietus iš Olandijos ir 
Liuksemburgo, dešimtys tūkstančių pabėgo iš Belgijos ir dar dešim- 
tys tūkstančių paliko savo namus Paryžiuje persikeldami į neokupuotą 
zoną. Kai kurie iš jų, kol dar buvo laiko, sėdo į laivus Marselyje, kiti 
bandė išvažiuoti į Šveicariją ar Ispaniją. 

Dar didesnė banga užtvindė kelius, vedančius rytų kryptimi, kai 
1939 metais Vokietija įsiveržė į Lenkiją. 1941 metais Vokietijai užpuo- 
lus Sovietų Sąjungą, pabėgėlių srautas vėl pasislinko toliau į rytus. 
Nemažai žydų bėgdami išsigelbėjo; nesuskaičiuojama daugybė kitų 
kelionės vargų nepakėlė. Lenkijos žydams po karo buvo leista pri- 
siglausti okupuotos Vokietijos vakariniuose rajonuose, kur jie tapo 
perkeltaisiais asmenimis be teisės sugrįžti į tėvynę ir turėjo stovyklo- 
se išlaukti kelerius papildomus metus, kol pagaliau surado namus Pa- 
lestinoje ar Jungtinėse Valstijose. 

VYRAI IR 
MOTERYS 


Pagal kūrėjų sumanymą Galutinis sprendimas turėjo garantuoti visų 
žydų sunaikinimą. Dažniausiai vyrai ir moterys pagrečiui būdavo su- 
varomi į transportą, vykstantį mirties stovyklon, ir pagrečiui būdavo 
šaudomi prie iškastų griovių. Jų kūnai degdavo tose pačiose krosny- 
se ir būdavo laidojami tuose pačiuose bendruose kapuose. Jie atsi- 
dūrė toje pačioje mėsmalėje, nes savo vizijose naciai regėjo Europą, 
kurioje neturėjo likti nė vieno gyvo žydo. 

"Tačiau kelias į visišką išnaikinimą buvo pažymėtas tam tikrais įvy- 
kiais, kurie vyrams turėjo vienokios įtakos, nes jie buvo vyrai, o mo- 
terims — kitokios, nes jos buvo moterys. Pirmiausia buvo keičiamasi 
vaidmenimis. Paskui transformavosi tarpusavio santykiai. Galų gale 
skirtingą pobūdį įgijo patiriami stresai ir traumos. 

Pradžioje sugebėjimai ir užsiėmimai būdavo skirstomi į vyriškus 
ir moteriškus, ir tas pasidalijimas išliko. Vyrai tebebuvo gydytojai, 
prekijai, sukirpėjai, batsiuviai, kepėjai, dažytojai ir nešikai. Moterys 
liko slaugės, virėjos, siuvėjos ir valytojos. Namuose motinoms nere- 
tai tekdavo visa vaikų priežiūros našta ir prievolė taupyti savaitinį 
duonos davinį. Tačiau laikui bėgant žydų neturtas užgulė vyrų pe- 
čius ir įvedė naują lygybę. Kai žydų parduotuves uždarė ir vyrai 
prarado darbą, jie nebegalėjo turėti sprendžiamojo balso, kur šei- 
mai gyventi ir kokiam pirkiniui skirti uždirbtus pinigus. Naująją nuo 
išorinio pasaulio atskirtą žydų bendruomenę sudarė vyrai, neturin- 
tys valdžios, ir moterys, neturinčios atramos. Berlyne viena žmona 
pasisukusi į savo sutuoktinį paklausė: „Ar tu ne rabinas? Ar ne vy- 
ras?! Daugybė vyrų buvo bedarbiai, kiti imami priverčiamiesiems 
arba pusiau priverčiamiesiems fiziniams darbams, dažniausiai dar- 
bo būriuose ir stovyklose. Jie tiesdavo kelius, klodavo bėgius, tvenk- 
davo upes, kasdavo anglį, statydavo įtvirtinimus. Moterų tradiciškai 

dar neprileisdavo prie svarbiausių postų, tačiau vis daugiau ir dau- 
giau jų užimdavo vyrų vietas fabrikuose. 

Dėl įvairiausių laisvės suvaržymų vyrai ir moterys galėdavo būti 
suvedami draugėn arba išskiriami. Kalbama, kad kūniška meilė bu- 
vo labai dažnas reiškinys tarp Minsko gete atsidūrusių deportuotųjų 
iš Vokietijos,? o kitame pasaulio gale Šanchajuje, kur moterys dirbo 
sekinantį fizinį darbą, padaugėjo skyrybų.? Kai Vilniaus geto gretos 
smarkiai išretėjo ir buvo leista pasilikti tik darbininkams bei jų arti- 
miausiems šeimos nariams, žaibiškai buvo sudarytos naujos vedybų 
sutartys, dauguma — fiktyvios.* Tuo tarpu Lodzės gete, paskelbus įsa- 
kymą deportuoti žmones, labai pagausėjo skyrybas įforminusių porų. 
Čia iš žydų administratorių pareikalauta sudaryti išvežamųjų sąrašus. 
Vardų įtraukimas į sąrašą buvo moralinė problema, kuriai reikėjo 
ieškoti pateisinimų. Buvo nutarta nubausti vyrus, kurie praeityje 
savanoriškai nepareiškė noro dirbti už geto ribų ir kuriuos teko jėga 
paskirti vykdyti darbų planus. Bausmė turėjo būti jų šeimų deporta- 
vimas. Įvykiams pakrypus šia linkme, daugelis žmonų padavė pra- 
šymus nutraukti santuoką.? 

Vokietijos valdomos Europos dalies žydų bendruomenėse moterų 
buvo daugiau nei vyrų. Lenkijoje prieš karą (1931 metų duomenimis) 
moterys sudarė 52,08 procento žydų gyventojų, Baltarusijoje (1939 
metų sausį) — 53,25, Ukrainoje (1939 metų sausį) — 53,70, Lietuvo- 
Je (1923 metais) — 52,08, Latvijoje (1930 metais) — 53,68, Vengrijo- 
je (1930 metais) — 52,08, Čekoslovakijoje (1930 metais) — 50,81, 
Olandijoje (1919 metais) — 51,90, Vokietijoje (1933 metais) — 52,24 
procento. Po emigracijos bangos (1939 metais) šis skaičius Vokieti- 
jos žemėse su senosiomis sienomis išaugo iki 58,16 procento.* Pa- 
darius galutinę apskaitą, tikriausiai paaiškėtų, kad daugiau nei pusė 
karo aukų buvo moterys, tačiau vyrai mirdavo greičiau. 

Didesnis vyriškos gyventojų dalies mirtingumas buvo pastebimas 
getuose. Reikia manyti, kad Varšuvos gete dominavo moterys, tačiau 
1941 metais jo teritorijoje mirė 22 978 vyrai ir 16 246 moterys." 
Lodzės gete, kur žmones nuolat įveždavo ir išveždavo, moterų buvo 
gerokai daugiau. Vidutiniškai jos sudarė 56 procentus visų gyvento- 
Jų — nuo 1941 metų sausio 1 dienos iki 1942 metų birželio 30 dienos 

šis skaičius svyravo tarp 54 iki 57 procentų. "Tačiau per tą laiką gete 
mirė 13 729 vyrai ir 8981 moteris, kitaip tariant, vyrų mirtingumas 
buvo beveik dvigubai didesnis negu moterų. Ištyrus tas užregistruo- 
tas aplinkybes, kurios sukėlė bent po vieną procentą Lodzės geto gy- 
ventojų mirčių 1941 metais ir 1942 metų pirmojoje pusėje, pasiro- 
do, jog kiekvienas mirties veiksnys vyrams kainavo daugiau gyvybių 
nei moterims, išskyrus, „senatvės ligas“ ir vėžį. Čia pateikiamos trys 
pagrindinės mirčių priežastys ir neapdoroti duomenys apie mirusiųjų 
skaičių dėl kiekvienos iš jųė: 


Mirė vyrų Mirė moterų 
Širdies ligos 3715 2572 
Bloga mityba 3200 1745 
Plaučių tuberkuliozė 2946 1601 


Badavimas ne visada būdavo tiesioginė mirties priežastis. Dažnai jis 
pablogindavo sveikatą pacientų, jau sirgusių kitomis ligomis. Ar Lo- 
dzės gete vyrai valgydavo mažiau nei moterys? Vargu, nes maisto 
daviniai būdavo koreguojami valdininkų ir darbininkų naudai. Ar 
moterys būdavo atleidžiamos nuo sunkiųjų darbų? Yra išlikusi nuo- 
trauka, kurioje nufotografuotos dvi jaunos geto merginos, kaip ar- 
kliai įkinkytos į žemą vagonėlį su dideliu išmatų baku.? Tačiau nėra 
abejonių, kad daug daugiau vyrų nei moterų pakliūdavo į alinančias 
sąlygas. Papildomos valgio porcijos neatstatydavo darbe išeikvotų 
Jėgų, ojei susirgęs darbininkas nepasveikdavo ilgiau kaip per savaitę, 
maisto priedai jam nebebūdavo skiriami.!* Pastebėtina, kad amžiaus 
grupėje nuo dvidešimties iki dvidešimt penkerių metų Lodzės geto 
vyrų mirtingumas buvo tris su puse karto didesnis už moterų. !! 
Moterys sąlygiškai mažiau nukentėjo tik verbuojant žmones sun- 
kiesiems darbams ir plečiant darbų apimtis 1940, 1941 ir 1942 me- 
tais. Prasidėjus deportacijoms, laimė nuo jų nusigręžė. Darbas tapo 
svarbiausia iš priežasčių atidėti išvežimą arba nuo jo atleisti. Dabar 
labiau moterys nei vyrai galėjo būti palaikytos geto „balastu“. Ne 
mažiau kaip 80 procentų Varšuvos geto žydų buvo deportuoti 1942 
metų vasarą. Deportacijų išvakarėse getas turėjo 368 902 gyvento- 
jus, iš kurių 211 292 (tai yra 57,28 procento) buvo moterys. Po depor- 
tacijų maždaug pusė likusių žydų slapstėsi. Registruoti buvo 35 633 

asmenys. Šioje į sąrašus įtrauktoje pusėje buvo tik 15 696 moterys, 
tai yra 44,05 procento viso registruotųjų skaičiaus.!? 

Lodzės getą išretino kelios deportacijų bangos. Pirmąkart žmonės 
buvo masiškai išvežami 1942 metų sausio-— gegužės mėnesiais. 194] 
metų gruodžio 31 dieną getas turėjo 162 681 gyventoją kartu su nau- 
jaisiais atvykėliais iš Vokietijos. Iš viso įvairiose amžiaus grupėse bu- 
vo 92 703 moterys (arba 56,98 procento) ir 69 978 vyrai (arba 43,02 
procento). Iki gegužės mėnesio į deportuojamųjų transportą pakliu- 
vo 54 990 geto gyventojų, iš jų — 34 223 moterys ir 20 767 vyrai, tai 
yra moterų gete sumažėjo 36,92 procentais, o vyrų — 29,68 procen- 
tais, neskaičiuojant per deportacijų laikotarpį mirusių žmonių.“ 

"Tai, kad vyrai mirdavo anksčiau už moteris, nebuvo vien getams 
būdingas reiškinys. Okupuotoje Sovietų Sąjungoje pirmosiomis šau- 
dymų aukomis tapo vyrai. Ta pačia tvarka žudynės buvo vykdomos 
Serbijoje. Abi operacijos prasidėjo 1941 metais, ir abiem atvejais 
nusikaltėliai stengėsi surasti veiksmingiausią naikinimo būdą. Sovietų 
Sąjungos teritorijoje, kaip ir Serbijoje, reikėjo kuo racionaliau iš- 
spręsti žudymo klausimą, o tai padaryti buvo lengviau, taikiniu pasi- 
renkant vyrus. Į rytus nusiųstiems policijos rezervistams ir Serbijoje 
dislokuotai armijai net ir vienų vyrų likvidavimas buvo ganėtinai 
varginantis dalykas. "Tačiau moterų, netekusių savo šeimos maitintojų, 
irgi nebuvo galima pernelyg ilgai laikyti gyvų, todėl vos tik sovietų 
teritorijose pavyko mobilizuoti vietos kolaborantus, o Serbijoje sutel- 
kti pakankamai SS personalo, atėjo eilė žydėms moterims ir vaikams. 

Vengrijoje pirmieji nukentėjo Vengrijos armijos darbo kuopose tar- 
navę vyrai. Prancūzijoje vokiečiai deportacijas motyvavo „darbais“ ry- 
tuose ir pirmuosiuose šešiuose sąstatuose iš šalies išgabeno beveik 
vien vyrus. Per vėlesnę akciją, vykusią 1942 metų liepą Paryžiuje, bu- 
vo suimtos daugiausia moterys, kai kurios jų — anksčiau areštuotų 
vyrų žmonos kartu su vaikais. Netrukus trylika papildomų transpor- 
to priemonių vėl išvežė daugiau vyrų nei moterų. Šįkart deportacijų 
aukomis tapo tūkstančiai Prancūzijos kareivių, demobilizuotų tarny- 
bai darbo stovyklose ir virtusių lengvu grobiu vokiečiams.!“ 

Mirties stovyklose žmonių būdavo pasigailima tik išimtiniais at- 
vejais. Gyvi likdavo tie, kurie galėjo atlikti specialių įgūdžių arba 

ištvermės reikalaujantį darbą, kol šis buvo būtinas vokiečiams. Toje 
atrankoje mažiau moterų nei vyrų išvengdavo skubaus susidorojimo 
dujų kamerose. Galimas daiktas, kad iš Osvencime likusių gyvų žydų 
trečdalis buvo moterys. Kitose stovyklose, kur kalinių darbo jėga bu- 
vo menka ir išgyveno tik saujelė pasmerktųjų, moterų iš viso neliko. 
Vos kelios pabėgo iš Treblinkos ir Sobiboro. Nė viena nesugrįžo iš 
Belžeco ir Chelmno.!? 

MIŠRIOS 
SANTUOKOS 


Kai Europos žydai tapo emancipuoti, jie ėmė kurti mišrias šeimas. 
Prieš Antrąjį pasaulinį karą tokios šeimos dar buvo retos Lenkijoje, 
Baltijos šalyse ir Rumunijoje. Per dų dešimtmečius jų padaugėjo So- 
vietų Sąjungoje. Vokietijoje, Austrijoje, Vengrijoje, Čekijoje, Moravi- 
joje ir Olandijoje jų skaičius pradėjo augti anksčiau ir didesniais tem- 
pais. Danijoje ir Italijoje mišrios santuokos buvo įprastas dalykas.! 

Nacistinė Vokietija ir jos sąjungininkės dekretais neardė mišrių 
šeimų. Nežydo sutuoktinio nebuvo galima traktuoti taip, lyg jis būtų 
buvęs žydas, nes būtų pasipylusi protestų kruša iš jo giminaičių ir 
Bažnyčios atstovų, o žydo sutuoktinio nebuvo galima pasmerkti visai 
antižydiškų įsakų lavinai, nes būtų buvusi įskaudinta jo antroji pusė. 
Negana to, tik keletas santuokų iširo dėl nežydo sutuoktinio pateik- 
to ieškinio. Pirmojoje amžiaus pusėje skyrybos dar nebuvo virtusios 
gyvenimo būdu, ir žydai, susituokę su kito tikėjimo žmonėmis, ne- 
buvo masiškai paliekami savo žmonų ar vyrų. Tad, bendrai paėmus, 
šiems žydams pražūtis negrėsė. Tačiau tai nereiškia, kad visiems jiems 
buvo lemta nugyventi ramų gyvenimą ir kad nė vienas jų neįkliuvo į 
užmestą tinklą. Ypač Vokietijoje jie neišnykdavo iš valdžios akiračio 
ir būdavo nuolatinis vokiečių valdininkijos diskusijų objektas. Jie 
niekada negalėjo būti tikri dėl savo ateities. 

Jau ketvirtajame dešimtmetyje daugelis nežydes vedusių žydų ne- 
teko darbo ir pragyvenimo šaltinio. Kai Vokietijoje žydus imta perkė- 
linėti į specialiai jiems skirtus namus, mišrios šeimos pasidalijo į dvi 
grupes — privilegijuotųjų ir neprivilegijuotųjų. Pranašumą turėjo tos 
šeimos, kurių atžalos nebuvo išaugintos žydiška dvasia. Tokiu atveju 
žydas sutuoktinis likdavo privilegijuotas netgi santuokai iširus ar vie- 
ninteliam sūnui žuvus mūšio lauke per Antrąjį pasaulinį karą. Į pri- 
vilegijuotųjų kategoriją įėjo ir bevaikės vokiečių vyrų žmonos, jeigu 
jų santuoka tebegaliojo. Šiuos žmones atleisdavo ne tik nuo įkurdi- 
nimo žydų namuose, bet ir nuo žydų žvaigždės nešiojimo. Tiesa, 
lengvatos nebuvo taikomos visuotinai. Prancūzijoje šimtai su nežydais 
susituokusių žydų buvo uždaryti Dransi tranzitinėje stovykloje, iš kur 
juos siųsdavo į Lamanšo salas įtvirtinimų statyti.2 Ne ką lengvesnis 
darbų grafikas buvo sudarytas ir mišriose santuokose gyvenantiems 
Vienos bei Frankfurto žydams.? 

Pagrindinis mišrias šeimas sukūrusių žydų rūpestis buvo jų tykan- 
tis nuolatinis deportavimo pavojus. Pasinaudodama šiuo nerimu, 
Olandiją valdanti vokiečių administracija įtikino kai kuriuos vyrus, 
kurių nežydės žmonos dar galėjo turėti vaikų, sterilizuotis mainais 
už neliečiamumą.* Kai kuriuose regionuose kitatautes vedę žydai 
būdavo paprasčiausiai suimami. 1943 metų vasario pabaigoje per ne- 
tikėtą reidą Berlyno fabrikuose šie vyrai darbo metu buvo sučiupti 
kartu su visais žydais. Po arešto juos atskirai nuo kitų apgyvendino 
pastate Rosenstrasse'ėje, kur sprendėsi jų likimas. Vokietės žmonos 
kelias dienas gatvėje rengė demonstracijas reikalaudamos savo vyrų 
išlaisvinimo, kol šie pagaliau buvo paleisti.? "Tuo tarpu Italijoje SS 
savavališkai vertė italų kolaborantus išsiųsti į Osvencimą nuo 140 iki 
150 žydų moterų ir vyrų iš mišrių šeimų.* 1942 metais Lietuvoje sau- 
gumo policija areštavo dvylika žydų. Visi jie buvo vedę nežydes ir vi- 
si priėmę katalikybę. Jie nemanė turį persikelti į getą, todėl pasiliko 
namie su žmonomis. Lietuvės žmonos buvo spaudžiamos išsiskirti su 
savo vyrais.? 

Slovakijoje buvo sulaikyta vengrakalbio gyventojo žmona. Įsiutęs 
vyriškis Vokiečių partijos savanorių korpusui (FS) pasiuntė laišką, ku- 
riame prisistatė esąs krikščionis vengras, vedęs pasikrikštijusią žydę. 

Ši dabar esanti deportuota. „Dėl to neapgailestauju, nes bent jau pa- 
vyko ja atsikratyti“, - rašė jis. Tačiau kodėl tie akiplėšos vokiečiai te- 
begyveną su savo šimtaprocentinėm žydėm žmonom, kodėl nebuvu- 
sios išgabentos jų moterys? Toliau jis nurodė vardą ir adresą žmogaus, 
kurio žydei žmonai buvo leista pasilikti, kadangi, pasak jo, vyras pri- 
klausąs Vokiečių partijai. „Jūs už tai sumokėsit, nes tie neišvežti žydai 
ir išgers jūsų kraują“, — rašė jis savo laiške. 

Okupuotoje SSRS dalyje žydei žmonai galėdavo būti rizikinga gy- 
venti namuose, kuriuose tuo metu nebūdavo jos nežydo vyro. Ma- 
riupolio žudynes išgyvenusi moteris pasakoja, kad tos žydės, kurių 
nežydai vyrai liko mieste, išvengė mirties, tačiau tos mišrių šeimų mo- 
terys, kurių vyrai išėjo į Raudonąją armiją arba buvo sovietų vyriau- 
sybės evakuoti, pakliuvo į žudikų nagus kartu su savo vaikais ir buvo 
sušaudytos. Kitatautes vedusiems žydams vyrams reikėdavo prisista- 
tyti vokiečiams bet kokiu atveju, tačiau jų žmonos ir vaikai, jei no- 
rėdavo, galėdavo pasilikti namuose.? 

Rimčiausias smūgis mišriose šeimose gyvenusius žydus ištikdavo 
Jų santuokai iširus. Vokietijoje buvo atvejų, kai skyrybos įvykdavo dėl 
politinio ar visuomeninio spaudimo, nors nė vienas iš sutuoktinių 
nepageidaudavo savo noru nutraukti santykių. Dar prieš prasidedant 
masinėms deportacijoms, vyrai, kurie tebeturėdavo fizinių kontaktų 
su buvusiomis žmonomis, būdavo apkaltinami „rasės teršimu“, todėl 
iki 1940 metų nemažai tokių „teršėjų“ pakliuvo į Zachsenhauzeno 
koncentracijos stovyklos barakus. Jiems būdavo sugalvojami ypatingi 
kankinimo ir mirties būdai, pavyzdžiui, uždusinimas šluotų sandėliu- 
ke arba šalto vandens švirkštimas žarnomis tiesiai aukai į širdį.!0 

Kai dėl vyro ir žmonos abipusio nepakantumo vedybinis gyve- 
nimas klostydavosi nesėkmingai, žydas sutuoktinis galėdavo atsidurti 
pavojingoje situacijoje. "Tai iliustruoja istorija vienos mišrios poros iš 
Hamburgo, kartu nugyvenusios daugybę metų. 1908 metais 1882-ųjų 
gimimo Amalie S. ištekėjo už krikščionio vyro P, gimusio 1881 me- 
tais. Jos tėvas buvo odos pramonės fabrikantas, investavęs ir į baldų 
gamyklą. P. toje gamykloje dirbo vadybininku. Netrukus pora susi- 
laukė savo vienintelio vaiko — dukters. Per Pirmąjį pasaulinį karą P. 
kariavo fronte ir buvo apdovanotas. Trečiajame dešimtmetyje jis jau 

turėjo nuosavą juvelyrinių dirbinių verslą. Amalie, kuri buvo studi- 
javusi prekybos mokslus, jam padėjo. 

Santuoka buvo laiminga ir darni iki 1928 metų, kai Amalie, ku- 
riai tuomet sukako keturiasdešimt šešeri, radikaliai pasikeitė. Ji be 
jokios dingsties ėmė pavyduliauti ir apkaltino vyrą neištikimybe, o 
1929 ar 1930 metais sveikatos tarnyboms pranešė, neva jis sergąs ve- 
nerine liga. P užsikrėtęs nebuvo. Nors pinigų šeima nestokojo, Ama- 
lie pradėjo įkeitinėti bendrą turtą ir paskelbė nebūsianti laiminga tol, 
kol P. nenukeliaus į kapus. Kai nebegalėdavo ištverti jos elgesio, vy- 
ras išsikraustydavo iš namų. 1934 metais jis nutarė išsiskirti sa Ama- 
lie, bet jai paprašius atleidimo apsigalvojo. Kurį laiką jiedu gyveno 
ramiai, tačiau paskui ji vėl ėmė siautėti ir apkaltino jį susidėjus su 
kekšėmis. 

1943 metų pabaigoje jaunesnioji P sesuo persikėlė į jų butą. Sesuo 
buvo išsiskyrusi ir turėjo du sūnus, abu — kareivius. Vienas buvo žuvęs 
1941 metais, oji pati neteko namų per bombardavimą. Dabar Ama- 
lie pradėjo naują kampaniją: žydų kerštas netruksiąs ateiti; keršto nu- 
sipelniusių nusikaltėlių sąrašai jau esą rengiami; vokiečių kareiviai 
visi esą žudikai; per antskrydžius žuvę vokiečių vaikai esą užmušti 
Hitlerio; Vokietija pralaimėjusi karą. Svainės nuolatos vaidydavosi, 
ir 1944 metų vasario 18 dieną, kai P nebuvo namie, Amalie paprašė 
vyro sesers išsikraustyti. Ši pradėjo pakuotis daiktus ir susijaudinusi 
užvedė kalbą su moterimi iš to paties daugiabučio namo. Kaimynė 
perpasakojo P. sesers skundus vienam nežymiam partijos valdinin- 
kui, kuris patarė P išsiskirti su žmona. Tas pats partijos narys pasi- 
kalbėjo su savo viršininku sakydamas, kad kilęs ginčas greičiausiai 
buvo šeimyninio pobūdžio, tačiau perėjo į politiką. 

Kadangi partija nesiėmė jokių žygių, Amalie vyro sesuo pasiteira- 
vo, kur yra gestapas. P. kartu su seseria apsilankė Hamburgo gesta- 
po būstinėje pas specialistą žydų klausimais 17 paklausė, kas nutiktų 
Amalie po skyrybų. Gestapininkas pasakė, kad ji patektų į žydų na- 
mus, bet pridūrė, jog už melagingus parodymus prieš ją gali būti 
baudžiama. Amalie svainė apstulbo išgirdusi tokį atsakymą, tačiau, 
santykiams namuose einant prastyn, ir ji, ir jos brolis nutarė Amalie 
„atsikratyti“. Sesuo surašė raštą, liudijantį prieš „žydę“, o gestapas 

paklausė P, ar šis esąs pasiryžęs patvirtinti pareiškimą savo parašu. 
P. pasirašė. 1944 metų kovo 22 dieną P. pradėjo skyrybų procesą, ir 
po dviejų dienų vokiečiai Amalie suėmė. 1944 metų balandžio 5 die- 
ną pora buvo ištuokta pripažįstant Amalie kaltąja puse. Kol Amalie 
kalėjo, P ir jo sesuo siuntė jai drabužius ir kitus būtinus reikmenis. 
Liepą Amalie buvo išvežta į Osvencimą ir nebegrįžo.!! 

Pavojus grėsdavo net tiems išsiskyrusiems ar našlaujantiems mišrių 
šeimų žydams, kurių vaikai neišpažino judaizmo. Olandijoje žydas 
žurnalistas Philipas Mechanicus, dviejų suaugusių dukterų tėvas, 
kurio santuoka su žmona olande buvo nutraukta, ištisus metus kalėjo 
tranzitinėje stovykloje. Paskui buvo išgabentas į Osvencimą, kur mi- 
rė.!? Našlys pabėgėlis iš Vokietijos Hermannas Rosenbaumas, irgi gy- 
venęs Olandijoje, paprašė atleisti jį nuo būtinybės dėvėti žydišką 
žvaigždę (ir kartu išbraukti jį iš deportuojamų žydų sąrašų), nes jo 
velionė žmona buvusi arijė ir jis turįs du vaikus, vienas kurių — sep- 
tyniolikmetis Mischling — esąs paimtas į Vokietijos armiją. Negana 
to, pats Rosenbaumas irgi buvęs fronto kareivis nuo 1916 iki 1918 
metų. Bylą Hagoje nagrinėjo vokiečių saugumo policijos atstovė Ger- 
trud Slottke. Ji rekomendavo hauptšturmfiureriui Zėpfui atmesti 
prašymą motyvuodama tuo, kad ieškovas tapo našlių 1937 metais ir 
neturi jokių ypatingų nuopelnų Vokietijai. Zopfas sutiko.!3 

Sutuoktiniams, kurie augino įvaikintus kūdikius, jokios lengvatos 
negaliojo. Istorikas H.G. Adleris pasakoja žmoną palaidojusio Arthu- 
ro von Weinbergo istoriją. Per Pirmąjį pasaulinį karą turėjęs majoro 
laipsnį ir kovojęs priešakinėse linijose, karui pasibaigus jis tapo žino- 
ma figūra Vokietijos chemijos pramonėje. Weinbergas 1909 metais 
buvo vedęs vokietę našlę ir įvaikinęs dvi jos dukteris, vėliau ištekėju- 
sias už kilmingų vyrų. Kai 1942 metų birželio mėnesį von Weinber- 
gas buvo areštuotas vienos iš savo įdukrų namuose, chemijos pramo- 
nininkų įgaliotasis atstovas Karlas Krauchas parašė išsamų laišką 
Himmlerio asmeninio štabo viršininkui Karlui Wolffui. Nepaisant šio 
svarbaus įsikišimo, aštuoniasdešimt vienerių metų amžiaus Weinber- 
gas buvo išvežtas į Terezino getą ir ten mirė.!4 

Adleris taip pat mini žydę vedusio vokiečių gydytojo dr. Oswaldo 
Ellerio iš Kisingeno atvejį. Pora vaikų neturėjo. 1942 metų gegužės 

1 dieną dr. Elleris pasiuntė laišką vidaus reikalų ministrui Frickui. 
Jis teigė 1904 metais vedęs Ellą Anschūtz. Dabar jam beveik septy- 
niasdešimt ir jis labai nerimaująs dėl to, kas gali ištikti žmoną, jeigu 
jis mirtų. Santuoka likusi bevaikė tik dėl jo vieno fizinės ydos, kuri 
esanti įgimta. Vedybinio gyvenimo metais jo žmona išsiugdžiusi abso- 
liučiai vokišką savimonę ir, gerbdama vyro politines pažiūras, įstojusi 
į Vokiečių nacionalinę liaudies partiją. 1933 metais abu balsavę už 
Adolfą Hitlerį. Trys jo žydės žmonos broliai per Pirmąjį pasaulinį ka- 
rą buvę kareiviai, o vienas už narsą pakeltas į karininkus. Trisdešimt 
aštuonerius metus žmona jį moraliai palaikiusi. Taigi, kol gyvas, jis 
norįs gauti garantijas, kad žmona po jo mirties nebus verčiama nešio- 
ti žydišką žvaigždę ir patirti kitas pasekmes, kaip antai „perkėlimą į 
Lenkiją ar panašiai . Dr. Ellerio prašymas buvo siuntinėjamas į Eich- 
manno tarnybą, Niurnbergo gestapą ir Viurcburgo gestapą, kol pa- 
galiau nutarta jį atmesti. Adlerio manymu, sutuoktiniams pavyko 
išgyventi karą, nes aplanke nerasta duomenų apie kokį nors papil- 
domą susirašinėjimą.!5 

Priešingai nei dr. Elleris, Zolingeno prekybininkas Maxas Wagne- 
ris 1934 metais išsiskyrė su savo žmona žyde. Netekusi mišrios san- 
tuokos teikiamos užuovėjos, 1941 metų spalio mėnesį ji buvo išsiųsta 
į Lodzės getą. Wagneriui tokia įvykių raida reiškė smūgį, nes kartu 
su ja buvo deportuoti ir du jo sūnūs: vienas gimęs 1925, kitas — 1931 
metais. Vaikai, kurie buvo žydų tikėjimo, po skyrybų liko su motina, 
nes jis pats nebegalėjo rūpintis namų ūkiu. Wagneris buvo pasiuntęs 
laišką Diuseldorfo žydų vadovybei pranešdamas, kad jo sūnūs dau- 
giau nebėra žydų religinės bendruomenės nariai, tačiau, kaip pats 
sužinojo vėliau, be nustatytų teismo procedūrų šio paprasto perspėji- 
mo nepakako žydiškam vaikų statusui panaikinti. 1941 metų lapkritį 
Wagneris vedė antrąkart ir nedelsdamas iškėlė bylą, kad būtų pri- 
pažintas vieninteliu savo sūnų globėju. Laiške vidaus reikalų minist- 
rui Frickui jis prašė sugrąžinti vaikus iš Lodzės pabrėždamas savo ryšį 
su jais ir pridurdamas, kad per Pirmąjį pasaulinį karą į armiją buvo 
išėjęs savanoriu ir kare netekęs 30 procentų darbingumo. 1942 metų 
gruodį vietos gestapas žodžiu informavo Wagnerį, kad jo sūnūs Ar- 
thuras ir Egonas mirę. Jie buvę gabenami „darbams toliau į rytus ir 


150 Aukos 


mirė kelyje“. Tuomet Wagneris pareiškė susirašinėjęs su savo vaikais 
ir siųsdavęs jiems pinigų, tačiau po 1942 metų rugsėjo mėnesio ne- 
begaudavęs iš jų nei laiškų, nei kvitų. Jis nepajėgė suprasti, kas išdrįso 
pasiųsti darbams jo vienuolikmetį jaunesnįjį sūnų, ir norėjo sužinoti, 
kaipgi mirė jo vaikai. Jam buvo atsakyta, kad mirties liudijimų nesą 
ir apie mirties priežastį nežinoma.!? 

Maxas Wagneris negalėjo apginti savo vaikų, nes oficialiai jie te- 
bebuvo skiriami prie žydų religinės bendruomenės narių ir depor- 
tacijos metu nebegyveno jo šeimoje.!? Lygiai kaip žydės moters vo- 
kietis vyras negalėdavo savo namuose užtikrinti saugumo jos žydui 
vaikui, jei tas vaikas nebuvo jo. 1931 metais pamaldus protestantas 
Jochenas Klepperis, tuomet buvęs dvidešimt aštuonerių, vedė trylika 
metų už save vyresnę žydę, kuri turėjo dvi žydes dukteris iš ankstesnės 
santuokos. Vyresnioji prieš karą emigravo, o jaunesnioji liko Berlyne 
kartu su motina ir Klepperiu. Klepperis buvo nerimastinga asme- 
nybė. Jis rašė knygas, ir 1937 metais pasirodė jo svarbiausias roma- 
nas Der Vater apie Prūsijos „sosto feldfebelį“ Frydrichą Vilhelmą I. 
Už tai jis buvo garbstomas nacių aplinkoje, nes karalių Frydrichą 
Vilhelmą I šie laikė didžiausiu vokiečių didvyriu. Vidaus reikalų mi- 
nistras Frickas net dalijo knygos egzempliorius kaip dovanas. Nors 
Klepperiui pinigus skaičiuoti reikėjo, jis gyveno kaip vidurinės 
klasės atstovas. Pirkdavo baroko stiliaus baldus, o jo draugijoje būta 
ir aukštuomenės žmonių, kurių pripažinimą jis pelnė savo roma- 
nu. Prasidėjus karui, Klepperio žmona dirbo „Siemens“ koncerne. 
Kadangi antrajam vyrui dėl savo amžiaus vaikų pagimdyti ji nebe- 
galėjo, Klepperis tikėjosi, kad ji ir jos duktė bent priims jo tikėji- 
mą. Klepperio svajonė išsipildė, ir jie visi trys 1940 metų Kalėdas 
šventė kaip krikščionių šeima. Žmona padovanojo jam barokinę ba- 
landžio figūrėlę, simbolizuojančią Šventąją Dvasią, ir Klepperio lai- 
mei nebuvo ribų. 

Laikotarpį nuo 1941 metų sausio iki spalio mėnesio Klepperis pra- 
leido Vokietijos armijoje, bet, atsidūręs Poltavos srityje Ukrainoje, 
buvo demobilizuotas kaip vedęs žydę. Tuo metu, kai jis sugrįžo, Vo- 
kietijos žydams buvo iškilusi deportavimo grėsmė. Žmona pasakė 
Klepperiui, kad jeigu jiedviem tektų skirtis, ji būtų linkusi verčiau 

pasirinkti savižudybę, kuri tokiomis aplinkybėmis nesanti mirtina 
nuodėmė. Klepperiui ši šventvagiška mintis sukėlė pasibaisėjimą. Iš 
Švedijos diplomatinės misijos jis desperatiškai bandė gauti vizą savo 
žmonos dvidešimtmetei dukrai, o iš Fricko — leidimą jai emigruoti. 
Vidaus reikalų ministras priėmė jį 1942 metų gruodžio 6 dieną, bet 
per pokalbį prakalbo ir apie pačios Klepperio žmonos saugumą, nes 
jau buvę mėginimų parengti prievartinių skyrybų dekretą. „Aš ne- 
galiu apsaugoti jūsų žmonos, — kalbėjo Frickas. — Aš negaliu ap- 
saugoti nė vieno žydo. Tokių dalykų, turint omeny jų pobūdį, išvis 
neįmanoma būtų padaryti slapčia. Žinia apie juos pasiektų fiurerį, o 
tada mes neišvengtume siaubingos scenos.“ "Tą dieną Klepperis, jo 
žmona ir jos dukra kalbėjosi apie galimybę drauge pasitraukti iš gy- 
venimo. Gruodžio 9 dieną Eichmannas susitiko su Klepperiu. Jis ne- 
davė galutinio atsakymo dėl dukters emigracijos, bet suteikė Klep- 
periui vilčių sakydamas, kad sprendimas tikriausiai būsiąs teigiamas. 
"Tačiau paskutinis valdžios žodis, matyt, buvo neigiamas, nes gruodžio 
10 dieną Jochenas Klepperis ir jo žmona su dukteria nusižudė.!š 

VAIKAI 


Vaikų likimą galima būtų pavaizduoti keturių situacijų schema. Pir- 
moji ženklino ankstyvąjį nacių režimą, apsiribodavusį įvairiausiais su- 
varžymais. Antroji pakopa buvo gyvenimas getuose. Vėliau prasidėjo 
atrankos deportacijoms ir šaudymams. Galų gale vaikus imta žudyti. 

Žydų bendruomenėje vaikų buvo nedaug palyginti su aplinkinėmis 
nežydų šeimomis. Žydų vaikų gimstamumas žemesnę ribą pasiekė 
greičiau nei nežydų, o Prūsijoje, Austrijoje, Čekijoje ir Moravijoje, 
Vengrijoje, Italijoje mirštančių žydų skaičius pralenkė gimstančių.! 
Devyni antižydiškų veiksmų mėnesiai gimimų vidurkį Vokietijos kon- 
troliuojamuose regionuose ir Vokietijos sąjungininkių teritorijose 

sumažino dar labiau. Šalyse, kuriose skurdinimo ir izoliavimo pro- 
cesas vyko jau kuris laikas, ne tik kūdikių, bet ir mažų vaikų buvo 
negausu. Tai nereiškia, kad šie vaikai nekentėjo. 

Ekonominės ir socialinės diskriminacijos tarpsniu vaikų likimas 
priklausė nuo jų tėvų ir motinų likimo. Jie prarasdavo stogą virš gal- 
vos, jeigu jų tėvai būdavo išvaromi iš savo butų. Jie netekdavo judėji- 
mo laisvės, jeigu laisvę atimdavo iš visų žydų. Jiems nebebūdavo 
prieinama ankstesnė maisto kokybė ir įvairovė, jeigu papildomus da- 
vinius žydams panaikindavo, o parduotuvių lankymo valandas su- 
trumpindavo. Žydas moksleivis dažniau už kitus tapdavo auka mo- 
kykloje panašiai kaip suaugęs žydas tapdavo auka darbovietėje. Jeigu 
jie negalėdavo emigruoti, — o už Vokietijos ir Austrijos ribų šis klau- 
simas dauguma atvejų net nebuvo svarstomas, — jų laukė slogi gyve- 
nimo tikrovė. Kaip ir vyresni šeimynykščiai, su kuriais atsidūrė tuose 
pačiuose spąstuose, jie mažai ko galėjo tikėtis ir daug ko turėjo bai- 
mintis. 

Nepriteklių ir draudimų prislėgtuose Rytų Europos getuose gy- 
venimo ir mirties klausimas tapo kasdienybe. Čia pastebimas didžiu- 
lis mirtingumo augimas, pirmiausia ir daugiausia nukenčiant mažiau- 
siems vaikams. 

Išsamiausius statistinius duomenis, pagal kuriuos galima susida- 
ryti vaizdą apie padėtį dideliuose getuose, turime iš Lodzės, kur žydų 
taryba parengė nuodugnią ataskaitą, apimančią laikotarpį nuo 1940 
metų gegužės iki 1942 metų birželio mėnesio.ž Kai 1940 metų ba- 
landžio 30 dieną užsivėrė geto vartai, jame buvo atsidūrę 163 777 
žmonės. Vėliau dešimtys tūkstančių žydų buvo atgabenta į getą iš Vo- 
kietijos, Liuksemburgo, Čekijos ir Moravijos kaimų bei miestų, bet 
Šį pagausėjimą atsvėrė mirtys ir deportacijos. 1942 metų birželio 30 
dieną beliko 102 546 gyventojai. 1944 metais getas buvo nušluotas 
nuo žemės paviršiaus. 

Kaip ir kitur, žydų gimstamumas Lodzėje valdant vokiečiams su- 
mažėjo. Sprendžiant iš ataskaitoje pateikiamų duomenų pagal atski- 
ras amžiaus grupes, ketvirtajame dešimtmetyje tūkstančiui gyventojų 
per metus vidutiniškai tekdavo šešiolika naujagimių. 1940 metų ge- 
gužės- gruodžio mėnesiais tūkstančiui gyventojų gimdavo maždaug 

aštuoni vaikai. 1941 metų rodiklis buvo keturi naujagimiai tūkstan- 
čiui gyventojų. 

Lodzėje prasidėjus geto periodui, nelaimės pakirto kūdikius. Nuo 
1940 metų gegužės 1 dienos iki 1941 metų pabaigos gete gimė 1390 
vaikų. Iki 1941 metų gruodžio 31 dienos iš viso mirė 416 vienerių 
metų amžiaus nesulaukusių naujagimių. Trečdalio jų mirtis aiškinta 
priešlaikiniu gimimu. Kitos penkios nustatytos mirčių priežastys buvo 
plaučių ligos, virškinimo trakto ligos, apsinuodijimas maistu, bloga 
mityba ir dizenterija. 

Nuo 1940 metų gegužės 1 dienos iki 1942 metų birželio 30 dienos 
mirė 1150 kūdikių, iš jų — 610 vaikų, gimusių prieš suformuojant 
getą; 416 gete gimusių kūdikių, kurie mirė iki 1941 metų pabaigos; 
124 gete gimę arba neseniai į getą atvežti vaikai, kurie mirė per pir- 
mąją 1942 metų pusę. Naujagimių organizmas būdavo taip greitai 
nualinamas, kad 872 kūdikiai iš minėtų 1150 mirė dar 1940 metais. 

Didėjantis iš kūdikystės amžiaus išaugusių vaikų mirtingumas buvo 
daugmaž proporcingas staigiai šoktelėjusiam suaugusiųjų mirtingu- 
mui. Ataskaitoje nedetalizuojamos vaikų nuo vienerių iki keturioli- 
kos metų amžiaus mirties priežastys, tačiau, atėmus iš bendro visam 
getui sudaryto sąrašo priešlaikinius gimdymus, širdies ligas ir se- 
natvės ligas, likusieji pagrindiniai mirtis sukėlę veiksniai 1940 me- 
tais buvo dizenterija, plaučių ligos ir virškinimo trakto ligos, o 1941 
ir 1942 metais — tuberkuliozė ir badas. 

Lodzės getas turėjo sukūręs gerai organizuotą socialinių paslaugų 
sistemą, į kurią įėjo našlaičių prieglaudos, vaikų „kolonijos“, vaikų 
sanatorija, vaikų tuberkuliozės dispanseris ir vaikų dantų klinika.? 
"Tuberkuliozės dispanseris paslaugas teikė nemokamai. Per pirmąjį 
darbo mėnesį 1941 metų kovą jame apsilankė 501 vaikas; iki 1942 
metų sausio buvo užregistruoti 5275 pacientai. Dispanseris turėjo 
rentgeno aparatą. Darbuotojai vaikams skirdavo injekcijas ir pagal 
veikiančią tvarką išrašydavo siuntimus į kitas įstaigas. Pirmaisiais me- 
tais 1681 vaikas buvo perkeltas į ligonines, vaikų kolonijas ir profi- 
laktikai skirtą našlaičių prieglaudą. Ataskaitoje nenurodoma, kiek tu- 
berkulioze užsikrėtusių vaikų tose institucijose mirė. 

A lentele. Vaikų mirtingumas Lodzės gete 


Mirčių skaičius tūkstančiui gyventojų 


visų Lodzės vaikų nuo vaikų nuo 
žydų liki8metų 8iki 14 metų 
amžiaus amžiaus 
1938 10,7 [2-3] [1-2] 
1940 gegužė-gruodis 65,1 19 6,1 
1941 75,8 18 8,5 
1942 sausis-— birželis 182,2 26 23,2 


Pastaba: Turimi duomenys leidžia pateikti tik suapvalintus amžiaus gru- 
pės nuo 1 iki 8 metų skaičius. 


Badas buvo viena iš pagrindinių mirtį sukeliančių priežasčių. Mais- 
to davinių sistema Lodzės gete buvo sutvarkyta taip, kad palaikytų 
sunkiuosius darbus dirbančių žmonių jėgas. 1942 metų viduryje be- 
veik 70 procentų geto gyventojų gaudavo darbininkams skirtą nor- 
mą, tai yra bazinę porciją ir papildomus 150 gramų duonos bei 40 
gramų dešrelės per dieną. Likusieji 30 procentų gyventojų iš esmės 
buvo senukai, ligoniai ir vaikai.“ 

Šiokia tokia paguoda vaikams buvo pieno virtuvė. 1940 metų rug- 
sėjo— gruodžio mėnesiais „pieno mišinių“ kiekis virtuvėje viduti- 
niškai siekdavo 99 litrus per dieną. 1941 metais virtuvė kasdien 
sukaupdavo 262 litrus pieno, o per 1942 metų pirmus keturis mėne- 
sius — 318 litrų. Tėvai už pieną turėdavo mokėti. 

Dauguma Lodzės geto vaikų gyveno savo šeimose ir valgė tą patį 
maistą kaip ir visi kiti namuose. Žemiausią skurdo ribą pasiekusios 
šeimos pardavinėdavo bent kiek geresnės kokybės davinio dalį, kad 
už gautus pinigus galėtų įsigyti daugiau prastų, kartais beveik ne- 
valgomų, būtiniausių produktų. Labiau pasiturintys sluoksniai, at- 
virkščiai, už pinigus stengdavosi nusipirkti skanesnio valgio. Viduti- 
niokai, gyvendavę iš atlyginimo, galėdavo iš savo davinio papildyti 
menką vaiko porciją, tačiau Lodzės geto seniūnas Rumkowskis ne- 
sidžiaugė tokiomis dalybomis. Tėvas, kuris jam vienam skirtą mais- 
to kortelę naudojąs ir savo vaikui pavalgydinti, fiziškai nusilpsiąs ir 
nebegalėsiąs dirbti visu pajėgumu. Todėl 1943 metais Rumkowskis 

pakeitė produktų skirstymo sistemą ir darbininkams tiekdavo mais- 
tą jų darbo vietose. Keturiems tūkstančiams benamių vaikų, pasak 
jo, esančios įkurtos labdaringos įstaigos, kur kiekvienas vaikas galįs 
dukart per dieną gauti „geros sriubos“? 

Varšuvos geto statistiniai duomenys nėra tokie tikslūs kaip Lodzės 
geto, tačiau jų pakanka bendrais bruožais palyginti šias dvi bendruo- 
menes. Varšuvos getas buvo suformuotas 1940 metų lapkritį ir pa- 
smerktas masinėms deportacijoms, kurios prasidėjo 1942 metų liepos 
menesį. Per tą laiką vidutinis geto gyventojų skaičius buvo maždaug 
400 000 žmonių, turint omeny ir iš aplinkinių rajonų atvežamus 
žydus bei 69 000 mirusiųjų. Gauti duomenys rodo, kad Varšuvos ir 
Lodzės getuose bendras gyventojų mirtingumas pasiekė beveik to- 
kias pat proporcijas ir kad vaikai abiejuose getuose patyrė santyki- 
nai panašius nuostolius. 

Ką savo vaikų labui padarė Varšuvos getas? Pagrindinė geto vado- 
vybės praktikuojama šalpos forma buvo „vidudienio“ pietūs, į kuriuos 
įeidavo avižinė košė, kruopų sriuba arba lakštiniai, sumaišyti su ke- 
liomis daržovėmis ir riebalų šlakeliu. Porcijos būdavo dalijamos iš 
anksto paskirtoms grupėms. Per antrąją 1941 metų pusę taip maiti- 
nosi vidutiniškai 31 740 vaikų.? Skirtingai nuo Lodzės, Varšuvos gete 
pradinės mokyklos buvo uždraustos. Netormaliai vaikų švietimu rūpi- 
nosi „namų komitetai“. Kai draudimas 1941 metų rugsėjo pradžioje 
buvo panaikintas, vaikams iki vienuolikos metų buvo įsteigtos mo- 
kyklos.? 1942 metų sausį mokyklas lankė 3000 vaikų; liepos mėnesį 
mokinių buvo 6700. Svarbi mokyklų sistemos teikiama paslauga bu- 
vo pusryčiai. Sausio mėnesį juos gaudavo dauguma moksleivių.* Ret- 
karčiais vaikams būdavo skiriamos padidintos maisto normos. 1942 
metų vasario mėnesį geto Maisto tiekimo valdyba į vaikų kortelę 
įtraukė du kiaušinius (po 0,7 zloto už vienetą).? Tarybos pirmininkas 
Czerniakowas, kada tik galėdamas, stengėsi bent truputį ar bent lai- 
kinai palengvinti gyvenimą. Jis organizuodavo lėšų vaikams rinkimo 
akcijas, atitverdavo vietas žaidimų aikštelėms, rengdavo prašmatnių 
maisto parduotuvių ir restoranų, lūždavusių nuo juodosios rinkos 
prekių, apiplėšimus, kad atimtas gėrybes išdalytų našlaičiams prie- 
glaudose ir benamiams vaikams gatvėse.!? 

B lentele. Vaikų mirtingumas Varšuvos ir Lodzės getuose 


Visų Bendras Bendras Varšuvos geto Lodzės geto 
Varšuvos Varšuvos Varšuvos vaikų mirčių vaikų iki 14 
žydų san- žydų geto vaikų skaičiaus metų Mirčių 
tykinis mirčių iki 15 metų santykis (X) skaičiaus san- 
mirtingu- skaičius mirčių su bendru tykis (76) su 
mas skaičius Varšuvos geto bendru Lo- 
mirčių skai-  dzės geto mir- 
čiumi čių skaičiumi 
1938 lapkritis— 
1939 birželis [12] 3175 
1939 lapkritis-— 
1940 birželis [33] 8695 
1940 gegužė- 
gruodis 18,83 
1941 sausis— 
liepa 91,7 19 251 1596 8,29 
bendras vaikų 
iki 13 metų 5,77 
mirčių 
skaičius 
1941 rugpjūtis— 
gruodis 174,9 23 998 2419 10,08 
1942 sausis— 
birželis 144,0 26355 3060 11,72 5,23 


Pastaba: 1939-1940 metų Varšuvos statistiniai duomenys pateikiami Adamo 
Czerniakowo laiške Pasauliniam žydų kongresui, 1940 rugsėjo 1, Ameri- 
kos žydų archyvas, Pasaulinio žydų kongreso kolekcija, byla (pagal abė- 
cėlę) Poland 204 A-2. 1941 metų Varšuvos geto skaičiai nurodomi Czer- 
niakowo ataskaitoje geto komisarui Auerswaldui, 1942 vasario 6, Zentrale 
Stelle der Landesjustizverwaltungen, Auerswald byla, 365 e. 1942 metų 
duomenys imti iš tolesnių kasmėnesinių Czerniakowo ataskaitų Auers- 
waldui, Zentrale Stelle, Polen kolekcija, raudoni numeriai 365 e ir d. Prieš 
karą Varšuvoje žydų gimstamumas buvo šiek tiek mažesnis nei Lodzėje, 
žr. Varšuvos duomenis Liebmano Herscho straipsnyje: “Jewish Population 
"Trends in Europe“ žydų enciklopediniame žinyne The Jewish People Past 
and Present, vol. 2, New York, 1955, p. 11. Kita vertus, į Lodzę iš Vakarų 
buvo atgabenta palyginti daug bevaikių žydų šeimų; tuo tarpu Varšuvos 
getas keletą kartų buvo papildytas neturtingomis aplinkinių vietovių žydų 
šeimomis, kuriose vaikų skaičius, galimas daiktas, viršijo vidutinį. 

Nors Varšuvos gete veikė našlaičių prieglaudos ir ligoninės, jos bu- 
vo per mažai finansuojamos, kad išsiverstų be labdaros iš privačių 
šaltinių (kartais — užsienio). Dažnai joms trūkdavo lovų, maisto, kuro 
ar paprasčiausių medikamentų. 1941 metų kovo mėnesį į ligoninę 
atėjo moteris vedina nusilpusiu ir dūstančiu vaiku. Budintis gydytojas 
apžiūrėjo ligonį ir pasakė priimsiąs jį į skyrių tik su sąlyga, jei motina 
sumokėsianti 15 zlotų būsimoms laidotuvių išlaidoms. Kai moteris 
šaukdama bandė aiškinti esanti pabėgėlė, prieš patekdama į getą 
buvusi deportuota keturis kartus ir pinigų neturinti, gydytojas pa- 
sišalino.!! 

Pabėgėlių, atkeltų į getą iš kaimų, laukė atšiaurios sąlygos. Žiemos 
mėnesiais utėlėti vaikai, tik lindėdami lovose, galėdavo ištverti nesu- 
šalę be paltų ir batų nešildomuose kambariuose.!ž 1942 metų sausio 
mėnesį vieninteliame pabėgėlių paskirstymo punkte, Dzikos gatvėje 
9, mirė 63 vaikai iš 128. Keturiuose pabėgėlių namuose per tą patį 
laiką mirė 215 vaikų, tai yra 37 procentai visų sausio mėnesį mirusių 
geto vaikų.!š 

Galop vis daugiau Varšuvos žydų vaikų pradėjo gyventi savaran- 
kiškai. Kai kurie įsitraukė į smarkiai išsiplėtusią geto juodosios rin- 
kos prekybą su išoriniu pasaulių. Sučiupti su mažais bulvių ar morkų 
ryšulėliais, jie kartais būdavo primušami, o jų produktai — konfiskuo- 
jami. Vargingesni tėvai leisdavo savo vaikams slapčia išbėgti už geto 
ribų, kad šie nors retsykiais gautų pavalgyti labdaringose lenkų šei- 
mose. "Tačiau dauguma vaikų elgetaudavo pačiame gete. Jie sukdavo 
ratus apie turgaus prekystalius, bandydami pagriebti kokią supuvu- 
sią daržovę, arba dainuodavo, norėdami patraukti praeivių dėmesį, 
arba tiesiog stovėdavo pamėlynavusiomis nuo šalčio kojomis ir verk- 
davo.“ 194] metais gatvėje mirė 152 vaikai.!* 1942 metais daugelis 
jų jau nebeturėjo namų, o be namų jie buvo bejėgiai. Czerniakowas 
norėjo atstatyti sugriautus pastatus, kad apgyvendintų juose mažiau- 
siai penkis tūkstančius vaikų.!* Šis sumanymas liko neįgyvendintas. 

Getas ne tik paveikdavo vaikų gyvenimo sąlygas, bet ir pakeisda- 
vo jų psichiką. Daugelis mažesnių vaikų nebežinojo, kas yra laisvė. 
Getas jiems buvo norma. Czerniakowas cituoja vieno geto vaiko pa- 
sakytus žodžius: „Aš dar neturiu raiščio ant rankovės, bet suaugęs 

turėsiu.“!7 Terezino geto istorikas H.G. Adleris geto vaikus apibūdina 
kaip „rūškanus“, „visuomet dirglius“ ir „niekada neprarandančius 
budrumo“. Jie matė savo tėvus beteisius ir paniekintus, matė juos 
nuolankiai kenčiančius užgaules, matė pačių tėvų kūdikišką bejė- 
giškumą. Jie būriais bastydavosi gatvėmis, neretai pasukdami savais 
anarchijos keliais.!* Taip jie elgdavosi ne vien Terezine. Gaujomis val- 
kataujantys vaikai nuo devynerių iki penkiolikos metų buvo įprastas 
vaizdas ir Vilniaus gete.!? Daugelyje getų vaikams, ypač vyresniems 
berniukams, tekdavo imtis suaugusiųjų vaidmens ir tapti elgetomis, 
kontrabandininkais, pameistriais, darbininkais ar tiesiog bedarbių le- 
giono nariais. 

Prasidėjus deportacijoms, vaikai atsidūrė įvykių sūkuryje. Dažniau- 
siai jie būdavo išvežami kartu su savo šeimomis. Tokia tvarka papras- 
tai palengvindavo darbą tiek vokiečių nusikaltėliams, tiek žydų tary- 
boms. Slovakijos internuotųjų asmenų stovyklose veikiantis žydų 
perkėlimo štabas didžiavosi savo sugebėjimu parengti deportuojamų 
vyrų ir moterų sąrašus, kurių kiekviename būdavo po tūkstantį žmo- 
nių, suskirstytų į vyresnio amžiaus, vidutinio amžiaus ir vaikų gru- 
pes.?? Berlyne, kur 1943 metų pradžioje esesininkai žydus darbinin- 
kus masiškai suiminėjo fabrikuose, Žydų apgyvendinimo valdyba 
kartu su kitais žydais funkcionieriais ir medicinos seselėmis ieškojo 
laisvėje esančių moterų ir vaikų, kad vėl „suvestų draugėn šeimas.?! 
"Tačiau buvo ir tokių situacijų, kai vaikai iškeliaudavo vėliau ar net 
anksčiau už savo tėvus. 

Tai gerai iliustruoja Prancūzijos pavyzdys. 1942 metais Prancūzi- 
joje vaikai nebūdavo suimami kartu su savo pasmerkta šeima, kadan- 
gi vokiečiai norėjo sukurti mitą, neva žydai į rytus važiuoją dirbti. 
Kita vertus, prancūzų policija manė, kad būtų naudingiau kartu su 
tėvais išsiųsti ir daugiau kaip dvejų metų sulaukusius vaikus. Iš esmės 
jie priešinosi vokiečių idėjai padaryti vaikams išimtį, nes tokiu atve- 
ju reikėdavo ieškoti vietos be tėvų likusiems kūdikiams apgyvendin- 
ti ir tekdavo suimti dar daugiau suaugusiųjų, kad būtų kuo užpildyti 
išvažiuojančius traukinius. Dilemą abi pusės išsprendė sutarusios, kad 
iš internuotųjų asmenų stovyklų pirmiausia bus deportuojami tėvai, 
O jų atžalos, Eichmannui leidus, išvyks įkandin. Po šio nutarimo 

anksčiau neišvežti vaikai į sąstatus buvo sodinami pramaišiui su ki- 
tais suaugusiais. Kai kurie traukiniai gabeno tik vaikus.?ž 1943 ir 
1944 metais žydų organizacijoms pavykdavo vis daugiau vaikų įkur- 
dinti katalikiškose našlaičių prieglaudose ir pensionuose arba slapta 
išvežti juos iš Prancūzijos. Pietų Prancūzijoje, kur beglobiai vaikai, 
sulaukę daugiau nei penkerių metų, pagal atskirą prancūzų nurody- 
mą būdavo atleidžiami nuo deportacijų, žydų gerove besirūpinantys 
socialiniai darbuotojai įtikindavo suimtuosius atsisakyti savo vaikų, 
kad taip šie išsigelbėtų nuo tremties.?3 Tačiau kartais nepasisekdavo 
greitai surasti vaikams saugaus prieglobsčio, ir kai kurie jų pakliū- 
davo naciams į rankas. Galutiniais duomenimis, 11,9 procento iš 
Prancūzijos deportuotų asmenų buvo vaikai iki penkiolikos metų.?* 
Palyginimui galima pasakyti, kad Belgijoje vaikai sudarė 19,7 pro- 
cento visų išvežtų Žydų.?? 

Rytų Europos sunkiųjų darbų getuose vaikus palikdavo neliestus 
pirmiausia todėl, kad buvo tikimasi, jog jų buvimas šalia palaikys tėvų 
nuotaiką ir darbingumą. Tačiau kartais ši nuostata būdavo pakei- 
čiama. Kauno geto gydytojas dr. Aaronas Perecas prisiminė vieną at- 
vejį, kai 1944 metų kovo pabaigoje, prie rutinos įpratusiems geto ka- 
liniams nebesitikint jokių netikėtumų, žydų policijai buvo liepta 
susirinkti neva išklausyti instrukcijų apie oro antskrydžius. Policinin- 
kai buvo sulaikyti, o vokiečiai iš sunkvežimių garsiakalbiais įspėjo 
žydus, kad kiekvienas sutiktas gatvėje bus nužudytas. "Tai išgirdusios, 
kai kurios motinos instinktyviai puolė šaukti vidun savo vaikų. Pasku- 
bomis vaikai buvo suslapstyti rūsiuose, ir keliems jų, kad užmigtų, 
dr. Perecas suleido vaistų. "Tuo tarpu lauke pasilikę vaikai buvo laipi- 
nami į sunkvežimius ir mašinas. Viena motina bėgo paskui savo tris 
mažylius, kurie jau buvo įkelti į mašiną. Nieko nepaisydama, ji suri- 
ko vokiečiui: „Atiduok mano vaikus!“ "Tas atsakė: „Gali vieną pasi- 
imti. 20 

Lodzės geto gyventojų gretos išretėjo per 1942 metų pirmųjų mė- 
nesių deportacijas, tačiau likusi bendruomenės dalis tebebuvo ne- 
vienalytė ir tebekėlė rūpesčių geto seniūnui Rumkowskiui. Nuo šiol 
jo pasiryžimas paversti getą fabriku sustiprėjo dvigubai. Žinodamas, 
kad nedirbantis žydas rizikuoja gyvybe, jis norėjo įtraukti į darbą 

visus vyresnius nei dešimties metų vaikus." Tačiau kai kas nutiko. 
1942 metų rugpjūčio 31 dienos vakarą vokiečiai pareikalavo, kad kitą 
rytą penktą valandą pas juos prisistatytų penkiasdešimt žydų polici- 
ninkų. Rugsėjo 1 dieną, prieš auštant, vokiečiai surengė reidą į geto 
ligonines, iš kurių viena buvo vaikų ligoninė. Rugsėjo 4 dieną Rum- 
kowskis pasakė kalbą, kurioje paskelbė, kad „valdžios organų įsaky- 
mu“ visi žydai, jaunesni nei dešimties ir vyresni nei šešiasdešimt pen- 
kerių, turi būti „perkelti į kitą gyvenamąją vietą“. Stovėdamas priešais 
minią ir įsijautęs į „palaužto žydo“ vaidmenį, Rumkowskis sakė: „Se- 
natvėje turiu tiesti į jus rankas maldaudamas — broliai ir seserys, 
atiduokite juos man, atveskite man savo vaikus!“ Žydų tarybos Re- 
gistracijos ir duomenų departamento Statistikos skyrius dirbdavo 
dviem pamainomis po dvylika valandų, kad spėtų kuo greičiau pa- 
rengti aukų sąrašus, tačiau vokiečiai nekantravo. Kartu su žydais po- 
licininkais ir gaisrininkais jie ėjo iš vieno kvartalo į kitą ir, spręsdami 
apie amžių pagal Žmogaus išvaizdą, išsivarydavo nelaiminguosius. 
Policininkai ir ugniagesiai sutiko dalyvauti akcijoje už vokiečių pa- 
žadą, kad jų pačių vaikų bus pasigailėta.2š 

Žydų vyresnybei vaikai buvo ypatingas rūpestis. Kiekvienas Eu- 
ropos žydų vadovas žinojo, kad vaikai biologiškai laiduoja ben- 
druomenės ateitį. Vilniuje Jokūbas Gensas neketino atiduoti vaikų 
už jokią kainą. Rumunijoje Wilhelmas Fildermanas rašydavo laiškus 
bandydamas išgelbėti už Dnestro upės vargstančius našlaičius. Ray- 
mond'as Raoulis Lambert'as, jau laukdamas savo deportacijos inter- 
nuotųjų asmenų stovykloje prie Paryžiaus, ragino, kol dar yra laiko, 
išvežioti vaikus po įvairiausias vietoves. Varšuvos gete Adamas Czer- 
niakowas, negalėdamas įtikinti vokiečių vadovaujamo žydų perkėli- 
mo štabo pasigailėti geto našlaičių, išgėrė nuodų tabletę. 

Retai kada suaugusiesiems pavykdavo kartu su vaikais ištrūkti iš 
geto, nors Baltarusijos miškuose veikė keletas stovyklų, kuriose žydai 
partizanai stengėsi paslėpti jaunas šeimas. Taip pat būta mėginimų 
atiduoti vaikus nežydams šeimininkams. Jungtinių Valstijų teismo 
išvadose papasakota, kaip nedideliame Galicijos Lisecų miestelyje, 
kuriame tais laikais gyveno ukrainiečiai, lenkai ir žydai, žydui gydyto- 
jui pasisekė lenkams draugams palikti mažą savo dukrą prieš išvežant 

visą Lisecų žydų bendruomenę į Stanislavo getą. Draugų šeima mer- 
gaitę perdavė lenkei krikščionei Jadwigai Spilarewicz. Kai ponia Spi- 
larewicz išgirdo, kad viena lenkų šeima buvo suimta už žydų slėpimą, 
ji nutarė išsivežti vaiką į Krokuvą ir stabtelėjo Lisecuose pas gimines 
pasiskolinti pinigų kelionei. Du policininkai ukrainiečiai iškart arešta- 
vo ją ir laikė uždarytą kelias savaites. Vaikas irgi buvo sučiuptas. Įvy- 
kio liudininkai matė, kaip vienas policininkas, vardu Bohdanas Kozij, 
tempė mergaitę į kiemą už policijos nuovados. Vaikui pradėjus mal- 
dauti pasigailėjimo, Kozij tiesių taikymu ją nušovė. Jos kūną žmonės 
matė žydų kapinėse.?? 

Koncentracijos stovyklose išgyvendavo labai mažai vaikų. Iš 4918 
penkiolikos metų nesulaukusių Belgijos vaikų, kurie buvo deportuoti 
į Osvencimą, gyvi sugrįžo tik penkiasdešimt trys.?? Paaugliai kartais 
galėdavo apsimesti vyresniais. Kai Elie Wieselį atvežė į Osvencimą, 
jam buvo penkiolika. Vienas kalinys priėjęs pasiteiravo jo amžiaus. 
Wieselis atsakė esąs penkiolikos. „Ne, tau aštuoniolika“, — pataisė 
pagyvenęs kalinys. Vaikinas pakartojo esąs penkiolikmetis. Nepa- 
Žįstamasis nenurimo ir liepė jam paklausyti duoto patarimo. Atsi- 
dūręs priešais SS karininką, turėjusį atrinkti aukas dujų kamerai, 
Wieselis vėl buvo paklaustas, kiek jam metų. Šįkart jo atsakymas bu- 
vo: „Aštuoniolika“.3! 

Grynose mirties stovyklose — Treblinkoje, Sobibore, Belžece ir 
Chelmne — vaikai neturėjo jokios galimybės ištrūkti gyvi. Į Chelm- 
ną Simonas Srebnikas pakliuvo būdamas trylikos. Vokiečiai sargybi- 
niai pasiliko jį kaip laimę nešantį talismaną. Stovyklą uždarant, jie 
suvarė į berniuką kulką ir pamanė jį žuvus. Tačiau jis išgyveno, kad 
papasakotų ateinančioms kartoms savo istoriją.32 

"Tose vietose, kur vyko žydų šaudymo operacijos, būdavo žudomi 
ir vaikai. Tik pradžioje, budeliams išsivedus vyrus, vaikai pasilikda- 
vo su savo motinomis. Tai truko neilgai.3? Greitai likę gyvi vaikai 
pradėjo suvokti, kas aplink juos dedasi. Dr. Perecas Kauno gete pa- 
stebėjo juos žaidžiančius naują žaidimą: jie rausė kapus, vaidino eg- 
zekuciją ir „laidojo“ užmuštuosius.3* 

1942 metų vasarą ir rudenį keli šimtai tūkstančių žydų buvo išžudy- 
ti Volynės ir Podolės srityje. Kai vokiečiai įžengė į nedidelį getą ir 

išrikiavo visus žydus, viena maža mergaitė paklausė: „Mama, kodėl 
liepei man apsivilkti šeštadieninę suknelę, mus juk veda sušaudyti.“ 
Egzekucijos vieta buvo ant kalvos maždaug už trijų kilometrų, ir mo- 
tina su vaiku ant rankų paskui aukų prigrūstą sunkvežimį buvo bėgte 
varoma visą kelią. Stovėdama šalia griovio, iki pusės užversto miru- 
siųjų kūnais, mergytė paklausė: „Mama, ko mes laukiame? Bėkime!“ 
Keli bandę pasprukti žmonės buvo tučtuojau pagauti ir čia pat sušau- 
dyti. Vaiko motina stovėjo nejudėdama ir žvelgė į kapą. Vokietis 
priėjęs pasiteiravo moters: „Katrą užmušti pirmą?“ Nesulaukęs at- 
sakymo, jis išplėšė dukterį motinai iš rankų. Mergaitė pravirko ir bu- 
vo nužudyta.?? 


14 


ŽYDAI 
KRIKŠČIONYS 


Iš pirmo žvilgsnio „krikščionio žydo“ sąvoka prieštarauja pati sau. 
"Tačiau nacių laikais nemaža Žmonių pagal išpažįstamą religiją buvo 
krikščionys, o pagal valdžios dekretus — žydai. Tie asmenys irgi tapo 
aukomis. 

„Žydą“ apibūdinantis oficialus terminas nusistovėjo dviem etapais. 
1933 metais žodžiu „nearijas“ buvo vadinamas kiekvienas žydų ar 
krikščionių tikėjimo Žmogus, kurio bent vienas senelis buvo žydas. 
Po dvejų metų tuos nearijus, kurie turėjo bent tris žydus senelius, imta 
laikyti žydais. Todėl 1935 metų apibrėžimas apėmė tiek naujakri- 
kščius, tiek dviejų naujakrikščių vaikus, net jei jie buvo pakrikštyti 
vos gimę. Tik pusiau žydai vienai ar kitai grupei buvo skiriami ne 
pagal savo tėvų ir senelių, o pagal savo pačių religiją. Jie nebuvo lai- 
komi žydais tuo atveju, jeigu dekreto pasirašymo dieną neišpažino 
judaizmo ir tuomet arba vėliau nebuvo susituokę su žydu ar žyde. 

1935 metų formuluotė buvo taikoma ne tik Vokietijoje, bet ir Vo- 
kietijos kontroliuojamose teritorijose, įskaitant Austriją, Čekiją ir Mo- 
raviją, Lenkiją, Olandiją, Belgiją, Prancūziją, Serbiją, Tesalonikus ir 
užimtus SSRS regionus. Skirdavosi tik data, kuriai atėjus pusiau žydui 
reikėjo turėti statusą asmens, neišpažįstančio žydų tikėjimo ir ne- 
susituokusio su žydu ar žyde. Be to, Vokietijos sukurta koncepcija ta- 
po pavyzdžiu toms šalims, kurios su vokiečiais buvo sudariusios są- 
jungą, nors čia dėl vietos Bažnyčių įtakos galima pastebėti įvairių 
nukrypimų nuo vokiškojo apibrėžimo. 

"Turbūt gausiausia pasikrikštijusių žydų dalis gyveno didžiosiose 
Vengrijos žemėse, kuriose 1942 metais buvo apie 62 000 tokių as- 
menų. Vokietijoje 1933 metais gyveno 40 000; aneksuojamoje Austri- 
joje 1938 metų kovo mėnesį —- 25 000; Čekijoje ir Moravijoje 1939 
metais — maždaug 10 000; Rumunijoje, atmetus prarastas teritorijas, 
1942 metais — beveik 5000; Olandijoje 1942 metais — per 2500; Slo- 
vakijoje 1939 metais — per 2000; Italijoje — keli tūkstančiai krikščio- 
nių tikėjimą priėmusių žydų.! Lenkijoje jie buvo skaičiuojami ne 
mažiau kaip tūkstančiais. 

Nemenkas procentas, o gal ir pusė, visų tų žmonių galėjo jaustis 
saugiai, nes buvo susituokę su nežydais. Pasikrikštijusių žydų pali- 
kuonims kartais pavykdavo nuslėpti savo tėvų ir senelių tautybę, jeigu 
Jų archyviniai dokumentai būdavo sunkiai prieinami, ypač okupuo- 
tose teritorijose.? Olandijoje evangelikus reformatus nuo deporta- 
cijų gynė Protestantų bažnyčioms taikoma nuolaidaš , tačiau tokios 
išimtys buvo retos, antraip būtų žlugęs sumanymas žydo apibrėžimą 
formuluoti atsižvelgiant į žmogaus kilmę. Kaip sakydavo naciai, žydas 
lieka žydas. 

Nepaisydami dekretuose pabrėžiamos kilmės svarbos, tūkstančiai 
panikos apimtų žydų priimdavo krikščionybę kaip saugantį juos ta- 
lismaną. "Tai buvo ypač būdinga šalims, kuriose Bažnyčia, žmonių įsi- 
tikinimu, turėjo ir šiokios tokios politinės galios. Stebėtojas iš Vokie- 
tijos saugumo tarnybos pranešė, kad Slovakijoje žydai „spiečiais“ 
renkąsi apie krikštyklas. Pasak jo, viename provincijos miestelyje kai 
kurie žydai šeštadieniais einą į sinagogą, o sekmadieniais lanką sta- 
čiatikių bažnyčią.“ 

"Tie žmonės, kurie krikščionybę išpažino nuo seno ir kurie buvo iš 
tikrųjų gimę krikščionimis, atsidūrė psichologiškai sunkioje padėty- 
je. Jie patys kadaise pasitraukė iš žydų aplinkos arba niekada jai ne- 
priklausė. Krikščionybė daugeliui jų reiškė priemonę parodyti arba 
įtvirtinti savo šiuolaikiškumą. Jie buvo tikra priešingybė žydams or- 
todoksams, visada laukdavusiems persekiojimų, net pavojaus akivaiz- 
doje nesutikdavusiems atiduoti vaikų į krikščioniškų įstaigų prie- 
globstį 17 niekada nesvarstydavusiems galimybės su suklastotomis 
krikšto pažymomis gyventi apsimetėlišką gyvenimą. Netgi nepa- 
maldūs asimiliuoti žydai širdies gilumoje nepamiršdavo esą žydai. 
Kai savo išgąsčiui jie sužinodavo esą už vokiečių arba kitų šalių pri- 
vilegijuotos bendruomenės ribų, jiems dar likdavo senoji, dažnai pu- 
siau pamiršta žydų kultūra su sava kalba, literatūra ir liturgija, kuri 
priklausė tiktai jiems. Be to, jie būdavo išlaikę ryšius vienas su kitu. 
"Tačiau žydai krikščionys tapo visiškais pašaliečiais, atstumtais juos 
užauginusios šalies ir neįsileidžiamais į žydų bendruomenę, nuo ku- 
rios jie patys kartą nusisuko. 

Pirmieji į keblią padėtį žydų kilmės krikščionys pakliuvo Vokieti- 
joje. Tepraėjus dviem su puse mėnesio po „nearijo“ sąvokos įvedi- 
mo, krikščionių tikėjimo nearijai sukūrė organizaciją ilgu pavadini- 
mu — Reicho nearijų arba negrynos arijų kilmės Vokietijos piliečių 
krikščionių sąjungą. Organizacijos steigėjai akcentavo savo „vokišką 
mąstyseną“, „krikščioniškus jausmus“, „valstybinį sąmoningumą" ir 
„fiurerio idėją. Jie teigė atstovaują suinteresuotų asmenų bendruo- 
menei, kartų su šeimos nariais arijais jungiančiai „milijonus“. Tačiau 
1935 metais naujam įstatymui paskelbus, kad žydai negalį būti šalies 
piliečiai, organizacijai teko keisti iškabą ir tapti Reicho krikščionių 
nearijų sąjunga. Vėliau, pabrėžiant žydišką apaštalo Pauliaus kilmę, 
ją nutarta vadinti Pauliaus federacija— Reicho krikščionių nearijų 
sąjunga. Ši sąjunga, savo aukščiausioje ir vietinėse vadovybėse tu- 
rėjusi daugybę profesionalų, teikdavo nariams teisines konsultacijas, 
pranešdavo apie įsidarbinimo galimybes ir patarinėdavo švietimo 
klausimais. 1937 metais ji ėmė rengti paskaitas apie emigraciją. Ta- 
čiau kaip tik tada sąjunga iš oficialių šaltinių gavo įspėjimą, kad ne- 
belaikytų savo gretose prie žydų priskiriamų asmenų. Organizacijos 

nariais liko krikščionys, turintys pusę arba ketvirtį žydiško kraujo, va- 
dinamieji Mischlinge, o ji pati buvo tyliai pervadinta į Sąjungą 1937. 
Savo žinių biuletenyje sąjunga negailėjo vietos Mischling sąvokai ir 
jos teisiniams aspektams nagrinėti. Mischlinge, kaip nearijai, jau se- 
niai nebuvo prileidžiami prie postų valstybinėse įstaigose, tačiau jie 
lengviau atsikvėpė sužinoję, kad Mischling įmonės nėra tapatinamos 
su žydų kompanijomis. Būdami, nors ir su išlygomis, įtraukti į aukų 
sąrašą, jie negalėjo keisti pavardės, o panorę tuoktis, atsidurdavo 
aklavietėje. Jeigu krikščionybę išpažįstantis pusiau žydas įforminda- 
vo santuoką su žydu arba žyde, jis pats pagal apibrėžimą tapdavo 
žydu. Kita vertus, vedyboms su vokiečių tautybės asmeniu reikėdavo 
gauti specialų leidimą. Tad Mischlinge pasilikdavo kur esą ir ieškodavo 
gyvenimo draugo arba draugės per skelbimus savo pačių leidžiama- 
me žinių biuletenyje. 1939 metais, prieš pat prasidedant karui, or- 
ganizacija buvo paleista.? Išsklaidyti ir atskirti vienas nuo kito, jos 
buvę nariai bandė išgyventi savarankiškai. 

Žydai krikščionys, įstumti atgal į žydų glėbį, nebuvo namo sugrįžę 
sūnūs palaidūnai. Nors ir pasmerkti bendram žydų likimui, jie iš esmės 
liko ištikimi krikščionybei. Dominuojantį žydų požiūrį į tokius atsi- 
vertėlius iliustruoja nedidelis incidentas Varšuvoje, kur vienas žydas 
priėmė retą sprendimą pasitraukti iš žydų bendruomenės narių, kad 
įrodytų savo laisvamanybę, ir žydų tarybos darbo bylose buvo klaidin- 
gai užregistruotas kaip krikščionis. Rašydamas protestą, jis paaiškino 
1933 metais palikęs žydų bendruomenę todėl, kad norėjęs gyventi be 
jokios religijos. „Užrašyti mane pasikrikštijusiu žydu, priskirti mane 
kategorijai, kurią aš pats niekinu, sutapatinti mane su ta grupe yra pa- 
sibaisėtina moralinė skriauda“, — teigė jis. Tarybos pirmininkas Czer- 
niakowas visą nesutrumpintą laišką persirašė į savo dienoraštį.“ 

Žydų bendruomenė galėdavo atleisti naujakrikščiams, kurie būda- 
vo priversti pereiti į krikščionių tikėjimą dėl persekiojimų. Kai kuriais 
atvejais bendruomenė darydavo nuolaidas pasaulio didiesiems, iškel- 
dama į savo išrinktųjų panteoną tokius žmones kaip žydą Benjami- 
ną Disraeli, kuriam religijos pakeitimas suteikė galimybę tapti po- 
puliariu Britanijos ministru pirmininku, arba poetą Heinrichą Heine, 
kurio posūkis į Protestantų bažnyčios prieglobstį tuščiai vaikantis 

akademinės ar biurokratinės karjeros nesumenkino jo žydiškų temų 
patrauklumo nei jo ironiško, melancholiško stiliaus žavesio. Tokio 
geranoriškumo nesulaukdavo paprasti piliečiai, virš kurių galvos 
nešvytėjo gelbstinti šlovės aureolė, bet kurie vis tiek tapo krikščioni- 
mis — anot Rumunijos rabino Alexandre Safrano, „savo laisva valia“.7 

Patys prozelitai irgi nebuvo pasirengę sugrįžti prie savųjų šaknų. 
Dažniausiai jie stengdavosi laikytis kuo atokiau nuo žydų bendruo- 
menės. Žydų tautybė jiems buvo tiesiog primesta. Vokietijai okupa- 
vus Vengriją, krikščionių tikėjimą priėmęs žydas Sandoras Tėorėkas 
du mėnesius dirbo iš devynių asmenų sudarytoje Vengrijos žydų ta- 
ryboje. 1944 metų liepą, po žydų deportacijos iš Budapešto apylin- 
kių, žydams krikščionims, kurių sostinėje buvo gausu, pasisekė įkur- 
ti savo pačių tarybą?, o tais pačiais metais suformavus mieste getą, 
jame atsidūrusiems krikščionybės išpažinėjams leista namus pažymėti 
kryžiumi, o ne žvaigžde.“ 

Krikščionybę priėmę žydai kreipdavosi į vyriausybes ir Bažnyčią 
prašydami juos apginti. Jie tikėjosi pagalbos iš savo nežydų giminai- 
čių, draugų, pažįstamų ir kolegų. Tačiau būta ir kelių atvejų, kai jie 
patys suvaidino svarbų vaidmenį žydų bendruomenėje. 

Vienas iš tokių atvejų yra Rumunija, kur du jauni žydai krikščio- 
nys įkūnijo du skirtingus požiūrius ir veikė dviem skirtingais būdais. 
Gydytojas Nandoras Gingoldas, vadovaudamas žydų tarybai, nu- 
sižeminęs pataikavo Rumunijos vyriausybei. Tuo tarpu pramoninin- 
kas Franzas von Neumannas naudojo savo solidžius finansinius ište- 
klius ir politinius ryšius, kad padėtų pakeisti Rumunijos valdžios 
organų sprendimą dėl Pietų Transilvanijos žydų bendruomenės de- 
portavimo.!? "Tai, ką padarė von Neumannas, buvo ypatingos svar- 
bos žygis su ypatingos svarbos pasekmėmis. 

Dėmesio verti žydai krikščionys, kurie iki pakliūdami į Varšuvos 
getą užėmė aukštus postus visuomenėje. 1941 metų sausio 1 dieną 
gete gyveno 1761 nežydų tikėjimo žmogus.!! Per mėnesį į getą su 
šeimomis atsikėlė grupė pasikrikštijusių žydų, į kurią įėjo intelek- 
tualai ir buvę valstybės tarnautojai. Naujuosius atvykėlius anksčiau 
gynė susitarimas tarp vokiečių ir grafo Adamo Ronikierio — iš lenkų, 
ukrainiečių ir žydų sudarytos globos tarybos pirmininko. Vokiečiai 

susitarimą sulaužė.!? Atsivertėliai gyveno netoli dviejų geto bažnyčių, 
kai kurie glaudėsi vienos jų klebonijoje, o pinigais ir sriuba juos šelp- 
davo labdaringa katalikų organizacija „Caritas“. Jie taip pat parei- 
kalavo dviejų vietų žydų taryboje. Viena jiems buvo duota. Ją užėmė 
prieškario Lenkijos pramonės ir prekybos sąjungos advokatas Luc- 
janas Altbergas. Gete jis vykdė ir nemažai administracinių pareigų. 
Per 1942 metų deportacijas jam pavyko ištrūkti į lenkiškąją Varšuvos 
dalį už geto sienų.!š 

Vienas žymesnių krikščionybę priėmusių žydų buvo Ludwikas 
Hirszfeldas, prieškario laikais vadovavęs Lenkijos valstybinio higie- 
nos instituto Bakteriologijos ir eksperimentinės medicinos skyriui bei 
Serumo tyrimų grupei. Gete jis tapo Sveikatos tarybos pirmininku, 
žydų ligoninėje organizavo laboratoriją ir padėdavo dėstyti nelega- 
liuose medicinos kursuose. Vieną savo paskaitą jis paskyrė kraujo ir 
rasės klausimams aptarti. Per deportacijas Hirszfeldas ir jo šeima bu- 
vo išgelbėta pažįstamo lenko ir kitų Lenkijos piliečių pastangomis. 
Po karo jis Vroclave atidarė Imunologijos institutą.!4 

Kitas geto krikščionis Jozefas Steinas buvo žydų ligoninės direk- 
torius. Jis dirbo nenuilsdamas, neduodavo ramybės tarybos pirmi- 
ninkui Czerniakowui dėl pinigų ir pradėjo vesti ciklą paskaitų, ku- 
riose būdavo kalbama apie gyvenimą ir mirtį. Be to, kartu su kitais 
geto žydais gydytojais tyrė medicininius badavimo padarinius. Prie- 
šingai nei Hirszfeldas, Steinas neišsigelbėjo. 1943 metais jis kartu su 
šeima žuvo Treblinkos mirties stovykloje.!5 

Kur kas daugiau abejonių kėlė krikščionys, atsidūrę žydų polici- 
Joje, oficialiai vadinamoje viešosios tvarkos tarnyba. Patyręs baudžia- 
mosios teisės specialistas Mieczyslawas (Adamas) Ettingeris šiose 
pajėgose gavo drausmės priežiūros teisėjo postą. Taryboje jo paskyri- 
mas sukėlė diskusijas, trukusias keturias su puse valandos. Oponentai 
teigė, kad tokiu tragiškų metu teisėjas turėtų reprezentuoti aukščiau- 
sius žydų tautos etikos idealus ir kad žmogus, pasikrikštijęs iš prisi- 
taikėliškų paskatų, neatitinkąs tokių reikalavimų. Ettingeris, kuris bu- 
vo akivaizdžiai nepaperkamas, liko savo poste.!6 

Liūdniausiai pagarsėjęs atvejis buvo krikščionio Jėzefo Szeryns- 
kio paskyrimas Varšuvos geto žydų policijos viršininku. Szerynskis, 


168 Aukos 


kurio tikroji pavardė buvo Szynkmanas, prieš karą Lenkijos polici- 
joje buvo išsitarnavęs iki papulkininkio laipsnio. Pasak Stanistawo 
Adlerio, kuris geto policijoje užėmė atsakingo už organizacinius rei- 
kalus teisininko vietą, Szeryūskis bandė ištrinti ne tik savo žydišką 
pavardę, bet ir visą savo žydišką praeitį, demonstruodamas „ryžtin- 
gas antisemitines“ pažiūras. Prasidėjus vokiečių okupacijai, Szeryns- 
kis kelis mėnesius buvo suimtas, o išėjęs laisvėn, susidūrė su pinigi- 
niais sunkumais ir nedarbu. Varšuvos žydų bendruomenė neturėjo 
žmogaus, kuris būtų galėjęs vadovauti dviejų tūkstančių policininkų 
pajėgoms, todėl užteko paminėti Szerynskio pavardę ir darbas ati- 
teko jam. Szerynskio santykiai su Czerniakowu buvo pagrįsti taikaus 
sambūvio principu. Žydų tarybos pirmininkas ir policijos viršininkas 
matydavosi dažnai, tarybos mašina važinėdavo į susitikimus su vokie- 
čių pareigūnais arba praleisdavo savaitgalį malonesnėje aplinkoje Ot- 
vocke, kur už geto ribų buvo įsikūrusi žydų psichiatrinė ligoninė. Kai 
dėl pašlijusios finansinės padėties taryba paliko policiją be regulia- 
rioms išmokoms skirto biudžeto ir paragino policininkus ieškotis pa- 
jamų iš šalies arba imtis komercinės veiklos, Czerniakowui nedavė 
ramybės mintis, kaip rasti būdų policijai išlaikyti. Tuo tarpu Szeryns- 
kis, pats apsirūpinęs padoriu atlyginimu, atrodė visai patenkintas gy- 
venimu. Visą savo energiją jis nukreipė į valgį, kurio gaudavo pade- 
damas patikimo adjutanto ir kurio dėka per trumpą laiką nutuko. 

Szerynskis nesišliejo prie vokiečių. Jis stengėsi palaikyti ryšius su 
lenkų policijos karininkais tikėdamasis po karo sugrįžti į Lenkijos po- 
liciją. Kai vienas konkuruojantis žydas įsteigė gete kontrolės punk- 
tą, visuotinai laikytą SS žvalgybos tinklo dalimi, Szeryūskiui ir Czer- 
niakowui pasisekė jį panaikinti. 

1942 metų gegužės 1 dieną gestapas sulaikė Szerynskį už tai, kad 
šis kartu su lenkų policijos karininku buvo susikrovęs iš žydų konfis- 
kuotų kailių atsargas. Czerniakowas keletą kartų bandė jį išlaisvinti, 
tačiau vokiečiai turėjo tiek daug įtarimų dėl kailių kontrabandos, kad 
Czerniakowui buvo pasakyta nesitikėti Szerynskio sugrįžtant. Vis 
dėlto liepos pabaigoje Szerynskis vėl pasirodė savo poste. Jo paslaugų 
prireikė masiniams geto gyventojų areštams vykdyti. Vienas žydų dar- 
bo reikalais rūpindavęsis pareigūnas papasakojo, kaip deportacijoms 

įpusėjus žydai nešikai kreipėsi į Szerynskį siūlydami pasipriešinimo 
planą. Šis įtikino darbininkus, kad Treblinka nėra tolygi mirčiai. Ne- 
trukus po to Szerynskį į žandikaulį sužeidė vienas iš kylančio žydų 
pogrindinio judėjimo narių. Sužalotas jo veidas atrodė tarsi iškreip- 
tas juoko grimasos. Sausio 18—21 dieną jis vėl ėmėsi vadovauti ir 
padėjo vokiečiams geto likučiuose organizuoti mažesnio masto de- 
portacijas. Po kelių dienų Szerynskis nusižudė.!? 

Daugelis pasikrikštijusių žydų nebuvo daktarai ar valdininkai. 
Išplėšti iš savo aplinkos, jie pasijusdavo likę vieni pasaulyje. Tarp to- 
kių aukų buvo ir Cordelia Edvardson. 

Cordelia gimė Vokietijoje keleri metai iki Hitleriui ateinant į val- 
džią. Ji buvo vienišos motinos dukra. Jos motina pusiau žydė Elisa- 
beth Langgasser rašė katalikiškus romanus. Tėvas žydas nevedė Cor- 
delios motinos, nes jau buvo susituokęs ir nenorėjo palikti šeimos. 
Po kurio laiko Elisabeth Langgasser ištekėjo už vokiečio, ir Cordelia 
namuose buvo auginama kaip katalikė. Cordelios žydiška kilmė bu- 
vo slepiama nuo visų, ir sulaukusi devynerių metų ji netgi šoko ves- 
tuvių pokylyje su SS karininku. Kartą ji pareiškė norinti stoti į mote- 
rišką hitlerjugendo atitikmenį — Bund Deutscher Madel (BDM). Jos 
motina ir patėvis trumpai pasakė, kad apie tai negalį būti nė kalbos. 
Jos gyvenimą saugantis kiautas subyrėjo į šipulius tuomet, kai Cor- 
deliai teko prisisegti žydams privalomą žvaigždę. Ji buvo paprašyta 
palikti katalikišką mergaičių sąjungą, kuriai anksčiau priklausė. Są- 
Jungos šūkis skelbė: „Visi už vieną, vienas už visus“. 

Cordelios patėvis buvo akademinių sluoksnių žmogus, troškęs pa- 
daryti sėkmingą mokslinę karjerą. Jis prarado ryšius su savo vokiškąja 
šeima, nes buvo vedęs pusiau žydiškos kilmės moterį su nesantuoki- 
niu vaiku. Kiauras dienas vyriškis praleisdavo tylėdamas. Jis globojo 
savo podukrą, bet ir šaukdavo ant jos, kai nesusivaldydavo. Greitai 
Cordeliai teko išsikraustyti iš buto, kad šio durys nebūtų pažymėtos 
Dovydo žvaigžde, liudijančia apie žydės buvimą. Ji gyveno kartu su 
kitais žydais ir, kadangi tebebuvo nepilnametė, gavo žydę globėją. 
Jos motina, vis labiau nerimaudama, paprašė Ispanijos žydrosios di- 
vizijos karininko, kuris buvo siunčiamas į Rusijos frontą, vesti Cor- 
delią, kad taip apsaugotų ją nuo pavojaus. Šis sutiko, tačiau vestuvės 

negalėjo įvykti, nes Cordeliai tebuvo keturiolika metų. Tuomet mo- 
tinai pavyko atiduoti ją įvaikinti pagyvenusiai ispanų porai, ir Cor- 
delia faktiškai gavo Ispanijos pilietybę. 

Vieną dieną ji buvo paprašyta atvykti į gestapą. Pranešimas atėjo 
jos motinos ir patėvio adresu, o pati Cordelia gavo raštelį, kuriame 
Jai buvo liepiama apsilankyti jų bute, kad ir koks vėlyvas paros me- 
tas būtų. Cordelia rado abudu laukiančius ant plačios sofos, kuri at- 
stojo jiedviem lovą ir virš kurios kabojo daugiau kaip metro aukščio 
Kristaus paveikslas. Jos motina jau buvo nusprendusi lydėti dukrą į 
gestapo kontorą. Čia civiliniais drabužiais vilkintis vyras paaiškino, 
kad Cordelia niekada negausianti leidimo išvažiuoti iš šalies. Ispa- 
nijos pilietybės suteikimas nekeliąs abejonių, tačiau jis norįs, kad Cor- 
delia pasirašytų popieriaus lapą, kuriame patvirtintų savanoriškai pa- 
klūstanti visiems Vokietijos įstatymams, tarp jų ir rasiniams. Cordeliai 
ėmus spyriotis, vyriškis pareiškė, esą atsisakymo atveju bus imtasi 
veiksmų prieš jos motiną, sumaniusią ispaniškąją įvaikinimo pro- 
cedūrą, kad apeitų Vokietijos įstatymus. Cordelia pasirašė. 

Berlyne jau nebebuvo žydų, išskyrus mažą saujelę. Netrukus Cor- 
delia buvo nugabenta į žydų ligoninę, tapusią deportuojamų žydų 
surinkimo punktu. Ją išvežė į Tereziną, iš ten — į Osvencimą. Ka- 
dangi buvo jauna ir stipri, jai išdegino numerį ir paliko gyventi. Tik 
per stebuklą Cordeliai pavyko ištverti iki pat galo. Po išlaisvinimo ji 
atsidūrė Švedijoje, kur turėjo atgauti jėgas ir kur kelios Lenkijos ir 
Vengrijos žydės vadindavo ją vokiečių kiaule. Motina, vis dar palai- 
kiusi ryšį su Cordelia, prašė dukters papasakoti smulkmenas apie Os- 
vencimą naujam romanui, kurį rengėsi rašyti. Cordelia, norėdama 
susikurti pagrindą po kojomis, pasiliko Švedijoje. Ji ištekėjo už žy- 
diško kraujo neturinčio švedo ir susilaukė vaikų. Tačiau vis tiek ne- 
galėjo rasti ramybės, ypač dėl savo vaikų ateities. Tarsi apsėsta Goe- 
the's „Girių karaliaus“, moteris nuolatos galvojo apie paskutinę 
eilėraščio eilutę: „Glėby jo buvo negyvas sūnus.“ Jos vyresnysis ber- 
niukas mirė. Po daugelio metų Cordelia nuėjo pas seną kunigą, kad 
pasakytų jam pasitraukianti iš Katalikų bažnyčios. Ji galėjo tikėti 
nukryžiuotuoju Kristumi, bet šlovingai prisikėlusio Kristaus nepripa- 
žino ir nenorėjo pripažinti. 1974 metais Cordelia atvyko į Jeruzalę, 
kur pagaliau surado savo namus.!š 

Visais nacių valdymo metais ir visose vokiečių sukurtos imperijos 
vietose, kur buvo žydų bendruomenė, buvo ir nelygybė toje ben- 
druomenėje. Kol vieni žydai tebesimėgavo prabanga, kiti gelbėjosi 
nuo bado, o dar kiti stovėjo ant mirties slenksčio. Nors vokiečių pa- 
leista į darbą masinio naikinimo mašina buvo galinga lygintoja, ji 
neištrynė per amžius nusistovėjusių skirtumų. Priešingai, ji kartais 
sukurdavo ar įtvirtindavo naują nelygybę. Per suiručių bangas getai 
ir net koncentracijos stovyklos vėl kaip senais laikais pasidalijo į so- 
cialinius sluoksnius. Tačiau priklausymas tam tikram sluoksniui įgi- 
jo kitą reikšmę. Tai nebebuvo laiko nugludintas visuomeninių pasie- 
kimų matas. Tai buvo žymuo žmogaus pažeidžiamumo skalėje. Dabar 
aukščiausiajai kategorijai priklausė asmenys, kurie išsirūpino arba 
išsaugojo privilegijas, padedančias atlaikyti vokiečių puolimą. Vidu- 
rinė klasė turėjo kovoti už būvį diena iš dienos, o dugne atsidūrę vy- 
rai, moterys ir vaikai nebegalėjo išlikti gyvi be menkos jiems teikia- 
mos žydų organizacijų paramos ar nualintų, nusilpusių savo nelaimės 
brolių žydų palaikymo. 

Žydų tauta skendo lyg laivas. Netgi puikiausias geto butas vis dėlto 
buvo geto butas, o raištis ant rankovės — net ir šilkinis — buvo vergi- 
jos ženklas. Tačiau ne kiekvienas atsiimdavo savąją kančių porciją, 
kaip ir mirtis paprastai nesirinkdavo atsitiktinės aukos. Kai kuriems 
asmenims netekčių apimtys būdavo sumažinamos arba jų tempas 
sulėtinamas. Šion privilegijuotųjų grupėn žmonės galėdavo patekti 
įvairiais keliais. Vienas jų buvo statusas. 

Statuso ypatumas buvo tas, kad norintis juo pasinaudoti asmuo 
visų pirma privalėjo jį turėti. Taikos metais asmens statusui galėda- 
vo būti neteikiama jokia reikšmė, tačiau, prasidėjus suvarymams į ge- 
tus, deportacijoms ir šaudymams, šis veiksnys dažnai įgydavo lemia- 

mos svarbos. Pavyzdys galėtų būti užsienio pilietybė. Ji praversdavo 
tuo atveju, jei žmogus turėdavo pasą neutralios šalies, pajėgios apgin- 
ti auką, arba priešiškos valstybės, galinčios imtis atsakomųjų veiksmų 
prieš Vokietiją ar kurią nors jos sąjungininkę. Tarkim, Prancūzijoje 
nebūtų padėjusi Liuksemburgo pilietybė, kadangi Liuksemburgas na- 
cių planuose buvo ištrintas iš žemėlapio. Kita priedanga, nors gal ne 
tokia patikima kaip įtakingos užsienio šalies pilietybė, buvo santuoka 
su nežydu ar nežyde. Dar vienas pagrindas tikėtis privilegijų buvo 
karinė tarnyba Pirmajame pasauliniame kare. Ankstyvuoju nacių 
režimo laikotarpiu karo veteranai galėdavo šiek tiek ilgiau išsilaikyti 
savo postuose Vokietijos valstybinėse įstaigose, o vėlesniais metais kai 
kurie buvę apdovanoti ar sužeisti kareiviai sulaukdavo malonės ir 
pakliūdavo į Terezino „senelių getą“ užuot keliavę tiesiai į žudynių 
vietas arba mirties stovyklas. Tačiau jie turėjo būti kariavę teisingoje 
pusėje. Vokietija nepripažino veteranų tų armijų, su kuriomis pati 
kovojo, pavyzdžiui, rusų ar prancūzų. Savo ruožtu Rumunija — Pran- 
cūzijos ir Rusijos sąjungininkė ankstesniame kare ir Vokietijos sąjun- 
gininkė antrajame kare — nedarė nuolaidų veteranams, 1914-1918 
metais tarnavusiems Austrijai-Vengrijai. Didžiajame Vokietijos reiche 
gyvenantys senukai irgi turėjo šiokį tokį statusą. Vokietijos žinybos, 
atsakingos už deportacijas, negalėjo apsimesti, kad seni žmonės yra 
fiziškai tinkami sunkiesiems darbams, kuriuos tariamai atlikdavo 
„perkelti“ į „rytus“ žmonės. Taigi pagyvenę vyrai ir moterys būdavo 
išvežami į Tereziną, kur nedidelis jų skaičius išgyveno iki karo pa- 
baigos. Pagaliau būta ir mažų etninių grupių, kurioms pasisekė su- 
kelti abejones dėl savo žydiškos kilmės, — karaimų Rytų Europoje ir 
vadinamųjų Portugalijos žydų Olandijoje. 

Kitas privilegijų šaltinis buvo svarbus postas, ypač žydų tarybose 
arba žydų valdininkijoje, kuri gausėjo ir dauginosi po tarybos sparnu. 
Likusių gyvų tarybos narių procentas nebuvo ypač didelis. Kai kurios 
tarybos buvo nušluotos nuo žemės paviršiaus pirmaisiais getų kūri- 
mosi etapais. Kitos gyvuodavo tiek laiko, kiek būdavo reikalingos. 
"Tačiau apskritai žydų tarybos nariams netekdavo patirti kamšaties, 
šalčio ir geliančio alkio kankynės. Juk jiems šiaip ar taip reikėjo išsau- 
goti jėgas, kad įstengtų tinkamai atlikti savo darbą. Tokia nuostata 
galiojo ir tarybos samdomiems darbuotojams. 

Dabar žydai turėjo daugiau biurokratų nei prieš karą. Viena šio 
pagausėjimo priežasčių buvo žydų vadovybės prisiimtos papildomos 
pareigos ir atsakomybė. Steigiantis getams, taryboms tekdavo tokios 
užduotys kaip gyvenamojo ploto skirstymas, darbų organizavimas, 
maisto dalijimas, viešosios tvarkos palaikymas ir net prekių gamini- 
mas. Nemaža dalis aukštesniojo rango funkcionierių už savo gyvybę 
turėjo dėkoti kaip tik šiai veiklai. Kai getams ėmė vis labiau stigti 
maisto, galimybė gauti padidintus davinius arba nemokamus pietus 
irgi tapdavo svarbiu akstinu pretenduoti į valdininkus — tokiu svar- 
biu, kad postą jie sutikdavo užimti be jokio piniginio atlygio.! 

Žydų policija buvo ypatingas geto administracinės struktūros vie- 
netas. Neaprūpinta šaunamaisiais ginklais ir dažnai negaudama lėšų, 
ji netgi neturėjo teisės vadintis „policija“. Oficialiai ją pakrikštijo 
„viešosios tvarkos tarnyba“. Nepaisant visko, savanorių šiam darbui 
netrūko. Varšuvos gete buvo du tūkstančiai viešosios tvarkos tarny- 
bos vyrų, Lodzėje — apie šešis šimtus, Lvove — penki šimtai, Liubli- 
ne — penki šimtai, ir taip toliau. Žinoma, žydų policijai buvo teikia- 
mos tam tikros lengvatos. Stanistawas Adleris, kuris iki deportacijų 
Varšuvos geto viešosios tvarkos tarnyboje ėjo teisininko pareigas, de- 
taliai pavaizdavo padėtį šiose jėgos struktūrose. Jis rašo, kad nuo pat 
pradžių „tarnybinių rangų ir geresnio išsilavinimo demonstravimas, 
pagarbos atidavinėjimas ir gatvių paradai keldavo badaujančių žmo- 
nių pašaipą ir pasibjaurėjimą.“ Viešosios tvarkos policininkai buvo 
laikomi nenaudingais tranais. Policininkai savo ruožtu atsimokėdavo 
pagieža už pagiežą. Greitai disciplina pašlijo. Stingant pinigų atly- 
ginimams mokėti, prasidėdavo pravaikštos ir atsistatydinimai. Viešo- 
sios tvarkos tarnybos vadovybė, padedama tarybos, parūpino pa- 
pildomus maisto davinius savo vyrams, tačiau šiuos priedus, kurių 
kiekio nepakako visoms pajėgoms, pasidalijo tik aukštesnio laipsnio 
pareigūnai. Kad pavyktų pakelti varganą tarnybos atlyginimų bazę, 
buvo įvestas specialus mokestis. Jis buvo renkamas vaikštant tiesiog 
į Žmonių namus ir grasinant jiems blokada. Pačios tarnybos viduje 
ėmė ryškėti socialinis susiskaldymas. Sargybiniai, paskirti budėti prie 
geto sienų, kad užkirstų kelią kontrabandai, buvo niekinami dėl savo 
žiauraus elgesio ir troškimo pralobti išnaudojant pasitaikiusią progą. 

"Tuo tarpu štabe tvarkingi jauni vyrai iš prieškario laikais buvusių pri- 
vilegijuotų šeimų dirbo švarų valdininkų ir kurjerių darbą. Neilgai 
trukus, viešosios tvarkos tarnyboje idealizmo neliko nė pėdsako. Kar- 
tą, kai Stanistawas Adleris pasiskundė tarybos nariui Bernardui Zun- 
delewicziui dėl pinigų, švaistomų aukščiausių žydų policijos parei- 
gūnų per išgertuvių varžybas su lenkų policija, Zundelewiczius jam 
atsakė, kad „tokiais laikais“ kiekvienas žiūrįs savo naudos. „O ir jūs, 
kolega, — pasakęs jis Adleriui, — jūs irgi esate tvarkos tarnyboje tik 
tam, kad išgelbėtumėte savo gyvybę.'? 

Adleris griežtai skyrė policijos veiklą prieš ir per deportacijas. Pa- 
grindinius areštus Varšuvos gete kvartalas po kvartalo vykdė SS ir 
gyventojų perkėlimo policija. Į saėmimus buvo masiškai įtraukta ir 
žydų viešosios tvarkos tarnyba. Per vėlesnę akciją 1943 metų sausio 
mėnesį nemaža žydų policininkų patys buvo išsiųsti į Treblinkos mir- 
ties stovyklą. Kalbama, kad viename barake kalinys pasakojęs, kaip, 
traukihiui riedant iš Treblinkos stoties į stovyklą, viešosios tvarkos 
tarnybos vyrai metę lauk savo uniformines kepures, nes bijoję pagal- 
voti, kas jų lauktų pakliuvus į rankas anksčiau jų pačių areštuotiems 
žmonėms.? 

Savo pačių deportacijos nukėlimas, kurį pavykdavo išsirūpinti rei- 
kiamą postą užimantiems asmenims, būdavo atidžiai kontroliuoja- 
mas vokiškųjų žinybų. Vokietijoje ir Olandijoje, iš kur žmonės buvo 
vežami labai metodiškai, saugumo policija prašydavo pateikti duo- 
menis apie bendruomenės biurokratinio aparato darbuotojus ir rei- 
kalaudavo mažinti jų kiekį proporcingai bendro gete likusių gyven- 
tojų skaičiaus mažėjimui.* Martha Mosse, atsakinga už gyvenamojo 
ploto registravimą Berlyno žydų bendruomenėje, pareiškė protestą 
savo viršininkams žydams dėl kėsinimosi į jos darbuotojus. Mosse ko- 
ziris buvo jai skirta užduotis: dabar ji atliekanti parengiamąjį depor- 
tavimo darbą. Savo žinioje ji turinti tik devyniasdešimt penkis tar- 
nautojus, iš kurių šešiolika anksčiau dirbę kultūros draugijoje, o 
paskui buvę pervesti į jos padalinį. Mosse teigė negalinti atsisakyti 
nė vieno pavaldinio, nes jos skyrius privaląs pateikti klausimynus de- 
portuojamiems asmenims ir išankstinius bendruomenės sudarytus 
išvežamųjų sąrašus lyginti su galutiniais gestapo sąrašais. Tiek regist- 

ravimo grupė, tiek sąrašų tikrinimo grupė esančios perkrautos darbu. 
Be to, sąrašų grupei reikią nustatyti tvarką, pagal kurią bus išgabe- 
nami asmenys, ir panašiai.? Vokietijos žydų tarybos Reichsvereini- 
gungo nario Arthuro Lilienthalio, vadovavusio visoms žydų bendruo- 
menėms teritorijoje su prieškario Vokietijos sienomis, nepaveikė 
Mosse argumentai. Rašydamas laišką savo kolegai tarybos nariui Pau- 
liui Eppsteinui, Lilienthalis pabrėžė, kad kitos bendruomenės, pa- 
vyzdžiui, Miuncheno, jau atsisakančios savo tarnautojų ir kad Berly- 
nas taip pat turėsiąs verstis su mažesniu jų skaičiumi.? 

Kai deportacijos Vokietijoje įsibėgėjo, net labiausiai privilegijuoti 
Reichsvereinigungo nariai neteko privilegijų. 1880 metais gimęs Eri- 
chas Simonas, arijės moters našlys ir buvęs vyriausybės patarėjas (Re- 
gierungs7at) Prūsijoje, dirbo Reichsvereinigungo statistikų ir tiekda- 
vo esesininkams duomenis apie nykstančią žydų bendruomenę. SS 
statistikas Richardas Korherris, kuris vertino ir gerbė Simoną, keti- 
no remtis jo žiniomis rašydamas istorinę apžvalgą. Iš Berlyno gesta- 
po jis išgavo pažadą, kad Simonas nebus deportuotas. Vis dėlto 1943 
metų birželio mėnesį Simonas buvo sulaikytas surinkimo punkte 
kartu su kitais išvežamais žydais. Korherris negalėjo jo išvaduoti. 
Simonas buvo išsiųstas į Tereziną, ir Korherriui jo susigrąžinti nebe- 
pavyko.? 

Statusas ir postas turėjo didelę vertę žydų bendruomenėje, bet 
pranašumą galima buvo įgyti ir kokių nors ypatingu sugebėjimu, 
amatu ar profesija. Tačiau tam reikėjo dviejų sąlygų. Siūloma paslau- 
ga turėjo būti paklausi, o žmogus — praėjęs ilgą mokymosi etapą. 
Nedaug vietos po saule buvo likę rašytojams ar muzikantams, žodžiu, 
visiems tiems, kurių darbas nebuvo svarbus budeliams ar neturėjo 
reikšmės fiziniam bendruomenės išlikimui ir kuriuos galų gale būtų 
tekę išlaikyti senkančiomis žydų lėšomis. Varšuvos gete, pavyzdžiui, 
su tokiais sunkumais susidūrė maždaug dviejų tūkstančių žydų orto- 
doksų grupė, kurios pusę sudarė vaikai ir kuri kiauras dienas būda- 
vo pasinėrusi į religijos studijas.3 

Pasisekė tiems, kurie mokėjo ką nors gaminti, — dailidėms, kai- 
liadirbiams, batsiuviams. Amsterdamo deimantų šlifuotojai ir Gali- 
cijos laikrodininkai buvo amatininkų elitas. Pramonės ir kitų įmo- 

nių vadybininkai žydai, iš pradžių laikyti nebūtinais specialistais, 
vėliau taip pat galėdavo pasirodyti esą reikalingi, ypač jei nebūdavo 
kuo juos veiksmingai pakeisti vietos ekonomikoje. Praversdavo ret- 
karčiais netgi prekybininkai su specialiu išsilavinimu, pavyzdžiui, ne- 
didelis skaičius žaliavų ekspertų, kurie iš Olandijos juodosios rinkos 
parūpindavo prekes Ketverių metų planavimo tarnybai. Žydai vertėjai 
buvo nepageidaujami saugumo sumetimais, bet rytinėse teritorijose 
vokiečių kontoros jiems tokį darbą patikėdavo. 

Iš visų profesijų atstovų svarbiausią kategoriją užėmė gydytojai ir 
slaugės. Europoje buvo palyginti nemažai žydų terapeutų, o kai ku- 
riuose regionuose — didelis procentas ir kitų medicinos sričių spe- 
cialistų. Dėl to gydytojai buvo vieni paskutinių žydų, deportuotų iš 
Bulgarijai priklausiusios Makedonijos teritorijos bei Vengrijos miestų. 
Vokietijos saugumo tarnybos pareigūnas raporte iš Slovakijos pra- 
nešė, kad po pagrindinių 1942 metų deportacijų slovakus tebegydo 
žydai daktarai. Jo žodžiais tariant, žydai žiną, kaip paveikti Slovaki- 
jos gyventojus ir pakeisti jų nusistatymą; tai jie darą gydydami pacien- 
tus už mažus pinigus arba išvis nemokamai.? Okupuotose teritorijo- 
se medikams išimtis kartais darydavo ir patys vokiečiai. Ukrainos 
mieste Kremenčiuge armija paliko neliestus du daktarus, kad šie 
teiktų medicinos pagalbą ukrainiečiams.!? Baranovičių srityje (Ge- 
biet), apėmusioje aštuonis rajonus, iš šimto dvidešimties visų gydy- 
tojų šešiasdešimt aštuoni buvo žydai. Baranovičių miestas turėjo pen- 
kiasdešimt vieną gydytoją, trisdešimt du iš jų — žydus. Tik devyni 
miesto daktarai žydai pakliuvo į vietos getą. Nekyla abejonių, kad 
žydų gydytojų reikalingumą nustatydavo atidžiai juos stebintis regio- 
no medicinos reikalų inspektorius vokietis dr. Gerhardas Wiechman- 
nas. Jis nutardavo, kad toks ir toks žydas daktaras esąs atliekamas 
arba toks ir toks galįs būti „pašalintas“.!! 

Getuose gydytojai stovėdavo ant aukščiausios hierarchijos laiptų 
pakopos net tuomet, kai jų būdavo apstu. Ko gero, nė vienas getas 
negalėjo prilygti Terezinui, kurio gyventojų skaičius 1942 metų rug- 
sėjo mėnesį pasiekė penkiasdešimt aštuonis tūkstančius ir kuriame 
buvo trys šimtai šešiasdešimt trys praktikuojantys gydytojai.!? Tiktai 
mažiausi getai galėjo stokoti ar neturėti medikų. Savo ruožtu gydy- 

tojai turbūt pasijusdavo bejėgiai kylant susirgimų bangai. Jiems stig- 
davo vaistų, spirito, net tvarsčių. Akinius tekdavo nuiminėti nuo tų, 
kurie mirdavo. Maža to, trūko maisto, o daktarai negalėjo išgydyti 
nuo bado. Pacientai pasitikėdavo jais, kabindavosi į juos, nuolatos 
pas juos sugrįždavo. Spaudžiami aplinkybių, gydytojai padarė kelis 
atradimus. Terezine, pavyzdžiui, jie aptiko, kad žarnyno ligos, tokios 
kaip enteritas ar kolitas, netgi negydomos, retai turėdavo rimtų pada- 
rinių jauniems žmonėms, bet dažnai būdavo mirtinos seniems vyrams 
ir moterims, kurių nebeišgelbėdavo menkos sulfanilamidų dozės.!š 

Retkarčiais geto bendruomenė imdavo rodyti priešiškumą gydy- 
tojams, lygiai kaip ir kitoms išrinktųjų grupėms. Varšuvos geto met- 
raštininkas 1942 metų gegužės 27 dieną dienoraštyje rašė, kad įsa- 
kymu, kurį jis priskyrė geto komisarui Auerswaldui, buvo uždrausta 
ant rankovių nešioti specialius raiščius. Iki tol, pasak dienoraščio au- 
toriaus, įvairūs žydų pareigūnai ir kai kurių profesijų atstovai, pa- 
vyzdžiui, daktarai ir dantistai, buvo išradę raiščius ant rankovių, ku- 
rie, nešiojami greta privalomosios Dovydo žvaigždės, turėjo rodyti 
jų užsiėmimą. „Tie specialūs raiščiai tarsi skelbė: mes nesame paprasti 
eiliniai žydai, mes vykdome svarbias pareigas, todėl mums priklau- 
so ir ypatingos privilegijos“, — rašė jis. Dabar, anot metraštininko, 
tebus „viena didelė žydų masė“ ir Hitlerio galvažudžiai geto gatvėse 
„galės nebesustoti ir nebesvarstyti, ar jiems dera perskelti galvą ir tam 
žydui, kuris yra daktaras.'!* 

Varšuvoje prasidėjus masinėms deportacijoms, tik keliems gydy- 
tojams, tarp jų ligoninės skyrių vedėjams ir vienam kitam pagalbi- 
ninkui, buvo leista pasilikti gete. Skyrių vadovus nuo represijų atlei- 
do „automatiškai“, o šie savo ruožtu turėjo pasirinkti, ką iš savo 
žmonių išsaugos šalia savęs. Viena sveikatos apsaugos darbuotojų bu- 
vo medicinos studentė, kuri nespėjo baigti mokslų iki karo pradžios, 
tačiau buvo priimta praktikuojančia pediatre geto ligoninėje. Pra- 
sidėjus masiniams suėmimams, vaikai apspito ją ir prašė pasilikti su 
Jais „iki pabaigos“. Ji pažadėjo. Netrukus po to sužinojo, kad išvežta 
nebus. Ji troško žūtbūt išgyventi. Kylant panikos bangai, į ją kreipėsi 
jauna moteris maldaudama suleisti mirtiną injekciją prie lovos pri- 
kaustytai motinai, kad vokiečiai negalėtų ligonės nušauti. Medikė pa- 


178 Aukos 


darė, ko prašoma. Paskui tą pačią paslaugą suteikė dar keliems žmo- 
nėms. Tuomet jai atėjo į galvą, kaip galėtų pabėgti iš geto nesulau- 
žydama vaikams duoto pažado. Dalyvaujant vyresniajam gydytojui, 
ji įlašino morfino kūdikiams į burną. Atlikusi šį žygį, didesniems vai- 
kams pasakė padarysianti taip, kad jiems nieko nebeskaudėtų, ir pa- 
prašė kiekvieno praryti jos duotą vaistų dozę. Dozės buvo mirtinos. 
Ji nebelaukė, kad savo akimis išvystų, kuo viskas baigėsi.!? 

Gydytojai turėjo privilegijų ir koncentracijos stovyklose. Stovyk- 
lose ir žudymo centruose tiek ligoninės, tiek dispanseriai dažnai te- 
būdavo apgaulinga išorė. Pacientus, kurie sveikdavo nepakankamai 
greitai, stovyklos administracija pasiųsdavo myriop injekcijomis, 
kulkomis arba nuodingomis dujomis. Robertas Liftonas rašo, kad 
įkalinti daktarai su nesvetima jiems ironija koncentracijos stovyklų 
ligonines vadindavo prieglobsčiu, saugesniu gydytojams nei ligo- 
niams.!? Be to, kai kuriuose ligoninių barakuose pagalbą, kurią me- 
dikai įstengdavo suteikti naudodamiesi savo primityviais įrankiais, 
nusverdavo, jei galima taip pasakyti, esesininkų sugalvota praktika, 
pagal kurią belaisviai gydytojai turėdavo atrinkti dujų kameroms 
silpniausius pacientus. Kartą trys gydytojos gavo užduotį perduoti 
valdžios organams tokius ligonius. Dvi jaunesniosios pasislėpė visą 
darbą palikdamos vyriausiajai iš jų. Ši pasipiktinusi apkaltino savo 
koleges solidarumo stoka.!" 

Statusas, postas ir profesiniai įgūdžiai buvo trys keliai į pranašumą. 
Ketvirtas kelias buvo pinigai. Ketvirtajame dešimtmetyje pinigai at- 
vėrė vartus emigrantams. Tuo metu, kai Varšuvoje ir Liubline buvo 
formuojamos į priverčiamuosius darbus siunčiamų žydų kolonos, 
palyginti neblogai besiverčiantys žydai galėjo nusipirkti laisvę už 
mėnesinį mokestį, iš kurio gautos lėšos būdavo panaudojamos dar- 
bininkų šeimoms šelpti.'š Rumunijoje taip pat buvo galima nusipirkti 
pažymas apie atleidimą nuo sunkiųjų darbų.!? Lenkijoje žydai, gy- 
venę erdviuose butuose už besikuriančio geto sienų, galėjo iškeisti 
savo būstus į geriausią įmanomą plotą getui skirtuose kvartaluose. 
Senojoje Rumunijoje, kur žydus dešimtimis tūkstančių išvydavo iš pa- 
sienio zonos ir kaimo rajonų, bet kur getai nebuvo steigiami, rinkos 
dėsniai lemdavo, kas gaus pageidaujamą būstą krašto gilumos mies- 

tuose. Santaupos prarasdavo didelę dalį savo vertės Lodzės ir Terezi- 
no getuose, turėjusiuose nuosavus pinigus, kaip ir tuzinuose „ko- 
lonijų“ tarp Dnestro ir Bugo upių, kurias valdžia įkurdavo iš Bukovi- 
nos bei senosios Rumunijos teritorijos išvarytiems žydams ir kuriose 
taip pat buvo įvesta speciali valiuta. Tačiau Varšuvos gete pinigai 
turėjo gyvybinę svarbą kiekvienam, norinčiam prasimaitinti. Var- 
šuvoje faktiškai egzistavo dvi pinigingų Žmonių grupės: tie, kurie 
turėjo turto prieš karą ir net įšaldžius bankų sąskaitas įstengė išsau- 
goti dalį grynųjų pinigų ar brangenybių, ir „naujieji turtuoliai“, ku- 
rie įgijo lėšų sugebėję pasinaudoti mėginimais industrializuoti getą 
arba ėmęsi kontrabandos. Pramonės sektorius, matyt, duodavo pa- 
kankamai pelno, nes gete pasigirsdavo pastabų apie tokius dalykus 
kaip šepečių gamintojų „rajumas“.2? Juodosios rinkos veikėjai, taip 
pat įvairiausi jų tarpininkai ir agentai, nekalbant jau apie turto prie- 
vartautojus, kurie reikalaudavo užmokesčio mainais už tylėjimą, irgi 
tapo įtakinga ekonomine jėga. Tuo tarpu žydų taryba, turėjusi mo- 
kesčių rinkimo teisę, iš šių gamintojų ir prekiautojų negalėdavo iš- 
gauti visų jai priklausančių pinigų. Daug sandorių būdavo neregist- 
ruojami ir daug jų tebuvo natūriniai mainai. Be to, ir filantropijos 
būta ne per daugiausia. Tai nereiškia, kad viršų ėmė abejingumas. 
Stanistawas Adleris pastebi, kad į butus nuomininkai būdavo įsi- 
leidžiami už labai mažą mokestį, nors tikriesiems gyventojams tai 
smarkiai apribodavo erdvę ir virimo, skalbimo ar miego laiką.*! Ki- 
tas liudininkas pažymi, kad net rajieji šepečių dirbėjai finansavo 
našlaičių prieglaudą.?? 

Žemesniuose sluoksniuose daugybė žydų kasdien kovojo, kad su- 
durtų galą su galu. Jų diena tęsdavosi ilgai, ir tai būdavo niūri die- 
na. Beveik visi jie buvo darbininkai. Net ir už geto sienų ar prieš jam 
atsirandant samdomų žydų padėtis buvo nekokia. Vokietijoje jie ne- 
galėjo gauti subsidijų, pašalpų ir kitokių lengvatų.?? Lenkijoje, prieš 
pradedant kurtis getams, žydų atlyginimai negalėjo viršyti aštuonias- 
dešimties procentų tų išmokų, kurios tekdavo lenkams.?* Gete situ- 
acija buvo blogesnė. Žmonės už darbą gaudavo nedaug pinigų ir ne- 
daug ką galėjo už tuos pinigus nusipirkti. Lodzės geto dirbtuvės 
aprūpindavo darbininkus maistu ir retsykiais batais, prikeltais gyve- 

nimui iš atgabento į getą sudėvėto apavo.?? Būdavo, kad Lodzės 
darbininkas vakare grįždavo namo į nekūrentą butą su langais be 
stiklų.?9 Į sunkiuosius darbus išsiųstiems žmonėms maisto normos 
buvo tokios menkos, kad kėlė pavojų gyvybei. Varšuvos gete buvo 
vyrų, kurie patys sau išrado verslą traukti triviečius vežimus. "Toks 
rikša gaudavo po zlotą už keleivį. Už kilogramą duonos juodojoje rin- 
koje jis sumokėdavo nuo aštuonių iki dešimties zlotų.?? 

Tie, kuriuos varydavo į priverčiamuosius darbus, gyveno baisiomis 
sąlygomis. Jau iš pat pradžių po darbo dienos vyrai sugrįždavo į Liub- 
lino miestą aptekę kraujais. Žydų taryba kreipėsi į vokiečius prašyda- 
ma apsaugoti tuos žmones nuo tolesnių mušimų.* 1942 metų rudenį 
daugelis Minsko geto darbininkų neturėjo batų.?? Pietums, kuriuos 
jie gaudavo vidurdienį savo darbo vietose, Minsko miesto vokiečių 
administracija išleisdavo dešimt pfenigų.3? 

Žmonės, kurių uždarbio nepakakdavo prasimaitinti, bandydavo 
parduoti savo turtą. Varšuvos gete išpardavinėjimai prasidėdavo nuo 
brangenybių, paskui eidavo baldai, čiužinių spyruoklės ir galop — 
puodai su keptuvėmis.?! Prekiautojai stovėdavo gatvėse mėgindami 
įsiūlyti gete pagamintus dirbinius arba daiktus, anksčiau priklausiu- 
sius nepriteklių kenčiančioms šeimoms. Kiti įklimpo į neišbrenda- 
mą skurdą. 

Neįmanoma sužinoti, kiek žmonių atsidūrė dugne. Geto vadovybę 
labiau domino darbo, o ne dykinėjimo apskaita. Tačiau ir užimtumo 
duomenys kartais gali būti iškalbingi. 1942 metų liepą Adamas Czer- 
niakowas Varšuvos gete užfiksavo didžiausią dirbančių žydų skaičių — 
iš viso devyniasdešimt penkis tūkstančius, įskaitant tarybos bei jos 
žinybų valdininkus. Bendras geto gyventojų skaičius buvo beveik ke- 
turiskart didesnis.?? Mažesnis Palenkės Bialos getas Liublino srityje 
1942 metų gegužės mėnesį turėjo 1884 darbininkus iš 8500 gyven- 
tojų.?? 

"Iyrinėdamas Rytų Europos getų gyvenimą, Isaiah Trunkas aptiko 
Varšuvos gete diferencijuotai skirsčius maistą. Tarybos darbuotojai 
per dieną gaudavo 1665 kalorijas, nepriklausomi amatininkai — 
1407, parduotuvių darbininkai — 1225, 0 iš viso vienam gyventojui 
tekdavo vidutiniškai 1125 kalorijos.** "Taip viską skaičiuojantys geto 

mokslininkai netiesiogiai įtraukė į savo duomenis neįvardytą žmo- 
nių masę, suvartojančią mažiau nei 1125 kalorijas per dieną. Tie 
žmonės badavo arba gyveno pusbadžiu.** Kas jie tokie buvo? 

Daugelis jų patyrė likimo smūgius dar prieš karą. Į visuomenės 
užribį jie buvo išstumti per ketvirtojo dešimtmečio depresiją, kai 
neteko nuolatinio uždarbio arba visiškai prarado darbą mainais į 
„nepriklausomybę“ žemiausiame visuomenės sluoksnyje. Metai iš 
metų šios šeimos tapdavo vis labiau priklausomos nuo labdaros, o 
1940-aisiais jos maža ką beturėjo pasiūlyti ar parduoti. Tie žmonės 
buvo pernelyg menkų profesinių įgūdžių, kad savaime įsilietų į geto 
ekonomiką, ir pernelyg nusilpę, kad pajėgtų atlikti vergiškai sunkius 
darbus, todėl jie gyveno gūždamiesi ir iki kraštutinės ribos suvaržę 
savo išlaidas. 

Kitai grupei priklausė pabėgėliai. Vakaruose pabėgėliai iš Vokie- 
tijos ir Austrijos tapo žmonėmis be pilietybės ir padėties visuomenėje. 
Slovakijoje, Bulgarijoje ir Rumunijoje pabėgėlių šeimos būdavo išva- 
romos iš tam tikrų miestų ir verčiamos ieškotis bet kokio joms priei- 
namo būsto. Tuo tarpu Lenkijoje juos perkraustydavo iš mažesnių 
getų į didesnius. Varšuvos geto žydų visuomeninės savišalpos orga- 
nizacijos 1942 metų sausio mėnesio ataskaitoje sakoma, kad keturiuo- 
se pastatuose apgyvendinti 2977 pabėgėliai. Sausį iš viso mirė 539 
tokie asmenys. Stawki gatvės devintajame name tūkstantis šimtas 
žmonių įsikūrė šimte septyniasdešimtyje kambarių — „apskritai ta- 
riant, nešildomų . Vandentiekis ir tualetai neveikė. Dzikos gatvės tre- 
čiajame name buvo dizenterija sergančių, viduriuojančių su krauju 
ligonių. Jie nebuvo iškeldinti.** 

Stanistawas Adleris rašo, kad duoną Varšuvos gete ilgainiui imta 
pardavinėti riekėmis.37 Jis taip pat pastebi, kad jokiais rodikliais ne- 
buvo užfiksuotas elgetaujančių žmonių pagausėjimas. Pasak jo, tai 
aiškintina elgetas ištikdavusia mirtimi, tolydžio pasiglemždavusia vis 
daugiau gyvybių. Išmirštančius gatvės senbuvius pakeisdavo naujo- 
kai, sulaukę savosios beviltiško skurdo valandos.3š 

Vienas ryškiausių Europos žydų bendruomenės bruožų 1933— 1945 
metais buvo jos prisitaikymas prie laipsniško naikinimo. Ta prasme 
nebuvo jokio skirtumo tarp aukštesnės padėties žydų ir eilinių žydų. 
Pagrindinė žydų tarybų strategija išgyventi su kuo mažesnėmis ne- 
tektimis atsispindi ir prie aplinkybių pritaikytame žydų ūkio tvarky- 
me. Tiek bendruomenės, tiek šeimos išekliai buvo naudojami pir- 
miausia galvojant apie stabilumo išlaikymą. Valdžia buvo prašoma 
atleidimų, atidėjimų ir palengvinimų, o kančia ir pažeminimas pri- 
imami kaip pratęsto gyvenimo kaina. Tačiau kai kurie žmonės ne- 
galėjo arba nenorėjo taikstytis. Vienaip ar kitaip jie atsisakydavo eiti 
išvien su budeliais ar savo pačių vyresnybe. Nors kiekvienas nuo nor- 
mos nukrypdavo skirtingai, šiuos žmones jungė esminis bruožas: jie 
nebesilaikė žaidimo taisyklių. 

Pagrindiniai nonkonformistinio elgesio pasireiškimai buvo sa- 
vižudybė, slapstymasis, pabėgimas ir pasipriešinimas. Dauguma šių 
sprendimų būdavo apsvarstomi ir pasveriami skiriant pasirengimui 
ilgesnį ar trumpesnį laiką. Dažnai tai būdavo pavienių asmenų arba 
nedidelių atskalūniškų grupelių poelgiai. 

Kraštutinį nusižudymo aktą paprastai inspiruodavo menkas atspa- 
rumas nepritekliams. Emancipuotus Vakarų Europos žydus ypač trau- 
muodavo staiga aukštyn kojomis apvirtęs gyvenimas, ir tokiomis ap- 
linkybėmis savižudybė beveik visada būdavo šoko padarinys. Rytų 
getuose ir koncentracijos stovyklose žmonės dažniau žudydavosi iš 
nuovargio. 

Konradas Kwietas, tyrinėjęs savižudybes vokiškojoje žydų bendruo- 
menėje, pateikia apytikrį savanoriškų mirčių skaičių: per daugiau 
kaip dvylika nacių valdymo metų savo valia iš gyvenimo pasitraukė 
penki tūkstančiai žmonių iš truputį daugiau kaip pusės milijono 

gyventojų žydų, kurių gretos visą tą laiką nepaliaujamai retėjo. Pa- 
grindinis kriterijus, pagal kurį vertinami savižudybių mastai, yra per 
metus šimtui tūkstančių žmonių tenkantis savižudžių skaičius. Tris- 
dešimt aukų jau yra didelis procentas, šešiasdešimt aštuonios — tiek 
Berlyno žydų nusižudė 1925 metais — tikra epidemija. Kwieto įsiti- 
kinimu, šis rekordas buvo pakartotas arba sumuštas 1933 metais, o 
per dvejus deportacijų metus nuo 1941-ųjų iki 1943-ųjų likusioje 
bendruomenės dalyje savanorišką mirtį pasirinko ne mažiau kaip trys 
tūkstančiai žydų, tai yra apie tūkstantį penki šimtus šimtui tūkstan- 
čių ŽmMonių.! 

Kai Vokietijos žydams buvo įvesta privaloma Dovydo žvaigždė ir 
pradėtos deportacijos, nemažai daliai bendruomenės narių gražiau- 
si metai jau buvo praeityje, ir daugelis tų, kurie nusprendė mirti, ne- 
beturėjo ko tikėtis iš gyvenimo. Jie norėjo likti savo namuose, ap- 
supti savų knygų ir muzikos įrašų, norėjo išvengti agonijos, po kurios 
jiems nebebuvo vilties atsigauti. Be to, jie žinojo būdų, kaip nusižudy- 
ti patiriant mažiausiai kančių. Paprastai jie tai darydavo padedami 
barbitūratų, kuriuos vis dar buvo įmanoma įsigyti už pinigus — nors 
ir neįsivaizduojamai didelius, bet turėjusius tapti jų paskutinėmis 
išlaidomis. 

Vokietė Ruth Andreas-Friedrich asmeniniame dienoraštyje pasa- 
koja apie savo draugę — žydę ponią Lehmann, kuri paprašiusi jos 
padėti susikrauti daiktus. Poniai Lehmann buvo pranešta, kad ją išveš 
kitą dieną. Kai Ruth Andreas-Friedrich atvyko į Lehmann butą, ji 
išgirdo nuomininką, irgi žydą, žingsniuojant pirmyn atgal už užda- 
rytų stumdomų durų ir pasiteiravo draugės, ar šis nesirengiąs dėtis 
daiktų. Jai buvo pašnibždomis atsakyta: „Jis nebenori daugiau to 
kęsti. Jis nusprendė pasielgti kitaip.“ Netrukus žingsniai nutilo. Durų 
niekas neatidarė. Moterys darbavosi toliau, o tuo metu ponas Erich- 
sohnas merdėjo — „vienišas, mandagus, santūrus“? 

Pasak likusio gyvo liudininko, savižudybių netrūko i1r Dransi tran- 
zitinėje stovykloje netoli Paryžiaus. Jo skaičiavimais, per pustrečio 
mėnesio apie šimtą internuotųjų asmenų pakėlė prieš save ranką. Ta- 
čiau tokiomis aplinkybėmis savižudybės nebūdavo pateisinamos, o 
galimi savižudžiai pasmerkiami paprasčiausiai dėl to, kad žmogų, 

nesulaukusį deportacijos momento, išvažiuojančiame transporte tu- 
rėdavo pakeisti kita auka.? 

Lenkijos žydų neužplūsdavo savižudybių bangos. Jie net pačių bai- 
siausių likimo smūgių nepasitikdavo su nuostaba, kuri buvo beveik 
įprasta Vokietijoje. Be to, jiems nedažnai pakliūdavo į rankas bar- 
bitūratai ar kitokie cheminiai preparatai. Jiems tekdavo rinktis kur 
kas brutalesnę mirtį. Jie šokdavo pro ketvirto, o kartais tiesiog antro 
aukšto langą. Jie eidavo prie geto sienos ar tvoros tikėdamiesi sargy- 
binio kulkos, tačiau sargybiniai ne visada norėdavo šauti. 1944 metų 
liepos 14 dieną Lodzės gete trisdešimt ketverių metų Mindla Zarzew- 
ska anksti ryte prisiartino prie tvoros ir ėmė lipti. Tvarkos policijos 
pareigūnas vokietis subarė ją ir mėgino atvesti į protą, bet moteris 
neklausė. Tuo momentu pro šalį ėjęs aukštesnio rango policijos ka- 
rininkas taip pat bandė patraukti ją nuo tvoros. Tačiau ji laikėsi savo 
ir buvo nušauta.* 

Mirties stovyklose pavargusioms nuo gyvenimo aukoms nereikė- 
davo nertis iš kailio, kad atgultų amžino poilsio. Tuos, kurie atsisa- 
kydavo tolesnės kovos, Osvencime vadino Muselmūnner — musulmo- 
nais, o Liubline (Maidaneke) — Gamele, tai yra kupranugariais. Mirtį 
jie surasdavo prie stovyklos tvoros, nutrenkti elektros srovės arba 
nušauti. Kai kurie pasirinkdavo pasyvų kelią atsisakydami maisto ir 
merdėdami ant savo gultų. 

"Tiems, kurie nebenorėjo gyventi, visada tekdavo kur kas daugiau 
tų, kurie dar nenorėjo mirti. Gyvenimo prailginimas buvo pagrindinė 
geto apmąstymų tema ir svarbiausias geto belaisvių užsiėmimas. Kol 
darbo pažymos galėjo padėti, jos būdavo čiumpamos kaip gelbėjimo- 
si ratas. Tačiau du veiksniai tuo pat metu keitė žydų bendruomenės 
sandarą ir vis didesnio žmonių skaičiaus mąstyseną. Pirmiausia ben- 
druomenę paveikė jos gretų praretėjimas dėl silpnesnių ir bejėgiškes- 
nių narių mirties ar deportacijos — reiškinys, visiškai priešingas Vo- 
kietijos žydų bendruomenės senėjimo procesui, kurį lėmė emigracija. 
"Tad Lenkijos getuose didelę dalį, jei ne daugumą, sudarė jaunesni, 
sveikesni ir išradingesni vyrai bei moterys. Kitas veiksnys buvo augan- 
ti abejonė, kad nacių režimą galima pergyventi prisitaikymu. Neįma- 
noma buvo pasislėpti nuo žinojimo, kad draugai ir šeima dingo be 

pėdsakų, o bet kokias optimistines viltis išsklaidydavo atplūstantys 
gandai apie šaudymus ir nuodijimus dujomis. Trumpai tariant, ma- 
žėjant žydų bendruomenėms, jų vietoje likdavo toliau naikinamos 
grupelės gyvybingiausių žmonių, kuriems ateitis kėlė vis didesnį su- 
sirūpinimą. Pirmiausia pokyčiai pasireiškė paprastais nepaklusnumo 
veiksmais: žydų šeimos nebesutikdavo pasiduoti kaip anksčiau ir 
mėgindavo slapstytis. Tai gali pailiustruoti pavyzdžiai iš dviejų ne- 
didelių getų — Bilgorajaus ir Janovo. 

Bilgorajaus getas Liublino srityje neturėjo nei tvoros, nei sienos. 
Jame gyveno vos pustrečio tūkstančio žydų. 1942 metų kovo 22 dieną 
penkiasdešimt septynios šeimos (iš viso 221 asmuo, daugelis jų — li- 
goniai) buvo perkeltos į Tarnogrudą. Pirmieji dideli areštai vyko rug- 
pjūčio mėnesį. "Ta proga vokiečiai pareikalavo tūkstančio aukų. Ne- 
toliese stovint vokiečių tvarkos policijos būriui, žydų taryba susirinko 
nuspręsti, kas turės būti atrinktas darbams „Ukrainoje“. Kadangi 
reikėjo pašalinti bemaž pusę visų gyventojų, taryba į sąrašą įtraukė 
kai kuriuos darbingus žmones, taip pat moteris, vaikus ir senelius. 
"Tarybos nariai, kvalifikuoti darbininkai ir jų šeimos tarp aukų įrašyti 
nebuvo. Išvardytiems žydams buvo liepta susirinkti turgaus aikštėje, 
iš kur jie būsią išvežti į Ukrainą. Žydų policija dalyvavo žmones so- 
dinant į medinius vežimus. Šią vilkstinę pasitiko kita tokia pati iš Tar- 
nogrudo. Zviežyneco geležinkelio stotyje žydams teko palikti savo ba- 
gažą. Jie buvo išsiųsti į Belžeco mirties stovyklą, iš kurios nė vienas 
nebesugrįžo gyvas. 

Nesulaukę jokios žinios iš evakuotų žmonių, Bilgorajuje likę žydai 
ėmė svarstyti, ar tikrai Ukraina buvo deportuojamųjų kelionės tiks- 
las. Išklausinėję geležinkelio tarnautojus lenkus, sužinojo, kad trau- 
kinys išvažiavo į Belžecą. Vienas lenkų mašinistas patvirtino pats 
lydėjęs sąstatą į stovyklą. Netrukus po to krūvos drabužių ir malda- 
knygių buvo atgabentos į Spolemo kooperatyvą ir paliktos žydams 
išrūšiuoti. Ši naujiena greitai pasklido žydų ir lenkų bendruomenėse. 
Sumažinta geto teritorija spalio pabaigoje buvo aptverta tvora, ir 
ankstyvą lapkričio 2 dienos rytmetį du vokiečių žandarmerijos būriai 
atvyko suimti paskutinių likusių gyventojų. Šįkart kilo klyksmas ir 
prasidėjo šaudymas. Galop policija sugavo tūkstantį žydų. Vyrai iki 

geležinkelio stoties turėjo nueiti pėsčiomis, o moterys ir vaikai buvo 
sulaipinti į vežimus. Gete liko gulėti du šimtai žuvusių žydų. Dar ke- 
liems pavyko nepastebėtiems pasislėpti. Septyniasdešimt ar aštuo- 
niasdešimt darbininkų buvo suburti į atskirą grupę.? 

Bilgorajaus įvykiai parodė, kad tvarkingoms operacijoms atėjo ga- 
las. Tiesą sakant, vokiečiai nieko kito ir nesitikėjo, kitaip per antrąjį 
reidą jie nebūtų padvigubinę policijos pajėgų, atsisakę žydų tarybos 
paslaugų ir pasakų apie Ukrainą. 1942 metų rugsėjo pabaigoje Vo- 
lynės regione maždaug du tūkstančiai Janovo geto žydų pasipriešino 
raitosios policijos eskadronui. Tą vasarą Volynėje vyko masiniai žydų 
šaudymai, ir Janovo užpuolimas buvo šios operacijos dalis. Dalyvau- 
jant vietiniam srities komisarui (Gebietskommissa7r) ir burmistrui, ne- 
didelis saugumo policijos dalinys, papildytas eskadronu, kuris dydžiu 
prilygo reguliariosios policijos kuopai, įsiveržė į getą ir suėmė jo gy- 
ventojus, šimtą ar du šimtus žydų palikdamas darbams. Tačiau buvo 
akivaizdu, kad dauguma nepagautų aukų slepiasi žeminėse ir bun- 
keriuose. Daliai eskadrono apsupus getą, kiti policininkai vėl įžengė 
į jo teritoriją. Netikėtai vokiečius pasitiko žydų šūviai ir namų gamy- 
bos sprogmenys. Keli geto namai liepsnojo padegti užpuolikų arba 
pačių gynėjų. Pasinaudodami kilusia sumaištimi, apie penkiasdešimt 
žydų prasiveržė pro policijos užtvarus ir pabėgo. Vokiečiai atsitraukė 
prie geto sienos ir išsidėstė aplinkui, o žydams dėl kaitros, ugnies ir 
dūmų teko palikti savo slėptuves. Nepajėgę įveikti policininkų blo- 
kados, jie buvo nušauti. Tūkstantis du šimtai žmonių pasidavė pa- 
tys, ir vokiečiai juos nužudė prie netoliese esančio griovio. Dar ketu- 
ri šimtai apanglėjusių kūnų buvo išvežti vežimais kitą dieną. 

Neklusnieji žydai, kurie per reidus slapstydavosi rūsiuose, kam- 
bariuose, palėpėse ar bunkeriuose, likdavo susiję su getu. Juos me- 
džiodavo vokiečių SS ir policija, ginkluota šautuvais, automatais ir 
rankinėmis granatomis. Išsigelbėti nuo mirties pavyko tik saujelei. 
"Tačiau be tų, kurie priešindavosi nesijudindami iš vietos, buvo ir vi- 
sai kitokių žmonių — tokių, kurie ryždavosi pabėgti. 

Bėgama būdavo iš registruotos gyvenamosios vietos, geto ar kon- 
centracijos stovyklos spąstų, o pabėgimo sėkmė labai priklausė nuo 
vietos, kurioje tai vykdavo, kitaip tariant, nuo kultūrinės ir fizinės 


Neprisitaikiusios aukos 187 


aplinkos. Lengviau buvo likti nepastebėtam Romoje nei Varšuvoje, 
lengviau buvo mažai Atėnų žydų bendruomenei įsimaišyti į juos sų- 
pančių graikiškai kalbančių gyventojų tarpą nei į Balkanus atsikėlu- 
sių ispanakalbių žydų palikuonims išsaugoti anonimiškumą Tesalo- 
nikuose. Vakarų Europos išlinkyje, einančiame nuo Norvegijos per 
Daniją, Olandiją, Belgiją ir Prancūziją iki Italijos, bėglių slapstyma- 
sis netgi nebuvo kažkas neįprasta, tačiau Vokietijoje, Lenkijoje, Bal- 
tijos šalyse ir vokiečių užimtoje SSRS dalyje toks gelbėjimosi būdas 
sukeldavo kur kas daugiau pavojų ir sunkumų. 

Jeigu vienas lemiamas veiksnys buvo vieta, kitas buvo pinigai. Be- 
veik visur žydas, turintis grynų pinigų arba pirkėjų pageidaujamos 
nuosavybės, būdavo geresnėje padėtyje jau nuo pat pradžios. "Trans- 
portas, prieglobstis arba išvaizdos pakeitimas galėdavo kainuoti bran- 
giai, ypač tuomet, kai to žūtbūtinai reikėdavo. Tačiau labiausiai vis- 
kas priklausydavo nuo bėglio asmenybės. Tipiški bėgliai, dažniau- 
siai Rytų Europoje, būdavo žmonės, kurie ne tik norėdavo sulaukti 
tragedijos pabaigos, bet ir pasiryždavo palikti namus, šeimos narius, 
keliauti iš vienos vietos į kitą arba neribotą laiką pratūnoti kokiame 
nors urve, apsupti jų ieškančių sargybinių. 

Labai nedaug okupuotos Lenkijos žydų iš pat pradžių nusprendė 
nevykdyti įsakymo dėl Dovydo žvaigždės ir nesikelti į getą, tačiau jei 
tuo metu dėl pažinčių trūkumo, pinigų stygiaus ar nesugebėjimo pri- 
sitaikyti būdavo nelengva pabėgti, vėliau tai padaryti tapdavo dar 
sudėtingiau. Tvora ar sargyba buvo tik dalis problemos. Egzistavo ir 
nematoma kliūtis — likimas tų, kuriuos palikdavo bėglys. Šeimos 
maitintoją, turintį žmoną ir vaikų, saistantys įsipareigojimai būdavo 
akivaizdūs ir paprastai nulemdavo jo apsisprendimą, tačiau net jau- 
niems, tvirtiems ir nepriklausomiems žmonėms kartais kildavo di- 
lema. Geto išsigelbėjimo strategija buvo grindžiama darbu, ir visa 
bendruomenė priklausė nuo sveikiausių ir stipriausių savo narių. 
Būtent ši priežastis sulaikydavo potencialius partizanus Vilniaus gete. 
Nors jauni žmonės galėjo prasiskverbti į miškus, geto vadas Gensas 
nepritarė tokiam sumanymui teigdamas, kad jų išvykimas sukeltų ge- 
to ekonominio pagrindo irimą ir pasmerktų pražūčiai nedirbančias 
moteris, vaikus ir senelius. 

Rytų Europoje ir didžiojoje Balkanų dalyje retai kas bėgdavo per 
masinius areštus. Claude'o Lanzmanno filme Shoch yra scena, kurioje 
gyvi likę liudininkai pasakoja apie tūkstančio aštuonių šimtų žydų 
deportaciją iš Graikijos Kerkyros salos. 1944 metų birželį itališkai kal- 
bantiems Kerkyros salos žydams buvo pasakyta, kad juos perkels dar- 
bams į Lenkiją. Tačiau jie matė varomus net senus ir ligotus žmo- 
nes. Penkias dienas jie praleido uždaryti salos forte. „Niekas nedrįso 
bėgti ir palikti savo tėvo, motinos, brolio. Mūsų vienybės pamatas 
buvo religija ir šeima“, - kalbėjo Armando Aaronas. Į žemyną juos 
perkėlė iš statinių ir lentų pagamintais plaustais, kuriuos vilko nedi- 
delės valtys ir saugojo vienas, du arba trys ginkluoti vokiečiai. „Bet 
mes buvome įsibaiminę, — sakė Aaronas. — Jūs suprantate, kad bai- 
mė yra geriausias sargybinis.“7 

Rečiausiai žmonės bėgdavo iš traukinių ir mirties stovyklų. Tokių 
žygių išdrįsdavo imtis beveik išimtinai jauni žmonės, šalia kurių ne- 
būdavo artimų giminių tuo metu, kai jie nuspręsdavo išmėginti savo 
laimę. 1943 metų vasario 7 dieną didelis incidentas įvyko iš vakarų 
pusės per Tarnovske Gūrus į Osvencimą važiavusiame traukinyje, kai 
žydai iššoko iš sąstato išplėšę krovininio vagono grindų lentas. Vieną 
moterį sutraiškė lekiančio traukinio ratai, kita buvo nušauta, o vėliau 
sugauti dar šeši pabėgėliai. 1942 metų vasariškoje rugsėjo kaitroje 
virtinėms vagonų iš Kolomyjos ir gretimų miestelių vežant į Belžecą 
8205 suimtuosius, iš transporto bandė pabėgti nenustatytas skaičius 
žydų. "Tvarkos policijos sargybos vadas apskaičiavo, kad mažiausiai 
du trečdaliai šių bėglių buvo nužudyti.“ 

Žmogus, sutvertas pabėgimams, buvo dvidešimt vienerių metų 
Walteris Rosenbergas. 1942 metais jis buvo deportuotas iš Slovaki- 
jos į Osvencimą ir nuo 1942 metų rugpjūčio iki 1943 metų birželio 
dirbo stotyje, į kurią atvykdavo aukas gabenantys traukiniai. Per tą 
laiką bandė pabėgti šeši Čekoslovakijos čigonai. Penkis sugavo išsyk, 
o šeštąjį — Vruzeną Vrbą — po savaitės. Visi buvo sušaudyti. Rosen- 
bergui pavyko pakilti iki raštininko posto. Jis turėjo mažą kambarėlį 
su gultu, kėde ir stalu. Jis taip pat žinojo, kas dėjosi stovykloje. Vie- 
nas iš keistesnių nutikimų buvo kelių tūkstančių iš Terezino atvežtų 
Čekijos žydų įkurdinimas Osvencime. Mirties bausmė jiems, matyt, 

buvo atidėta vėlesniam laikui. Per šešis skurdo mėnesius jie neteko 
tik apie dvidešimt procentų savo žmonių — tai rodė, kaip puikiai 
pagal Osvencimo standartus su jais buvo elgiamasi. Įsitikinęs, kad 
šiuos žydus netrukus nužudys, Rosenbergas ėmė tarp jų ieškoti lyde- 
rio, galinčio suorganizuoti maištą. Taip jis rado trisdešimtmetį vy- 
riškį Freddy Hirschą, kuris stovykloje rūpinosi vaikais ir netgi su- 
gebėjo sukurti jiems pusiau padorų būvį. Paaiškinęs, kad maištas ir 
suplanuotas pabėgimas galbūt esąs vienintelė šios čekiškos bendruo- 
menės viltis, Rosenbergas paprašė apstulbinto Hirscho imtis vado- 
vauti visam reikalui. Hirschas paprašė leisti jam apgalvoti pasiūly- 
mą vienumoje. Rosenbergas davė vieną valandą. Po sutarto laiko 
grįžęs į baraką, Rosenbergas rado Hirschą gulintį be sąmonės nuo 
per didelės piliulių dozės. Hirscho atgaivinti nepavyko, ir Čekijos 
žydai buvo nunuodyti dujų kamerose. Praėjus keliems mėnesiams, 
Rosenbergas nusprendė bėgti pats. Jis žinojo apie vokiečių ketinimus 
kloti papildomus bėgius, kad aukas būtų galima išlaipinti prie pat 
dujų kamerų. Jis nutarė, kad tuo metu aukos masiškai galėjo atke- 
liauti nebent iš Vengrijos. Įsiminęs daugybę surinktos informacijos, 
Rosenbergas kartu su kitu Slovakijos žydu Alfredu Wetzleriu 1944 
metų balandžio mėnesį slapčia išsikasė mažą dengtą griovį palei sto- 
vyklos ribą. Tris dienas ir tris naktis jiedu lindėjo savo slėptuvėje, kol 
vokiečių sargybiniai ieškojo jų abiejose tvoros pusėse. Po to spruko. 
Perkopę per kalnus ir pasiekę Slovakiją, Žilinoje rado žydų bendruo- 
menės atstovus ir atskleidė jiems visas turimas žinias. Po mėnesio, 
gegužę, prasidėjo deportacijos iš Vengrijos. Rosenbergas nesiilsėjo. 
"Tą pačią vasarą Slovakijoje kilus maištui, jis prisijungė prie parti- 
zanų. Po karo emigravo į Kanadą ir tapo Britų Kolumbijos universi- 
teto farmakologijos profesoriumi. Rosenbergas oficialiai pasiliko sau 
tą vardą, kuriuo pasivadino pabėgęs: Rudolfas Vrba.!0 

Ypač daug drąsos reikalaudavo apsisprendimas stoti į mirtiną ko- 
vą su priešu, kitaip tariant, tiesioginis susirėmimas. Žmogų, galintį 
tam ryžtis, varžydavo ne tik nelygios jėgos, bet ir pačios žydų ben- 
druomenės požiūris. Žydai neturėjo ginklų net prieš karą, o dabar 
jie nedvejodami laikėsi taikstymosi politikos. Niekas šiame visuoti- 
nio sutarimo fone neatrodė labiau neįsivaizduojama nei bandymas 

pakenkti budeliui ar paralyžiuoti jo veikimą. „Provokacijų“ neturėjo 
būti. Ir neturėjo būti nė užuominos į maištavimą. 

Nuolankumas buvo įsišaknijęs pakankamai giliai, kad tarp aukų 
ir nusikaltėlių negalėtų kilti joks psichologinis karas. Žydų tarybose 
nebuvo kuriami atsišaukimai ir neieškoma argumentų, įrodančių vo- 
kiečių nusikalstamą veiklą ir jų politikos amoralumą. Vokiečiams ne- 
buvo demonstruojamas joks negeranoriškas nusiteikimas. Nė vienam 
vokiečiui nebuvo grasinama. Nebuvo paleisti gandai, kad sąjunginin- 
kai keršys už žydų išžudymą. Kartą vienas žydas vis dėlto išsiuntė ano- 
niminį jidiš kalba rašytą atviruką vokiečių žurnalistui linkėdamas, kad 
šio naujagimis mirtų lygiai taip, kaip mirštą žydų vaikai.!! Žydų ben- 
druomenė tokį žmogų būtų pavadinusi primityviu. 

"Tuo tarpu sabotažas atrodė tinkamesnis būdas priešintis. Jis būda- 
vo užmaskuotas ir dažniausiai nesusekamas. Kartais vokiečių darbo 
stovyklose žydai padarydavo žalos gaminiams arba įrangai. Vakaruose 
baldus pakuodavę darbininkai pasirūpindavo, kad deportuotiems 
žydams priklausiusių butų daiktai nepasiektų Vokietijos nesugadinti. 
Reikšmingesnis įvykis buvo Belgijos žydų komunistų surengta akci- 
ja — žydų bendruomenės dokumentų sunaikinimas. Vėliau Žydų gy- 
nybos komitetas (Comitė de Dėfense des Juifs) sustabdė traukinį, 
važiuojantį į Osvencimą, ir išlaisvino nemažai aukų.!ž 

Kraštutinis pasipriešinimo veiksmas būdavo smurtas. 1941 metų 
rugpjūčio 28 dieną Lietuvoje, Kėdainiuose, nutiko incidentas. Ne- 
didelis saugumo policijos būrys, priklausęs Einsatzkommando 3, pa- 
dedamas civilių vietos gyventojų lietuvių, tą dieną nužudė 710 žydų 
vyrų, 767 žydes moteris ir 599 žydus vaikus, gyvenusius tame mies- 
te. Žydus iš daržinės iki duobės vedė grupėmis, suskirstę po du šim- 
tus žmonių. Pasak vieno iš lietuvių, davusių parodymus po karo, ki- 
tas lietuvis Čygas liepęs stambaus sudėjimo žydui Šlapoberskiui nu- 
sirengti. Žydas, puikiai suprasdamas, kas vyksta, pasakęs lietuviui, 
kad jis irgi yra žmogus. Tuomet Čygas nuplėšęs nuo žydo drabužius 
ir išsitraukęs pistoletą. Šlapoberskis pagriebęs Čygą ir įsitempęs jį į 
griovį viena ranka laikydamas lietuvį už kaklo, o kita šaudydamas jo 
pistoletu į vadą vokietį. Tada vokietis puolęs žemyn padėti Čygui ir 
jį išlaisvinęs, tačiau pats buvęs sučiuptas Šlapoberskio. Kitas lietu- 

vis, pavarde Jankūnas, irgi stambus vyras, šokęs į griovį ir išvadavęs 
vokietį. Bet ir jis atsidūręs Šlapoberskio gniaužtuose. Galiausiai Jan- 
kūnui pavykę iš už diržo išsitraukti peilį ir nužudyti žydą. Sunkiai 
sužeistas Čygas miręs pakeliui į ligoninę. 

Šlapoberskio atvejis įsimintinas dėl jo poelgio neįprastumo. Im- 
pulsyvus pasipriešinimas taip ir liko pavienių asmenų aktas, kurio 
kitos aukos nemėgindavo griebtis netgi tuomet, kai, objektyviai žiū- 
rint, nieko nebebūdavo galima prarasti. Per amžius gyvenę nuolan- 
kaus elgesio ritmu, žmonės ir ant griovio krašto nedrįsdavo sugriau- 
ti nusistovėjusios tvarkos. Bet ar niekam neatėjo į galvą imtis iš anksto 
suplanuoto ir geriau apgalvoto fizinio pasipriešinimo? Išties kartais 
būdavo kovojama ir tokiais metodais, tačiau kad taip įvyktų, turėda- 
vo susiklostyti kuri nors iš trijų situacijų. 

Pirmąją situaciją išprovokuodavo pabėgimas. Pavyzdžiui, Prancūzi- 
Joje tie jauni žydai, kurie priklausė sionistų pakraipos skautų judėji- 
mui ar komunistams, gyvendavo už įstatymo ribų ir iš įsitikinimų, 
verčiami būtinybės ar pasitaikius progai stodavo į partizaninės kovos 
kelią. Panašiai, bet sunkesnėmis sąlygomis, miškinguose ir pelkėtuose 
Baltarusijos rajonuose iš getų ar darbo stovyklų pabėgę žydai prisi- 
jungdavo prie jau esamų partizanų būrių arba suformuodavo nau- 
Jus. Slovakijoje šimtai darbo stovyklos kalinių, išsilaisvinę per komu- 
nistų vadovaujamą sukilimą, kai staiga buvo palikti be priežiūros, irgi 
įsitraukė į partizaninį judėjimą. Italijoje ir Jugoslavijoje taip pat ga- 
lima buvo susidurti su ginkluotais žydais, kaip, beje, ir visur kitur, 
kur vyko partizaninis karas. Suskaičiavus visus savanorius rezisten- 
tus, tikrai išeitų daugiau kaip keli tūkstančiai. Tačiau dauguma šių 
žydų paklusdavo platesnio organizuoto pogrindžio vadovybei. Jie 
tapdavo kareiviais sąjungininkų kovoje prieš fašizmą. 

Antrąją situaciją išprovokuodavo noras pabėgti. Pažymėtina, kad 
mėginimų bėgti buvo trijose iš šešių Lenkijos mirties stovyklų. Visi 
trys incidentai nutiko gana vėlai. Treblinkoje ir Sobibore maištai ki- 
lo 1943 metais. Juos organizavo sąmokslininkai, kurie pastebėjo, kad 
mažėja į stovyklą atvežamų aukų srautas. Jie suvokė turį nedaug šansų 
pabėgti, tačiau, kita vertus, nebuvo jokios tikimybės, kad, pasibai- 
gus deportacijų programai, liks gyvas bent vienas belaisvis. Tiek Treb- 

linkoje, tiek Sobibore pasirengimas akcijai vyko lėtai, o maištai kaina- 
vo brangiai, tačiau bent maža dalis kalinių sugebėjo ištrūkti į laisvę.!“ 
Osvencimo pogrindinėje pasipriešinimo organizacijoje vyravo nežy- 
dai, tačiau kilusiame maište dalyvavo tik žydai krematoriumo dar- 
buotojai. Mėgindami pabėgti, 1944 metų spalio mėnesį jie patyrė di- 
delių nuostolių. Jiems nepavyko.!5 

Pabėgėliai ir ketinantys pabėgti belaisviai paprastai būdavo indi- 
vidai, susibūrę draugėn, bet kovojantys patys už save. Priimdami 
sprendimus, jie negalvodavo arba jiems nereikėdavo galvoti apie ga- 
limą asmeninių veiksmų poveikį visai bejėgių žmonių bendruome- 
nei. Kitokioje situacijoje atsidurdavo tie, kurie norėdavo kovoti ge- 
te, O tai paprastai reiškė pasipriešinimą masiniams suiminėjimams 
arba šaudymams. Tokio pasipriešinimo šalininkai atstovaudavo įvai- 
riems politiniams judėjimams, bet jie mažai skyrėsi savo filosofija. 
Jiems visiems išpuoliai būdavo reikalingi savoms tiesoms skelbti. Tai 
puikiai parodo įvykiai Vilniaus, Bialystoko ir Varšuvos getuose. 

Vilniaus žydų bendruomenės branduolys buvo sunaikintas per ke- 
lis masinius 1941 metų šaudymus. Iki metų pabaigos iš bendruo- 
menės teliko saujelė žmonių. 1942 metų sausio 1 dieną buvo išleis- 
tas pogrindžio grupės atsišaukimas, raginantis žydus atsisakyti bet 
kokių iliuzijų. Jame buvo rašoma, kad nė vienas suimtas žydas ne- 
likęs gyvas, ir žmonės prašomi nesielgti kaip į skerdyklą vedamos 
avys. Tai turbūt buvo pirmas tokio pobūdžio perspėjimas. Vienas pa- 
grindinių manifesto autorių buvo vos trečiąją dešimtį pradėjęs Aba 
Kovneris. Jis niekada netikėjo, kad galima pasikliauti susitarimais su 
vokiečiais ar laukti jų supratimo, ir nemanė, kad esama kokios nors 
rimtos alternatyvos savigynai. 

Pogrindinio judėjimo tikslai kirtosi su geto policijos šefo, o vė- 
liau — diktatoriaus Jokūbo Genso politika. Siekdamas getą išlaikyti 
ramų ir darbingą, Gensas stodavo prieš bet kokį šaudymo faktų pa- 
garsinimą. 1941 metų spalį jis įspėjo iš Panerių žudynių vietos pa- 
bėgusią moterį niekam neprasitarti apie tai, ką matė, o 1942 metų 
sausio 4 dieną uždraudė „skleisti melagingus gandus ir kelti tarp 
žmonių paniką“. Gensas buvo pasiryžęs kontroliuoti gandus ir laiky- 
ti pogrindį savo rankose. 

Pogrindininkai turėjo ir kitą vidaus problemą: jų pačių suformuo- 
tai Jungtinei partizanų organizacijai vadovavo komunistas Icikas Vi- 
tenbergas, kuris, geto žydų rezistentams nežinant, dalyvavo ir miesto 
komunistų kuopelės veikloje. Pagrindiniai tikslai, kurių siekė parti- 
zanai žydai gete ir partizanai komunistai už geto ribų, nebuvo ta- 
patūs. Žydai ruošėsi susirėmimams tuo atveju, jei ateis geto likvida- 
vimo laikas. Įvykiams netikėtai pasisukus šia linkme, Gensas būtų 
pats ištiesęs jiems pagalbos ranką. Komunistai, priešingai, norėjo, 
kad jauni vyrai eitų į miškus kovoti su vokiečiais, kur tik ir kada tik 
prireiks. Kartą vokiečiai sučiupo Vilniaus komunistų kuopelės narius 
nežydus ir išsiaiškino, kad Vitenbergas taip pat priklauso šiai gru- 
pei, tačiau dvigubas jo vaidmuo jiems liko nežinomas. Vokiečiai pa- 
reikalavo jį išduoti, ir Gensas, nenoromis pritariant žydų partizanų 
lyderiams, įtikino Vitenbergą paklusti įsakymui. Jungtinė partizanų 
organizacija ėmė krikti. Vis daugiau jos narių norėjo pasitraukti į 
miškus, o kai vokiečiai, visada įtariai žiūrėję į Gensą, pagaliau įvykdė 
savo ketinimus ir geto vadą nužudė, partizanai nebegalėjo koordi- 
nuoti geto veiksmų. Prasidėjus likvidacijai, kai kurie žydai liko gete 
ir kovojo, o kiti išsiveržė iš apsupties. Taip ilgai planuotas mūšis vir- 
to dviejų pusių susidūrimų, kuriame geto žydai atliko daugiausia pa- 
syvų vaidmenį. Aba Kovneris, vadovavęs vienam iš būrių, išsivedė 
savo vyrus į miškus. Jis liko gyvas, kad paliudytų apie išgyventas kan- 
čias.!? 

Bialystoko sritį 1941-ųjų vasarą saugumo policijos daliniai peržy- 
giavo skersai išilgai, tačiau vėliau getai metus buvo palikti ramybėje. 
1942 metų spalio mėnesį didžiausiame gete, įsikūrusiame Bialysto- 
ko mieste, gyveno apie trisdešimt penkis tūkstančius žydų. Įžvalgu- 
sis geto vadas Baraszas nemėgino nutylėti žydų naikinimo fakto ir 
stengėsi padidinti geto produktyvumą kaip pagrindinę priemonę 
bendruomenei gelbėti. Jaunas pogrindžio lyderis Mordechajus 
"Tenenbaum-Iamarovas, 1943 metų sausio 12 dieną pradėjęs rašyti 
dienoraštį, jau sausio 19 dieną pavadino netoliese esančią Treblinką 
mirties stovykla. "To paties mėnesio pabaigoje ir vasario pradžioje 
išardymui į skudurus buvo atgabenta senų drabužių, priklausiusių de- 
portuotiems asmenims iš išnykusių kaimyninių bendruomenių. Pats 

Baraszas perdavė kai kuriuos drabužiuose rastus dokumentus ir fo- 
tografijas Tenenbaum“Iamarovui, kuris juos nešiojosi savo kišenėse 
kiauras dienas, nesiskirdamas su jais nė minutei. 

Sausio mėnesį Tenenbaum-Tamarovas sukūrė būsimą manifestą 
„tam metui, kai paskelbsime apie savo atsakomuosius veiksmus“. At- 
sišaukime buvo teigiama, jog trys milijonai žydų iškeliavo į Chelm- 
ną, Belžecą, Osvencimą, Treblinką ir Sobiborą pasitikti savo mirties, 
ir įspėjama, kad mirtis laukianti visų deportuojamų asmenų. Toliau 
buvo tokie žodžiai: „Mes nebeturime ko prarasti! Žydai, jus siunčia į 
"Treblinką! Jie išnuodys mus dujomis kaip pasiutusius šunis ir tada 
sudegins krosnyse! Mes nesiduosime vedami į skerdyklą kaip avys!“ 

Vokiečiai ginklų pramonės specialistai ir saugumo policija kitą 
išpuolį prieš Bialystoko getą planavo nepamiršdami amžino darbo 
Jėgos trūkumo. Buvo nutarta, kad getą reikia praretinti, tačiau pa- 
likti veikiantį. Baraszui liepta parinkti septyniolika tūkstančių žmo- 
nių išvežimui. Po derybų su vokiečiais jis gavo leidimą sumažinti skai- 
čių iki šešių tūkstančių trijų šimtų. Saugumo policija jau buvo parū- 
pinusi aštuonis traukinių sąstatus, kurių kiekvienas galėjo gabenti po 
du tūkstančius asmenų, ir galbūt slapčia tikėjosi užpildyti juos visus, 
bet pažadų nevengė, nes getą norėjo išlaikyti ramų. Žydų taryba 
ėmėsi sudarinėti aštuonių tūkstančių penkių šimtų nepageidaujamų 
asmenų ir bedarbių šeimų sąrašą. Tačiau vasario 4 dieną getą apėmė 
panika, o kai Baraszas sužinojo, kad akcija prasidės kitą rytą pusę 
keturių, jis perdavė Tenenbaum-Tamarovui šia žinią ir kartu ragini- 
mą žmonėms slėptis. Dauguma žydų išsyk pasistengė dingti iš akių 
seniai paruoštose slėptuvėse. Žydų viešosios tvarkos tarnyba nebuvo 
linkusi bendradarbiauti per areštus, todėl vokiečiai stengėsi privilioti 
savo pusėn pavienius asmenis, kuriems pažadėdavo saugumą mai- 
nais už informaciją, kur slepiasi kiti žydai. Vienas žydas jį persekio- 
jančiam vokiečiui šliūkštelėjo į akis sieros rūgšties. Apakintas vyriškis, 
matyt, bandė šauti ir užmušė kriminalinės policijos vyresnįjį padėjėją 
(Kriminaloberassistent). Į Osvencimą ir Treblinką buvo išvežti aštuoni 
ar dešimt tūkstančių žydų; šimtai kitų nušauti vietoje. 

Geto antpuolis išsklaidė visas Tenenbaum-Tamarovo abejones dėl 
artėjančio galo. Vasario 27 dieną jis susitiko su savo bendražygiais iš 

sionistinio jaunimo judėjimo „Dror“ norėdamas apsvarstyti klausimą, 
ar pradėti pasipriešinimą iškart po to, kai bent vienas žydas bus suim- 
tas per kitą reidą, ar verčiau leisti slapstytis visiems geto gyventojams. 
Pasak jo, jaunimas esąs priverstas gyventi savo galva, nes jų tėvai ir 
globėjai nesirūpiną niekuo. Getą jis pavadino „našlaičių prieglauda“. 
Pritardamas Hershelis Rosentalis kalbėjo apie pasirinkimą tarp „el- 
getiškos mirties“ ir geto įrašymo į istorijos puslapius, kaip tai per Pir- 
mąjį pasaulinį karą padarę armėnai, kurie kovojo su Osmanų imperi- 
jos turkais prie Musa Dagho. Sara Kopliūski pasakė, kad „jei tai garbės 
reikalas, tuomet mes jau seniai esame ją praradę“. Jai labiau patiko 
mintis apie prasiveržimą į miškus. Tačiau grupei buvo svetima tiek 
slapstymosi, tiek pabėgimo idėja, ir Tenenbaum“Iamarovas baigdamas 
paskelbė, kad „vos areštavus pirmą žydą“ jie imsiąsi veiksmų. 

1943 metų rugpjūčio mėnesį Bialystoko geto nebeliko. Operacija 
buvo patikėta 26-ajam policijos pulkui, kuris vyko iš Karpatų kalnų į 
Rytų frontą ir kuriam teko daryti lankstą į Bialystoką. Pulką sudarė 
vokiečių ir ukrainiečių daliniai. Rugpjūčio 16 dieną ketvirtą valandą 
ryto žydų tarybai buvo pranešta, kad visi geto gyventojai turį su mi- 
nimaliu bagažu prisistatyti į nurodytą punktą atrankai. Žydai atėjo, 
kaip paliepti. Per dvidešimt keturias valandas, kurias tūkstančiai žydų 
praleido laukdami ant žolės vasaros kaitroje, buvo išdraskyta daug 
šeimų. Ketvirtą dieną gete dar likusios jaunimo grupės pradėjo gin- 
kluotą pasipriešinimą. Kelias valandas maištininkai nesiliovė šaudę, 
kol išeikvojo beveik visas šovinių atsargas. Du būriai, vieną kurių su- 
darė Mikos Datner vadovaujamos merginos, kulkomis varpė tvorą. 
Kai susidarė du plyšiai, vokiečiai ėmė šaudyti pro juos. Sukilėliai 
tikėjosi, kad gatvėse susibūrę žydai bandys išsiveržti visi kartu, ta- 
čiau didžioji dalis į įvykių sūkurį patekusių žmonių liko pasyvūs. Kai 
vokiečiai sustiprino kryžminę ugnį geto viduje ir išorėje, susijaudinę 
ir išsigandę žydai šūksmais pradėjo reikšti savo požiūrį į maištinin- 
kus: „Kodėl šitie banditai šaudo? Jie užtrauks mums nelaimę!“ Mūšis 
netrukus pasibaigė. Tarp sukilėlių, žuvusių 1943 metų rugpjūčio 20 
dieną, buvo ir Mordechajus Tenenbaum-Tamarovas.!? 

Priešingai nei Vilniuje ir Bialystoke, iš didžiulio Varšuvos geto 
žmonės nebuvo išvežami iki pat masinių deportacijų 1942 metų liepos 

22 dieną. Tai nereiškia, kad niekas gete nenutuokė, kas dedasi ap- 
linkui. Tarybos pirmininkas Adamas Czerniakowas išliedavo savo 
nuogąstavimus dienoraštyje, o istorikas Emmanuelis Ringelblumas 
buvo dar konkretesnis paminėdamas užrašuose Sobiborą, „kur žydai 
mirtinai uždusinami dujomis“.!š Tačiau kitas dalykas buvo tokias 
žinias skleisti. Kai 1942 metų balandžio mėnesį grupelė pasipriešini- 
mo šalininkų išplatino gete lapelius su grėsminga informacija, keli 
susirūpinę tarybos nariai kreipėsi į Czerniakową įspėdami jį, kad po- 
grindininkų atsišaukimai gali padaryti „neapsakomą žalą žydų gyven- 
tojams“.!? Čia, kaip ir kitur, informacija ne tik nebuvo pageidauja- 
ma — ji būdavo nuslepiama. 

Ankstyvą 1942 metų pavasarį rezistencija Varšuvos gete nebuvo 
pažengusi toliau idėjos, kurią pogrindžio susirinkimuose aptarinėda- 
vo ir dėl kurios ginčydavosi įvairių politinių partijų atstovai. Vienas 
šių diskusijų dalyvių buvo jaunas vyras Tenenbaum“Iamarovas, at- 
vykęs iš Vilniaus ir vėliau tais pačiais metais atsidūręs Bialystoke. Kitai 
nuomonei atstovavo sionistas Menachemas Kirszenboimas, kuris ke- 
turis šimtus tūkstančių gyventojų turinčio geto sunaikinimą laikė 
neįsivaizduojamu dalyku. Socialistų sąjungos lyderis Maurycy Orze- 
chas buvo tvirtai įsitikinęs, kad žydai neturėtų kovoti atskirai nuo 
lenkų, — tam laikas dar neatėjęs. Birželio mėnesio susirinkime isto- 
rikas Itzhakas Szyperis pasakė nepritariąs savigynos šalininkams ir 
pareiškė įsitikinimą, kad geto branduoliui pavyks išlikti nepalies- 
tam.?? Kai rugsėjo mėnesį Varšuvos deportacijos įgijo pagreitį, tą 
išlikusį branduolį sudarė septyniasdešimt tūkstančių žydų, dalis ku- 
rių buvo registruota, o kita dalis slapstėsi abipus geto sienų. 

Getui nebuvo lemta pasiekti visiškos vienybės. Kiekviena politinė 
partija siųsdavo bendram reikalui mažas kovines grupes, tačiau ko- 
munistai atsisakė paklusti tai pačiai aukščiausiajai vadovybei, jeigu 
Jiems teks tarnauti vienoje gretoje su dešiniosios pakraipos sionis- 
tais revizionistais, todėl revizionistai kaip sąjungininkai prisišliejo 
prie pagrindinės grupuotės — Žydų kovos organizacijos. Ortodoksų 
partijos „Agudah“ šalininkai apskritai neėmė ginklo į rankas. Visi va- 
dai buvo labai jauni, ir iš esmės jiems visiems trūko karinės patir- 
ties. Jų ginkluotė, įgyta arba pačių pasigaminta pasibaigus deporta- 

cijoms, susidėjo iš kelių automatų, keliasdešimties šautuvų ir kelių 
šimtų pistoletų, neskaitant didesnio kiekio granatų bei sprogmenų. 
Šaudmenų atsargos buvo menkos. Kovotojų pajėgas sudarė gal sep- 
tyni šimtai penkiasdešimt žmonių. 

Prieš žydus buvo sutelkta SS, policija, armijos daliniai ir ukrainie- 
čių kolaborantai. Jų ginklai buvo šarvuočiai ir pabūklai, sunkieji ir 
lengvieji kulkosvaidžiai; jų pajėgos trigubai viršijo geto kovotojų skai- 
čių. Tačiau net ir esant tokiam santykiui, mūšis tęsėsi tris 1943 metų 
balandžio ir gegužės savaites, o vokiečiams ir jų bendrininkams kai- 
navo šešiolika žuvusiųjų ir aštuoniasdešimt penkis sužeistuosius. 
1943 metų balandžio 23 dienos laiške žydų vadas Mordechajus Anie- 
lewiczius rašė, kad geto gynyba tapo tikrove ir kad kova išsiplėtė už 
geto ribų. Po dviejų savaičių jis buvo nužudytas. Paskutinėmis savo 
gyvenimo akimirkomis jis nebūtų galėjęs net įsivaizduoti, kad jo gin- 
kluotas susirėmimas su vokiečiais bus amžiams pagerbtas žydų isto- 
rijos puslapiuose.2! 

GYVIEJI 


Daugiau nei milijonas žydų, kurie gyveno tiesiogiai Vokietijos kon- 
troliuojamose arba su Vokietija sąjungą sudariusiose šalyse ir kurie 
prieš arba per karą nepabėgo į saugią vietą, po 1945 metų gegužės 
mėnesio tebebuvo gyvi. 

Visų pirma mirties pavyko išvengti tiems žydams, kurių neįtraukė 
galutinė naikinimo proceso stadija. Senosios Rumunijos ir Bulgarijos 
žydų bendruomenes paskutiniu momentu savo sprendimais išgelbėjo 
šių šalių vyriausybės. Išliko ir žydai, be priedangos gyvenę miestuo- 
se, kuriuose vokiečiai daugiau nebegalėjo mobilizuoti transporto ir 
policijos deportacijoms vykdyti. Taip, pavyzdžiui, nutiko Budapešte, 
kuris 1944—1945 metų žiemą tebeturėjo getą, ir Paryžiuje, kur gana 

daug žydų šeimų išgyveno nepaliestos savo butuose iki pat išvadavi- 
mo. Be to, nemenką skaičių žydų gynė jų statusas — įtakingos užsie- 
nio šalies pilietybė arba mišri santuoka. 

Antrai didelei kategorijai priklausė žmonės, kurie išsigelbėjo slaps- 
tydamiesi, priešindamiesi arba maskuodamiesi. Vakarų Europoje 
nemažai žydų rado prieglobstį butų kambariuose, rūsiuose ir pa- 
lėpėse arba vienuolynuose ir panašiose vietose. Jugoslavijoje, Grai- 
kijoje ir Rytų Europoje kai kurie žydai slapstėsi kalnuose bei miškuo- 
se — vieni patys arba su partizanais. Beveik visur bent keli žydai 
sugebėdavo įsigyti suklastotus dokumentus ir susikurti išgalvotą tapa- 
tybę. Karo belaisvių stovyklose, kuriose sovietų žydus sušaudydavo, 
kai kuriems pagautiems kareiviams pavykdavo apsimesti nežydais. 
Paprastai tie žmonės pasistengdavo ištirpti arba būdavo ištirpdomi 
kitų sovietų belaisvių masėje. 

"Trečią svarbią grupę išvaduotoje teritorijoje ir sąjungininkų užim- 
tame reiche sudarė asmenys, kurie visą karą iki pat pabaigos praleido 
nelaisvėje. Tokie buvo Rumunijos valdomų „kolonijų“ tarp Dnestro 
ir Bugo upių gyventojai, Vengrijos darbo kuopų vyrai, nesunaikintų 
Terezino ir Černovicų getų žydai, darbo stovyklų belaisviai, be to, Da- 
chau, Buchenvaldo, Mauthauzeno, Bergeno-Belzeno koncentracijos 
stovyklų kaliniai, iš Štuthofo koncentracijos stovyklos laivais išpluk- 
dyti belaisviai ir pakeliui palikti iš stovyklų bei sunkiųjų darbų vietų 
evakuojami žmonės. Daugelis koncentracijos stovyklų kalinių būda- 
vo atkelti iš kitų objektų, dažniausiai — Osvencimo. Žydus, likusius 
stovyklose ir pamestus likimo valiai evakuojant, išvaduotojai rasda- 
vo ypač sunkios fizinės būklės. 

Po karo tvirtai neįsigalėjo joks termino „išgyvenęs žydas“ api- 
brėžimas. Gana aptaki yra ir pati sąvoka. Tačiau vienas dalykas ne- 
kelia abejonių — tarp žydų, kurie išliko gyvi per nacizmu paženklin- 
to karo metus, egzistuoja aiškus pasidalijimas. Pagrindinis kriterijus, 
lemiantis žmogaus vietą šioje hierarchijos sistemoje, yra jo patirtos 
rizikos laipsnis ir jam tekusio kentėjimo dydis. Vargu ar išvis galima 
laikyti išsigelbėjusiomis aukomis tuos, kurių bendruomenės buvo pa- 
liktos ramybėje, ar tuos, kuriems niekada nereikėjo pasitraukti iš savo 
namų. Tuo tarpu priešingame skalės gale esantys asmenys, sugebėję 

ištverti miškuose ar koncentracijos stovyklose, puikiausiai pateisina 
gyvų išlikusiųjų vardą. 

Mintis, kad pasiekusius dugną žmones reikia iškelti į viršūnę, yra 
daugiau nei socialinio teisingumo atstatymas. Jie išaukštinami pir- 
miausia dėl savo ypatingo pažinimo. Ne kartą ir jie patys parodė su- 
vokią šį savo išskirtinumą įterpdami kalboje tokias frazes kaip „Os- 
vencimo planeta“ arba „Tie, kurie ten nebuvo, negali įsivaizduoti, kas 
tai yra“. Aiškiai įsisąmoninama, kad jie ten buvo, todėl jie yra atri- 
boti ar atsiriboję nuo visų, kurių neištiko ta pati lemtis. Pašalietis nie- 
kada nesugebės peržengti šios takoskyros ir niekada negalės perimti 
jų patirties. 

Su šiuo reiškiniu tiesiogiai susijęs ir kitas fenomenas: tie, kurie li- 
ko gyvi, neskiria savęs nuo tų, kurie mirė. Jie mano priklausą žuvu- 
siesiems ir tik laimingo atsitiktinumo dėka nebuvę pasiglemžti mir- 
ties kartu su kitomis kataklizmo aukomis. Tipiškas tokio požiūrio 
atvejis yra Osvencimą pergyvenusio Atėnų žydo Errikoso Sevilliaso 
rašyti atsiminimai, kuriuose jis užsimena apie savo nepaaiškinamą 
sėkmę: 


Aš esu vienas tų, kurie išliko. Keista ne tai, kad aš ištvėriau, bet kad ne- 
buvau sunaikintas. Septynissyk žvelgiau mirčiai į akis, ir dar daugelį kartų 
nesuprantamos aplinkybės išplėšė mane iš jos nagų staiga, tarytum žai- 
bas, man to nežinant ar nenutuokiant [...].! 


Vis dėlto likimas nesirinkdavo laimingųjų kaip papuola, ir išsigelbėję 
žmonės, kurie patys save apibūdina kaip mažumą, nėra daugybės mi- 
rusiųjų gyvas atspindys. Grynai fizine prasme koncentracijos sto- 
vyklų, slėptuvių ir partizanų būrių veteranai išsiskyrė dviem bruožais. 
Pirma, visi jie buvo gana jauni — nuo paauglių iki trisdešimtmečių; 
netgi vidutinio amžiaus žmonių tarp jų buvo mažiau. Antra, jiems 
reikėjo būti geros sveikatos prieš prasidedant išmėginimams. Getai, 
nekalbant jau apie koncentracijos stovyklas, pelkes ir miškus, buvo 
geriausia terpė ligoms plisti, ir visi, jau kenčiantys dėl negalios ar 
luošumo, paprastai susidurdavo su neįveikiamais sunkumais. 
Socialiniai ypatumai, nors ir ne tokie svarbūs kaip asmens fizinė 
būklė, irgi turėdavo reikšmės. Tie patys pranašumai, kurie padėda- 

vo Žmonėms gyvenant getuose, slapstantis ar bėgant, atverdavo ir to- 
lesnius kelius į galutinį išsigelbėjimą. Vienas likęs gyvas žydas, 1944 
metais dar tebesislapstęs Lenkijos mieste, teigia: „Mes jau grandėme 
savo senkančių išteklių likučius.“? Jam nebuvo reikalo pridurti, kad 
jis apskritai tų išteklių turėjo. Panašiai savo gyvenimą galėjo pailginti 
žydai gydytojai ir dailidės, nesvarbu kur - laisvėje, gete ar koncen- 
tracijos stovykloje. 

"Tačiau lemiamą įtaką turėdavo psichologinis išsigelbėjusių žmonių 
tipas. Šiuo požiūriu jie visiškai skyrėsi nuo didžiosios masės savo ne- 
laimės draugų. Geriausiai kontrastas matyti iš trijų jų savybių: realiz- 
mo, gebėjimo greitai apsispręsti ir atkaklaus kabinimosi į gyvenimą. 

Žydų bendruomenėje nebuvo įprasta mąstyti realistiškai, kitaip ta- 
riant, blaiviai vertinti supančią aplinką ir daryti savarankiškas išva- 
das. Žmonės nebuvo linkę kritiškai vertinti paaiškinimų ar patiki- 
nimų, reikalaujančių absoliučiai pasikliauti valdžia. Rudolfas Vrba, 
pabėgęs iš internuotųjų asmenų stovyklos Slovakijoje ir sulaikytas 
prie Vengrijos sienos, keliavo deportacijoms skirtu traukiniu kartu 
su žydų šeimomis, kurioms buvo pažadėta „kita gyvenamoji vieta“. 
Traukiniui pasiekus Liublino priemiestį Maidaneką, jam teko išlipti 
drauge su vyrais nuo šešiolikos iki keturiasdešimt penkerių metų. Tą 
akimirką jis nusprendė „nepasitikėti niekuo“.3 Realistiškai mąstantis 
žmogus, verčiamas žengti į nežinomybę, nemėgindavo tame įžvelgti 
geranoriškų paskatų. Per 1944 metų masinius areštus Kauno gete 
moteris, vardu Liuba Daniel, įkalbinėjo savo vyrą neiti prisistatyti 
valdžios organams. Jis nepaklausė ir žuvo. Ji liko gyva.* 

Nuovokumas, paremtas gebėjimu žaibiškai apsispręsti, buvo dar 
viena retenybė. Kroatijos sostinėje Zagrebe moteris, vardu Mitzi Abe- 
les, kelissyk ištrūko ją bepasivejantiems persekiotojams iš rankų, kartą 
iššokdama pro langą vienais naktiniais marškiniais.? Errikosas Se- 
villiasas, tas pats Osvencime įkalintas Graikijos žydas, kuris savo išsi- 
gelbėjimą aiškino likimo užgaidomis, prisiminė aukų skirstymą į ba- 
rakus. Tuomet savo galimybes išgyventi jis vertino prastai, kadangi 
buvo labai išsekęs. „Tą akimirką, — rašo jis, — aš pamačiau sargybinį 
žiūrint į šalį ir pašokęs atsidūriau kitapus barjero“, kuris jau skyrė 
stipriuosius ir silpnuosius kalinius.* Žmonės, priimantys sprendimus, 

visada rizikuodavo. Tačiau ne visuomet jų veiksmai subręsdavo tie- 
sioginio pavojaus akivaizdoje; kartais jie tiesiog pasinaudodavo pro- 
ga. Kai Švenčionių gete paauglį Isaką Rudnickį paskyrė dirbti vokie- 
čių ginklų sandėlyje, jis pasiėmė du šaunamuosius ginklus ir paslėpė 
juos gete. Jo šeima buvo apimta siaubo." Galiausiai jis tapo partiza- 
nu, o po išvadavimo dalyvavo Izraelio karuose ir iškilo iki brigados 
generolo. Tuomet jis jau buvo pasivadinęs nauju vardu — Yitzhakas 
Aradas. 

"Trečiasis komponentas, sudarantis mirties išvengusių aukų asme- 
nybės tipą, buvo jų nepalaužiamas ryžtas išgyventi. Vienas šio gajumo 
aspektų pasireikšdavo jų sugebėjimu prisitaikyti prie pažeminimo, 
skausmo, šalčio, karščio ir alkio. Kai Rudolfas Vrba buvo pervežtas 
iš Liublino į Osvencimą, jis sutiko du lenkus, kurie juokaudami pa- 
tarė jam bėgti prie vielų užtvaros — esą sargybinis jį nušausiąs ir taip 
iškart viską užbaigsiąs. Pasipiktinęs Vrba atsakė: „Aš tebebūsiu gy- 
vas, kai judu abu seniai būsite mirę!“ Jiedu iš tikrųjų mirė po mėne- 
sio nuo dėmėtosios šiltinės. Vrba buvo žūtbūtinai nusiteikęs ir val- 
gydavo viską, „net jeigu duona būdavo kepta iš pjuvenų, o arbata 
atrodydavo kaip kanalizacijos vanduo“. Daug vyresniam už Vrbą Se- 
villiasui tuomet buvo per keturiasdešimt, bet jis pasižymėjo nepri- 
lygstama ištverme. Kai sovietų armija jį išlaisvino, jis svėrė trisdešimt 
du kilogramus. Tačiau tebebuvo gyvas.? 

Sevilliasas, Vrba, Abeles, Daniel ir Aradas buvo nepaprastos as- 
menybės netgi palyginus su kitais karą pergyvenusiais žydais. Jie 
įkūnijo visas tas savybes, kurios gali padėti žmogui išsigelbėti pačio- 
se neįmanomiausiose situacijose. Kartu jie neginčijamai įrodė esminę 
tiesą, pasitvirtindavusią visais atvejais, kai žmogui pavykdavo nu- 
galėti savo likimą: juos lydėjo sėkmė, bet lydėjo o to, kai jie patys 
ėmėsi už save kovoti. 

Praktiškai visi karo pabaigoje išvaduoti žydai patyrė nuostolių. 
Daugeliui jų, pavyzdžiui, senosios Rumunijos gyventojams, tai pir- 
miausia reiškė materialią žalą: jie neteko santaupų, darbo, butų. Kai 
kuriems, tarp jų didumai koncentracijos stovyklas pergyvenusių aukų, 
nepagydoma žaizda tapo artimų šeimos narių mirtis. Dar kiti, ypač 
labai jauni, praleido tą laiką, kai einama į mokyklą. 

Mažai buvo tokių, kurie į pokario pasaulį grįžo su įsisenėjusia li- 
ga ar fiziniu trūkumu. Pirmiausia jie išvis nebūtų likę gyvi, jeigu būtų 
buvę luoši arba akli. Tačiau net ir sveikieji negalėdavo atgauti visiškos 
dvasios ramybės. Neretai dvidešimtmečiai ar trisdešimtmečiai, tarp 
jų jauni našliai ir našlės, tuokdavosi su tokios pat praeities žmonėmis. 
Daugelis tų, kurie normaliomis aplinkybėmis būtų tęsę mokslus, 
nebesiekė aukštesnio išsilavinimo. Kartais jie vadindavo save Os- 
vencimo ar Bergeno-Belzeno „absolventais“.!? Kaip ir prieškario 
pabėgėliams, jiems būdavo labai sunku kalbėti apie savo patirtį. Po- 
kario visuomenės Izraelyje ir Jungtinėse Valstijose buvo orientuotos 
į ateitį. Be to, šios šalys susidūrė su naujais priešais: Izraelis su ara- 
bais, o Jungtinės Valstijos su Sovietų Sąjunga. Gyvos likusios aukos 
neturėjo kam išsipasakoti ir dažnai jausdavo nesuprasto žmogaus vie- 
natvę. Buvo paskelbta daug atsiminimų, bet ne plačiajai visuomenei. 
Elie Wieselis jidiš kalba aprašė savo istoriją knygoje, skirtoje žydams 
skaitytojams ir pavadintoje O pasaulis tylėjo. Knyga buvo išleista Ar- 
gentinoje, ir tik vėliau, mažesnės apimties ir su nauja antrašte Nak- 
tis, ji pradėta skaityti visur. Primo Levi pažymi, kad jo atsiminimai 
pirmąkart buvo išspausdinti pustrečio tūkstančio egzempliorių tiražu 
ir kad šeši šimtai neparduotų knygų nuskendo per Florencijos po- 
tvynį.!! 

Karui pasibaigus, žydai iš Vakarų Europos sugrįžo į savo namus. 
Dviejose šalyse — Belgijoje ir Olandijoje — atgimusios žydų bendruo- 
menės buvo mažesnės nei ankstesniais laikais. Trijose šalyse — Da- 
nijoje, Prancūzijoje ir Italijoje — jos pasipildė naujais imigrantais: 
Lenkijos žydais Danijoje, Alžyro žydais Prancūzijoje, Libijos žydais 
Italijoje. "Tuo tarpu iš Rytų Europos ir Balkanų kilusios karo aukos 
dažniausiai išvis nebesugrįždavo į gimtąsias vietas, vienos pasilikda- 
mos kur esančios, kitos iškeliaudamos ieškoti naujo gyvenimo į būsi- 
mąją žydų valstybę arba Jungtines Valstijas. Kai Sovietų Sąjunga po 
ilgo atsitvėrimo nuo pasaulio pagaliau leido emigrantams išvykti, 
banga plūstelėjo ir iš ten, ypač dideles mases įtraukdama devintame 
ir dešimtame dešimtmetyje. 

Labiausiai žydų bendruomenę paveikė ne tai, ką sakė ar darė nuo 
mirties išsigelbėję žmonės, bet tai, ką jie nuo 1945 iki 1948 metų 

iškentė Vokietijos ir Austrijos žemėse įkurtose stovyklose kaip „repat- 
riacijos galimybių neturintys perkeltieji asmenys“. Vakarų šalyse ir 
Palestinoje galiojo 1939 metų imigracijos įstatymai, ir pusiau uždari 
vartai į britų valdomą Palestiną, pro kuriuos vidun prasisunkdavo tik 
menkutė srovelė iš visos Vokietijoje vargstančių žmonių jūros, iki vi- 
rimo temperatūros įkaitino žydų jausmus Vakarų valstybėse ir ypač 
JAV. Žydų bendruomenėse nebeliko vietos antisionistiniam nusitei- 
kimui, ir akimirksniu buvo pasiektas visuotinis sutarimas, kad žydai, 
palikti likimo valiai per karą, pagaliau turi turėti savo namus. Kaip 
tik šis spaudimas privertė britų vyriausybę atsisakyti Palestinos. Iz- 
raelis gimė 1948 metų gegužės 14 dieną, praėjus beveik lygiai tre- 
jiems metams nuo didžiosios tragedijos pabaigos. 


TREČIA DALIS 


“ STEBĖTOJAI | 


„Jis sako, kad yra taip: 
Jei aš įs1ipjausiu pirštą, jam nuo to neskaudės“ 


Claude'ui Lanzmannui vertėjo paaiškintas 
netoli Treblinkos mirties stovyklos gyvenusio lenko 
Czeslawo Borowi atsakymas 

TAUTOS ADOLFO 
HIILERIO EUROPOJE 


Nacių režimo kontrolės arba įtakos sferon pakliuvusiose teritorijose 
gyveno keli šimtai milijonų nežydų. Didelė dalis šių žmonių buvo 
nuošaly nuo antižydiškų veiksmų arenos. Daugelis kitų atsidūrė aukų 
kaimynystėje. Iš tų vietų, kurios buvo arčiausiai tragedijos židinių, 
naujienos sklisdavo per visą Europą. Net jei žmogus nusukdavo akis 
į šalį, neuždavinėdavo klausimų ir vengdavo kalbėti viešai, jis ne- 
galėdavo atsikratyti neaiškaus žinojimo. Žydų dingimas iš akiračio 
arba jų nuosavybės pasirodymas svetimose rankose būdavo ženklas, 
kad kažkas vyksta. Visai užglaistyti šį faktą buvo neįmanoma. 

"Tačiau vokiečių oficialiųjų stebėtojų vertinimais, žmonių nuotai- 
kose, bent iš pažiūros, vyravo abejingumo jausmas ir netgi apatija 
reaguojant į tuos įvykius, kurie neturėjo tiesioginės įtakos jų asme- 
niniam egzistavimui. Kuo ilgiau truko karas, tuo labiau didėjo su- 
sirūpinimas savomis problemomis. Olandai nerimavo dėl savo dvi- 
račių, prancūzai dėl nepritekliaus, ukrainiečiai dėl maisto, vokiečiai 
dėl oro antskrydžių. Visi šie žmonės tarėsi esą aukos — vieni karo, 
kiti priespaudos, treti „likimo“. 

Vis dėlto įvairių tautų požiūryje į nusikaltėlius 17 aukas buvo dau- 
giau ar mažiau pastebimų skirtumų. Vykstant žydų naikinimui, kiek- 
vienos tautos saviti istoriniai, kultūriniai ir konkrečių aplinkybių 

nulemti veiksniai sukurdavo ypatingą reakcijos modelį ir net ypatin- 
gus pokyčius tame modelyje. 

Kalbant iš eilės apie tautas, reikėtų pradėti nuo pačios Vokietijos. 
Čia mažiausiai pasireiškė skirtumas tarp nusikaltėlių ir stebėtojų; fak- 
tiškai jo išvis neturėjo būti. Šitokį ketinimą aiškiausiai suformulavo 
Vokietijos saugumo policijos vadas Reinhardas Heydrichas, 1938 
metų lapkritį kalbėjęs Hermanno Gėringo pirmininkaujamoje kon- 
ferencijoje. Gėringas pasiūlė visuose Vokietijos miestuose įsteigti ge- 
tus žydams, tačiau Heydrichas nesutiko nedviprasmiškai pareikšda- 
mas, kad jam labiau patiktų kontroliuoti žydus pasitelkus budrias visų 
vokiečių akis.! Šis visuotinio sekimo principas buvo akivaizdžiai pa- 
remtas nebyliu įsitikinimu, kad paprastų vokiečių vyrų ir moterų ar- 
mija yra kupina begalinio ryžto bėgti pas valdžią vos pastebėjusi ką 
nors įtartina žydų bendruomenėje. 

Vokietijoje žydai buvo izoliuoti gana anksti. Dar prieš pasirodant 
dekretui, įvedančiam žydams privalomą antrąjį Izraelio arba Saros 
vardą, ir gerokai prieš priimant nutarimą dėl Dovydo žvaigždės, 
žydai jau būdavo niekinami ir jų lenkiamasi. 1934 metų lapkričio 
mėnesį Bochume gyvenantis vokietis advokatas Coblenzeris parašė 
laišką Teisingumo ministerijai skųsdamasis, jog dėl pavardės, kurios 
keisti nenorįs, žmonės jį įtarinėją esant žydiškos kilmės ir jis neten- 
kąs klientūros taip sparčiai, kad jau yra pasiekęs skurdo ribą. Pasak 
jo, gandas, jog kažkas esąs žydas, prilygstąs to žmogaus finansiniam 
žlugimui. Jis esąs šimtaprocentinis arijas, ketverius metus ir keturis 
mėnesius kovojęs Pirmajame pasauliniame kare. Be to, buvęs apdo- 
vanotas pirmojo laipsnio Geležiniu kryžiumi. Ir vis dėlto jis esąs 
bejėgis. Jo apskaičiavimais, dešimtadalis visų šio miesto vokiečių ver- 
slininkų yra atsidūrę tokioje pat keblioje padėtyje.2 

Nors ir šalindamiesi pačių žydų, daugelis vokiečių neatsisakyda- 
vo jų turto. Traukiniams pradėjus keliauti iš Leipcigo į „rytus“, be 
šeimininko liko šimtas aštuoniolika lagaminų, ryšulys ir rankinė su 
viskuo, kas buvo jų viduje. Finansų ministerijos regioninis atstovas 
perdavė šiuos asmeninius daiktus išvaržytojui, kuris surašė visas pre- 
kes, jų buvusius savininkus žydus, numatomas kainas, vokiečių pirkėjų 
vardus ir sumokėtas pinigų sumas. Praktiškai viskas buvo parduota.? 

Vokietijos žemėse buvo užimta dešimtys tūkstančių ištuštėjusių žydų 
butų; baldai, anksčiau stovėję Vokietijos ir kitų Vakarų valstybių žydų 
namuose, dabar puošė vokiečių kontoras ir privačias rezidencijas; 
mažesni daiktai, kartais surenkami tiesiog žudymo centruose, atitek- 
davo skurstantiems žmonėms. Gavėjai daug neklausinėdavo. 

Palyginti nedaug žydų sugebėjo pasislėpti Vokietijoje. Statistikos 
duomenys nėra gausūs, tačiau žinoma, kad labai didelis procentas 
tų kelių tūkstančių žmonių, kurie rado prieglobstį ar pagalbą vokiečių 
šeimose, buvo gelbėtojų artimieji, susigiminiavę su jais per mišrias 
santuokas, taip pat vokiško kraujo turintys arba krikščionybę išpa- 
žįstantys asmenys. Tokios išvados buvo paskelbtos atlikus tyrimą po- 
kario Vienoje.* Panašūs rezultatai gauti ir išsamiai išstudijavus padėtį 
Menchengladbacho mieste bei jo apylinkėse. Šioje studijoje priešde- 
portacinis periodas atskirtas nuo vėlesnių, pavojingesnių, laikų. Pir- 
mąjį etapą iliustruoja istorijos apie žydų porą, šviesiai nusidažiusią 
plaukus; žydę su dviem vaikais, nuolat keitusią slėptuves; žydus, kurie 
apsimetinėjo vokiečiais, per bombardavimą netekusiais namų ir do- 
kumentų. Vėlesnėje stadijoje, įtraukusioje į įvykių sūkurį daugiau pa- 
vienių asmenų, besislapstančių aukų gretas papildė tokie žmonės kaip 
pusiau žydas, kuris pagal oficialų apibrėžimą buvo laikomas žydu; 
mišrioje santuokoje gyvenantys vyras ir žmona; privilegijuotą mišrią 
šeimą sukūrusi žydė, kuri, nors ir ginama įstatymo, bijojo būti depor- 
tuota.? Trumpai tariant, žydai priklausė arba nuo savo pačių išradin- 
gumo, arba labai dažnai nuo vokiečių giminių, jeigu tokių turėjo. 

Vokietija pirmoji pradėjo naikinimo procesą. Neegzistavo jokio 
atotrūkio tarp vokiečių, vaikštančių gatvėje, ir nusikaltėlių, kurių 
buvo kiekvienoje žinyboje. Sunku maištauti prieš įsigalėjusią tvarką 
visuomenėje, kurioje žmonės atrodė labiau linkę maištauti prieš patį 
maištą, o dvigubai sunkiau ir dvigubai pavojingiau maištauti tuomet, 
kai visi dekretai jau pradėję veikti ir traukiniai jau ėmę riedėti. Gel- 
bėtojas Vokietijoje beveik visada būdavo vienišas. 

Europoje nebuvo kitos tokios valstybės kaip Vokietija. Nė viena 
šalis nebuvo tiksli Vokietijos kopija. Didžiausio panašumo į reichą 
kaip beveik visuotinio bendrininkavimo atvejį reikėtų ieškoti Baltijos 
regione. Tačiau ir čia galima įžvelgti svarbių skirtumų. 

Estija, Latvija ir Lietuva buvo antikomunistinės šalys. Jų nepriklau- 
somybė, trukusi du dešimtmečius, pasibaigė 1940 metais, kai į jų te- 
ritoriją įžengė sovietų armija. Vokiečiai, atėję po metų, buvo sutikti 
kaip išvaduotojai. Per vienerius valdymo metus sovietai ne tik ištrynė 
regioną iš žemėlapio. Jie masiškai pradėjo ekspropriacijas ir depor- 
tacijas, beje, susidorodami ir su pasiturinčiais žydais. Baltijos šalių 
nacionalistai nematydavo žydų, kuriems teko tokia pati nuskriaustųjų 
dalia, tačiau jie pastebėdavo žydus sovietų baudžiamajame aparate. 
Naujasis jėgų pasidalijimas reikalavo sąjungos su Vokietija prieš So- 
vietų Sąjungą ir prieš žydus. 

Lietuviai, latviai ir estai kilo į kovą dešimtimis tūkstančių — pir- 
miausia kaip civiliai asmenys, vėliau kaip vokiečių pagalbininkai ir 
pagaliau kaip uniformuoti vokiečių policijos elementai. Jie gaudyda- 
vo, saugodavo ir dažnai šaudydavo kaimynystėje gyvenančius žydus. 
Per šešis mėnesius antrojoje 1941 metų pusėje žydai Baltijos šalyse 
buvo išnaikinti. Gyvi liko tik tie, kurie buvo uždaryti getuose. Lie- 
tuvių, latvių ir estų policijos batalionai tuo neapsiribojo ir ėmė žudyti 
žydus, atgabentus į jų šalis iš Vokietijos, o paskui pasklido toli nuo 
namų, kad padėtų savo šeimininkams vokiečiams vykdyti Galutinį 
sprendimą Lenkijoje ir okupuotoje SSRS. Vis dėlto žmonės Baltijos 
šalyse nepuolė džiūgauti po to, kai jų žydai buvo išžudyti. 

Pirmosios nusivylimo nuotaikos Baltijos regioną apėmė dar 1941 
metais. Viena svarbiausių priežasčių, dėl kurių taip atsitiko, buvo 
faktas, kad šios trys šalys nepriklausomybės nesusigrąžino. Kita pro- 
blema buvo ekonominis išnaudojimas. Lietuvos vadovybė iškart su- 
prato, kad oficialiai nustatytas keitimo kursas, vieną reichsmarkę pri- 
lyginantis dešimčiai rublių, davė vokiečiams galimybę įgyti labai daug 
valiutos, su kuria jie galėjo supirkti viską.ė Tačiau labiausiai erzino 
pats vokiečių ponų požiūris į Baltijos šalių gyventojus. Ypač jis atsi- 
skleidė Lietuvoje ir Latvijoje, kurių žmonės vokiečiams atrodė ge- 
raširdžiai ir draugiški, tačiau iš prigimties kaimiečiai. Esesininkų 
aplinkoje lietuviai buvo laikomi bukagalviais ir prisisunkusiais nejti- 
kimu kiekiu slaviško kraujo.?" Vokietis Kauno miesto komisaras (Siadi- 
kommissar) nuėjo dar toliau pavadindamas lietuvius „primityviais .* 
Netgi aukštesnę vietą vertinimų skalėje užimančioje Latvijoje vokie- 

čiai leido sau imtis tokių veiksmų, kurie netruko sukelti pasipiktini- 
mą: jie taikė fizines bausmes Latvijos geležinkelininkams ir atskir- 
davo keleiviniuose traukiniuose vokiečius nuo latvių, kad vokiečiai 
keleiviai neužsikrėstų latviškomis ligomis.? 

Baltijos valstybių savanoriai tapo įrankiais. Jie žudė, ir daugelį jų 
aukų, jų pačių kaimynus žydus, priglaudė Baltijos žemė. Vokietijos 
žydai būdavo išgabenami iš šalies; jie nebūdavo šaudomi ant Reino 
krantų. Tuo tarpu Rygos ar Kauno žydai mirtį pasitikdavo šalia savo 
namų. 1942 metų vasarą Lietuvoje imta intensyviai ieškoti masinių 
kapaviečių. Oficialiai problema buvo įvardyta kaip galimas ligų pli- 
timas, tačiau tarp eilučių slypėjo kita problema, apie kurią garsiai 
nekalbėta, — kapaviečių nustatymo tikimybė.!? 1942 ir dar kartą 
1943 metais anoniminiai lietuvių veikėjai išsiuntinėjo atsišaukimus, 
raginančius savo tautiečius nutraukti žydų šaudymą.!! 

Latvijoje irgi tvyrojo nejauki atmosfera. Jau 1942 metų sausio 19 
dieną Liepojos uostamiesčio SS ir policijos viršininkas pranešė gir- 
dėjęs gandus, pasak kurių po žydų „egzekucijos“ daugelis latvių tu- 
rėsią „iškeliauti ten pat“, ypač jei jie yra dirbę vokiečių tarnybose. 
Kai Liepojoje buvo rasti trijų vokiečių kareivių kūnai, pasklido nauji 
gandai, neva bus sušaudyta šimtas latvių, nors iš tikrųjų kareiviai pa- 
tys nusižudė.!? Pietrytinėje Latvijos dalyje, kur gyveno daug slavų, 
buvo šnibždamasi, kad išžudžius žydus, eilė laukianti lenkų ir senti- 
kių (nuo Rusijos stačiatikių bažnyčios atskilusios religinės grupės). 
Šis įspūdis dar labiau sustiprėjo po to, kai 1942 metų gegužės 4 die- 
ną prasidėjo akcija, kuria buvo siekiama iškraustyti lenkus ir rusus 
naktimis apsupant jų kaimus ar imantis kokių nors panašių prie- 
monių, verčiančių žmones tikėtis blogiausio. Įvykius stebėjęs vokie- 
čių žandarmerijos leitenantas manė, kad galima suprasti tokiomis ap- 
linkybėmis kilusią žmonių reakciją, nors ji ir klaidinga.!š 

Ukrainos teritorijoje veikusi Vokietijos saugumo policijos Einsaitz- 
kommando 6 savo raporte pastebėjo, kad priešiškumas žydams, arba, 
anot Kommando, žydų klausimo supratimas, kryptingai mažėjąs einant 
iš vakarų į rytus.!4 Raportas, nors ir subjektyviai parašytas, nebuvo 
visai be pagrindo. Vakarinius Ukrainos SSR rajonus sovietai tuomet 
buvo valdę mažiau nei dvejus metus, todėl pyktis komunistams šiose 

vietose tebevirė, ko gero, taip pat smarkiai kaip Baltijos šalyse, ir 
lygiai taip pat žydai buvo tapatinami su komunistais. Kita vertus, 
teritorijoje, sovietams priklausiusioje ilgesnį laiką, užkariautojai vo- 
kiečiai iš pradžių būdavo sutinkami su džiugesiu, kuris vėliau peraug- 
davo į nepasitikėjimą, paskui — į baimę ir galop virsdavo atsiriboji- 
mu. Šio proceso negalėjo sustabdyti net vokiečių okupantų pastangos 
daryti skirtumą tarp ukrainiečių ir rusų ar platesne prasme — tarp 
ukrainiečių ir kitų slavų. Vienas vokietis generolas, didvyriškai mė- 
gindamas taisyti padėtį, savo parašu patvirtino teiginį, kad ukrainie- 
čiai esą tikri arijai, tik sulėtėjusio vystymosi. !> "Tačiau ši nauja teorija 
liko tuščiais žodžiais, nes okupuotose teritorijose tiek rusų, tiek bal- 
tarusių, tiek ukrainiečių atžvilgiu būdavo vykdoma vienoda politi- 
ka. "Toks suniveliavimas daug kuo ir lėmė panašų nepasitenkinimą 
visose Rytų slavų žemėse. 

Nors vokiečiams nepavyko privilioti savo pusėn daugumos ukrai- 
niečių, gyvenusių Sovietų Sąjungos prieškarinėje teritorijoje, jiems 
nereikėjo jaudintis, kad šie padės žydams. Daugybė jaunų ukrainie- 
čių vyrų buvo paimti į Raudonąją armiją, tapę karo belaisviais arba 
evakuoti pasitraukiančios sovietų valdžios kaip būtina darbo jėga. Jų 
gimtinėje liko sugriauti miestai ir suardytos komunikacijos. Praradę 
nuovoką gyventojai, nežinodami, ko laukti iš vokiečių okupacijos, 
grumdavosi dėl kiekvieno duonos kąsnio, kad išliktų gyvi. Šioje su- 
siskaldžiusioje visuomenėje žydai atrodė esą kito pasaulio žmonės, 
o pelnytai ar nepelnytai jiems tekusios nelaimės nebuvo ukrainiečių 
reikalas ir juo labiau nebuvo ukrainiečių atsakomybė. Dar 1941 metų 
rugsėjo pabaigoje Einsatzgruppbe C, tuomet veikusi šiaurinėje Ukrai- 
nos dalyje, pranešė, kad žydai čia laikomi našta ir bus laikomi tol, 
kol jiems reikės bent kruopelės valgio. Pabėgę žydai iš ukrainiečių 
negauną nei pastogės, nei maisto. Jie gyveną žeminėse arba sausa- 
kimšose senose lūšnose.!6 Vėliau perduota informacija, kad Charko- 
ve, kur praktiškai visi žydai jau buvo sušaudyti, civilių gyventojų 
požiūris į jų problemą išliko beveik išimtinai neigiamas. Pasislėpę 
žydai būdavo gaudomi kasdien, padedant vietiniams žmonėms, ku- 
rie nurodydavo aukų buvimo vietą.!? 

Bresto rajone, kuriame pramaišiui gyveno ukrainiečiai ir lenkai, 
vokiečių žandarmerija pranešė, kad per masinius žydų šaudymus 

1942 metų spalio mėnesį sklandė gandai, esą pabaigę su žydais, vo- 
kiečiai pereisią prie lenkų ir rusų, o paskui pradėsią šaudyti ukrai- 
niečius. Pasak žandarmerijos, tokie gandai sukėlę užuojautos bangą 
žydams, bet lapkritį vietiniai gyventojai, vėl pasijutę saugūs, ėmė no- 
riai bendradarbiauti miškuose pasislėpusių žydų paieškose ir dėkojo 
už galimybę pigiai nusipirkti žydams priklausiusių senų baldų iš 
ištuštėjusio geto. Tuo tarpu ukrainietis, suteikęs prieglobstį žydui, at- 
sidurdavo didžiuliame pavojuje. Vokiečių policijos kuopa Volynės sri- 
ties Samarų kaime už žydės moters slapstymą sušaudė visą ukrainie- 
čių šeimą — vyrą, dvi moteris ir tris vaikus. !š 

Kaip ir Baltijos šalyse, Ukrainoje žydai buvo greitai išnaikinti. Pa- 
grindiniuose okupuotos Ukrainos miestuose į rytus nuo Volynės ir 
Galicijos 1941 metų pabaigoje nebebuvo likę net getų. Tačiau nors 
ir atsiriboję nuo aukomis tapusių žydų, ukrainiečiai pradėjo suvokti, 
kad bent vienu atžvilgiu vokiečiai elgiasi su jais beveik taip pat kaip 
su žydais ir kad jų miestai netrukus turės svarbiausią getų gyvenimo 
bruožą — badą. Šios problemos atsiradimą tiesiogiai lemdavo vokie- 
čių politika pavalgydinti okupantų kariuomenę okupuotoje žemėje 
išaugintais grūdais ir galvijais.!? 

Didžiausiame Ukrainos mieste Kijeve, kur žydai buvo išžudyti 
1941 metų rugsėjo pabaigoje, tų pačių metų lapkričio 19 dieną sau- 
gumo policija perdavė informaciją, kad maisto čia nebeįmanoma nu- 
sipirkti už pinigus ir kad vyksta tik natūriniai mainai.*? Per savaitę 
Kijevo gyventojas gaudavo dviejų šimtų gramų duonos normą. Darbi- 
ninkams darbo vietose būdavo skiriami papildomi šeši šimtai gramų. 
Riebalai, mėsa, cukrus į maisto davinius neįeidavo, ir 1941 metų 
gruodžio mėnesį meras ukrainietis pranešė apie bado edemos pliti- 
mą mieste.?! 

Antrame pagal dydį Ukrainos mieste Charkove vokiečių vadovybė 
įvertino maisto situaciją kaip katastrofišką ir 1941 metų gruodžio 16 
dieną nusprendė kas savaitę po dešimt tūkstančių gyventojų išsiųsti 
pėsčiomis iki fronto linijos ir atiduoti juos į rankas Raudonajai armi- 
jai. Nors tokio plano atsisakyta, situacija nepagerėjo. Šeštosios armi- 
Jos užnugaryje viskas buvo „švariai nuvalgyta' (leergefressen) maždaug 
šimto kilometrų atstumu. Paties miesto atstatyti buvo nebeįmanoma; 

jis nebent dar galėjęs būti „išdarinėtas“ (ausgeschlachtet).22 Charkovo 
būklę rodo savivaldybės statistikos skyriaus viršininko profesoriaus 
Siosnovy pranešimai apie mirusiųjų skaičių, kuriuos šis periodiškai 
siųsdavo vokiečių karinei administracijai. Žemiau esančioje lentelėje 
glaustai pateikiami jo surinkti duomenys apie mirtingumą mieste, 
kuriame 1942 metų liepos 1 dieną gyveno 446 073 žmonės. 


Nežydų mirtingumas Charkove* 


1942 Bendras mirusiųjų Mirusiųjų badu 
skaičius skaičius 
Sausis 1603 552 
Vasaris 2133 1283 
Kovas 2699 1821 
Balandis 2953 2101 
Gegužė 3161 2237 
Birželis 2426 1375 
Liepa 1966 1089 
Rugpjūtis 1365 725 


* 1942 metų liepos 1 dienos statistika apie miesto gyventojus buvo pridėta 
prie profesoriaus Siosnovy raporto, Charkovo srities archyvas, fondas 
2982, aprašas 1, byla 232. Ukrainiečiai tuomet sudarė 6976 gyventojų, 
rusai — 2870. Nuo 1941 metų gruodžio antrosios pusės iki 1942 metų 
rugsėjo pirmosios pusės kas dvi savaites registruoti duomenys apie mir- 
tingumą Charkove pateikiami Siosnovy raporte Vokietijos karinės admi- 
nistracijos pareigūnui dr. Martinui, 1942 rugsėjo 28, ibidem, aprašas 4, 
byla 390a. 1942 metų gegužės mėnesį pasiektas didžiausias mirtingumas 
(3161 žmogus, arba 0,796 visų miesto gyventojų) atitinka beveik pusę 
didžiausio mirčių skaičiaus Varšuvos gete, kuris buvo užfiksuotas 1941 
metų viduryje. 


Baltarusija, kaip ir Ukrainos SSR, per karą buvo visa okupuota vo- 
kiečių, kurie čia taip pat nusavindavo valstiečių vežimus, galvijus ir 
derlių. "Iačiau skirtingai nei Ukrainoje, Baltarusijos žemėse vyko il- 
ga ir kartais įnirtinga partizanų kova. Į ją vokiečiai atsakydavo regu- 
liariai rengiamomis ekspedicijomis, per kurias kaimus paversdavo 

gaisravietėmis, o kaimiečius — apanglėjusiais lavonais.** Partizanų 
gretose kovodavo ir žydų, bet kartais jie manydavo būsiant protingiau 
neatskleisti savo kilmės bendražygiams nežydams.?* Daug pavojin- 
gesnėje situacijoje atsidurdavo tie žydai, kurie tikėdavosi būti parti- 
zanų apginti. Per vieną susirėmimą didelė grupė žydų, sprendžiant 
iš visko, — beginklių, buvo palikti likimo valiai partizanų, kuriuos 
užklupo vokiečių ir slovakų pajėgos. Iš viso 113 žydų tąkart buvo pa- 
imti nelaisvėn ir nužudyti. Nemažai žydų bėglių turėdavo verstis 
savo nuožiūra. Jų nepriimdavo joks partizanų būrys, nes dauguma 
Jų buvo neapmokyti ir neginkluoti. Be to, kai kurie su savimi turėdavo 
moterų ir net vaikų. Susibūrę į žydų dalinius ir stovyklas, jie galėda- 
vo išgyventi tik pasirūpindami maisto produktų ir būtiniausių reik- 
menų iš kaimynystėje esančių ūkių. Galimas daiktas, kad dėl amžino 
pavojaus būti įskųstiems jie kartais turėdavo griebtis grasinimų ar pa- 
naudoti prieš valstiečius jėgą, o tai dar labiau didindavo įtampą tarp 
Jų ir aplinkinių gyventojų.26 

Didžiausias skaičius žydų mirė okupuotoje Lenkijoje. Šioje šalyje 
buvo dauguma getų ir visos mirties stovyklos. Koncentracijos stovyk- 
lose prie Lenkijos žydus atgabenusių sąstatų prisidėdavo traukiniai, 
atvežantys deportuojamus žydus iš Europos šiaurės, vakarų ir pietų. 
Beveik visas Lenkijos vietoves pasiekdavo žydų mirties kvapas. 

Pagal Europos mastelius prieškario Lenkija laikyta nemaža šalimi, 
tačiau jos ekonominė galia ir produktyvumas buvo riboti. Užsienio 
kapitalas valdė didžiąją dalį Lenkijos pramonės, ypač naftos, elektros 
energijos, tekstilės, chemijos ir kalnakasybos įmones. Dauguma lenkų 
vertėsi žemės ūkiu. Namų statyba vyko vangiai, o žmonių tankumas 
gyvenamajame plote siekė beveik keturis asmenis vienam kambariui, 
prie kambarių priskaičiuojant ir atskiras virtuves, jeigu tokios būda- 
vo.27 Šalį okupavus, sąlygos dar pablogėjo. Lenkų inteligentija buvo 
persekiojama ir žudoma. Darbo jėgą savo žinion perėmė Vokietija. 
Alkoholizmo ir tuberkuliozės kreivė nenumaldomai kilo į viršų. Vi- 
durio Lenkijoje, kurią vokiečiai vadino Generaline gubernija, juo- 
doji rinka tapo pagrindine produktų tiekėja, ir maisto suvartojimas 
smuko nuo 2500—2800 kalorijų 1940 metais iki 2050—2400 kalo- 
rijų 1940— 1941 metų žiemą, o 1942 metais nukrito iki 1700—2200 


216 Stebėtojai 


kalorijų.? Nors apskritai lenkai nebadavo taip kaip žydai getuose 
ar Ukrainos miestų gyventojai, maisto trūkumas, ypač urbanizuoto- 
se srityse, pradėjo kelti pavojų žmonių gyvybingumui ir sveikatai.?? 

Lenkų požiūris į žydus išaugo iš prieškario šaknų, kai nuotaikų 
skalė svyravo nuo pakantumo iki neapykantos. Nors lenkai jautėsi 
tikrais šeimininkais Lenkijos Respublikoje, gyvavusioje porą dešimt- 
mečių tarp dviejų pasaulinių karų, jie sudarė tik du trečdalius visų 
šalies gyventojų. Rytuose gyveno gausios ukrainiečių ir baltarusių 
mažumos, vakaruose - vokiečių bendruomenė. Nors vakaruose žydų 
skaičius nebuvo didelis, centriniuose ir rytiniuose Lenkijos regionuo- 
se jų buvo susitelkę nemažai. Iš viso šalies žydų bendruomenę su- 
darė 3 350 000 žmonių, tai yra dešimt procentų visų Lenkijos gy- 
ventojų. Jie paprastai kurdavosi miestuose ir miesteliuose. Dauguma 
pelnėsi duoną iš savo verslo. Palyginti nedidelė dalis žydų už nusta- 
tytą atlyginimą ir užmokestį dirbdavo kitiems, o ir tokiais atvejais jų 
darbdaviai dažniausiai būdavo tie patys žydai.?? Nemažai Lenkijos 
politikų, ypač priklausančių dešiniajam sparnui, manė, kad žydų pa- 
prasčiausiai yra per daug. Lenkijos visuomenė, jos žymiausi veikėjai 
ir rašytojai buvo katalikai pagal tikėjimą ir nacionalistai pagal pažiū- 
ras. Praktiškai visų žydų gimtoji kalba buvo jidiš, 17 nors dauguma 
jų vaikų lankė lenkiškas mokyklas, žydai buvo laikomi žmonėmis, ne- 
sugebančiais pritapti prie lenkų visuomenės. Pernelyg daug suaugu- 
sių žydų lenkiškai mokėjo prastai arba iš viso nemokėjo. Šalyje vyra- 
vo nuomonė, kad, nepaisant lojalumo Lenkijos valstybei įrodinėjimų, 
žydai negalį suprasti lenkų polėkio ir troškimų. 

Prasidėjus okupacijai, praraja tarp lenkų ir žydų dar labiau pa- 
didėjo. Lenkų valstiečiai, pavyzdžiui, atsiduso su palengvėjimu, kai 
jų skolos žydams buvo anuliuotos?!, o miestiečiai, pasinaudodami ge- 
to steigimu, nedelsdami ėmėsi gerinti savo gyvenimo sąlygas.3ž Kai 
iš sausakimšų miestų išvaryti žydai atvyko į Kelcus, vietiniai gyven- 
tojai lenkai „atsisakė juos priimti'.2? Įvykių suvokimas abiejose ben- 
druomenėse irgi buvo labai skirtingas. Sociologas Janas Grossas pa- 
stebi, kad 1940 ir 1941 metais lenkai visuotinai tikėjo esą labiau 
pažeidžiami ir atsidūrę didesniame pavojuje nei žydai. Žydai savo 
tarybose turį tam tikrą savivaldos formą; jų niekas laivais neplukdąs 

į Vokietiją; jie nesą areštuojami ir kankinami dėl politinių priežasčių. 
Kartu buvo manoma, kad žydai, priešingai nei lenkai, yra linkę nuo- 
lankiai paklusti ir vergiškai pataikauti vokiečiams.3* 

Kol žydai gyveno gete, vienintelė svarbi veikla, siejusi lenkus su 
žydais, buvo prekyba juodojoje rinkoje, ypač aktyvi Varšuvoje. Šiuo- 
se mainuose vėl atgimė per amžius formavęsis dviejų bendruome- 
nių gebėjimas darniai sugyventi. Tačiau 1942 metais žydų deporta- 
cijos ir žudynės drastiškai pakeitė padėtį, o tam nei lenkai, nei žydai 
nebuvo pasirengę. 

Kai kuriems dešiniųjų pažiūrų lenkams, visada troškusiems, kad 
žydai išsikraustytų iš jų šalies, deportacijos reiškė svajonių išsipildy- 
mą tikrąja to žodžio prasme. Tačiau gausesnius politinio centro šali- 
ninkus kamavo sunkios mintys. Lenkai žinojo nesą privilegijuoti vo- 
kiečių akyse, ir suvokus, kad žydams atėjo galas, jiems neišvengiamai 
kilo klausimas, ar paskui toks pat likimas neištiks ir jų pačių. Tokios 
nuotaikos buvo juntamos Volynėje3*, o vėliau apėmė Liublino sritį, 
kur po masinių žydų areštų vokiečiai pradėjo kiek švelnesnį, bet prie- 
vartinį lenkų iškeldinimą iš vienos zonos į kitą.*? 

"Taip pat ėmė formuotis nuomonė, kad žydams reikia padėti — jei 
ne kaip tėvynainiams, tai bent kaip priešų vokiečių aukoms. "Ta lin- 
kme organizuotai bandyta veikti dviem būdais: civiliniu ir sukarin- 
tu. Civilinį kelią pasirinko Pagalbos žydams taryba „Zegota“. Ši or- 
ganizacija buvo įkurta specialiai tam, kad surastų žydams slčptuves 
ir padėtų jiems ištverti egzistavimą už įstatymo ribų. Rizikuodami gy- 
vybe, „Zegotos“ nariai parūpindavo suklastotus dokumentus, gauda- 
vo pinigų žydams bėgliams, įtaisydavo žydų vaikus į našlaičių prie- 
glaudas, surasdavo patikimus lenkus gydytojus, sutikdavusius gydyti 
slapstantis susirgusius žydus.37 Palyginti su nužudytų žydų masėmis, 
„Zegota“ išgelbėjo labai mažai žmonių, tačiau reikia turėti omenyje, 
kad jos ištekliai buvo menki, pavojus didelis, o valstybės paskirtų pre- 
mijų medžiotojai ir šantažistai stengdavosi aptikti bet kokius dingu- 
sių žydų pėdsakus. 

Lenkija turėjo tris pogrindinius judėjimus, veikusius kariniais 
metodais: dešiniosios pakraipos Nacionalines ginkluotąsias pajėgas 
(NSZ), priešiškas vokiečiams, ukrainiečiams, baltarusiams ir žydams; 

centristinę Armiją Krajovą (Armia Krajowa), tiesiogiai pavaldžią Len- 
kijos emigracinei vyriausybei Londone ir žmonių skaičiumi didžiau- 
sią karinę grupuotę; ir komunistinę Armiją Liudovą (Armia Ludowa) — 
Liaudies armiją. 1942 metų vasarį Armija Krajova įsteigė specialų 
skyrių žydų reikalams, vadovaujamą Henryko Wolyūskio.?š Naudo- 
damasi savo stebėtojų ir agentų tinklu, Armija Krajova rinkdavo in- 
formaciją ir siųsdavo ją į Londoną. Čia Lenkijos emigracinė vyriau- 
sybė padarė keletą pareiškimų, apibendrinančių gautas žinias, tačiau 
sąjungininkų vyriausybės nesiėmė jokių veiksmų, todėl faktų paskel- 
bimas niekaip negalėjo pakeisti įvykių eigos. 

Apčiuopiamesnį poveikį turėjo tiesioginis karinis įsikišimas, bet jis 
priklausė nuo politinių išskaičiavimų ir padėties komplikacijų. Vienas 
šios istorijos skyrius susijęs su Varšuvos geto mūšiu, kitas — su miškuose 
kovojusių žydų partizanų likimu. 

Varšuvos gete, kuriame masinės deportacijos prasidėjo 1942 metų 
liepos 22 dieną, žydų politinių partijų atstovai svarstė pasipriešini- 
mo galimybę, bet taip ir nepriėmė konkretaus sprendimo, kol be 
žinios dingo daugiau nei pusė geto gyventojų. Todėl pirmieji kon- 
taktai su Armija Krajova buvo užmegzti ne anksčiau kaip rugpjūtį ar 
rugsėjį, tai yra prieš pat tą momentą ar iškart po jo, kai Varšuvos žydų 
skaičius sumažėjo nuo maždaug 370 000 iki vos 70 000 žmonių.?? 
Atsakas į pirmąjį prašymą buvo varganas. Į getą buvo atsiųsta šiek 
tiek pistoletų, dauguma jų — nebetinkami naudoti. 

Armija Krajova dar netikėjo, kad žydų ketinimas kovoti yra rim- 
tas. Šia prasme pogrindžio vadovybės požiūris atspindėjo visoje Len- 
kijoje paplitusią nuomonę. Du pogrindyje išleisti atsišaukimai „Przez 
walkę do zwycięstwa“ labai aiškiai parodo lenkų mąstymo stereoti- 
pus. Pirmajame, rašytame 1943 metų sausio 10 dieną, sakoma: 


Žydai rinkosi ten, kur jiems buvo įsakyta, ir ėjo ten, kur juos vedė. Tad 
per keletą mėnesių keli šimtai vokiečių, ukrainiečių, latvių ir lietuvių su- 
gebėjo sunaikinti Varšuvos getą su beveik puse milijono jo gyventojų. 


Panašūs dalykai, anot atsišaukimo, nutikę ir kitose šalies vietose. Da- 
bar tą patį okupantų valdžia galbūt mėginsianti padaryti su lenkais, 
bet net tokiu atveju 

mes tikime, kad lenkų žmonės nesutiks mirti pasyvia, negarbinga, ma- 
siška mirtimi. 
Sausio 19—20 dieną SS ir policija užpuolė tai, kas liko iš geto, kad 
deportuotų dar daugiau žydų. Tačiau šįsyk juos pasitiko žydų pasi- 
priešinimo dalyvių šūviai, ir 1943 metų sausio 20 dieną pasirodžiusia- 
me tos pačios pogrindžio grupės atsišaukime jau buvo tokie žodžiai: 


Paminėjimo ir didžiausio pripažinimo vertas faktas, kad vykdant žydų 
"likvidavimą", pogrindinė kovotojų organizacija pasipriešino su ginklu 
rankoje. 
Pasak atsišaukimo, vokiečiai pabėgę nuo žydų ir palikę dvidešimt 
žuvusių saviškių.*? 

Po sausio įvykių lenkų parama getui išties gerokai padidėjo. Ar- 
mija Krajova ir komunistinė Armija Liudova perdavė keletą kulko- 
svaidžių, kelias dešimtis šautuvų ir karabinų, kelis šimtus pistoletų ir 
revolverių, kelis tūkstančius granatų. Kai kuriuos ginklus žydai pir- 
ko juodojoje rinkoje; dalį sprogmenų, lenkų padedami, pasigamino 
patys. Geto žydų dešinysis sparnas įsigydavo ginklų savarankiškai — 
iš jiems prijaučiančių Armijos Krajovos narių. Visa žydų turima tech- 
nika nebūtų prilygusi vienos vokiečių pėstininkų kuopos ginkluotei. 
Varganai jų arsenalas atrodė ir šalia Armijos Krajovos atsargų, ku- 
rias Varšuvos rajone sudarė 7 maži prieštankiniai pabūklai, 325 sun- 
kieji ir lengvieji kulkosvaidžiai, 6045 šautuvai, 1070 pistoletų ir re- 
volverių, 7651 granata, be to, kelios ginklų partijos, permestos oru 
iš Didžiosios Britanijos.*! Tačiau žydai mūšyje buvo naujokai, ir ne- 
patiklūs lenkai šykštėjo jiems savų ginklų. 

Padėtis dar labiau komplikuodavosi, kai žydai bėgliai pabandyda- 
vo miškuose prisijungti prie lenkų partizanų. Daugelis Armijos Kra- 
jovos narių darbo dienomis būdavo civiliai asmenys, o pogrindžio 
kareiviais tapdavo tik savaitgaliais ir naktimis. Pabėgę žydai, priešin- 
gai, neturėjo ir negalėjo turėti nuolatinio darbo ar tarnybos. Armi- 
jai Krajovai rūpėjo sulaukti lemiamo momento, kai vokiečiai pakan- 
kamai nusilps, o tuomet užimti atskiras Lenkijos dalis ar bent Varšuvą 
ir įsitvirtinti pozicijose iki pasirodant sovietų pajėgoms. Kol kas len- 
kai tik kaupė ginklus, kurių manė turį mažiau nei žmonių. Žydai savo 

ruožtu per dažnai atsirasdavo jų akiratyje kaip balastas — papildo- 
mi žmonės be šautuvų, pistoletų ir karinės patirties. Jei, negana to, 
jie dar prastai kalbėdavo lenkiškai, o veido bruožai lengvai išduoda- 
vo juos esant žydus, lenkų kovotojams jų buvimas šalia virsdavo tikru 
kliuviniu. Lenkų komunistai, kurie skaičiumi nusileido Armijai Kra- 
jovai, buvo svetingesni. Kad padėtų Raudonajai armijai, jie norėda- 
vo veikti greitai ir visomis įmanomomis priemonėmis — sabotuoda- 
mi vokiečių tiekimo linijas ar kitais būdais. Jie priimdavo žydus į savo 
gretas, o žydus komunistus priimdavo dvigubai mieliau. Tuo tarpu 
Armija Krajova kaltino komunistinę Armiją Liudovą išdavus Lenki- 
Jos interesus ir neapsidžiaugdavo, kai komunistai ar komunistuojan- 
tys partizanai sulaukdavo pastiprinimo.*2 

Beglių nebuvo daug, ir dažnai jie turėdavo gintis patys, susiburda- 
mi į mažus kovinius būrius. Jiems tekdavo ieškoti, kur gauti ar pa- 
siimti maisto ir visų kitų reikalingų daiktų. Vienoje vokiečių ata- 
skaitoje minima, kad lenkai valstiečiai negyvai primušė trylika juos 
pasikėsinusių užpulti žydų „banditų“.** Tai, ką padarė valstiečiai, kai 
kurie lenkų dešiniajam sparnui priklausiusių dalinių būriai ir net kai 
kurios Armijos Krajovos pajėgos darė sistemingai. Negausius liku- 
sius bėglius jie žudė nedvejodami.** 

1943 metų birželio 23 dieną Niujorke Pasaulinio žydų kongreso 
Žydų reikalų instituto direktorius Jacobas Robinsonas negailėjo lenkų 
tautai karčių žodžių po to, kai sužinojo, kad Treblinka visiems lai- 
kams pasiglemžė Varšuvos geto žydus. Memorandume jis rašė: „Kaip 
galėjo nutikti, kad per keturis mėnesius šimtai tūkstančių žydų buvo 
deportuoti ir nužudyti visiškai nereaguojant Lenkijos gyventojams, 
Lenkijos pogrindžiui ir Lenkijos emigracinei vyriausybei?“ Ar toks 
dalykas būtų buvęs įmanomas bet kurioje kitoje šalyje? Anot Ro- 
binsono, ne. Naciai žinoję, kad lenkai nė piršto nepajudins, ir dėl 
savo aklos neapykantos žydams lenkai turį prisiimti dalį kaltės už jų 
žudynes.*? Po dviejų dienų Vašingtone vienas Robinsono kolegų Arie 
Tartakoweris susitiko su Lenkijos ambasadoriumi Janu Ciechanow- 
skiu. Ambasadorius pasakė, kad lenkai stengiasi išgelbėti kuo dau- 
giau žydų, tačiau nepritaria idėjai plėsti Varšuvos geto ginkluotos ko- 
vos mastą, kadangi atviram sukilimui tinkamas metas dar neatėjęs. 

Ciechanowskis pripažino, kad nėra pakankamas nei ginklų tiekimas, 
nei pastangos paslėpti žydus lenkų namuose. Apibendrindamas po- 
kalbio pabaigoje ambasadoriaus pareikštas mintis, Tartakoweris rašė: 
Vienintelis veiksmingas būdas išgelbėti Lenkijos žydus būtų Jungtinių 
Valstijų ir Didžiosios Britanijos vyriausybių pareiškimas, kad už kiekvie- 
ną nužudytą žydą bus nužudoma tiek pat vokiečių. Deja, kol kas jokio 
pareiškimo nesulaukta, nors lenkų valdžios organai daug kartų mėgino 
įtikinti abiejų šalių vyriausybes žengti tokį žingsnį. Ciechanowskis apie 
šią problemą kalbėjo su dideliu kartėlių.** 
Vokietija įsigalėjo ne tik rytuose. Į savo įtakos sferą ji įtraukė didžiulę 
teritoriją pradedant Norvegija, baigiant Prancūzija, Italija 17 Balka- 
nais. Kai kurios šalys, patekusios į šį ruožą, turėjo išsaugojusios bent 
mažą dalelę nepriklausomybės. Dauguma tokių buvo Vokietijos są- 
jungininkės su savo vyriausybėmis ir įstatymais. Keturios užkariau- 
tos tautos — norvegai, danai, olandai ir flamandiškai kalbanti Bel- 
gijos gyventojų dalis — buvo laikomos germanais. Pagal vokiečių 
schemą šie Šiaurės Vakarų Europos žmonės rasine ir kultūrine pras- 
me stovėjo aukščiau už Vokietijos sąjungininkus Pietų ir Pietryčių Eu- 
ropoje. Kaip germanų šeimos nariai, jie būdavo verbuojami į SS, o 
tie, kurie užsieniečių teisėmis dirbo Vokietijoje, gaudavo didžiausią 
privilegiją, kokią Vokietija galėjo jiems pasiūlyti, — laisvę užmegzti 
seksualinius santykius su vokietėmis. Tačiau visoje šioje bičiulystėje 
būta anomalijų. Dauguma vokiečiams giminiškų tautų nepatikliai 
žiūrėjo į Vokietiją. Tie žmonės nė akimirksnį nepamiršo, kad vokie- 
čiams valdant jų šalies nepriklausomybė buvo apribota arba visiškai 
panaikinta ir kad jų demokratinė tradicija prieštarauja fiurerio idėjai 
kartu su visais jos vediniais. Jie žvelgė į Londoną svajodami apie 
išsivadavimą. Jie taip pat laikė savo žydus neatsiejama tautinės įvai- 
rovės dalimi. Norvegija prarado pusę negausios žydų bendruomenės, 
nes Ouislingo režime kolaborantų netrūko. Belgijoje nuostoliai irgi 
siekė pusę viso žydų skaičiaus, kuris čia buvo daug didesnis, tačiau 
šioje šalyje aukomis tapo nemažai užsienio žydų ir bejėgių pabėgėlių, 
dar nesuspėjusių įleisti šaknų naujoje žemėje. Danija iki 1943 metų 
spalio mėnesio savo teritorijoje išsaugojo nepriklausomybę. Po to ji 
išgelbėjo beveik visus septynis tūkstančius čia gyvenusių žydų su- 

organizuodama masinį pabėgimą jūros keliu į Švediją. Operacija pa- 
sisekė dėl palyginti nedidelio išvežamųjų skaičiaus, tačiau ji vis tiek 
buvo unikali tuo, kad spontaniškai ir skubotai buvo parengta įvai- 
riausių Žmonių pastangomis, ir dar tuo, kad vokiečiai negalėjo tikėtis 
pagalbos iš Danijos policijos ir neturėjo pakankamai informatorių, 
kurie būtų sutikę pranešti apie organizuojamą akciją. 

Olandija irgi buvo taiki, demokratiška, tolerantiška šalis. Prieš karą 
joje gyveno 140 000 žydų, tačiau 1945 metais beveik trys ketvirtada- 
liai jų buvo mirę, o tai sudarė didžiausią procentą Vakarų Europoje. 
Olandijos žydai buvo gana sena bendruomenė, pragyvenusi šioje 
šalyje šimtus metų. Juos tapė Rembrandtas. Priešingai nei žydai, ku- 
rie Varšuvoje kalbėjo jidiš, ar tie, kurie Tesalonikuose kalbėjo į Bal- 
kanus atsikėlusių protėvių išsaugota ladino kalba, Amsterdamo ir visų 
kitų Olandijos miestų žydai tarpusavyje šnekėjo ta pačia kalba kaip 
ir jų kaimynai olandai. Ir vis dėlto jų mirtingumas įgavo tokias ap- 
imtis, kurios priminė Rytų Europos ir Balkanų žydų likimą. 

Olandijos žydų sunaikinimas ištisus dešimtmečius po karo nedavė 
ramybės mąstančiai Olandijos krikščionių visuomenei. Žvelgdami į 
praeitį ir į save, visuotinį klausimą: „Kaip tai galėjo atsitikti?“, olan- 
dai pakeitė specifiniu — „Kaip tai galėjo atsitikti tokiais mastais 
Olandijos žemėje?“ Ir pagaliau dar konkretesniu: „Kokį vaidmenį — 
aktyvų ar pasyvų — šioje tragedijoje suvaidino visa olandų admi- 
nistracija ir gyventojai, tegu ir pripažįstant, kad jie buvo veikiami 
olandų teritoriją valdžiusių Austrijos vokiečių prievartos ar žemumo- 
se išsidėsčiusios miestų ir ganyklų šalies geografinės padėties? 

Olandai vertino pastovumą. Kaip tik dėl šios priežasties ministe- 
rijų valdininkija kartu su visais verslo žmonėmis okupacijos metais 
pasiliko Olandijoje, ir kaip tik šis tikslas lėmė prisitaikėlišką šalies 
politiką. Tai, kad olandų administracija veikė kaip gerai suteptas me- 
chanizmas, dar pablogino situaciją. Olandų istorikas J.C.H. Blomas 
kaip pavyzdį mini „beveik tobulą civilinių gyventojų registraciją ir 
nuo klastojimo apsaugotus asmens liudijimus“. Tačiau ne vien biu- 
rokratija kėlė problemų. Blomas pabrėžia olandų visuomenės susi- 
skirstymą į atskiras „kolonas“ (zu:len), kitaip tariant, katalikų, pro- 
testantų ir nereligines socialdemokratų bendruomenes, kurios išlaikė 

savas uždaras politines partijas, profsąjungas, mokyklas, klubus, me- 
dicinos įstaigas ir taip toliau.*? Taigi žydai buvo spaudžiami valdžios 
kontrolės iš viršaus ir dusinami socialinių sienų, užtvėrusių jiems vi- 
sus įprastinius išsigelbėjimo kelius kritinėse situacijose. 

Olandijos gyventojai žiūrėjo į žydus kaip į savo valstybės piliečius 
ir, norėdami pareikšti savo solidarumą su jais, 1941 metų vasario 
mėnesį surengė visuotinį streiką.* Tačiau daugiau nebebuvo imtasi 
tokių atvirų veiksmų.*? Prasidėjus deportacijoms, žmonės dažniausiai 
ištiesdavo žydams pagalbos ranką suteikdami jiems prieglobstį. Šio- 
je konspiracinėje veikloje olandai išsiugdė tam tikrą patirtį. Gelbėto- 
jai buvo skatinami ir šelpiami olandų pogrindžio, o pagauti jie galėjo 
nebijoti automatiško mirties nuosprendžio. Tūkstančiai buvo areštuo- 
ti už žydų ar žydų nuosavybės slėpimą?? , tačiau vokiečiai laikėsi po- 
litikos tik palyginti trumpam laikui uždaryti šiuos žmones į kurią nors 
stovyklą šalies viduje, rimtesniais atvejais konfiskuojant ir jų turtą.?! 
Sprendžiant iš saugumo policijos raportų, kuo labiau mažėjo vokiečių 
viltys laimėti karą, tuo įžūlesni darėsi olandai. 1944 metais šturm- 
banfiureris Wilhelmas Zėpfas, atsakingas už deportacijas Olandijo- 
je, skundėsi, esą daugelis žydams padedančių olandų tenorį užsitik- 
rinti „alibi“, kad karui pasibaigus galėtų įrodyti savo antivokišką 
nusiteikimą.?* Nedatuotame raporte saugumo policija pastebi, kad 
sulaikyti asmenys atrodė „akivaizdžiai nesutrikę“. Toliau sarkastiškų 
tonu priduriama, kad tokie netgi laiką garbe pakliūti į kalėjimą pas- 
kutiniu momentu.?* 

"Tačiau šioje istorijoje buvo susipynę daugiau dalykų nei alibi. Ne- 
mažai olandų desperatiškai bandė gelbėti žmones, nors olandų ir vo- 
kiečių abipusės trinties kare žuvo didžioji dalis slapstomų žydų.?* 
Olandai gerai žinojo, kad demaskavimas reiškia ne tik varginantį 
areštą olandui vyrui ar moteriai, bet ir jų globojamų žydų mirtį. Todėl 
aukų gynėjai nevengė pasikėsinimų nužudyti tuos olandus policinin- 
kus, kurie padėdavo vokiečiams ieškoti žydų.*? Štai kokią istoriją pa- 
pasakojo viena moteris, olando teisėjo dukra, kuri mažame mieste- 
lyje nuo 1943 iki 1945 metų rūpinosi trimis mažais vaikais ir jų tėvu: 


Aš pasilikau su jais iki karo pabaigos. Kuo stipresnis darėsi mano prisi- 
rišimas prie jų, tuo labiau aš bijojau, kad mus suras. Vieną naktį pasirodė 

jie: keturi vokiečiai, vedami vietinio policininko olando, kurį aš pažino- 
jau daugelį metų. Jiems nepasisekė rasti slėptuvės, ir pagaliau jie išėjo. 
"Tačiau kai mes vėl atsigulėme ir bandėme užmigti, sugrįžo tas olandas — 
šįkart vienas pats. Vienintelis tuomet įmanomas sprendimas buvo jį nu- 
žudyti, ir aš tai padariau.*“ 

PAGALBININKAI, SAVANAUDŽIAI 
IR ŽIŪROVAI 


Europoje prasidėjus puolimui prieš žydus, buvo nežydų gyventojų, 
kurie padėjo savo nelaimės ištiktiems kaimynams, tačiau kur kas dau- 
giau buvo tokių, kurie gyveno ar pelnėsi žydų sąskaita, ir nesuskai- 
čiuojama daugybė tokių, kurie stebėjo ir laukė, kas toliau nutiks. 

Apskritai pagalba buvo menka ir dažniausiai suteikiama paskutinių 
momentu, jau prasidėjus masiniams areštams ir deportacijoms. Ir net 
tada patys pagalbininkai retai imdavosi iniciatyvos. Kartais žydai 
būdavo įspėjami apie pavojų, kaip tai atsitiko Prancūzijos mieste 
Klermon Ferane, kur telefono skambučiai ar žinutės, kai kada per- 
duodamos žandarų ar sekretorių, pranešdavo numatomoms aukoms 
apie būsimą deportaciją.! Danijoje tikrai ieškota paramos reikalingų 
žmonių, tačiau visose kitose Europos šalyse į potencialų gelbėtoją pa- 
prastai kreipdavosi pati auka arba kas nors kitas, jau ėmęsis padėti 
keblioje padėtyje atsidūrusiems žydams. Trumpai tariant, dauguma 
pagalbininkų iš pradžių būdavo pasyvūs, o dauguma gelbstimų aukų 
būdavo savarankiškai žengusios pirmą lemiamą žingsnį, tai yra pa- 
bėgusios iš buto, geto ar koncentracijos stovyklos. 

Parama buvo dvejopa. Vieni asmenys suteikdavo atsitiktinę, trum- 
palaikę ir palyginti nedaug rizikos keliančią pagalbą: įspėdavo apie 
planuojamus areštus nieko neįtariančias aukas, nurodydavo bėgan- 
tiems žydams saugesnę vietą, suklaidindavo persekiotojus, sušelpda- 

vo skurstančius žmones nedideliais maisto kiekiais, drabužiais ar 
pinigais. Kiti ryždavosi rimtesnei pagalbai, ypač tie, kurie sutikdavo 
paslėpti žydus ilgesniam laikui. Gana dažnai už globą būdavo pa- 
siūlomas atlygis, tačiau tai nereiškia, kad gelbėtojas veikdavo vien 
siekdamas naudos ar tiesiog sudarydavo verslo sandorį gerai pasvėręs 
visas aplinkybes. Lenkams ar ukrainiečiams vokiečių surasti įkalčiai 
galėjo kainuoti gyvybę. 

Kokie žmonės buvo gelbėtojai? Galima daryti esminį skirtumą tarp 
tų, kurie pageidavo išgelbėti konkrečius asmenis ar konkrečias as- 
menų grupes, ir tų, kurie noriai padėdavo beveik visiems žydams, 
įskaitant ir nepažįstamus. Žmonės, teikdavę pagalbą atrankos būdu, 
pirmiausia buvo draugai, per mišrias santuokas giminystės ryšiais su- 
siję asmenys, ankstesni verslo partneriai, darbdaviai ar darbuotojai. 
Visais šiais atvejais bendri saitai jau būdavo sujungę žmones prieš ka- 
rą, ir auka bent jau galėjo turėti vilties, kad sulauks paramos nelai- 
mei ištikus. Kartais nežydų šeima ryždavosi priglausti žydų vaiką. 
"Toks sprendimas būdavo priimamas tada, kai žydai tėvai atsidurda- 
vo beviltiškoje padėtyje. Pasitaikydavo ir tokių atvejų, kai nežydas su- 
sižavėdavo žyde arba nežydė pajusdavo simpatiją žydui. Dauguma 
šių pažinčių greičiausiai būdavo trumpalaikės ar net atsitiktinės. Jei 
santykiai pažengdavo toliau, jie neabejotinai sukeldavo komplikacijų, 
kurios būdavo ypač skausmingos žydei moteriai, net jeigu jos sutik- 
tas vyras nesigriebdavo prievartos. Memuaruose apie tai kalbama 
mažai.“ 

Ne tokius šališkus pagalbininkus paskatindavo veikti jų priešiškumas 
vokiečių režimui arba paprasčiausia užuojauta ir žmogiškos pareigos 
jausmas. Kai kurie opozicionieriai turėdavo politinių sumetimų, kaip 
Oskaras Schindleris, kuris įdarbino visą gamyklą žydų, kad juos išgel- 
bėtų, arba lenkai sanitarinio tinklo darbuotojai, kurie padėjo žydams 
pasislėpti Lvovo kanalizacijos požemiuose, arba keletas Bialystoko 
srityje gyvenusių kairiųjų ir komunistinių pažiūrų civilių vokiečių, ku- 
rie faktiškai aprūpindavo geto rezistentus ginklais. Apie humanistų 
veiklą parašyta daug knygų.* Juos vadino altruistais, nežydų tikėji- 
mo teisuoliais ir gailestingaisiais samariečiais, tačiau išoriškai jie 
turėjo mažai ką bendro tarpusavyje. Tarp jų buvo vyrų ir moterų, 

vyresnių ir jaunesnių, turtingų ir vargšų. Jie buvo visiška priešingybė 
nusikaltėliams, tačiau, kaip ir pastarieji, negalėjo paaiškinti savo el- 
gesio motyvų. Savo veiksmus jie apibūdindavo kaip normalius ar na- 
tūralius, ir daugelis jausdavosi nejaukiai, kai po karo būdavo giriami. 
Dažnas jų priklausė kokiai nors bendruomenei. Tokie buvo Pran- 
cūzijos Le Šambono miestelio protestantai, sugebėję mažoje terito- 
rijoje rasti prieglobstį daugeliui žydų. Kiti bent jau palaikydavo ryšį 
su vienminčiais iš plačiai pasklidusio gelbėtojų tinklo. Nemažai pa- 
galbininkų turėdavo apsispręsti akimoju. Ta prasme jų charakterio 
bruožai panėšėjo į žydų bėglių asmenines savybes, nes šie irgi veik- 
davo nedelsdami. Pagaliau jiems reikėjo turėti vidinio lankstumo, 
kad galėtų pakeisti įprastą kasdienybę ar visai jos atsisakyti, ypač jei 
žadėtos trys dienos prieglobsčio nusitęsdavo iki trijų savaičių ar trijų 
mėnesių.? Priversti daryti vieną nuolaidą po kitos, jie tikrai galėjo 
reikšti nepasitenkinimą, ir tikrai galėjo kilti įtampa tarp jų ir jų įna- 
mių, bet dėl savo pasirinkimo jie vis tiek priklausė ypatingai žmonių 
kategorijai. 

Žydų tragedijos metais skaičius tų, kurie ėmė, viršijo skaičių tų, 
kurie davė. Daugeliu atvejų užteko daryti mažai arba nereikėjo da- 
ryti nieko, kad perimtum žydų turtą. Likvidavus žydų įmones, jų rin- 
ka automatiškai atitekdavo nežydams gamintojams ir produkcijos 
platintojams. Žydams emigruojant, o vėliau keliantis į getus ir išvyks- 
tant į deportacijų vietas, gerokai daugiau nei milijonas butų liko tušti, 
nors kartais nepatenkinti etniniai vokiečiai atsisakydavo persikelti į 
geto būstus, kaip tai nutiko Minske.? Pinigai, surinkti iš žydams 
uždėtų mokesčių, retsykiais būdavo išdalijami vietos gyventojams, 
kaip atsitiko, pavyzdžiui, Tunise. Tokių ir panašių atvejų buvo daug. 

Nevengta ir aktyvių bandymų išpešti naudos. Dar 1933 metais vo- 
kiečiai medicinos studentai persekiojo savo kolegas žydus studentus, 
kad atsikratytų būsimų konkurentų.' Vokiečių įmonės ir jų tarpinin- 
kai bankuose, gviešdamiesi žydų verslo dalies, pasiekdavo savo tiks- 
lą nelygiomis derybomis, kurių sėkmę garantavo valstybėje galiojan- 
tys įstatymai. Okupuotos Lenkijos juodojoje rinkoje lenkai tiekėjai 
turėjo visas galimybes pumpuoti iš aukų pinigus ir brangenybes. Kai 
kurie individai įskųsdavo žydus bėglius už piniginį apdovanojimą, 

kiti užsiėmė turto prievartavimu iš žmonių, bandžiusių slapstytis ar 
maskuotis. Mirusius žydus iškart apspisdavo grobuonys. Radomo sri- 
tyje jie naršė po ištuštėjusius getus susiglemždami viską, ką pajėgė. 
Rygoje jie apiplėšė sudėtus į krūvą lagaminus, o vokiečių uždarytos 
Belžeco mirties stovyklos teritorijoje rausėsi po pelenus ieškodami 
aukso.š Nepraleidžiantys progos pasipelnyti iš svetimo turto nevo- 
kiečiai savo poelgius teisindavo kad ir tokiais žodžiais, kokie buvo 
pasakyti Slovakijoje: „Geriau mes nei vokiečiai.'? 

Siųsdami į koncentracijos stovyklas, deportuodami ir žudydami, 
budeliai stengėsi nuslėpti aukas nuo visuomenės akių. Naikinimo ad- 
ministratoriai nepageidavo viešumos ir nepalankaus savo darbo ver- 
tinimo. Jie nenorėjo, kad pašaliniai žmonės kritikuotų jų metodus. 
Jų psichinei pusiausvyrai grėsė nemenkas pavojus, ypač sustiprėjantis 
nusikaltimo vietose, ir bet kokia aukoms reiškiama užuojauta neišven- 
giamai turėjo sukelti papildomas psichologines ir tarnybines kom- 
plikacijas. Smalsuoliai irgi nebuvo pageidaujami. Toks dėmesys, ypač 
Jei jį rodydavo vokiečiai, buvo laikomas nepadoriu. Nesvarbu ar re- 
ginys jį stebinčiam asmeniui sukeldavo pasibjaurėjimą ar susižavėji- 
mą, bet kokie gandai ir pasakojimai, pasklidę iš įvykio vietos, nusi- 
kaltėlius erzindavo ir baugindavo. 

"Taigi būdavo imamasi daugybės atsargumo priemonių. Vokietijo- 
je Žydus kartais išveždavo anksti ryte, kol gatvėse nebūdavo eismo. Į 
traukinius aukas pristatydavo belangiais baldų furgonais. Įlaipinti 
žmones į sąstatą budeliai galėdavo iš atsarginio kelio, kuriame būdavo 
kuopiami vagonai. Lenkijoje vietinė vokiečių administracija įsakyda- 
vo lenkams per masinius žydų areštus likti namuose ir laikyti užuo- 
laidas užtrauktas, nors tokia direktyva savaime skelbė apie artėjan- 
čią akciją. Šaudymo vietos, tokios kaip Babij Jaras Kijeve, būdavo 
parenkamos bent jau stengiantis, kad garsas nepasiektų artimiausių 
gyventojų. 

Ne visos šios priemonės duodavo norimą rezultatą. Pirmiausia pats 
vyksmo faktas niekaip negalėjo būti nuslėptas. Nežydams gyven- 
tojams nebuvo būtina savo akimis išvysti naikinimo procesą, kad 
įsitikintų, jog žydai dingsta. Mažoje Sobiboro geležinkelio stotyje 
lenkų iešmininkas, buvęs visai šalia mirties stovyklos, atkreipė dėmesį 

į spengiančią tylą. „Atvyko keturiasdešimt mašinų, o paskui — nie- 
ko.“!? Be spėjimais pagrįstų išvadų, buvo ir progų pamatyti pačias 
akcijas. Kai kada apie jas sužinodavo žmonės, netikėtai aptikę nu- 
sikaltimo vietą. Taip Lenkijoje vokietis kariuomenės inspektorius 
skundėsi, kad kareiviai tapo neprašytais liudytojais operacijos, per 
kurią šautuvų buožėmis buvo daužomi kelis mėnesius nėščių žydžių 
kūnai.!! Gana dažnai nebuvo kaip apsisaugoti nuo pašalinių akių. 
1943 metais Kerkyros saloje žmonės stebėjo įvykius susirinkę sankry- 
žose ir balkonuose.!? Vengrijos Segedo mieste, kur vieną 1944 metų 
rytą žydų voros žygiavo į traukinį, iš abiejų pusių lydimos vengrų žan- 
darų, žmonės stovėjo gatvėse ir juokėsi.!š Žitomyre 1941 metais mi- 
nia ant stogų užsilipusių kareivių žiūrėjo, kaip pakariami du žydai. 

Miunchene SS leitenantas buvo teisiamas aukščiausiojo SS ir po- 
licijos teismo už tai, kad fotografavo šaudymus, kurių vykdymui pats 
vadovavo. Jis išryškino juostą dviejose privačiose laboratorijose Pietų 
Vokietijoje, o paskui parodė nuotraukas savo žmonai ir įvairiems 
pažįstamiems rizikuodamas, kad informacija apie jų turinį pateks ki- 
tapus sienos į neutralią Šveicariją. SS teismas negalėjo taikstytis su 
tokiu elgesiu.!? 

Stebėtojams pavyko praskleisti paslapties šydą. Kai kurie jų pra- 
sitardavo aukoms kažką žiną, tačiau vengdavo atvirai papasakoti vi- 
są numanomą tiesą. Kartą nieko neįtariantys deportuojami žydai 
pakeliui į Sobiborą išgirdo iš lenkų lūpų mįslingus žodžius: „Žydai, 
jūs sudegsite!“!? Kitą kartą lenkai valstiečiai vežamiems į Treblinką 
žydams gestu parodė, kad šių gerklės būsiančios perpjautos.!? "To- 
kios aukos ir likdavo — pusiau perspėtos, pusiau išjuoktos. 

ŽINIANEŠIAI 


Buvo Žmonių, pranešdavusių išoriniam pasauliui siaubingas Žinias 
apie žydų naikinimą. Tie žinianešiai nebūtinai būdavo kieno nors 
siunčiami ir ne visada turėdavo adresatą, į kurį galėtų kreiptis. Todėl 
jų perduotos žinios poveikis labai priklausydavo nuo to, kas jie buvo 
ir kokį įspūdį darė, bet netgi dar labiau nuo to, kiek jų klausytojai 
būdavo pasirengę išgirsti ir priimti pačią informacijos esmę. 

Apskritai žinianešiai nebuvo retas dalykas. Tačiau dauguma jų ne- 
sistengdavo paskleisti informacijos už vokiečių kontroliuojamos Fu- 
ropos ribų. Jie tiesiog pranešdavo savo nerimą keliančius pastebėji- 
mus žydams, kurie dar nebūdavo išvežti ir nužudyti. Pavyzdžiui, 
pirmieji pabėgėliai kartais grįždavo į žydų bendruomenes ar getus, 
kad įspėtų juos apie šaudymus ir dujų kameras. Žydams, kurie tebe- 
gyveno savo butuose pasinėrę į kasdienius, bet įprastus rūpesčius, 
pasakotojai kalbėjo apie įvykius, neįsivaizduojamai blogesnius už vis- 
ką, ką klausytojams kada nors teko patirti. Lengviausia buvo netikėti 
arba ignoruoti tokias naujienas. Žymus literatūroje aprašytas žinia- 
nešio pavyzdys yra seniūnas Mošė iš Elie Wieselio Nakties. 1941 metų 
vasarą jis su šeima buvo deportuotas iš žydiško miestelio Sigheto 
Didžiosios Vengrijos teritorijoje į neseniai okupuotą Sovietų Sąjun- 
gos regioną, kur savo akimis matė, kaip buvo sušaudyta jo žmona su 
vaikais ir kaip mirė nesuskaičiuojama daugybė kitų žydų. Kai jam pa- 
vyko grįžti į Sighetą, jo žodžius girdėję žmonės buvo linkę verčiau 
nusisukti nuo nelaimingojo, o šiam vis kartojant savo pasakojimą, se- 
niūną imta laikyti pamišėliu. 1944 metais atėjo ir kitų miestelio gy- 
ventojų eilė, tačiau per reidą beveik nė viena auka nemėgino bėgti, 
nors jas apsupusios vokiečių ir vengrų žandarmerijos pajėgos nebu- 
vo gausios.! 

Sigheto žydai nepasirūpino informacijos gavimu ir nesistengė 
atskleisti faktų. Toks pat aplaidumas buvo būdingas žydų organi- 

zacijoms ir sąjungininkių vyriausybėms už naikinimo teritorijos ribų. 
Jos taip pat nesugebėjo sistemingai sekti tragiškų įvykių eigos ir ly- 
giai taip pat buvo nepasirengusios praregėti. 

Tarp žinianešių, kurie pasiekdavo sąjungininkių arba neutralių 
valstybių teritoriją, buvo vokiečių ir lenkų. Beveik visi jie buvo veiklūs 
ir savimi pasitikintys asmenys. Be to, jie nebijojo rizikuoti, buvo non- 
konformistai, o kai kurie — opozicionieriai ir rezistentai. Ir, svar- 
biausia, jie jautė poreikį kalbėti. Jie retai kada tapdavo informato- 
riais per atsitiktinumą; tie žmonės beveik visada prabildavo turėdami 
vienokį ar kitokį akstiną, o tam tikrais atvejais netgi sumanymą, kaip 
sustabdyti žudynes. Tačiau jų troškimas paskleisti informaciją nebūti- 
nai garantavo tos informacijos tikslumą. Tūlas pasakodavo ne tik tai, 
ką buvo matęs, bet ir tai, ką buvo girdėjęs, nedarydamas skirtumo 
tarp stebėtų vaizdų ir nepatikrintų gandų. Net jeigu jie nebūdavo įsi- 
tikinę savo žodžių tikrumu, jiems ne visada ateidavo į galvą išsakyti 
savo abejones. Klausytojas, kurio nuomonę formavo menka žinomų 
faktų atsarga, galėjo patikėti jais ir tada, kai jie pasakodavo nebūtus 
dalykus, arba atvirkščiai — galėjo praleisti pro ausis jų žodžius netgi 
tada, kai šie neprasilenkdavo su tiesa. 

Žydams ir kitiems nevokiečiams ryšininkams didžiausia problema 
buvo pasiekti kelionės tikslą kitapus vokiečių įtakos zonos. "Tuo tar- 
pu vokiečiams žinianešiams sunku būdavo rasti adresatą, o tokį su- 
radus, išlaikyti savo asmens anonimiškumą. Psichologiškai vokiečiai 
buvo izoliuoti, neremiami namie ir įtarinėjami žmonių, kuriuos ban- 
dydavo įtikinti. Padėtis dar labiau susikomplikuodavo, jeigu jie pa- 
tys priklausydavo tam režimui, kurio veiklai nepritarė ir kurį norėjo 
demaskuoti. 

Labiausiai po karo išgarsėjo vokietis žinianešys SS leitenantas 
(oberšturmfiureris) Kurtas Gersteinas. Iki septintojo dešimtmečio pa- 
baigos apie jį parašyti keli straipsniai ir išleistos trys knygos.* Iš visų 
informatorių Gersteinas buvo arčiausiai veiksmo vietos, bet iš visų 
informatorių juo tikėta bene mažiausiai. Jis gimė 1905 metais Vest- 
falijoje, vidurinės klasės pasiturinčių protestantų šeimoje, buvo vie- 
nas iš septynių vaikų. Jo tėvas buvo teisėjas, vyresnysis brolis krito 
mūšyje baigiantis Pirmajam pasauliniam karui, o du kiti broliai žuvo 

per Antrąjį pasaulinį karą. Šeimai netrūko pinigų. Kaip įsitikinę 
nacionalistai, tėvas ir broliai prisišliejo prie nacių režimo. Bet la- 
biausiai Gersteino tėvas ilgėjosi senosios imperijos vėliavos. Gerstei- 
no pavardę turėjo nemažai žydų, todėl tėvas iš paskutiniųjų stengėsi 
pabrėžti grynai vokišką savo šeimos kilmę. 

Dar jaunystėje Kurtas Gersteinas įgijo nekokią išdaigininko, ple- 
vėsos ir maištininko reputaciją. Jis galėdavo įžengti į bažnyčią, nuei- 
ti iki altoriaus, pasisukti veidu į susirinkusius tikinčiuosius ir pasi- 
teirauti, ar visi turi nusipirkę transporto bilietus. Tarnaudamas SS, 
pistoleto dėkle nešiojosi drabužių šepetį, o damas sveikindavo kils- 
telėdamas savo uniforminę kepurę. Dideliam tėvo siaubui, jis rodėsi 
nepripažįstąs jokių autoritetų. Jei ir neišsižadėjęs religijos, tai bent 
jau nerodęs jai pagarbos, jaunasis Gersteinas balansavo ant oficialio- 
sios Bažnyčios dogmų ribos vesdamas Biblijos pamokas berniukų sto- 
vykloje. Gersteinui trūko disciplinos, bet jam nebuvo svetimas šovi- 
nizmas. Nacizmą jis priėmė kaip vokiečių dvasios prisikėlimą ir 1933 
metais įstojo į nacistų partiją. Dukart suimtas ir vienąsyk pašalintas 
iš partijos, jis vėl į ją sugrįžo paklusdamas tėvo raginimui. Trokšda- 
mas išnaudoti kiekvieną prabėgančio laiko akimirksnį, jis nenusty- 
go vietoje ir išbandė daugybę darbų. Buvo kalnakasybos inžinierius, 
studijavo mediciną ir mėgino imtis gydymo dar neįgijęs kvalifikaci- 
Jos, nes jam stigo kantrybės sulaukti mokslų pabaigos. Prasidėjus 
karui, norėjo stoti į armiją, tačiau buvo paskirtas ir galiausiai priim- 
tas į SS. Jis buvo 181 centimetro ūgio. Po karo Gersteinas tvirtino 
turėjęs svarbių motyvų domėtis SS paslaptimis. Jis sakė galutinai ap- 
sisprendęs tada, kai sužinojęs apie eutanazijos programą, kurios au- 
ka tapo jo svainio sesuo. 

Karo metais Gersteinas buvo vedęs ir turėjo tris mažus vaikus. Di- 
desnę laiko dalį jis praleido toli nuo savo žmonos, kuri buvo pasto- 
riaus dukra ir liko jam ištikima, kol jis darė karjerą SS struktūroje. 
Gersteinas gyveno Berlyne, pagyvenusios ekonomės prižiūrimame 
bute. SS paskyrė jam vietą Higienos institute, kur jo inžinerinis ir 
medicininis išsilavinimas, kaip ir jo išradingumas, buvo panaudoti 
dezinfekcijos srityje. Jis sukonstravo utėlių naikinimo aparatą ir bu- 
vo paaukštintas į karininkus. 

1942 metų rugpjūčio mėnesį Gersteinas tiesiogiai susidūrė su žydų 
naikinimo faktu. Jam buvo įsakyta keliauti į Lenkiją su vandenilio 
cianido (Ciklono B) kroviniu ir ištirti, ar įmanoma šiuo nuodu pakeis- 
ti keliose mirties stovyklose naudotas dyzelinių variklių išmetamą- 
sias dujas. Jis užsuko į Belžecą Liublino srityje ir Treblinką Varšuvos 
srityje. Belžece jis skaičiavo, kiek užtrunka nuodijimas dujomis, kurį 
dar pailgina prastai veikiantis variklis. Vėliau Gersteinas prisiminė, 
kaip stovykloje jį lydėjęs hauptšturmfiureris (kapitonas) Christianas 
Wirthas pasiteiravo, ar nuodijant žmones geriau laikyti šviesą įjungtą, 
ar išjungtą. Jis taip pat prisiminė dvi moteris: vieną Žavią merginą 
pirmoje eilėje ir keturiasdešimtmetę, kuri keikė savo žudiką ir gavo 
rimbu per veidą. Jis pastebėjo, kaip penkerių metų mergaitė pametė 
vėrinį, o trejų metų berniukas patenkintas jį pakėlė. Įkalbinėjamas 
Wirtho, kuris nenorėjo savo stovykloje pradėti naudoti cianidą, Gers- 
teinas turėtus nuodus užkasė.? 

1942 metų rugpjūčio 20 dieną naktiniame traukinyje iš Varšuvos 
į Berlyną trisdešimt penkerių metų Švedijos konsulas baronas Gėra- 
nas von Otteris, negalėjęs gauti miegamojo gulto, stoviniavo vago- 
no tambūre. Vienas SS karininkas pastebėjo jį, o traukiniui sustojus, 
nusekė iki perono, kur švedas buvo nutaręs pramankštinti kojas. Ese- 
sininkas užkalbino jį ir paprašė ugnies. Tai buvo Gersteinas. Kai von 
Otteris išsitraukė degtukus, kurių dėžutė buvo pažymėta užrašu „Šve- 
dijos konsulatas“, Gersteinas tarė: „Vakar aš mačiau kai ką siaubin- 
ga.“ Von Otteris, nujausdamas, kur link krypsta kalba, pasiteiravo, 
ar tai turi ką nors bendra su žydais. Abu vyriškiai susėdo ant tambū- 
ro grindų ir šnekėjosi, kol traukinys skrodė naktį. Gersteinas verkė 
ir rūkė be sustojimo. Jis vardijo pavardes ir rodė von Otteriui pa- 
raišką dujoms gauti. Jis norėjo, kad sąjungininkai išmėtytų milijo- 
nus operaciją demaskuojančių atsišaukimų virš Vokietijos teritorijos. 
Paskui abu vyrai užmigo tebesėdėdami ant grindų.* 

Von Otteris pranešė apie susitikimą Švedijos diplomatinės misi- 
jos Berlyne vadovui, tačiau, iš visko sprendžiant, Žinia nebuvo per- 
duota sąjungininkų vyriausybėms iki pat Vokietijos kapituliacijos.? 
Gersteinas nepaliovė kalbėjęs. Jis kreipėsi į protestantų vyskupą Otto 
Dibeliusą, kuris pačią Bažnyčią pavadino nacių režimo kaline, ir į 

popiežiaus nuncijų monsinjorą Cesare Orsenigo, kuris parodė jam 
duris. Be to, jis susisiekė su olandų pogrindžiu norėdamas, kad žinia 
radijo ryšiu būtų perduota į Londoną, tačiau pogrindininkai paprašė 
Gersteino neišsigalvoti istorijų apie Žiaurumus.? 

Gersteinas liko tarnauti SS ir tęsė savo darbą. 1943 ir 1944 metais 
jis pristatė Cikloną B SS vartotojams. Tarp gavėjų buvo Osvencimo 
stovykla, kur šis nuodas masiškai naudotas dujų kamerose.'? Netru- 
kus po karo pabaigos Gersteinas parašė ilgą tekstą prancūziškai ir 
panašią ataskaitą vokiškai. Jis taip pat buvo apklaustas prancūzų ka- 
rininkų. Šiuose atsiminimuose esama klaidų nurodant laipsnius ir pa- 
vardes. Be to, įdėta Gersteino nugirsta pramanyta istorija, neva Hit- 
leris lankęsis Liubline ir kalbėjęsis su Liublino srities SS ir policijos 
vadu Odilo Globocniku. Gersteinas nebuvo išklausytas teisme. Jį su- 
Čiupę prancūzai nugabeno belaisvį į Paryžiaus kalėjimą, kur jis buvo 
laikomas kaip įtariamas karo nusikaltėlis. Turbūt apimtas nevilties, 
Gersteinas pasikorė savo kameroje 1945 metų liepos pabaigoje.š 

Vienas žinianešių turėjo galimybę pasikalbėti su dešimtimis aukštų 
pareigūnų Vakaruose. Iš tiesų jis išgarsėjo dar karo metais. Jo vardas 
buvo Janas Karskis, ir jis palaikė ryšį tarp lenkų pogrindžio ir Lenki- 
jos emigracinės vyriausybės. Kadangi jo gaunami pavedimai būdavo 
oficialūs, jis kalbėdavo ne savo vardu, bet dažnai pats nuspręsdavo, 
kaip plačiai nušviesti žydų likimą ir kiek kartų jį paminėti. 

1914 metais gimęs Karskis iš pradžių įstojo į Lenkijos kariuomenę, 
o paskui į Lenkijos diplomatinę tarnybą. 1939 metais prasidėjus kam- 
panijai prieš Lenkiją, jį paėmė nelaisvėn sovietai, kurie ėjo išvien su 
Vokietija įsiverždami iš rytų pusės. Jis apsimetė nesąs karininkas, bu- 
vo paleistas ir pradėjo rizikingą ryšininko karjerą. Kartą sugautas 
bandė nusižudyti, tačiau liko gyvas ir buvo išlaisvintas žaibišką ope- 
raciją surengusių pogrindininkų. 1942 metų spalį, kai deportacijų 
banga jau buvo nusinešusi su savimi didžiąją dalį Lenkijos žydų, bet 
pašaliečiui dar tebebuvo sunku aprėpti visą įvykių mastą, Karskis vėl 
rengėsi keliauti iš Varšuvos į Londoną.? 

Pritariant lenkų pogrindžiui, kuris pats ir organizavo susitikimą, 
jis pasimatė su dviem žydų lyderiais, atvykusiais į sutartą vietą už 
beveik išnaikinto Varšuvos geto ribų. Jiedu nepasisakė savo vardų, 

tačiau žinoma, kad vienas buvo socialistas Leonas Feineris, o kitas, 
kuris priklausė sionistams, galėjo būti Adolfas Bermanas arba Me- 
nachemas Kirszenbaumas. Jie nusivedė Karskį į ištuštėjusį getą, ku- 
riame šis matė „merdėjančius žmones, išleidžiančius paskutinį ato- 
dūsį tiesiog mano akyse“.!? Jie pasakė jam, kokią žinią perduoti 
užsienio žydų vadovams. Karskis turįs patarti paskelbti bado streiką, 
kol kas nors bus padaryta. Sąjungininkų vyriausybių reikią paprašyti 
imtis atsakomųjų veiksmų prieš jų šalyse gyvenančius vokiečius. Vo- 
kietijos miestus reikią bombarduoti ir išmėtyti atsišaukimus, kuriuo- 
se būtų paaiškinta, kad oro antskrydžių priežastis esanti nesibaigian- 
tis Europos žydų naikinimas. Abu lyderiai paprašė paties Karskio 
įsitikinti, kaip naikinami žydai. Šis sutiko ir kartu su paskirtu paly- 
dovu išvažiavo iš Varšuvos. Kas buvo toliau, Karskis pasakojo ne kartą 
ir ne tik savo pranešimuose, bet taip pat knygoje, kuri pasirodė 1944 
metais ir tapo bestseleriu.!! 

1942 metų lapkričio mėnesį Karskis atvyko į Britaniją, o paskui 
iškeliavo į Jungtines Valstijas, kur pasiliko gyventi. Kai Vašingtone 
jis pasikalbėjo su Lenkijos ambasadoriumi Janu Ciechanowskiu, jo 
praneštos žinios buvo tokios sukrečiančios, kad lenkų pasiuntinys ne- 
delsdamas surengė Karskio ir prezidento Roosevelto susitikimą. Po- 
kalbį Baltuosiuose rūmuose Ciechanowskis aprašė savo atsiminimuo- 
se. Karskis, pradžioje smulkmeniškai aptarinėjęs nuotaikas lenkų 
pogrindyje, vėliau pateikė „kvapą gniaužiantį pasakojimą apie tai, 
kaip jis pats, persirengęs policininku, lankėsi dviejose žudymo sto- 
vyklose — Treblinkoje ir Belžece, — kur žydai buvo nuodijami dujo- 
mis geležinkelio vagonuose“. Karskis taip pat perdavė Rooseveltui 
žydų prašymą dėl bombonešių ir atsišaukimų.!* 

Netrukus po to susitikęs su Jungtinėse Valstijose gyvenančiais Len- 
kijos žydais, Karskis teigė lankęsis Belžece vilkėdamas latvių paranki- 
nių uniforma. Jis atpasakojo matytą sceną, kaip maždaug penki tūks- 
tančiai Varšuvos žydų, iš kurių tūkstantis laukė po atviru dangumi, o 
kiti — barakuose, per aštuonias valandas buvę sugrūsti į krovininius 
vagonus. Vagonų grindys buvusios tirštai nuklotos negesintomis kal- 
kėmis. Per susitikimą Karskis užsiminė apie Varšuvos žydų lyderių 
reikalavimą imtis atitinkamų veiksmų prieš Vokietijos piliečius Angli- 

joje, JAV ir kitose šalyse, be to, laikyti įkaitais nelojalius vokiečius ir 
bombarduoti Vokietijos miestus kartu mėtant atsišaukimus. 

Savo 1944 metais išleistoje knygoje Karskis tvirtina vilkėjęs estų 
uniformą. Tą patį Belžecą jis apibūdina kaip labai mažą stovyklą, sau- 
gomą ukrainiečių, latvių ir estų sargybinių. Karskis teigia stengęsis 
laikytis kuo atokiau nuo estų, kad išvengtų galimo pašnekesio. Pasak 
jo, minėtieji Varšuvos žydai į stovyklą buvę atvežti ir iš jos išvežti tą 
pačią dieną, ir jie buvę sumesti kaip lavonai.!4 

"Tačiau faktai rodo, kad traukinių, gabenančių Varšuvos žydus, 
maršrutas driekėsi ne į Belžecą, o į Treblinką. Nė vienas sąstatas 
neišvažiavo iš Varšuvos spalio mėnesį. Belžeco sargybiniai daugiau- 
sia buvo ukrainiečiai, nors tarp jų galėjo būti keletas Baltijos šalių 
piliečių. Tokia pati tautinė sudėtis vyravo ir Treblinką saugančiose 
pajėgose. Maža to, nei iš Belžeco, nei iš Treblinkos traukiniai neišvyk- 
davo tam, kad jų keleiviai būtų numarinti vagonuose. Tiek Belžecas, 
tiek Treblinka buvo mirties stovyklos su savo dujų kameromis, nors 
Karskio pasakojimuose šie įrengimai neminimi. 

Šiaip ar taip, politikai, į kuriuos kreipėsi Karskis, turėjo per mažai 
duomenų, kad galėtų įvertinti detales. Dauguma net nebuvo girdėję 
apie Belžecą ar Treblinką. Galbūt kai kurie patikėjo juo, bet nu- 
sprendė nesikišti, o kitiems jo kalbos gal ir sukėlė įtarimų, tačiau jie 
suvokė, kad laikas pažvelgti tiesai į akis. Szmuelis Zygielbojmas bu- 
vo iš tų žmonių, kurie nebenorėjo bėgti nuo tikrovės. 

Zygielbojmas aktyviai dalyvavo žydų profsąjungų judėjime Len- 
kijoje. Jis priklausė socialistams ir buvo paskirtas į Varšuvos žydų ta- 
rybą, įkurtą vokiečiams okupavus šalį. Po kelių mėnesių jis iš ten pa- 
sitraukė, o vėliau tapo Lenkijos emigracinės vyriausybės Londone 
Nacionalinės tarybos nariu. Čia jis gaudavo grėsmingus Žydų socia- 
listų sąjungos Lenkijoje pranešimus apie žydų likimą. 1942 metų 
spalio mėnesį Zygielbojmas susitiko su Karskiu. Lenkų ryšininkas, 
buvęs diplomatas ir karininkas, apibūdino Zygielbojmą kaip savo 
pastangų dėka iškilusį proletarą, kuris primygtinai prašė faktų ir 
apibėrė Karskį įvairiausiais klausimais, įskaitant ir nederamai as- 
meninio pobūdžio. Pagaliau Karskis informavo Zygielbojmą, kad 
Varšuvos žydų lyderiai reikalauja pradėti bado streiką. Pastarasis nu- 

mojo ranka sakydamas, kad galo sulauksiąs anksčiau nei jam pavyksią 
nusimarinti badu. Po pusmečio Karskis Vašingtone sužinojo, kad 
Zygielbojmas nusižudė palikęs atsuktas dujas savo bute. Priblokštą 
Karskį užplūdo sielvartas ir kaltės jausmas. „Jaučiausi taip, tarsi pats 
asmeniškai būčiau paskelbęs Zygielbojmui mirties nuosprendį, nors 
tebuvau tik įrankis“, — rašė jis 1944 metais. Ir pridūrė: „Zygielbojmas 
neieškojo nusiraminimo. Jo mirtis buvo savanoriška ir iš visiškos 
nevilties.“ !5 

Išvaduotojų konferencijoje, kurios idėją 1981 metų spalio mėnesį 
finansiškai parėmė JAV holokausto memorialinė taryba, vis dar aukš- 
tas, lieknas ir orus Karskis kalbėjo apie patirtus išgyvenimus didelei 
delegatų grupei iš kelių valstybių. Save jis pavadino įvykių „regist- 
ruotoju“. Tačiau dabar, anot jo, uždanga nuleista. Teatras tuščias. Jis 
visada buvęs praktikuojantis katalikas, bet po karo, pasak jo paties, 
„tapau žydu kaip ir mano žmonos, dabar sėdinčios šioje salėje, šei- 
ma. Jie žuvo getuose, koncentracijos stovyklose, dujų kamerose, todėl 
visi nužudyti žydai yra mano šeima. !6 

GELBĖTOJAI 
ŽYDAI 


Išsibarsčiusios po visą pasaulį žydų bendruomenės per daugelį amžių 
išmoko gyventi laikui nepavaldžiu ritmu. Istorija ir likimas susipynė 
kartų grandinėje. Be to, žydų diaspora išlaikė savo tapatumą abipus 
sienų ir vandenynų. Dvasinio artumo saitai žydus jungė visur. 
Septyni milijonai žydų buvo valdomi Vokietijos arba kurios nors 
iš satelitinių Vokietijos valstybių. Devyni milijonai gyveno už šios sfe- 
ros ribų: mažiau nei dvidešimt tūkstančių neutraliame žemės l0- 
pinėlyje įsikūrusioje Šveicarijoje, truputį daugiau nei du milijonai 
neužimtose įsiveržėlių Sovietų Sąjungos teritorijose, po kelis šimtus 

tūkstančių Didžiojoje Britanijoje bei Palestinoje ir daugiausia — be- 
veik penki milijonai — Jungtinėse Valstijose. 

Sovietų Sąjungos žydai nebuvo ir negalėjo būti savarankiški akto- 
riai politinėje scenoje. Jie buvo atkirsti nuo likusio pasaulio ir ne- 
turėjo balso savoje šalyje. Prasidėjus vokiečių antpuoliui, sovietų 
žydai tapo priklausomi ne tik nuo savo pačių asmeninės iniciatyvos, 
bet ir nuo sovietų vyriausybės jiems suteiktų galimybių bėgti. 

Didžiosios Britanijos žydų bendruomenė turėjo kur kas daugiau 
laisvės nei sovietų žydai. Ketvirtajame dešimtmetyje Britanijoje gy- 
veno per tris šimtus tūkstančių žydų, tačiau daugelis tų žmonių bu- 
vo imigrantai iš Rytų Europos arba imigrantų vaikai. Žydai į Didžiąją 
Britaniją neatėjo kartu su romėnais. Jie pasirodė jau po Vilhelmo 
Užkariautojo, ir Plantagenetų laikais jų tebuvo keli tūkstančiai. Jie 
vertėsi palūkanavimu, namuose kalbėjo prancūziškai ir palaikė ryšius 
su žemynu. Trylikto amžiaus pabaigoje jie buvo išvyti iš šalies. Išsky- 
rus saujelę Ispanijos žydų, apsistojusių Britanijoje po 1492 metų, 
žydai negrįžo į salas iki septyniolikto amžiaus vidurio. Naujieji at- 
vykėliai buvo daugiausia sefardai, tai yra iš Ispanijos, Portugalijos ar- 
ba Italijos kilę žydai. Devynioliktame amžiuje vienas jų palikuonių, 
krikščionybę priėmęs Benjaminas Disraeli tapo didžiosios britų im- 
perijos architektu. Vis dėlto jo tautiečių šalyje tebebuvo nedaug. 1880 
metais Anglijoje gyveno apie 65 000 žydų, ir tik per kitus šešias- 
dešimt metų jų skaičius padidėjo penkis kartus. Apskritai sumany- 
mas įtraukti naująją imigrantų bangą į šalies gyvenimą pasiteisino, 
ir per Pirmąjį pasaulinį karą Britanijos žydai įrodė savo ištikimybę 
Karalystei tūkstančių vyrų žūtimi britų armijos gretose. Šia prasme 
Didžiosios Britanijos žydai elgėsi lygiai kaip jų tikėjimo broliai, tar- 
navę Vokietijos, Austrijos-Vengrijos, Bulgarijos ar Osmanų imperi- 
jos armijose ir patriotiškai šaudę į anglikonus, krikščionis ar judėjus. 

Priešingai nei kai kurios žemyninės žydų bendruomenės, Britani- 
jos žydai nepatyrė teisinės diskriminacijos, išskyrus draudimą užimti 
valstybinį postą. Ši lygybės forma buvo pasiekta be perversmų ir 
revoliucijų. Tačiau ore sklandė bloga nuojauta. Sionistų judėjimas 
pasėjo nerimą nusistovėjusiame Britanijos žydų senbuvių gyvenime, 
o didžiojo nedarbo ketvirtajame dešimtmetyje laikais visą žydų ben- 

druomenę apėmė baimė dėl galimos reakcijos į staigų pabėgėlių 
antplūdį. Svarbu buvo neleisti susvyruoti visuomenės įsitikinimui, 
kad britų žydai yra tikri britai, ir nevalia buvo daryti nieko, kas galėtų 
pažadinti snaudžiantį antisemitizmą ar paskatinti atvirai žeidžiančias 
nacizmo šalininkų kalbas. 

Pagrindinės Britanijos žydų organizacijos buvo Anglijos žydų aso- 
ciacija ir Britanijos žydų atstovų taryba. Asociacijoje vyravo nesionis- 
tinės ar netgi antisionistinės nuotaikos. Tarybai, kuri rėmė sionizmą, 
vadovavo istorikas Neville'is Laski, politologo Haroldo Laski brolis. 
1939 metais jos pirmininku tapo matematikos profesorius Seligas 
Brodetzki, turėjęs sionistų pasitikėjimą. 

Anglijos žydų asociacija ir Atstovų taryba buvo sudariusios nuola- 
tinį organą — Jungtinį užsienio reikalų komitetą, kuris rūpinosi en- 
giamais žydais ne Vakarų Europos šalyse. Komitetas iširo įpusėjus 
karui, kai Taryba perėjo į sionistų rankas. 

Kai naciai paėmė valdžią, Didžiosios Britanijos žydų organizacijos 
spėjo, kad keli tūkstančiai Vokietijos žydų bandys pasiekti jų šalį, 
todėl iš anksto pasirūpino, kad šių žmonių nereikėtų išlaikyti valsty- 
bės lėšomis. Žydų lyderiai manė, jog pabėgėliai šalyje pasiliks neilgai, 
tik kol išvyks į kitus kraštus. Tačiau vėliau imigrantų skaičius netikėtai 
padidėjo, o iškart po 1938 metų lapkričio 10 dienos, kai Vokietijoje 
įvyko pogromas, pabėgėlių srautas pasiekė kritinę ribą. Tuomet vi- 
daus reikalų ministras seras Samuelis Hoare kabineto posėdyje pra- 
nešė, esą žydų organizacijos nepageidaujančios tolesnio antplūdžio, 
nes norinčios išvengti antisemitizmo. Jos taip pat prašančios neskelb- 
ti, kiek buvo įsileista pabėgėlių, kad žydų vadovybė netaptų kritikos 
objektu dėl per mažo ar per didelio jų skaičiaus.! Nuo tos akimirkos 
Britanijos žydų organizacijos nustojo vaidinusios svarbų, jau nekal- 
bant apie svarbiausią, vaidmenį gelbstint Europos žydus. 

Kita gausi žydų bendruomenė po britų vėliava buvo Palestinos 
žydai.1939 metais ją sudarė 400 000 žmonių ir ji buvo didesnė už 
Britanijos bendruomenę, nors aštuoneriais metais anksčiau Palesti- 
noje gyveno vos 175 000 žydų. Ketvirtajame dešimtmetyje žydai į Pa- 
lestiną daugiausia ėmė migruoti iš Lenkijos ir Vokietijos. Remiantis 
britų vyriausiojo komisaro nutarimais, į Palestiną buvo priimami 

„kapitalistai“, specialistai ir amatininkai, jeigu jie galėjo įrodyti turį 
tam tikrą pinigų sumą Palestinos svarais, o darbininkai gaudavo lei- 
dimą įvažiuoti tik ribotomis kvotomis, nustatomomis vyriausiojo ko- 
misariato dukart per metus. Vietinei Palestinos žydų bendruomenės 
valdančiajai organizacijai —- Žydų agentūrai — likdavo tik išplatinti 
imigracijos pažymas pagal numatytą darbų grafiką. 

Palestinon atvykstantys darbininkai turėjo būti jauni, todėl Palesti- 
noje, priešingai nei Europoje, žydų amžiaus vidurkis buvo nedidelis. 
Be to, Palestinos žydai stengėsi sukurti visiškai nepriklausomą žydų 
visuomenę, kalbančią hebrajiškai, savarankiškai vykdančią visas eko- 
nomines funkcijas ir siekiančią valstybingumo. Kad ši svajonė virstų 
tikrove, reikėjo atvykėlių, tačiau arabai atvirai priešinosi didėjančiai 
žydų imigracijai ir arabų žemių perėjimui į žydų rankas. Žydų ben- 
druomenės gyvenimą galutinai sutrikdė du britų sprendimai: 1939 
metų gegužės mėnesį Baltojo popieriaus dokumentu buvo drastiškai 
suvaržyta imigracija, o 1940 metų vasario mėnesį priimtais Palesti- 
nos žemių perdavimo aktais apribotas žemės pirkimas. 

Palestinos žydai buvo nusivylę. Maža to, jie įsitikino, kaip netoli 
tesiekė jų galia. Lengvai apsiginklavę žydai naujakuriai daugiausia 
veikė kaip pogrindinės pajėgos, o iš žydų suformuoti Palestinos ka- 
riniai daliniai buvo pavaldūs Britanijos mandatinei valdžiai. 1942 
metų viduryje, kai žydų žudymas Europos žemyne pasiekė apogėjų, 
Palestinos žydai susirūpino dėl vokiečių armijos, tuomet įsiveržusios 
į Egiptą ir Kaukazą, priartėjimo prie jų žemių. Dabar Palestinos 
žydams nedavė ramybės jų pačių išlikimo klausimas. 

Amerikos žydai gyveno laisvai ir saugiai. Jų bendruomenė išaugo 
iš nedidelės Portugalijos žydų kolonijos, įsikūrusios septynioliktame 
amžiuje. Devyniolikto amžiaus viduryje imigrantų pastebimai pa- 
daugėjo, ypač iš Vokietijos. Nuo 1881 iki 1932 metų į Ameriką ke- 
liavo Rytų Europos žydai. Per tuos penkis dešimtmečius į Jungtines 
Valstijas atvyko per 2 300 000 žydų imigrantų, ir daugelis jų tebebu- 
vo gyvi, kai prasidėjo Antrasis pasaulinis karas. Europoje jie buvo 
palikę tėvus, brolius, seseris, sūnėnus, dukterėčias ir pusbrolius, nors 
nedaugelis turėjo progos pasimatyti su savo giminėmis nuo tų laikų, 
kai išvažiavo dar visai jauni. 

Jungtinėse Valstijose beveik visi be išimties naujieji imigrantai 
gyveno skurdžiai. Tie, kurie šalyje įsikūrė anksčiau, stengėsi jiems 
padėti. Buvo įsteigtos pagalbos draugijos, siūlomas darbas, kad ir 
mažiausiai apmokamas. Naujokai buvo „integruojami“ į visuomenę. 
Parama buvo teikiama ir vargstantiems užsienio žydams. Dar devy- 
nioliktame amžiuje Amerikos žydai įtikino Valstybės departamentą 
protestuoti prieš žydų persekiojimą Rusijoje. Iki 1919 metų žydai jau 
buvo išsilaisvinę iš priespaudos visose šalyse, išskyrus kelias bendruo- 
menes musulmonų pasaulyje. Rusijoje ir Rumunijoje buvo panaikinti 
diskriminaciniai apribojimai, ilgą laiką varžę žydų gyvenimą. Vidur- 
amžiai Europoje pagaliau baigėsi. 

Visiška lygybė buvo kitas klausimas netgi Jungtinėse Valstijose. 
Amerikos žydai buvo atsidūrę geografinėje, ekonominėje ir psicho- 
loginėje apsuptyje. Dvidešimto amžiaus ketvirtajame dešimtmetyje, 
kai žydų skaičius JAV pasiekė apytikriai 4 800 000 žmonių, beveik 
du milijonai jų gyveno Niujorke. Visose Jungtinėse Valstijose su- 
gebėta sukurti veiksmingą sistemą, padedančią neįsileisti žydų į dau- 
gelį gyvenamųjų vietovių. Buvo ribojamas žydų skaičius koledžuose 
ir medicinos mokyklose. Apskritai žydai buvo nušalinti nuo valdymo 
ir darbo sunkiojoje pramonėje, didžiuosiuose bankuose bei pagrin- 
dinėse draudimo kompanijose. Jų veikla sukosi apie mažmeninę 
prekybą, rūbų siuvimą ir komunikacijų verslą. Žydai turėjo kelias 
profsąjungas: Tarptautinę moteriškos aprangos gamintojų sąjungą, 
Drabužių gamintojų susivienijimą ir Kailių siuvėjų profsąjungą. Di- 
džioji dauguma žydų nepajėgė įsigyti nuosavų namų ir sunkiai dirbo, 
kad galėtų sumokėti nuomą. Net tuomet, kai miestuose jų pajamos 
pasieke nežydų pajamų lygį, jų kapitalas ir bendras turtas tebebuvo 
palyginti nedideli. Be to, Amerikos žydai nesijautė tikri dėl savo sta- 
tuso. Jie skaitė ir nerimastingai klausėsi atvirai antisemitinių pareiš- 
kimų, kurių, regis, rasdavosi tuo daugiau ir tuo aršesnių, kuo labiau 
blogėjo Europos žydų padėtis. Norėdami apsisaugoti, Amerikos žydai 
skelbė savo visišką ištikimybę Jungtinėms Valstijoms. Nevalia buvo 
įžiebti konflikto tarp Amerikos interesų, kuriuos, pavyzdžiui, gynė tre- 
čiajame dešimtmetyje priimti imigracijos suvaržymo įstatymai, ir žydų 
poreikių. Pirmenybė visada turėjo būti atiduodama Amerikai. 

Valstybinėje tarnyboje žydų nebuvo gausu. Vienas buvo iždo sek- 
retorius Henry Morgenthau jaunesnysis. Po 1940 metų rinkimų žydų 
skaičius Atstovų rūmuose nuo devynių žmonių sumažėjo iki šešių. Se- 
nate nebuvo nė vieno žydo. Kaip rinkėjai, 1932, 1936, 1940 ir 1944 
metais Amerikos žydai absoliučia balsų dauguma parėmė Franklino 
Roosevelto Demokratų partiją. Ryškus reformatorius ir patikimas li- 
beralas Rooseveltas žydams atrodė didžiausias herojus. Rooseveltas, 
kaip ir Amerika, jiems buvo svarbesnis už visa kita. 

Dar iki Hitleriui ateinant į valdžią, Amerikos žydai įsteigė dvi pa- 
grindines politines organizacijas. Pirmiausia atsirado Amerikos žydų 
komitetas, sukurtas 1906 metais kaip asmenybių sąjunga, kurioje 
dominavo išeiviai iš Vokietijos, sėkmingai dirbantys verslo srityje. 
Ketvirtajame dešimtmetyje komitetui vadovavo vienas jo įkūrėjų Ar- 
kanzase gimęs Cyrus Adleris, kuriam tuomet buvo daugiau nei septy- 
niasdešimt metų. Turėdamas asiriologo išsilavinimą, per savo profe- 
sinę karjerą Adleris sudarinėjo kolekcijų katalogus, dalyvavo kuriant 
Žydų leidybos draugiją ir buvo Žydų teologijos seminarijos bei Drop- 
sie koledžo rektorius. Nuo 1941 iki 1943 metų komiteto vadovu bu- 
vo išrinktas investicijų bankininkas Maurice'as Wertheimas, o po jo — 
Alabamoje gimęs teisėjas Josephas Proskaueris, kuris aktyviai daly- 
vavo Niujorko Demokratų partijos politinėje veikloje. Tiek prieš, tiek 
per Antrąjį pasaulinį karą Amerikos žydų komitetas laikėsi antisionis- 
tinių nuostatų. Jo nariai visada išlikdavo santūrūs ginant žydų teises 
ar protestuojant prieš neteisybę. Komitetas neorganizavo viešų de- 
monstracijų. 

Kita politinė grupuotė buvo Amerikos žydų kongresas ir jo atša- 
ka — tarptautinio masto Pasaulinis žydų kongresas. Pradžioje jungęs 
įvairias žydų organizacijas, ketvirtajame dešimtmetyje Amerikos žydų 
kongresas pradėjo veikti kaip visuomeninė organizacija. 1936 metais 
įkurtą Pasaulinį žydų kongresą sudarė delegacijos, atstovaujančios 
viso pasaulio žydų organizacijoms ir bendruomenėms. Jis turėjo pa- 
dalinius Didžiojoje Britanijoje, Lotynų Amerikoje ir kitur. Pagrindinė 
Amerikos žydų kongreso ir Pasaulinio žydų kongreso figūra buvo 
retorminio judaizmo rabinas ir sionistas Stephenas Wise'as. Wise'as 
gimė 1874 metais Budapešte, tačiau dar vaikas buvo atvežtas į 

Jungtines Valstijas. Jo sionistinė veikla prasidėjo anksti. Jaunystėje 
jis susipažino su moderniojo sionizmo pradininku Theodoru Herz- 
liu ir padėjo organizuoti sionistinį judėjimą Jungtinėse Valstijose. Be 
to, 1936— 1938 metais buvo išrinktas Amerikos sionistų organizaci- 
jos prezidentu. Wise'as turbūt labiau nei bet kuris kitas žydų visuo- 
menės veikėjas tapatino save su Rooseveltu, kurį besąlygiškai palaikė 
1 kuriam rašė laiškus, prasidedančius kreipiniu „Brangusis vade'. 
Savo rėmėjų sudėtimi ir vadovavimo stiliumi Stepheno Wise'o 
pajėgos buvo visiška priešingybė Amerikos žydų komitetui. Kai 1941 
metais Pasaulinis žydų kongresas ėmėsi sudaryti simbolinę patarėjų 
tarybą prie neseniai įsteigto Žydų reikalų instituto, vienas iš kandi- 
datų nežydų, Columbia universiteto sociologijos profesorius Robertas 
S. Lyndas parašė tokį laišką instituto generaliniam juriskonsultui: 


Gerbiamasis p. Levy, 


Galite panaudoti mano vardą kuriant Žydų reikalų instituto patarėjų ta- 
rybą. Savo sutikimą aš duodu suvokdamas, kad jūsų organizacija yra pa- 
sirengusi veikti ryžtingiau ir ne taip atsargiai kaip Amerikos žydų komi- 
tetas. Man daro labai prastą įspūdį pastarosios organizacijos polinkis į 
baimingą nutylėjimo politiką. Rodos, kitus žydus jie galėtų atiduoti vil- 
kams suėsti, jei tik pavyktų apsaugoti savo pačių piniginguosius narius. 
"Tokiame pasaulyje kaip šis bet kuris padorus nežydas neatsisakys dirbti 
kartu su žydais ir žydų labui, tačiau neatsisakys dirbti su demokratiškais 
žydais, o ne aukštesnio sluoksnio piliečiais, trokštančiais išgelbėti nuo- 
savą kailį. 

Dabartinis susiskaldymas, aišku, yra jūsų, žydų, tragedija. 

Nuoširdžiai 


Robert S. Lyndž 


"Tačiau Amerikos žydų komiteto ir Amerikos žydų kongreso požiū- 
riai skyrėsi ne visada. Abi organizacijos pasipriešino rezoliucijai, ku- 
rią 1933 metais pateikė Atstovų rūmų narys Samuelis Dicksteinas ir 
kurioje buvo siūloma liberalizuoti imigracijos įstatymą. Joms atrodė 
priimtinesnė lobistinė veikla, kuri atkreiptų mažiau dėmesio ir ku- 
ria būtų siekiama galimybių laisviau interpretuoti jau egzistuojančias 
teisines normas.* Kai Amerikos žydų karo veteranai ir kitos mažos 
grupės tais pačiais metais surengė vokiškų prekių boikotą, Amerikos 

žydų komiteto ir Amerikos žydų kongreso vadovybės vėl reagavo 
panašiai. Adleris ir Proskaueris išsigando, o Wise'as abejojo, ar ver- 
ta palaikyti šį judėjimą, kol negautas „mūsų vyriausybės pritarimas“. 
Wise'as pajuto stiprėjantį žydų bendruomenės spaudimą, todėl vie- 
nam kolegai parašė, kad stengiasi „atsispirti masėms“. Paskutinį žodį 
tarė jo paties vykdomasis komitetas, atmetęs savo lyderio siūlymus.* 
1938 metais lapkričio mėnesį, pablogėjus Vokietijos žydų padėčiai, 
Amerikos žydų komiteto, Amerikos žydų kongreso, giminingos or- 
ganizacijos „B'nai B'rith“ ir Žydų darbo komiteto atstovai susirinko 
apsvarstyti, ar tikslinga būtų siūlyti imigracijos įstatymo pataisas ir 
organizuoti gatvėse protesto demonstracijas. Sprendimas dar kartą 
buvo priimtas atsiribojimo ir neveiklumo naudai.“ 

Tiek Amerikos žydų komitetas, tiek Pasaulinis žydų kongresas kom- 
plektavo kadrus. Pasaulinis žydų kongresas ypač išplėtė savo apara- 
tą papildydamas jį departamentu šalpos veiklai ir įsteigdamas Žydų 
reikalų institutą, skirtą informacijos rinkimui ir ilgalaikiam planavi- 
mui. Tarp naujųjų darbuotojų buvo žmonių, visai neseniai atvykusių 
iš Europos ir gerai susipažinusių su tenykščių žydų situacija. Vienas 
jų buvo išeivis iš Lietuvos, tarptautinės teisės specialistas Jacobas 
Robinsonas, turėjęs tarnybos Lietuvos Seime patirtį ir dirbęs Lietuvos 
užsienio reikalų ministerijos juristu. Mokėdamas daugybę kalbų, jis 
netruko ištobulinti ir savo anglų kalbą. Jis atvyko 1940 metų gruodį, 
o po dviejų mėnesių ėmėsi vadovauti naujajam institutui. Kitas imi- 
grantas Arie Tartakoweris dar 1938— 1939 metais buvo Lenkijos Lo- 
dzės miesto savivaldybės narys. 1939 metais jis atkeliavo į Ameriką, 
kur buvo įvertintos jo, kaip žydų sociologijos ir demografijos specia- 
listo, žinios ir kur jis tapo Pasaulinio žydų kongreso Šalpos departa- 
mento vadovu bei Žydų reikalų instituto direktoriaus pavaduotoju. 
"Trečia iškili asmenybė buvo Arye Leonas Kubowitzkis, kaip ir Ro- 
binsonas gimęs Lietuvoje, tačiau nuo vaikystės gyvenęs Belgijoje, kur 
dalyvavo žydų politinėje veikloje. 1940 metais Kubowitzkis emigravo 
į Jungtines Valstijas, pradėjo dirbti institute ir tapo Pasaulinio žydų 
kongreso Europos departamento vadovu. Dar vienas institute pa- 
sirodęs atvykėlis iš naujosios imigrantų bangos buvo Jakobas 

Lestschinsky, visą savo gyvenimą rinkęs statistiką apie Europos žydų 
bendruomenes.“ 

Šių žmonių bendra patirtis nepadėjo jiems numatyti įvykių Euro- 
pos žemyne. Jie nebuvo politikos mokslo specialistai. Be to, jie gili- 
nosi į žydų reikalus, o ne į nacistinės Vokietijos reiškinius. Ruošda- 
masis kalbai, kurią turėjo pasakyti 1941 metų kovo 29 dieną Žydų 
rašytojų klube, Tartakoweris bandė atsakyti į klausimą, kodėl institutą 
nuspręsta įsteigti karo metais. Jo paaiškinimas buvo toks: institutas 
turįs rūpintis žydų gyvenimo pertvarka, kad „tą dieną, kai karas pasi- 
baigs, kiekvienas žydas žinotų, kokia jo vieta šiame pasaulyje ir ko iš 
jo tikimasi'“.? Po dešimties mėnesių, 1942 metų sausio 24 dieną, insti- 
tuto Patikėtinių tarybos vykdomasis komitetas į posėdžio darbotvarkę 
įtraukė siūlymus dėl „konservatyvaus“ ir „dinamiško“ žydų problemos 
sprendimo. Konservatyvieji pasiūlymai reiškė žydų reintegraciją į Eu- 
ropos ekonominį gyvenimą, nuosavybės atgavimą ir lygiateisiškumo 
įtvirtinimą. Dinamiškąją strategiją sudarė migracija į Palestiną, masi- 
nis kolonizavimas ir gyventojų perkėlimas.š Vienaip ar kitaip, visas 
dėmesys buvo sutelktas į atstatytą, normalizuotą pokario pasaulį. 

Kelios žydų organizacijos turėjo savo atstovybes Šveicarijoje. Kai 
šie avanpostai buvo steigiami, dar nebuvo prasidėjęs Vokietijos žygis 
per Europą ir Šveicarija nebuvo laikoma svarbiu punktu. Atstovybių 
reikėjo labdarai paskirstyti ir būtiniausiai informacijai kaupti. Jų 
biudžetas buvo mažas ir personalas negausus. 

Palestinos žydų agentūra paskyrė savo atstovu Šveicarijoje Berly- 
ne gimusį Richardą Lichtheimą, kurio karjerą žydų politikoje pajvai- 
rindavo, o kartais ir pertraukdavo, savarankiškos veiklos tarpsniai. 
Per Pirmąjį pasaulinį karą jis atstovavo Pasaulinei sionistų organiza- 
cijai Konstantinopolyje, o dvejus metus nuo 1921-ųjų iki 1923-ųjų 
dirbo Žydų agentūros administracijoje, kuri tais laikais dar nebuvo 
visų savo padalinių perkėlusi į Palestiną. Lichtheimas buvo atsakin- 
gas už organizacinius reikalus, tačiau atsistatydino iš pareigų protes- 
tuodamas prieš agentūros plėtimą įtraukiant į jos veiklą nesionistus. 
Vėliau jis prisijungė prie Vladimiro Žabotinskio vadovaujamų na- 
cionalistinių pažiūrų revizionistų, tačiau Žabotinskiui atskilus nuo 
Pasaulinės sionistų organizacijos ir įkūrus savo judėjimą Lichtheimas 

neprisišliejo prie jo, lygiai kaip anksčiau nesišliejo prie sionistų va- 
dovybės.? 1933 metais Lichtheimas emigravo į Palestiną, o po šešerių 
metų, būdamas penkiasdešimt ketverių, atidarė savo kontorą Žene- 
voje. Čia jam pirmiausia teko grumtis su finansiniais sunkumais, kad 
galėtų sumokėti už pašto ženklus ir telefoninius pokalbius.!0 

Lichtheimo laiškai iš Ženevos buvo pilni perspėjimų. Kiekviena- 
me žingsnyje regėdamas tamsą, dar 1939 metų spalio mėnesį savo 
pranešimuose apie neseniai okupuotą vakarinę Lenkijos dalį jis teigė, 
kad „mes tapsime liudininkais fakto, kaip du milijonai Vokietijos 
valdžioje atsidūrusių žydų bus sunaikinti ne mažiau žiauriai, o gal ir 
dar žiauriau už milijoną armėnų, kurie praėjusiame kare krito nuo 
turkų rankos.“!! 1941 metų lapkritį, kai prasidėjo Vokietijos žydų de- 
portacijos į Lenkiją, jį nuolatos kamavo bloga nuojauta. Anot jo, Vo- 
kietijos žydus ištiksiąs dar baisesnis likimas nei getuose uždarytus 
Lenkijos žydus, kadangi deportuoti žmonės neturį nei pinigų, nei 
maisto, nei pastogės. Tame pačiame laiške jis pastebėjo „įdomų“ fak- 
tą, kad prezidentas Rooseveltas niekada neminįs žydų savo pastabo- 
se apie vokiečių priespaudą. Demokratinių valstybių „pasverta tyla“ 
nepalengvinanti aukų padėties.!? 1942 metų vasario 11 dieną jis rašė: 
„[Žydų] mirusieji po šio karo turės būti skaičiuojami ne tūkstančiais 
ar šimtais tūkstančių, bet keliais milijonais“ !š, o 1942 metų gegužės 
13 dieną pakartojo savo reikalavimą, kad žydų persekiojimo atvejai 
būtų paviešinti Britanijos ir Amerikos spaudoje bei radijuje.“ Po 
dviejų savaičių jis kategoriškai išpranašavo, kad iki karo pabaigos du 
ar trys milijonai žydų būsią „fiziškai sunaikinti '.!5 

Pasaulinis žydų kongresas įsteigė savo skyrių Ženevoje, o jo vado- 
vu paskyrė Gerhartą M. Riegnerį. 1939 metais Riegneriui buvo dvi- 
dešimt aštuoneri. Jis buvo energingas, blaivaus mąstymo ir atviras. 
Kilęs iš Berlyno, kur studijavo teisę, Riegneris emigravo į Paryžių ir 
tęsė mokslus Sorbonoje. Negalėdamas verstis praktika Prancūzijoje, 
jis persikėlė į Ženevą, kur universitete lankė tarptautinės teisės pa- 
skaitas. Jo dėstytojai buvo tokie garsūs juristai kaip pabėgęs iš Vo- 
kietijos Hansas Kelsenas ir Šveicarijoje gimęs Paulas Guggenheimas. 
"Tiek Kelsenas, tiek Guggenheimas rekomendavo Riegnerį Pasauli- 
nio žydų kongreso postui užimti. 

Penktąją dešimtį pradėjęs Guggenheimas rūpinosi pabėgėlių rei- 
kalais ir netrukus įsitraukė į Šveicarijos žydų bendruomenės politinę 
veiklą. Jis ir toliau liko artimai susijęs su Riegneriu ir Ženevos skyriaus 
darbu. Pasaulinis žydų kongresas Ženevoje turėjo įsteigęs ir nedidelę 
gelbėjimo organizaciją (Relico), kuriai vadovavo buvęs Lenkijos Sei- 
mo narys Adolfas Silberscheinas. Laiške Pasaulinio žydų kongreso 
vykdomojo komiteto pirmininkui Nahumui Goldmannui Riegneris 
apibūdino Silberscheiną kaip žmogų, „šiek tiek nutolusį nuo savo tar- 
nybinių pareigų“. Pasak jo, Silberscheino sveikata nesanti gera, o iš 
Silberscheino brolio Kroatijos koncentracijos stovykloje negirdėti jo- 
kių žinių. Visa tai Silberscheiną veikią psichologiškai.!? Silberscheinas 
savo ruožtu laiške Tartakoweriui į Niujorką pabrėžė prieštaravęs Rieg- 
nerio paskyrimui Pasaulinio žydų kongreso atstovu. Riegneris nepa- 
teikiąs jam išsamios informacijos apie tai, kas vyksta. Kalbėdamas apie 
Lichtheimą, Guggenheimą ir Riegnerį, Silberscheinas apkaltino šią tri- 
julę pastangomis išstumti Šveicarijos žydų bendruomenės pirmininką 
Saly Mayerį ir pakeisti jį Guggenheimu. Silberscheino žodžiais tariant, 
tai esąs karas tarp inteligentijos ir biurokratijos." 

Tiek Riegnerį, tiek Silberscheiną slėgė piniginiai sunkumai. 1942 
metų kovo 1 dieną Riegneris parašė Tartakoweriui, kad finansinė 
padėtis tapo beviltiška ir kad per keturis mėnesius nebuvo gauta jo- 
kių lėšų. „Jeigu norite, kad mes tęstumėme darbą, turite nedelsiant 
šį reikalą sutvarkyti.'* Kovo 28 dieną Riegneris ir Guggenheimas 
pasiuntė į Niujorką telegramą protestuodami dėl to, kad „jūs su- 
mažinote biudžetą“. Įprastas mėnesio biudžetas buvo 975 JAV dole- 
riai, tačiau Niujorkas pageidavo išlaidų pagrindimo dokumentų. 
1942 metų birželio 30 dieną Wise'as ir Goldmannas telegrafavo Rieg- 
neriui, kad pagal JAV įstatymą Silberscheinas turės perduoti šalpos 
veiklą Šveicarijos žydams ir kad naujasis biudžetas bus 500 JAV do- 
lerių Riegneriui, Silberscheinui ir dviem sekretorėms išlaikyti bei ki- 
toms išlaidoms padengti.!9 

Pradžioje Riegneris perduodavo vyresnybei tokią informaciją, ku- 
rią galima būdavo surasti teisininkų biuleteniuose ir laikraščiuose. 
Tačiau kai 1941 metais Rytų Europoje prasidėjo šaudymai, o Vokie- 
tijoje — deportacijos, jo pranešimų turinys iš esmės pasikeitė. Pir- 

mosios Vokietijos žydų deportacijos buvo paminėtos 1941 metų spa- 
lio 16 dienos telegramoje, o 1942 metų kovo 23 dieną Riegneris pa- 
siuntė telegramą Wise'ui, rabinui Maurice'ui Perlzweigui ir rabinui 
Irvingui Milleriui į Pasaulinio žydų kongreso būstinę Niujorke. Joje 
buvo sakoma: 


GRĖSMINGIAUSIOS ĮMANOMOS ŽINIOS PASIEKĖ LONDONĄ PRAFITĄ SA- 
VAITĘ, ŽUDYNĖS DABAR ĮGAVO KATASTROFOS MASTĄ, YPAČ LENKIJOJE 
TŠK BULGARIJOS, RUMUNIJOS ŽYDŲ DEPORTACIJOS IRGI JAU PRASI- 
DĖJO TŠK EUROPOS ŽYDAI IŠNYKSTA [...]20 


Riegneris turėjo tik informacijos nuotrupas, ir tas pačias ne visada 
tikslias, tačiau jis jas rinko. 1942 metų birželio 17 dieną jis parašė 
Goldmannui, kad „prieš kelias savaites“ Silberscheinui paskambino 
Vokietijos Raudonojo kryžiaus atstovas Kolomyjoje (Rytų Galicija). 
Tas žmogus, kurio Ženevos skyriuje niekas niekada nepažinojo, net- 
gi prisistatęs vardu. Jis informavęs Silberscheiną, kad žydų padėtis 
Kolomyjoje esanti katastrofiška. Didžiulė daugybė vyrų mirę smurti- 
ne mirtimi, o moterims ir vaikams reikią pagalbos. Skambintojas 
sakęs, kad jo žmogiški jausmai paskatinę jį susisiekti su Ženevos sky- 
riumi, nes taip jis norįs palengvinti sąžinės kančias.?! Kitą mėnesį 
Riegneris pranešė, kad iš keturiasdešimties tūkstančių Vilniaus žydų 
žuvę trisdešimt tūkstančių, kad buvę deportuoti kai kurie Bialystoko 
žydai ir kad rytiniuose Galicijos kaimuose kovą ir balandį vykę rimti 
„pogromai“. Nors birželio ir liepos mėnesiais tokio pobūdžio pra- 
nešimai tapo dažnesni ir išsamesni, jie vis dar nebuvo įžiebę įtari- 
mo, kad nacistinė Vokietija perėjo prie Galutinio sprendimo.2* 
Šiaip ar taip, 1942 metų liepos mėnesį keli vokiečiai perėjo Šveica- 
rijos sieną, kad atskleistų ypatingos svarbos faktus. Vienas jų buvo 
Ernstas Lemmeris, 1918 metais įkūręs Vokietijos demokratų partiją, 
o šeštajame ir septintajame dešimtmetyje užėmęs ministro postą 
Vakarų Vokietijoje. Karo metus Lemmeris praleido Budapešte, Briu- 
selyje ir Šveicarijoje kaip laikraščio korespondentas. Pasak Walterio 
Lagueur, rinkusio duomenis apie šiuos žinianešius, tą liepą Lemmeris 
Ciuriche susitiko su keliais Šveicarijos visuomenės veikėjais ir pa- 
pasakojo jiems apie „stacionarines ir mobilias dujų kameras, kurio- 
se žudomi žydai“. Jis norėjo, kad šios žinios būtų paskleistos, tačiau 

dėl nepakankamo pasitikėjimo jo asmeniu neatsirado nė vieno žmo- 
gaus, kuris būtų įvykdęs jo prašymą.** 

1942 metų liepos 27 dieną ar maždaug tuo laiku vokiečių papul- 
kininkis Arturas Sommeris, kuris buvo ekonomistas ir Vyriausiosios 
ginkluotųjų pajėgų vadovybės Ekonomikos valdyboje veikusios „Są- 
jungininkių ir neutralių valstybių“ grupės direktoriaus pavaduoto- 
jas, išvyko į Šveicariją tarnybiniais reikalais. Sommeris ir anksčiau 
lankydavosi Šveicarijoje. Kartais jis užsukdavo į Bazelio universitetą 
pas kitą ekonomistą profesorių Edgarą Saliną. Per tuos susitikimus 
Sommeris atvirai kalbėdavo apie vokiečių elgesį Sovietų Sąjungoje, 
o kartą net paliko pluoštą fotografijų su išsekintų ir mirusių sovietų 
karo belaisvių vaizdais. Šįsyk Salinas rado savo pašto dėžutėje raštelį 
be voko. Jame buvo rašoma: 


Rytuose ruošiamos stovyklos, kuriose visi Europos žydai ir didelė dalis 
sovietų karo belaisvių bus nuodijami dujomis. Prašyčiau nedelsiant per- 
duoti šią žinią Rooseveltui ir Churchilliui. Jei BBC kasdien transliuos 
įspėjimus apie dujų krosnis, jų naudojimo gali būti išvengta, nes nusi- 
kaltėliai padarys viską, kad vokiečių tauta nesužinotų, ką jie yra sumanę 
ir ką jie tikrai gali įvykdyti. 


Informacija Sommerio raštelyje buvo pasenusi. Dujos Europos žy- 
dams buvo numatytos dar ankstyvą 1941 metų rudenį. Programa 
turėjo būti įgyvendinta Baltijos regione ir Baltarusijoje, iš dalies pri- 
taikant ir komunistų sulaikymui parengtas stovyklas, bet vėliau ji 
buvo perkelta į Lenkiją, kur galutinai įsibėgėjo 1942 metų vasarą. 
Akivaizdu, kad Sommeris apie pirmuosius planus sužinojo tik praėjus 
keliems mėnesiams. Nebuvo naujas ir jo siūlymas panaudoti Brita- 
nijos radijo transliacijos korporaciją (BBC), kad psichologiškai būtų 
paralyžiuoti nusikaltėlių veiksmai. BBC jau buvo perdavusi kai kurias 
žinias, tačiau tai nebuvo tokie planingi ir paveikūs kasdieniai prane- 
šimai, kokius turėjo galvoje Sommeris.2? Vis dėlto Sommerio raštelis 
yra ganėtinai svarbus pirma todėl, kad jo autorius buvo iš Berlyno 
atvykęs žmogus, kuris galėjo žinoti tiesą, o antra todėl, kad jame buvo 
nedviprasmiškai pareikšta apie Europos žydams gresiantį išnuodiji- 
mą dujomis. 

Krikščionybę priėmęs Salinas buvo kilęs iš Vokietijos ir jautriai rea- 
gavo į įvykius, kurie dėjosi anapus sienos. Tačiau jis nenumanė, kaip 
galima būtų susisiekti su Rooseveltu ir Churchilliu. Jis kreipėsi į Tarp- 
tautinių atsiskaitymų banko Bazelyje prezidentą amerikietį Thoma- 
są H. McKittricką. Šis vėliau patikino Saliną, kad pats nedelsdamas 
nuėjęs pas Amerikos įgaliotąjį ministrą Berne ir kad ministras tele- 
grafu perdavęs žinią „Rooseveltui“.?? Nė viename archyve nerasta jo- 
kios telegramos su Sommerio informacija, kurią Amerikos įgaliota- 
sis ministras būtų pasiuntęs kokiu nors adresu Vašingtone.2š 

Norėdamas užmegzti ryšį su Britanija, Salinas kreipėsi į Chaimą 
Poznerį, tiesa, neminėdamas Sommerio pavardės. Pozneris, kuris, 
kaip ir Sommeris, kadaise buvo Salino studentas, Šveicarijos žydų 
agentūrai išduodavo Palestinos imigracijos pažymėjimus. Po karo 
Pozneris teigė savanoriškai padėdavęs V. C. Farrellui, kuris tuomet 
buvo atsakingas už Didžiosios Britanijos pasų kontrolę Šveicarijoje, 
tačiau iš tiesų, anot Poznerio, dirbo žvalgyboje. Vėliau Pozneris sakė, 
kad jis kalbėjęsis su Farrellu ir kad Farrellas jam pažadėjęs pranešti 
žinią Londonui?? , tačiau niekur neužfiksuota, kad toks pranešimas 
būtų buvęs rastas Britanijos archyvuose?? . Šiaip ar taip, norėdamas 
apsidrausti, Pozneris tą pačią informaciją pasiuntė Žydų agentūros 
atstovui Chaimui Barlasui, kuris anksčiau rezidavo Šveicarijoje, o da- 
bar buvo paskirtas į Stambulą Turkijoje.?! Rugpjūčio 29 dieną Poz- 
neris parašė dar vieną laišką stebėdamasis, kodėl visą mėnesį nesu- 
laukta jokios Palestinos žydų reakcijos.32 Sommerio liudijimas buvo 
paleistas vėjais.33 

"Trečiasis informatorius buvo Eduardas Schulte, pramonininkas iš 
Vroclavo, vadovavęs didelei kalnakasybos bendrovei „Georg von Gie- 
sches Erben“. Tarp jo pažįstamų Vokietijoje buvo vokietis pulkinin- 
kas ir vienas Giesche kompanijos vadybininkas, artimai bendravęs 
su Žemutinės Silezijos gauleiteriu Karlu Hanke. Kaip ir Sommeris, 
Schulte jau anksčiau buvo lankęsis Šveicarijoje tarnybiniais reikalais 
ir įvairius asmenis informavęs apie vokiečių politiką ir planus. Šį kar- 
tą jį paskatino vykti kai kas, ką jis išgirdo apie žydus. Jam buvo pa- 
sakyta, kad žydus ruošiamasi sunaikinti.1942 metų liepos 30 dieną 
Schulte pasikalbėjo su savo verslo partneriu Isidoru Koppelmannu, 


250 Stebėtojai 


kuris savo ruožtu susisiekė su Šveicarijos žydų bendruomenės spau- 
dos tarnybos atstovu Benjaminu Sagalowitzu. Schulte norėjo, kad jo 
žinia būtų pasiųsta į Ameriką ir Britaniją, todėl Sagalowitzas kreipėsi 
į Riegnerį Ženevoje. Riegneris pasitarė su profesoriumi Guggenhei- 
mu. Pasirinkimas buvo menkas. Neįmanoma buvo paprasčiausiai nu- 
skristi į Londoną ar Niujorką ir perduoti žinią iš rankų į rankas. Nu- 
tarus siųsti informaciją paštu ar telegrafu, būtų kilusi rizika susidurti 
su Šveicarijos cenzūra. Tuo tarpu kreipiantis į valstybių sąjungininkių 
atstovybes Šveicarijoje, galima buvo tikėtis greito ir saugaus bendra- 
darbiavimo, kaip ir pagalbos renkant papildomus duomenis. Rug- 
pjūčio 8 dienos rytą Riegneris išėjo į susitikimą su Britanijos ir Ameri- 
kos konsulais Ženevoje.34 Riegneris, kuris nebuvo matęsis su Schulte 
ir nežinojo jo pavardės, paruošė trumpą raštą, kuriame buvo atpa- 
sakotas Schulte's pareiškimo turinys. Adresatas Londone turėjo būti 
Pasaulinio žydų kongreso ir parlamento narys Sydney Silvermanas, 
o Niujorke — Wise'as. Tekstas buvo toks: 


GAVOME NERIMĄ KELIANTĮ PRANEŠIMĄ, KAD FIURERIO ŠTABE APTAR- 
TAS IR IMTAS SVARSTYTI PLANAS PO DEPORTAVIMO IR SUKONCENTRA- 
VIMO RYTUOSE VIENU SMŪGIU SUNAIKINTI VISUS VOKIETIJOS OKU- 
PUOTOSE IR KONTROLIUOJAMOSE ŠALYSE ESANČIUS ŽYDUS, KURIŲ 
SKAIČIUS SIEKIA NUO PUSKETVIRTO IKI KETURIŲ MILIJONŲ TAIP IŠ- 
SPRENDŽIANT ŽYDŲ KLAUSIMĄ VIENĄ KARTĄ IR VISIEMS LAIKAMS TŠK 
PRANEŠTA, KAD AKCIJA PLANUOJAMA RUDENĮ, VYKDYMO BŪDAI TEBE- 
SVARSTOMI TŠK KALBĖTA APIE CIANO RŪGŠTĮ TŠK PERDUODAME IN- 
FORMACIJĄ SU VISOMIS BŪTINOMIS IŠLYGOMIS KAIP ASMENYS, NEGA- 
LINTYS KONTROLIUOTI JOS TIKSLUMO, BET PRIMYGTINAI PRAŠOME 
NURODYTI, KAD INFORMACIJOS ŠALTINIS ARTIMAI SUSIJĘS SU AUKŠ- 
ČIAUSIAIS VOKIETIJOS VALDŽIOS ORGANAIS IR JO PRANEŠIMAI IŠ ESMĖS 
LAIKYTINI PATIKIMAIS 


PASAULINIS ŽYDŲ KONGRESAS 
GERHARDAS RIEGNERIS* 


Žodžius „su visomis būtinomis išlygomis“ pasiūlė įtraukti Guggen- 
heimas.** 

Liepos pabaigoje dujomis jau buvo nuodijama Chelmne, Osvenci- 
me, Belžece, Sobibore, Treblinkoje ir Maidaneke (Liubline). Vienin- 

telė Treblinka operacijas buvo pradėjusi visai neseniai. Tai nebebuvo 
svarstymų objektas, o žydų niekas nesiruošė išžudyti „vienu smūgiu“. 
Tačiau šioje informacijoje slypėjo ne tik sukrečianti tiesa, bet ir kai 
kurios iškalbingos detalės. Iš Vokietijos ir Slovakijos deportuoti žmo- 
nės tikrai buvo dideliais kiekiais telkiami Rytų getuose ruošiantis or- 
ganizuotiems šaudymams ir nuodijimams dujomis, 0 ciano rūgštis, 
aktyvusis Ciklono ingredientas, kaip nuodinga medžiaga tikrai bu- 
vo pradėtas vartoti Osvencimo mirties stovykloje Aukštutinėje Sile- 
zijoje, kitaip tariant, Žemutinės Silezijos prieigose. 

Kai vicekonsulas Howardas Eltingas susitiko su Riegneriu Ameri- 
kos konsulate, Pasaulinio žydų kongreso atstovą jis išvydo labai susi- 
jaudinusį. Riegneris paminėjo ciano rūgštį, tačiau Eltingas įsiterpė 
sakydamas, kad visas pranešimas jam atrodo nerealus. Riegneris at- 
sakė, kad jam irgi buvo atėjusi į galvą tokia mintis, tačiau jis turįs 
atsižvelgti į pastaruoju metu vykstančius masinius trėmimus iš Pa- 
ryžiaus, Olandijos, Berlyno, Vienos ir Prahos. Pranešimas esąs toks 
rimtas ir keliantis nerimą, kad jis laikąs savo pareiga supažindinti su 
šia informacija valstybių sąjungininkių vyriausybes ir rabiną Wise'ą, 
taip pat prašyti vyriausybių „išmėginti visas įmanomas priemones, 
kad būtų gautas šių žinių patvirtinimas arba paneigimas“ .37 

Riegneriui bendras vaizdas jau buvo pradėjęs aiškėti. Tačiau sąjun- 
gininkių vyriausybėms turimi faktai neatrodė tokie įtikinami. Valsty- 
bės departamentas nusprendė neperduoti rabinui Wise'ui informa- 
cijos, kol ši nebus patvirtinta.3š Britanijos užsienio reikalų ministerija 
telegramą nagrinėjo septynias dienas prieš persiųsdama ją Sydney 
Silvermanui.?* Wise'as naujienas sužinojo iš Silvermano rugpjūčio 24 
dieną.*? 

"Tuo tarpu radosi vis daugiau liudytojų ir žinianešių, nors ne vi- 
sais jais buvo galima tikėti. 1942 metų rugpjūčio 14 dieną nežydų 
kilmės lenkas pakartojo po Europą sklandžiusį gandą, neva mirusiųjų 
kūnai iškasami iš žemės muilo ir trąšų gamybai. Tačiau šis informa- 
torius nurodė konkrečią veiksmo vietą — Belžeco mirties stovyklą.*! 

Geografinis tragedijos mastas buvo įsisąmoninamas sulig kiekvie- 
na diena. 1942 metų rugpjūčio 31 dieną Riegneris pranešė Mille- 
riui Paryžiaus masinių areštų detales. Palikti vaikai „verkė ir klykė 

šaukdamiesi „mamos“ ištuštėjusiose, tamsiose gatvėse '.*2 Po savaitės 
Jis rašė Goldmannui, kad „kas dieną kiekvienoje šalyje deportacijos 
įtraukia vis daugiau žmonių“. 

Spalio mėnesį Riegneris ir Lichtheimas jau buvo apibendrinę turi- 
mus duomenis. Jie susitiko su Amerikos įgaliotuoju ministru Švei- 
carijoje Lelandu Harrisonu ir įteikė jam spalio 22 diena datuotą 
memorandumą, kuriame pabrėžė, kad tas pats „žinomas vokiečių 
pramonininkas“ (Schulte), kuris anksčiau perdavė žinią apie ren- 
giamą likvidavimą, dabar turįs naujos informacijos apie liepos pa- 
baigoje Hitlerio pasirašytą įsakymą sunaikinti Europos žydus. Pasak 
memorandumo, informuotojas tvirtino įsakymą matęs savo akimis. 
Jis netgi nurodęs kai kurias detales. Pavyzdžiui, jo teigimu, išnaiki- 
nimo plano sumanytojas esąs Maisto ir žemės ūkio ministerijos vals- 
tybės sekretorius Herbertas Backe, o generalinis gubernatorius Len- 
kijoje Hansas Frankas šiai iniciatyvai priešinęsis.** 

Archyvuose nerasta jokio panašaus įsakymo, kurį būtų pasirašęs 
Hitleris, ir karo metų vokiečių korespondencijoje neaptikta jokios 
nuorodos į tokį dokumentą, nors žemesnieji valdininkai kartais mėg- 
davo pacituoti paslaptingas Hitlerio užuominas. Backe'ui ir Frankui 
priskiriami vaidmenys buvo prielaidos, darytos iš gandais pagrįstų 
teiginių ir labai nutolusios nuo pirminio fakto, apie kurį žinoma tiek, 
kad maisto pramonės pareigūnai ir Frankas 1941 metais aptarė svar- 
bų klausimą, kaip palaikyti getų gyvybę dar vieną žiemą. 

Netrukus Tarptautiniam Raudonajam kryžiui atstovaujantis Carlas 
Burckhardtas gavo du papildomus pranešimus iš vokiškų informaci- 
jos šaltinių. Naujoji informacija, kurią Burckhardtas per Guggenhei- 
mą perdavė konsului Sguire ir įgaliotajam ministrui Harrisonui, 
skelbė, kad egzistuoja Hitlerio įsakymas dėl visų žydų „išnaikinimo“ 
(Ausrottung) iki 1942 metų gruodžio 31 dienos.“ Ir šiuo atveju nėra 
išlikę jokių dokumentinių įrodymų apie tokį kategorišką Hitlerio po- 
tvarkį, tačiau minėta data, kurią patvirtino Himmleris ir kuri tapo 
žinoma daugeliui žmonių, tikrai kaip galutinis terminas buvo nuro- 
dyta Generalinei gubernijai. 

Riegneris ir Lichtheimas jau buvo priėję prie išvados, kad Europos 
Žydus įsuko naikinimo mašina. Nenuilstantis Riegneris praleisdavo 

ištisas savo viengugiško gyvenimo valandas studijuodamas prane- 
šimus, aiškindamasis jų prasmę ir stengdamasis nuspėti perspektyvą. 
Užkietėjęs pesimistas Lichtheimas užtvindė Žydų agentūrą savo as- 
meninių perspėjimų srautu.*? Lichtheimą ne iškart pasiekė informa- 
cija apie Schulte's perduotą žinią, tačiau jau rugpjūčio 27 dieną jis 
buvo įsitikinęs, kad Hitleris Europos žemyne nužudė ar nužudys ketu- 
ris milijonus žydų, kad galimybę išvengti mirties turi ne daugiau kaip 
du milijonai ir kad kiekvieną mėnesį ši galimybė tampa vis men- 
kesnė.*" Bendrame spalio 22 dienos memorandume Lichtheimas ir 
Riegneris nurodė, kad keturi milijonai žydų yra ties visiško sunaikini- 
mo riba. Toliau jie pabrėžė skirtumą tarp žydų, kurie atsidūrė tiesio- 
giai Vokietijos kontroliuojamose teritorijose, ir tų, kurie gyvena sateli- 
tinių valstybių žemėse. Jie ragino imtis priemonių, kad būtų išgelbėti 
žydai „pusiau nepriklausomose“ šalyse, tokiose kaip Vengrija, Italija, 
Rumunija, Bulgarija ir Viši Prancūzija. Memorandumo autoriai teigė, 
kad žydų skaičių minėtose valstybėse sudaro 1 300 000 žmonių.*š 
Žydų vadovybė už Europos žemyno ribų delsė pripažinti gaunamų 
žinių svarbą. Sionistų judėjimo „mandarinai“, anot 1942 metų rug- 
sėjo 9 dieną Žydų agentūros atstovui Nahumui Goldmannui rašyto 
Lichtheimo laiško, „išsisukinėja nuo nemalonios pareigos“.*? Žydų 
agentūros darbuotojas Izhakas Gruenbaumas iš tiesų šiek tiek skep- 
tiškai vertino smulkias Lichtheimo ataskaitas.?? Vis dėlto pirmąją spa- 
lio pusę jis paprašė šimto svarų, kad galėtų padengti susirašinėjimo 
su Lichtheimu telegrafo išlaidas. Žydų agentūros iždininkas Eliezeris 
Kaplanas skyrė penkiasdešimt svarų.*! Kai Žydų agentūros administ- 
racija Jeruzalėje 1942 metais spalio 25 dieną sušaukė pasitarimą, 
jame Europos žydų situacija buvo svarstoma kartu su tokiomis temo- 
mis kaip piniginės kompensacijos agentūros darbuotojams, vyriau- 
sybinio atlyginimų komiteto steigimas ir nauja įdarbinimo įstaigų 
struktūra.?? Tačiau po kelių savaičių iš įvairių Vokietijos ir Vokietijos 
okupuotos Europos miestų atvyko grupė į vokiečius iškeistų Palesti- 
nos gyventojų. Žydų agentūros Politinio departamento vadovo Moshe 
Shertoko žodžiais tariant, jie pasakojo „siaubingas istorijas“, taip pat 
„Slegiančias“ detales apie nuodingų dujų kameras. „Tenka pripažin- 
ti, kad pranešimai atrodytų nejtikėtini, jeigu jie nebūtų išgirsti iš 

veiksmo vietose buvusių asmenų“, — rašė jis savo telegramoje į Lon- 
doną.?* 

Jeruzalėje nebeliko vietos abejonėms. Per 1942 metų lapkričio 22 
dienos pasitarimą Žydų agentūra visą savo dėmesį skyrė Europos 
žydų problemoms. Joks kitas klausimas nebuvo įtrauktas į darbo- 
tvarkę, ir posėdžiautojai nutarė žinias paskelbti viešai.?* Kitą dieną 
hebrajiškos spaudos pirmuosiuose puslapiuose pasirodė didžiulės 
antraštės. Žydų bendruomenė pasijuto priblokšta ir sutrikusi. Kaip 
rašė Amerikos konsulas Jeruzalėje, „bendra reakcija atrodo graudi 
savo bejėgiškumu“ .?? 

Žydų agentūroje buvo žmonių, abejojančių šio viešumo reikalin- 
gumu. Agentūros Politinio departamento juridinis patarėjas Bernar- 
das Josephas nuogąstavo, kad „spausdinami duomenys, perdedan- 
tys žydų aukų skaičių“, nes galįs kilti klausimas, „kur yra tie milijonai 
žydų, kuriems Palestinoje ruošiamasi sukurti tautinius namus'.?? Be 
to, padėtį komplikavo mėginimai organizuoti protesto ir gedulo 
renginius. Lapkričio 22 dieną Žydų agentūros administracija atmetė 
visuotinio streiko idėją kaip prieštaraujančią karo prieš Vokietiją 
principams. Kovų užgrūdintiems sionistams bet kokie verkšlenimai 
primindavo tą silpnadvasiškumą, kurio Europos žydai negalėjo atsi- 
kratyti ištisus šimtmečius. Žydų agentūros administracijos pirminin- 
kas Davidas Ben-Gurionas jautė, kad viešai reiškiamas sielvartas ne- 
duoda vaisių ir savo pobūdžiu nėra pakankamai sionistinis, nes jis 
nukreiptas į Europą, kurią Palestinos naujakuriai paliko visiems lai- 
kams. Be to, nekantravo pramogų industrija, paprastai aptarnaujanti 
atostogoms parvažiuojančius antifašistinių armijų kareivius, tačiau 
dėl susidariusios situacijos priversta apriboti arba nutraukti savo veik- 
14.37 Galų gale raudos ir pasninkas negalėjo tęstis amžinai. 

Jišuvas, kaip save vadino Palestinos žydų bendruomenė, buvo sio- 
nistų darinys. Pasaulinės sionistų organizacijos prezidentas bioche- 
mikas Chaimas Weizmannas buvo septintą dešimtį bebaigiąs žmogus, 
gyvenantis Didžiojoje Britanijoje. 1942 metų vasario mėnesį jam bu- 
vo pranešta apie sūnaus žūtį britų bombonešyje, persekiojusiame vo- 
kiečių povandeninį laivą. „Palaužtas skausmo“, jis balandžio mėnesį 
išvyko į Jungtines Valstijas ir praleido ten penkiolika mėnesių dary- 

damas laboratorijoje tyrimus su butadienu ir izoprenu. Daugybėje 
paskelbtų to periodo jo laiškų randama tik atsitiktinių užuominų apie 
žydus ištikusią tragediją.?* 

"Tačiau Ben-Gurionas nebuvo palaužtas. Jis nesislėpė nuo infor- 
macijos, bet ir nežinojo, ką su ja daryti. „Su beveik žiauriu aiškumu 
jis suvokė, kad jišuvas gali išgelbėti tik ribotą žmonių skaičių, ir ne- 
leido sau prabilti apie visą šių išvadų svarbą“, — sako Dina Porat.?“ 
Pagrindinė gelbėjimo našta turėjo tekti Amerikai. 

Niujorkas taip pat turėjo savų „mandarinų“, kuriems irgi buvo sun- 
ku suprasti įvykius Europoje. 1942 metų vasaros pabaigoje fizinio su- 
naikinimo galimybė vis dar nebuvo pripažįstama ar net svarstoma. 
Antai rugsėjo 23 dieną Žydų reikalų instituto demografijos specia- 
listas Jakobas Lestschinsky paruošė glaustą ataskaitą apie tai, kokie, 
jo manymu, yra Europos žydų nuostoliai. Kaip bendrą nuostolių skai- 
čių jis nurodė 1 600 000 žmonių, suskaidydamas juos į 200 000 Eu- 
ropos žemyne nebegyvenančių pabėgėlių, 200 000 per miestų bom- 
bardavimus žuvusių ir 100 000 mūšiuose kritusių asmenų. Likusį 
skaičių jis padalijo į 500 000 mirusių natūralia mirtimi ir 600 000 
„masinių žudynių“ aukų. Anot jo, pagrindinis Hitlerio politikos tiks- 
las esąs „išnaikinimas“, tačiau čia pat jis pridūrė, kad net Hitleris ne- 
galėtų šio tikslo pasiekti „per kelerius metus“. Vadinasi, svarbiausias 
Hitlerio metodas yra sukurti žydams tokias higienos sąlygas, kurios 
paskatintų juos kuo greičiau numirti.€? Įsitikinimas, kad deportuoti 
asmenys tebėra gyvi, atsispindi ir rabino Millerio telegramoje, kurią 
jis pasiuntė Riegneriui 1942 metų spalio 16 dieną ir kurioje klausė, 
ar įmanoma gauti dabartinius adresus kelių žmonių, pakliuvusių į įvy- 
kių verpetą.“! 

Informacijos pagarsinimas buvo dar vienas kankinantis procesas. 
Rugpjūčio pabaigoje per Londoną gavęs Riegnerio telegramą, Pasau- 
linio žydų kongreso veikėjas rabinas Wise'as pritarė Valstybės depar- 
tamento siūlymui nutylėti žinias, kol šios bus patvirtintos. Pasitelkus 
į pagalbą kitų žydų organizacijų vadovus, jam „pasisekė“ ištesėti savo 
pažadą.0? Lapkričio pabaigoje jis pagaliau kreipėsi į spaudą, gavęs 
Valstybės departamento sutikimą, tačiau informacija buvo palaidota 
kažkelintuose laikraščių puslapiuose.** Wise'ui ir keturiems jo ko- 

legoms pavyko susitikti su prezidentų Rooseveltu. Į šį susitikimą, ku- 
ris vyko 1942 metų gruodžio 8 dieną, žydų delegacija atsinešė du me- 
morandumus. Viename buvo išdėstyta įvykių santrauka, kitame — su- 
rašytos rekomendacijos. Aišku, kad faktinę medžiagą ruošę asmenys 
nenumojo ranka į Lestschinsky apskaičiavimus. Jų teigimu, jau mirė 
beveik du milijonai žydų. Iš tiesų tai tebuvo pusė tikrojo tuometinio 
skaičiaus. Jie paminėjo „masines žudynes, suplanuotą badą, depor- 
tacijas, vergišką darbą ir epidemijas ligų kamuojamuose getuose, 
baudžiamosiose stovyklose ir vergų rezervatuose“, tačiau neužsiminė 
apie dujas. Jie išvardijo Mauthauzeną, Osvencimą ir Chelmną, ta- 
čiau nenurodė Belžeco, Sobiboro, Treblinkos. Masinius šaudymus 
Kijeve ir kituose miestuose jie vis dar vadino „pogromais“. Rekomen- 
dacijose buvo pateikti tik du prašymai: pirma, įspėti nacistinę Vokie- 
tiją ir jos sąjungininkes; antra, sudaryti vyriausybinę komisiją toles- 
nei informacijai rinkti. Nebuvo pridėtas sąrašas asmenų, kuriuos 
reikėtų įspėti, ir nebuvo nurodyti klausimai dėl žydų likimo, į kuriuos 
turėtų būti surasti atsakymai.04 

Po pusvalandį trukusio susitikimo penki žydų lyderiai išėjo negavę 
net pažado, kad vyriausybė įsteigs faktų paieškos skyrių. Vis dėlto 
Wise'as buvo patenkintas. 1942 metų gruodžio 15 dienos laiške Tarta- 
koweriui jis rašė, kad prezidentas priėmė jį kartu su Maurice'u Wert- 
heimu iš Amerikos žydų komiteto, Henry Monsky iš „B'nai B'rith', 
Adolphu Heldu iš Žydų darbo komiteto ir rabinu Israeliu Rosenbergu 
iš Rabinų ortodoksų sąjungos. Suprantama, Valstybės departamen- 
tas atmetė siūlymą, kad prie delegacijos prisijungtų Sinagogų tary- 
bos, Lenkijos žydų Amerikoje federacijos ir ortodoksinės „Agudath 
Israel“ atstovai, tačiau penki susitikime dalyvavę asmenys „buvo visi 
sujaudinti nuoširdumo ir gyvumo, su kuriais prezidentas išklausė 
mūsų pagalbos prašymus“. Pasak Wise'o, akivaizdu, kad prezidentas 
ir Valstybės departamentas „suvokia visą mastą nusikaltimo, vykdomo 
prieš mūsų brolius žydus Hitlerio okupuotose žemėse, ir kad mūsų 
vyriausybė pasiryžusi visomis įmanomomis priemonėmis neleisti išsi- 
keroti blogiui, kuris yra padarytas ir daromas žydų tautai“.9? Ne vi- 
siems penkiems delegacijos nariams susidarė toks pat įspūdis apie 
susitikimą. Žydų darbo komiteto atstovas Adolphas Heldas memo- 

randume pažymėjo, kad prezidentas priėmė juos trykšdamas ener- 
gija, išklausė rekomendacijų ir pranešė delegacijai jau žinojęs dau- 
gumą faktų, kuriuos patvirtinę kiti šaltiniai. Jis pritaręs siūlymui dėl 
įspėjimų ir pasiteiravęs, ar delegatai turį kitų rekomendacijų. Žydų 
vadovams nieko daugiau nesugalvojus, Rooseveltas perėjęs prie kitų 
temų. Taip jis išnaudojęs aštuoniasdešimt procentų susitikimui nu- 
matyto pusvalandžio.“? 

Žydų vadovybė Niujorke nebeturėjo kozirių. Buvo suorganizuoti 
masiniai mitingai ir paskelbtos gedulo dienos, tačiau nebuvo progra- 
mos ateičiai. O pranešimai ir toliau ateidavo. Sausio mėnesį buvo 
gautas aprašymas to, kas liko iš Varšuvos geto: nusilpusios moterys 
apgriuvusiuose pastatuose. „Žmonės su atkakliu įsitikinimu tebekal- 
ba apie nuodijimus dujomis.“ Berlyne tėvai, sugrįžę po darbo namo, 
rasdavo savo vaikus išvežtus. Du tūkstančiai Berlyno žydų slapstėsi. 
Daug žmonių nusižudė barbitaliu, bet kadangi šis vaistas buvo bran- 
gus, kai kurios aukos teikdavo pirmenybę nuodingiems grybams.“? 
Lenkijos ambasadorius Ciechanowskis 1943 metų kovo 24 dieną pa- 
rašė laišką Tartakoweriui pridėdamas „Žydų nacionalinio komiteto“ 
Lenkijoje raštelį, adresuotą Wise'ui, Goldmannui ir Amerikos žydų 
jungtiniam paskirstymo komitetui: 


Lenkijos žydų bendruomenėse saujelė gyvųjų stumia savo dienas tvirtai 
įsitikinę, kad pačiomis baisiausiomis mūsų istorijos dienomis jūs ne- 
ištiesėte mums pagalbos rankos. Atsiliepkite bent dabar, kai mūsų die- 
nos jau suskaičiuotos. Mes kreipiamės į jus paskutinį kartą.*š 


Netrukus Bulgarijos žydams iškilo deportacijų grėsmė. "Tuomet Wi- 
se'as ir Amerikos žydų komiteto vadovas Proskaueris, gavę Valstybės 
departamento palaikymą, Vašingtone nesėkmingai bandė prašyti Bri- 
tanijos užsienio reikalų ministro Anthony Edeno kartu su kitomis 
valstybėmis sąjungininkėmis paskelbti deklaraciją, reikalaujančią, 
kad Hitleris leistų žydams palikti okupuotą Europą.“? Po Varšuvos 
geto mūšio balandžio ir gegužės mėnesiais Amerikos žydų komiteto 
administracijos viceprezidentas Morrisas Waldmanas pareiškė, kad 
Europos žydai pasmerkti.?? Panašiu stiliumi Jacobas Robinsonas bir- 
želio 25 dieną išpranašavo, kad išgyvenusių žydų skaičius būsiąs 

mažas. Liūdesio akimirką jis klausė, ką Europos žydų labui reikėsią 
padaryti po karo.?! 

Žydų reikalų institutas skaitinius duomenis vis dar pateikdavo at- 
sargiai. 1943 metų rugpjūčio 20 dieną instituto išleistoje knygoje bu- 
vo rašoma, kad trys milijonai žydų mirė, o trys milijonai tebėra gy- 
vi.'2 Kaip tik tą mėnesį Riegneris ir Lichtheimas parengė savo pačių 
stebėtinai tikslius vertinimus. Jų teigimu, aukų skaičius pasiekęs ke- 
turis milijonus. Atmetus Sovietų Sąjungą, Europos žemyne yra likę 
vos pusantro ar du milijonai: keli šimtai tūkstančių Lenkijoje ir Vo- 
kietijoje, 750 000 Vengrijoje, 250 000 Rumunijoje, 200 000 Prancūzi- 
Joje, 60 000 Rumunijos valdomoje ukrainietiškoje Uždnestrės zono- 
je, 50 000 Italijoje, 50 000 Olandijoje, 45 000 Terezine, 25 000 
Belgijoje ir dar 50 000 kitose okupuotose teritorijose." Lichtheimo 
ir Riegnerio statistika suerzino Robinsoną. Ji prieštaravo jo paties 
instituto išvadoms. Be to, jis pagalvojo apie kitą „žalingą poveikį: 
didesnis mirusių žydų skaičius dar labiau sutvirtintų nuomonę, neva 
Hitleris jau išsprendė žydų problemą, todėl nieko nebereikia daryti, 
kad būtų išgelbėti likę žydai." 

Po šio susirašinėjimo iš Lenkijos emigracinės vyriausybės buvo 
gauta papildomos informacijos apie Osvencimą. Iartakoweris, pa- 
prašytas įvertinti pateiktus duomenis, 1943 metų lapkričio 23 dieną 
rašė: 

Jei mes sutiktume patikėti tais siaubingais skaičiais, kad iš 520 000 Os- 

vencimo stovykloje dujomis nunuodytų žydų ne daugiau kaip 20 000 bu- 

vo Lenkijos žydai, o likusius sudarė Prancūzijos, Belgijos, Olandijos, Ju- 
goslavijos ir kitų šalių žydai, tuomet pasitvirtintų ankstesni Lenkijos 
vyriausybės pranešimai apie masines Vakarų Europos žydų deportacijas 

į Lenkiją. Tačiau man kyla abejonių, ar šis skaičius, kurį matome pirmą 

kartą, gali būti laikomas tiksliu." 


Pranešimas apie Osvencimą, kaip ir Lichtheimo-Riegnerio išvados, 
buvo kur kas arčiau tiesos nei Tartakowerio samprotavimai, tačiau sa- 
vo spėliojimus Tartakoweris ir toliau grindė nepakankamai realis- 
tiškais Žydų reikalų instituto duomenimis. Ši praktika turėjo rimtų 
padarinių. Tartakoweris nepajėgė suprasti Osvencimo svarbos ir įver- 
tinti jo kaip vietos, į kurią buvo nukreipiamas transportas iš visos Va- 

karų ir Pietryčių Europos. Jis negalėjo įsivaizduoti Osvencimo dydžio. 
Ir ne jis vienas išleido iš akių šį faktą. Iki pat 1944 metų birželio 
pradžios Žydų agentūros administracija nesuvokė, kodėl Osvencimas 
vadinamas mirties stovykla."6 

Per šešis mėnesius nuo 1944 metų gegužės vidurio į Osvencimą 
buvo atvežta beveik 600 000 žydų, daugiausia iš Vengrijos. Kiti buvo 
iš Lodzės, Terezino, Slovakijos, Prancūzijos, Italijos, Graikijos ir ke- 
lių tebeveikiančių darbo stovyklų Lenkijoje. Neskaitant trumpam at- 
gaivinto Chelmno, Osvencimas buvo vienintelis vokiečiams likęs 
žudymo centras. Jo dujų kameros buvo sutelktos nedidelėje teritori- 
Joje, kuri galėjo tapti patogiu taikiniu Italijos aerodromuose laukian- 
tiems sąjungininkų bombonešiams. Dėl Osvencimo komplekse sta- 
tomų pramoninių įrengimų sąjungininkų žvalgybiniai lėktuvai 1944 
metų balandžio mėnesį pradėjo fotografuoti apylinkes. Tačiau sąjun- 
gininkus domino tik gamyklos, ir fotografijų šifruotojai nekreipė 
dėmesio į dujų kamerų ir krematoriumų blokus. 

Budapešto Vengrijoje ir Bratislavos Slovakijoje žydų organizaci- 
Jos vis dėlto kreipėsi su prašymais pradėti bombardavimą, tačiau šis 
ryšys veikė lėtai ir buvo pavėluotas. Chaimas Weizmannas ir Moshe 
Shertokas liepos pradžioje įteikė prašymus Britanijos užsienio rei- 
kalų ministerijai, tačiau nepabrėžė jų skubos." Jungtinėse Valstijo- 
se visi iš Europos gilumos ateidavę maldavimai pradėti bombardavi- 
mą Karo pabėgėlių tarybos būdavo perduodami Karo departamentui. 
Galiausiai visi šie prašymai buvo atmesti tiek Londone, tiek Vašing- 
tone. Bombardavimo idėja negalėjo būti pristatyta su įtikimais ak- 
centais todėl, kad žydų vadovai nebuvo aiškiu objektu pasirinkę Os- 
vencimo, be to, neįstengė numatyti aviacijos įsikišimo teigiamų ir 
neigiamų padarinių. Kai kuriems iš tiesų trūko ryžto. Leonas Kubo- 
witzkis, vadovavęs Pasaulinio žydų kongreso Gelbėjimo departamen- 
tui, priešinosi minčiai bombarduoti įrengimus būgštaudamas, kad 
per tokį antskrydį gali žūti žydai." 

1944 metais atsirado dar viena galimybė, kuri siūlė įprastesnę prie- 
monę nei lėktuvai. Kaip tik tuo metu, kai prasidėjo deportacijos iš 
Vengrijos, patys vokiečiai leido Žydų gelbėjimo organizacijos emisa- 
rui Joeliui Brandui nugabenti Palestinos žydų agentūrai žinią dėl 

galimos likusių žydų išpirkos. Reikalaujama kaina buvo dešimt tūkstan- 
čių sunkvežimių. Brandas susitiko su Žydų agentūros atstovu Stambu- 
le Chaimu Barlasu, o paskui lėtaeigiu traukiniu per Turkiją nuvyko į 
britų okupuotą Siriją, kur buvo sulaikytas daugeliui dienų. Ten su juo 
pasimatė Shertokas. Iš Brando pirmąkart išgirdęs skaičių „šeši milijo- 
nai“, jis nenorėjo patikėti. Į Londoną nebuvo lengva nukeliauti net 
Shertokui. Galų gale jis pasiekė kelionės tikslą ir, lydimas Weizman- 
no, pateikė vokiečių pasiūlymą Britanijos užsienio reikalų ministeri- 
Jai paminėdamas ir bombardavimo galimybę. Shertokas atliko savo pa- 
reigą. Britai savo ruožtu prašymą atmetė. Neturėjo būti net regimybės, 
kad bandoma derėtis su naciais, ir žydai nebuvo išgelbėti."? 


22 


SĄJUNGININKAI 


Sovietų Sąjungai, Didžiajai Britanijai ir Jungtinėms Valstijoms žydų 
gelbėjimas nebuvo prioritetinis dalykas. Nuo 1941 iki 1945 metų 
visoms trims šalims rūpėjo tik karas, jų nuostoliai bei laimėjimai 
mūšiuose ir kiekvienos iš jų įtakos sferos po Vokietijos kapituliaci- 
Jos. Strateginės žvalgybos užduotis buvo įvertinti priešo planus ir ga- 
limybes įvairiose karo veiksmų vietose. Visa teritorija už priešo linijų 
sąjungininkus pirmiausia domino kaip gamybos, mobilizacijos ir tie- 
kimo visuma. Labai mažai kas dar galėjo sužadinti jų smalsumą. Vo- 
kietijos ir jos kompanionių pavergtos ir naikinamos tautos geriausiu 
atveju priklausė antraeilių interesų zonai. "Toks pat netolygus dėmesio 
paskirstymas būdingas ir propagandinei sąjungininkų veiklai. So- 
vietų Sąjunga dažniau skelbė apie mažareikšmius ginkluotų par- 
tizanų žygdarbius puldinėjant vokiečius užfrontėje nei apie masinę 
sovietų karo belaisvių mirtį vokiečių rankose. Vakarų sąjungininkai 
buvo linkę rodyti daugiau užuojautos pogrindyje kovojusiems len- 
kams, kurie 1944 metais surengė nepavykusį mėginimą išvaduoti 

Varšuvą, nei gausybei jaunų lenkų vyrų, sušaudytų per baudžiamą- 
sias akcijas ar silpstančių koncentracijos stovyklose. Antrojo pasauli- 
nio karo valiuta buvo kulka, sviedinys ir bomba; tie, kurie šių turtų 
neturėjo, buvo visų užmiršti karo metų skurdžiai. Ginklu galima buvo 
pelnyti pagyras ir dažnai įsigyti papildomos ginkluotės, bet neužte- 
ko būti nelaimingam, kad susilauktum globos ir pagalbos. 

Sovietų Sąjunga vokiečių invazijos išvakarėse turėjo penkis mili- 
jonus žydų. Trys milijonai gyveno prieškario teritorijoje su 1939 metų 
rugpjūčio mėnesio sienomis, kiti du milijonai — 1939 ir 1940 me- 
tais užimtose žemėse. Senbuviai žydai buvo integruoti į šalies gyve- 
nimą. Kartu su daugeliu kitų nerusų žydai suvaidino lemiamą vaid- 
menį per komunistinę revoliuciją. Nebeslegiami carinės valdžios 
apribojimų, žydai ėmė veržtis į priekį ne vien partijos aparate, bet ir 
pramonėje, universitetuose, menuose ir net kariuomenėje. Tačiau 
ketvirtojo dešimtmečio viduryje Stalino valymai palietė kelis įtakin- 
gus žydų veikėjus. Kai kurie jų buvo ne tik pašalinti iš pareigų ir 
sušaudyti, bet taip pat apkaltinti profašistine veikla.! Žinoma, tie kal- 
tinimai tebuvo ritualo dalis. Sovietų vadovybė buvo rusinama. Kai 
1939 metais Stalinas rengėsi užmegzti draugiškus santykius su na- 
cistine Vokietija, jis be jokių paaiškinimų nušalino užsienio reikalų 
liaudies komisarą žydą Maksimą Litvinovą. 

Likusiems dviem milijonams žydų neseniai okupuotose lenkų, Bal- 
tijos šalių ir rumunų žemėse sovietinio gyvenimo teko patirti nedaug. 
Dažnas žydas šiose teritorijose galėjo džiaugtis sovietų valdžios jam 
suteiktu visišku lygiateisiškumu, bet, kita vertus, tūkstančiai žydų 
„buržujų“ buvo areštuojami ir deportuojami į Sovietų Sąjungos gi- 
lumą lygiomis teisėmis su „buržujais“ nežydais. Ironiška, kad būtent 
šiuos kontrrevoliucinius žydų elementus Sovietų Sąjunga netyčia 
išgelbėjo nuo vokiškojo naikinimo. 

Sovietų Sąjungoje žydams nebuvo leidžiama burtis į organizacijas. 
Surašant gyventojus ir išduodant visiems sovietų suaugusiems gy- 
ventojams privalomus vidaus naudojimo pasus, būdavo pripažįsta- 
mas jų priklausymas atskirai tautybei, tačiau jie negalėjo ginti savo 
bendruomenės interesų. Kai du Lenkijos žydai socialistai, pabėgę iš 
Vokietijos okupuotos zonos, Henrykas Erlichas ir Viktoras Alteris 

prieš pat vokiečių įsiveržimą pabandė suformuoti Žydų antifašistinį 
komitetą, jiems buvo pateikti kaltinimai, esą jie kurstą sovietų karei- 
vius pasiduoti vokiečiams. Abudu buvo sušaudyti. Komitetas, galų ga- 
le pripažintas neblogu sumanymu, buvo įsteigtas po jų mirties pro- 
pagandiniams tikslams. 

Sovietų Sąjungos žydus krizė ištiko 1941 metų birželio 22 dieną, 
kai šalį užpuolė vokiečiai. Maždaug keturi milijonai jų atsidūrė vo- 
kiečių žygio kelyje. Visi šie žmonės galėjo tikėtis išsigelbėti nebent 
iki pasirodant Vokietijos armijoms. Labiausiai į vakarus nutolusiuose 
regionuose didelė dauguma žydų pakliuvo į spąstus paprasčiausiai 
dėl vokiečių judėjimo spartos. Birželio 23 dieną Vokietijos pajėgos 
okupavo Gardiną, birželio 24 dieną — Kauną, Vilnių ir Slonimą, 
birželio 26 dieną — Brestą ir Daugpilį, birželio 27 dieną — Bialysto- 
ką, birželio 30 dieną — Lvovą, liepos 1 dieną — Rygą, liepos 4 die- 
ną — Pinską. Kadangi per šiuos pirmuosius susirėmimus Raudonoji 
armija skubiai ir kartais padrikai traukdavosi iš mūšio lauko, civiliams 
gyventojams likdavo nedaug galimybių pabėgti sunkvežimiu ar trau- 
kiniu. Negana to, Sovietų Sąjunga 1939—1941 metais buvo linkusi 
nutylėti Vokietijos antižydiškas akcijas, todėl daugelis žydų abejojo 
gandais arba nenumanė apie vokiečių ketinimus.ž "Tačiau vėliau pro- 
gų ir paskatų bėgti gerokai padaugėjo. Buvo pristabdytas vokiečių ir 
rumunų puolimas į Besarabiją, ir nors Besarabijos sostinė Kišinio- 
vas buvo arti pradinės puolimo linijos, miestas pasidavė tik liepos 
17 dieną. Iki to laiko dauguma žydų suspėjo pabėgti. Kijevo apy- 
linkėse vokiečių kariuomenė pasirodė liepos viduryje, tačiau miesto 
jiems nepavyko paimti iki rugsėjo 18 dienos. Tuomet dauguma žydų 
jau buvo pasitraukę. Rumunų apgulta Odesa kapituliavo spalio 16 
dieną. Galimas daiktas, kad didžiajai daliai Odesos žydų pasisekė 
anksčiau palikti miestą. Vokiečių raportuose aiškiai nurodoma, kad 
iš Kijevo ir Charkovo žydų iškeliavo daugiau nei nežydų.* Šiame kon- 
tekste galėtų kilti klausimas, kiek tokius išvykimus paskatindavo ar 
prie jų prisidėdavo atitinkami sovietų valdžios organų sprendimai. 

Iš visko sprendžiant, sovietų politiką evakuojant urbanizuotų ra- 
Jonų gyventojus lėmė du principai. Vienas buvo užkirsti kelią skubo- 
tam Žmonių pasitraukimui. Jų gaminama produkcija buvo reikalin- 

ga iki pat paskutinio momento“, ir pirmalaikis darbo nutraukimas 
galėjo turėti žalingą poveikį moraliniam visuomenės klimatui.“ Kai 
kuriose vietovėse norintiems išvykti reikėdavo gauti leidimą.? Kito- 
kios nuostatos taikytos miestams, kuriems grėsė greita kapituliacija. 
Paprastai tokiais atvejais pirmieji būdavo evakuojami kvalifikuoti dar- 
bininkai, įmonių vadovai, partijos funkcionieriai, valstybės tarnau- 
tojai, studentai, intelektualai ir įvairių sričių profesionalai.š Žydai at- 
stovavo kiekvienai šių kategorijų. Ypač didelė dalis žydų buvo tarp 
evakuotinais pripažintų darbininkų iš pramoninių miestų, tačiau be- 
veik nėra faktų, įrodančių, kad sovietai bandė gelbėti žydus kaip at- 
skirą žmonių grupę. Vokiečių saugumo policijos dalinys, 1941 metų 
rudenį žygiavęs nuo Smolensko Maskvos link, pranešė apie „planin- 
gą Žydų evakuaciją“ šiame rajone.? Tačiau daugumoje okupuotų re- 
gionų žydai neretai buvo paliekami likimo valiai.!? 

Sovietų Sąjungos žydai, kurie nepaisant tiesiogiai jiems gresian- 
čio pavojaus buvo išmokyti tylėti, negalėjo daryti spaudimo sovietų 
vyriausybei, o vyriausybė irgi neketino imtis ryžtingų veiksmų, kad 
padėtų žydų bendruomenei. Kaip įvairių tautybių konglomeratas So- 
vietų Sąjunga buvo gana trapus darinys, ir tokiai valstybei nebuvo 
naudinga išskirti žydus iš kitų piliečių.!! "Tuo tarpu Britanija ir Jung- 
tinės Valstijos nepatyrė vokiečių okupacijos. Be to, žydų bendruo- 
menės čia galėjo laisvai kreiptis pagalbos į aukšto rango pareigūnus. 
Dar daugiau, demokratinėse šalyse prašytojams turėjo būti pateikia- 
mas koks nors oficialus atsakymas. Vienintelė žydams kildavusi pro- 
blema buvo ta, kad lauktas atsakymas nebūtinai būdavo teigiamas. 
Abi Vakarų valstybės turėjo savų priežasčių nenorėti, kad būtų išski- 
riama viena kuri piliečių grupė. 

1933-1939 metais, kai žydų prašymų dar beveik nesigirdėjo, Brita- 
nijai ir Jungtinėms Valstijoms daugiausia teko svarstyti pabėgėlių 
priėmimo klausimą. Abi šalys santūriai reiškė savo požiūrį į šį reikalą. 
Abi turėjo daug bedarbių ir abi galėjo sau leisti tik mažus naujokų 
skaičius. Britanijos vyriausybei nacių režimo įsigalėjimas iš pradžių 
atrodė kaip galimybė pritraukti kai kurias žinomas asmenybes. Ke- 
tvirtojo dešimtmečio viduryje imta pageidauti auklių ir tarnų. Ši 
politika baigėsi tuo, kad keli tūkstančiai vidurinei klasei priklausiu- 

sių jaunų Vokietijos žydžių per vieną naktį virto tarnaitėmis. 1939 
metais buvo leista įvažiuoti tūkstančiams vaikų. Tačiau Britanija ne- 
norėjo tapti atvirų durų šalimi. Prieglobstį manyta suteikti laikinai, 
ir buvo tikimasi, kad pabėgėliai galutiniu kelionės tikslu pasirinks 
kitus kraštus. Kai srovė virto potvyniu ir daugumai žmonių kilo sun- 
kumų išvykti kur nors toliau, Vidaus reikalų ministerijos ir Kolonijų 
ministerijos nuomonės susikirto: pirmoji siūlė palengvinti įvažiavi- 
mą į Palestiną, antroji priešinosi. 

Prasidėjus karui, Didžioji Britanija nelaukė papildomų pabėgėlių 
išskėstomis rankomis. Buvo bijomasi „šnipų“ ir dar labiau baimina- 
masi „susigrūdimo“, jei Britanija paskelbtų apie savo pasiryžimą pri- 
imti kiekvieną atvykstantį žydą. Kritus Olandijai, Belgijai ir Prancūzi- 
jai, Britanija internavo tūkstančius pabėgėlių, ir kurį laiką nė vienas 
pabėgėlis, panoręs stoti į armiją, nebuvo įsileidžiamas į jokius jos da- 
linius, išskyrus inžinerijos kariuomenę.!* 

Jau 1933 metais Jungtinėse Valstijose veikė sudėtinga imigrantų 
priėmimo sistema, paremta jų gimtosioms šalims nustatytomis kvo- 
tomis. Vokietijai skirta kvota, 1938 metais papildyta Austrijos dalimi, 
ir iki tol buvo ganėtinai didelė, tačiau Lenkijai numatyta kvota, kuri 
apėmė žydus, gimusius prieškario Lenkijos teritorijoje, bet gyve- 
nančius Vokietijoje ar Austrijoje, buvo labai maža. Negana to, pre- 
zidento Hooverio ekonominės depresijos metais priimti potvarkiai 
apribojo vizų išdavimą tiems asmenims, kurie dėl savo finansinės 
padėties galėjo tapti valstybės išlaikytiniais. Todėl dažniausiai pra- 
šytojas turėdavo pateikti raštišką patvirtinimą savo šeimos nario, pa- 
sižadančio prireikus jam padėti. Jei tokį pasižadėjimą parašydavo 
draugas arba svetimas žmogus, laiduotojo ketinimus ir pajamas kon- 
sulinės tarnybos pareigūnai tikrindavo atidžiau. Be to, daug kas pri- 
klausė nuo Valstybės departamento kaitaliojamų instrukcijų ir nuo 
geranoriškų ar šališkų konsulų, kurių vieni neretai dirbdavo viršva- 
landžius, o kiti išsimiklindavo atidėlioti atsakymus ir statyti „popie- 
rines sienas“, neleidžiančias aukoms išsiveržti toliau Vokietijai ran- 
ka pasiekiamo atstumo.!3 

1942 metų vasarą atėjusios Žinios apie vykstantį naikinimą iškėlė 
daug sunkesnę dilemą Britanijai ir Amerikai. Iš principo jos buvo lin- 

kusios nepastebėti to meto įvykių ir nenorėjo spręsti visų šių pro- 
blemų. Netrukus po to, kai Gerhartas Riegneris pristatė JAV konsu- 
lui Ženevoje pranešimą apie ciano rūgštį prašydamas perduoti infor- 
maciją rabinui Stephenui Wise'ui, du dokumentą peržiūrėję Valstybės 
departamento tarnautojai išreiškė susirūpinimą. Departamento Eu- 
ropos šalių skyriaus vedėjo padėjėjas Paulas Culbertsonas nesuprato, 
kodėl Amerikos diplomatinė misija Berne persiuntė šią telegramą, 
tačiau kartu nuogąstavo, kad Wise'as anksčiau ar vėliau sužinos jos 
turinį savais keliais ir kad tuomet žydų lyderis „reaguos“. Taigi jis 
sukūrė Wise'ui adresuoto laiško juodraštį, kurį jo viršininkas El- 
bridge'as Dubrow atmetė pridėdamas nurodymą: „Nesiųsti, ED“. 
Dubrow surašė memorandumą paaiškindamas, kad tokios žinios per- 
davimas yra nepageidautinas turint omenyje „išgalvotą teiginių po- 
būdį“ ir „pagalbos neįmanomumą .* 

Kai 1942 metų gruodžio 8 dieną Wise'as su kitais žydų vadovais 
apsilankė pas prezidentą Rooseveltą, norėdamas tik paprašyti, kad 
vyriausybė surinktų daugiau duomenų ir perduotų oficialų įspėjimą 
vokiečiams, Rooseveltas pareiškė jau turįs pakankamai faktų, pa- 
žadėjo įspėsiąs vokiečius ir patikino užjaučiąs žydus.!5 Valdingasis 
prezidentas galėjo kalbėti globėjišku tonu. Jis jautėsi saugus savo dar- 
bo kabinete ir galios viršūnėje su savo tobulai veikiančia politine nuo- 
jauta. Jis taip meistriškai valdė situaciją, kad niekada nebebuvo pri- 
verstas susitikti su žydų delegacijomis. 

Paminėtinas dar vienas atvejis, kai Valstybės departamentas už- 
draudė JAV diplomatiniais kanalais siųsti Riegnerio pranešimus, nes 
toks privataus pobūdžio korespondencijos perdavimas pažeidžiąs 
Šveicarijos neutraliteto įstatymus.!6 Britanijos vyriausybė 1943 metų 
rugpjūt dar tebereikalavo, kad siūlomoje sąjungininkų deklaracijoje 
būtų išbrauktas sakinys apie dujų kameras, kadangi vis dar stingą 
įrodymų apie tokiose kamerose vykstantį žudymą.!" 1944 metų pra- 
džioje lenkų pogrindžio perduotas išsamus raportas apie Osvencimą 
buvo išsiuntinėtas Strateginio planavimo valdybai, Karo departamen- 
tui ir Jungtinių Tautų karo nusikaltimų komisijai. Visi trys egzem- 
plioriai dingo be žinios.!š 

Strateginio planavimo valdybos karinio jūrų laivyno leitenantas 
Williamas J. Casey, nuo 1943 metų spalio mėnesio dirbęs Londone, 
savo atsiminimuose rašo: 


Aš niekada nesuprasiu, kodėl, žinodami tiek daug apie Vokietiją ir jos 
karo mašiną, mes tiek mažai žinojome apie koncentracijos stovyklas ir 
holokausto mastą. Bendrais bruožais mums buvo žinoma, kad žydai yra 
persekiojami, kad okupuotose šalyse jie areštuojami ir deportuojami į Vo- 
kietiją, kad jie yra vežami į koncentracijos stovyklas ir kad tose stovyklo- 
se siaučia smurtas ir žudymas. Tačiau nedaugelis suvokė, o gal ir niekas 
nesuvokė pasibaisėtinų šio nusikaltimo užmojų. Visa tai neatrodė pakan- 
kamai apčiuopiama, kad galėtų aiškiai išsiskirti bendrame karo žiaurumų 
ir skerdynių fone. Londone mažai kalbėta apie koncentracijos stovyklas. 
Jos minėtos tik kaip vietos, į kurias būdavo siunčiami nelaisvėn pakliuvę 
agentai ir rezistentai, jeigu jų nenubausdavo mirtimi iškart. O tie pra- 
nešimai, kuriuos mes vis dėlto gaudavome, būdavo nustumiami į šalį dėl 
oficialios Vašingtono ir Londono politikos, kurios vienintelis tikslas bu- 
vo priešo sutriuškinimas.!? 


Vangi reakcija į žydų tragediją virto įpročiu. Nedarnūs ir nesistemingi 
žydų lyderių prašymai sulaukdavo neigiamo atsako, nors prašomi da- 
lykai buvo iš įmanomų veiksmų kategorijos, pradedant saugaus prie- 
globsčio suteikimu pabėgusiems žydams, Rumunijos ir Bulgarijos 
žydų evakavimu, Osvencimo dujų kamerų bombardavimu, baigiant 
derybomis dėl Vengrijos žydų išpirkos. Net kai JAV iždo sekretorius 
Henry Morgenthau jaunesnysis žydų gelbėjimui panaudojo visą savo 
įtaką, jam teko įveikti Valstybės departamento ir Britanijos vyriausy- 
bės nenorą spręsti tokius reikalus kaip leidimas Amerikos žydų jung- 
tiniam paskirstymo komitetui perkelti savo fondus į Šveicariją, kad 
Iš Čia jis galėtų šelpti žydus Vokietijos valdomoje Europos dalyje.?9 
Vakariečiai sąjungininkai nenorėjo, kad jų šalių gyventojai įsivaiz- 
duotų karą kaip pastangas išvaduoti iš kančių žydus. Neturėjo kilti 
nė menkiausia abejonė ar įtarimas, kad sąjungininkų kareiviai yra 
žydams parduoti samdiniai. Nebuvo lengva paaiškinti britui ar ame- 
rikiečiui, kodėl jam reikia kariauti; nebuvo lengva paaiškinti ameri- 
kiečiui, kodėl jam reikia kariauti Europoje. Nepaisant visų kalbų apie 
Vieną Pasaulį ir visų įtikinėjimų, kad joks žmogus nėra sala, eilinio 
brito sąmonėje jo tėvynė visada buvo sala, tegu trumpam ir atsidūrusi 

pavojuje 1940 metais. Amerikietis gyveno daug didesnėje saloje, ir 
nuo pavojaus ją skyrė vandenynas. Taigi Didžioji Britanija ir Jungti- 
nės Valstijos kariavo rūpestingai apgalvotą karą, stengdamosi sumen- 
kinti savo nuostolius ir supaprastinti savo žodžius. Jiems žydų išlais- 
vinimas galėjo būti tik priedas prie pagrindinio tikslo — pergalės. 


23 


NEUTRALIOS 
ŠALYS 


Antrasis pasaulinis karas įtraukė didžiąją daugumą Europos šalių. 
Vykstant vokiečių ekspansijai, likdavo mažai galimybių išlaikyti neut- 
ralitetą, ir 1942 metais tik penkios šalys, neskaitant miestų valsty- 
bių, tebebuvo nuošalyje nuo konflikto. Tos penkios buvo Portugali- 
ja, Ispanija, Turkija, Švedija ir Šveicarija. 

Kartais neutralitetas reikalaudavo didelių pastangų. Tik Portuga- 
lija neturėjo bendros sienos su jokiu Vokietijos valdomu regionu. Is- 
panai, primygtinai prašomi vokiečių prisijungti prie jų koalicijos, bet 
vengdami paskelbti karą, pasiuntė vieną savanorių diviziją į Rytų 
frontą. Britanija bandė prisivilioti Turkiją, tačiau ši, žiūrėdama savo 
naudos, iki 1944 metų birželio delsė uždaryti Dardanelus vokiečių 
laivynui ir tik 1945 metais, pasijutusi saugi, paskelbė Vokietijai karą. 
Švedija, palaikiusi draugiškus santykius su vokiečių pusėje kovojusia 
Suomija, buvo taip pat susijusi su Vokietijos okupuota Norvegija i 1 
Danija. Šveicariją supo Vokietija, Italija ir Prancūzija. Tiek Švedija, 
tiek Šveicarija stengėsi pabrėžti savo tradicinį neutralumą, ir abi lei- 
do plėtoti privačią prekybą su Vokietija. Taigi iš Švedijos Vokietija 
gaudavo geležies rūdos ir rutulinių guolių, o šimtai Šveicarijos firmų 
jai tiekdavo įvairiausius kitus produktus. Be to, Švedija leisdavo Vo- 
kietijos kariniam transportui važiuoti jos teritorija į Suomiją ir Norve- 
giją, o Šveicarija neprieštaravo anglies tranzitui. 

Nekariaujančių šalių požiūris į žydų padėtį buvo nulemtas ne tik 
atsargios strategijos, įvertinančios geografinę padėtį ir karo eigą, bet 
ir tokių giliai įsišaknijusių veiksnių kaip valstybinių institucijų nuo- 
statos žydų atžvilgiu. Ispanija išvarė savo žydus 1492 metais, ir po 
450 metų jie vis dar nebuvo sugrįžę. Ispanijos diktatorius generolas 
Francisco Franco pilietinį karą 1939 metais laimėjo padedamas Vo- 
kietijos ir Italijos, todėl žydų reikaluose iš jo neverta buvo tikėtis daug 
supratimo. Keli šimtai Ispanijos žydų repatrijavo į savo protėvių šalį — 
Ispaniją — iš Tesalonikų, o dar apie 7500 žydų atkeliavo per Pran- 
cūzijos sieną.! Kai vienu metu Ispanija nutarė nebegsileisti pabėgu- 
sių žydų ir karo belaisvių, Churchillis pareiškė protestą Ispanijos am- 
basadoriui Londone, ir siena vėl buvo atidaryta.? Tuomet, 1943 metų 
balandžio mėnesį, Vokietijos armija jau buvo pralaimėjusi Stalingra- 
do mūšį, o Tunise kovojusios Vokietijos ir Italijos jungtinės pajėgos 
traukėsi jūros link. 

Daugelis penkiolikto šimtmečio pabaigoje Ispaniją palikusių žydų 
rado prieglobstį Osmanų imperijoje, tačiau Turkija — valstybė, liku- 
si iš imperijos po trijų jos pralaimėjimų dvidešimto amžiaus antra- 
jame dešimtmetyje, — priklausė jau kitai realybei. Šalis tapo mažesnė, 
etniškai vienalytiškesnė ir politiškai nacionalistinė. 

"Turkija nesuteikdavo bėgliams nuolatinės pastogės ir neketino 
siūlyti savo paslaugų žydams, nebeįstengiantiems keliauti toliau. 
Pavyzdžiu galėtų būti pagarsėjęs atvejis, kai nebetinkamas plaukioti 
laivas „Struma“ 1941 metų gruodžio 16 dieną atvyko į Stambulą su 
769 Rumunijos žydais, bijančiais deportacijos į Rumunijos okupuo- 
tą SSRS dalį. Žydai neturėjo leidimo išlipti į krantą Palestinoje. 1942 
metų vasario 24 dieną Turkijos vyriausybė įsakė laivui palikti uostą. 
Jis buvo nuvilktas į Juodąją jūrą ir nuskendo, matyt, susprogdintas 
per klaidą paleistos sovietų povandeninio laivo torpedos. Išsigelbėjo 
du žmonės.? Balkanuose gyveno daug žydų, ir ateityje Turkijos vy- 
riausybei nebereikėjo priminti Britanijos nuostatos trukdyti šių žydų 
imigraciją į Palestiną.“ 

Priešingai nei Turkija, Švedija nebuvo daugeliui žydų pasiekiama 
vieta. Dviejose gretimose šalyse Norvegijoje ir Danijoje bendras žydų 
skaičius nesudarė nė dešimties tūkstančių. Švedija padėjo abiem 

kaimynėms išgelbėdama maždaug pusę Norvegijos žydų ir beveik 
visus Danijos žydus. 1944 metais Švedija dar aktyviau įsitraukė į įvy- 
kių sūkurį Europos širdyje, ypač Budapešte, kur drauge su Šveicari- 
ja, Portugalija ir Vatikanu Švedijos diplomatinė misija išduodavo „ap- 
sauginius pasus“, įrengdavo slėptuves ir apskritai stengėsi sutrukdyti 
vokiečiams okupantams ir jų marionetėms vengrams paskutinėmis 
karo valandomis žudyti Vengrijos žemėje dar likusius gyvus žydus. 
1945 metų pavasarį išvadavus žydus iš koncentracijos stovyklų, Šve- 
dija tūkstančius aukų priėmė savo šalyje gydymui ir reabilitacijai.š 
Tiek Švedija, tiek Šveicarija buvo labai išsivysčiusios demokratinės 
valstybės, tačiau jų reakcija į žydų katastrofą skyrėsi. 1938 metais 
Šveicarija tapo pirma ir vienintele neutralia šalimi, paskelbusia savo 
teritorijoje Vokietijos pavyzdžio antižydišką dekretą. Šveicarijos fe- 
deralinės policijos pareigūnas dr. Heinrichas Rothmundas pareika- 
lavo iš Vokietijos pasus turinčių piliečių išskirti žydus, nes, priešin- 
gai nei turistai vokiečiai, žydai galį nebenorėti sugrįžti į namus. 
Rothmundo sumanumo dėka 1939 metų rugsėjo 1 dieną tuometinėje 
Šveicarijoje tebuvo 7100 žydų ir nežydų pabėgėlių. Nuo tos datos iki 
1945 metų gegužės 8 dienos prieglobstį šioje šalyje trumpesniam ar 
Wgesniam laikui rado 295 381 asmuo. Tarp jų buvo daug dezertyra- 
vusių kareivių, pabėgusių karo belaisvių ir medicininei priežiūrai iš 
užsienio Į Šveicariją atvežtų vaikų. 9909 emigrantai ir 55 108 civiliai 
pabėgėliai sudarė mažumą. Iš jų 6654 emigrantai ir 21 858 pabė- 
gėliai buvo žydai. Kad sulaikytų per Prancūzijos sieną besiveržiantį 
bėglių srautą, federalinė policija 1942 metų rugpjūčio 13 dieną išlei- 
do įsakymą grąžinti į tėvynę civilius pabėgėlius. Rugpjūčio 30 dieną 
Federacijos tarybos narys Eduardas von Steigeris savo kalboje pava- 
dino Šveicariją sausakimša gelbėjimo valtimi.6 Amerikos įgaliotasis 
ministras Berne Harrisonas išvardijo tris veiksnius, jo nuomone, 
lemiančius šveicarų politiką: gausėjantys užsieniečiai, kurie jau su- 
daro dešimt procentų visų gyventojų; „baimė įžiebti antisemitines 
nuotaikas“; ir nuogąstavimas, kad leidus įvažiuoti dideliam skaičiui 
pabėgėlių, kurie yra „nacių režimo priešai“, gali būti sakompromi- 
tuotas Šveicarijos neutralitetas.? Tik 1944 metų liepos 12 dieną žydus 
imta įsileisti be jokių išlygų, o tų pačių metų pabaigoje Rothmundas 

pareiškė protestą dėl pėsčiomis į Vokietiją varomų Vengrijos žydų.š 
Dabar jis aiškiai suprato, kad didžiausi jam kilusių problemų kalti- 
ninkai yra vokiečiai. 

Šveicarija ne tik nepageidavo įsileisti daugiau žydų, bet ir nesku- 
bėjo pasmerkti Vokietijos dėl jų likimo. Tarptautinis Raudonojo kry- 
žiaus komitetas buvo privati organizacija, tačiau neblogai atspindėjo 
oficialiąją Šveicarijos politiką. Kartą, kai komitete buvo svarstomas 
pasiūlymas paskelbti atsargų, bet viešą pareiškimą apie „tam tikras 
tautybių kategorijas“, kurių atstovams tenka iškęsti „pasikėsinimą į 
jų gyvybes už tai, ko jie nėra padarę“, vienas komiteto veikloje daly- 
vaujantis Federacijos tarybos narys ir buvęs Šveicarijos užsienio rei- 
kalų ministras Philippe'as Etter įtikino savo kolegas susilaikyti nuo 
rezoliucijos priėmimo.? 

BAŽNYČIA 


Bažnyčia, kadaise buvusi galinga jėga Europos žemyne, per Antrąjį 
pasaulinį karą patyrė didžiausią nuosmukį. Nesugebėjusi išlaikyti 
ankstesnės įtakos, pasaulietinėse valstybėse ji tapo anachronizmu. 
Komunistinėje Rusijoje Bažnyčia atsidūrė ties išnykimo riba. Nacis- 
tinėje Vokietijoje esesininkas, kuris tarnybinėje anketoje nurodydavo 
esąs „tikintis“, šiuo žodžiu paneigdavo savo priklausymą kokiai nors 
konkrečiai religinei bendruomenei. Net ir demokratinėse Vakarų 
valstybėse Bažnyčia atliko antraeilį vaidmenį savo parapijiečių gy- 
venimą reguliuodama daugiausia sekmadieniais ir vien nusistovė- 
jusiomis apeigomis. Bažnyčia nepajėgė grumtis sų viešpataujančia 
politine sistema. Jos tarnai negalėjo sakyti pamokslų apie materia- 
lizmo blogį tame amžiuje, kuris buvo materialistinis iš pašaknų. Jie 
negalėjo smerkti nacionalizmo ar imperializmo toje eroje, kurioje 
klestėjo tautinės valstybės idėja. Jie negalėjo vadinti nusikaltimu ofi- 

cialaus žudymo nebijodami, kad jų durys bus prievarta užkaltos vals- 
tybės pareigūnų įsakymu. 

"Tuo pat metu Bažnyčios stengėsi išlikti nepriklausomomis insti- 
tucijomis. Jos turėjo savus biudžetus, valdė nekilnojamąjį turtą ir pa- 
sirodydavo visuomenės akiratyje per šventes ir valstybines iškilmes. 
Jos žymėjo žmogaus gyvenimo ritmą tokiomis progomis kaip gimi- 
mas, vedybos ir mirtis. Kai kildavo karas, jos bandydavo sustiprinti 
dvasią, o kai kovos nurimdavo, teikdavo paguodą ir saugodavo mi- 
rusiųjų atminimą. 

Europos Bažnyčias jungė pamatinis tikėjimas Jėzaus Kristaus die- 
viškumu, o dėl žydų, kuriuos jos taip ilgai persekiojo už šio die- 
viškumo neigimą, visos bent iš principo žinojo, kad paaukodamos 
priemusius krikščionybę žydus pamintų patį tikėjimą, lygiai kaip 
nutylėdamos žydų bendruomenės naikinimą pripažintų savo bejėgiš- 
kumą, jau nekalbant apie abejingumą ar net pritarimą nusikaltimui. 
Tačiau atskiros Bažnyčios neturėjo sukūrusios susivienijimo mecha- 
nizmo. Katalikų, protestantų ar stačiatikių vadovai nebuvo pasirengę 
sulydyti savo reiškiamų įsitikinimų į bendrą pažiūrų sistemą. Todėl 
tai, ką pavieniai Bažnyčių tarnai dabar rengėsi daryti ar ko nesirengė 
daryti, nemažai priklausė nuo to, kur jie buvo ir kas jie buvo. 

Pasikrikštijusių aukų gynimas savaime nebuvo lengvas dalykas, o 
Vokietijoje jis nuo pat pradžios tapo kompromisų objektu. Kai 1933 
metais buvo priimtas Vokietijos valstybinės tarnybos įstatymas, drau- 
džiantis priimti nearijus į darbą valstybinėse įstaigose ar pratęsti jų 
darbo sutartis, daugybė asmenų turėjo patvirtinti savo arijišką kilmę 
įrodydami, kad visi keturi jų seneliai buvo krikščionys. Bet kuri bažny- 
čia savo žinioje saugodavo kelių kartų krikšto įrašus ir santuokos 
liudijimus. Reikalaujamą informaciją jos pateikdavo kaip savaime 
suprantamą dalyką ir netgi išduodavo savo klientams spausdintinį 
dokumentą, pavadintą „Arijų kilmės pažyma'.! Vėliau, kai pasi- 
krikštijusiems žydams, kaip ir visiems kitiems žydams, buvo įvesta 
privaloma žvaigždė, Vroclavo kardinolas Adolfas Bertramas skaus- 
mingai sprendė klausimą dėl atskirų mišių žydų kilmės krikščionims, 
o septynios evangelikų liuteronų konsistorijos pašalino iš savo ben- 
druomenių Dovydo žvaigžde pažymėtus narius.ž Bažnyčiai neteko 

kovoti prieš priverstinį mišrios santuokos nutraukimą. Propagandos 
ministerija, įvertinusi tą faktą, kad Katalikų bažnyčiai kunigo palai- 
minta santuoka yra vienas iš sakramentų, pasipriešino tokiam siūly- 
mui ir jis nebuvo priimtas.? 

Kai kitų šalių vyriausybės turėjo pateikti savąjį „žydo“ sąvokos 
apibrėžimą pagal vokiečių pavyzdį, kai kurių valstybių Bažnyčia kovo- 
jo užkulisinį mūšį, kad išgelbėtų bent kelis krikščionybę priėmusius 
žydus, ir tą kovą liudija apibrėžimų skirtumai sąjungą su Vokietija 
sudariusiose šalyse. Okupuotoje Olandijoje, kur vokiečių administ- 
racija įsakė sterilizuoti mišrioje santuokoje gyvenančius žydus kaip 
sąlygą atleisti juos nuo deportacijų, Katalikų ir Protestantų bažnyčios 
bendromis jėgomis pasipriešino tokiam Dievo priesakų laužymui, nes 
Pradžios knygoje esą pasakyta: „Veiskitės ir dauginkitės“ (Pr 1,28), o 
užbėgdamos už akių galimam dekretui dėl priverstinių skyrybų, jos 
parašė reicho komisarui laišką, kur buvo cituojami apaštalo Mato 
žodžiai: „Ką tad Dievas sujungė, žmogus teneperskiria“ (Mt 19,6).* 
"Tačiau getai paprastai nepatekdavo į Bažnyčios akiratį. Ganytojiška 
Katalikų bažnyčios globa buvo juntama Varšuvos gete, kur žydų kil- 
mės katalikus lankydavo kunigai lenkai, bet Terezinas, pilnas de- 
portuotų žmonių, iš kurių keletas tūkstančių buvo krikščionys, iki pat 
galo neturėjo katalikų kunigo ir iki 1944 metų lapkričio mėnesio ne- 
turėjo protestantų pastoriaus.? 

Ginti pasikrikštijusius žydus buvo nelengva, tačiau pastangos iš- 
gelbėti žydų tikėjimą išpažįstančius žmones teikė dar mažiau vilčių. 
Antižydiškų priemonių įvedimas Olandijoje sukėlė Protestantų baž- 
nyčios pasipiktinimą, bet šis nepritarimas ne visada būdavo reiš- 
kiamas sutartinai ir viešai.? Kai Prancūzijos Viši vyriausybė paprašė 
savo ambasadoriaus Vatikane išsiaiškinti, ar vyriausybės svarstomi 
dekretai neperžengia katalikiškos doktrinos ribų, buvo gautas atsaky- 
mas, kad ekonominės sankcijos ir žydų izoliavimo planai nepažeidžia 
tradicinių Bažnyčios nuostatų.? Tačiau niekas nematė reikalo patiks- 
linti, kad esama skirtumo tarp įprastinės senosios diskriminacijos ir 
atviro Žmonių naikinimo. 

Ar Bažnyčia žinojo, kas vyksta, kai žydai pradėjo dingti vienas po 
kito? Ar turėjo ypatingus informacijos šaltinius, tarkime, Katalikų 

bažnyčios atveju — išpažintis, iš kurių galėjo gauti ankstyvų ir pati- 
kimų žinių? Ir, jeigu taip, ar pajėgė dvasininkija suvokti tai, ką jai 
pavykdavo išsiaiškinti? Dažniausiai Bažnyčia nebuvo nei geriau su- 
sipažinusi su vykstančiais pokyčiais, nei įžvalgesnė už bet kurią žydų 
tarybą, bet kurią pogrindžio organizaciją ar bet kurią sąjungininkų 
vyriausybę. Kartais dvasininkai apie deportacijas ar žudynes pasku- 
tiniu momentu išgirsdavo iš žydų atstovų, kurie kreipdavosi į juos su 
desperatiškais pagalbos prašymais. 

Nei Protestantų, nei Katalikų bažnyčia nepareiškė vienos nuo- 
monės apie tragediją. Vokietijos Liuteronų bažnyčia skendėjo tyloje, 
tuo tarpu Danijos liuteronų vyskupas Fuglsang-Damgaardas nedvejo- 
damas paskelbė apie būtinybę išsaugoti žydų brolių ir seserų laisvę.š 
Olandijoje, kur protestantų ir katalikų dvasininkai kartkartėmis su- 
sitikdavo pasitarti dėl politikos, vokiečiai pasiūlė viliojantį kompro- 
misą: krikščionybę išpažįstantys žydai nebus išvežti, jei Bažnyčia su- 
silaikys nuo viešų protestų prieš žydų bendruomenės deportacijas. 
Olandijos Reformatų bažnyčia priėmė šią sąlygą suardydama sąjun- 
gą su kitomis Bažnyčiomis.? 

Šveicarijos protestantai taip pat netylėjo, ir jų noras reikšti savo 
požiūrį sukurdavo tam tikrą jų opoziciją atsargiam vyriausybės neut- 
ralumui. 1941 metais protestuotojų lyderiai rėmėsi Jono evangelija 
pabrėždami, kad „išganymas ateina iš žydų“ (Jn 4,22). 1942 metais 
jie citavo šveicarų teologo Zwingli posakį, kad Bažnyčia yra sąžinės 
sergėtoja. Dabar žydai buvo atsidūrę pačiame dugne, ir Bažnyčia pri- 
minė apaštalo Mato žodžius: „Kiek kartų tai padarėte vienam iš šitų 
mažiausiųjų mano brolių, man padarėte“ (Mt 25,40). Šveicarų maišti- 
ninkai kovojo su griežtu Šveicarijos cenzūros įstatymu, kuris trukdy- 
davo viešai paskleisti informaciją apie žydų likimą, tačiau jie pasie- 
kė labai mažai.!? 1943 metų kovo 23 dieną Britanijoje Kenterberio 
arkivyskupas pakilo į Lordų rūmų tribūną norėdamas paraginti Bri- 
tanijos vyriausybę nebedelsti ir imtis veiksmų, kad būtų suteiktas 
laikinas prieglobstis pavojuje atsidūrusiems asmenims, kuriems pa- 
vyko išvažiuoti iš priešiškų ar priešo okupuotų šalių. Jis kalbėjo, kad 
žydai yra žudomi dešimtimis tūkstančių per dieną ir tai tęsiasi jau 
daugybę dienų. Baigdamas arkivyskupas tarė: „Mes svarstydavome 

šią problemą įsitikinę, kad nesame atsakingi už tą didžiulį blogį, kad 
ta našta gula ant kitų pečių, bet niekada nesuklysime pasakę, jog do- 
rus Žmones įpareigoja veikti nuo jų nepriklausantys atsitiktinumai 
ir labai dažnai — nedorų žmonių poelgiai.“!! Arkivyskupo žodžiams 
buvo pritarta, tačiau netrukus jie buvo pamiršti. 

Romai nepavaldžios krikščionių Bažnyčios buvo išsisklaidžiusios 
po visas Europos šalis ir kalbėjo iškart keliais balsais arba nekalbėjo 
iš viso. Bet kokios gi nuostatos laikėsi „monolitinė“ katalikybė? Ir čia 
būta įvairovės. Tai, kad Katalikų bažnyčia nepareiškė vienos aiškios 
nuomonės, apskritai buvo popiežiaus Pijaus XII įsitikinimų rezul- 
tatas. 

Popiežius turėjo trejopą valdžią. Pirmiausia jis buvo savo Bažny- 
čios galva ir, tiesiogiai bendraudamas su vyskupais, per juos palaikė 
ryšį su visais katalikais. Antra, jis vadovavo valstybei, kuri vadinosi 
Vatikanas ir kurios diplomatai buvo akredituoti katalikiškose ir ne- 
katalikiškose šalyse. Trečia, jis buvo Romos vyskupas. Kiekvienos iš 
šių pareigų jam teikė galimybių skleisti savo mintis. 

Kaip Bažnyčios vadovas, kalbantis Bažnyčios vardu, jis nebuvo 
linkęs daryti jokių gestų. 1942 metų spalio 6 dieną JAV prezidento 
asmeninio atstovo Vatikane padėjėjas Haroldas Tittmannas spėjo, esą 
popiežiaus nenoras paskelbti viešą pareiškimą apie nacių „Žiauru- 
mus“ Lenkijoje aiškintinas įsišaknijusia baime, kad vokiečių žmonės 
jam dėl to priekaištausią, lygiai kaip per Pirmąjį pasaulinį karą jie 
dėl proantantiškų sentimentų kaltinę popiežių Benediktą XV. Nega- 
na to, Pijus XII turėjo daugelio metų patirtį, kaip „išlaikyti“ santy- 
kius su Vokietija, kurioje jis anksčiau atstovavo Vatikanui.!? Vis dėlto 
"Tittmannas pamėgino gauti popiežiaus palaikymą 1942 metų gruo- 
džio 17 dienos sąjungininkų deklaracijai „Vokietijos vykdoma žydų 
rasės naikinimo politika“. Vatikano valstybės sekretorius kardinolas 
Luigi Maglione tuomet pareiškė, kad popiežius negalįs viešai pa- 
smerkti pavienių žiaurumo aktų." Po kelių dienų Pijus XII kalėdi- 
niame pasveikinime tik užuolankomis užsiminė apie šimtus tūks- 
tančių Žmonių, žūstančių ar mirštančių vien dėl savo tautybės. Kai 
"Tittmannas parodė esąs nusivylęs, popiežius tiesiai pasakė negalįs 
įvardyti nacių nutylėdamas komunistus.!“ 

Gausybėje Vatikano paskelbtų dokumentų apie diplomatinę popie- 
žiaus ir jo pasiuntinių nuncijų veiklą labai maža nurodymų kalbėti 
žydų klausimu. Atrodo, kad prabildami Vatikano diplomatai paklus- 
davo savo pačių nuostatoms. Monsinjoro Cesare Orsenigo pastangos 
Berlyne buvo itin menkos. Kreipdamasis į Vokietijos užsienio reika- 
lų ministerijos valstybės sekretorių (Staaissekretūr) Ernstą von Weiz- 
sackerį dėl vadinamųjų įkaitų šaudymų Serbijoje — tuomet tai buvo 
masinės žydų ir čigonų žudynės, — jis pirmiausia paklausė, ar šis 
vokiečių pareigūnas nusiteikęs tokiai diskusijai, o gavęs neigiamą 
atsakymą, iš karto atsisakė savo ketinimų.!'? Slovakijoje jaunas mon- 
sinjoras Giuseppe Burzio veikė kur kas ryžtingiau. Slovakų valstybės 
katalikiškumas buvo iškart pastebimas. Jos prezidentas buvo mon- 
sinjoras Jozefas Tiso, o kunigai posėdžiavo Slovakijos parlamente, 
kur balsuodavo priimant antižydiškus įstatymus, tarp jų ir deporta- 
vimo nuostatus. Po nesėkmingo pokalbio su Slovakijos ministru pir- 
mininku Vojtėchu Tuka monsinjoras Burzio susierzinęs parašė laišką 
į Vatikaną, kuriame slovakus išvadino „pamišėliais“.!* Satelitinėje Vo- 
kietijos valstybėje Kroatijoje, ne mažiau katalikiškoje nei Slovakija, 
abatas Giuseppe Marcone 1942 metų liepos 17 dieną pranešė apie 
pokalbį su kroatų policijos pareigūnu Eugenu Kvaterniku. Susitiki- 
me šnekėta apie du milijonus jau mirusių Europos žydų ir Kroatijos 
žydus, kurių tikriausiai laukiąs toks pat likimas. Daug tūkstančių 
šalies žydų jau buvo žuvę nuo kroatų rankos, o kai prasidėjo depor- 
tacijos į Osvencimą, Marcone fragmentiškai stengėsi užtarti tai pasi- 
krikštijusius žydus, tai mišriose santuokose gyvenančius žydus, tai 
žydų vaikus.!? 

Vatikano valstybės sekretoriato tarnautojai, kaip ir jų kolegos JAV 
valstybės departamente, nesugebėjo susidaryti bendro vaizdo iš gau- 
tos informacijos. Kai Amerikos prezidento atstovas Vatikane Myro- 
nas Tayloras 1942 metų rugsėjo 26 dieną paklausė, ar Vatikanas gali 
patvirtinti pranešimus apie masines žudynes, kardinolas Maglione 
savo dokumentų bylose pažymėjo neturįs įrodymų šioms nerimą 
keliančioms žinioms.!š Gerokai vėlesnis, 1943 metų gegužės mėne- 
sio, nepasirašytas memorandumas Vatikano valstybės sekretoriaus 
raštinės dokumentuose duoda pagrindo manyti, kad kai kurie faktai 

tapo žinomi ir sukėlė sumaištį. Memorandumas prasidėjo žodžiais: 
„Žydai, pasibaisėtina situacija“. Toliau buvo rašoma apie Lenkijos 
žydų išnykimą, specialias mirties stovyklas, įskaitant Treblinką (kurią 
autorius nurodė esant šalia Liublino) ir dujas.!? 1943 metų rugsėjo 
mėnesį Vokietijos armija okupavo Romą, o kitą mėnesį Italijos sos- 
tinėje imta gaudyti žydus, ir visa tai dėjosi mieste, kurio vyskupas bu- 
vo pats popiežius. 

Pirmajam sąstatui su daugiau kaip tūkstančiu žydų palikus Romą, 
Weizsackeris, kuris dabar buvo Vokietijos pasiuntinys Vatikane, at- 
kreipė dėmesį į visišką popiežiaus nesugebėjimą pakomentuoti si- 
tuaciją. Apsiribota tik migloto turinio žinute Vatikano laikraštyje 
Osservatore Romano, o juk kalbama apie deportaciją, kuri vyko „tie- 
siog po popiežiaus langais“.?? Šis Weizsackerio pasakymas nebuvo 
vien vaizdinga frazė. Daug žydų aukų buvo suimta miesto vargšų 
kvartale Trasteverėje, kuri yra toje pačioje Tibro upės pusėje kaip ir 
Vatikanas, vos už kelių minučių kelio pėsčiomis.ž! 

Popiežius nesugebėjo išspręsti savo dilemos. Jam atrodė, kad vie- 
nos pusės kritika reikštų kitos pusės palaikymą. Tokių pat pusiau- 
svyros problemų turėjo ir daugelis Europos vyskupų. Vieni labiau lin- 
ko į tylėjimą ir neveiklumą, kiti — į kalbas ir veiksmus. 

Kauno arkivyskupo pagalbininkas vyskupas Vincentas Brizgys 
džiaugsmingai sutiko vokiečius Lietuvoje. Jis buvo jaunas vyras, rū- 
pinęsis kasdieniais Bažnyčios reikalais vietoj sirguliuojančio arki- 
vyskupo Juozapo Skvirecko. Brizgys negalėjo nežinoti apie įvykius 
nedidelėje Lietuvos teritorijoje ir apie masišką lietuvių dalyvavimą 
žydų šaudymuose. Kaip tik tuomet, kai žudynės įgavo didžiausią mas- 
tą, jis uždraudė Lietuvos dvasininkams teikti bet kokią pagalbą žy- 
dams.22 "Tačiau Kauno žydų tarybos sekretorius savo dienoraštyje 
mini, kad dar 1941 metų liepos mėnesį Brizgys kalbėjosi su buvusiu 
Lietuvos kariuomenės kapelionu rabinu Šmueliu Aba Sniegu. 1943 
metų pavasarį, kai lietuvių entuziazmas dėl vokiečių valdžios gero- 
kai priblėso, Brizgys vėl susitiko su Sniegu. Šįkart jis patvirtino žinias 
apie neseniai įvykusius masinius šaudymus Vilniaus apylinkėse, bet 
kartu pareiškė tikįs, kad nieko panašaus nenutiks Kaune. Rabinui 
Sniegui pasiteiravus apie galimybę slėpti žydų vaikus vienuolynuose, 

vyskupas atsakė, kad šios įstaigos praktiniuose reikaluose esančios 
savarankiškos, o vienuolynų vyresnybė nepasižyminti ypatingu gai- 
lestingumu ir meile. 

Lvovo metropolitas Andrejus Šeptyckis, vadovavęs Vakarų Ukrai- 
nos Unitų bažnyčiai, taip pat džiaugėsi vokiečių atėjimu. Šeptyckis 
buvo visa galva pasinėręs į politiką. Nors senas ir prikaustytas prie 
invalido vežimėlio, jis karštligiškai troško Ukrainos nepriklauso- 
mybės ir svajojo išplėsti savo Bažnyčios įtaką didžiosiose Ukrainos 
žemėse, kuriose iki Rusijos perversmo vyravo stačiatikybė. Netikėtas 
Vokietijos armijos įsiveržimas 1941 metais atvėrė šią galimybę ir ke- 
lerius metus metropolitas priiminėdavo vokiečių pareigūnus širdin- 
giems pokalbiams. Ypač noriai jis bendravo su gubernatoriumi Otto 
Wžchteriu. Prieš tapdamas dvasininku, grafas Šeptyckis tarnavo Aust- 
rijos-Vengrijos armijos kavalerijoje, o kilmingoje šeimoje gimusio 
Wžchterio tėvas kadaise buvo katalikiškos Austrijos generolas. Tačiau 
Šeptyckis nesijautė visiškai ramus. Jis negalėjo ignoruoti vokiečių 
vykdomų žydų žudymų Galicijoje ir labiau į rytus nutolusiose Ukrai- 
nos teritorijose. Jį labai trikdė ukrainiečių milicijos dalyvavimas šio- 
se operacijose, be to, jo karštas būdas neleido jam sėdėti rankas 
sudėjus. 

1942 metų rugpjūčio mėnesį Šeptyckis parašė apie visus įvykius 
pačiam Himmleriui. Netrukus po to jis išsiuntė ilgą ranka rašytą 
laišką popiežiui. Šiame 1942 metų rugpjūčio 29-31 diena datuota- 
me laiške jis pavadino vokiečių okupantų valdymą purvinu teroro 
režimu, dar šėtoniškesniu nei bolševikų santvarka. Jo regione jau esą 
nužudyta daugiau nei du šimtai tūkstančių žydų. Kijeve 17 Ukrainos 
kaimuose žudomi vyrai, moterys ir vaikai. Jis piktinęsis šiais nusi- 
kaltimais savo ganytojiškuose laiškuose, bet, „savaime suprantama", 
jie buvę konfiskuoti, todėl jis ryžęsis parašyti Himmleriui. 

Popiežiui nebereikėjo kurti atsakymo. Tarsi nujausdamas Šeptyckį 
kamuojančias mintis, jis tai jau buvo padaręs rugpjūčio 26 dieną. Sa- 
vo laiške, atkeliavusiame į Lvovą po kelių savaičių, Pijus XII citavo 
26 (27) psalmę: „Dominus illuminatio mea, et salus mea, guem time- 
bo? Dominus protector vitae meae, a guo trepidabo?“ („Viešpats — 
mano šviesa, Gelbėtojas mano: ko man bijotis? Viešpats gina mano 

gyvybę: ko man drebėti?“). Jis patarė Šeptyckiui iškęsti negandas ap- 
sišarvavus romia kantrybe. Metropolitas, kuris nemokėjo kantriai 
kęsti negandų, vėliau savo įtūžį išliejo dar sykį — šįkart ukrainiečiui, 
Prancūzijoje kolaboravusiam su vokiečiais.24 

Monsinjoras Aloisas C. Hudalis buvo vokiečių bendruomenės Ro- 
moje titulinis vyskupas. Jo bažnyčia miesto centre vadinosi Santa Ma- 
ria dell'Anima. Hudalis gimė 1885 metais Austrijos mieste Grace bat- 
siuvio šeimoje, 1908 metais tapo kunigu ir tęsė teologijos studijas, 
vėliau pradėjo rašyti knygas šiuolaikinėmis ir klasikinėmis temomis. 
Šiuose darbuose esama nemaža minčių, atspindinčių nacistinį požiūrį 
į žydus kaip materialios naudos siekiančius savanaudžius, kurie uni- 
versitetuose, profesinėje veikloje, kine, spaudoje ir teatre virto do- 
minuojančia ir pražūtinga jėga. Ketvirtajame dešimtmetyje jis sakė, 
kad dabar vokiečiai ir žydai nebesidalysią valdžia. Hudalio įsitikini- 
mai buvo taip gerai žinomi Italijos Bažnyčios vadovams, kad vieną- 
kart per 1939 metų šv. Kalėdas jis gavo iš Vatikano laišką su užrašų 
ant voko “Dell'Anima arijų parapijai“. Per karą Hudalis nuolatos 
meldėsi už Vokietijos pergalę. Italijai pralaimėjus, jos pasirašytas 
paliaubas su antifašistine koalicija jis laikė išdavyste. Kai buvo su- 
triuškinta pati Vokietija, vyskupas ne vienam naciui padėjo pabėgti 
su padirbtais dokumentais, o pasislėpęs nuo teisingumo gubernato- 
rius Wachteris mirė ant jo rankų. 

"Tačiau vieną 1943 metų spalio rytą būtent pas Hudalį atėjo po- 
piežiaus sūnėnas Carlo Pacelli, kad praneštų jam apie ką tik Romoje 
prasidėjusius Italijos žydų areštus. Hudalis nedelsdamas parašė laišką 
miesto komendantui Vokietijos armijos generolui Raineriui Stahe- 
liui prašydamas jo įsakyti, kad tučtuojau būtų nutraukti šie masiniai 
areštai, nes kitaip popiežius galįs įsikišti viešai ir padaryti žalos Vo- 
kietijai.25 

Pačioje Vokietijos sostinėje Berlyne ligotas septintąją dešimtį ei- 
nantis dvasininkas Bernhardas Lichtenbergas, tuometinis šv. Jadvy- 
gos katedros klebonas, gavo vyskupo Konrado von Preysingo pave- 
dimą materialiai ir dvasiškai padėti persekiojamiems žmonėms, ypač 
į katalikybę atsivertusiems žydams. Lichtenbergas dirbo be buhalte- 
rinės apskaitos ar kvitų, tiesiog rinkdamas drabužius ir maisto kor- 

teles. Nuo pat 1938 metų lapkričio 10 dienos pogromo jis kas va- 
karą garsiai melsdavosi už nearijų kilmės krikščionis ir žydus. Skai- 
tomų tekstų paraštes jis išmargindavo tokiomis pastabomis kaip: „Ne- 
sileiskite klaidinami“ (Tūuschet euch nicht) ir „Tai turi būti pasakyta“ 
(Das mup gesagt werden). 1941 metų rugpjūčio 29 dieną jo maldą nu- 
girdo dvi jaunos moterys ir įskundė jį gestapui. Lichtenbergas buvo 
areštuotas 1941 metų spalio 23 dieną ir tardomas trylika valandų. 
Jis nieko neneigė, tačiau bandė gintis, esą kalbėdavęs tik maldas, o 
pamokslų nesakydavęs, be to, rytinėje maldoje minėdavęs ir Hitlerį. 
Jis taip pat pasisiūlė lydėti žydus, deportuojamus į Lodzės getą, kad 
galėtų pasirūpinti tarp jų esančiais katalikais. Tačiau kančių taurė jo 
neaplenkė. Lichtenbergą apkaltino viešosios ramybės drumstimu iš 
sakyklos ir nuteisė kalėti dvejus metus. Kalėjime, į kurį buvo užda- 
rytas 1942 metų gegužės 29 dieną, jis numetė trisdešimt du kilo- 
gramus svorio. Jis buvo paleistas anksčiau laiko, 1943 metų spalio 
23 dieną, tačiau ne tam, kad grįžtų namo, o kad būtų išvežtas į Da- 
chau. Kelionėje Lichtenbergas susirgo ir buvo nugabentas į ligoninę. 
Jo valanda išmušė. Jis gavo paskutinį patepimą ir 1943 metų lapkri- 
čio 3 dienos rytmetį mirė.2? 

1941 ir 1942 metais užimtų pareigų. Po daugelio metų jis stojo prieš JAV teis- 
mą, žr. United States v. Kazys Palciauskas, 559 F. Supp. 1294, 1983. 

!š Vilniaus savivaldybės Apgyvendinimo skyriaus raštas, pasirašytas burmistro Ka- 
rolio Dabulevičiaus ir skyriaus viršininko A. Bockaus, Vilniaus miesto komisa- 
rui (Gebietskommissar) Hansui Hingstui, 1941 rugsėjo 17, Lietuvos centrinis vals- 
tybės archyvas, fondas 643-s, aprašas 3, byla 4083. 

'9 Tvarkos policijos viršininkas Kurtas Daluege 1943 metų vasario 1 dienos 
raporte pranešė, kad 1942 metų pabaigoje Generalinėje gubernijoje buvo 
14 297 lenkai policininkai, Niurnbergo proceso dokumentas NO-2861. De- 
šiniųjų pažiūrų ekstremistai Lenkijoje priklausė „rezistencijos“ judėjimui. Jų 
elgesys su žydais, pabėgusiais į miškus, būtų atskira tema. 

20 Apie lenkų policijos sargybą prie Varšuvos geto sienos žr. Heinzo Auerswaldo 
(geto komisaro) ir Waldemaro Schėno (Varšuvos srities Vidaus reikalų de- 
partamento darbuotojo) pokalbio medžiagą, 1941 lapkričio 8, Yad Vashem 
memorialo mikrofilmas JM 1112. Apie padėtį kaimo vietovėse žr. Liublino sri- 
ties tvarkos policijos viršininko raportą, 1943 birželio 6, Liublino valstybinis 
archyvas (Archiwum Panūstwowe w Lublinie), Ortskommandantur 1/524 
kolekcija, sign. 14. Raporte pasakojama, kad Karčėmiskos lenkų policijos pat- 
ruliai, pastebėję penkiasdešimt iš Poniatovos darbo stovyklos pabėgusių žydų, 
du vyrus užmušė ir vieną moterį sužeidė. 

2! Žr. Himmlerio nurodymus aukštesniesiems SS ir policijos vadams Hansui Adol- 
fui Prūtzmannui, Friedrichui Jeckelnui ir Erichui von dem Bach bei Liublino 
SS ir policijos vadui Odilo Globocnikui, 1941 liepos 25, JAV nacionalinis ar- 
chyvas, Record Group 242, T 454, Roll 100. 

22 Centro armijų grupės užnugario vado ir Generalinio štabo viršininko įsaky- 
mas, pasirašytas pulkininko Freiherrio Rūdto von Collenbergo, 1942 vasario 
12, JAV nacionalinis archyvas, Record Group 242, T 501, Roll 15. 

23 Sovietų skaičiavimais, teritorijoje su pokario Ukrainos SSR sienomis ukrai- 
niečių skaičius 1939 metų pradžioje buvo 35 611 000 žmonių, Joint Economic 
Committee, konferencija tema „Dimensions of Soviet Power“, 1962 gruodžio 
10 ir 11, 87th Cong., 2d sess., pp. 586—587). Be to, keli šimtai tūkstančių 
ukrainiečių gyveno gretimame Liublino rajone, tapusiame viena iš Genera- 
linės gubernijos sričių. Ši teritorija nei prieš karą, nei po karo sovietams ne- 
priklausė. Vokietijos okupuota Ukrainos SSR buvo padalyta taip: Galicija (Len- 
kijos teritorija iki 1939 metų rugsėjo) atiteko Generalinei gubernijai; Volynė 
(taip pat buvusi Lenkijos teritorija) ir kiti Vakarų Ukrainos regionai (kartu su 
Kijevu) — civiliniam Ukrainos reicho komisariatui (Reichskommissariat); Rytų 
Ukrainą (kartu su Charkovu) kontroliavo vokiečių armija, o žemes tarp Dnest- 
ro ir Bugo (kartu su Odesa) — rumunų civilinė administracija. 

24 Vokiečių 1942 metų rugsėjo 15 dienos duomenimis, Galicijos srityje gyveno 
3247 353 ukrainiečiai ir 955 821 lenkas, Lvovo srities archyvas, fondas 35, 
aprašas 9, byla 47. Trečia pagal gausumą gyventojų grupė — žydai — kaip tik 
tuo metu buvo naikinama. 

25 Katzmanno projektas, pristatytas per susitikimą Lvove su generaliniu guber- 
natoriumi Franku, 1941 spalio 21, Franko dienoraštis, JAV nacionalinis archy- 
vas, Record Group 238, T 992, Roll 5. 

26 Lvovo ukrainiečių policijos korespondencija, 1942 balandis-—birželis, Lvovo 
srities archyvas, fondas 12, aprašas 1, byla 38. Žr. taip pat Michael Hanusiak, 
Lest We Forget, Toronto, 1976, ypač dokumentų faksimiles, patvirtinančias Lvo- 
vo ukrainiečių policijos nuovados dalyvavimą įvykiuose, p. 146, 148, 178, 202. 
Apie Stanislavo ukrainiečių policininko kilmę ir karjerą žr. United States v. 
Bohdan Kozų, 540 F. Supp. 25, 1982. 

27 Gomelio 551-osios karo lauko komendantūros (Feldkommandantur) įsakymas 
merams, pasirašytas leitenanto Laubo, 1941 rugsėjo 4, JAV nacionalinis archy- 
vas, Record Group 242, T 315, Roll 1671. Po patikrinimo Pietų armijų grupės 
užnugaryje majoro Mūnchau 1941 spalio 23 dienos raporte rašoma, kad Zolo- 
tonošos meras įkūrė ukrainiečių miliciją, JAV nacionalinis archyvas, Record 
Group 242, T 501, Roll 6. 1941 metų gruodžio 18 dieną 197-oji karo lauko ko- 
mendantūra pranešė, kad Zolotonošoje buvo nužudyti šeši šimtai žydų, ibidem. 

28 Žr. Pietų armijų grupės užnugario vado 1941 metų liepos 11 dienos įsakymą, 
Vokietijos federalinis archyvas, RH 22/5, ir jo 1941 metų liepos 22 dienos įsa- 
kymą, JAV nacionalinis archyvas, Record Group 242, T 501, Roll 5. 

29 Aukštesniojo SS ir policijos vado Jeckelno (tuomet Pietų armijų grupės terito- 
rijoje) 1941 metų liepos 6 dienos įsakymas, Vokietijos federalinis archyvas, RH 
22/5, ir korespondencija su tikslia regiono statistika, Vokietijos federalinis ar- 
chyvas, R 19/121 ir R 19/122, prasidedanti Ukrainos tvarkos policijos vado 
(Befehlshaber) generolo majoro von Oelhafeno pasiūlymu Tvarkos policijos vy- 
riausiajai valdybai, 1941 spalio 12, R 19/121. 

** Pranešimas apie Schutzmannschaft sudėtį pagal 1942 metų liepos 1 dienos duo- 
menis, Vokietijos federalinis archyvas, R 19/266. 

3! Iš viso miestuose buvo 49 karininkai ir 459 puskarininkiai; visoje teritorijo- 
je — 230 karininkų ir 2128 puskarininkiai (ibidem). 

32 Bresto srities žandarmerijos vado (Gendarmeriegebietsfiihrer) leitenanto Deuer- 
leino raštas Lucko žandarmerijos viršininkui (Kommandeur), 1942 spalio 6, JAV 
nacionalinis archyvas, Record Group 242, T 454, Roll 102. 

33 Vyriausioji reicho saugumo valdyba, IV-A-1, operatyvinis pranešimas nr. 106, 
1941 spalio 7, Niurnbergo proceso dokumentas NO-3140. Žydai buvo sušau- 
dyti 1941 metų rugsėjo 18 dieną. 

34 Vyriausioji reicho saugumo valdyba, IV-A-1, operatyvinis pranešimas nr. 80, 
1941 rugsėjo 11, Niurnbergo proceso dokumentas NO-3154. 

3 Sonderkommando 11a 1941 metų rugpjūčio 22—-rugsėjo 10 dienos ataskaita, 
Niurnbergo proceso dokumentas NOKW-636. 

36 Vyriausioji reicho saugumo valdyba, IV-A-1, operatyvinis pranešimas nr. 88, 
1941 rugsėjo 19, Niurnbergo proceso dokumentas NO-3149. Žmonės buvo 
sušaudyti 1941 metų rugsėjo 6 dieną. 

37 Kachovkos miesto komendantūros (Oriskommandantur) raštas į 553-ąją armi- 
jos užnugario zoną ir kopija 810-ajai karo lauko komendantūrai (Feldkomman- 
dantur), 1941 spalio 20, Niurnbergo proceso dokumentas NOKW-1598. 

38 Vyriausioji reicho saugumo valdyba, IV-A-1, operatyvinis pranešimas nr. 119, 
1941 spalio 20, Niurnbergo proceso dokumentas NO-3404. 

39 Šį argumentą naudojo Einsaizkommando 6, žr. Vyriausioji reicho saugumo val- 
dyba, IV-A-1, operatyvinis pranešimas nr. 81, 1941 rugsėjo 12, Niurnbergo 
proceso dokumentas NO-3154. 

*0 Žr. leitenanto Deuerleino raportus iš Bresto, 1942 spalio 6 ir 10, JAV naciona- 
linis archyvas, Record Group 242, T 454, Roll 102. 

*1 1942 metų liepos 1 dienos ataskaita apie policijos sudėtį, Vokietijos federa- 
linis archyvas R 1/266. Iš viso aštuoniolikoje su puse batalionų buvo 6671 
žmogus, įskaitant 115 karininkų ir 779 puskarininkius. 2-asis (Lakštingalos) 
batalionas, suformuotas Generalinėje gubernijoje prieš invaziją į SSRS, taip 
pat buvo sudarytas iš ukrainiečių. Vėliau batalionų padaugėjo dvigubai. Žr. 
Hans-Joachim Neufeldt, Jūrgen Huck, Georg Tessin, Zur Geschichte der Ord- 
nungspolizei: 1936-1945, Koblenz, 1957, II dalis (autorius Tessinas). 

*2 Žr. Koblenco žemės teismo nuosprendį Carlui Zenneriui ir Hansui Herman- 
nui Remmersui, 1961 birželio 12, 9 Ks 1/61. Taip pat žr. Vyriausioji reicho sau- 
gumo valdyba, IV-A-1, operatyvinis pranešimas nr. 140, 1941 gruodžio 1, 
Niurnbergo proceso dokumentas NO-2831. Generalinės srities (Generalbezirk) 
„Weissruthenia“ generaliniam komisaru: Wilhelmui Kube nepatiko ginkluoti 
ukrainiečiai jo valdose. Jo nuomonę Reicho okupuotų rytų kraštų ministerijos 
gauleiteris Alfredas Meyeris perdavė Reinhardui Heydrichui (žr. jų diskusijos 
medžiagą, 1941 spalio 4, JAV nacionalinis archyvas, Record Group 242, T 976, 
Roll 28). 

* Adalbert Rūkerl, NS-Vėernichtungslager, Mūnchen, 1977, p. 122—123, 207, taip 
pat buvusių vokiečių sargybinių parodymai Belžeco byloje, 1 Js 278/60, t. 7, 
p. 1254—1288, 1311-1331, 1409-1435, ir Sobiboro byloje, 45 Js 27/61, t. 3, 
p. 520—523. 

* Žr. SS ir policijos vado Jūrgeno Stroopo, organizavusio puolimą prieš getą, 
pranešimą aukštesniajam SS ir policijos vadui Krūgeriui, 1943 gegužės 16, 
Niurnbergo proceso dokumentas PS-1061. 1943—1944 metų žiemą kai ku- 
rių Ukrainos dalinių nuotaikos pasikeitė ir jų patikimumas gerokai su- 
mažėjo. Žr. korespondenciją (su pridedamais pavardžių sąrašais) apie šimtą 
žmonių iš 60-ojo (ukrainiečių) bataliono priverčiamųjų darbų stovykloje, 
JAV holokausto memorialinio muziejaus archyvas, Record Group 22.03 
(Baltarusijos centrinis valstybinis archyvas, mikrofilmas 3, fondas 389, ap- 
rašas 1, byla 2). 

* Reguliariąsias baltarusių Schutzmannschaft pajėgas 1942 metų viduryje sudarė 
4580 žmonių (žr. pranešimą apie Schutzmannschaft sudėtį, Vokietijos federali- 
nis archyvas, R 19/266). 

* Leitenanto Maxo Eibnerio pranešimas per žandarmerijos vadovybę (Gendar- 
mene Haupimannschaft) Weassruthenia regiono (civilių administruojama Balta- 
rusijos teritorija) žandarmerijos viršininkui (Kommandeur der Gendarmenie), 
1942 lapkričio 4, JAV holokausto memorialinio muziejaus archyvas, Record 
Group 22.03 (Baltarusijos centrinis valstybinis archyvas, mikrofilmas 4, fon- 
das 389, aprašas 1, byla 3). 

*7 Žandarmerijos vado Eibnerio pranešimas (nepasirašytas) žandarmerijos 
viršininkui per žandarmerijos vadovybę, 1942 rugpjūčio 26, Zentrale Stelle 
der Landesjustizverwaltungen in Ludwigsburg, UdSSR kolekcija, 245c, 
p. 90-91. 

48 Žr., pavyzdžiui, Eibnerio 1943 metų vasario 5 dienos pranešimą, JAV holo- 
kausto memorialinio muziejaus archyvas, Record Group 22.03 (Baltarusijos 
centrinis valstybinis archyvas, mikrofilmas 4, fondas 387, aprašas 1, byla 3). 
Baltarusijos rytinėje dalyje veikė rusų pagalbinė policija, priklausiusi armijos 
jurisdikcijai. Žr. 221-osios saugumo divizijos operatyvinio skyriaus (Sicherungs- 
division 221/Ia) 1941 metų spalio 27 dienos pranešimą Centro armijų grupės 
užnugario vadui, kuriame minima rusų policija, sauganti žydus Klincuose, JAV 
nacionalinis archyvas, Record Group 242, T 315, Roll 1668. Teritorijoje tarp 
Baltarusijos ir Maskvos žydų gyventojų buvo mažiau, ir didelė jų dalis pasi- 
traukė kartu su Raudonąja armija. 

*2 Sovietų Sąjungoje atliktais tautybių skaičiavimais, 1939 metais teritorijoje, ap- 
i1mančioje pokario SSRS sienas, gyveno 1 143 000 estų, 1 628 000 latvių ir 
2 032 000 lietuvių Joint Economic Committee, konferencija tema „Dimensions 
of Soviet Power“, p. 586—-587. 

*? Aštuonioliktoji armija pasiūlė panaudoti saviems tikslams provokiškų nacio- 
nalistinių organizacijų narius ir buvusius Baltijos šalių kareivius, kurie pra- 
sidėjus karui nestojo prieš Vokietiją. Žr. Aštuonioliktosios armijos, Ic AO (žval- 
gyba) Ou 2 įsakymą, 1941 liepos 9, JAV nacionalinis archyvas, Record Group 
242, T 315, Roll 574. 

>! 1942 metų liepos 1 dieną bendras žmonių skaičius Baltijos šalių Schutzmann- 
schaft (neskaitant penkių armijoms priskirtų batalionų) buvo 115 034, o 
Ukrainos Schutzmannschafl pajėgose (neskaitant vieno kariuomenei priskirto 
bataliono) — 435 469. Iš to skaičiaus atėmus gaisrininkus ir vadinamąsias 
Hulfsschutzmannschaften (pagalbines policijas), Baltijos regiono policininkų liktų 
34 229, ukrainiečių — 34 595. Estų, latvių ir lietuvių policija kartu turėjo 54 
batalionus, ukrainiečių — 18,5 bataliono (čia neskaičiuojami armijos žinioje 
buvę batalionai). Baltijos šalių Schutzmannschaft buvo 3 Yo karininkų, ukrainie- 
čių — mažiau negu 1 fo karininkų, žr. 1942 metų liepos 1 dienos ataskaitą apie 
Schutzmannschaft sudėtį, Vokietijos federalinis archyvas, R 19/266. 

Generolo Franzo von Rogueso 1941 metų rugsėjo 20 dienos įsakymas, kuriuo 
ankstesnis, tik Latvijai taikytas, 1941 metų rugpjūčio 3 dienos draudimas išple- 
čiamas visam regionui, JAV holokausto memorialinio muziejaus archyvas, Re- 
cord Group 22.03 (Baltarusijos centrinis valstybinis archyvas, mikrofilmas 4, 
fondas 389, aprašas 1, byla 3). Dar per 1941 metų liepos 8 dienos susitikimą 
su Šiaurės armijų grupės vadu feldmaršalu Wilhelmu Ritteriu von Leebu ge- 
nerolas von Roguesas skundėsi dėl lietuvių organizuojamų žydų žudynių Kau- 
ne. Tuomet von Roguesas išreiškė savo abejones, ar apskritai yra veiksmingi 
tokie žydų žudymai ir siūloma visų žydų vyrų sterilizacija, žr. Leebo dienoraštį, 
Helmuto Krausnicko cituojamą knygoje: Helmut Krausnick, Heinrich Wil- 
helm. Die Trupbe des Weltanschauungskrieges, Stuttgart, 1981, p. 207—208. 
Vyriausioji reicho saugumo valdyba, IV-A-1, operatyvinis pranešimas nr. 111, 
1941 spalio 12, Niurnbergo proceso dokumentas NO-3155. Taip pat žr. Sand- 
bergerio parodymus JAV kariniam tribunolui, byla nr. 9, 1947 lapkričio 12-17, 
angliškai iššifruota stenograma p. 2213—2220, 2348-2349, 2381 —2392. Estai 
neminimi tarp šaudžiusiųjų Pskove. Einsaizgrubpe A pranešimo projekte in- 
formuojama, kad iš viso nužudyti 963 Estijos žydai, ir pareiškiama, kad Estija 
nuo žydų esanti išvaduota, 1942 vasaris, Niurnbergo proceso dokumentas 
PS-2273. 

"Transportas iš Terezino (vokiškai vadinto Theresienstadt) ir Berlyno yra pa- 
žymėtas traukinių tvarkaraštyje, sudarytame per geležinkelininkų Rytų gene- 
ralinės vadovybės (Generalbetriebsleitung Ost) konferenciją, 1942 rugpjūčio 6, 
JAV holokausto memorialinio muziejaus archyvas, Record Group 22.03 (Bal- 
tarusijos centrinis valstybinis archyvas, mikrofilmas 2, fondas 378, aprašas 1, 
byla 784). Buvo numatyta, kad traukiniai į Raasiku išvyks atitinkamai rugsėjo 
1 ir 10 dieną. H.G. Adleris knygoje Theresienstadt, Tūbingen, 1960, p. 52—53, 
tvirtina, kad keturiasdešimt penkios merginos liko gyvos. Žudynių detalės 
atpasakotos liudytojų parodymuose, žr. sutrumpintą Mere kaltinamąjį aktą, 
1961 kovo 10, ir Estijos Aukščiausiojo teismo nuosprendžio tekstą (datos nėra), 
in Raul Kruus, People, Be Watchful, Tallinn, 1962. Kruusas taip pat pateikia 
bendro vokiečių ir estų padalinio Sonderkommando 1a 1942 metų liepos 1 die- 
nos struktūros plano faksimilę, ibidem, p. 202— 203. 


5 Žr. išlikusių gyvų liudytojų pasakojimus, in Ilya Ehrenburg, Vasily Grossman, 


eds., The Black Book, p. 390—398. Taip pat žr. Kloogoje nužudytų lavonų foto- 
grafijas Kruuso knygoje Pzople, p. 196. Žudikų tautybė, išskyrus kelis vokie- 
čius, nebuvo nustatyta. 

1940 metais Sovietų Sąjungos užgrobta Lietuva nebeturėjo Klaipėdos uosto 
(Memelio), kuris priklausė Vokietijai iki Pirmojo pasaulinio karo pabaigos ir 
kurį Hitleris atsiėmė 1939 metų kovo mėnesį. Vilnius tarpukario laikotarpiu 
buvo Lenkijos miestas. 1939 metų rugsėjo mėnesį jis atiteko Sovietų Sąjungai. 
1940 metų birželio mėnesį sovietams aneksavus Lietuvą, Vilnius buvo atiduotas 
Lietuvos SSR (Lietuvos Respublikai perduotas 1939 metų spalio mėnesį. — Red.) 

57 Vyriausioji reicho saugumo valdyba, IV-A-1, operatyvinis pranešimas nr. 12, 
1941 liepos 4, Niurnbergo proceso dokumentas NO-4529. 

?8 Vyriausioji reicho saugumo valdyba, IV-A-1, operatyvinis pranešimas nr. 8, 
1941 birželio 30, Niurnbergo proceso dokumentas NO-4543. Einsatzgrupbpe A 
vado (Stahleckerio) pranešimas, 1941 spalio 15, Niurnbergo proceso doku- 
mentas L-180. 

*9 Vyriausioji reicho saugumo valdyba, IV-A-1, operatyvinis pranešimas nr. 19, 
1941 liepos 11, Niurnbergo proceso dokumentas NO-2934. 

60 Lietuvos centrinis valstybės archyvas, fondas 689, aprašas 1, byla 20. 

*! Vyriausioji reicho saugumo valdyba, IV-A-1, operatyvinis pranešimas nr. 88, 
1941 rugsėjo 19, Niurnbergo proceso dokumentas NO-3149. 

62 Žr. B. Baranauskas, K. Rukšėnas, red., Dokumentai kaltina, Vilnius, 1970, ypač 
p. 161-167, 216-223. Žydų amžininkų požiūris į lietuvius kolaborantus 
matyti laiške, rašytame besislapstančio Chonės Bojarskio. Bojarskis gyveno 
Butrimonyse, į pietus nuo Kauno. Nei jis pats, nei jo šeima neliko gyvi. Jo 
laiškas, surastas po karo, buvo dukart perrašytas. Sugretinus abi kopijas, buvo 
atliktas vertimas ir su pastabomis bei paaiškinimais paskelbtas straipsnyje: 
Nathan Cohen, „The Destruction of the Jews in Butrimonys as Described in a 
Farewell Letter from a Local Jew“, Holocaust and Genocide Studies, vol. 4, 1989, 
p. 357—375. Laiške lietuviai, dalyvavę suiminėjant ir šaudant žydus, vadinami 
baltaraiščiais „partizanais“ (kabutėse) ir banditais (be kabučių). Laiško stilius 
primena hebrajiškus viduramžių metraščius. 

63 403-iosios saugumo divizijos, Ia, karo dienoraštis, 1941 liepos 25, JAV nacio- 
nalinis archyvas, Record Group 242, T 315, Roll 2206. Taip pat žr. Budreckis, 
The Lithuanian National Revolt, p. 79-82. 

6* Vyriausioji reicho saugumo valdyba, IV-A-1, operatyvinis pranešimas nr. 21, 
1941 liepos 13, Niurnbergo proceso dokumentas NO-2937. 

> Antano Iškausko pranešimas tvarkos policijos viršininkui (Kommandeu7), 1941 
rugsėjo 9, Lietuvos centrinis valstybės archyvas, fondas 689, aprašas 1, byla 20. 

69 Aukštesniojo SS ir policijos vado Jeckelno galutinė ataskaita apie „Drugio ope- 
raciją , 1942 lapkričio 6, Niurnbergo proceso dokumentas PS-1113. Operaci- 
Joje dalyvavo 3-iasis ir 15-asis batalionai. Kartu buvo vienas ukrainiečių ir ke- 
turi latvių batalionai. 

67 1942 metų liepos 1 dienos duomenimis, Maidaneko stovykloje tuomet budėjo 
2-asis lietuvių batalionas (žr. 1942 metų liepos 1 dienos ataskaitą apie Schut- 
zmannschaft sudėtų, Vokietijos federalinis archyvas, R 19/266). Vėliau buvo pa- 
siųstas 252-asis batalionas (žr. Krūgerio raštą Himmleriui, 1943 liepos 7, 
Himmlerio byla, aplankas 94, Kongreso biblioteka). 

68 Žr. Andrew Ezergailio mokslinį pranešimą „Kas žudė Latvijos žydus?“, perskai- 
tytą Cornellio universiteto konferencijoje antisemitizmo tematika, 1986 ba- 
landžio 8—10, ir Margers Vestermanis, „Der lettische Anteil an der 'End- 
lėsung“, in Uwe Backes, Eckhard Jesse, Rainer Zitelmann, Hg., Die Schatten 
der Vergangenheit, Frankfurt am Main, 1990, p. 426—449. 

69 Papulkininkio Voldemaro Veiso (einančio Latvijos vidaus reikalų generalinio 
direktorato Vidaus saugumo skyriaus vedėjo pareigas) raštas Latvijos SS ir 
policijos vadui (Schrėderiui), 1942 sausio 7, Vokietijos federalinis archyvas 
R 92/519. 

"0 Apie Arają žr. Hamburgo teismo jam paskelbtą nuosprendį, 1979 gruodžio 21, 
(37) 5/76. Taip pat žr. Andrew Ezergailio pranešimą „Sonderkommando Arajs“ 
Devintojoje tarptautinėje baltų studijų konferencijoje Skandinavijoje, Stokhol- 
me, 1982 birželio 3—4. 

"! Vyriausioji reicho saugumo valdyba, IV-A-1, operatyvinis pranešimas nr. 24, 
1941 liepos 16, Niurnbergo proceso dokumentas NO-2938. 

"2 Reinhardo Wienerio (tuo metu tarnavusio Vokietijos kariniame jūrų laivyne; 
1969 metų gruodžio 15 dienos parodymai Erhardo Grauelio (Einsatzkommando 
2) byloje Hanoverio teisme, 2 Js 261/60. Wieneris, slapta susukęs trumpą fil- 
mą apie šiuos šaudymus, nusikaltimo vietoje matė maždaug du šimtus žiūrovų. 

73 Vyriausioji reicho saugumo valdyba, IV-A-1, operatyvinis pranešimas nr. 24, 
1941 liepos 16, Niurnbergo proceso dokumentas NO-2938. 

“ 281-osios saugumo divizijos VII skyriaus (karinės valdybos) raštas, projekte pa- 
sirašytas generolo leitenanto Friedricho Bayerio, Šiaurės armijų grupės užnu- 
gario vadui, 1941 liepos 27, JAV nacionalinis archyvas, Record Group 242, 
T 315, Roll 1871. Tuo metu aukų skaičius buvo nuo trijų iki keturių tūkstančių. 

"5 Vyriausioji reicho saugumo valdyba, IV-A-1, operatyvinis pranešimas nr. 40, 
1941 rugpjūčio 1, Niurnbergo proceso dokumentas NO-2950. 

"6 Stahleckerio ataskaita, 1941 spalio 15, Niurnbergo proceso dokumentas L-180. 

"7 Stahleckerio ataskaitos juodraštis be tikslios datos (1942 metų vasaris), Niurn- 
bergo proceso dokumentas PS-2273. 

"8 Žr. Arajo bylos kaltinamąjį aktą, 1976 gegužės 10, 141 Js 534/60, ir teismo 
nuosprendį, 1979 gruodžio 21, (37) 5/76. Taip pat žr. Rygos miesto ir uosto 
policininkų latvių paraiškas žydų geto baldams gauti, JAV nacionalinis archy- 
vas, Record Group 242, T 459, Roll 2. Keli policininkai pažymi dalyvavę „žydų 
akcijoje“. 

"*? Benjamino Edelsteino liudijimas (nedatuotas) tarp Arajo kaltinamajam aktui 
surinktų įkalčių, 141 Js 534/60, p. 6075-6097. 

50 Žr., pavyzdžiui, Baranovičių policijos viršininko (Hauptwachtmeister) Schultzo 
1942 metų spalio 18 dienos raportą, kuriame reiškiama padėka už latvių kuo- 
pos pagalbą nužudant du tūkstančius Stolbcų geto žydų, Zentrale Stelle der 
Landesjustizverwaltungen in Ludwigsburg, UdSSR kolekcija, 245c, p. 79—80. 
"Tuo metu Stolbcuose buvo dislokuotas 18-asis latvių policijos batalionas. 

81 22-asis ir 272-asis batalionas, žr. Tessino duomenis knygoje: Neufeldt, Huck, 
"Tessin, Zur Geschichte der Ordnungspolizei, T. II, p. 102, 107. 

*2 Žr. straipsnį apie Latvijos legioną, Latvju Enciklopėdija, Stockholm, 1952, sėj. 
34, p. 1288-1322, ir Visvaldis Mangulis, Latvia in the Wars of the 20th Century, 
Princeton Junction, 1983. Dauguma Rygos policininkų buvo evakuoti jūra. 

83 R. Saulio 1942 metų vasario 24 dienos skundas ir tolesnė korespondencija, 


-— 


» 


( 


> 


įskaitant Lobės 1942 metų balandžio 24 dienos laišką, Latvijos centrinis vals- 
tybinis istorijos archyvas, fondas 82, aprašas 2, byla 1. Remiantis pranešimais, 
Lobė buvo rastas pabėgęs į Švediją, o Osis atsidūrė Britanijoje, į kurią atkelia- 
vo per Švediją. 


ANTRA DALIS 


Aukos 


9. ŽYDŲ VADOVAI 


Waldemaro Schėno (Varšuvos distrikto Gyventojų perkėlimo skyriaus viršinin- 
ko, atsakingo už Varšuvos geto steigimą) raportas, 1941 sausio 20, Vokietijos 
federalinis archyvas, R 102 1/2. 

Heydricho įsakymas, 1939 rugsėjo 21, Niurnbergo proceso dokumentas 
PS-3363. Galicijoje daugelį žydų tarybų įsteigė patys žydai. Vokiečiai nutarė 
pareikalauti narių sąrašų, ketindami išbraukti netinkamus asmenis, žr. Gali- 
cijos apskričių vadovų (Kreishauptmannschaften) susirinkimo medžiagą, 1941 
rugsėjo 2, Glėwna Komisja Badania Zbrodni Hitlerowskich w Polsce, Josefo 
Būhlerio teismas Aukštajame liaudies tribunole, sign. 286, p. 104. 
Penkiolikos miestelių tarybų pirmininkų ir jų pavaduotojų sąrašai Liublino 
krašto vadovybėje (Kreishaupimannschaft) rodo, kad vidutinis šių žmonių amžius 
buvo trisdešimt septyneri metai ir būtų dar jaunesnis, jei atimtume tris didžiau- 
sias bendruomenes — Piaskus, Belžycus, Bžezinus, žr. 1939 metų lapkričio 28 
dienos sąrašą, Liublino valstybinis archyvas, Kreishauptmann Lublin-Land ko- 
lekcija, sign. 101, p. 9— 10. Belžycų taryba, kurią sudarė pagyvenę žydai, buvo 
išvaikyta kaip nekompetentinga, nes nesugebėjo nemokamai išlaikyti privers- 
tinio darbo jėgos įgyvendinant upės reguliavimo projektą, žr. Liublino srities 
Vandens ūkio inspekcijos (Wasseruirtschaflsinsbektion) raštą, pasirašytą inspek- 
toriaus Woltheimerio, Liublino krašto vadovui (Kreishaupimann) (dr. Polzerio 
dėmesiui), 1940 rugpjūčio 26, ibidem, sign. 102, p. 6. 

Apybraižas apie kelias žydų tarybas rytiniuose ir vakariniuose Europos regio- 
nuose galima rasti knygoje: Yisrael Gutman, Cynthia Haft, eds., Patterns of Je- 
wish Leadership in Nazi Europe, Jerusalem, 1979. Apie tarybų formavimą Len- 
kijoje žr. Isaiah Trunk, Judenrai, New York, 1972, p. 1-60. 

* Baecko gyvenimas iki 1933 metų smulkiai aprašomas knygoje: Leonard Ba- 
ker, Days of Sorrow and Pity, New York, 1978. 

6 Žr. daugiausia Reichsvertretung kolekciją, Leo Baecko instituto archyvas Niu- 
Jorke, AR 221. 

" Apie karo metus žr. Leo Baecko instituto mikrofilmą, Roll 66. 

š Apie šį valdžios perdavimo laikotarpį žr. Herbert Rosenkranz, Verfolgung und 
Selbstbehaupiung, Wien, Mūnchen, 1978, p. 1—72. 

? 1938 metų gegužės 8 dienos Eichmanno laiško Herbertui Hagenui tekstas, ibi- 
dem, p. 71—72. 

10 Žr. 1940 metų vasario 20 dienos ir 1941 metų spalio 5 dienos įrašus Czerniako- 
wo dienoraštyje (Raul Hilberg, Stanislaw Staron, Josef Kermisz, eds., The War- 
saw Diary of Adam Czerniakow, Briarcliff Manor, New York, 1979, p. 119-120, 
285). 

!! Plačiau apie Rumkowskio kilmę ir vadovavimo metodus žr. Leonard Tushnet, 
The Pavement of Hell, New York, 1972, p. 1—70, ir Shmuel Huppert, „King of 
the Ghetto“, Yad Vashem Studies, vol. 15, 1983, p. 125—157. Yra išlikęs maždaug 
milijono žodžių metraštis, rašytas gete Rumkowskio nurodymu, žr. svarbiausių 
ištraukų rinkinį knygoje: Lucjan Dobroszycki, ed., The Chronicle of the Lodz 
Ghetto, New Haven, 1984. Rumkowskio kalbų tekstai ir nedidelės ištraukos iš 
įvairių Lodzės geto gyventojų dienoraščių publikuojamos knygoje: Alan 
Adelson, Ralph Lapides, eds., Lodz Ghetto, New York, 1989. 

1? Šventinio posėdžio pirmųjų Bialystoko judenrato įkūrimo metinių proga ste- 
nograma, 1942 birželio 29 (žr. Yitzhak Arad, Yisrael Gutman, Abraham Mar- 
galiot, Documents on the Holocaust, Jerusalem, 1981, p. 264- 266). 

13 Visi Vilniaus žydų gyvenimo sukrėtimai vaizdingai aprašomi knygoje: Yitzhak 
Arad, Ghetto im Flames, New York, 1982. 

"4 Apie Genso asmenybę žr. Tushnet, The Pavement of Hell, p. 139—199, ir Arad, 
Ghetto in Flames, p. 125-—127, passim. 

15 Žr. Joseph Michman, „The Controversial Stand of the Joodse Raad in the 
Netherlands“, Yad Vashem Studies, vol. 10, 1974, p. 9—68. 

16 Žr. Jacgues Adler, The Jews of Paris and the Final Solution, New York, Oxford, 
1987, ir Cynthia Haft, The Bargain and the Bridle, Chicago, 1983. Mayer požiūrį 
į užsienio žydus Adleris komentuoja p. 84. 

'7 Apie Lambert'ą žr. Richard J. Cohen, The Burden of Conscience, Bloomington, 
Ind., 1987; Adler, The Jews of Paris; ir Haft, The Bargain. 

8 Žr. daugiausia Adler, The Jews of Paris. Lambert'o ir Helbronner pokalbis, vykęs 
1942 metų rugpjūčio pirmosiomis dienomis, atpasakojamas Lambert'o die- 
noraštyje, in Richard Cohen, ėd., Carnet d'un tėmoin, Paris, 1985, 1942 metų 
rugsėjo 6 dienos įrašas, p. 180. 

'9 Apie žydų Centralos įkūrimą ir Gingoldo vaidmenį žr. Bela Vago, „The Center 
of the Jews in Romania“, in Gutman, Haft, eds., Patterns of Jewish Leadership, 
p. 287—309. Apie Fildermano pageidautą atlygį užsienio valiuta žr. Gustavo 

Richterio memorandumą Vokietijos diplomatinei misijai, 1944 sausio 31, ir 
vokiečių perimtą žydų tarpusavio korespondenciją, JAV nacionalinis archyvas, 
Record Group 242, T 175, Roll 659 ir 660. 

20 Savo filosofiją Gingoldas apibendrino nedatuotoje ataskaitoje, kurios tekstas 
saugomas JAV nacionaliniame archyve, Record Group 242, T 175, Roll 661. 

2! Apie Gensą žr. Arad, Ghetto in Flames, p. 342—351, ir Tushnet, The Pavement of 
Hell, p. 176-177. 

22 Ištraukas iš Baraszo kalbos žr. Bylefeldo žemės teismo nuosprendyje prieš Wil- 
helmą Altenlohą ir kitus, 1967 balandžio 14, 5 Ks 1/65. Baraszo žodžiai apie 
Bialystoką, neseniai išryškėjusį tarp Lenkijos getų ir dydžiu nusileidžiantį tik 
Lodzei, buvo pasakyti turint omenyje masines Varšuvos žydų deportacijas per 
kelis ankstesnius mėnesius. 

23 1942 metų vasario 1 dieną pasakytos Rumkowskio kalbos tekstą žr. Adelson, 
Lapides, Lodz Ghetto, p. 208-211. 


10. PABĖGĖLIAI 


| Žr. Reichsvereinigung suvestinę ir statistinius duomenis, Leo Baecko instituto 
mikrofilmas, Roll 66. 

* Apie pabėgėlius parašyta daug veikalų. Intelektualai yra Lauros Fermi ty- 
rinėjimų objektas (žr. jos knygą Illustrious Immigrants, 2d ed., Chicago, 1971); 
be to, daugelis jų įtraukti į Encyclopaedia Judaica. Apie Anglijos imigrantus rašo 
Marion Berghahn, German-Jewish Refugees im England, New York, 1984. Emig- 
rantų, daugiau ar mažiau sėkmingai įsikūrusių Jungtinėse Valstijose, biografi- 
jas žr. Herbert Strauss, ed., Jewish Immigrants of the Nazi Period in the USA, 6 
vols., New York, Mūnchen, 1978—1987. Apie Vienos intelektualus kalbama 
knygoje: Paul Hofmann, Viennese, New York, 1988. 

3 Fritzą Haberį, kuris buvo atsižadėjęs žydų tikėjimo, išimties tvarka aplenkė ma- 
sinis atleidinėjimas iš pareigų, kadangi per Pirmąjį pasaulinį karą jis organiza- 
žydai nebegalėjo pasilikti laboratorijoje kartu su juo. Jis mirė 1934 metais. Vie- 
nas pusiau žydų kilmės mokslininkas Gustavas Herzas, kuris buvo sunkiai 
sužeistas 1915 metais, tęsė darbą firmoje „Siemens £ Halske“. Nielsas Bohras 
pabėgo iš Danijos 1943 metais. Otto Warburgas po karo sugrįžo į Vokietiją. 
Albertas Einsteinas emigravo dar 1932 metais. Pabėgėlių fizikų, chemikų ir 
matematikų vaidmuo kuriant atominės bombos projektus Jungtinėse Valstijo- 
se aprašytas knygoje: Richard Rhodes, The Making of the Atomic Bomb, New 
York, 1986. 

* Blocho laiško Leipcigo universiteto Filosofijos fakultetui faksimilė publikuoja- 
ma knygoje: Manfred Unger, Herbert Lang, eds., Juden in Leipzig, Leipzig, 
1988, puslapiai nenumeruoti. 

> Matter of Marburg v. Cole, Niujorko apeliacinis teismas, 1941, 286 NY 202, 36 
N.E. 2d 113. Apie kvalifikacijos patikrinimo egzaminą, kurį turėdavo laikyti 
pabėgėliai medikai, žr. Eric Kohler, „Relicensing Central European Physicians 
in the United States, 1933— 1945“, Simon Wesenthal Center Annual, vol. 6, 1989, 
p. 3—32. 

* Wolfgang Benz, Hg., Das Tagebuch der Herta Nathorff, Frankfurt am Main, 1988. 

' Berghahn, German-Jewish Refugees in England, p. 84, citata iš daktaro Stephe- 
no Westmano atsiminimų. 

* Nathan Reingold, „Refugee Mathematicians in the United States of America, 
1933-1941, Reception and Reactions“, Annals of Science, vol. 38, 1981, 
p. 313-—-338. 

9 Apie Tucholsky žr. Vokietijos informacijos centro leidinį The Week in Germany, 
1990 sausio 19. 

'0 Berghahn, German-Jewish Refugees in England, p. 119—120. 

!! Apie Renate Bridenthal rašoma straipsnyje „Fragment of a German-Jewish He- 
ritage in Four Americans,“ American Jewish Archives, vol. 40, 1988, p. 365— 384. 
Bridenthal, tuomet dar maža mergaitė šioje keturių asmenų šeimoje, vėliau 
tapo istorijos profesore. 


11. VYRAI IR MOTERYS 


' Konrad Kwiet, „Nach dem Pogrom: Stufen der Ausgrenzung“, in Wolfgang 
Benz, Hg., Die Juden in Deutschland 1933 -— 1945, Mūnchen, 1988, p. 611. Kwie- 
tas cituoja žydo Joelio Kėnigo prisiminimus, kuriuose yra ir ši Konigo moti- 
nos pasakyta frazė. 

? Nedatuotas Baltarusijos Einsaizgrubpe A štabo II pranešimas, Latvijos centri- 
nis valstybės archyvas, fondas 1025, aprašas 1, byla 3. 

* Felix Gruenberger, „The Jewish Refugees in Shanghai“, Jewish Social Studies, 
vol. 12, 1950, p. 329—348. 

* Yitzhak Arad, Ghetto in Flames, New York, 1982, p. 147—148. 

? Lucjan Dobroszycki, ed., The Chronicle of the Lodz Ghetto, 1940—1944, New Ha- 
ven, 1944, p. 120—121, 1942 metų sausio 10—13 dienos įrašas. Rabinai buvo 
„įgalioti“ išskirti to pageidaujančias poras. 

6 Liebman Hersch, „Jewish Population Trends in Europe“, in The Jewish People 
Past and Present (žydų enciklopedinis žinynas), vol. 2, New York, 1948, p. 2. 
Duomenys apie Vokietijos žydus imti iš Jūdisches Nachrichtenblatt, Berlin, 1939 
lapkričio 10. 

" Adamo Czerniakowo (Varšuvos geto žydų tarybos pirmininko) 1942 metų va- 
sario 18 dienos raštas Heinzui Auerswaldui (geto komisarui) su pridedamais 
1941 metų statistiniais duomenimis, Zentrale Stelle der Landesjustizverwal- 
tungen (Ludwigsburg), Auerswald byla, 365e. 


8 


9 
10 
11 
12 


13 


14 

Šiuos statistinius duomenis, apimančius laikotarpį nuo 1940 metų gegužės 1 
dienos iki 1942 metų birželio 30 dienos, greičiausiai parengė Lodzės geto žydų 
taryba (YIVO institutas, Lodzės geto kolekcija, nr. 58). 

Dobroszycki, Chronicle of the Lodz Ghetto, po p. 103. 

Ibidem, 1942 metų birželio 28 dienos įrašas, p. 214-215. 

Statistinė ataskaita, YIVO institutas, Lodzės geto kolekcija, nr. 58. 

Yisrael Gutman, The Jews of Warsaw, 1939—1943, Bloomington, Indiana, 1942, 
p. 271, citata iš Wiadomošci 1942 metų gruodžio mėnesio numerio. 

Statistinė ataskaita, YIVO institutas, Lodzės geto kolekcija, nr. 58. 

57 procentai visų iš Prancūzijos deportuotų asmenų buvo vyrai (žr. Serge Klars- 
feld, Le mėmorial de la dėportabion des Juifs de France, Paris, 1978). Italijoje vyrai 
sudarė 53 procentus tų deportuotųjų, kurių vardus pavyko nustatyti (žr. Lilia- 
na Picciotto Fargion, Il hbro della memoria, Milano, 1991, p. 27). Tarp išvežtų 
Belgijos gyventojų vyrai sudarė 51 procentą, žr. Serge Klarsfeld, Maxime Stein- 
berg, Mėmonial de la dėportation des Juifs de Belgigue, New York, 1982. Vidurio ir 
Rytų Europoje, kur aukų buvo kur kas daugiau, nukentėjusių moterų skaičius, 
iš visko sprendžiant, viršijo vyrų skaičių, nors tikslų santykį nustatyti sunku. 
Pavyzdžiui, Sovietų Sąjungoje 1939 metų sausio mėnesio surašymo duomeni- 
mis, gyveno iš viso 3 020 000 žydų, o moterų buvo 142 000 daugiau nei vyrų. 
"Tuo tarpu 1959 metų duomenimis šalyje buvo 2 269 000 žydų tautybės gyven- 
tojų, įskaitant ir nedaugelį tų, kurie liko gyvi aneksuotuose regionuose. Pagal 
ankstesnę proporciją galima spėti, kad gyvų likusių moterų turėjo būti 110 000 
daugiau negu vyrų. Tačiau iš tikrųjų jų buvo 207 000 daugiau, žr. Mordechai 
Altshuler, Soviet Jewry since the Second World War, New York, 1987, p. 89—90. 
Šios išvados nereiškia, kad vyrų nuostoliai per holokaustą buvo neproporcin- 
gai dideli; reikia turėti omeny, jog nemažai vyrų, nors jų skaičius tiksliai nenu- 
rodomas, žuvo Raudonosios armijos gretose ir Sovietų Sąjungos pokario lage- 
riuose. 

Apie Osvencimą žr. Danuta Czech, „Kalendarium der Ereignisse im Konzen- 
trationslager Auschwitz-Birkenau,“ Hefže von Auschuitz, ypač Bd. 7, 8, 1964. 
Alexanderis Donatas sudarė Treblinkoje išgyvenusių žmonių sąrašą (žr. jo kny- 
gą Treblinka, New York, 1979, p. 284—291). Apie Sobiborą žr. Abrahamo Mar- 
gulies liudijimą knygoje: Miriam Novitch, ed., Sobibor, New York, 1980, p. 64. 


12. MIŠRIOS SANTUOKOS 


Mišrios santuokos apibrėžimas priklausė nuo šalies. Nacistinei Vokietijai pa- 
grindinis kriterijus buvo kilmė. Sovietų vyriausybė žmones skirstydavo pagal 
tautybę, kitos valstybės — pagal religiją. Tose prieškario Lenkijos srityse, ku- 
rios 1914 metais buvo Rusijos arba Austrijos-Vengrijos dalis, galiojo teisės 
normos, leidžiančios tik religines vedybų apeigas. Taigi vieno iš būsimųjų 

sutuoktinių perėjimas į kito religinę bendruomenę tapdavo išankstine vedybų 
sąlyga ir juodviejų sąjunga nebebūdavo laikoma „mišria“. Ankstyviausi duo- 
menys apie žydų ir nežydų santuokas Vidurio ir Vakarų Europoje pateikiami 
knygoje: Felix Theilhaber, Der Untergang der deutschen Juden, Mūnchen, 1911, 
p. 103—110. Kai kuriuos 1926-1927 metų skaičius žr. Arthur Ruppin, S0z10- 
logie der Juden, Bd. 1, Berlin, 1930, p. 213. Informaciją apie SSRS tarpukario 
laikotarpį galima rasti knygoje: Mordechai Altshuler, Soviet Jewry since the Se- 
cond World War, New York, 1987, p. 24—26. 1942 metų gruodžio 31 dienos 
duomenys apie mišrias santuokas Vokietijoje (su 1937 metų sienomis), Austri- 
joje bei Čekijoje ir Moravijoje apibendrinama SS statistikos specialisto Richar- 
do Korherrio raporte Heinrichui Himmleriui, 1943 balandžio 19, Niurnber- 
go proceso dokumentas NO-5193. Olandijos statistika pateikiama Olandijos 
saugumo policijos raportuose, 1943 kovo 20 ir 1944 sausio 15, JAV nacionali- 
nis archyvas, Record Group 242, T 175, Roll 671. 1943 metų spalio mėnesio 
duomenis apie Daniją žr. Hugo Valentin, „Rescue and Relief Activities in Be- 
half of Jewish Victims of Nazism in Scandinavia“, YIVO Annual of Jewish Social 
Science, vol. 3, 1953, p. 239. Sunku tiksliai nustatyti bendrą mišrių žydų ir 
nežydų šeimų skaičių Vokietijos valdomoje Europos dalyje, tačiau panašu, kad 
Jų buvo daugiau nei 100 000. 

? Charles Cruikshank, The German Occupation of the Channel Islands, London, 
1975, p. 197, 203—204. 

3 Vienos žydų tarybos seniūno Josefo Lėwenherzo metinė ataskaita, 1945 
sausio 22, Yad Vashem memorialo dokumentas O 30/5, ir Karlo Oppenhei- 
merio (nedidelės Frankfurte išlikusios žydų bendruomenės valdytojo) pasi- 
rašytas aplinkraštis, 1945 vasario 8, Frankfurto žydų istorijos tyrimų komisi- 
jos (Kommissuon zur Erforschung der Geschichte der Frankfurter Juden) sudaryto- 
je knygoje Dokumente zur Geschichte der Frankfurter Juden 1933—1945, Frank- 
furt am Main, 1963, p. 531. 

* Olandijos saugumo policijos vado (Befehlshaber) Wilhelmo Harsterio pra- 
nešimas jo žinioje esančioms tarnyboms, 1943 gegužės 6, Eichmanno procese 
panaudotas Izraelio policijos dokumentas 1356. 

? Kurt Jakob Ball-Kaduri, „Berlin wird Judenfrei: Die Juden in Berlin in den 
Jahren 1942/1943“, Jahrbuch fiūr die Geschichte Mittel- und Ostdeutschlands, Bd. 
22, 1973, p. 196—241, ypač p. 212—214, 221—222. Demonstracijas slapta fo- 
tografavo žydas fotografas Abrahamas Pisarekas (žr. Sybil Milton, „The Came- 

atidžios stebėtojos Slovakijos žydų taryboje Gisi Fleischmann laišką Silber- 
scheinui, 1942 liepos 27, Yad Vashem memorialo archyvas, M7/2-2. Laiške ji 
rašo apie 60 000 Slovakijos žydų, tarp kurių buvo senukų, nėščių moterų ir 
kūdikių, deportaciją į Generalinę guberniją ir Aukštutinės Silezijos Sosnoveco 
srityje esantį Osvencimą. Ji manė, kad deportuoti žmonės kenčia nuo baisaus 
nepritekliaus, todėl prašė Silberscheino pasiųsti jiems drabužių ir maisto. Ji 
nežinojo, kad Generalinėn gubernijon išvežtos aukos pakliuvo į Maidaneką 
(Liubliną) ir Sobiborą, kuriuose veikė dujų kameros. Nežinojo ir to, kad Os- 
vencimas buvo mirties stovykla. 

24 Walter Lagueur, The Terrible Secret, Boston, Toronto, 1980, p. 211-—213. 

25 Edgar Salin, „Ūber Artur Sommer, den Menschen und List-Forscher“, Mittei- 
lungen der List Gesellschaft, Bd. 6, 1967, p. 81-90. Apytikrę 1942 metų liepos 
27 dienos datą telefoniniame 1979 metų rugpjūčio 11 dienos pokalbyje man 
nurodė Chaimas Pozneris (1979 metais pavardė buvo Pazner). 1942 metais jis 
dirbo Ženevos žydų agentūroje. 

26 Martin Gilbert, Auschuntz and the Allies, New York, 1981, p. 42—44, 46, ir Monty 
Noam Penkower, The Jews Were Exbendable, Urbana, Chicago, 1983, p. 59—60. 

27 Salin, „Sommer“, Mitteilungen, Bd. 6, 1967, p. 85, 86. 

28 Walterio Lagueurio tekstas Lagueurio ir Richardo Breitmano knygoje Breaking 
the Silence, New York, 1986, p. 264. 

29 Žr. Gilbert, Auschwitz and the Allies, p. 56. Taip pat žr. Penkower, The Jews Were 
Expendable, p. 60—62, 317. Tą patį Pozneris tvirtino kalbėdamasis su manimi 
telefonu 1979 metais. 

30 Samuelio Schepso (Poznerio viršininko Žydų agentūros Ženevos skyriuje) 1988 
rugpjūčio 5 dienos raštas, adresuotas man. Jame pranešama apie susirašinėji- 
mą su britų istoriku Martinu Gilbertu, kuris Poznerio prašymu atliko paieškas 
archyvuose, nedavusias jokių rezultatų. 

3! Penkower, The Jews Were Exbendable, p. 61-62, 317. 

32 Ibidem, p. 66-67, 319. Penkoweris, tyrinėjęs visą Poznerio korespondenciją, 
1942 metų rugpjūčio 29 dienos laišką rado Yad Vashem memorialo archyve 
Jeruzalėje. 

33 Kalbėdamasis su manimi telefonu, Pozneris tvirtino iš tikrųjų slapčia nugirdęs 

Sommerio ir Salino pašnekesį tame kambaryje, kuriame jis vyko. Tačiau Poz- 

neris nežinojęs Sommerio pavardės, kol ši nebuvusi paskelbta Salino straips- 

nyje, žr. Penkower, ibidem, p. 317, kur cituojami du Salino laiškai Pozneriui, 
datuoti 1969 metų balandžio 22 diena ir 1972 metų gruodžio 20 diena. Pasta- 
rajame Salinas rašo „pirmą kartą“ atskleidžiąs to žmogaus vardą Pozneriui. 

Keliuose savo pareiškimuose Penkoweriui Pozneris tvirtino palaikęs ryšį su 

Šveicarijos žydų bendruomenės spaudos tarnybos atstovu Benjaminu Sagalo- 

witzu, ibidem, p. 61—62, 317, o paskambinęs man telefonu, teigė, kad tokiu 

keliu ši informacija pasiekusi Riegnerį. Kai aš perpasakojau pokalbio su Poz- 

neriu turinį savo knygos išnašoje (La destruction des Juifs d'Eurobe, Paris, 1988, 

p. 964—965), Riegneris 1988 metų liepos 18 dieną parašė man laišką, api- 

būdindamas Poznerio pasakojimą kaip visiškai išgalvotą ir pabrėždamas, kad 

„nebuvo jokios priežasties, kodėl jis būtų turėjęs perduoti man žinią per Ciu- 

riche gyvenusį Sagalowitzą, kai tuo tarpu mes abu buvome Ženevoje ir neblo- 

gai vienas kitą pažinojome“. 

Dalis šios istorijos pirmąkart buvo papasakota knygoje: Arthur Morse, While 

Six Million Died, New York, 1967, p. 3—7. Schulte's tapatybę, praėjus daugeliui 

metų po jo mirties, nustatė Monty Penkoweris ir atskirai Richardas Breitma- 

nas bei Alanas Krautas (žr. Penkower, The Jews Were Exbendable, p. 62, 317-318; 

Breitman, Kraut, „Who Was the 'Mysterious Messenger'?“, Commentary, 1983 

spalis, p. 44—47; Lagueur, Breitman, Breaking the Silence, New York, 1988; 

Breitmano tekstą knygoje: Breitman, Kraut, American Refugee Policy and Euro- 

pean Jewry 1933 —1945, Bloomington, Indiana, 1987, p. 148—157, 279—281; 

taip pat žr. Penkowerio, Breitmano ir kitų laiškus: Commentary, 1984 sausis, 

p. 4—10). Knygose, kurių bendraautoris yra Breitmanas, išsamiau kalbama 

apie Schulte's kilmę ir informacijos perdavimą. Įvairių autorių pasakojimuose 
esama nedidelių neatitikimų. 

JAV vicekonsulo Ženevoje Howardo Eltingo memorandumas, 1942 rugpjūčio 
8, su pridedamu Riegnerio parengtu telegramos juodraščiu, kuriame „jis sa- 
vais žodžiais pateikia telegrafinę man išdėstytos informacijos santrauką“, JAV 
nacionalinis archyvas, Record Group 84, Amerikos diplomatinė misija Berne, 
1942 metų konfidenciali byla, Box 7, 840.1 J. Gerharto Riegnerio vardas 
telegramoje parašytas klaidingai. Siunčiant toliau, telegramos kalba buvo re- 
daguota ir pritaikyta prie įprastos angliškos vartosenos. Šį pranešimą aptiko 
Morse ir vieną iš vėlesnių jo redakcijų paskelbė knygoje: While Six Million Died, 
p. 8. Schulte prašė išlaikyti jo asmens anonimiškumą, tačiau 1942 metų spalio 
mėnesį Amerikos įgaliotasis ministras Šveicarijoje pareikalavo, kad Riegneris 
pasakytų jo pavardę, žr. Lelando Harrisono raštą valstybės sekretoriaus pava- 
duotojui Sumneriui Wellesui, 1942 spalio 24, JAV nacionalinis archyvas, Re- 
cord Group 84, Amerikos diplomatinė misija Berne, 1942 metų konfidenciali 
byla, Box 7, 840.1 J. Tuomet ministrui buvo įteiktas užklijuotas vokas su pa- 
prastu keturgubai sulankstytu popieriaus lapu, kuriame mašinėle buvo išspaus- 
dintas nepasirašytas tekstas: 

Generaldirektor Dr. Schulte 

Montanindustrie (Bergbau) 

in engen oder engsten Kontakt mit den 

maBgebenden Wehrwirtschaftskreisen 

[Generalinis direktorius Dr. Schulte 

Kalnų metalurgijos pramonė (kalnakasyba) 

palaikant glaudų ar itin glaudų kontaktą su 

autoritetingais gynybos ūkio atstovais] 

Vokas ir popierius saugomi tame pačiame archyvo skyrelyje kaip ir Harrisono 
laiškas. Matyt, vėliau Riegneris sužinojo Schulte's pavardę, tačiau gerbė jo pri- 
vatumą. Schulte, 1943 metais dar kartą atvykęs į Šveicariją, čia apsistojo visam 
laikui. Po karo jis išsiskyrė su Vokietijoje pasilikusia žmona ir vedė žydę, su 
kuria susipažino Šveicarijoje. 


9 Lagueur, Breitman, Breaking the Silence, p. 146—147; Penkower, The Jews Were 


Expendable, p. 63—64. Lagueuris ir Breitmanas teigia, kad Guggengeimas taip 
pat pataręs atsisakyti užuominos apie krematoriumą (Breaking the Silence, 
p. 146). 


37 Eltingo memorandumas, 1942 rugpjūčio 8, JAV nacionalinis archyvas, Record 


Group 84, Amerikos diplomatinė misija Berne, 1942 metų konfidenciali byla, 
Box 7, 810.1 J. 


38 J. Klehro Huddle'o (JAV diplomatinės misijos Berne patarėjo) raštas Eltingui, 


1942 rugpjūčio 21, ibidem. 


3 Bernard Wasserstein, Britain and the Jews of Europe, London, Oxford, 1979, 


p. 168; Gilbert, Auschuntz and the Allies, p. 59—60. 

** Shertoko telegrama Lintonui, 1942 lapkričio 20, žr. Archives of the Holocaust, 
vol. 4, ed. Nicosia, p. 168. 


332 Išnašos, p. 254-259 


?* Dina Porat, „Palestinian Jewry and the Jewish Agency: Public Response to the 
Holocaust“, in Richard Cohen, ed., Vision and Conflict in the Holy Land, |erusa- 
lem, New York, 1985, p. 246-273. 

55 Amerikos konsulo Jeruzalėje L.C. Pinkertono raštas valstybės sekretoriui, 1942 
lapkričio 30, JAV nacionalinis archyvas, Record Group 59, Decimal File 
1940-1944, Box 2917, 740.00116, European War 1939/673. 

56 Yoav Gelber, „Zionist Policy and the Fate of European Jewry“, Yad Vashem Stu- 
dies, vol. 13, 1979, p. 169—210, žr. p. 195. 

57 Žr. Porat, „Palestinian Jewry“, in Cohen, ed., Vision and Conflict, p. 246 ir to- 
liau, ypač p. 247, 253. Ben-Gurionas savo nuomonę pareiškė 1942 metų 
gruodžio 6 dieną, žr. ibidem, išnaša nr. 28, p. 270. Tolesnės diskusijos už ir 
prieš demonstratyvų reagavimą aprašomos Porat straipsnyje „Al-domi: Pales- 
tinian Intellectuals and the Holocaust, 1943-1945“, Studies im Zionism, vol. 5, 
1984, p. 97—124. 

58 Žr. Barnett Litvinoff, general editor, The Letters and Papers of Chaim Weizmann, 
series A, vols. 20, 21, ed. Michael Cohen, New Brunswick, Jerusalem 1979. 
"Taip pat žr. Litvinoffo rašytą biografinę knygą Weizmann, New York, 1976, ir 
Weizmanno autobiografiją Trial and Error, New York, 1949. Per Pirmąjį pasau- 
linį karą Weizmannas buvo Britanijos admiraliteto laboratorijų direktorius ir 
dirbo su acetonu — tirpikliu, reikalingu gaminant korditą, kuris savo ruožtu 
buvo naudojamas karinio jūrų laivyno šaudmenims. Tuo metu Weizmannas su- 
sipažino su pirmuoju admiraliteto lordu Winstonu Churchilliu. Tam tikra pras- 
me Weizmanno mokslinis darbas per Antrąjį pasaulinį karą buvo jo sugrįžimas 
1 1916 metus, kadangi tiek butadienas, tiek izoprenas naudojamas sintetinio 
kaučiuko gavyboje. Sąjungininkai, kaip ir Vokietija, tada buvo atkirsti nuo 
natūraliojo kaučiuko, nes jo tiekėją Malają okupavo japonai. 

*9 Porat, The Blue and the Yellow Stars, p. 250—252. Apie Ben-Guriono pasisaky- 
mus ir laiškus taip pat žr. Tuvia Frieling, „Ben-Gurion and the Holocaust“, Yad 
Vashem Studies, vol. 18, 1987, p. 199-—232. 

60 Glausta Jakobo Lestschinsky ataskaita, 1942 rugsėjo 23, Amerikos žydų archy- 
vas, Pasaulinio žydų kongreso kolekcija, Switzerland byla, 184 A, Box 1. 

6! Millerio telegrama Riegneriui, 1942 spalio 16, su pridedamu paaiškinimu cen- 
zoriui, Amerikos žydų archyvas, Pasaulinio žydų kongreso kolekcija, Switzer- 
land byla, 186 A, Box 2. 

62 Wise'o raštas Rooseveltui, 1942 gruodžio 2, kurio ištraukos cituojamos knygo- 
je: Medoff, The Deafening Silence, p. 100, 203. 

93 Žr. The New York Times, 1942 lapkričio 25, p. 10. Šiame straipsnyje, remiantis 
Lenkijos emigracinės vyriausybės pranešimu, minimos Belžeco, Sobiboro ir 
"Treblinkos mirties stovyklos. Kitą dieną p. 16 buvo pacituoti Wise'o žodžiai su 
skaičiais, iliustruojančiais padėtį „prieš“ ir „po“. 

0* Memorandumas su apibendrintais duomenimis įteiktas Rooseveltui 1942 metų 
gruodžio 8 dieną, žr. Amerikos žydų archyvas, Pasaulinio žydų kongreso ko- 
lekcija, Poland byla, 205 A, Box 3. 


Gelbėtojai žydai 333 


65 Wise'o laiškas Tartakoweriui, 1942 gruodžio 15, ibidem. 

66 David S. Wyman, The Abandonment of the Jews, New York, 1984, p. 72—73, 365. 
Britanijoje Žydų atstovų tarybą už uždarų durų priėmė Užsienio reikalų mi- 
nisterijos pareigūnas Richardas Law. Tarybai nepavyko pasikalbėti su užsienio 
reikalų ministru Anthony Edenu, žr. Seligo Brodetzki pastabas per Londone 
vykusį Žydų agentūros administracijos posėdį, 1942 lapkričio 30, Archives of 
the Holocaust, vol. 4, ed. Nicosia, p. 82—86. 

67 Nepasirašytas raštas vokiečių kalba, 1943 sausio 14, Amerikos žydų archyvas, 
Pasaulinio žydų kongreso kolekcija, Switzerland byla, nenumeruotas skyrelis, 
„Rescue- Warnings“ 1941-1943, I-K. 

68 Ciechanowskio laiškas Tartakoweriui, 1943 kovo 24, Amerikos žydų archyvas, 
Pasaulinio žydų kongreso kolekcija, Institute of Jewish Affairs - Jacob Robin- 
son byla, U 320, Box 4. 

6? Jungtinio ypatingųjų reikalų komiteto posėdžio, pirmininkaujamo Wise'o, pro- 
tokolas, 1943 kovo 29, Amerikos žydų komiteto archyvas, EXO-— 29, Waldma- 
no byla (Jungtinis ypatingųjų reikalų komitetas). 

"0 Waldmano raštas Proskaueriui, 1943 gegužės 19, ibidem. 

"! Robinsono laiškas Wise'ui ir Goldmannui, 1943 birželio 25, Amerikos žydų 
archyvas, Pasaulinio žydų kongreso kolekcija, Institute of Jewish Affairs - Ja- 
cob Robinson byla, U 320, Box 4. 

72 Žydų reikalų instituto knyga Hitler's Ten-Year War on the Jews, New York, 1943. 

"* Sumnerio Welleso raštas Wise'ui, 1943 rugpjūčio 6, su pridedamu memoran- 
dumu, Amerikos žydų archyvas, Pasaulinio žydų kongreso kolekcija, Switzer- 
land byla, 184 A, Box 1. Memorandumą Lichtheimas ir Riegneris įteikė įga- 
liotajam ministrui Harrisonui 1942 metų spalio 22 dieną, žr. JAV nacionalinis 
archyvas, Record Group 84, Amerikos diplomatinė misija Berne, 1942 metų 
konfidenciali byla, Box 7, 840.1 J. 

“4 Robinsono raštas Wise'ui, Goldmannui ir kitiems, 1943 rugpjūčio 19, Ameri- 
kos žydų archyvas, Pasaulinio žydų kongreso kolekcija, Institute of Jewish 
Affairs - Jacob Robinson byla, U 320, Box 4. 

"> Tartakowerio raštas Wise'ui, Goldmannui ir kitiems, 1943 lapkričio 23, Ame- 
rikos žydų archyvas, Pasaulinio žydų kongreso kolekcija, Switzerland byla, 
184 A, Box 1. 

"6 Porat, The Blue and the Yellow Stars, p. 212-216. 

"" Žr. 1944 metų liepos 7 dienos notą, apibendrinančią liepos 6 dienos Weizman- 
no ir Shertoko susitikimą su Edenu, su pridedamu memorandumu; Shertoko 
raštą Ben-Gurionui, 1944 liepos 6; „notą dėl siūlymo bombarduoti mirties sto- 
vyklas“, 1944 liepos 11; A.W.G. Randallo (Britanijos užsienio reikalų ministe- 
rija) raštą Shertokui, 1944 liepos 15; ir Richardo Law (Britanijos užsienio rei- 
kalų ministerija) raštą Weizmannui, 1944 rugsėjo 1, kur prašymas atmetamas. 
Visi dokumentai saugomi Weizmanno archyve Izraelyje. Savo paskelbtame die- 
noraštyje Edenas neužsimena apie jokius susitikimus su žydų lyderiais, žr. jo 
knygą The Reckoning, Boston, 1965. 


334 Išnašos, p. 259-264 


78 


79 


-— 


» 


0 


„ 


5 


Herbert Druks, The Fadlure to Rescue, New York, 1977, p. 65 ir toliau, kur cituo- 
jamas 1944 metų liepos 1 dienos Kubowitzkio laiškas JAV karo pabėgėlių tary- 
bos direktoriui Johnui W. Pehle. 

Apie Brando misiją, žr. daugiausia dokumentus nuo birželio 5 iki lapkričio 2 
dienos, saugomus Weizmanno archyve. Taip pat žr. Brando parodymus Adol- 
fo Eichmanno teismo procese Jeruzalėje, 56, 57, 59 sesija, 1961 gegužės 
29-31, ir Eichmanno parodymus, 86 sesija, 1961 liepos 5. 


22. SĄJUNCGININKAI 


Tarp kitų žydų valymų aukomis tapo Levas Kamenevas, Grigorijus Zinovjevas 
ir Karlas Radekas. Kamenevas ir Zinovjevas buvo sušaudyti 1936 metais. Ra- 
dekas dingo vėliau. 

Ostlando reicho komisaro raštas Baltarusijos (Wessruthenia) generaliniam ko- 
misarui, 1941 rugpjūčio 4, su pridedamu zonderfiurerio Schrėterio raportu, 
YIVO institutas, Occ E 3a-2. 

dos, 1941 gruodis, žr. Matatias Carp, Cartea Neagra. Suferintele Evreilor din Ro- 
mania 1940-1944, 3 vols., Bucuresti, 1946-1948, vol. 3, p. 61—65. 

1 dieną po žydų žudynių ir ukrainiečių patirtų nuostolių mieste liko 384 570 
žmonių. 1926 metais Kijeve gyveno 140 000 žydų. Teigiama, kad iš viso buvo 
sušaudyta 33 771, žr. Vyriausioji reicho saugumo valdyba, IV-A-1, operatyvinis 
pranešimas apie padėtį nr. 128, 1941 lapkričio 3, Niurnbergo proceso doku- 
mentas NO-3157. Kijeve nebuvo geto, ir greičiausiai, be užregistruotų žmo- 
nių, mieste galėjo slapstytis dar kokie keli tūkstančiai. Šiaip ar taip, vėliau bu- 
vo šaudomos tik nedidelės žydų grupės. Charkove bendras gyventojų skaičius 
sumažėjo nuo 833 430 prieš karą iki 456 639 žmonių 1941 metų gruodžio 
menesį, kai šaudymai ir badas dar nebuvo prasidėję. 1926 metais mieste gy- 
veno 81 000 žydų, o 1941 metų gruodžio mėnesį — 10 271. Galutiniai gyven- 
tojų apskaitos duomenys saugomi Charkovo srities archyve, fondas 2982, 
aprašas 1, byla 232. Per 1939 metų gyventojų surašymą nebuvo skelbiami duo- 
menys apie žydų gyventojų skaičių įvairiuose miestuose. 

Žr. mirties išvengusio Kerčės (Krymas) gyventojo Josifo Veingartnerio atsimi- 
nimus knygoje: Ilya Ehrenburg, Vasily Grossman, eds., The Black Book, New 
York, 1981, p. 273. 


6 Žr. Sarros Gleykh iš Mariupolio dienoraštį, ibidem, p. 70. 
" Moisejaus Samoilovičiaus Eversono pasakojimas apie Kislovodsko miestą 


Kaukaze, ibidem, p. 265-272. Šis miestas vokiečių buvo užimtas 1942 metų 
vasarą. 

Ispanija 139, 169, 170, 237, 267, 
268, 337 

Italija 51, 61, 88, 90, 95, 96, 99, 102, 
103, 120, 133—-135, 144, 145, 151, 
163, 187, 191, 202, 221, 237, 253, 
258, 259, 267, 268, 276, 278, 307, 
311, 318 

Izbica 322 

Izraelis 39, 136, 201-203 


Jagala 110 

Jalta 335 

Janovas (Janėw Lubelski) 185, 186, 316 

Jasai (Iasi) 97 

Jelgava 114 

Jeruzalė 38, 170, 253, 254, 286, 327, 332 

Jugoslavija 51, 89, 98, 191, 198, 258 

Jungtinės Amerikos Valstijos, JAV 42, 
43, 71, 81, 128, 134—139, 160, 202, 
203, 221, 234, 236, 237, 239-—243, 

245, 246, 249—252, 254—257, 259, 
260, 263—267, 269, 274, 275, 296, 
305, 311, 318, 327, 330—332, 334, 
336-336 

Juodoji jūra 66, 268 

Jurbarkas 125 


Kachovka 108, 298 

Kanada 189 

Karčmiska (Karczmiska) 296 

Karlsrūhė (Karlsruhe) 47, 48, 285 

Karpatai 195 

Katovicai (Katowice) 316 

Kaukazas 58, 106, 239, 334 

Kaunas 75, 104, 105, 111, 125, 210, 
211, 262, 276, 295, 300, 301, 319, 
328; getas 110, 159, 161, 200 

Kėdainiai 190, 316 

Kelcai (Kielce) 216, 321 

Kerčė 334 

Kerkyra, sala 188, 228 

Kielce — Kelcai 

Kijevas 72, 75, 120, 213, 227, 262, 277, 
296, 320, 326, 334 

Kisingenas (Kissingen) 148 

Kislovodskas 334 

Kissingen — Kisingenas 

Kišiniovas 262, 334 

Klaipėda 300 

Kleckas 290 

Klermon Feranas (Clermont-Ferrand) 
224 

Klincai (Klincy) 299 

Klinikai (Kliniki) 77 

Klooga 111, 300 

Kobrinas 320 

Kolomyja 188, 247 

Konstantinopolis 244 

Kopenhaga 135 

Korostenis 108 

Krakėw —> Krokuva 

Kremenčiugas (Kremenčug) 104, 176 

Krymas 334 

Kroatija 88, 90, 99, 120, 200, 246, 275 

Krokuva (Krakow) 63, 161, 318, 321, 
323; sritis 52, 61, 103, 284 

Krušyna (Kruszyna) 100, 101, 294 

Kuba 134 

Kuldyga (Kuldiga) 115 

Kulmhof —> Chelmnas 


Lamanšas 145 

Latvija 112—114, 141, 210, 211, 300, 
302, 316, 319, 320, 324 

Leidenas (Leiden) 323 

Leipcigas (Leipzig) 135, 208, 305 

Leningradas 106 

Lenkija 29, 30, 32-33, 35, 37, 38, 43, 
44, 47, 50, 51, 61, 68, 83, 85, 87, 98, 
100, 105-107, 121, 123, 124, 126, 
132, 139, 141, 144, 149, 163, 167, 
168, 170, 178, 179, 181, 184, 187, 
188, 191, 200, 202, 210, 215-221, 
226—228, 232-235, 238, 243, 
245-248, 252, 256—258, 261, 264, 
274, 276, 263, 296, 300, 303, 305, 
307, 313, 314, 322-324, 328, 331, 
332; Vidurio Lenkija —> Generalinė 
gubernija 

Le Šambonas (Le Chambon) 226 

Leuna — Loina 

Libija 202 

Liepoja (Liepaja) 113, 211, 319, 320 

Lietuva 75, 104, 111, 112, 125, 126, 141, 
145, 190, 210, 211, 243, 276, 300, 
308, 320; Lietuvos SSR 111, 300 

Lincas (Linz) 17, 21, 22, 24, 281 

Lisecai (Lysiece) 160, 161 

Liublinas 37, 63, 123, 178, 180, 184, 
200, 201, 233, 250, 276, 266, 296, 
303, 314, 322, 328, getas 173; sritis 
51, 57, 84, 103, 109, 180, 185, 217, 
232, 233, 287, 296, 303, 316, 322 

Liuksemburgas 139, 152, 172 

Lodzė (Lė6dž) 47, 48, 85, 123, 132, 


152-154, 156, 243, 259, 328; getas 
71, 84, 85, 120, 130, 141-143, 149, 
152-156, 159, 173, 179, 180, 184, 
279, 283, 304, 305, 307, 309 

Loina (Leuna) 45 

Londonas 91, 94, 127, 218, 221, 233, 
235, 249, 250, 254, 255, 259, 260, 
266, 268, 325, 327, 328, 333, 336, 
338 

Los Andželas (Los Angeles) 136 

Lotynų Amerika 241 

Luckas 297 

Lvovas (Lviv) 61, 107, 225, 262, 277, 
297, 324, 339; getas 173 


Madagaskaras 30, 31 

Maidanekas (Majdanek) 37, 64, 112, 
184, 200, 250, 301, 328 

Makedonija 90, 97, 176, 337 

Malaja 332 

Marijampolė 111 

Mariupolis 104, 146, 295, 334 

Marselis (Marseille) 57, 139, 294 

Maskva 263. 299, 336 

Maurikijus 139 

Mauthauzenas (Mauthausen-Gusen) 46, 
198, 256 

Memel — Klaipėda 

Menchengladbachas (Mėnchenglad- 
bach) 209 

Milanas 102 

Minskas 76—78, 180, 226, 293, 326, 
335, getas 108, 141, 180 

Miunchenas (Mūnchen) 19, 21, 24, 29, 
49, 54, 175, 228, 324 

Mogiliovas 285 

Molodečnas (Molodečno) 290 

Monchengladbach > Menchenglad- 
bachas 

Moravija — Čekija ir Moravija 

Musa Daghas 195 

Newark — Niūarkas 

New Jersey — Niū Džersis 

New York — Niujorkas 

Nikolajevas 104, 295 

Niūarkas (Newark) 71 

Niū Džersis (New Jersey) 71 

Niujorkas (New York) 131, 137, 138, 
220, 240, 241, 246, 247, 250, 255, 
257, 327, 328, 331, 336 

Niurnbergas (Nūrnberg) 24, 28, 42, 43, 
45, 64, 149 

Norvegija 51, 88, 91, 187, 221, 
267-269 

Novakai (Novaky) 310 

Nūrnberg — Niurnbergas 


Odesa (Odessa) 66, 97, 262, 296, 335 

Oksfordas (Oxford) 41 

Olandija 37, 51, 59, 60, 65, 88, 91, 
92, 94, 126, 131, 139, 141, 144, 
145, 148, 163, 172, 174, 176, 187, 
202, 222, 223, 251, 258, 264, 272, 
273, 287, 308, 311, 313, 323 

Ordžonikidzė 335 

Orla 321 

Osmanų imperija 195, 237, 268 

Ostlandas 53, 286, 293, 324, 334 

Osvencimas (Ošwiecim; Auschwitz) 37, 
39, 45, 46, 51, 67-69, 81-83, 99, 
102, 132, 144, 145, 148, 161, 170, 
184, 188—-190, 192, 194, 198-202, 
233, 250, 251, 256, 258, 259, 265, 
266, 275, 286, 292, 307, 328 

Otvockas (Otwock) 168 


Pabaltijys 87 

Palenkės Biala (Biala Podlaska) 180 

Palestina 55, 133, 136, 139, 203, 
237—239, 244, 245, 249, 253, 254, 
259, 264, 268, 327, 336 

Panama 138 

Paneriai 192 

Paryžius 18, 29, 33, 44, 45, 57, 93-95, 
100, 101, 127, 139, 143, 160, 183, 
197, 233, 245, 251, 318, 325 

Pavolgis 104, 295 

Piaskai (Piaski) 303 

Pietryčių Azija 92 

Pinskas 262, 316 

Pirotas 90 

Podolė 161 

Poltava 150 

Poniatova (Poniatowa) 296 

Portugalija 172, 237, 239, 267, 269 

Praha 58, 251 | 

Prancūzija 19, 30, 33, 37, 44, 45, 56, 57, 
66, 88-90, 93-96, 99-101, 103, 
120, 126—128, 130, 132, 134, 135, 
139, 143, 145, 158, 159, 163, 172, 
187, 191, 202, 221, 224, 245, 253, 
258, 259, 264, 267—-269, 272, 278, 
283, 293, 307, 318, 337; Pietų 159 

Prūsija 53, 150, 151, 175, 291, 309; 
Rytų 42 

Pskovas 110, 300 


Raasiku 110, 300 

Radomas 321, 324, getas 84; sritis 52, 
55, 56, 62, 100, 103, 227, 316 

Radomyšlis 108 

Rechta 322 

Reinas, upė 211 

Ryga 33, 76, 87, 112-114, 211, 227, 
262, 302, getas 114 

Roma 21, 102, 131, 187, 274, 276, 
278, 339 

Rostovas 335 

Rudenskas 77 

Rumunija 66, 88—91, 96—98, 126, 128, 
129, 131, 132, 144, 160, 163, 166, 
172, 178, 179, 181, 197, 198, 201, 
240, 247, 253, 258, 266, 268, 294, 
305, 311, 314, 328, 334 

Rusija 19, 21, 38, 75, 110, 169, 172, 
211, 240, 270, 277, 307; 1mperija 312 

Saksonija 59 

Salonikai —> Tesalonikai 

Samarai (Samary) 213, 320 

Sanas, upė 266 

Segedas (Szeged) 228 

Shanghai > Šanchajus 

Sighet 229 

Serbija 36, 51, 58, 120, 143, 163, 
275, 286 

Sirija 94, 260 

Skagerakas, sąsiauris 47 

Slonimas 262 

Slovakija 34, 88—90, 99, 102, 103, 145, 
158, 163, 176, 181, 188, 189, 191, 
200, 227, 251, 259, 275, 310, 313, 
324, 328 

Sluckas 78, 290, 291 

Smolenskas 263, 335 

Smolevičiai (Smoleviči) 77, 78 

Sobiboras 37, 38, 40, 81, 109, 144, 161, 
191, 192, 194, 196, 227, 228, 250, 
256, 284, 298, 307, 328, 332 

Sofija 89 

Solingen — Zolingenas 

Sosnovecas (Sosnowiec), sritis 328 

Sovietų Sąjunga, SSRS 30-33, 36-38, 
44-46, 50, 51, 53, 58, 63, 83, 91, 
96—100, 104, 106, 124, 137, 139, 143, 
144, 146, 163, 187, 202, 210, 212, 
229, 236, 237, 248, 258, 260-263, 
268, 298-300, 307, 308, 320 

Stalinas (Stalino) 335 

Stalingradas 268, 289 

Stambulas 249, 260, 268 

Stanislavas 161, 297 

Steiras (Steyr) 17 

Stolbcai (Stolbcy) 302 

Stutthof — Štuthofas 

Sudanas 82 

Sudetai 49 

Suomija 91, 267 

Szeged —> Segedas 

Šanchajus (Shanghai) 134, 136, 139, 141 

Šiaurės Afrika 127 

Štuthofas (Stutthof) 198 

Švedija 137, 151, 170, 222, 232, 
267-269, 303, 325, 337 

Šveicarija 128, 135, 136, 139, 228, 236, 
244—250, 252, 265—267, 269, 270, 
273, 326, 329—331, 337, 338 

Švenčionys, getas 201 

Šventasis Sostas > Vatikanas 


Talinas 110 

Tarnogrudas (Tarnogrėd) 185 

"Tarnovske Gūrai (Tarnowskie Gėry) 188 

Tartu 110 

"Terezinas (Theresienstadt) 110, 122, 131, 
148, 158, 170, 172, 175-177, 179, 
188, 198, 258, 259, 272, 300, 313, 314 

"Tesalonikai (Salonikai; Thessalonikė) 
33, 163, 187, 222, 268, 263, 337 

Theresienstadt > Terezinas 

"Tibras, upė 276 

"Tiubingenas (Tūbingen) 58 

"Tomašovas (Tomasz6ėw Mazowiecki) 87 

Trakai 319 

"Trakija 90, 97, 337 

"Transilvanija; Pietų 166 

"Trasteverė 276 

"Travnikai (Trawniki) 109 

Treblinka 37, 38, 69, 81, 82, 109, 114, 
144, 161, 167, 169, 174, 191-194, 
205, 220, 228, 232, 234, 235, 250, 
251, 256, 276, 307, 325, 332, 337 

"Tunisas 226, 268 

"Turkija 249, 260, 267, 268, 337 


Ukmergė 125 

Ukraina 59, 87,97, 107—109, 112, 129, 
141, 150, 176, 185, 186, 211-214, 
277, 296-—298, 320; Ukrainos SSR 
107, 120, 211, 214, 296; Pietų 58, 
112; Rytų 296; Vakarų 55, 277, 296 

Umanė 108 
Uzlanai (Uzlany) 77 
Uždnestrė 258 


Vaivara 110 

Varšuva 83, 84, 114, 123, 129, 156, 
157, 165, 167, 168, 178, 217-219, 
222, 232—235, 261, 289, 305, 314, 
317, 321; distriktas 303; getas 36, 
51, 52, 70, 71, 83, 103, 106, 109, 
120, 141, 142, 155-157, 160, 166, 
167, 173-175, 177, 179-181,187, 
192, 195, 196, 214, 218-220, 233, 
257, 272, 289, 296, 303, 306, 310, 
326; sritis 52, 70, 103, 232, 296 

Vartos kraštas (Wartheland) 47, 285 

Vašingtonas 220, 234, 236, 257, 259, 
266 

Vatikanas 269, 272, 274—276, 278, 331, 
336, 340 

Vengrija 34, 55, 88—90, 96-99, 102, 
103, 130, 133—135, 141, 143, 144, 
151, 163, 166, 170, 176, 189, 198, 
200, 228, 229, 253, 258, 259, 269, 
270, 294, 311, 312, 335 

Ventspilis (Ventspils) 113, 115 

Verdenas (Verdun) 93 

Vesterborkas (Westerbork) 293 

Vestfalija 230 

Vichy — Viši 

Viena 17, 18, 20-22, 24, 26, 61, 122, 
131, 135, 137, 145, 209, 251, 281, 
283, 305, 309, 311-313 


Vilijampolė 105 

Vilnius 105, 112, 124, 125, 130, 160, 
192, 193, 196, 247, 262, 276, 296, 
300, 304, 308, 328; getas 111, 125, 
126, 132, 141, 158, 187, 192, 195; 
kraštas 111, 319 

Viši (Vichy) 93-95, 127, 253, 272, 293 

Vitebskas 328 

Viurcburgas (Wūrzburg) 149 

Volynė 108, 161, 186, 213, 217, 296, 320 

Vroclavas (Wroclaw) 167, 249, 271 


Wartheland — Vartos kraštas 
Weissruthenia — Baltarusija 
Westerbork — Vesterborkas 
Wroclaw — Vroclavas 
Wūrzburg — Viurcburgas 


Zachsenhauzenas (Sachsenhausen) 57, 
134, 146 

Zagrebas 200 

Ziutfenas (Zutphen) 92 

Zločevas (Zioczew) 318 

Zolingenas (Solingen) 54, 149 

Zolotonoša 297 

Zūrich — Ciurichas 

Zviežynecas (Zwierzyniec) 185 


Žemutinė Silezija 249, 251 

Ženeva (Genčve) 245-247, 250, 265, 
329, 330 

Žilina 189, 324 

Žitomyras (Žitomir) 107, 228 

Dr. Šarūnas Liekis 


Daugiau kaip pusė amžiaus praėjo nuo Trečiojo reicho žlugimo. Žmonija 
iki šiol bando suvokti ir apibendrinti nacizmo padarinius. Vaizdai, kuriuos 
išvydo sąjungininkai, 1945 metais atvėrę koncentracijos stovyklų vartus, nie- 
kada nebus ištrinti iš istorinės atminties. Tačiau neužtenka vien pagarbos 
Osvencimo, Buchenvaldo ar Panerių aukoms. Ne mažiau svarbu suvokti ir 
apibendrinti nusikaltimo žmonijai priežastis 17 pamokas ateičiai. 

Iš holokausto problematiką tyrinėjančių mokslininkų išsiskiria Raulis il- 
bergas, 1961 metais išgarsėjęs knyga The Destruction of the European Jews. 
Lietuvos skaitytojui pristatoma antroji, 1992 metais išleista, šio autoriaus 
knyga Nusikaltėliai. Aukos. Stebėtojai. 

Raulis Hilbergas gime 1926 metais Vienoje. 1939 metais, jau po Austrijos 
aneksijos, jis su tėvais emigravo į Jungtines Valstijas. 1944 metais stojo į 
tarnybą JAV kariuomenėje. Po karo baigė Bruklino koledžą, veliau tęsė moks- 
lus Kolumbijos universitete Niujorke, kur 1955 metais parašė doktoratą iš 
valstybinės teisės 17 valstybės valdymo. Paskui dirbo Vermonto universitete, 
buvo jo profesorius, o 1993 metais išėjo į pensiją. Vermonte Hilbergas dėstė 
tarptautinius santykius, JAV užsienio politiką. Tačiau labiausiai jį išgarsino 
17 pelnė jam tarptautinį pripažinimą žydų genocido problematikos darbai. 

Holokaustą tiria ideologiškai įvairialypė mokslininkų grupė. Normanas G. 
Finkelsteinas, knygoje Nation on Trial aptardamas Danielo J. Goldhageno 

veikalą Hitler's Willing Executioners, bando tipizuoti šios srities mokslinin- 
kus 17 jų darbus. Jis skiria „tyrimus“, kur problematika nagrinėjama istoriškai 
17 teškoma daugybės briežastinių ryšių, 17 „literatūrą“, kur prie temos priei- 
nama neistoriškai tr akcentuojamas reiškinio monopriežastingumas. 

Hlbergas kartu su Hannah Arendt, Arnu Meyeriu, Jeanu Claude'u Pres- 
sacu, Wolfgangu Wippbermannu, Michaelu Burleigh 17 keliais kitais moks- 
lininkais patenka į negausią tyrėjų kategoriją. 

Lietuvos skaitytojui Hilbergo darbas visų pirma suteikia galimybę susi- 
pažinti su žydų genocidu plačioje chronologinėje 1 geografinėje berspekty- 
voje. Jo darbo stiprioji vieta yra Vakarų Europos 17 JAV įvykių aprašymas. 
Veikalas išsamus ir banoraminis. Autorius vienodai smerkia tiek tiesioginius 
genocido organizatorius, tiek kolaborantus ar susitaikėlius, kad ir kur jie 
gyventų 17 kokiai tautai priklausytų. 

Tyrimo pagrindas — karo metų vokiečių administracijos 17 satelitinių vy- 
riausybių rašytiniai šaltiniai bei gausi memuaristika. Tačiau autorius vengia 
nagrineti polemiškiausius holokausto istorinės kilmes 17 politinių priežasčių 
klausimus. Hilbergas neatsako į vieną svarbiausių istorikams klausimų — 
kodel. Jis tarsi stengiasi nagrineti holokausto problematiką išsamiai atsaky- 
damas tik į klausimus — kaip ir kas. Nemeginama analizuoti šiuolaikinio 
politinio antisemitizmo atsiradimo, rasizmo ir socialinio darvinizmo vietos 
nacistų ideologijoje, Vokietijos politinio gyvenimo konfigūracijų, nulėmusių 
prieštaringą žydų tapalinimą su liberalizmu ir socialdemokratizmu Vokieti- 
J0s Mittelstand politinėje sąmonėje. Dėmesio nesulaukė ir įvairūs žydų 
kultūrinės integracijos modeliai, bendruomenių politinė dinamika prieška- 
r10 metais, beveik visada turėjusi tiesioginę įtaką vienos ar kitos šalies žydų 
visuomenės daliniam išlikimui ar sunaikinimui holokausto metais. Nieko 
naujesnio ir originalesnio skaitytojui nepas1ūlyta analizuojant nacistų vyk- 
dytas masines žudynes 1939— 1940 metais okupuotose Sovietų Sąjungos, 0 
1941 metais užgrobtose Vokietijos teritorijose. Viskas suvedama į bendrą var- 
diklį — dalies žydų bendradarbiavimą su sovietiniu režimu ir vietinės dau- 
gumos reikštą „nepasitenkinimą“ žydais. 

Toks bandymas išvengti atsakymo į svarbius klausimus būdingas dažnam 
Hilbergo kartos autoriui. Hipotetiškai galima būtų teigti, kad jis atspindi 
Williamo Goldingo knygos Musių valdovas pasaulėjautą, kurią suformavo 
karo baisybės. Čia mizantropiškai bandoma teigti, kad barbariškumas ir žiau- 

rumas yra natūrali žmonijos savybė. Šią nuostatą sustiprino šaltojo karo re- 
alybė, diktavusi savo madas ir nuotaikas. Tais laikais pasaulyje, ypač JAV 
tapo netgi politiškai pavojinga rimtai diskutuoti apie fašizmą ir Jo santykį 
su šiuolaikinės industrinės visuomenės raida. 

Įvairių šalių istorikai įžvelgtų Hilbergo knygoje vienokių ar kitokių fak- 
tografinių netikslumų. Tačiau mokslinis darbas niekada nenutrūksta. Vis 
naujų duomenų įtraukiama į mokslinę apyvartą Rytų Europos šalyse, kur 
š1ą temą dėl politinių aplinkybių imta nagrineti tik po komunistinių režimų 
žlugimo. 

Lietuvos skaitytojo dėmesį norom nenorom trauks įvykių Lietuvoje patei- 
kimas ir interbretavimas. Autorius, knygą rašęs 1992 metais, remiasi v0- 
kiškais šaltiniais, kurie jau yra tabę chrestomatiniais holokausto tyrimuose, 
tačiau jie prieštaringi 17 vienpusiški. Naujausios Lietuvoje išleistos studijos 
dar nepasiekė mokslininkų, rašančių angliškai ir kitomis daugiausia skai- 
tytojų turinčiomis kalbomis. Galima būtų pamineti keletą knygos Nusikal- 
tėliai. Aukos. Stebėtojai netikslumų. Autorius bratarmeje lietuviškam leidi- 
mui teigia, kad įsižiebus Vokietijos — SSRS karui, pogromai Kaune prasidėjo 
dar prieš įžengiant Vokietijos kariuomenei. Iš tikrųjų žydų pogromai Kaune 
prasidėjo tik W. Stahleckerio būriui pasirodžius mieste, tai yra birželio 25 
dieną, 17 vokiečių saugumui ėmus kontroliuoti padėtį. Įvairūs šaltiniai ro- 
do, kaip Vokietijos saugumas pasinaudojo ir manipuliavo vietiniais gyven- 
tojais savo antižydiškoms akcijoms vykdyti ir nusikaltimams slėpti! Tačiau 
Hilbergo klaidos neturėtų stebinti ar piktinti. Klaidingi faktai ir jų inter- 
pretacijos yra tiražuojamos net ir pastaruoju metu pasirodžiusiuose darbuo- 
se. Naudodamasis vienpusiškais šaltiniais, Hilbergas norom nenorom tampa 
tų šaltinių (nacistinės Vokietijos dokumentų) faktografijos, ideologinių nuo- 
statų tr retorikos įkaitu. Skaitant knygą, susidaro įspūdis, kad holokausto 
vykdytojai buvo vokiečių nacistai (vokiečius autorius diferencijuoja — ne 
visus laiko antižydiškos politikos rėmėjais) 17 Baltijos šalių bei Ukrainos 
gyventojai. Vartojami tiktai bendriniai, pilni stereotipinių reikšmių žodžiai — 
estai, latviai, lietuviai, ukrainiečiai, — 1$ esmės nematant vidinės tų tautų 
diferenciacijos. Šios tautos didžia dalimi pavaizduotos kaip turinčios įsi- 

' A. Bubnys, Vokiečių okupuota Lietuva (1941 —1944), Vilnius, 1998, p. 190—227. 


? Žr. A. Anušauskas, “Kolaboravimas ir masinės žudynės Lietuvoje", Lietuvos Ry- 
tas, 1998 01 15, nr. 11. 

šaknijusį neigiamą santykį su žydais. Taip savo ruožtu įtvirtinami ir žydų 
stereotipai, o simboliniam „der ewige Jude“ atsiranda atitikmuo — „der ewige 
Litauen“. 

Pateikiant platų panoraminį įvykių vaizdą Europoje, 1$ esmes nesugebėta 
parodyti situacijos unikalumo tose teritorijose, iš kur buvo išstumta Raudo- 
noji armija. Baltijos šalyse, Baltarusijoje 17 Ukrainoje buvo įvestas okupa- 
cinis režimas. Tai 1 nuleme čia vykdytą brutaliausią žydų genocidą. Tuo 
tarpu kitur, į Reichą tiesiogiai neinkorporuotose Europos šalyse, išliko sate- 
litiniai, pusiau priklausomi nuo Vokietijos režimai, leidę amortizuoti dras- 
tiškas nacistų priemones ir žydų atžvilgiu taikyti kompromisinę politiką. 

Nepaisant netobulumų, šis Hilbergo darbas Lietuvos skaitytojui, nelepi- 
namam lyginamųjų istorinių studijų, pateikia plačią įvykių retrosbektyvą 
17 atveria vieną niūriausių laikotarpių žmonijos istorijoje. Lietuvoje ši kom- 
paratyvistinė studija turėtų tapti gera pradžia leidžiant knygas, nagrine- 
jančias holokausto broblematiką 17 jo istorinį procesą. 

Apie 1933-1945 metų žydų tragediją išsamesnės studijos lie- 
tuvių kalba iki šiol nebuvo. Garsaus holokausto tyrinėtojo Rau- 
lio Hilbergo veikale Nus:kalteliai. Aukos. Stebėtojai tema nagrinėja- 
ma keliais aspektais. Tragedijos dalyviai 17 amžininkai skirstomi 
į tris grupes - nusikaltėlių, aukų ir stebėtojų, tai yra žmonių, ku- 
rie įvykius matė, apie juos girdėjo, tačiau teisiogiai juose neda- 
lyvavo. Remiantis dokumentiniais, dažnai lietuvių skaitytojams 
mažiau žinomais faktais, gausia memuaristika, sukuriamas pla- 


„tus, panoraminis vaizdas. 

